
pin:: 增壹阿含經卷第三
translator:: 東晉罽賓三藏瞿曇僧伽提婆譯

#  4 弟子品
弟子品第四
jing:: 
## 1
（一）
聞如是：
一時，佛在舍衛國祇樹給孤獨園。 ^557a17

爾時，世尊告諸比丘：「我聲聞中第一比丘，
寬仁博識，善能勸化，將養聖眾，不失威儀，所謂阿若拘隣比丘是。
初受法味，思惟四諦，亦是阿若拘隣比丘。
善能勸導，福度人民，所謂優陀夷比丘是。
速成神通，中不有誨，所謂摩訶男比丘是。
恒飛虛空，足不蹈地，善肘比丘是。
乘虛教化，意無榮冀，所謂婆破比丘是。
居樂天上，不處人中，所謂牛跡比丘是。
恒觀惡露不淨之想，善勝比丘是。
將養聖眾，四事供養，所謂優留毘迦葉比丘是。
心意寂然，降伏諸結，所謂江迦葉比丘是。
觀了諸法，都無所著，所謂象迦葉比丘是。」
　　拘隣、陀夷、男　善肘、婆第五
　　牛跡及善勝　迦葉三兄弟
jing:: 
##  2
（二） ^557a18

「我聲聞中第一比丘，威容端正，行步庠序，所謂馬師比丘是。
智慧無窮，決了諸疑，所謂舍利弗比丘是。
神足輕舉，飛到十方，所謂大目揵連比丘是。
勇猛精進，堪任苦行，所謂二十億耳比丘是。
十二頭陀，難得之行，所謂大迦葉比丘是。
天眼第一，見十方域，所謂阿那律比丘是。
坐禪入定，心不錯亂，所謂離曰比丘是。
能廣勸率，施立齋講，陀羅婆摩羅比丘是。
安造房舍，興招提僧，所謂小陀羅婆摩羅比丘是。
貴豪種族，出家學道，所謂羅吒婆羅比丘是。
善分別義，敷演道教，所謂大迦旃延比丘是。」
　　馬師、舍利弗　拘律、耳、迦葉
　　阿那律、離曰　摩羅、吒、旃延
jing:: 
##  3
（三） ^557b4

「我聲聞中第一比丘，堪任受籌，不違禁法，所謂軍頭波漢比丘是。
降伏外道，履行正法，所謂賓頭盧比丘是。
瞻視疾病，供給醫藥，所謂識比丘是。
四事供養衣被、飲食，亦是識比丘。
能造偈頌，嘆如來德，鵬耆舍比丘是。
言論辯了而無疑滯，亦是鵬耆舍比丘。
得四辯才，觸難答對，所謂摩訶拘絺羅比丘是。
清淨閑居，不樂人中，所謂堅牢比丘是。
乞食耐辱，不避寒暑，所謂難提比丘是。
獨處靜坐，專意念道，所謂今毘羅比丘是。
一坐一食，不移乎處，所謂施羅比丘是。
守持三衣，不離食、息，所謂浮彌比丘是。」
　　軍頭、賓頭盧　識、鵬、拘絺羅
　　善牢及難提　今毘、施羅、彌
jing:: 
##  4
（四） ^557b18

「我聲聞中第一比丘，樹下坐禪，意不移轉，所謂狐疑離曰比丘是。
苦身露坐，不避風雨，所謂婆嗟比丘是。
獨樂空閑，專意思惟，所謂陀素比丘是。
著五納衣，不著榮飾，所謂尼婆比丘是。
常樂塚間，不處人中，所謂優多羅比丘是。
恒坐草蓐，日福度人，所謂盧醯甯比丘是。
不與人語，視地而行，所謂優鉗摩尼江比丘是。
坐起行步，常入三昧，所謂刪提比丘是。
好遊遠國，教授人民，所謂曇摩留支比丘是。
喜集聖眾，論說法味，所謂迦淚比丘是。」
　　狐疑、婆蹉離　陀蘇、婆、優多
　　盧醯、優迦摩　息、曇摩留、淚
jing:: 
##  5
（五） ^557c3

「我聲聞中第一比丘，壽命極長，終不中夭，所謂婆拘羅比丘是。
常樂閑居，不處眾中，所謂婆拘羅比丘是。
能廣說法，分別義理，所謂滿願子比丘是。
奉持戒律，無所觸犯，優波離比丘是。
得信解脫，意無猶豫，所謂婆迦利比丘是。
天體端正，與世殊異，所謂難陀比丘是。
諸根寂靜，心不變易，亦是難陀比丘。
辯才卒發，解人疑滯，所謂婆陀比丘是。
能廣說義，理不有違，所謂斯尼比丘是。
喜著好衣，行本清淨，所謂天須菩提比丘是。
常好教授諸後學者，難陀迦比丘是。
善誨禁戒比丘尼僧，所謂須摩那比丘是。」
　　婆拘、滿、波離　婆迦利、難陀
　　陀、尼、須菩提　難陀、須摩那
jing:: 
##  6
（六） ^557c16

「我聲聞中第一比丘，功德盛滿，所適無短，所謂尸婆羅比丘是。
具足眾行道品之法，所謂優波先迦蘭陀子比丘是。
所說和悅，不傷人意，所謂婆陀先比丘是。
修行安般，思惟惡露，所謂摩訶迦延那比丘是。
計我無常，心無有想，所謂優頭槃比丘是。
能雜種論，暢悅心識，所謂拘摩羅迦葉比丘是。
著弊惡衣，無所羞恥，所謂面王比丘是。
不毀禁戒，誦讀不懈，所謂羅雲比丘是。
以神足力能自隱曀，所謂般兔比丘是。
能化形體，作若干變，所謂周利般兔比丘是。」
　　尸婆、優波先　婆陀、迦延那
　　優頭、王、迦葉　羅雲、二般兔
jing:: 
##  7
（七） ^558a7

「我聲聞中第一比丘，豪族富貴，天性柔和，所謂釋王比丘是。
乞食無厭足，教化無窮，所謂婆提婆羅比丘是。
氣力強盛，無所畏難，亦是婆提婆羅比丘是。
音響清徹，聲至梵天，所謂羅婆那婆提比丘是。
身體香潔，熏乎四方，鴦迦闍比丘是。
我聲聞中第一比丘，知時明物，所至無疑，
所憶不忘，多聞廣遠，堪任奉上，所謂阿難比丘是。
莊嚴服飾，行步顧影，所謂迦持利比丘是。
諸王敬待，群臣所宗，所謂月光比丘是。
天人所奉，恒朝侍省，所謂輸提比丘是。
以捨人形，像天之貌，亦是輸提比丘。
諸天師導，旨授正法，所謂天比丘是。
自憶宿命無數劫事，所謂菓衣比丘是。」
　　釋王、婆提波　羅婆、鴦迦闍
　　阿難、迦、月光　輸提、天、婆醯
jing:: 
##  8
（八） ^558a20

「我聲聞中第一比丘，體性利根，智慧淵遠，所謂鴦掘魔比丘是。
能降伏魔外道邪業，所謂僧迦摩比丘是。
入水三昧，不以為難，所謂質多舍利弗比丘是。
廣有所識，人所敬念，亦是質多舍利弗比丘是。
入火三昧，普照十方，所謂善來比丘是。
能降伏龍，使奉三尊，所謂那羅陀比丘是。
降伏鬼神，改惡修善，所謂鬼陀比丘是。
降乾沓和，懃行善行，所謂毘盧遮比丘是。
恒樂空定，分別空義，所謂須菩提比丘是。
志在空寂，微妙德業，亦是須菩提比丘。
行無想定，除去諸念，所謂耆利摩難比丘是。
入無願定，意不起亂，所謂焰盛比丘是。」
　　鴦掘、僧迦摩　質多、婆、那羅
　　閱叉、浮盧遮　善業及摩難
jing:: 
##  9
（九） ^558b7

「我聲聞中第一比丘，入慈三昧，心無恚怒，梵摩達比丘是。
入悲三昧，成就本業，所謂須深比丘是。
得喜行德，無若干想，所謂娑彌陀比丘是。
常守護心，意不捨離，所謂躍波迦比丘是。
行焰盛三昧，終不解脫，所謂曇彌比丘是。
言語麁獷，不避尊貴，所謂比利陀婆遮比丘是。
入金光三昧，亦是比利陀婆遮比丘。
入金剛三昧，不可沮壞，所謂無畏比丘是。
所說決了，不懷怯弱，所謂須泥多比丘是。
恒樂靜寂，意不處亂，所謂陀摩比丘是。
義不可勝，終不可伏，所謂須羅陀比丘是。」
　　梵摩達、須深 " resp=　娑彌、
躍、曇彌
　　毘利陀、無畏　須泥陀、須羅
jing:: 
##  10
（一〇） ^558b22

「我聲聞中第一比丘，曉了星宿，預知吉凶，所謂那伽波羅比丘是。
恒喜三昧，禪悅為食，所謂婆私吒比丘是。
常以喜為食，所謂須夜奢比丘是。
恒行忍辱，對至不起，所謂滿願盛明比丘是。
修習日光三昧，所謂彌奚比丘是。
明算術法，無有差錯，所謂尼拘留比丘是。
分別等智，恒不忘失，所謂鹿頭比丘是。
得雷電三昧者，不懷恐怖，所謂地比丘是。
觀了身本，所謂頭那比丘是。
最後取證得漏盡通，所謂須拔比丘是。」
　　那迦、吒、舍那　彌奚、尼拘留
　　鹿頭、地、頭那　須拔最在後 ^558c7

此百賢聖，悉應廣演。
pin:: 
#  5 比丘尼品
增壹阿含經比丘尼品第五
jing:: 
## 1
（一） ^558c19

「我聲聞中第一比丘尼，久出家學，國王所敬，所謂大愛道瞿曇彌比丘尼是。
智慧聰明，所謂讖摩比丘尼是。
神足第一，感致諸神，所謂優鉢華色比丘尼是。
行頭陀法，十一限礙，所謂機梨舍瞿曇彌比丘尼是。
天眼第一，所照無礙，所謂奢拘梨比丘尼是。
坐禪入定，意不分散，所謂奢摩比丘尼是。
分別義趣，廣演道教，所謂波頭蘭闍那比丘尼是。
奉持律教，無所加犯，所謂波羅遮那比丘尼是。
得信解脫，不復退還，所謂迦旃延比丘尼是。
得四辯才，不懷怯弱，所謂最勝比丘尼是。」
　　大愛及讖摩　優鉢、機曇彌
　　拘利、奢、蘭闍　那羅、迦旃、勝
jing:: 
##  2
（二） ^558c21

「我聲聞中第一比丘尼，自識宿命無數劫事，所謂拔陀迦毘離比丘尼是。
顏色端正，人所敬愛，所謂醯摩闍比丘尼是。
降伏外道，立以正教，所謂輸那比丘尼是。
分別義趣，廣說分部，所謂曇摩提那比丘尼是。
身著麁衣，不以為愧，所謂優多羅比丘尼是。
諸根寂靜，恒若一心，所謂光明比丘尼是。
衣服齊整，常如法教，所謂禪頭比丘尼是。
能雜種論，亦無疑滯，所謂檀多比丘尼是。
堪任造偈，讚如來德，所謂天與比丘尼是。
多聞博知恩慧接下，所謂瞿卑比丘尼是。」
　　拔陀、闍、輸那　曇摩那、優多
　　光明、禪、檀多　天與及瞿卑
jing:: 
##  3
（三） ^559a10

「我聲聞中第一比丘尼，恒處閑靜，不居人間，所謂無畏比丘尼是。
苦體乞食，不擇貴賤，所謂毘舍佉比丘尼是。
一處一坐，終不移易，所謂拔陀婆羅比丘尼是。
遍行乞求，廣度人民，所謂摩怒呵利比丘尼是。
速成道果，中間不滯，所謂陀摩比丘尼是。
執持三衣，終不捨離，所謂須陀摩比丘尼是。
恒坐樹下，意不改易，所謂珕須那比丘尼是。
恒居露地，不念覆蓋，所謂奢陀比丘尼是。
樂空閑處，不在人間，所謂優迦羅比丘尼是。
長坐草蓐，不著服飾，所謂離那比丘尼是。
著五納衣，以次分越，所謂阿奴波摩比丘尼是。」
　　無畏、多毘舍　婆陀、阿奴波
　　檀、須檀、奢多　優迦、離、阿奴
jing:: 
##  4
（四） ^559a23

「我聲聞中第一比丘尼，樂空塚間，所謂優迦摩比丘尼是。
多遊於慈，愍念生類，所謂清明比丘尼是。
悲泣眾生，不及道者，所謂素摩比丘尼是。
喜得道者，願及一切，所謂摩陀利比丘尼是。
護守諸行，意不遠離，所謂迦羅伽比丘尼是。
守空執虛，了之無有，所謂提婆修比丘尼是。
心樂無想，除去諸著，所謂日光比丘尼是。
修習無願，心恒廣濟，所謂末那婆比丘尼是。
諸法無疑，度人無限，所謂毘摩達比丘尼是。
能廣說義，分別深法，所謂普照比丘尼是。」
　　優迦、明、素摩　摩陀、迦、提婆
　　日光、摩那婆　毘摩達、普照
jing:: 
##  5
（五） ^559b9

「我聲聞中第一比丘尼，心懷忍辱，如地容受，所謂曇摩提比丘尼是。
能教化人，使立檀會，所謂須夜摩比丘尼是。
辦具床座，亦是須夜摩比丘尼是。
心已永息，不興亂想，所謂因陀闍比丘尼是。
觀了諸法，而無厭足，所謂龍比丘尼是。
意強勇猛，無所染著，所謂拘那羅比丘尼是。
入水三昧，普潤一切，所謂婆須比丘尼是。
入焰光三昧，悉照萠類，所謂降提比丘尼是。
觀惡露不淨，分別緣起，所謂遮波羅比丘尼是。
育養眾人，施與所乏，守迦比丘尼是。
我聲聞中最後第一比丘尼，拔陀軍陀羅拘夷國比丘尼是。」
　　曇摩、須夜摩　因提、龍、拘那
　　婆須、降、遮波　守迦、拔陀羅 ^559b22

此五十比丘尼，當廣說如上。
pin:: 
#  6 清信士品
增壹阿含經清信士品第六
jing:: 
## 1
（一） ^559c7

「我弟子中，初聞法藥，成賢聖證，三果商客是。
第一智慧，質多長者是。
神德第一，所謂犍提阿藍是。
降伏外道，所謂掘多長者是。
能說深法，所謂優波掘長者是。
恒坐禪思，呵侈阿羅婆是。
降伏魔宮，所謂勇健長者是。
福德盛滿，闍利長者是。
大檀越主，所謂須達長者是。
門族成就，泯兔長者是。」
　　三果、質、乾提　掘、波及羅婆
　　勇、闍利、須達　泯兔是謂十
jing:: 
##  2
（二） ^559c9

「我弟子中第一優婆塞，好問義趣，所謂生漏婆羅門是。
利根通明，所謂梵摩俞是。
諸佛信使，御馬摩納是。
計身無我，喜聞笒婆羅門是。
論不可勝，毘裘婆羅門是。
能造誦偈，優婆離長者是。
言語速疾，亦是優波離長者。
喜施好寶，不有悋心，所謂殊提長者是。
建立善本，所謂優迦毘舍離是。
能說妙法，所謂最上無畏優婆塞是。
所說無畏，善察人根，所謂頭摩大將領毘舍離是。」
　　生漏、梵摩俞　御馬及聞笒
　　毘裘、優波離　殊提、優、畏、摩
jing:: 
##  3
（三） ^559c19

「我弟子中第一優婆塞，好喜惠施，所謂毘沙王是。
所施狹少，光明王是。
建立善本，王波斯匿是。
得無根善信，起歡喜心，所謂王阿闍世是。
至心向佛，意不變易，所謂優填王是。
承事正法，所謂月光王子是。
供奉聖眾，意恒平等，所謂造祇洹王子是。
常喜濟彼，不自為己，師子王子是。
善恭奉人，無有高下，無畏王子是。
顏貌端正，與人殊勝，所謂雞頭王子是。」
　　毘沙王、光明　波斯匿、闍王
　　月、祇桓、優填　師子、畏、雞頭
jing:: 
##  4
（四） ^560a5

「我弟子中第一優婆塞，恒行慈心，所謂不尼長者是。
心恒悲念一切之類，所謂摩訶納釋種是。
常行喜心，所謂拔陀釋種是。
恒行護心，不失善行，所謂毘闍先優婆塞是。
堪任行忍，所謂師子大將是。
能雜種論，所謂毘舍御優婆塞是。
賢聖默然，難提婆羅優婆塞是。
懃修善行，無有休息，所謂優多羅優婆塞是。
諸根寂靜，所謂天摩優婆塞是。
我弟子中最後受證，所謂拘夷那摩羅是。」
　　不尼、摩訶納　拔陀、優多羅
　　師子、毘舍、離　優多、天、摩羅 ^560a16

四十優婆塞盡，當廣說如上。
pin:: 
#  7 清信女品
增壹阿含經清信女品第七
jing:: 
## 1
（一） ^560a27

「我弟子中第一優婆斯，初受道證，所謂難陀難陀婆羅優婆斯是。
智慧第一，久壽多羅優婆斯是。
恒喜坐禪，須毘耶女優婆斯是。
慧根了了，毘浮優婆斯是。
堪能說法，鴦竭闍優婆斯是。
善演經義，跋陀娑羅須焰摩優婆斯是。
降伏外道，婆修陀優婆斯是。
音響清徹，無優優婆斯是。
能種種論，婆羅陀優婆斯是。
勇猛精進。所謂須頭優婆斯是。」
　　難陀陀、久壽　須、毘、鴦竭闍
　　須焰及無優　婆羅陀、須頭
jing:: 
##  2
（二） ^560a29

「我弟子中第一優婆斯，供養如來，所謂摩利夫人是。
承事正法，所謂須賴婆夫人是。
供養聖眾，捨彌夫人是。
瞻視當來過去賢士，所謂月光夫人是。
檀越第一，雷電夫人是。
恒行慈三昧，所謂摩訶光優婆斯是。
行悲哀愍，毘提優婆斯是。
喜心不絕，拔提優婆斯是。
行守護業，難陀母優婆斯是。
得信解脫，照曜優婆斯是。」
　　摩利、須賴婆　捨彌、光月、雷
　　大光、毘提、陀　難陀及照曜
jing:: 
##  3
（三） ^560b11

「我弟子中第一，恒行忍辱，所謂無優優婆斯是。
行空三昧，所謂毘讎先優婆斯是。
行無想三昧，所謂優那陀優婆斯是。
行無願三昧，無垢優婆斯是。
好教授彼，尸利夫人優婆斯是。
善能持戒，鴦竭摩優婆斯是。
形貌端正，雷焰優婆斯是。
諸根寂靜，最勝優婆斯是。
多聞博知，泥羅優婆斯是。
能造頌偈，脩摩迦提須達女優婆斯是。
無所怯弱，亦是須達女優婆斯是。
我聲聞中最後取證優婆斯者，所謂藍優婆斯是。」
　　無優、毘讎先　優那、無垢、尸
　　鴦竭、雷焰、勝　泥、脩、藍摩女 ^560b21

此三十優婆斯，廣說如上。
pin:: 
#  8 阿須倫品
增壹阿含經阿須倫品第八
jing:: 
## 1
（一） ^560c4

聞如是：
一時，佛在舍衛國祇樹給孤獨園。 ^560c6

爾時，世尊告諸比丘：「受形大者，莫過阿須倫王。
比丘當知，阿須倫形廣長八萬四千由延，口縱廣千由旬。
比丘當知，或有是時，阿須倫王欲觸犯日時，
倍復化身十六萬八千由旬，往日月前。
日月王見已，各懷恐怖，不寧本處。
所以然者，阿須倫形甚可畏故。
彼日月王以懷恐懼，不復有光明；然阿須倫不敢前捉日月。
何以故？日月威德有大神力，壽命極長，
顏色端正，受樂無窮。
欲知壽命長短者，住壽一劫。
復是此間眾生福祐，令日月王不為阿須倫所見觸惱。
爾時，阿須倫便懷愁憂，即於彼沒。 ^560c7

「如是。諸比丘！弊魔波旬恒在汝後，求其方便，壞敗善根。
波旬便化極妙奇異色、聲、香、味、細滑之法，欲迷亂諸比丘意。
波旬作是念：『我當會遇得比丘眼便，亦當得耳、
鼻、口、身、意之便。』爾時，比丘雖見極妙六情之法，心不染著。
爾時，弊魔波旬便懷愁憂，即退而去。
所以然者，多薩阿竭、阿羅呵威力所致。
何以故？諸比丘不近色、聲、香、味、細滑法。
爾時，比丘恒作是學，受人信施，極為甚難，
不可消化，墮墜五趣，不得至無上正真之道。
要當專意，未獲者獲，未得者得，未度者度，未得證者教令成證。
是故，諸比丘！未有信施，不起想念；以有信施，
便能消化，不起染著。
如是，諸比丘！當作是學。」 ^560c18

爾時，諸比丘聞佛所說，歡喜奉行。
jing:: 
##  2
（二） ^561a6

聞如是：
一時，佛在舍衛國祇樹給孤獨園。 ^561a8

爾時，世尊告諸比丘：「若有一人出現於世，
多饒益人，安隱眾生，愍世群萌，欲使天、人獲其福祐。
云何為一人？所謂多薩阿竭、阿羅呵、三耶三佛。
是謂一人出現於世，多饒益人，安隱眾生，
愍世群萌，欲使天、人獲其福祐。
是故，諸比丘！常興恭敬於如來所。
是故，諸比丘！當作是學。」 ^561a9

爾時，諸比丘聞佛所說，歡喜奉行。
jing:: 
##  3
（三） ^561a15

聞如是：
一時，佛在舍衛國祇樹給孤獨園。 ^561a17

爾時，世尊告諸比丘：「若有一人出現於世，
便有一人入道在於世間，亦有二諦、三解脫門、
四諦真法、五根、六邪見滅、七覺意、賢聖八道品、
九眾生居、如來十力、十一慈心解脫，便出現於世。
云何為一人？所謂多薩阿竭、阿羅呵、三耶三佛。
是謂一人出現於世，便有一人入道在於世間，
亦有二諦、三解脫門、四諦真法、五根、六邪見滅、
七覺意、賢聖八道品、九眾生居、如來十力、
十一慈心解脫，便出現於世。
是故，諸比丘！常興恭敬於如來所，亦當作是學。」 ^561a18

爾時，諸比丘聞佛所說，歡喜奉行。
jing:: 
##  4
（四） ^561a28

聞如是：
一時，佛在舍衛國祇樹給孤獨園。 ^561b1

爾時，世尊告諸比丘：「若有一人出現於世，便有智慧光明出現於世。
云何為一人？所謂多薩阿竭、阿羅呵、三耶三佛。
是謂一人出現於世，便有智慧光明出現於世。
是故，諸比丘！當信心向佛，無有傾邪。
如是，諸比丘！當作是學。」 ^561b2

爾時，諸比丘聞佛所說，歡喜奉行。
jing:: 
##  5
（五） ^561b7

聞如是：
一時，佛在舍衛國祇樹給孤獨園。 ^561b9

爾時，世尊告諸比丘：「若有一人出現於世，無明大冥便自消滅。
爾時，凡愚之士為此無明所見纏結，生死所趣，
如實不知，周旋往來今世、後世，從劫至劫，
無有解已；若多薩阿竭、阿羅呵、三耶三佛出現世時，無明大闇便自消滅。
是故，諸比丘！當念承事諸佛。
如是，諸比丘！當作是學。」 ^561b10

爾時，諸比丘聞佛所說，歡喜奉行。
jing:: 
##  6
（六） ^561b16

聞如是：
一時，佛在舍衛國祇樹給孤獨園。 ^561b18

爾時，世尊告諸比丘：「若有一人出現於世，便有三十七品出現於世。
云何三十七品道？
所謂四意止、四意斷、四神足、五根、五力、
七覺意、八真行，便出現於世。
云何為一人？所謂多薩阿竭、阿羅呵、三耶三佛。
是故，諸比丘！常當承事於佛，亦當作是學。」 ^561b19

爾時，諸比丘聞佛所說，歡喜奉行。
jing:: 
##  7
（七） ^561b24

聞如是：
一時，佛在舍衛國祇樹給孤獨園。 ^561b26

爾時，世尊告諸比丘：「若有一人沒盡於世，
人民之類多懷愁憂，天及人民普失廕覆。
云何為一人？所謂多薩阿竭、阿羅呵、三耶三佛。
是謂一人沒盡於世，人民之類多懷愁憂，天及人民普失廕覆。
所以然者，若多薩阿竭於世滅盡，三十七品亦復滅盡。
是故，諸比丘！常當恭敬於佛。
如是，諸比丘！當作是學。」 ^561b27

爾時，諸比丘聞佛所說，歡喜奉行。
jing:: 
##  8
（八） ^561c5

聞如是：
一時，佛在舍衛國祇樹給孤獨園。 ^561c6

爾時，世尊告諸比丘：「若有一人出現於世，
爾時天及人民便蒙光澤，便有信心於戒、
聞、施、智慧，猶如秋時月光盛滿而無塵穢，普有所照。
此亦如是。若多薩阿竭、阿羅呵、三耶三佛出現世間，
天及人民便蒙光澤，有信心於戒、聞、施、
智慧，如月盛滿，普照一切。
是故，諸比丘！興恭敬心於如來所。
如是，諸比丘！當作是學。」 ^561c7

爾時，諸比丘聞佛所說，歡喜奉行。
jing:: 
##  9
（九） ^561c14

聞如是：
一時，佛在舍衛國祇樹給孤獨園。 ^561c16

爾時，世尊告諸比丘：「若有一人出現於世，
爾時天及人民皆悉熾盛，三惡眾生便自減少。
猶如國界聖王治化時，彼城中人民熾盛，隣國力弱。
此亦如是。若多薩阿竭出現世時，三惡趣道便自減少。
如是，諸比丘！當信向佛。
是故，諸比丘！當作是學。」 ^561c17

爾時，諸比丘聞佛所說，歡喜奉行。
jing:: 
##  10
（一〇） ^561c22

聞如是：
一時，佛在舍衛國祇樹給孤獨園。 ^561c24

爾時，世尊告諸比丘：「若有一人出現於世，
無與等者，不可摸則，獨步無侶，無有儔匹，
諸天、人民無能及者，信、戒、聞、施、智慧，無能及者。
云何為一人？所謂多薩阿竭、阿羅呵、三耶三佛。
是謂一人出現於世，無與等者，不可摸則，
獨步無伴，無有儔匹，諸天、人民無能及者，
信、戒、聞、施、智慧，皆悉具足。
是故，諸比丘！當信敬於佛。
如是，諸比丘！當作是學。」 ^561c25

爾時，諸比丘聞佛所說，歡喜奉行。
　　須倫、益一道　光明及闇冥
　　道品、沒盡、信　熾盛、無與等
增壹阿含經卷第三
 ^562a3
