
other:: 
pin:: 中阿含經卷第六十
translator:: 東晉罽賓三藏瞿曇僧伽提婆譯
jing:: 
###  216 愛生經
（二一六）例品愛生經第五〔第五後誦〕
我聞如是：
一時，佛遊舍衛國，在勝林給孤獨園。 ^800c21

爾時，有一梵志，唯有一兒，心極愛念，忍意溫潤，
視之無厭，忽便命終。
命終之後，梵志愁憂，不能飲食，不著衣裳，
亦不塗香，但至塚哭，憶兒臥處。
於是，梵志周遍彷徉，往詣佛所，共相問訊，却坐一面。 ^800c22

世尊問曰：「梵志！今汝諸根不似自心住耶？」 ^800c26

梵志答曰：「今我諸根何由當得自心住耶？
所以者何？唯有一兒，心極愛念，忍意溫潤，
視之無厭，忽便命終。
彼命終已，我便愁憂，不能飲食，不著衣裳，
亦不塗香，但至塜哭，憶兒臥處。」 ^800c27

世尊告曰：「如是，梵志！
如是，梵志！若愛生時，便生愁慼、啼哭、憂苦、
煩惋、懊惱。」 ^801a3

梵志語曰：「瞿曇！何言若愛生時，便生愁慼、
啼哭、憂苦、煩惋、懊惱耶？
瞿曇！當知若愛生時，生喜心樂。」 ^801a4

世尊如是至再三告曰：「如是，梵志！
如是，梵志！若愛生時，便生愁慼、啼哭、憂苦、
煩惋、懊惱。」 ^801a7

梵志亦至再三語曰：「瞿曇！
何言若愛生時，便生愁慼、啼哭、憂苦、煩惋、懊惱耶？
瞿曇！當知若愛生時，生喜心樂。」 ^801a9

時，彼梵志聞佛所說，不說言是，但說非已，
即從坐起，奮頭而去。 ^801a11

爾時，勝林於其門前有眾多市郭兒而共博戲，
梵志遙見已，便作是念：「世中若有聰明智慧者，
無過博戲人，我今寧可往彼，若與瞿曇所共論者，盡向彼說。」
於是，梵志往至眾多市郭兒共博戲所，
若與世尊所共論者，盡向彼說。 ^801a13

眾多市郭博戲兒聞已，語曰：「梵志！
何言若愛生時，便生愁慼、啼哭、憂苦、煩惋、懊惱耶？
梵志！當知若愛生時，生喜心樂。」 ^801a18

梵志聞已，便作是念：「博戲兒所說，正與我同。」
頷頭而去。 ^801a21

於是，此論展轉廣布，乃入王宮，拘薩羅王波斯匿聞沙門瞿曇作如是說：
「若愛生時，便生愁慼、啼哭、憂苦，煩惋、懊惱。」 ^801a22

語末利皇后曰：「我聞瞿曇作如是說：『若愛生時，
便生愁慼、啼哭、憂苦、煩惋、懊惱。』」 ^801a25

末利皇后聞已，白曰：「如是，大王！
如是，大王！若愛生時，便生愁慼、啼哭、憂苦、
煩惋、懊惱。」 ^801a26

拘薩羅王波斯匿語末利皇后曰：「聞師宗說，
弟子必同，沙門瞿曇是汝師，故作如是說，
汝是彼弟子，故作如是說：『若愛生時，便生愁慼、
啼哭、憂苦、煩惋、懊惱。』」 ^801a28

末利皇后白曰：「大王！
若不信者，可自往問，亦可遣使。」 ^801b3

於是，拘薩羅王波斯匿即告那利鴦伽梵志曰：
「汝往沙門瞿曇所，為我問訊沙門瞿曇聖體康強，
安快無病，起居輕便，氣力如常耶？
作如是語：『拘薩羅王波斯匿問訊聖體康強，
安快無病，起居輕便，氣力如常耶？』
沙門瞿曇實如是說：『若愛生時，便生愁慼、
啼哭、憂苦、煩惋、懊惱耶？』
那利鴦伽！若沙門瞿曇有所說者，汝當善受持誦。
所以者何？如是之人，終不妄言。」 ^801b4

那利鴦伽梵志受王教已，即詣佛所，共相問訊，
却坐一面，白曰：「瞿曇！
拘薩羅王波斯匿問訊聖體康強，安快無病，
起居輕便，氣力如常耶？
沙門瞿曇實如是說：『若愛生時，便生愁慼、
啼哭、憂苦、煩惋、懊惱耶？』」 ^801b13

世尊告曰：「那利鴦伽！
我今問汝，隨所解答。
那利鴦伽！於意云何？
若使有人，母命終者，彼人發狂，心大錯亂，
脫衣裸形，隨路遍走，作如是說：『諸賢！
見我母耶？諸賢！見我母耶？』
那利鴦伽！以此事故可知，若愛生時，便生愁慼、
啼哭、憂苦、煩惋、懊惱。
如是父、兄、姊、妹也，兒婦命終，彼人發狂，
心大錯亂，脫衣裸形，隨路遍走，作如是說：『諸賢！
見我兒婦耶？諸賢！
見我兒婦耶？』那利鴦伽！
以此事故可知，若愛生時，便生愁慼、啼哭、
憂苦、煩惋、懊惱。那利鴦伽！
昔有一人，婦暫歸家，彼諸親族欲奪更嫁。
彼女聞之，即便速疾還至夫家，語其夫曰：『君！
今當知我親族強欲奪君婦嫁與他人，欲作何計？』
於是，彼人即執婦臂，將入屋中，作如是語：
『俱至後世，俱至後世，便以利刀斫殺其婦，并自害己。』
那利鴦伽！以此事故可知，若愛生時，便生愁慼、
啼哭、憂苦、煩惋、懊惱。」 ^801b17

那利鴦伽梵志聞佛所說，善受持誦，即從坐起，
繞三匝而去，還至拘薩羅王波斯匿所，
白曰：「天王！沙門瞿曇實如是說：『若愛生時，
便生愁慼、啼哭、憂苦、煩惋、懊惱。』」 ^801c6

拘薩羅王波斯匿聞已，語末利皇后曰：
「沙門瞿曇實如是說：『若愛生時，便生愁慼、
啼哭、憂苦、煩惋、懊惱。』」 ^801c10

末利皇后白曰：「大王！
我問大王，隨所解答，於意云何？
王愛鞞留羅大將耶？」 ^801c12

答曰：「實愛。」
末利復問：「若鞞留羅大將變易異者，王當云何？」 ^801c14

答曰：「末利！若鞞留羅大將變易異者，我必生愁慼、
啼哭、憂苦、煩惋、懊惱。」 ^801c15

末利白曰：「以此事故，知愛生時，便生愁慼、
啼哭、憂苦、煩惋、懊惱。」 ^801c17

末利復問：「王愛尸利阿荼大臣，愛一奔陀利象，
愛婆夷利童女，愛雨日蓋，愛加尸及拘薩羅國耶？」 ^801c18

答曰：「實愛。」
末利復問：「若加尸及拘薩羅國變易異者，王當云何？」 ^801c21

答曰：「末利！我所具足五欲功德自娛樂者，
由彼二國，若加尸及拘薩羅國當變易異者，
我乃至無命，況復不生愁慼、啼哭、憂苦、
煩惋、懊惱耶？」 ^801c22

末利白曰：「以此事故，知愛生時，便生愁慼、
啼哭、憂苦、煩惋、懊惱。」 ^801c25

末利問王：「於意云何？
為愛我耶？」 ^801c27

王復答曰：「我實愛汝。」
末利復問：「若我一旦變易異者，王當云何？」 ^801c28

答曰：「末利！若汝一旦變易異者，我必生愁慼、
啼哭、憂苦、煩惋、懊惱。」 ^801c29

末利白曰：「以此事故，知愛生時，便生愁慼、
啼哭、憂苦，煩惋、懊惱。」 ^802a2

拘薩羅王波斯匿語曰：「末利！
從今日去，沙門瞿曇因此事是我師，我是彼弟子。
末利！我今自歸於佛、法及比丘眾，唯願世尊受我為優婆塞，
從今日始，終身自歸，乃至命盡。」 ^802a3

佛說如是。拘薩羅王波斯匿及末利皇后，
聞佛所說，歡喜奉行。 ^802a7

愛生經第五竟〔一千六百七十八字〕
jing:: 
###  217 八城經
（二一七）中阿含例品八城經第六〔第五後誦〕 ^802a10

我聞如是：
一時，佛般涅槃後不久，眾多上尊名德比丘遊波羅利子城，
住在雞園。 ^802a12

是時，第十居士八城持多妙貨，往至波羅利子城治生販賣。
於是，第十居士八城，彼多妙貨，貨賣速售，
大得財利，歡喜踊躍，出波羅利子城，往詣鷄園眾多上尊名德比丘所，
稽首禮足，却坐一面。
時，諸上尊名德比丘為彼說法，勸發渴仰，
成就歡喜，無量方便為彼說法，勸發渴仰，
成就歡喜已，默然而住。 ^802a13

時，諸上尊比丘為彼說法，勸發渴仰，成就歡喜已。
於是，第十居士八城白曰：「上尊！
尊者阿難今在何處？
我欲往見。」 ^802a20

諸上尊比丘答曰：「居士！
尊者阿難今在鞞舍離獼猴江邊高樓臺觀，
若欲見者，可往至彼。」 ^802a23

爾時，第十居士八城即從坐起，#CB02596;首諸上尊比丘足，
繞三匝而去，往詣尊者阿難所，稽首禮足，
却坐一面，白曰：「尊者阿難！
欲有所問，聽我問耶？」 ^802a25

尊者阿難告曰：「居士！
欲問便問，我聞已當思。」 ^802a28

居士問曰：「尊者阿難！
世尊、如來、無所著、正盡覺成就慧眼，見第一義，
頗說一法，若聖弟子住漏盡無餘，得心解脫耶？」 ^802b1

尊者阿難答曰：「如是。」 ^802b3

居士問曰：「尊者阿難！
世尊、如來、無所著、正盡覺成就慧眼，見第一義。
云何說有一法，若聖弟子住漏盡無餘，得心解脫耶？」 ^802b4

尊者阿難答曰：「居士！
多聞聖弟子離欲、離惡不善之法，至得第四禪成就遊。
彼依此處，觀法如法，彼依此處，觀法如法，
住彼得漏盡者，或有是處。
若住彼，不得漏盡者，或因此法，欲法、愛法、
樂法、靖法，愛樂歡喜，斷五下分結盡，化生於彼而般涅槃，
得不退法，終不還此。 ^802b7

「復次，居士！多聞聖弟子心與慈俱，遍滿一方成就遊。
如是二三四方、四維上下，普周一切，心與慈俱，
無結無怨，無恚無諍，極廣甚大，無量善修，遍滿一切世間成就遊。
如是悲、喜心與捨俱，無結無怨，無恚無諍，
極廣甚大，無量善修，遍滿一切世間成就遊。
彼依此處，觀法如法，彼依此處，觀法如法，
住彼得漏盡者，或有是處，若住彼，不得漏盡者，
或因此法，欲法、愛法、樂法、靖法，愛樂歡喜，
斷五下分結盡，化生於彼而般涅槃，得不退法，終不還此。
是謂如來、無所著、正盡覺成就慧眼，見第一義，
說有一法，若聖弟子住漏盡無餘，得心解脫。 ^802b13

「復次，居士！多聞聖弟子度一切色想，乃至非有想非無想處成就遊。
彼於此處，觀法如法，彼於此處，觀法如法，
住彼得漏盡者，或有是處。
若住彼，不得漏盡者，或因此法，欲法、愛法、
樂法、靖法，愛樂歡喜，斷五下分結盡，化生於彼而般涅槃，
得不退法，終不還此。
是謂如來、無所著、正盡覺成就慧眼，見第一義，
說有一法，若聖弟子住漏盡無餘，得心解脫。」 ^802b26

於是，第十居士八城即從坐起，偏袒著衣，
叉手白曰：「尊者阿難！
甚奇！甚特！我問尊者阿難一甘露門，而尊者阿難一時為我說於十二甘露法門，
今此十二甘露法門必隨所依，得安隱出。
尊者阿難！猶去村不遠，有大屋舍，開十二戶，
若人所為故，入彼屋中。
復一人來，不為彼人求義及饒益，不求安隱而燒彼屋。
尊者阿難！彼人必得於此十二戶隨所依出，得自安隱。
如是我問尊者阿難一甘露門，而尊者阿難一時為我說於十二甘露法門，
今此十二甘露法門必隨所依，得安隱出。
尊者阿難！梵志法、律中說不善法、律，尚供養師，況復我不供養大師尊者阿難耶？」 ^802c5

於是，第十居士八城即於夜中，施設極妙淨美豐饒食噉含消，
施設食已，平旦敷座，請鷄園眾及鞞舍離眾皆集一處，
自行澡水，則以極妙淨美豐饒食噉含消，
手自斟酌，令得飽滿，食訖收器，行澡水竟，持五百種物買屋別施尊者阿難。
尊者阿難受已，施與招提僧。 ^802c18

尊者阿難所說如是。
第十居士八城聞尊者阿難所說，歡喜奉行。 ^802c24

八城經第六竟〔一千一百七十字〕
jing:: 
###  218 阿那律陀經
（二一八）中阿含例品阿那律陀經第七 ^802c27

我聞如是：
一時，佛遊舍衛國，在勝林給孤獨園。 ^803a1

爾時，諸比丘則於晡時從燕坐起，往詣尊者阿那律陀所，
稽首禮足，却坐一面，白曰：「我等欲有所問，聽乃敢陳。」 ^803a2

尊者阿那律陀答曰：「諸賢！
欲問便問，我聞已當思。」 ^803a4

時，諸比丘即便問曰：「云何比丘賢死、賢命終耶？」 ^803a6

尊者阿那律陀答曰：「諸賢！
若比丘離欲、離惡不善之法，至得第四禪成就遊者，
是謂比丘賢死、賢命終也。」 ^803a7

時，諸比丘又復問曰：「比丘極是賢死、賢命終耶？」 ^803a9

尊者阿那律陀答曰：「諸賢！
比丘不極是賢死、賢命終也。
復次，諸賢！若比丘得如意足、天耳、他心智、
宿命智、生死智、漏盡，得無漏，心解脫、慧解脫，
於現法中自知自覺自作證成就遊，生已盡，
梵行已立，所作已辦，不更受有，知如真。
是謂比丘賢死、賢命終也。」 ^803a10

時，諸比丘又復問曰：「比丘極是賢死、賢命終耶？」 ^803a16

尊者阿那律陀答曰：「諸賢！
比丘極是賢死、賢命終也。」 ^803a17

於是，諸比丘聞尊者阿那律陀所說，善受持誦已，
即從坐起，稽首尊者阿那律陀足，繞三匝而去。 ^803a18

尊者阿那律陀所說如是。
彼諸比丘聞尊者阿那律陀所說，歡喜奉行。 ^803a20

阿那律陀經第七竟〔三百五十三字〕
jing:: 
###  219 阿那律陀經
（二一九）中阿含例品阿那律陀經第八 ^803a23

我聞如是：
一時，佛遊舍衛國，在勝林給孤獨園。 ^803a26

爾時，諸比丘則於晡時從燕坐起，往詣尊者阿那律陀所，
稽首禮足，却坐一面，白曰：「我等欲有所問，聽乃敢陳。」 ^803a27

尊者阿那律陀答曰：「諸賢！
欲問便問，我聞已當思。」 ^803a29

時，諸比丘即便問曰：「云何比丘不煩熱死、不煩熱命終耶？」 ^803b1

尊者阿那律陀答曰：「諸賢！
若比丘見質直及得聖愛戒者，是謂比丘不煩熱死、不煩熱命終。」 ^803b3

時，諸比丘又復問曰：「比丘極是不煩熱死、不煩熱命終耶？」 ^803b5

尊者阿那律陀答曰：「諸賢！
比丘不極是不煩熱死、不煩熱命終。
復次，諸賢！若比丘觀內身如身，乃至觀覺、
心、法如法，是謂比丘不煩熱死、不煩熱命終。」 ^803b6

時，諸比丘又復問曰：「比丘極是不煩熱死、不煩熱命終耶？」 ^803b9

尊者阿那律陀答曰：「諸賢！
比丘不極是不煩熱死、不煩熱命終。
復次，諸賢！若比丘心與慈俱，遍滿一方成就遊，
如是二三四方、四維上下，普周一切，心與慈俱，
無結無怨，無恚無諍，極廣甚大，無量善修，遍滿一切世間成就遊。
如是悲、喜心與捨俱，無結無怨，無恚無諍，
極廣甚大，無量善修，遍滿一切世間成就遊。
是謂比丘不煩熱死、不煩熱命終。」 ^803b11

時，諸比丘又復問曰：「比丘極是不煩熱死、不煩熱命終耶？」 ^803b19

尊者阿那律陀答曰：「諸賢！
比丘不極是不煩熱死、不煩熱命終。
復次，諸賢！若比丘度一切色想，乃至非有想非無想處成就遊。
是謂比丘不煩熱死、不煩熱命終。」 ^803b20

時，諸比丘又復問曰：「比丘極是不煩熱死、不煩熱命終耶？」 ^803b23

尊者阿那律陀答曰：「諸賢！
比丘不極是不煩熱死、不煩熱命終。
復次。諸賢！若有比丘度一切非有想非無想處，
想知滅身觸成就遊，及慧觀諸漏已盡者，
是謂比丘不煩熱死、不煩熱命終。」 ^803b25

時，諸比丘又復問曰：「比丘極是不煩熱死、不煩熱命終耶？」 ^803b29

尊者阿那律陀答曰：「諸賢！
比丘極是不煩熱死、不煩熱命終。」 ^803c1

時，諸比丘聞尊者阿那律陀所說，善受持誦，
即從坐起，稽首尊者阿那律陀足繞三匝而去。 ^803c3

尊者阿那律陀所說如是。
彼諸比丘聞尊者阿那律陀所說，歡喜奉行。 ^803c5

阿那律陀經第八竟〔六百五十一字〕
jing:: 
###  220 見經
（二二〇）中阿含例品見經第九〔第五後誦〕 ^803c7

我聞如是：
一時，佛般涅槃後不久，尊者阿難遊王舍城，在竹林迦蘭哆園。 ^803c9

於是，有一異學梵志，是尊者阿難未出家時友，
中後彷徉，往詣尊者阿難所，共相問訊，
却坐一面，語尊者阿難：「欲有所問，聽我問耶？」 ^803c10

尊者阿難答曰：「梵志！
欲問便問，我聞已當思。」 ^803c13

異學梵志即便問曰：「所謂此見捨置除却，
不盡通說，謂世有常，世無有常，世有底，
世無底，命即是身，為命異身異，如來終，
如來不終，如來終不終，如來亦非終亦非不終耶？
沙門瞿曇知此諸見如應知耶？」 ^803c14

尊者阿難答曰：「梵志！
所謂此見，世尊、如來、無所著、正盡覺捨置除却，
不盡通說，謂世有常，世無有常，世有底，
世無底，命即是身，為命異身異，如來終，
如來不終，如來終不終，如來亦非終亦非不終耶？
世尊、如來、無所著、正盡覺知此諸見如應也。」 ^803c19

異學梵志又復問曰：「所謂此見，沙門瞿曇捨置除却，
不盡通說，謂世有常，世無有常，世有底，
世無底，命即是身，為命異身異，如來終，
如來不終，如來終不終，如來亦非終亦非不終耶？
沙門瞿曇云何知此諸見如應耶？」 ^803c25

尊者阿難答曰：「梵志！
所謂此見，世尊、如來、無所著、正盡覺捨置除却，
不盡通說，謂世有常，世無有常，世有底，
世無底，命即是身，為命異身異，如來終，
如來不終，如來終不終，如來亦非終亦非不終耶？
異學梵志如是具、如是受、如是趣、如是生、
如是至後世，所謂此是世尊、如來、無所著、
正盡覺捨置除却，不盡通說，謂世有常，
世無有常，世有底，世無底，命即是身，為命異身異，
如來終，如來不終，如來終不終，如來亦非終亦非不終耶？
如是知此諸見，此諸見應如是知。」 ^804a1

異學梵志白曰：「我今自歸於阿難。」 ^804a12

尊者阿難告曰：「梵志！
汝莫自歸於我，如我自歸於佛，汝亦應自歸。」 ^804a13

異學梵志白曰：「阿難！
我今自歸於佛、法及比丘眾，唯願世尊受我為優婆塞，
從今日始，終身自歸，乃至命盡。」 ^804a14

尊者阿難所說如是。
彼異學梵志聞尊者阿難所說，歡喜奉行。 ^804a17

見經第九竟〔六百二十五字〕
jing:: 
###  221 箭喻經
（二二一）中阿含例品箭喻經第十 ^804a20

我聞如是：
一時，佛遊舍衛國，在勝林給孤獨園。 ^804a23

爾時，尊者鬘童子獨安靖處，燕坐思惟，
心作是念：「所謂此見，世尊捨置除却，不盡通說，
謂世有常，世無有常，世有底，世無底，命即是身，
為命異身異，如來終，如來不終，如來終不終，如來亦非終亦非不終耶？
我不欲此，我不忍此，我不可此。
若世尊為我一向說世有常者，我從彼學梵行。
若世尊不為我一向說世有常者，我當難詰彼，捨之而去。
如是世無有常，世有底，世無底，命即是身，
為命異身異，如來終，如來不終，如來終不終，如來亦非終亦非不終耶？
若世尊為我一向說此是真諦，餘皆虛妄言者，
我從彼學梵行，若世尊不為我一向說此是真諦，
餘皆虛妄言者，我當難詰彼，捨之而去。」 ^804a24

於是，尊者鬘童子則於晡時，從燕坐起，
往詣佛所，稽首作禮，却坐一面，白曰：「世尊！
我今獨安靖處，燕坐思惟，心作是念：『所謂此見，
世尊捨置除却，不盡通說，謂世有常，世無有常，
世有底，世無底，命即是身，為命異身異，
如來終，如來不終，如來終不終，如來亦非終亦非不終耶？
我不欲此，我不忍此，我不可此。
若世尊一向知世有常者，世尊！
當為我說。若世尊不一向知世有常者，當直言不知也。
如是世無有常，世有底，世無底，命即是身，
為命異身異，如來終，如來不終，如來終不終，如來亦非終亦非不終耶？
若世尊一向知此是真諦，餘皆虛妄言者，世尊！
當為我說。若世尊不一向知此是真諦，
餘皆虛妄言者，當直言不知也。』」 ^804b9

世尊問曰：「鬘童子！
我本頗為汝如是說世有常，汝來從我學梵行耶？」 ^804b24

鬘童子答曰：「不也。
世尊！」
「如是，世無有常，世有底，世無底，命即是身，
為命異身異，如來終，如來不終，如來終不終，如來亦非終亦非不終耶？
我本頗為汝如是說此是真諦，餘皆虛妄言，汝來從我學梵行耶？」 ^804b26

鬘童子答曰：「不也。
世尊！」
「鬘童子！汝本頗向我說，若世尊為我一向說世有常者，我當從世尊學梵行耶？」 ^804c2

鬘童子答曰：「不也。
世尊！」 ^804c4

「如是，世無有常，世有底，世無底，命即是身，
為命異身異，如來終，如來不終，如來終不終，如來亦非終亦非不終耶？
鬘童子！汝本頗向我說，若世尊為我一向說此是真諦，
餘皆虛妄言者，我當從世尊學梵行耶？」 ^804c5

鬘童子答曰：「不也。
世尊！」
世尊告曰：「鬘童子，我本不向汝有所說，
汝本亦不向我有所說，汝愚癡人！
何故虛妄誣謗我耶？」 ^804c10

於是，尊者鬘童子為世尊面訶責數，內懷憂慼，
低頭默然，失辯無言，如有所伺。 ^804c13

於是，世尊面訶鬘童子已，告諸比丘：「若有愚癡人作如是念：
『若世尊不為我一向說世有常者，我不從世尊學梵行。』
彼愚癡人竟不得知，於其中間而命終也。
如是，世無有常，世有底，世無底，命即是身，
為命異身異，如來終，如來不終，如來終不終，如來亦非終亦非不終耶？
若有愚癡人作如是念：『若世尊不為我一向說此是真諦，
餘皆虛妄言者，我不從世尊學梵行。』
彼愚癡人竟不得知，於其中間而命終也。 ^804c14

「猶如有人身被毒箭，因毒箭故，受極重苦。
彼見親族憐念愍傷，為求利義饒益安隱，便求箭醫。
然彼人者方作是念：『未可拔箭，我應先知彼人如是姓、
如是名、如是生，為長、短、麤、細，為黑、白、不黑不白，
為剎利族，梵志、居士、工師族，為東方、南方、
西方、比方耶？未可拔箭，我應先知彼弓為柘、
為桑、為槻、為角耶？
未可拔箭，我應先知弓扎，彼為是牛筋、
為麞鹿筋、為是絲耶？
未可拔箭，我應先知弓色為黑、為白、為赤、為黃耶？
未可拔箭，我應先知弓弦為筋、為絲、為紵、為麻耶？
未可拔箭，我應先知箭簳為木、為竹耶？
未可拔箭，我應先知箭纏為是牛筋、為麞鹿筋、為是絲耶？
未可拔箭，我應先知箭羽為飄#CB02636;毛、
為鵰鷲毛、為鵾鷄毛、為鶴毛耶？
未可拔箭，我應先知箭#CB02643;為錍、
為矛、為鈹刀耶？未可拔箭，我應先知作箭#CB02643;師如是姓、
如是名、如是生，為長、短、麤、細，為黑、白、不黑不白，
為東方、西方、南方、北方耶？』
彼人竟不得知，於其中間而命終也。 ^804c24

「若有愚癡人作如是念：『若世尊不為我一向說世有常者，我不從世尊學梵行。』
彼愚癡人竟不得知，於其中間而命終也。
如是，世無有常，世有底，世無底，命即是身，
為命異身異，如來終，如來不終，如來終不終，如來亦非終亦非不終耶？
若有愚癡人作如是念：『若世尊不為我一向說此是真諦，
餘皆虛妄言者，我不從世尊學梵行。』
彼愚癡人竟不得知，於其中間而命終也。 ^805a16

「世有常，因此見故，從我學梵行者，此事不然。
如是，世無有常，世有底，世無底，命即是身，
為命異身異，如來終，如來不終，如來終不終，如來亦非終亦非不終耶？
因此見故，從我學梵行者，此事不然。
世有常，有此見故，不從我學梵行者，此事不然。
如是，世無有常，世有底，世無底，命即是身，
為命異身異，如來終，如來不終，如來終不終，如來亦非終亦非不終耶？
有此見故，不從我學梵行者，此事不然。 ^805a25

「世有常，無此見故，從我學梵行者，此事不然。
如是，世無有常，世有底，世無底，命即是身，
為命異身異，如來終，如來不終，如來終不終，如來亦非終亦非不終耶？
無此見故，從我學梵行者，此事不然。
世有常，無此見故，從我學梵行者，此事不然。
如是，世無有常，世有底，世無底，命即是身，
為命異身異，如來終，如來不終，如來終不終，如來亦非終亦非不終耶？
無此見故，不從我學梵行者，此事不然。 ^805b6

「世有常者，有生、有老、有病、有死，愁慼、啼哭、
憂苦、懊惱，如是此淳大苦陰生。
如是，世無常，世有底，世無底，命即是身，
為命異身異，如來終，如來不終，如來終不終，
如來亦非終亦非不終者，有生、有老、有病、
有死，愁慼、啼哭、憂苦、懊惱，如是此淳大苦陰生。 ^805b15

「世有常，我不一向說此。
以何等故，我不一向說此？
此非義相應，非法相應，非梵行本，不趣智、
不趣覺、不趣涅槃，是故我不一向說此。
如是，世無常，世有底，世無底，命即是身，
為命異身異，如來終，如來不終，如來終不終，
如來亦非終亦非不終，我不一向說此。
以何等故，我不一向說此？
此非義相應，非法相應，非梵行本，不趣智、
不趣覺、不趣涅槃，是故我不一向說此也。
何等法我一向說耶？
此義我一向說，苦、苦習、苦滅、苦滅道跡，我一向說。
以何等故，我一向說此？
此是義相應，是法相應，是梵行本，趣智、
趣覺、趣於涅槃，是故我一向說此。
是為不可說者則不說，可說者則說，當如是持，當如是學。」 ^805b21

佛說如是。彼諸比丘聞佛所說，歡喜奉行。 ^805c7

箭喻經第十竟〔二千二十七字〕
jing:: 
###  222 例經
（二二二）中阿含例品例經第十一 ^805c9

我聞如是：
一時，佛遊舍衛國，在勝林給孤獨園。 ^805c12

爾時，世尊告諸比丘：「若欲斷無明者，當修四念處。
云何欲斷無明者，當修四念處？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，觀內身如身，
至觀覺、心、法如法，是謂欲斷無明者，當修四念處。
如是數斷、解脫、過度、拔絕、滅止、總知、別知，
欲別知無明者，當修四念處。
云何欲別知無明者，當修四念處？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，觀內身如身，
至觀覺、心、法如法，是謂欲別知無明者，當修四念處。 ^805c13

「欲斷無明者，當修四正斷。
云何欲斷無明者，當修四正斷？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，已生惡不善法為斷故，
發欲求方便，精勤舉心斷。
未生惡不善法為不生故，發欲求方便，精勤舉心斷。
未生善法為生故，發欲求方便，精勤舉心斷。
已生善法為久住不忘、不退、增長、廣大修習具足故，
發欲求方便，精勤舉心斷。
是謂欲斷無明者，當修四正斷。
如是數斷、解脫、過度、拔絕、滅止、總知、別知，
欲別知無明者，當修四正斷。
云何欲別知無明者，當修四正斷？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，已生惡不善法為斷故，
發欲求方便，精勤舉心斷。
未生惡不善法為不生故，發欲求方便，精勤舉心斷。
未生善法為生故，發欲求方便，精勤舉心斷。
已生善法為久住不忘、不退、增長、廣大修習具足故，
發欲求方便，精勤舉心斷。
是謂欲別知無明者，當修四正斷。 ^805c26

「欲斷無明者，當修四如意足。
云何欲斷無明者，當修四如意足？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，修欲定如意足，
成就斷行，依離、依無欲、依滅，趣非品，如是修精進定、心定也。
修思惟定如意足，成就斷行，依離、依無欲、
依滅，趣非品，是謂欲斷無明者，當修四如意足。
如是數斷、解脫、過度、拔絕、滅止、總知、別知，
欲別知無明者，當修四如意足。
云何欲別知無明者，當修四如意足？
若時如來出世，無所著、等正覺、明行成為、
善逝、世間解、無上士、道法御、天人師，號佛、
眾祐，彼斷，乃至五蓋——心穢、慧羸，修欲定如意足，成就斷行。
依離、依無欲、依滅，趣非品，如是修精進定、心定也。
修思惟定如意足，成就斷行，依離、依無欲、
依滅，趣非品，是謂欲別知無明者，當修四如意足。 ^806a18

「欲斷無明者，當修四禪。
云何欲斷無明者，當修四禪？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，離欲，離惡不善之法，至得第四禪成就遊。
是謂欲斷無明者，當修四禪。
如是數斷、解脫、過度、拔絕、滅止、總知、別知，
欲別知無明者，當修四禪。
云何欲別知無明者，當修四禪？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，離欲，離惡不善之法，至得第四禪成就遊。
是謂欲別知無明者，當修四禪。 ^806b6

「欲斷無明者，當修五根。
云何欲斷無明者，當修五根？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，修信根、
精進、念、定、慧根，是謂欲斷無明者，當修五根。
如是發斷、解脫、過度、拔絕、滅止、總知、別知，
欲別知無明者，當修五根。
云何欲別知無明者，當修五根？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，修信根、
精進、念、定、慧根，是謂欲別知無明者，當修五根。 ^806b19

「欲斷無明者，當修五力。
云何欲斷無明者，當修五力？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，修信力、
精進、念、定、慧力，是謂欲斷無明者，當修五力。
如是數斷、解脫、過度、拔絕、滅止、總知、別知，
欲別知無明者，當修五力。
云何欲別知無明者，當修五力？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，修信力、
精進、念、定、慧力，是謂欲別知無明者，當修五力。 ^806c1

「欲斷無明者，當修七覺支。
云何欲斷無明者，當修七覺支？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，修念覺支，
依離、依無欲、依滅，趣非品，如是修法、精進、
喜、息、定也。修捨覺支，依離、依無欲、依滅，
趣非品，是謂欲斷無明者，當修七覺支。
如是數斷、解脫、過度、拔絕、滅止、總知、別知，
欲別知無明者，當修七覺支。
云何欲別知無明者，當修七覺支？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，修念覺支，
依離、依無欲、依滅，趣非品，如是修法、精進、
喜、息、定也。修捨覺支，依離、依無欲、依滅，
趣非品，是謂欲別知無明者，當修七覺支。 ^806c13

「欲斷無明者，當修八支聖道。
云何欲斷無明者，當修八支聖道？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，修正見乃至修正定為八，
是謂欲斷無明者，當修八支聖道。
如是數斷、解脫、過度、拔絕、滅止、總知、別知，
欲別知無明者，當修八支聖道。
云何欲別知無明者，當修八支聖道？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，修正見乃至修正定為八，
是謂欲別知無明者，當修八支聖道。 ^806c29

「欲斷無明者，當修十一切處。
云何欲斷無明者，當修十一切處？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，修第一地一切處，
四維上下不二、無量。
如是修水一切處、火一切處、風一切處、
青一切處、黃一切處、赤一切處、白一切處、無量空處一切處。
修第十無量識處一切處，四維上下不二、
無量，是謂欲斷無明者，當修十一切處。
如是數斷、解脫、過度、拔絕、滅止、總知、別知，
欲別知無明者，當修十一切處。
云何欲別知無明者，當修十一切處？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，修第一地一切處，
四維上下不二、無量，如是修水一切處、
火一切處、風一切處、青一切處、黃一切處、
赤一切處、白一切處、無量空處一切處。
修第十無量識處一切處，四維上下不二、無量。
是謂欲別知無明者，當修十一切處。 ^807a12

「欲斷無明者，當修十無學法。
云何欲斷無明者，當修十無學法？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，修無學正見，
乃至修無學正智，是謂欲斷無明者，當修十無學法。
如是數斷、解脫、過度、拔絕、滅止、總知、別知，
欲別知無明者，當修十無學法。
云何欲別知無明者，當修十無學法？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，修無學正見，乃至修無學正智。
是謂欲別知無明者，當修十無學法。 ^807b3

「如無明，行亦如是，如行，識亦如是，如識，
名色亦如是，如名色，六處亦如是，如六處，
更樂亦如是，如更樂，覺亦如是，如覺，愛亦如是，
如愛，受亦如是，如受，有亦如是，如有，生亦如是。
欲斷老死者，當修四念處。
云何欲斷老死者，當修四念處？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，觀內身如身，
至觀覺、心、法如法，是謂欲斷老死者，當修四念處。
如是數斷、解脫、過度、拔絕、滅止、總知、別知，
欲別知老死者，當修四念處。
云何欲別知老死者，當修四念處？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，觀內身如身，
乃至觀覺、心、法如法，是謂欲別知老死者，當修四念處。 ^807b16

「欲斷老死者，當修四正斷。
云何欲斷老死者，當修四正斷？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，已生惡不善法為斷故，
發欲求方便，精勤舉心斷。
未生惡不善法為不生故，發欲求方便，精勤舉心斷。
未生善法為生故，發欲求方便，精勤舉心斷。
已生善法為久住不忘、不退、增長、廣大修習具足故，
發欲求方便，精勤舉心斷。
是謂欲斷老死者，當修四正斷。
如是數斷、解脫、過度、拔絕、滅止、總知、別知，
欲別知老死者，當修四正斷。
云何欲別知老死者，當修四正斷？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，已生惡不善法為斷故，
發欲求方便，精勤舉心斷。
未生惡不善法為不生故，發欲求方便，精勤舉心斷。
未生善法為生故，發欲求方便，精勤舉心斷。
已生善法為久住不忘、不退、增長、廣大修習具足故，
發欲求方便，精勤舉心斷。
是謂欲別知老死者，當修四正斷。 ^807c4

「欲斷老死者，當修四如意足。
云何欲斷老死者，當修四如意足？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，修欲定如意足，成就斷行。
依離、依無欲、依滅，趣非品，如是修精進定、心定也。
修思惟定如意足，成就斷行，依離、依無欲、
依滅，趣非品，是謂欲斷老死者，當修四如意足。
如是數斷、解脫、過度、拔絕、滅止、總知、別知，
欲別知老死者，當修四如意足。
云何欲別知老死者，當修四如意足？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，修欲定如意足，成就斷行。
依離、依無欲、依滅，趣非品，如是修精進定、心定也。
修思惟定如意足，成就斷行，依離、依無欲、
依滅，趣非品，是謂欲別知老死者，當修四如意足。 ^807c26

「欲斷老死者，當修四禪。
云何欲斷老死者，當修四禪？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，離欲，離惡不善之法，
至得第四禪成就遊，是謂欲斷老死者，當修四禪。
如是數斷、解脫、過度、拔絕、滅止、總知、別知，
欲別知老死者，當修四禪。
云何欲別知老死者，當修四禪？
若時如來出世，無所著、等正覺、明行成為、
善逝、世間解、無上士、道法御、天人師，號佛、
眾祐，彼斷，乃至五蓋——心穢、慧羸，離欲，
離惡不善之法，至得第四禪成就遊。
是謂欲別知老死者，當修四禪。 ^808a14

「欲斷老死者，當修五根。
云何欲斷老死者，當修五根？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，修信根、
精進、念、定、慧根，是謂欲斷老死者，當修五根。
如是數斷、解脫、過度、拔絕、滅止、總知、別知，
欲別知老死者，當修五根。
云何欲別知老死者，當修五根？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，修信根、
精進、念、定、慧根，是謂欲別知老死者，當修五根。 ^808a27

「欲斷老死者，當修五力。
云何欲斷老死者，當修五力？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，修信力、
精進、念、定、慧力，是謂欲斷老死者，當修五力。
如是數斷、解脫、過度、拔絕、滅止、總知、別知，
欲別知老死者，當修五力。
云何欲別知老死者，當修五力？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，修信力、
精進、念、定、慧力，是謂欲別知老死者，當修五力。 ^808b9

「欲斷老死者，當修七覺支。
云何欲斷老死者，當修七覺支？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，修念覺支，
依離、依無欲、依滅，趣非品，如是修法、精進、
喜、息、定也。修捨覺支，依離、依無欲、依滅，
趣非品，是謂欲斷老死者，當修七覺支。
如是數斷、解脫、過度、拔絕、滅止、總知、別知，
欲別知老死者，當修七覺支。
云何欲別知老死者，當修七覺支？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，修念覺支，
依離、依無欲、依滅，趣非品。
如是修法、精進、喜、息、定也。
修捨覺支，依離、依無欲、依滅，趣非品，是謂欲別知老死者，當修七覺支。 ^808b21

「欲斷老死者，當修八支聖道。
云何欲斷老死者，當修八支聖道？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，修正見乃至修正定為八，
是謂欲斷老死者，當修八支聖道。
如是數斷、解脫、過度、拔絕、滅止、總知、別知，
欲別知老死者，當修八支聖道。
云何欲別知老死者，當修八支聖道？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，修正見乃至修正定為八，
是謂欲別知老死者，當修八支聖道。 ^808c8

「欲斷老死者，當修十一切處。
云何欲斷老死者，當修十一切處？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，修第一地一切處，
四維上下不二、無量。
如是修水一切處、火一切處、風一切處、
青一切處、黃一切處、赤一切處、白一切處、
無量空處一切處，修第十無量識處一切處，
四維上下不二、無量，是謂欲斷老死者，當修十一切處。
如是數斷、解脫、過度、拔絕、滅止、總知、別知，
欲別知老死者，當修十一切處。
云何欲別知老死者，當修十一切處？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，修第一地一切處，
四維上下不二、無量。
如是修水一切處、火一切處、風一切處、
青一切處、黃一切處、赤一切處、白一切處、
無量空處一切處，修第十無量識處一切處，
四維上下不二、無量。
是謂欲別知老死者，當修十一切處。 ^808c21

「欲斷老死者，當修十無學法。
云何欲斷老死者，當修十無學法？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，修無學正見，
乃至修無學正智，是謂欲斷老死者，當修十無學法。
如是數斷、解脫、過度、拔絕、滅止、總知、別知，
欲別知老死者，當修十無學法。
云何欲別知老死者，當修十無學法？
若時如來出世，無所著、等正覺、明行成為、
善逝、世間解、無上士、道法御、天人師，號佛、眾祐。
彼斷，乃至五蓋——心穢、慧羸，修無學正見，
乃至修無學正智，是謂欲別知老死者，當修十無學法。」 ^809a11

佛說如是。彼諸比丘聞佛所說，歡喜奉行。 ^809a24

例經第十一竟〔四千八百七十三字〕中阿含經卷第六十
〔一萬一千三百七十七字〕中阿含例品第四竟
〔二萬二千一百四十九字〕
w:: 
# 後出中阿含經記
後出中阿含經記 ^809a26

昔釋法師於長安出《中阿含》、《增壹》、《阿毘曇》、
《廣說》、《僧伽羅叉》、《阿毘曇心》、《婆須蜜》、《三法度》、
《二眾從解脫》、《從解脫緣》，此諸經律，凡百餘万言，
並違本失旨，名不當實，依俙屬辭，句味亦差，良由譯人造次未善晉言故使爾耳。
會燕秦交戰，關中大亂，於是良匠背世，故以弗獲改正。
乃經數年，至關東小清，冀州道人釋法和、
罽賓沙門僧伽提和，招集門徒，俱遊洛邑，
四、五年中研講遂精，其人漸曉漢語，然後乃知先之失也。
於是，和乃追恨先失，即從提和更出《阿毘曇》及廣說也。
自是之後，此諸經律漸皆譯正，唯《中阿含》、
《僧伽羅叉》、《婆須蜜》、《從解脫緣》未更出耳。 ^809b3

會僧伽提和進遊京師，應運流化，法施江左。
于時晉國大長者，尚書令衛將軍、東亭侯優婆塞王元琳，
常護持正法以為己任，即檀越也。
為出經故，造立精舍，延請有道釋慧持等義學沙門四十餘人，
施諸所安，四事無乏，又豫請經師僧伽羅叉，
長供數年，然後乃以晉隆安元年丁酉之歲十一月十日，
於揚州丹陽郡建康縣界，在其精舍，更出此
《中阿含》，請罽賓沙門僧伽羅叉令誦胡本，
請僧伽提和轉胡為晉，豫州沙門道慈筆受，
吳國李寶、康化共書，至來二年，戊戌之歲六月二十五日草本始訖。
此《中阿含》凡有五誦，都十八品，有二百二十二經，
合五十一萬四千八百二十五字，分為六十卷。 ^809b17

時，遇國大難，未即正書，乃至五年辛丑之歲，
方得正寫，校定流傳。
其人傳譯，准之先出，大有不同，於此二百二十二經中，
若委靡順從，則懼失聖旨，若從本制，名類多異舊，
則逆忤先習，不怗眾情，是以其人不得自專，
時有改本，從舊名耳。
然五部異同，孰知其正？
而道慈愚意怏怏，於違本故諸改名者，
皆抄出注下，新舊兩存，別為一卷，與目錄相連，
以示於後，將來諸賢令知同異，得更採訪，
脫遇高明外國善晉胡方言者，訪其得失，刊之從正。
 ^809c3
