
other:: 
pin:: 中阿含經卷第四十一
translator:: 東晉罽賓三藏瞿曇僧伽提婆譯
jing:: 
###  161 梵摩經
（一六一）梵志品梵摩經第十〔第四分別誦〕
我聞如是：
一時，佛遊鞞陀提國，與大比丘眾俱。 ^685a6

爾時，彌薩羅有梵志，名曰梵摩，極大富樂，
資財無量，畜牧產業不可稱計，封戶食邑種種具足食豐，
彌薩羅乃至水草木，謂摩竭陀王未生怨鞞陀提子特與梵封。
梵志梵摩有一摩納，名優多羅，為父母所舉，
受生清淨，乃至七世父母不絕種族，生生無惡，
博聞總持，誦過四典經，深達因、緣、正、文、戲五句說。 ^685a7

梵志梵摩聞有沙門瞿曇釋種子捨釋宗族，
剃除鬚髮，著袈裟衣，至信、捨家、無家、學道，
遊鞞陀提國，與大比丘眾俱。
彼沙門瞿曇有大名稱，周聞十方，彼沙門瞿曇如來、
無所著、等正覺、明行成為、善逝、世間解、
無上士、道法御、天人師，號佛、眾祐。
彼於此世，天及魔、梵、沙門、梵志，從人至天，
自知自覺，自作證成就遊，彼說法，初妙、
中妙、竟亦妙，有義有文，具足清淨，顯現梵行。 ^685a14

復次，聞彼沙門瞿曇成就三十二大人之相，
若成就大人相者，必有二處真諦不虛。
若在家者，必為轉輪王，聰明智慧，有四種軍，
整御天下，由己自在。
如法法王成就七寶，彼七寶者，輪寶、象寶、
馬寶、珠寶、女寶、居士寶、主兵臣寶，是謂為七。
千子具足，顏貌端政，勇猛無畏，能伏他眾。
彼必統領此一切地乃至大海，不以刀杖，
以法教令，令得安隱。
若剃除鬚髮，著袈裟衣，至信、捨家、無家、
學道者，必得如來、無所著、等正覺，名稱流布，周聞十方。 ^685a23

梵志梵摩聞已，告曰：「優多羅！
我聞如是：『彼沙門瞿曇釋種子捨釋宗族，
剃除鬚髮，著袈裟衣，至信、捨家、無家、學道，
遊鞞陀提國，與大比丘眾俱。』
優多羅！『彼沙門瞿曇有大名稱，周聞十方，
彼沙門瞿曇如來、無所著、等正覺、明行成為、
善逝、世間解、無上士、道法御、天人師，號佛、眾祐。
彼於此世，天及魔、梵、沙門、梵志，從人至天，
自知自覺，自作證成就遊，彼說法，初妙、
中妙、竟亦妙，有義有文，具足清淨，顯現梵行。』 ^685b4

「復次，優多羅！『彼沙門瞿曇成就三十二大人之相，
若成就大人相者，必有二處真諦不虛，
若在家者，必為轉輪王，聰明智慧，有四種軍，
整御天下，由己自在。
如法法王成就七寶，彼七寶者，輪寶、象寶、
馬寶、珠寶、女寶、居士寶、主兵臣寶，是謂為七。
千子具足，顏貌端政，勇猛無畏，能伏他眾，
彼必統領此一切地乃至大海，不以刀杖，
以法教令，令得安隱。
若剃除鬚髮，著袈裟衣，至信、捨家、無家、
學道者，必得如來、無所著、等正覺，名稱流布，周聞十方。』 ^685b13

「優多羅！汝受持諸經，有三十二大人之相，
若成就大人相者，必有二處真諦不虛。
若在家者，必為轉輪王，聰明智慧，有四種軍，
整御天下，由己自在。
如法法王成就七寶，彼七寶者，輪寶、象寶、
馬寶、珠寶、女寶、居士寶、主兵臣寶，是謂為七。
千子具足，顏貌端政，勇猛無畏，能伏他眾，
彼必統領此一切地乃至大海，不以刀杖，
以法教令，令得安隱。
若剃除鬚髮，著袈裟衣，至信、捨家、無家、
學道者，必得如來、無所著、等正覺，名稱流布，周聞十方。」 ^685b23

優多羅答曰：「唯然。
世尊！我受持諸經，有三十二大人之相，
若成就大人相者，必有二處真諦不虛。
若在家者，必為轉輪王，聰明智慧，有四種軍，
整御天下，由己自在。
如法法王成就七寶，彼七寶者，輪寶、象寶、
馬寶、珠寶、女寶、居士寶、主兵臣寶，是謂為七。
千子具足，顏貌端政，勇猛無畏，能伏他眾，
彼必統領此一切地乃至大海，不以刀杖，
以法教令，令得安隱。
若剃除鬚髮，著袈裟衣，至信、捨家、無家、
學道者，必得如來、無所著、等正覺，名稱流布，周聞十方。」 ^685c4

梵志梵摩告曰：「優多羅！
汝往詣彼沙門瞿曇所，觀彼沙門瞿曇為如是，為不如是？
實有三十二大人相耶？」 ^685c15

優多羅摩納聞已，稽首梵志梵摩足，繞三匝而去，
往詣佛所，共相問訊，却坐一面，觀世尊身三十二相。
彼見世尊身有三十相，於二相疑惑，陰馬藏及廣長舌。
世尊念曰：「此優多羅於我身觀三十二相，
彼見有三十相，於二相疑惑，陰馬藏及廣長舌。
我今寧可斷其疑惑。」
世尊知已，即如其像作如意足，如其像作如意足已，令優多羅摩納見我身陰馬藏及廣長舌。 ^685c18

於是，世尊即如其像作如意足，如其像作如意足已，優多羅摩納見世尊身陰馬藏及廣長舌。
廣長舌者，從口出舌，盡覆其面。
優多羅摩納見已，而作是念：「沙門瞿曇成就三十二大人之相，
若成就大人相者，必有二處真諦不虛。
若在家者，必為轉輪王，聰明智慧，有四種軍，
整御天下，由己自在，如法法王成就七寶。
彼七寶者，輪寶、象寶、馬寶、珠寶、女寶、居士寶、
主兵臣寶，是謂為七。
千子具足，顏貌端政，勇猛無畏，能伏他眾，
彼必統領此一切地乃至大海，不以刀杖，
以法教令，令得安隱。
若剃除鬚髮，著袈裟衣，至信、捨家、無家、
學道者，必得如來、無所著、等正覺，名稱流布，周聞十方。」 ^685c26

優多羅摩納復作是念：「我寧可極觀威儀禮節，及觀遊行所趣。」
於是，優多羅摩納尋隨佛行，於夏四月觀威儀禮節，及觀遊行所趣。
優多羅摩納過夏四月，悅可世尊威儀禮節，
及觀遊行所趣，白曰：「瞿曇！
我今有事，欲還請辭。」 ^686a11

世尊告曰：「優多羅！
汝去隨意。」 ^686a16

優多羅摩納聞世尊所說，善受善持，即從坐起，
繞三匝而去，往詣梵志梵摩所。
稽首梵志梵摩足，却坐一面。 ^686a17

梵志梵摩問曰：「優多羅！
實如所聞，沙門瞿曇有大名稱，周聞十方，
為如是，為不如是？
實有三十二大人相耶？」 ^686a19

優多羅摩納答曰：「唯然。
尊！實如所聞，沙門瞿曇有大名稱，周聞十方，
沙門瞿曇如是，非不如是，實有三十二相。
尊！沙門瞿曇足安平立，是謂，尊！
沙門瞿曇大人大人之相。
復次，尊！沙門瞿曇足下生輪，輪有千輻，
一切具足，是謂，尊！
沙門瞿曇大人大人之相。
復次，尊！沙門瞿曇足指纖長，是謂，尊！
沙門瞿曇大人大人之相。
復次，尊！沙門瞿曇足周正直，是謂，尊！
沙門瞿曇大人大人之相。
復次，尊！沙門瞿曇足跟踝後兩邊平滿，
是謂，尊！沙門瞿曇大人大人之相。
復次，尊，沙門瞿曇足兩踝 #CB00166;，
是謂，尊！沙門瞿曇大人大人之相。
復次，尊！沙門瞿曇身毛上向，是謂，尊！
沙門瞿曇大人大人之相。
復次，尊！沙門瞿曇手足網縵，猶如鴈王，
是謂，尊！沙門瞿曇大人大人之相。 ^686a22

「復次，尊！沙門瞿曇手足極妙，柔弱軟軟，
猶兜羅華，是謂，尊！
沙門瞿曇大人大人之相。
復次，尊！沙門瞿曇肌皮軟細，塵水不著，
是謂，尊！沙門瞿曇大人大人之相。
復次，尊！沙門瞿曇一一毛，一一毛者，身一一孔一毛生，
色若紺青，如螺右旋，是謂，尊！
沙門瞿曇大人大人之相。
復次，尊！沙門瞿曇鹿 #CB00567;腸，
猶如鹿王，是謂，尊！
沙門瞿曇大人大人之相。
復次，尊！沙門瞿曇陰馬藏，猶良馬王，是謂，尊！
沙門瞿曇大人大人之相。
復次，尊！沙門瞿曇身形圓好，猶尼拘類樹，
上下圓相稱，是謂，尊！
沙門瞿曇大人大人之相。
復次，尊！沙門瞿曇身不阿曲，身不曲者，
平立伸手以摩其膝，是謂，尊！
沙門瞿曇大人大人之相。 ^686b8

「復次，尊！沙門瞿曇身黃金色，如紫磨金，
是謂，尊！沙門瞿曇大人大人之相。
復次，尊！沙門瞿曇身七處滿，七處滿者，
兩手、兩足、兩肩及項，是謂，尊！
沙門瞿曇大人大人之相。
復次，尊！沙門瞿曇其上身大，猶如師子！
是謂，尊！沙門瞿曇大人大人之相。
復次，尊！沙門瞿曇師子頰車，是謂，尊！
沙門瞿曇大人大人之相。
復次，尊！沙門瞿曇脊背平直，是謂，尊！
沙門瞿曇大人大人之相。
復次，尊！沙門瞿曇兩肩上連，通頸平滿，
是謂，尊！沙門瞿曇大人大人之相。
復次，尊！沙門瞿曇四十齒，牙齒不踈、齒白、
齒通味第一味，是謂，尊！
沙門瞿曇大人大人之相。
復次，尊！沙門瞿曇梵音可愛，其聲猶如迦羅毘伽，
是謂，尊！沙門瞿曇大人大人之相。 ^686b22

「復次，尊！沙門瞿曇廣長舌，廣長舌者，舌從口出，
遍覆其面，是謂，尊！
沙門瞿曇大人大人之相。
復次，尊！沙門瞿曇承淚處滿，猶如牛王，
是謂，尊！沙門瞿曇大人大人之相。
復次，尊！沙門瞿曇眼色紺青，是謂，尊！
沙門瞿曇大人大人之相。
復次，尊！沙門瞿曇頂有肉髻，團圓相稱，
髮螺右旋，是謂，尊！
沙門瞿曇大人大人之相。
復次，尊！沙門瞿曇眉間生毛，潔白右縈，
是謂，尊！沙門瞿曇大人大人之相。
是謂，尊！沙門瞿曇成就三十二大人之相。 ^686c7

「若成就大人相者，必有二處真諦不虛。
若在家者，必為轉輪王，聰明智慧，有四種軍，
整御天下，由己自在。
如法法王成就七寶，彼七寶者，輪寶、象寶、
馬寶、珠寶、女寶、居士寶、主兵臣寶，是謂為七。
千子具足，顏貌端政，勇猛無畏，能伏他眾，
彼必統領此一切地乃至大海，不以刀杖，
以法教令，令得安隱。
若剃除鬚髮，著袈裟衣，至信、捨家、無家、
學道者，必得如來、無所著、等正覺，名稱流布，周聞十方。 ^686c17

「復次，尊！我見沙門瞿曇著衣、已著衣，被衣、
已被衣，出房、已出房，出園、已出園，行道至村間，
入村、已入村，在巷，入家、已入家，正床、已正床，
坐、已坐，澡手、已澡手，受飲食、已受飲食，
食、已食，澡手呪願，從坐起，出家、已出家，
在巷，出村、已出村，入園、已入園，入房、已入房。
尊！沙門瞿曇著衣齊整，不高不下，衣不近體，風不能令衣遠離身。
尊！沙門瞿曇被衣齊整，不高不下，衣不近體，風不能令衣遠離身。
尊！沙門瞿曇常著新衣，隨順於聖，以刀割截，
染作惡色，如是彼聖染作惡色，彼持衣者，
不為財物，不為貢高，不為自飾，不為莊嚴，
但為障蔽蚊虻、風日之所觸故，及為慙愧，覆其身故。 ^686c26

「彼出房時，身不低仰，尊！
沙門瞿曇出房時，終不低身，尊！
沙門瞿曇若欲行時，先舉右足，正舉正下，
行不擾亂，亦無惡亂。
行時兩踝終不相掁，尊！
沙門瞿曇行時不為塵土所坌。
所以者何？以本善行故，彼出園時，身不低仰。
尊！沙門瞿曇出園時，終不低身，往到村間，
身極右旋，觀察如龍，遍觀而觀，不恐不怖，
亦不驚懼，觀於諸方。
所以者何？以如來、無所著、等正覺故，彼入村時，身不低仰。
尊！沙門瞿曇入村時，終不低身，彼在街巷不低視，
亦不仰視，唯直正視，於中不礙所知所見。 ^687a11

「尊！沙門瞿曇諸根常定。
所以者何？以本善行故，彼入家時，身不低仰。
尊！沙門瞿曇入家時，終不低身。
尊！沙門瞿曇迴身右旋，正床而坐，彼於床上不極身力坐，
亦不以手案#CB00170;坐床，
彼坐床已，不悒悒，不煩惱，亦復不樂。
受澡水時，不高不下，不多不少，彼受飲食，
不高不下，不多不少。
尊！沙門瞿曇受食平鉢，等羹飲食。
尊！沙門瞿曇摶食，齊整徐著口中，摶食未至，
不豫張口，及在口中三嚼而咽，無飯及羹亦不斷碎，
有餘在口，復內後摶。 ^687a23

「尊！沙門瞿曇以三事清淨，食欲得味，不欲染味彼食，
不為財物，不為貢高，不為自飾，不為莊嚴，
但欲存身，久住無患，用止故疹，不起新病，
存命無患，有力快樂。
飯食已訖，受洗手水，不高不下，不多不少。
受澡鉢水，不高不下，不多不少。
彼洗手淨已，其鉢亦淨，洗鉢淨已，其手亦淨，
拭手已，便拭鉢，拭鉢已，便拭手，彼洗拭鉢已，
安著一面，不近不遠，不數觀鉢，亦不為鉢。
彼不毀呰此食，亦不稱譽彼食，但慚默然已。
為諸居士說法，勸發渴仰，成就歡喜，無量方便為彼說法，
勸發渴仰，成就歡喜已，即從坐起，便退而還，
彼出家時，身不低仰。 ^687b4

「尊！沙門瞿曇出家時，終不低身。
彼在街巷不低視，亦不仰視，唯直正視，於中不礙所知所見。
尊！沙門瞿曇諸根常定。
所以者何？以本善行故，彼出村時，身不低仰。
尊！沙門瞿曇出村時，終不低身，彼入園時，身不低仰。
尊！沙門瞿曇入園時，終不低身。
彼中食後，收舉衣鉢，澡洗手足，以尼師檀著於肩上，入房宴坐。
尊！沙門瞿曇饒益世間故，入房宴坐。
尊！沙門瞿曇則於晡時從宴坐起，面色光澤。
所以者何？以如來、無所著、等正覺故。 ^687b17

「尊！沙門瞿曇口出八種音聲，一曰甚深，
二曰毘摩樓簸，三曰入心，四曰可愛，五曰極滿，
六曰活瞿，七曰分了，八曰智也。
多人所愛，多人所樂，多人所念，令得心定。
尊！沙門瞿曇隨眾說法，聲不出眾外，唯在於眾，
為彼說法，勸發渴仰，成就歡喜，無量方便為彼說法，
勸發渴仰，成就歡喜已，即從坐起，還歸本所。
尊！沙門瞿曇其像如是，但有殊勝復過於是。
尊！我欲詣彼沙門瞿曇，從學梵行。」 ^687b28

梵志梵摩告曰：「隨意。」 ^687c8

於是，優多羅摩納稽首梵志梵摩足，繞三匝而去，
往詣佛所，稽首佛足，却坐一面，白曰：「世尊！
願從世尊學道受具足，成就比丘，得從世尊修行梵行。」 ^687c9

於是，世尊度優多羅摩納，令學道受具足。
度優多羅摩納，令學道受具足已，遊行鞞陀提國，
與大比丘眾俱，展轉進前，到彌薩羅，住彌薩羅大天 #CB00178;林。 ^687c12

彼彌薩羅梵志、居士聞沙門瞿曇釋種子捨釋宗族，
出家學道，遊行鞞陀提國，與大比丘眾俱，
展轉來至此彌薩羅，住大天 #CB00178;林。
沙門瞿曇有大名稱，周聞十方，沙門瞿曇如來、
無所著、等正覺、明行成為、善逝、世間解、
無上士、道法御、天人師，號佛、眾祐。
彼於此世，天及魔、梵、沙門、梵志，從人至天，
自知自覺，自作證成就遊。
彼說法，初妙、中妙、竟亦妙，有義有文，具足清淨，顯現梵行。
若有見如來、無所著、等正覺，敬重禮拜，
供養承事者，快得善利，我等寧可共往見彼沙門瞿曇！
禮拜供養。 ^687c16

彼彌薩羅梵志、居士各與等類眷屬相隨，
從彌薩羅出，北行至大天#CB00178;林，欲見世尊禮拜供養。
往詣佛已，或有彌薩羅梵志、居士稽首佛足，
却坐一面，或有與佛共相問訊，却坐一面，
或有叉手向佛，却坐一面，或有遙見佛已，默然而坐。
彼彌薩羅梵志、居士各各坐已，佛為說法，
勸發渴仰，成就歡喜，無量方便為彼說法，
勸發渴仰，成就歡喜已，默然而住。 ^687c27

梵志梵摩聞沙門瞿曇釋種子捨釋宗族，
出家學道，遊行鞞陀提國，與大比丘眾俱，
展轉來至此彌薩羅國，住大天#CB00178;林。
彼沙門瞿曇有大名稱，周聞十方，彼沙門瞿曇如來、
無所著、等正覺、明行成為、善逝、世間解、
無上士、道法御、天人師，號佛、眾祐。
彼於此世，天及魔、梵、沙門、梵志，從人至天，
自知自覺，自作證成就遊。
彼說法，初妙、中妙、竟亦妙，有義有文，具足清淨，顯現梵行。
若有見如來、無所著、等正覺，敬重禮拜，
供養承事者，快得善利，我寧可往見沙門瞿曇！
禮拜供養。 ^688a6

梵志梵摩告御者曰：「汝速嚴駕！
我今欲往詣沙門瞿曇！」 ^688a17

御者受教，即速嚴駕訖，還白曰：「嚴駕已畢，尊自知時。」
於是，梵摩乘極賢妙車，從彌薩羅出，北行至大天#CB00178;林，
欲見世尊禮拜供養。 ^688a18

爾時，世尊在無量眾前後圍繞而為說法，
梵志梵摩遙見世尊在無量眾前後圍繞而為說法，
見已，恐怖。於是，梵摩即避在道側，至樹下住，
告一摩納：「汝往詣彼沙門瞿曇，為我問訊聖體康強，
安快無病，起居輕便，氣力如常耶？
作如是語：『瞿曇！我師梵摩問訊聖體康強，
安快無病，起居輕便，氣力如常耶？
瞿曇！我師梵摩欲來見沙門瞿曇！』」 ^688a21

於是，摩納即受教行，往詣佛所，共相問訊，
却坐一面，白曰：「瞿曇！
我師梵摩問訊聖體康強，安快無病，起居輕便，氣力如常耶？
瞿曇！我師梵摩欲來見沙門瞿曇！」 ^688a29

世尊告曰：「摩納！令梵志梵摩安隱快樂，
令天及人、阿修羅、揵沓惒、羅剎及餘種種身安隱快樂。
摩納！梵志梵摩欲來隨意。」 ^688b4

於是，摩納聞佛所說，善受善持，即從坐起，
繞佛三匝而去，還詣梵志梵摩所，白曰：「尊！
我已通沙門瞿曇，彼沙門瞿曇今住待尊，唯尊知時。」 ^688b7

梵志梵摩即從車下，步詣佛所。
彼眾遙見梵志梵摩來，即從座起，開道避之。
所以者何？以有名德及多識故。 ^688b10

梵志梵摩告彼眾曰：「諸賢！
各各復坐，我欲直往見沙門瞿曇。」
於是，梵摩往詣佛所，共相問訊，却坐一面。 ^688b13

爾時，梵摩不壞二根，眼根及耳根。
梵志梵摩坐已，諦觀佛身三十二相，彼見三十相，
於二相有疑，陰馬藏及廣長舌。
梵志梵摩即時以偈問世尊曰：
　　「如我昔曾所聞，三十二大人相，
　　於中求不見二，尊沙門瞿曇身。
　　為有陰馬藏不？　一切人尊深密，
　　云何為人最尊，不現視微妙舌？
　　若尊有廣長舌，唯願令我得見，
　　今實有疑惑心，願調御決我疑。」 ^688b15

世尊作是念：「此梵志梵摩求我身三十二相，
彼見三十，於二有疑，陰馬藏及廣長舌，我今寧可除彼疑惑。」
世尊知已，作如其像如意足，作如其像如意足已，
梵志梵摩見世尊身陰馬藏及廣長舌，
於中廣長舌者，舌從口出，盡覆其面。
世尊止如意足已，為梵志梵摩說此頌曰：
　　「謂汝昔曾所聞，三十二大人相，
　　彼一切在我身，滿具足最上正。
　　調御斷於我疑，梵志發微妙信。
　　至難得見聞，最上正盡覺。
　　出世為極難，最上正盡覺，
　　梵志我正覺，無上正法王。」 ^688b25

梵志梵摩聞已，而作是念：「此沙門瞿曇成就三十二大人之相，
謂成就大人相者，必有二處真諦不虛。
若在家者，必為轉輪王，聰明智慧，有四種軍，整御天下。
如法法王成就七寶，彼七寶者，輪寶、象寶、
馬寶、珠寶、女寶、居士寶、主兵臣寶，是謂為七。
千子具足，顏貌端政，勇猛無畏，能伏他眾，
彼必統領此一切地乃至大海，不以刀杖，
以法教令，令得安隱。
若剃除鬚髮，著袈裟衣，至信、捨家、無家、
學道者，必得如來、無所著、等正覺，名稱流布，周聞十方。」 ^688c9

於是，世尊而作是念：「此梵志梵摩長夜無諛諂、
無欺誑，所欲所問者，一切欲知非為觸嬈，
彼亦如是，我寧可說彼甚深阿毘曇。」
世尊知已，為梵志梵摩即說頌曰：
　　「現世樂法故，饒益為後世，
　　梵志汝問事，隨本意所思。
　　彼彼諸問事，我為汝斷疑。」
　　世尊已許問，梵志梵摩故，
　　便問世尊事，隨本意所思：
　　「云何為梵志，三達有何義？
　　以何說無著，何等正盡覺？」 ^688c19

爾時，世尊以頌答曰：
　　「滅惡不善法，立住擇梵行，
　　修習梵志正，以此為梵志。
　　明達於過去，見樂及惡道，
　　得無明盡說，知是立牟尼。
　　善知清淨心，盡脫婬怒癡，
　　成就於三明，以此為三達。
　　遠離不善法，正住第一義，
　　第一世所敬，以此為無著。
　　饒益天及人，與眼滅壞諍，
　　普知現視盡，以此正盡覺。」 ^689a2

於是，梵摩即從座起，欲稽首佛足，彼時大眾同時俱發高大音聲：
「沙門瞿曇甚奇！甚特！
有大如意足，有大威德，有大福祐，有大威神。
所以者何？此彌薩羅國所有梵志、居士者，
梵志梵摩於彼最第一，謂出生故。
梵志梵摩為父母所舉，受生清淨，乃至七世父母不絕種族，
生生無惡，彼為沙門瞿曇極下意尊敬作禮，供養奉事。
沙門瞿曇甚奇！甚特！
有大如意足，有大威德，有大福祐，有大威神。
所以者何？此彌薩羅國所有梵志、居士者，
梵志梵摩於彼最第一，謂學書故。
梵志梵摩博聞總持，誦過四典經，深達因、
緣、正、文、戲五句說。
彼為沙門瞿曇極下意尊敬作禮，供養奉事。 ^689a13

「沙門瞿曇甚奇！甚特！
有大如意足，有大威德，有大福祐，有大威神。
所以者何？此彌薩羅國所有梵志、居士者，
梵志梵摩於彼最第一，謂財物故。
梵志梵摩極大富樂，資財無量，畜牧產業不可稱計，
封戶食邑種種具足食豐，彌薩羅乃至水草木，
謂王摩竭陀未生怨鞞陀提子特與梵封，
彼為沙門瞿曇極下意尊敬作禮，供養奉事。
沙門瞿曇甚奇！甚特！
有大如意足，有大威德，有大福祐，有大威神。
所以者何？此彌薩羅國所有梵志、居士者，
梵志梵摩於彼最第一，謂壽命故。
梵志梵摩極大長老，壽命具足，年百二十六，
彼為沙門瞿曇極下意尊敬作禮，供養奉事。」 ^689a26

是時，世尊以他心智知彼大眾心之所念，
世尊知已，告梵志梵摩：「止！
止！梵志！但心喜足，可還復坐，為汝說法。」 ^689b10

梵志梵摩稽首佛足，却坐一面，世尊為彼說法，
勸發渴仰，成就歡喜。
無量方便為彼說法，勸發渴仰，成就歡喜已，
如諸佛法，先說端政法，聞者歡悅，謂說施、
說戒、說生天法，毀呰欲為災患，生死為穢，
稱嘆無欲為妙，道品白淨。
為說是已，佛知彼有歡喜心、具足心、柔軟心、
堪耐心、昇上心、一向心、無疑心、無蓋心，
有能有力受佛正法，謂如諸佛所說正要，
世尊具為彼說苦、習、滅、道。
梵志梵摩即於座上見四聖諦，苦、習、滅、
道，猶如白素，易染為色。
如是梵摩即於座上見四聖諦，苦、習、滅、道。 ^689b12

於是，梵摩見法得法，覺白淨法，斷疑度惑，
更無餘尊，不復由他，無有猶豫，已住果證，
於世尊法得無所畏，即從座起，稽首佛足：「世尊！
我今自歸於佛、法及比丘眾，唯願世尊受我為優婆塞，
從今日始，終身自歸，乃至命盡。」 ^689b24

時，梵志梵摩叉手向佛，白曰：「世尊！
唯願明日垂顧受請，及比丘眾。」
世尊為梵志梵摩故，默然而受。 ^689c1

梵志梵摩知世尊默然受已，稽首佛足，
繞三匝而去，還歸其家。
即於其夜施設餚饌極妙上味、種種豐饒食噉含消，
施設已訖，平旦敷床，至時唱曰：「世尊！
飯食已辦，唯聖知時。」 ^689c3

於是，世尊過夜平旦，著衣持鉢，比丘翼從，
世尊在前，往詣梵志梵摩家，於比丘眾前敷座而坐。
梵志梵摩知世尊及比丘眾眾坐已定，
自行澡水，以上味餚饌、種種豐饒食噉含消，
自手酙酌，令極飽滿，食訖收器，行澡水竟，
取一小床，坐受呪願。 ^689c7

梵志梵摩坐已，世尊為彼說呪願曰：
　　「呪火第一齋，通音諸音本，
　　王為人中尊，海為江河長，
　　月為星中明，明照無過日，
　　上下維諸方，及一切世間，
　　從人乃至天，唯佛最第一。」 ^689c13

於是，世尊為梵志梵摩說呪願已，從座起去，
彌薩羅國住經數日，攝衣持鉢，則便遊行至舍衛國，
展轉前進，到舍衛國，住勝林給孤獨園。
於是，眾多比丘舍衛乞食時，聞彼彌薩羅梵志梵摩以偈問佛事，
彼便命終。諸比丘聞已，食訖，中後收舉衣鉢，
澡洗手足，以尼師檀著於肩上，往詣佛所，
稽首作禮，却住一面，白曰：「世尊！
我等眾多比丘平旦著衣，持鉢入舍衛乞食時，
聞彼彌薩羅梵志梵摩以偈問佛事，彼便命終。
世尊！彼至何處，為生何許，後世云何？」 ^689c19

世尊答曰：「比丘！梵志梵摩極有大利，最後知法，為法故不煩勞我。
比丘！梵志梵摩五下分結盡，生彼得般涅槃，
得不退法，不還此世。」
爾時，世尊記說梵摩得阿那含。 ^689c29

佛說如是。梵志梵摩及諸比丘，聞佛所說，歡喜奉行。 ^690a4

梵摩經第十竟〔六千七百七十六字〕中阿含經卷第四十一
〔六千七百七十六字〕中阿含梵志品第一竟
〔三萬四百五十四字〕 " wit=
 ^690a6
