佛說長阿含經卷第十八
translator:: 後秦弘始年佛陀耶舍共竺佛念譯
fen:: 
#  4 分

jing:: 
## 30 世記經
（三〇）第四分世記經
pin:: 
### 1 閻浮提州品
閻浮提州品第一
如是我聞：
一時，佛在舍衛國祇樹給孤獨園俱利窟中，與大比丘眾千二百五十人俱。 ^114b8

時，眾比丘於食後集講堂上議言：「諸賢！
未曾有也，今此天地何由而敗？
何由而成？眾生所居國土云何？」 ^114b9

爾時，世尊於閑靜處天耳徹聽，聞諸比丘於食後集講堂上議如此言。
爾時世尊於靜窟起，詣講堂坐，知而故問，
問諸比丘：「向者所議，議何等事？」 ^114b12

諸比丘白佛言：「我等於食後集法講堂議言：『諸賢！
未曾有也，今是天地何由而敗？
何由而成？眾生所居國土云何？』
我等集堂議如是事。」 ^114b15

佛告諸比丘言：「善哉！
善哉！凡出家者應行二法：一賢聖默然，二講論法語。
汝等集在講堂，亦應如此賢聖默然，講論法語。
諸比丘！汝等欲聞如來記天地成敗、眾生所居國邑不耶？」 ^114b18

時，諸比丘白佛言：「唯然。
世尊！今正是時，願樂欲聞。
世尊說已，當奉持之。」 ^114b23

佛言：「比丘！諦聽，諦聽，善思念之，當為汝說。」 ^114b24

佛告諸比丘：「如一日月周行四天下，光明所照，
如是千世界，千世界中有千日月、千須彌山王、
四千天下、四千大天下、四千海水、四千大海、
四千龍、四千大龍、四千金翅鳥、四千大金翅鳥、
四千惡道、四千大惡道、四千王、四千大王、
七千大樹、八千大泥犁、十千大山、千閻羅王、
千四天王、千忉利天、千焰摩天、千兜率天、
千化自在天、千他化自在天、千梵天，是為小千世界。
如一小千世界，爾所小千千世界，是為中千世界。
如一中千世界，爾所中千千世界，是為三千大千世界。
如是世界周匝成敗，眾生所居名一佛剎。」 ^114b25

佛告比丘：「今此大地深十六萬八千由旬，
其邊無際，地止於水，水深三千三十由旬，
其邊無際，水止於風，風深六千四十由旬，其邊無際。
比丘！其大海水深八萬四千由旬，其邊無際，
須彌山王入海水中八萬四千由旬，出海水上高八萬四千由旬，
下根連地，多固地分，其山直上，無有阿曲，
生種種樹，樹出眾香，香遍山林，多諸賢聖，大神妙天之所居止。
其山下基純有金沙，其山四面有四埵出，
高七百由旬，雜色間廁，七寶所成，四埵斜低，曲臨海上。 ^114c8

「須彌山王有七寶階道，其下階道廣六十由旬，
挾道兩邊有七重寶牆、七重欄楯、七重羅網、
七重行樹，金牆銀門，銀牆金門，水精牆琉璃門，
琉璃牆水精門，赤珠牆馬瑙門，馬瑙牆赤珠門，車#CB00006;牆眾寶門。
其欄楯者，金欄銀桄，銀欄金桄，水精欄琉璃桄，
琉璃欄水精桄，赤珠欄馬瑙桄，馬瑙欄赤珠桄，車#CB00006;欄眾寶桄。
其欄楯上有寶羅網，其金羅網下懸銀鈴，
其銀羅網下懸金鈴，琉璃羅網懸水精鈴，
水精羅網懸琉璃鈴，赤珠羅網懸馬瑙鈴，
馬瑙羅網懸赤珠鈴，車#CB00006;羅網懸眾寶鈴。
其金樹者金根金枝銀葉華實，其銀樹者銀根銀枝金葉華實，
其水精樹水精根枝琉璃華葉，其琉璃樹琉璃根枝水精華葉，
其赤珠樹赤珠根枝馬瑙華葉，其馬瑙樹者馬瑙根枝赤珠華葉，
車#CB00006;樹者車#CB00006;根枝眾寶華葉。 ^114c18

「其七重牆，牆有四門，門有欄楯，七重牆上皆有樓閣臺觀，
周匝圍遶有園觀浴池，生眾寶華葉，寶樹行列，
花果繁茂，香風四起，悅可人心，鳧鴈鴛鴦，
異類奇鳥，無數千種，相和而鳴。 ^115a5

「又須彌山王中級階道廣四十由旬，挾道兩邊有七重寶牆、
欄楯七重、羅網七重、行樹七重，乃至無數眾鳥相和而鳴，亦如下階。
上級階道廣二十由旬，挾道兩邊有七重寶牆、
欄楯七重、羅網七重、行樹七重，乃至無數眾鳥相和而鳴，亦如中階。」 ^115a10

佛告比丘：「其下階道有鬼神住，名曰伽樓羅足。
其中階道有鬼神住，名曰持鬘。
其上階道有鬼神住，名曰喜樂。
其四埵出高四萬二千由旬，四天大王所居宮殿，
有七重寶城、欄楯七重、羅網七重、行樹七重，
諸寶鈴乃至無數眾鳥相和而鳴，亦復如是。
須彌山頂有三十三天宮，寶城七重、欄楯七重、
羅網七重、行樹七重，乃至無數眾鳥相和而鳴，亦復如是。
過三十三天由旬一倍有焰摩天宮，過焰摩天宮由旬一倍有兜率天宮，
過兜率天宮由旬一倍有化自在天宮，
過化自在天宮由旬一倍有他化自在天宮，過他化自在天宮由旬一倍有梵加夷天宮。 ^115a15

「於他化自在天、梵加夷天中間，有摩天宮，
縱廣六千由旬，宮牆七重、欄楯七重、羅網七重、
行樹七重，乃至無數眾鳥相和而鳴，亦復如是。
過梵伽夷天宮由旬一倍有光音天宮，
過光音天由旬一倍有遍淨天宮，過遍淨天由旬一倍有果實天宮，
過果實天由旬一倍有無想天宮，過無想天由旬一倍有無造天宮，
過無造天由旬一倍有無熱天宮，過無熱天由旬一倍有善見天宮，
過善見天由旬一倍有大善見天宮，過大善見天由旬一倍有色究竟天宮，
過色究竟天上有空處智天、識處智天、
無所有處智天、有想無想處智天，齊此名眾生邊際、
眾生世界，一切眾生生、老、病、死、受陰、受有，齊此不過。」 ^115a28

佛告比丘：「須彌山北有天下，名欝單曰，
其土正方，縱廣一萬由旬，人面亦方，像彼地形。
須彌山東有天下，名弗于逮，其土正圓，
縱廣九千由旬，人面亦圓，像彼地形。
須彌山西有天下，名俱耶尼，其土形如半月，
縱廣八千由旬，人面亦爾，像彼地形。
須彌山南有天下，名閻浮提，其土南狹北廣，
縱廣七千由旬，人面亦爾，像此地形。
須彌山北面天金所成，光照北方。
須彌山東面天銀所成，光照東方。
須彌山西面天水精所成，光照西方。
須彌山南面天琉璃所成，光照南方。 ^115b13

「欝單曰有大樹王，名菴婆羅，圍七由旬，
高百由旬，枝葉四布五十由旬。
弗于逮有大樹王，名伽藍浮，圍七由旬，
高百由旬，枝葉四布五十由旬。
俱耶尼有大樹王，名曰斤提，圍七由旬，
高百由旬，枝葉四布五十由旬；又其樹下有石牛幢，高一由旬。
閻浮提有大樹王，名曰閻浮提，圍七由旬，
高百由旬，枝葉四布五十由旬。
金翅鳥王及龍王樹，名俱利睒婆羅，圍七由旬，
高百由旬，枝葉四布五十由旬。
阿修羅王有樹，名善畫，圍七由旬，高百由旬，枝葉四布五十由旬。
忉利天有樹，名曰晝度，圍七由旬，高百由旬，枝葉四布五十由旬。 ^115b24

「須彌山邊有山，名伽陀羅，高四萬二千由旬，
縱廣四萬二千由旬，其邊廣遠，雜色間廁，
七寶所成，其山去須彌山八萬四千由旬，
其間純生優鉢羅花、鉢頭摩花、俱物頭花、
分陀利花，蘆葦、松、竹叢生其中，出種種香，香亦充遍。
去佉陀羅山不遠有山，名伊沙陀羅，高二萬一千由旬，
縱廣二萬一千由旬，其邊廣遠，雜色間廁，
七寶所成，去佉陀羅山四萬二千由旬，
其間純生優鉢羅花、鉢頭摩花、俱勿頭花、
分陀利花，蘆葦、松、竹叢生其中，出種種香，香氣充遍。
去伊沙陀羅山不遠有山，名樹巨陀羅，
高萬二千由旬，縱廣萬二千由旬，其邊廣遠，
雜色間廁，七寶所成。
去伊沙陀羅山二萬一千由旬，其間純生四種雜花，
蘆葦、松、竹叢生其中，出種種香，香氣充遍。
去樹巨陀羅山不遠有山，名善見，高六千由旬，
縱廣六千由旬，其邊廣遠，雜色間廁，七寶所成，
去樹巨陀羅山萬二千由旬，其間純生四種雜花，
蘆葦、松、竹叢生其中，出種種香，香氣充遍。 ^115c7

「去善見山不遠有山，名馬食山，高三千由旬，
縱廣三千由旬，其邊廣遠，雜色間廁，七寶所成，
去善見山六千由旬，其間純生四種雜花，
蘆葦、松、竹叢生其中，出種種香，香氣充遍。
去馬食山不遠有山，名尼民陀羅，高千二百由旬，
縱廣千二百由旬，其邊廣遠，雜色間廁，
七寶所成，去馬食山三千由旬，其間純生四種雜花，
蘆葦、松、竹叢生其中，出種種香，香氣充遍。
去尼民陀羅山不遠有山，名調伏，高六百由旬，
縱廣六百由旬，其邊廣遠，雜色間廁，七寶所成，
去尼民陀羅山千二百由旬，其間純生四種雜花，
蘆葦、松、竹叢生其中，出種種香香氣充遍。
去調伏山不遠有山，名金剛圍，高三百由旬，
縱廣三百由旬，其邊廣遠，雜色間廁，七寶所成，
去調伏山六百由旬，其間純生四種雜花，
蘆葦、松、竹叢生其中，出種種香，香氣充遍。 ^115c26

「去大金剛山不遠有大海水，海水北岸有大樹王，
名曰閻浮，圍七由旬，高百由旬，枝葉四布五十由旬，
其邊空地復有叢林，名菴婆羅，縱廣五十由旬。
復有叢林名曰閻婆，縱廣五十由旬。
復有叢林名曰娑羅，縱廣五十由旬。
復有叢林名曰多羅，縱廣五十由旬。
復有叢林名曰那多羅，縱廣五十由旬。
復有叢林名曰為男，縱廣五十由旬。
復有叢林名曰為女，縱廣五十由旬。
復有叢林名曰男女，縱廣五十由旬。
復有叢林名曰散那，縱廣五十由旬。
復有叢林名曰栴檀，縱廣五十由旬。
復有叢林名曰佉詶羅，縱廣五十由旬。
復有叢林名曰波#CB00178;婆羅，縱廣五十由旬。
復有叢林名曰毗羅，縱廣五十由旬。
復有叢林名曰香#CB00178;，縱廣五十由旬。
復有叢林名曰為梨，縱廣五十由旬。
復有叢林名曰安石留，縱廣五十由旬。
復有叢林名曰為甘，縱廣五十由旬。
復有叢林名呵梨勒，縱廣五十由旬。
復有叢林名毗醯勒，縱廣五十由旬。
復有叢林名阿摩勒，縱廣五十由旬。
復有叢林名阿摩犁，縱廣五十由旬。
復有叢林名#CB00178;，縱廣五十由旬。
復有叢林名甘蔗，縱廣五十由旬。
復有叢林名葦，縱廣五十由旬。
復有叢林名竹，縱廣五十由旬。
復有叢林名舍羅，縱廣五十由旬。
復有叢林名舍羅業，縱廣五十由旬。
復有叢林名木瓜，縱廣五十由旬。
復有叢林名大木瓜，縱廣五十由旬。
復有叢林名解脫華，縱廣五十由旬。
復有叢林名瞻婆，縱廣五十由旬。
復有叢林名婆羅羅，縱廣五十由旬。
復有叢林名修摩那，縱廣五十由旬。
復有叢林名婆師，縱廣五十由旬。
復有叢林名多羅梨，縱廣五十由旬。
復有叢林名伽耶，縱廣五十由旬。
復有叢林名葡萄，縱廣五十由旬。 ^116a14

「過是地空，其空地中復有花池，縱廣五十由旬，
復有鉢頭摩池、俱物頭池、分陀利池，毒蛇滿中，各縱廣五十由旬。
過是地空，其空地中有大海水，名欝禪那，
此水下有轉輪聖王道，廣十二由旬。
挾道兩邊有七重牆、七重欄楯、七重羅網、
七重行樹，周匝校飾，以七寶成，閻浮提地轉輪聖王出于世時，
水自然去，其道平現。
去海不遠有山，名欝禪，其山端嚴，樹木繁茂，
花果熾盛，眾香芬馥，異類禽獸靡所不有。
去欝禪山不遠有山，名金壁，中有八萬巖窟，
八萬象王止此窟中，其身純白，頭有雜色，
口有六牙，齒間金填。
過金壁山已，有山名雪山，縱廣五百由旬，
深五百由旬，東西入海，雪山中間有寶山，高二十由旬。 ^116b19

「雪山埵出高百由旬，其山頂上有阿耨達池，
縱廣五十由旬，其水清冷，澄淨無穢，七寶砌壘、
七重欄楯、七重羅網、七重行樹，種種異色，七寶合成。
其欄楯者，金欄銀桄，銀欄金桄，琉璃欄水精桄，
水精欄琉璃桄，赤珠欄馬瑙桄，馬瑙欄赤珠桄，車#CB00006;欄眾寶所成。
金網銀鈴，銀網金鈴，琉璃網水精鈴，水精網琉璃鈴，車#CB00006;網七寶所成。
金多羅樹金根金枝銀葉銀果，銀多羅樹銀根銀枝金葉金果，
水精樹水精根枝琉璃花果，赤珠樹赤珠根枝馬瑙葉馬瑙花果，
車#CB00006;樹車#CB00006;根枝眾寶花果。 ^116c5

「阿耨達池側皆有園觀浴池，眾花積聚，
種種樹葉，花果繁茂，種種香風，芬馥四布，
種種異類，諸鳥哀鳴相和。
阿耨達池底，金沙充滿。
其池四邊皆有梯陛，金桄銀陛，銀桄金陛，
琉璃桄水精陛，水精桄琉璃陛，赤珠桄馬瑙陛，
馬瑙桄赤珠陛，車#CB00006;桄眾寶陛。
遶池周匝皆有欄楯，生四種花，青、黃、赤、
白，雜色參間，華如車輪，根如車轂，花根出汁，
色白如乳，味甘如蜜。
阿耨達池東有恒伽河，從牛口出，從五百河入于東海。
阿耨達池南有新頭河，從師子口出，從五百河入于南海。
阿耨達池西有婆叉河，從馬口出，從五百河入于西海。
阿耨達池北有斯陀河，從象口中出，從五百河入于北海。
阿耨達宮中有五柱堂，阿耨達龍王恒於中止。」 ^116c16

佛言：「何故名為阿耨達？
阿耨達其義云何？
此閻浮提所有龍王盡有三患，唯阿耨達龍無有三患。
云何為三？一者舉閻浮提所有諸龍，皆被熱風、
熱沙著身，燒其皮肉，及燒骨髓以為苦惱，唯阿耨達龍無有此患。
二者舉閻浮提所有龍宮，惡風暴起，吹其宮內，
失寶飾衣，龍身自現以為苦惱，唯阿耨達龍王無如是患。
三者舉閻浮提所有龍王，各在宮中相娛樂時，
金翅大鳥入宮搏撮或始生方便，欲取龍食，
諸龍怖懼，常懷熱惱，唯阿耨達龍無如此患；
若金翅鳥生念欲往，即便命終，故名阿耨達〔阿耨達秦言無惱熱〕。」 ^117a1

佛告比丘：「雪山右面有城，名毗舍離，其城北有七黑山，
七黑山北有香山，其山常有歌唱伎樂音樂之聲。
山有二窟，一名為晝，二名善晝，天七寶成，
柔濡香潔，猶如天衣，妙音乾闥婆王從五百乾闥婆在其中止。
晝、善晝窟北有娑羅樹王，名曰善住，有八千樹王圍遶四面。
善住樹王下有象王，亦名善住，止此樹下，
身體純白，七處平住，力能飛行，其頭赤色，
雜色毛間，六牙纖#CB00166;，
金為間填，有八千象圍遶隨從；其八千樹王下八千象，亦復如是。 ^117a14

「善住樹王北有大浴池，名摩陀延，縱廣五十由旬，
有八千浴池周匝圍遶，其水清涼，無有塵穢，
以七寶塹周匝砌壘，遶池有七重欄楯、
七重羅網、七重行樹，皆七寶成，金欄銀桄，
銀欄金桄，水精欄琉璃桄，琉璃欄水精桄，
赤珠欄馬瑙桄，馬瑙欄赤珠桄，車#CB00006;欄眾寶桄。
其金羅網下埀銀鈴，其銀羅網下埀金鈴，
水精羅網埀琉璃鈴，琉璃羅網埀水精鈴，
赤珠羅網垂馬瑙鈴，馬瑙羅網埀赤珠鈴，硨#CB00006;羅網埀眾寶鈴。
其金樹者金根金枝銀葉花實，其銀樹者銀根銀枝金葉花實，
水精樹者水精根枝琉璃花實，琉璃樹者琉璃根枝水精花實，
赤珠樹者赤珠根枝馬瑙花實，馬瑙樹者馬瑙根枝赤珠花實，
硨#CB00006;樹者車#CB00006;根枝眾寶花實。 ^117a24

「又其池底金沙布散，遶池周匝有七寶階道，
金陛銀蹬，銀陛金蹬，水精陛琉璃蹬，琉璃陛水精蹬，
赤珠陛馬瑙蹬，馬瑙陛赤珠蹬，車#CB00006;陛眾寶蹬。
挾陛兩邊有寶欄楯。
又其池中生四種華，青、黃、赤、白，眾色參間，
華如車輪，根如車轂，花根出汁，色白如乳，味甘如蜜。
遶池四面有眾園觀、叢林、浴池，生種種花，
樹木清涼，花果豐盛，無數眾鳥相和而鳴，亦復如是。
善住象王念欲遊戲，入池浴時，即念八千象王，
時，八千象王復自念言：『善住象王今以念我，我等宜往至象王所。』
於是，眾象即往前立。 ^117b10

「時，善住象王從八千象至摩陀延池，其諸象中有為王持蓋者，
有執寶扇扇象王者，中有作倡伎樂前導從者。
時，善住象王入池洗浴，作倡伎樂，共相娛樂，
或有象為王洗鼻者，或有洗口、洗頭、洗牙、
洗耳、洗腹、洗背、洗尾、洗足者，中有拔華根洗之與王食者，中有取四種花散王上者。
爾時，善住象王洗浴、飲食，共相娛樂已，
即出岸上，向善住樹立。
其八千象然後各自入池洗浴、飲食，共相娛樂。
訖已還出，至象王所。 ^117b21

「時，象王從八千象前後導從，至善住樹王所，
中有持葢覆象王者，有執寶扇扇象王者，中有作倡伎樂在前導者。
時，善住象王詣樹王已，坐臥行步隨意所遊，
餘八千象各自在樹下，坐臥行步隨意所遊。
其樹林中有圍八尋者，有圍九尋至十尋、
十五尋者，唯善住象王婆羅樹王圍十六尋，
其八千婆羅樹枝葉墮落時，清風遠吹置於林外，
又八千象大小便時，諸夜叉鬼除之林外。」 ^117c2

佛告比丘：「善住象王有大神力，功德如是，
雖為畜生，受福如是。」
pin:: 
###  2 鬱單曰品
佛說長阿含第四分世記經欝單曰品第二 ^117c11

佛告比丘：「欝單曰天下多有諸山，其彼山側有諸園觀浴池，
生眾雜花，樹木清涼，花果豐茂，無數眾鳥相和而鳴。
又其山中多眾流水，其水洋順，無有卒暴，
眾花覆上，汎汎徐流。
挾岸兩邊多眾樹木，枝條柔弱，花果繁熾，
地生濡草，槃縈右旋，色如孔翠，香如婆師，
濡若天衣，其地柔濡，以足蹈地，地凹四寸，
舉足還復，地平如掌，無有高下。 ^117c15

「比丘！彼欝單曰土四面有四阿耨達池，
各縱廣百由旬，其水澄清，無有垢穢，以七寶塹廁砌其邊，
乃至無數眾鳥相和悲鳴，與摩陀延池嚴飾無異。
彼四大池各出四大河，廣十由旬，其水洋順，
無有卒暴，眾花覆上，汎汎徐流。
挾岸兩邊多眾樹木，枝條柔弱，花果繁熾，
地生濡草，槃縈右旋，色如孔翠，香猶婆師，
濡若天衣，其地柔濡，以足蹈地，地凹四寸，
舉足還復，地平如掌，無有高下。
又彼土地無有溝澗、坑坎、荊棘、株杌，亦無蚊虻、
蚖蛇、蜂蝎、虎豹、惡獸，地純眾寶，無有石沙，
陰陽調柔，四氣和順，不寒不熱，無眾惱患，
其地潤澤，塵穢不起，如油塗地，無有遊塵，
百草常生，無有冬夏，樹木繁茂，花果熾盛，
地生濡草，槃縈右旋，色如孔翠，香猶婆師，
濡若天衣，其地柔濡，以足蹈地，地凹四寸，
舉足還復，地平如掌，無有高下。 ^117c22

「其土常有自然粳米，不種自生，無有糠糩，
如白花聚，猶忉利天食，眾味具足。
其土常有自然釜鍑，有摩尼珠，名曰焰光，
置於鍑下，飯熟光滅，不假樵火，不勞人功。
其土有樹，名曰曲躬，葉葉相次，天雨不漏，彼諸男女止宿其下。
復有香樹，高七十里，花果繁茂，其果熟時，
皮殼自裂，自然香出，其樹或高六十里，
或五十、四十，極小高五里，皆花果繁茂，
其果熟時，皮殼自裂，自然香出。 ^118a10

「復有衣樹，高七十里，花果繁茂，其果熟時，
皮殼自裂，出種種衣，其樹或高六十里、
五十、四十，極小高五里，皆花果繁茂，出種種衣。
復有莊嚴樹，高七十里，花果繁茂，其果熟時，
皮殼自裂，出種種嚴身之具，其樹或高六十里、
五十、四十里，極小高五里，皆花果繁茂，出種種嚴身之具。
復有花鬘樹，高七十里，花果繁茂，其果熟時，
皮殼自裂，出種種鬘，樹或高六十里、五十、
四十里，極小高五里，亦皆花果繁茂，出種種鬘。
復有器樹，高七十里，花果繁茂，其果熟時，
皮殼自裂，出種種器，其樹或高六十里、
五十、四十，極小高五里，皆花果繁茂，出種種器。
復有果樹，高七十里，花果繁茂，其果熟時，
皮殼自裂，出種種果，樹或高六十里、五十、
四十，極小高五里，皆花果繁茂，出種種果。
復有樂器樹，高七十里，花果繁茂，其果熟時，
皮殼自裂，出種種樂器，其樹或高六十里、
五十、四十，極小高五里，皆花果繁茂，出種種樂器。 ^118a19

「其土有池，名曰善見，縱廣百由旬，其水清澄，
無有垢穢，以七寶塹廁砌其邊，遶池四面有七重欄楯、
七重羅網、七重行樹，乃至無數眾鳥相和而鳴，亦復如是。
其善見池北有樹，名菴婆羅，周圍七里，
上高百里，枝葉四布遍五十里。
其善見池東出善道河，廣一由旬，其水徐流，
無有洄澓，種種雜花覆蔽水上，挾岸兩邊樹木繁茂，
枝條柔弱，花果熾盛，地生濡草，槃縈右旋，
色如孔翠，香如婆師，濡若天衣，其地柔濡，
足蹈地時，地凹四寸，舉足還復，地平如掌，無有高下。 ^118b8

「又其河中有眾寶船，彼方人民欲入中洗浴遊戲時，
脫衣岸上，乘船中流，遊戲娛樂訖已，度水遇衣便著，
先出先著，後出後著，不求本衣。
次至香樹，樹為曲躬，其人手取種種雜香，以自塗身。
次到衣樹，樹為曲躬，其人手取種種雜衣，隨意所著。
次到莊嚴樹，樹為曲躬，其人手取種種莊嚴，以自嚴飾。
次到鬘樹，樹為曲躬，其人手取種種雜鬘，以著頭上。
次到器樹，樹為曲躬，其人手取種種寶器，取寶器已。
次到果樹，樹為曲躬，其人手取種種美果，
或噉食者，或口含者，或漉汁飲者。
次到樂器樹，樹為曲躬，其人手取種種樂器，
調絃鼓之，並以妙聲和絃，而行詣於園林，
隨意娛樂，或一日、二日至于七日，然後復去，無有定處。 ^118b19

「善見池南出妙體河，善見池西出妙味河，
善見池北出光影河，亦復如是。
善見池東有園林名善見，縱廣百由旬，
遶園四邊有七重欄楯、七重羅網、七重行樹，
雜色間廁，七寶所成，其園四面有四大門，
周匝欄楯，皆七寶成。
園內清淨，無有荊棘，其地平正，無有溝#CB00589;、
坑坎、陵阜，亦無蚊虻、蠅蚤虱、蚖蛇、蜂蝎、
虎狼、惡獸，地純眾寶，無有石沙，陰陽調柔，
四氣和順，不寒不熱，無眾惱患，其地潤澤，
無有塵穢，如油塗地，遊塵不起，百草常生，
無有冬夏，樹木繁茂，花果熾盛，地生濡草，
盤縈右旋，色如孔翠，香如婆師，濡若天衣，
其地柔濡，足蹈地時，地凹四寸，舉足還復。 ^118c5

「其園常生自然粳米，無有糠糩，如白花聚，
眾味具足，如忉利天食。
其園常有自然釜鍑，有摩尼珠，名曰焰光，
置於鍑下，飯熟光滅，不假樵火，不勞人功。
其園有樹，名曰曲躬，葉葉相次，天雨不漏，使諸男女止宿其下。
復有香樹，高七十里，花果繁茂，其果熟時，
皮殼自裂，出種種香，樹有高六十里、五十、
四十，至高五里，花果繁茂，出種種香，乃至樂器樹，亦復如是。
其土人民至彼園中游戲娛樂，一日、二日，
至于七日，其善見園無人守護，隨意游戲，然後復去。 ^118c18

「善見池南有園林，名大善見。
善見池西有園林，名曰娛樂。
善見池北有園林，名曰等花，亦復如是。
其土中夜、後夜，阿耨達龍王數數隨時起清淨雲，
周遍世界而降甘雨，如搆牛頃，以八味水潤澤普洽，
水不留停，地無泥淖，猶如鬘師以水灑華，
使不萎枯，潤澤鮮明。
時，彼土於中夜後無有雲翳，空中清明，
海出凉風，清淨柔和，微吹人身，舉體快樂。
其土豐饒，人民熾盛，設須食時，以自然粳米著於釜中，
以焰光珠置於釜下，飯自然熟，珠光自滅。
諸有來者，自恣食之，其主不起，飯終不盡；
若其主起，飯則盡賜。
其飯鮮潔，如白花聚，其味具足，如忉利天食，
彼食此飯，無有眾病，氣力充足，顏色和悅，無有衰耗。 ^118c29

「又其土人身體相類，形貌同等，不可分別，
其貌少壯，如閻浮提二十許人，其人口齒平正潔白，
密緻無間，髮紺青色，無有塵垢，髮埀八指，
齊眉而止，不長不短。
若其土人起欲心時，則熟視女人而捨之去，
彼女隨後往詣園林，若彼女人是彼男子父親、
母親骨肉中表不應行欲者，樹不曲蔭，各自散去。
若非父親、母親骨肉中表應行欲者，樹則曲躬，
迴蔭其身，隨意娛樂，一日、二日，或至七日，爾乃散去。
彼人懷姙，七日、八日便產，隨生男女，置於四衢大交道頭，捨之而去。
諸有行人經過其邊，出指令嗽，指出甘乳，充適兒身。
過七日已，其兒長成與彼人等，男向男眾，女向女眾。 ^119a14

「彼人命終，不相哭泣，莊嚴死屍，置四衢道，
捨之而去；有鳥名憂慰禪伽，接彼死屍置於他方。
又其土人，大小便時，地即為開，便利訖已，地還自合。
其土人民無所繫戀，亦無畜積，壽命常定，死盡生天。
彼人何故壽命常定？
其人前世修十善行，身壞命終，生欝單曰，
壽命千歲，不增不減。
是故彼人壽命正等。 ^119a28

「復次，殺生者墮惡趣，不殺者生善趣，如是竊盜、
邪婬、兩舌、惡口、妄言、綺語、貪取、嫉妬、邪見者，
墮惡趣中；不盜，不婬，不兩舌、惡口、妄言、
綺語，不貪取、嫉妬、邪見者，則生善趣。
若有不殺，不盜，不婬，不兩舌、惡口、妄言、
綺語，不貪取、嫉妬、邪見，身壞命終，生欝單曰，
壽命千歲，不增不減。
是故彼人壽命正等。
復次，慳悋貪取，不能施惠，死墮惡道；開心不悋，
能為施惠者，則生善處。
有人施沙門、婆羅門，及施貧窮乞兒、瘡病、
困苦者，給其衣服、飯食、乘輿、花鬘、塗香、
牀#CB00186;、房舍，又造立塔廟，
燈燭供養，其人身壞命終，生欝單曰，壽命千歲，不增不減。
是故彼人壽命正等。
何故稱欝單曰為勝？
其土人民不受十善，舉動自然與十善合，
身壞命終，生天善處，是故彼人得稱為勝欝單曰。
欝單曰者，其義云何？
於三天下，其土最上最勝，故名欝單曰〔欝單曰秦言最上〕。」
pin:: 
###  3 轉輪聖王品
佛說長阿含第四分世記經轉輪聖王品第三 ^119b6

佛告比丘：「世間有轉輪聖王，成就七寶，有四神德。
云何轉輪聖王成就七寶？
一金輪寶，二白象寶，三紺馬寶，四神珠寶，
五玉女寶，六居士寶，七主兵寶。
云何轉輪聖王金輪寶成就？
若轉輪聖王出閻浮提地，剎利水澆頭種，
以十五日月滿時，沐浴香湯，上高殿上，
與婇女眾共相娛樂，天金輪寶忽現在前，
輪有千輻，其光色具足，天金所成，天匠所造，
非世所有，輪徑丈四。
轉輪聖王見已，默自念言：『我曾從先宿諸舊聞如是語：
「若剎利王水澆頭種，以十五日月滿時，
沐浴香湯，昇法殿上，婇女圍遶，自然金輪忽現在前，
輪有千輻，光色具足，天匠所造，非世所有，
輪徑丈四，是則名為轉輪聖王。」
今此輪現，將無是耶？
今我寧可試此輪寶。』 ^119b26

「時，轉輪王即召四兵，向金輪寶，偏露右臂，
右膝著地，以右手摩捫金輪語言：『汝向東方，
如法而轉，勿違常則。』
輪即東轉。時，轉輪王即將四兵隨其後行，
金輪寶前有四神導，輪所住處，王即止駕。
爾時，東方諸小國王見大王至，以金鉢盛銀粟，
銀鉢盛金粟，來詣王所，拜首白言：『善哉！
大王！今此東方土地豐樂，多諸珍寶，人民熾盛，
志性仁和，慈孝忠順，唯願聖王於此治政，我等當給使左右承受所當。』
時，轉輪王語小王言：『止！
止！諸賢！汝等則為供養我已，但當以正法治化，
勿使偏枉，無令國內有非法行，身不殺生，
教人不殺生、偷盜、邪婬、兩舌、惡口、妄言、
綺語、貪取、嫉妬、邪見之人，此即名為我之所治。』 ^119c11

「時，諸小王聞是教已，即從大王巡行諸國，
至東海表，次行南方、西方、北方，隨輪所至，
其諸國王各獻國土，亦如東方諸小王比。
此閻浮提所有名曰土沃野豐，多出珍寶，
林水清淨，平廣之處，輪則周行，封盡圖度東西十二由旬，
南北十由旬，天神於中夜造城墎，其城七重，
七重欄楯、七重羅網、七重行樹，周匝校飾，
七寶所成，乃至無數眾鳥相和而鳴。
造此城已，金輪寶復於其城中，圖度封地東西四由旬，
南北二由旬，天神於中夜造宮殿，宮牆七重，
七寶所成，乃至無數眾鳥相和而鳴，亦復如是。
造宮殿已，時，金輪寶在宮殿上虛空中住，完具而不動轉。
轉輪聖王踊躍而言：『此金輪寶真為我瑞，我今真為轉輪聖王。』
是為金輪寶成就。 ^119c25

「云何白象寶成就？
轉輪聖王清旦於正殿上坐，自然象寶忽現在前，
其毛純白，七處平住，力能飛行，其首雜色，
六牙纖 #CB00166;，真金間填。
時，王見已念言：『此象賢良，若善調者可中御乘。』
即試調習，諸能悉備。
時，轉輪王欲自試象，即乘其上，清旦出城，
周行四海，食時以還。
時，轉輪王踊躍而言：『此白象寶真為我瑞，我今真為轉輪聖王。』
是為象寶成就。 ^120a11

「云何轉輪聖王紺馬寶成就？
時，轉輪聖王清旦在正殿上坐，自然馬寶忽現在前，
紺青色，朱騣尾，頭頸如象，力能飛行。
時，王見已念言：『此馬賢良，若善調者，可中御乘。』
即試調習，諸能悉備。
時，轉輪聖王欲自試馬寶，即乘其上，清旦出城，
周行四海，食時已還。
時，轉輪王踊躍而言：『此紺馬寶真為我瑞，我今真為轉輪聖王。』
是為紺馬寶成就。 ^120a19

「云何神珠寶成就？
時，轉輪聖王於清旦在正殿上坐，自然神珠忽現在前，
質色清徹，無有瑕穢。
時，王見已言：『此珠妙好，若有光明，可照宮內。』
時，轉輪王欲試此珠，即召四兵，以此寶珠置高幢上，
於夜冥中，齎幢出城。
其珠光明照一由旬，現城中人皆起作務，謂為是晝。
時，轉輪聖王踊躍而言：『今此神珠真為我瑞，我今真為轉輪聖王。』
是為神珠寶成就。 ^120a26

「云何玉女寶成就？
時，玉女寶忽然出現，顏色溶溶，面貌端正，
不長不短，不麤不細，不白不黑，不剛不柔，
冬則身溫，夏則身涼，舉身毛孔出栴檀香，
口出優鉢羅花香，言語柔濡，舉動安詳，
先起後坐，不失宜則。
時，轉輪聖王見已無著，心不暫念，況復親近？
時，轉輪聖王見已，踊躍而言：『此玉女寶真為我瑞，我今真為轉輪聖王。』
是為玉女寶成就。 ^120b6

「云何居士寶成就？
時，居士丈夫忽然自出，寶藏自然財富無量，
居士宿福，眼能徹視地中伏藏，有主無主皆悉見知，
其有主者能為擁護，其無主者取給王用。
時，居士寶往白王言：『大王！
有所給與，不足為憂，我自能辦。』
轉輪聖王欲試居士寶，即勅嚴船於水遊戲，
告居士曰：『我須金寶，汝速與我。』
居士報曰：『大王小待，須至岸上。』
王尋逼言：『我今須用，正爾得來。』
時，居士寶被王嚴勅，即於船上長跪，以右手內著水中，
水中寶瓶隨手而出，如虫緣樹，彼居士寶亦復如是，
內手水中，寶緣手出，充滿船上，而白王言：
『向須寶用，為須幾許？』
時，轉輪聖王語居士言：『止！
止！吾無所須，向相試耳，汝今便為供養我已。』
時，居士聞王語已，尋以寶物還沒水中。
時，轉輪聖王踊躍而言：『此居士寶真為我瑞，我今真為轉輪聖王。』
是為居士寶成就。 ^120b13

「云何主兵寶成就？
時，主兵寶忽然出現，智謀雄猛，英略獨決，
即詣王所白言：『大王！
有所討罰，不足為憂，我自能辦。』
時，轉輪聖王欲試主兵寶，即集四兵而告之曰：
『汝今用兵，未集者集，已集者放，未嚴者嚴，
已嚴者解，未去者去，已去者住。』
時，主兵寶聞王語已，即令四兵，未集者集，
已集者放，未嚴者嚴，已嚴者解，未去者去，已去者住。
時，轉輪聖王見已，踊躍而言：『此主兵寶真為我瑞，我今真為轉輪聖王。』
是為轉輪聖王七寶成就。 ^120c2

「謂四神德，一者長壽不夭無能及者，二者身強無患無能及者，
三者顏貌端正無能及者，四者寶藏盈溢無能及者，是為轉輪聖王成就七寶及四功德。 ^120c11

「時，轉輪聖王久乃命駕出遊後園，尋告御者：『汝當善御而行。
所以然者？吾欲諦觀國土人民安樂無患。』
時，國人民路次觀者，復語侍人：『汝且徐行，吾欲諦觀聖王威顏。』
時，轉輪聖王慈育民物如父愛子，國民慕王如子仰父，
所有珍琦盡以貢王，願埀納受，在意所與。
時，王報曰：『且止！諸人！
吾自有寶，汝可自用。』 ^120c15

「轉輪聖王治此閻浮提時，其地平正，無有荊棘、
坑坎、堆阜，亦無蚊虻、蜂蝎、蠅蚤、蛇蚖、惡蟲，
石沙、瓦礫自然沈沒，金銀寶玉現於地上，
四時和調，不寒不熱，其地柔濡，無有塵穢，
如油塗地，潔淨光澤，無有塵穢。
轉輪聖王治於世時，地亦如是，地出流泉，
清淨無竭，生柔濡草，冬夏常青，樹木繁茂，
花果熾盛，地生濡草，色如孔翠，香若婆師，
濡如天衣，足蹈地時，地凹四寸，舉足還復，
無空缺處，自然粳米無有糠糩，眾味具足。
時有香樹，花果茂盛，其果熟時，果自然裂，
出自然香，香氣馥熏。
復有衣樹，花果茂盛，其果熟時，皮殼自裂，出種種衣。
復有莊嚴樹，花果熾盛，其果熟時，皮殼自裂，出種種莊嚴具。
復有鬘樹，花果茂盛，其果熟時，皮殼自裂，出種種鬘。
復有器樹，花果茂盛，其果熟時，皮殼自裂，出種種器。
復有果樹，花果茂盛，其果熟時，皮殼自裂，出種種果。
復有樂器樹，花果茂盛，其果熟時，皮殼自裂，出眾樂器。 ^120c22

「轉輪聖王治於世時，阿耨達龍王於中夜後起大密雲，
彌滿世界而降大雨，如搆牛頃，雨八味水，
潤澤周普，地無停水，亦無泥淖，潤澤沾洽，生長草木。
猶如鬘師水灑花鬘，使花鮮澤，令不萎枯，
時雨潤澤，亦復如是。
又時於中夜後，空中清明，淨無雲曀，海出涼風，
清淨調柔，觸身生樂。
聖王治時，此閻浮提五穀豐賤，人民熾盛，
財寶豐饒，無所匱乏。 ^121a12

「當時，轉輪聖王以正治國，無有阿抂，修十善行，
爾時諸人民亦修正見，具十善行。
其王久久，身生重患，而取命終。
時猶如樂人，食如小過，身小不適，而便命終，生梵天上。
時玉女寶、居士寶、主兵寶及國士民作倡伎樂，葬聖王身。
其王玉女寶、居士寶、主兵寶、國內士民，
以香湯洗浴王身，以劫貝纏五百張疊，
次如纏之，奉舉王身，置金棺裏，以香油灌置鐵槨裏。
復以木槨重衣其外，積眾香薪重衣其上，
而耶維之，於四衢道頭起七寶塔，縱廣一由旬，
雜色參間，以七寶成。
其塔四面各有一門，周匝欄楯，以七寶成。
其塔四面空地縱廣五由旬，園牆七重、
七重欄楯、七重羅網、七重行樹，金牆銀門，
銀牆金門，琉璃牆水精門，水精牆琉璃門，
赤珠牆馬瑙門，馬瑙牆赤珠門，車#CB00006;牆眾寶門。
其欄楯者，金欄銀桄，銀欄金桄，水精欄琉璃桄，
琉璃欄水精桄，赤珠欄馬瑙桄，馬瑙欄赤珠桄，車#CB00006;欄眾寶桄。
其金羅網下懸銀鈴，其銀羅網下懸金鈴，
琉璃羅網懸水精鈴，水精羅網懸琉璃鈴，
赤珠羅網懸馬瑙鈴，馬瑙羅網懸赤珠鈴，車#CB00006;羅網懸眾寶鈴。
其金樹者銀葉花實，其銀樹者金葉花實，
其琉璃樹水精花葉，水精樹琉璃花葉，
赤珠樹者馬瑙花葉，馬瑙樹赤珠花葉，車#CB00006;樹眾寶花葉。
其四園牆復有四門，周匝欄楯。
又其牆上皆有樓閣寶臺，其牆四面有樹木園林、
流泉浴池，生種種花，樹木繁茂，花果熾盛，
眾香芬馥，異鳥哀鳴。
其塔成已，玉女寶、居士寶、典兵寶、舉國士民皆來供養此塔，
施諸窮乏，須食與食，須衣與衣，象馬寶乘，
給眾所須，隨意所與。
轉輪聖王威神功德，其事如是。」
佛說長阿含經卷第十八
 ^121a20
