
jing:: 佛說一切流攝守因經
translator:: 後漢安息國三藏安世高譯
聞如是：
一時，佛在拘留國留國聚會法議思惟。
是時，佛告比丘：「比丘！」
應：「唯然。」比丘便從佛受教。
佛便說是：「智者見者，比丘！
為得流盡，不智者不見者流不得盡。
何等，比丘！智者見者令流得盡，不智不見者流不得盡？
但為本觀非本觀。
非本觀者，未有欲便有欲生，已生欲，欲便增生不致；
未生有流亦癡流便生，已生有亦癡便增多不致。
癡者，比丘！不聞者，世間人，不見慧者，亦不從慧人聞法，
亦不從慧人受教誡，亦不從慧人分別解，便得非本念。
令未生流便生，已生流令增饒不致，未生有亦癡便生，已生有亦癡便增饒不致。
以不知不解，如有令不可念法便念，可應念法者便不念。
以應念法不念，不應念法者便念，便愛流生，
已愛流生便增多不致，未生愛流亦癡流便生，已生愛流亦癡流便增多不致。
聞者，比丘！道德弟子，以見慧者，以從慧者受教誡，
亦從慧者分別解，便是如有知。
非本念者，未生愛流便生，已生愛流便增多不致，
未生愛流亦癡流便生，已生愛流亦癡流便增多不致。
本念者，未生愛流不生，已生愛流能捨，
未生愛流亦癡流不生，已生愛流亦癡流能捨。
若是如有知便所法，不應念便不念，所應念法便念。
以不應念法不念，應念法者念，令未生愛流不生，
已生愛流便捨解，未生愛流亦癡流不生，已生愛流亦癡流便捨解。 ^813a8

「亦有比丘為七流，從是惱生、從是熱、從是憂。
何等為七？有，比丘！
有流從見斷，有流從攝斷，有流從避斷，
有流從更斷，有流從忍斷，有流從曉斷，有流從行念斷。 ^813b5

「何等，比丘！流從見斷？
是聞，比丘！癡，不聞者，世間人，不見賢者，
亦不從賢者解，亦不從賢者解教誡，令如是非本念：前世我為有不？
前世我為無有不？
前世我為何等？前世我為云何？
未來世我當有不？
未來世我當無有不？
未來世我當云何？
未來世我云何為？
自身爭疑有何等有？
是人從何來？當復往至何許？
是要當云何？以如是非本念者，為六處疑生、異異結生。
莊有是身？莊無有是身？
是為疑生，生自計身身見。
如是疑生，生自計是身、是我身；為是疑生身、
生身相見，為是疑生，生非身見是身，為是疑生，生計是為是我身。
所覺所說、所作所更、所舉所起，彼彼處處，
所作所行善惡受罪，止不生亦生亦爾。 ^813b8

「是，比丘！結令結、疑令疑，惡疑不正見，跳疑結疑相著，比丘！
不聞者世間人，從是苦習有，從是生致。
聞者，比丘！道弟子，是苦如有知，是習如有知，
是盡滅如有知，是苦滅行令滅如有知。
如是知已，如是見，便三縛結畢盡：一者身結，
二者疑結，三者行願結。
以是三結盡，便隨道得一，不復墮惡處，當得度世。
在人間天上，不過七世，已更七世便畢苦。
若，比丘！不知者、不見者所生流，從惱熱憂令從見者斷，
為是流惱熱憂不復有，是名為，比丘！
從見流斷。 ^813b23

「何等為，比丘！流從守斷？
是聞比丘行者，眼見色，攝眼根自守，行惡露觀；念本從所生。
比丘！眼根不守攝，行令從惡露觀，從念本所生流惱熱憂，
以眼根守攝止，便從惡露見本觀，便所流惱熱憂便不有，
是為，比丘！流從守斷。
耳、鼻、口、身、意亦爾。 ^813c4

「何等為，比丘！流從避斷？
是聞比丘行者，所應從自守，避弊象、避弊馬、
避弊牛、避弊狗、避弊虺、避深坑、避蒺 #CB01420;、
避溪、避危、避陂池、避山、避不安、避河、避深#CB00589;、
避惡知識、避惡伴、避惡求、避惡受、避惡處、避惡臥具所臥具。
從賢者疑生，如是應，比丘！
當避，如是上說不離，所生流惱熱憂已得避，
令是流惱熱憂不復有，是名為，比丘！
流從避斷。 ^813c10

「何等為，比丘！流從用斷？
是聞比丘行者，從所用被服，不綺故、不樂故、
不貪故、不嚴事故，但為令是身却蚊、蚋、
風、日曝、含毒相更從，亂意生亦自守，所食不樂故、
不貪故、不健故、不端正故，但令是身得住行道故，供養令斷故。
痛痒、新痛痒不復起，令從是差不隨罪，
得力安隱行，令從所更臥具牀席，不綺故、
不樂故、不貪故、不嚴事故，但令從是是身以有用劇苦疲惓令得止，
亦令從所樂用、樂所用，不綺故、不樂故、
不貪故、不嚴事故，但為令從是是身以生有痛惱大劇甚痛不可意從斷，
令救令解止，若比丘從不用故，生流惱熱憂以從用得止，
為所流惱熱憂不復有，是名為，諸比丘！
流從以更得斷。 ^813c17

「何等為，比丘！流從忍斷？
是聞比丘行者，發精進行令斷惡法，受清淨法行，
增發膽力，堅精進方便，不捨清淨法。
方便聽令是身肌肉骨消乾壞并髓肪皮，
但令所應發精進所得，令得膽者、堅者、
精進方便者，所求未得精進，不可中止。
便行者比丘，能忍寒熱飢渴、蚊蚋風日曝令止含毒，
從聞不可語言憍慢意以來，能忍能暇，
以生有含毒痛惱、不可意劇痛能過止。
若，比丘！從不忍耐所生流熱惱憂，令從過、
令從是行，不復流惱熱憂，令得止，是名為，比丘！
流從忍耐斷。 ^814a2

「何等為比丘流從曉斷？
是聞，諸比丘！比丘已生欲，令不聽、不過；
捨、曉相、却離；已生瞋恚，不聽、不過；捨、曉相、
却離；已生殺欺盜，不聽，不過，捨，曉相，却離。
若，諸比丘！不從曉，生流惱熱憂，已從曉不生，
便所流惱熱憂令無復有，是名為，諸比丘！
流從曉斷。 ^814a13

「何等為，比丘！流從增行斷？
是聞諸比丘意，比丘意覺有增念行，獨坐止却猗離惡轉法。
分別覺亦如是，精進覺亦如是，喜覺亦如是，
猗覺亦如是，定覺亦如是，觀却覺行亦如是，
不聽、不過、捨、曉相、却。
若，諸比丘！不行不增所生流惱熱憂已行增，
為所流惱熱憂不復有，是名為，諸比丘！
流從行增斷。 ^814a19

「若，諸比丘！所流應從見斷，已從見斷；若所流應從守攝斷，
已從守攝斷；若流因從避斷，已從避斷；
若流因從用斷，已從用斷；若流因從忍過斷，
已從忍過斷；若流因從曉斷，已從曉斷；
若流因從行增斷，已從行增斷；是名為，諸比丘！
一切流攝守因，已壞惡愛，從世間逮得度世，
捨縛結，得要離苦。」 ^814a26

佛說是，從是聞比丘，意受喜行，得度世竟得道。
佛說一切流攝守因經
 ^814b3
