
jing:: 佛說五蘊皆空經
translator:: 大唐三藏法師義淨奉　制譯
如是我聞：
一時薄伽梵，在婆羅痆斯仙人墮處施鹿林中。
爾時世尊，告五苾芻曰：「汝等當知，色不是我，
若是我者，色不應病及受苦惱。
『我欲如是色，我不欲如是色。』
既不如是，隨情所欲，是故當知，色不是我；
受想行識，亦復如是。
復次苾芻！於汝意云何？
色為是常？為是無常？」 ^499c8

白言：「大德！色是無常。」 ^499c14

佛言：「色既無常，此即是苦，或苦苦、壞苦、行苦。
然我聲聞多聞弟子，執有我不？
色即是我，我有諸色，色屬於我，我在色中不？」 ^499c15

「不爾！世尊！」 ^499c17

「應知受想行識，常與無常，亦復如是。
凡所有色，若過去未來現在，內外麁細，
若勝若劣、若遠若近，悉皆無我。
汝等當知，應以正智而善觀察，如是所有受想行識，
過去未來現在，悉應如前正智觀察。
若我聲聞聖弟子眾，觀此五取蘊，知無有我及以我所，
如是觀已，即知世間，無能取所取，亦非轉變，
但由自悟而證涅槃，我生已盡，梵行已立，
所作已辦，不受後有。」 ^499c18

說此法時，五苾芻等，於諸煩惱，心得解脫，信受奉行。
佛說五蘊皆空經
 ^499c26
