
jing:: 佛說本相猗致經
translator:: 後漢安息國三藏安世高譯
聞如是：
一時，佛在舍衛國祇樹給孤獨園。
佛便告比丘：「本有愛不見不了，今見有從有愛，
設是本有愛無有今為有，今見分明。
從是本因緣，令致有愛，有愛，比丘！
從致有本，不為無有本。
何等為，比丘！從有愛致本？
謂為癡。 ^819c22

「癡亦，比丘！有從致本，不為無有本。
何等為，比丘！癡有本從致？
謂為五蓋。 ^819c27

「五蓋，比丘！亦從有本致，不為無有本。
何等為，比丘！五蓋從有致？
謂為三惡行。 ^819c29

「三惡行，比丘！亦有本從致，不為無有本。
何等為，比丘！三惡行本從致？
謂為不攝根。 ^820a1

「不攝根，比丘！亦有本從致，不為無有本。
何等為，比丘！不攝根從致？
謂非本念故。 ^820a4

「非本念，比丘！亦有本從致，不為無有本。
何等為，比丘！非本念從致？
謂不信故。 ^820a6

「不信，比丘！亦有本從致，不為無有本。
何等為，比丘！不信本從致？
謂惡非法聞故。 ^820a8

「非法聞，比丘！亦有本從致，不為無有本。
何等為，比丘！非法聞本從致？
謂非賢者人事。 ^820a10

「非賢者亦有本從致，不為無有本。
何等為，比丘！非賢者從致？
謂非賢者人共會樂。 ^820a12

「如是，比丘，已不賢者聚會滿，令不賢者事滿；
已不賢者事滿，令非法滿；已非法滿，令不信滿；
已不信滿，令非本念滿；已非本念滿，令不攝根滿；
已不攝根滿，令三惡行犯法滿；已三惡行犯法滿，
令五蓋滿；已五蓋滿，令癡滿；已癡滿，令有世間愛滿。
如是愛樂滿，稍轉稍轉猗增有。 ^820a14

「度世智慧解脫亦有本，不為無有本。
何等為度世智慧解脫本？
謂七覺意為本。 ^820a21

「七覺意從有本，不為無有本。
何等為七覺意從有本？
謂為四意止。 ^820a23

「四意止從有本，不為無有本。
何等為，比丘！四意止從有本？
謂三清淨行。 ^820a25

「三清淨，比丘！亦有本從行，不為無有本。
何等為，比丘！三清淨有本？
謂為守攝根。 ^820a27

「守攝根亦有本，不為無有本。
何等為，比丘！守攝根有本？
謂為本念故。 ^820a29

「本念，比丘！亦有本，不為無有本。
何等為，比丘！本念本？
謂為信本。 ^820b2

「信本，比丘！亦有本，不為無有本。
何等為，比丘！信本有本？
謂聞法經本。 ^820b4

「聞法經亦有本，不為無有本。
何等為聞法經本？
謂事賢者本。 ^820b6

「事賢者亦有本，不為無有本。
何等為事賢者有本？
謂賢者聚本。 ^820b8

「如是，比丘！聚賢者能得事賢者；已事賢者，
便聞法言；已聞法言，便致信本；已致信本，
便得念本；已得念本，便攝守根；已攝守根，
便得三清淨；已有三清淨，便得四意止；
已得四意止本，便有七覺意；已有七覺意，便有無為解脫得度世。
如是解脫度世，轉轉本，令得度世。」 ^820b10

佛說如是，弟子受行。
佛說本相猗致經
 ^820b16
