
other:: 別譯雜阿含經卷第十五〔丹本第十一卷第五張准〕
translator:: 失譯人名今附秦錄
other:: 
##  298
（二九八）
如是我聞：
一時，佛在舍衛國祇樹給孤獨園。
爾時，有一天子名曰因陀羅，光色倍常，
於其夜中，來詣佛所，身光暉曜，遍照祇洹，
赫然大明，頂禮佛足，却坐一面，而說偈言：
　　「云何不知壽？　云何覺了壽？
　　云何貪著壽？　云何繫縛壽？」 ^476b5

爾時，世尊以偈答曰：
　　「色不能知壽，行不覺了壽，
　　貪著己身壽，愛壽為繫縛。」 ^476b11

時因陀羅天子復說偈言：
　　「如佛之所說，色非壽命者，
　　云何共意識，而得成身聚？」 ^476b14

世尊復以偈答曰：
　　「識依歌羅羅，歌羅羅最初，
　　歌羅羅生胞，從胞生肉段，
　　肉段生堅 #CB00468;，從#CB00468;生五胞，
　　從胞生髮爪，由是生五根，
　　男女相別異，遷變不暫住，
　　以是因緣故，云何有壽命？」 ^476b17

時彼天子聞佛所說，歡喜頂禮，還于天宮。
other:: 
##  299
（二九九） ^476b24

如是我聞：
一時，佛在舍衛國祇樹給孤獨園。
時有天子名曰釋迦，光色倍常，於其夜中，
來詣佛所，身光暉曜，遍照祇洹，赫然大明，
頂禮佛足，却坐一面，而說偈言：
　　「斷於一切結，當捨眾事務，
　　若有教授他，不名善沙門。」 ^476b25

爾時，世尊以偈答曰：
　　「夜叉應當知，諸種苦惱逼，
　　智者宜悲愍，說法而教導。
　　不應放捨彼，墜墮於苦道，
　　羅漢懷慈慧，救拔無過咎。」 ^476c2

時釋迦天子聞佛所說，歡喜頂禮，還于天宮。
other:: 
##  300
（三〇〇） ^476c7

如是我聞：
一時，佛在舍衛國祇樹給孤獨園。
時有天子名曰最勝長者，神光暉赫，遍照祇洹，
頂禮佛足，却坐一面，而說偈言：
　　「常學說善偈，親近敬沙門，
　　恒樂空靜處，寂定於諸根。」 ^476c8

爾時，世尊以偈答曰：
　　「常學說善偈，親近敬沙門，
　　恒樂空寂處，寂定於心意。」 ^476c13

時最勝長者天子聞佛所說，歡喜頂禮，還于天宮。
other:: 
##  301
（三〇一） ^476c16

如是我聞：
一時，佛在舍衛國祇樹給孤獨園。
時有一天名曰尸毘，威光顯曜，顏色殊常，
遍于祇洹，赫然大明，頂禮佛足，却坐一面，
而說偈言：
　　「應共誰止住？　宜與誰和合？
　　於誰得正法，獲勝無過患？」 ^476c18

爾時，世尊以偈答曰：
　　「應共賢聖住，宜與賢和合，
　　從賢諮正法，獲勝無#CB00985;過。」 ^476c24

時尸毘天子聞佛所說，歡喜頂禮，還于天宮。
other:: 
##  302
（三〇二） ^476c27

如是我聞：
一時，佛在舍衛國祇樹給孤獨園。
時有天子名月自在，威光顯照，遍于祇洹，
頂禮佛足，却坐一面，而說偈言：
　　「修禪至盡處，食草雞鹿戒，
　　成就於棄樂，逮得於四禪。」 ^476c28

爾時，世尊以偈答曰：
　　「雖復修彼禪，猶在生死網，
　　能具正念者，獨處心惔怕，
　　遠離於生死，如鵠出網羅。」 ^477a4

時月自在天子聞佛所說，歡喜頂禮，還于天宮。
other:: 
##  303
（三〇三） ^477a8

如是我聞：
一時，佛在舍衛國祇樹給孤獨園。
時有天子名曰毘忸，威光炳曜，赫然大明，
來詣祇洹，頂禮佛足，却坐一面，而說偈言：
　　「諸親近佛者，無不得歡喜，
　　咸令一切人，樂於汝法教，
　　能令修學者，獲得不放逸。」 ^477a10

爾時，世尊以偈答曰：
　　「此法善教誡，知時不放逸，
　　於魔得自在，魔不得其便。」 ^477a16

時毘忸天子聞佛所說，歡喜頂禮，還于天宮。
other:: 
##  304
（三〇四） ^477a19

如是我聞：
一時，佛在舍衛國祇樹給孤獨園。
時有天子名般闍羅，光色暉曜，赫然甚明，
威儀詳序，來詣佛所，頂禮佛足，退坐一面，
而說偈言：
　　「在家纏眾務，出家甚寬博，
　　牟尼由專精，從禪出覺了，
　　廓然而大悟，開發顯大智。」 ^477a20

爾時，世尊以偈答曰：
　　「雖處眾緣務，亦能獲得法，
　　能具念力者，由能專定故，
　　唯有明智人，逮證於涅槃。」 ^477a27

時般闍羅天子聞佛所說，歡喜頂禮，還于天宮。
other:: 
##  305
（三〇五） ^477b2

如是我聞：
一時，佛在舍衛國祇樹給孤獨園。
時有天子名須尸摩，與其眷屬五百人俱，
來詣佛所，頂禮佛足，在一面坐。
爾時，世尊告阿難言：「世若有人，能稱實說，
彼當應言：『舍利弗比丘持戒多聞，少欲知定，
樂於閑靜，精勤修定，有大念力，成就智慧，
速疾智利智，善知出要，深解出乘，滿足實智。』」 ^477b4

阿難白佛言：「世尊！
誠如聖教，若稱實說，彼應當言：『舍利弗比丘持戒多聞，
最為第一，乃至成就實智。』」 ^477b10

時諸天子聞於如來及與阿難讚舍利弗，
天之容貌轉復端嚴，其身光曜，倍更殊常，
遍照祇洹，赫然大明。 ^477b12

時須尸摩天子顏貌威光轉熾盛已，合掌向佛，
而說偈言：
　　「舍利弗多聞，咸稱為大智，
　　持戒善調順，世尊所讚歎。」 ^477b15

世尊復以偈答曰：
　　「舍利弗多聞，咸稱為大智，
　　持戒善調順，世尊所讚歎，
　　得無生寂滅，破魔住後身。」 ^477b19

時須尸摩聞佛所說，歡喜頂禮，還于天宮。
other:: 
##  306
（三〇六） ^477b23

如是我聞：
一時，佛在舍衛國祇樹給孤獨園。
時有天子名曰赤馬，光色倍常，來詣佛所，
頂禮佛足，却坐一面，白佛言：「世尊！
當於何處而能得有不生老死，不沒不出，眾生盡處？
如是邊際，為可知不？」 ^477b24

爾時，世尊告赤馬天子言：「不生老死，既不終沒，
亦不出生，無有人能行至邊際，亦無有能往詣於彼，盡其崖限。」 ^477b29

時赤馬天子白佛言：「世尊！
世尊所說，甚善希有，不生老死，乃至無能得其邊際。
所以者何？念我過去，曾為仙人，號名赤馬，
斷於欲結，得世五通，神力駿疾，過於日月，
舉足一踔，能渡大海。
而作是念：『我今神力駿疾如是，我當行盡眾生邊際。』
我於爾時，志欲專求眾生邊故，心意 #CB02289;#CB02289;都無閑暇，
唯除洗手，并飲食時及大小便，於百年中，
竟不能得眾生邊際，而便命終。
以是故知，如來善說，不生老死，不出不沒，
欲往於彼，知其邊際，都無是處。」 ^477c2

佛告赤馬天子曰：「如是！
如是！若有不生老死，不出不沒，眾生邊際，實無是處。
若欲知者，眾生邊際即是涅槃，若盡苦際，是即名為得其邊際。」 ^477c12

爾時，世尊即說偈言：
　　「雖有是神力，終無有能得，
　　行盡眾生邊。　若不得邊際，
　　何能盡苦際？　是故我牟尼，
　　得名善知世，唯有勝智人，
　　能曉了邊際，梵行已得立，
　　正智眾生邊，度邊之彼岸。」 ^477c16

時赤馬天子聞佛所說，歡喜頂禮，還于天宮。
other:: 
##  307
（三〇七） ^477c23

如是我聞：
一時，佛在王舍城迦蘭陀竹林。
當于爾時，有六天子，本是外道六師徒黨，
一名難勝，二名自在，三名顯現，四名決勝，
五名時起，六名輕弄。
此六天子咸於其夜，來詣佛所，在一面坐。
斯諸天光倍勝於常，遍照祇洹，赫然大明。
爾時，難勝即說偈言：
　　「可譏毀比丘，四時自禁制，
　　見聞其住已，是人離諸惡。」 ^477c24

自在天子復說偈言：
　　「苦行可譏毀，撿攝於己身，
　　斷惡口忿諍，苦樂同世尊，
　　於其法主所，不造作眾惡。」 ^478a3

顯現天子復說偈言：
　　「斬截及傷害，祠祀火燒等，
　　皆無善惡報，迦葉之所說。」 ^478a7

決勝天子復說偈言：
　　「尼乾若提子，常說如是言，
　　長夜修苦行，斷除於妄語，
　　離羅漢不遠，墮於世尊數。」 ^478a10

爾時，世尊以偈答言：
　　「從今令汝等，獨己若多眾，
　　我觀皆鄙穢，悉同於死尸，
　　云何以野干，同彼師子王？
　　汝尊裸形眾，極惡喜妄語，
　　如斯外道等，彼去羅漢遠。」 ^478a14

時有天子復說偈言：
　　「作彼苦行者，深為可譏毀，
　　雖處於閑靜，徒為勞苦事。
　　願當擁護彼，為其作教導，
　　必趣於色有，生梵世歡喜。」 ^478a20

爾時，世尊復以偈答：
　　「世界所有色，此處及他處，
　　并在虛空中，有大光明者，
　　如是等一切，悉入魔羂 #CB02406;，
　　譬如捕魚師，以網掩眾魚。」 ^478a25

又有一天復說偈言：
　　「說有及欲過，并諸癡幻惡，
　　一切悉斷除，讚歎斷欲結。
　　應向彼禮拜，供養以稱讚，
　　所以如是者，彼即世尊故。」 ^478b1

有一天子復說偈言：
　　「說有及瞋過，并諸癡幻惡，
　　一切悉斷除，讚歎斷瞋結。
　　應向彼禮拜，供養以讚歎，
　　所以如是者，彼即世尊故。」 ^478b6

時一天子復說偈言：
　　「說有及癡過，并諸癡幻惡，
　　一切悉斷除，讚歎斷癡者。」 ^478b11

時一天子復說偈言：
　　「說有憍慢過，并諸慢幻惡，
　　一切悉斷除，讚歎斷憍慢。」 ^478b14

時一天子復說偈言：
　　「說有諸見過，并諸見幻惡，
　　一切悉斷除，讚歎斷見者。」 ^478b17

時一天子復說偈言：
　　「說有愛著過，并諸愛幻惡，
　　一切悉斷除，讚歎斷愛者。」 ^478b20

有一天子復說偈言：
　　「王舍城諸山，毘富羅最上，
　　大地諸山中，雪山王最上。
　　四方諸世界，上下及四維，
　　一切天人中，如來最為尊。」 ^478b23

時諸天子聞佛所說，各說偈已，歡喜頂禮，還于天宮。
　　因陀羅問壽　斷於一切結
　　說善稱長者　尸毘問共住
　　速疾問邊際　婆睺諮大喜
　　大喜毘忸問　般闍羅揵持
　　須深摩問第一　　有外道問諸見
other:: 
##  308
（三〇八） ^478b28

如是我聞：
一時，佛在舍衛國祇樹給孤獨園。
時有天子名曰摩佉，來詣佛所，光色熾盛，
赫然大明，禮佛足已，却住一面，而說偈言：
　　「害誰安隱眠？　害誰不憂愁？
　　滅何等一法，為聖所稱歎？」 ^478c6

爾時，世尊以偈答曰：
　　「害瞋安隱眠，害瞋得無憂，
　　瞋恚之毒根，詐親傷害人，
　　滅是等一法，賢聖所稱歎。」 ^478c11

爾時，摩佉聞佛所說，歡喜頂禮，還于天宮。
other:: 
##  309
（三〇九） ^478c15

如是我聞：
一時，佛在舍衛國祇樹給孤獨園。
時有天子名曰彌佉，來詣佛所，威光顯耀，
赫然大明，頂禮佛足已却坐一面，而說偈言：
　　「云何於世間，顯發於照明？
　　何者是無上，第一之照明？
　　如是甚深義，願佛為我說。」 ^478c16

爾時世尊，以偈答曰：
　　「於一切世間，凡有三照明，
　　云何三照明？　所謂日月火。
　　能於晝夜中，處處為照明，
　　天上及人間，唯佛無上明。」 ^478c23

時，彌佉天子聞佛所說，歡喜頂禮還于天宮。
other:: 
##  310
（三一〇） ^478c28

如是我聞：
一時佛在舍衛國祇樹給孤獨園。
時，有天子名曇摩尸，來詣佛所，威光暉赫，遍于祇洹。
却坐一面，而說偈言：
　　「婆羅門今者，斷三有欲結。
　　不願求諸有，竟何為所作？」 ^478c29

爾時，世尊以偈答曰：
　　「婆羅門無作，念作已終訖，
　　涉水足盡底，以至于彼岸，
　　若足不盡底，不能到彼岸，
　　手足必運動，是名有所作。
　　以此為方喻，以明無作義，
　　曇摩汝當知，已盡於諸漏，
　　住於最後身，諸有愛欲過，
　　一切悉斷除，超渡生死海。」 ^479a5

爾時，曇摩天子聞佛所說，歡喜頂禮，還于天宮。
other:: 
##  311
（三一一） ^479a14

如是我聞：
一時，佛在舍衛國祇樹給孤獨園。
時有天子名多羅健陀，來詣佛所，光顏暉赫，
明遍祇洹，却坐一面，而說偈言：
　　「斷除於幾法？　棄捨於幾法？
　　增進修幾法？　比丘成幾法？
　　凡修除幾法？　得度於駛流。」 ^479a16

爾時，世尊以偈答曰：
　　「除五欲受陰，棄捨於五蓋，
　　增進修五根，成就五分身，
　　如是之比丘，超渡生死海。」 ^479a22

爾時，多羅健陀天子聞佛所說，歡喜頂禮，還于天宮。
other:: 
##  312
（三一二） ^479a26

如是我聞：
一時，佛在舍衛國祇樹給孤獨園。
時有天子名曰迦默，來詣佛所，光色暉赫，
明照祇洹，禮佛足已，却坐一面，而白佛言：「世尊！
云何名為難為難作？」 ^479a28

爾時，世尊以偈答曰：
　　「學者為難作，具足於戒定，
　　得離眾緣務，恬靜而快樂。」 ^479b3

爾時，迦默天子復白佛言：「誠如聖教，默靜為難。」 ^479b6

爾時，世尊復以偈答：
　　「迦默汝今者，難得而欲得，
　　晝夜修定意，必能安靜默。」 ^479b7

時迦默復白佛言：「心意難定。」
世尊復以偈答：
　　「定攝擾亂心，決定根難住，
　　壞於死羂網，能獲於聖智。」 ^479b10

迦默復白佛言：「深嶮道岨難，何由得濟渡？」 ^479b13

世尊復以偈答：
　　「非聖必墮嶮，頹墜莫由過，
　　賢聖履嶮途，安隱從中度。」 ^479b14

爾時，迦默聞佛所說，歡喜頂禮，還于天宮。
other:: 
##  313
（三一三） ^479b17

如是我聞：
一時，佛在舍衛國祇樹給孤獨園。
時有天子名曰迦默，來詣佛所，光明赫然，
遍照祇洹，禮佛足已，却住一面，而說偈言：
　　「貪欲及瞋恚，以何為根本？
　　樂不樂恐怖，為是而誰耶？
　　孾孩捉母乳，意覺從何生？」 ^479b18

爾時，世尊以偈答曰：
　　「從愛至我心，如尼拘陀樹，
　　根鬚從土生，然後入于地。
　　各各於異處，愛著生於欲，
　　亦如摩樓多，纏縛覆林樹。
　　若知其根本，夜叉當捨離，
　　能渡生死海，度更不受有。」 ^479b24

時迦默天子聞佛所說，歡喜頂禮，還于天宮。
other:: 
##  314
（三一四） ^479c2

如是我聞：
一時，佛在舍衛國祇樹給孤獨園。
時有天子名曰栴檀，來詣佛所，光顏熾盛，
明照祇洹，却立一面，而說偈言：
　　「我今問瞿曇，種別大利智，
　　除去諸障蔽，知見悉明了，
　　止住於何處？　為習何法教？
　　於後世不畏，得善之果報。」 ^479c3

爾時，世尊以偈答曰：
　　「除棄口意惡，身不行非善，
　　若處於居家，布施如流水，
　　信心數受戒，攝念分財與，
　　天當住此處，習學如上事，
　　若能勤心行，後世都無畏。」 ^479c10

時栴檀天子聞佛所說，歡喜頂禮，還于天宮。
other:: 
##  315
（三一五） ^479c16

如是我聞：
一時，佛在舍衛國祇樹給孤獨園。
時有天子名曰栴檀，來詣佛所，光顏熾盛，
明照祇洹，却立一面，而說偈言：
　　「云何度駛流？　晝夜恒精進，
　　如此駛流中，濤波甚暴急，
　　無有攀挽處，亦無安足地，
　　誰能處深流，而不為漂沒？」 ^479c17

爾時，世尊以偈答曰：
　　「一切戒完具，定慧充其心，
　　思惟內心念，此能度難度。
　　除去於欲想，度有結使流，
　　盡於喜愛有，處深不沈沒。」 ^479c24

時栴檀天子聞佛所說，歡喜頂禮，還于天宮。
other:: 
##  316
（三一六） ^479c29

如是我聞：
一時，佛在舍衛國祇樹給孤獨園。
時有天子名曰迦葉，身光倍常，來詣佛所，
所出光明遍照祇洹，却坐一面，而白佛言：「比丘！
我今欲說比丘勝利。」 ^480a1

佛告迦葉：「恣汝所說。」 ^480a4

爾時，迦葉即說偈言：
　　「比丘能具念，心得善解脫，
　　諸欲有所求，逮得無垢處。
　　能知於世間，有垢及無垢，
　　捨離一切有，亦無諸畜積，
　　是名為比丘，有勝利功德。」 ^480a5

時迦葉天子說此偈已，歡喜頂禮，還于天宮。
other:: 
##  317
（三一七） ^480a11

如是我聞：
一時，佛在舍衛國祇樹給孤獨園。
時有一天名曰迦葉，光色倍常，即於其夜，
來詣佛所，身光顯照，遍于祇洹，却坐一面，
白佛言：「比丘大德！
我今亦復欲說比丘所得功德。」 ^480a12

佛言：「迦葉！隨汝意說。」
迦葉即說偈言：
　　「比丘能具念，心得善解脫，
　　願求得涅槃，已知於世間。
　　解有及非有，深知諸法空，
　　是名為比丘，離有獲涅槃。」 ^480a16

時迦葉天子說此偈已，歡喜頂禮，還于天宮。
　　摩佉問所害　彌佉諮照明
　　曇摩誦應作　多羅詢所短
　　極難及伏藏　迦默決二疑
　　實智及渡流　栴檀之所說
　　無垢有非有　斯兩迦葉談
w::  ^480a21

 ^480a27

〔此下丹本第十二卷初〕
other:: 
##  318
（三一八） ^480a30

如是我聞：
一時，佛遊摩竭提國，將欲向彼崛默夜叉宮中。
時崛默夜叉往詣佛所，頂禮佛足，在一面坐，
白佛言：「世尊！唯願如來及比丘僧，於今日夜在我宮宿。」
爾時，世尊默然許之。 ^480b1

時崛默夜叉為欲安置佛徒眾故，即時化作五百宮殿，
床敷臥具，皆悉備足。
又復化作五百火爐，中火熾然，都無烟氣。
請佛詣宮，奉以上房，五百比丘以次取房。
爾時，如來入房坐已，崛默夜叉在一面立，
而說偈言：
　　「得正憶念樂，憶念正亦樂，
　　志念常不忘，正念得安眠，
　　正念得賢樂。　不害不杖捶，
　　不勝亦不負，於一切眾生，
　　普皆生慈愍，離一切怨憎，
　　斯乃為大樂，更無有過者。」 ^480b5

時崛默夜叉說此偈已，歡喜頂禮而還。
other:: 
##  319
（三一九） ^480b17

如是我聞：
一時，佛在白山。爾時，尊者象護為佛侍者。
於時世尊夜中經行，天降微雨，電光晃曜。
時天帝釋即便化作琉璃寶堂，以覆佛上，
作是事已，來詣佛所，頂禮佛足，如來經行，猶未休止。
時彼國人若小兒啼泣，不時止者，輒以薄俱羅鬼而以恐之。
然諸佛常法，師不入室，弟子不得在前入房，而先眠睡。
爾時，象護作是心念：「今夜既久，世尊不眠，
我當作薄俱羅鬼，恐其令眠。」
作斯念已，尋便反被，俱執至經行道頭，
而語佛言：「沙門！沙門！
薄俱羅鬼來。」 ^480b18

爾時，佛告象護：「汝甚愚癡，以薄俱羅鬼恐怖於我，
汝寧不知如來久斷驚懼、毛竪、一切畏耶？」 ^480b28

時釋提桓因見聞是已，白佛言：「世尊！
佛法之中亦有如是出家人也。」 ^480c1

佛告天帝：「憍尸迦！
瞿曇種姓極為寬廓，多所容納，如是之人，不久亦當得清淨法。」 ^480c2

爾時，世尊即說偈言：
　　「若於自己法，具行婆羅門，
　　到于彼岸者，盡諸有結漏。
　　若於自己法，具行婆羅門，
　　名到于彼岸，觀諸受滅沒。
　　若於自己法，具行婆羅門，
　　到于彼岸者，觀因之盡沒。
　　若於自己法，具行婆羅門，
　　能度于彼岸，觀結使寂滅。
　　若於自己法，具行婆羅門，
　　度于彼岸者，觀生老病死。
　　若於自己法，具行婆羅門，
　　度于彼岸者，能度毘舍闍，
　　薄俱羅彼岸。」 ^480c4

爾時，帝釋聞佛所說，歡喜頂禮，還于天宮。
other:: 
##  320
（三二〇） ^480c19

爾時，尊者阿那律從佛遊行，至彼摩竭提國鬼子母宮。
時阿那律中夜早起，正身端坐，誦法句偈，
及波羅延大德之偈，又復高聲誦習其義，及修多羅等。
時鬼子母所愛小子，字賓伽羅，啼泣墮淚。
時鬼子母慰撫子言：「道人誦經，汝莫啼泣。」
即說偈言：
　　「汝賓伽羅止爾聲，聽道人誦法句偈，
　　聽是偈已除破戒，獲得清淨能守禁。
　　汝賓伽羅止爾聲，聽道人誦法句偈，
　　聽是偈已得不殺。
　汝賓伽羅止爾聲，
　　聽道人誦法句偈，聽是偈已得實語。
　　汝賓伽羅止爾聲，聽道人誦法句偈，
　　聽是偈已離鬼胎，是故汝應止啼聲。」
other:: 
##  321
（三二一） ^480c20

如是我聞：
一時，佛在摩竭提國富那婆修夜叉母宮。
佛於其夜，在彼宮宿，其子夜叉婆修，及女優怛羅，夜中啼泣。
其母爾時慰撫男女，欲令不啼，即說偈言：
　　「富那婆修，及優怛羅，汝等今者，
　　宜止啼聲。　佛之世雄，所說法要，
　　使我得聞，非父非母，能脫苦惱。
　　唯有世尊，善巧說法，能令聞者，
　　永離諸苦。　一切眾生，隨於欲流，
　　沒生死海，我欲聽法，斷斯欲流。
　　富那婆修，及優怛羅，是故汝等，
　　宜應默然。」 ^481a4

時富那婆修，即說偈言：
　　「我今隨母教，更不生音聲，
　　小妹優怛羅，爾今亦默然，
　　願聽彼沙門，說於微妙法。
　　佛於摩竭提，人中最為上，
　　廣為諸眾生，演說斷苦法。
　　說苦能生苦，說苦出要道，
　　說賢聖八道，安隱趣涅槃。
　　善哉聞沙門，所說法之要。」 ^481a16

母以偈答：
　　「汝是知見者，所說稱我心，
　　汝善讚歎彼，世間之導師。
　　以汝等默故，令我見四諦，
　　優怛羅後時，亦當見四諦。」
other:: 
##  322
（三二二） ^481a25

如是我聞：
一時佛遊摩竭提國，至摩尼行夜叉宮。
時摩尼行夜叉共諸夜叉，不在己宮，集於餘處。
有一女人，持好香華，并齎美酒，來至於此夜叉宮中。
爾時，世尊處彼宮坐，諸根寂定。
時此女人見於如來，在宮中坐，顏色悅豫，
志意湛然，諸根寂定，得上調心，譬如金樓。
見斯事已，即生此念：「我於今者，便為現見摩尼行夜叉。」
時此女人前禮佛足，而說偈言：
　　「汝實應供養，請與我所願，
　　使汝得賢善，此摩竭提人，
　　咸從汝求願，汝常稱其心，
　　能與福慶祐。　汝今稱我願，
　　令我現在樂，來世得生天。」 ^481b1

爾時，世尊以偈答曰：
　　「汝慎莫放逸，而生於憍慢，
　　常當樂信戒，汝當自化度。
　　請求摩尼行，彼將何所為？
　　未若汝自修，生天之業緣。」 ^481b15

時彼女人聞斯偈已，復作是念：「彼必不是摩尼夜叉，乃是瞿曇沙門。」
即此女人尋以香花、酒瓶，屏於一處，頂禮佛足，
合掌向佛，而說偈言：
　　「云何能獲得，現樂後生天？
　　趣向於何事，能得受快樂？
　　當作何業行？　我今問瞿曇，
　　云何今得樂，命終得生天？」
　　「施與調諸根，能生於快樂，
　　正見賢善俱，親近於沙門，
　　正命自活者，何用生于彼，
　　三十三天中，彼即苦羅網。
　　汝除於欲愛，至心聽我說，
　　我今當為汝，說無塵垢法，
　　汝諸夜叉眾，善哉聽甘露。」 ^481b20

爾時，世尊即為說法，示教利喜，如諸佛法，
說施論、戒論、生天之論，欲為不淨，出世為要。
佛知其心，志意調順，為說四諦苦集滅道。
女人意聰，聞法信悟，如新淨#CB00626;，
易受染色，即於座上見四聖諦法，知法逮得於法，
盡法崖底，斷於疑網，渡疑彼岸，不隨於他，
即起禮佛，合掌而言：「世尊！
我已得出，我已得出，我盡形壽歸依三寶，成就不殺。」 ^481c6

時此女人聞法歡喜，頂禮而去。
other:: 
##  323
（三二三） ^481c13

如是我聞：
一時佛遊摩竭提國，至箭毛夜叉宮，於夜止宿。
時箭毛夜叉與諸夜叉餘處聚會，不在宮中。
時箭毛同伴其名為炙，此炙夜叉見佛在於箭毛舍中，
詣箭毛夜叉所，而語之言：「汝得大利，如來、
至真、等正覺今在汝宮，於中止宿。」 ^481c15

箭毛夜叉言：「彼云何在我宮宿？」 ^481c20

時夜叉復語之言：「彼雖人類，實是如來、
至真、等正覺。」 ^481c21

箭毛復言：「我今還宮，足自別知，為是如來、
至真、等正覺？為非是耶？」
箭毛夜叉聚會既訖，尋還己宮，以身欲觸佛，
佛身轉遠，即問佛言：「沙門！
今者為驚懼耶？」 ^481c22

佛言：「我不畏，汝觸極惡。」 ^481c25

箭毛復言：「沙門！我今問難，汝若解釋，甚善無量；
若不答我，當破汝心，令熱沸血從面而出，
又拔汝膊，擲置婆耆河岸。」 ^481c26

佛言：「我不見世間若天、魔、梵、沙門、婆羅門，
有能令我心意顛倒，破我之心，面出沸血，
能拔我膊，擲置于彼婆耆岸者。」 ^481c28

爾時，箭毛即說偈言：
　　「貪欲瞋恚，以何為本？
　樂及不樂，
　　怖畏毛竪，為是何耶？
　彼意覺者，
　　住在何處？　孾孩小兒，云何生便，
　　知捉於乳？」 ^482a2

爾時，世尊以偈答曰：
　　「愛從以我生，如尼拘陀樹，
　　欲愛隨所著，亦如摩樓多，
　　纏縛尼拘樹。　夜叉應當知，
　　若知其根本，必能捨棄離。
　　知彼根本者，能度生死海，
　　度於有駛流，更不受後有。」 ^482a7

時箭毛夜叉聞佛所說，心開意解，歡喜踊躍，即受三歸。
other:: 
##  324
（三二四） ^482a14

如是我聞：
一時，佛在舍衛國祇樹給孤獨園。
爾時，優婆夷有一男兒，受持八戒，於戒有缺，
以犯戒故，鬼著而狂。
時優婆夷即說偈言：
　　「十四十五日，及以月八日，
　　如來神足月，清淨持八戒。
　　修行不缺減，鬼神不擾亂，
　　我從羅漢所，得聞如是事。」 ^482a16

時有夜叉而說偈言：
　　「十四十五日，及以月八日，
　　神足月齋日，持戒不毀缺，
　　具受八支齋，鬼神不擾亂。
　　汝於羅漢所，所聞皆稱實。
　　我今必當放。」　夜叉作是語：
　　「毀戒鬼擾弄，若有所毀缺，
　　現在鬼神惱，將來獲惡果。
　　受戒如執刀，急緩俱能傷，
　　智者須菩提，得中則無害，
　　不持法沙門，後受地獄苦。
　　如彼拙用刀，必傷於其手，
　　善捉者不傷，能護沙門法，
　　後必得涅槃。」　夜叉捉兒竟，
　　捉已尋復放。　時彼優婆夷，
　　尋語其子言：　「汝今當聽我，
　　夜叉之所說，諸有遲緩業，
　　梵行不清淨，邪命并諂曲，
　　彼不成大果。　譬如拙用刀，
　　必自傷害手，善持沙門法，
　　後必近涅槃，如似善捉刀，
　　不自傷其手。」 ^482a24

爾時，優婆夷為子種種說是法已，其子尋即生於厭惡，
既厭惡已，便求出家，剃除鬚髮，即著法服，
年少出家，不能深樂出家之法，以不樂故，便還歸家。 ^482b17

時優婆夷遙見子來，舉手大喚，而說偈言：
　　「舍既被燒，烟炎熾盛，善出諸物，
　　何以復來，而欲入火？
　舍既焚燒，
　　烟炎熾盛，何緣復來，欲被燒害？」 ^482b20

爾時，其子復說偈言：
　　「一切世人死，必應悲號哭，
　　現在若不見，亦復應啼泣，
　　母今以何故，如彼餓鬼哭？」 ^482b25

其母復說偈言：
　　「汝以先捨欲，出家為沙門。
　　汝今欲還家，恐為魔所縛。
　　我今以是故，是以哭於汝。」
　　時優婆夷，如是種種，呵責其子，
　　使生厭惡。 ^482b29

爾時，其子即向阿練若處，精勤修道，晝夜不廢，獲阿羅漢。
other:: 
##  325
（三二五） ^482c6

如是我聞：
一時佛遊摩竭提國，往至於彼曠野夜叉所住之宮，於夜止宿。
時彼夜叉與諸夜叉餘處聚會，不在己宮。
時有夜叉名曰驢駒，見於如來在曠野宮宿，
即往於彼曠野鬼所，而語之言：「汝獲大利，
如來、至真、等正覺在汝宮宿。」 ^482c8

曠野答言：「彼人云何在我宮宿？」 ^482c13

時驢駒夜叉復語之言：「雖是人類，實是如來、
至真、等正覺。」 ^482c14

曠野復言：「汝審真實，是如來、至真、等正覺？
為非是耶？」爾時，曠野聚會已訖，還於己宮，
既見佛已，而作是言：「出去！
沙門。」如來爾時以彼住處故，隨語出。
復語佛言：「沙門還入。」
佛斷我慢，復隨語入。
第二第三，語佛出入，佛悉隨之。
第四亦言：「沙門出去。」
佛言：「汝已三請，我於今者，不為汝出。」 ^482c15

曠野即言：「我欲問難，汝若解釋，當聽汝坐；
若不答我，當令汝心意倒錯，又破汝心，
使熱沸血從面而出，挽汝之膊，擲置婆耆河岸。」 ^482c21

佛言：「不見世間若天、若魔、若梵、沙門、婆羅門，有能以我如汝語者。
汝欲問者，隨汝所問。」 ^482c24

時曠野鬼即說偈言：
　　「一切財寶中，何者最為勝？
　　修行何善行，能招於樂報？
　　於諸美味中，何者最為勝？
　　於諸壽命中，何者壽命勝？」 ^482c26

爾時，世尊以偈答曰：
　　「於諸人中財，信財第一勝。
　　修行於法者，能得於快樂。
　　實語最美味，智慧壽命勝。」 ^483a2

時曠野夜叉復說偈言：
　　「誰渡於駛流？　誰渡於大海？
　　誰能捨離苦？　誰得於清淨？」 ^483a6

爾時，世尊以偈答曰：
　　「信能渡駛流，不放逸渡海，
　　精進能離苦，智慧能清淨。」 ^483a9

曠野夜叉復說偈言：
　　「云何能得信？　云何能得財？
　　云何得名稱？　云何得善友？」 ^483a12

爾時，世尊復以偈言：
　　「阿羅漢得信，行法得涅槃，
　　順行所應作，精勤能聚財。
　　實語名遠聞，廣施得親友，
　　汝可廣請問，沙門婆羅門，
　　誰邊得實語？　離我誰有法？
　　九十六種道，汝觀察諦問，
　　誰法有不害，能具調順者？」 ^483a15

爾時，曠野復說偈言：
　　「何須更問彼？　沙門婆羅門，
　　大精進顯示，善分別說法。
　　我今念汝恩，由汝示我故，
　　令我今得見，無上大商主。
　　我從於今日，隨所行來處，
　　城邑及聚落，常當歸命佛，
　　顯示於正法。」 ^483a23

時曠野夜叉聞佛所說，歡喜踊躍，歸依三寶，并受禁戒為佛弟子。
other:: 
##  326
（三二六） ^483b2

如是我聞：
一時，佛在王舍城迦蘭陀竹林。
爾時，王園精舍有比丘尼，名曰毘#CB00074;。
時彼國人一切共為俱蜜頭星會，七日七夜歡娛聚集，無有延請比丘尼者。
時有夜叉，於彼毘#CB00074;比丘尼所生信敬心，
知諸國人都無請者，於里巷中說斯偈言：
　　「王舍城諸人，一切咸醉眠，
　　毘#CB00074;比丘尼，寂然入善定，
　　行者實是雄，成就於雄法。
　　而此比丘尼，善能修諸根，
　　永離於塵垢，寂滅到涅槃。
　　如斯大德人，宜勤加供養。
　　汝等今云何，都無請命者？」 ^483b4

時彼城中諸優婆塞聞是偈已，各持衣服及諸餚饍而來，施與彼比丘尼。
于時夜叉見諸人等，各各供養，復說偈言：
　　「毘#CB00074;比丘尼，斷除一切結，
　　優婆塞有智。　能施於彼食，
　　以施彼食故，得大福增長。
　　毘#CB00074;比丘尼，斷一切結使。
　　優婆塞有智，能施毘#CB00074;衣，
　　以施彼衣故，得大福增長。」
other:: 
##  327
（三二七） ^483b17

如是我聞：
一時，佛在王舍城迦蘭陀竹林。
時王園精舍有比丘尼，名曰白淨。
爾時，國人一切共作俱蜜頭星會，七日七夜歡娛聚集，無有請彼比丘尼者。
時有夜叉於白淨比丘尼所生信敬心，
知諸國人都無請者，於里巷中說斯偈言：
　　「王舍城諸人，一切皆醉眠，
　　不請比丘尼，修於諸根者。
　　白淨白淨法，比丘尼善定，
　　永離於塵垢，寂滅到涅槃。
　　如斯大德人，宜勤加供養。
　　汝等今云何，都無命請者？」 ^483b26

時彼城中諸人聞是偈已，各持衣食施比丘尼。
于時夜叉見得衣食，復說偈言：
　　「白淨比丘尼，斷除於愛結。
　　優婆塞有智，能施於彼食，
　　以施彼食故，獲於無量福。
　　白淨比丘尼，斷除於慳貪。
　　優婆塞有智，能施於彼衣，
　　以施彼衣故，獲於無量福。」
other:: 
##  328
（三二八） ^483c9

如是我聞：
一時，佛在王舍城迦蘭陀竹林。
時二夜叉：一名七岳，二名雪山。
此二夜叉共為親友，而作誓言：「若汝宮中有妙寶出，
當語於我；若我宮中有妙寶出，亦當語汝。」
時雪山夜叉宮中，有千葉蓮花，大如車輪，
紺瑠璃莖，金剛為鬚。
雪山夜叉覩斯事已，即便遣使語彼七岳言：
「我宮中有是異物，汝可來觀。」 ^483c17

爾時，七岳夜叉聞是語已，即作心念：「如來世尊近在不遠，
可使詣雪山夜叉所言，我當必詣彼，往看寶華。」
作是念已，即復遣使言：「我此中有如來、
至真、等正覺，在此現形，汝宮雖有如是寶華，為何所益？」 ^483c23

爾時，雪山夜叉聞其使語，侍從五百夜叉，往詣于彼七岳夜叉所止宮中。
雪山夜叉向於七岳而說偈言：
　　「十五日夜月，圓足極淨明，
　　聞命將徒眾，今故來相造，
　　應當親近誰？　誰是汝羅漢？」 ^483c28

七岳夜叉說偈答曰：
　　「如來世所尊，王舍城最上，
　　說於四諦法，斷除一切苦。
　　說苦從因生，能生苦名習，
　　賢聖八正道，趣向於寂滅。
　　彼是我羅漢，汝當親近之。」 ^484a5

雪山夜叉復說偈言：
　　「普於群生類，若有慈等心，
　　於愛不愛覺，為得自在不？」 ^484a11

七岳夜叉復以偈答：
　　「心意極調柔，於諸群萠類，
　　了知一切法，為世大導師，
　　於愛不愛覺，心皆得自在。」 ^484a14

雪山夜叉復說偈言：
　　「若能真實語，終不虛妄言，
　　慈愍眾生類，除斷於殺生，
　　遠離於放逸，於禪而不空。」 ^484a18

七岳夜叉復說偈言：
　　「終不虛妄語，遠離於殺害，
　　常捨諸放逸，佛無不定時。」 ^484a22

雪山夜叉復說偈言：
　　「若不著於欲，心無諸擾亂，
　　為有法眼耶？　盡於愚癡不？
　　能捨諸煩惱，得於解脫不？」 ^484a25

七岳夜叉復以偈答：
　　「超出欲淤泥，心淨無擾亂，
　　法眼甚清徹，得盡於愚癡，
　　永離眾結使，獲得於解脫。」 ^484a29

雪山夜叉復說偈言：
　　「誰無別離惱？　誰能不綺語？
　　誰見物不貪？　誰不生想見？」 ^484b4

七岳夜叉復以偈答：
　　「久斷愛別苦，未曾無義言，
　　除捨貪欲心，永無邪見想。」 ^484b7

雪山夜叉復說偈言：
　　「頗具於諸明，戒行清淨不？
　　為能盡諸漏，不受後有耶？」 ^484b10

七岳夜叉復以偈答：
　　「明行悉具足，持戒行清淨，
　　久斷諸結漏，永不受後有。」 ^484b13

雪山夜叉復說偈言：
　　「如來三業中，頗具眾善行，
　　汝今得遵行，讚歎真實法。」 ^484b16

七岳夜叉復以偈答：
　　「如來身口意，具足眾善行，
　　明達悉充備，我讚真實法。」 ^484b19

雪山夜叉復說偈言：
　　「牟尼天世雄，#CB13416;如伊梨延，
　　少食不著味。　仙聖處林禪，
　　我等可共往，禮敬瞿曇尊。」 ^484b22

爾時，七岳夜叉共雪山等，將千夜叉同時俱往，
既到佛所，各整衣服，合掌敬禮，而說偈言：
　　「婆伽婆世雄，佛陀兩足尊，
　　諸天所不知，具眼悉明了。」 ^484b26

爾時，雪山、七岳等說此偈已，在一面坐。
雪山夜叉以偈問佛：
　　「云何苦出要？　云何捨離苦？
　　世尊為我說，苦於何處盡？」 ^484c1

爾時，世尊以偈答曰：
　　「五欲意第六，於此處離欲，
　　解脫於諸苦，斯是苦出要。
　　如斯解脫苦，即於苦處滅。
　　汝今問於我，為汝如是說。」 ^484c5

雪山夜叉復以偈問：
　　「云何池流迴？　何處無安立？
　　苦樂於何處，滅盡無有餘？」 ^484c10

爾時，世尊以偈答曰：
　　「眼耳鼻舌身，意根為第六，
　　此處池流迴，此無安立處。
　　名色不起轉，此處得盡滅。」 ^484c13

雪山夜叉復以偈問：
　　「云何世間生？　云何得和聚？
　　幾為世間受？　幾事為苦求？」 ^484c17

爾時，世尊以偈答曰：
　　「世間從六生，因六得和集，
　　從六生於受，六事恒苦求。」 ^484c20

雪山夜叉復以偈問：
　　「云何修善法，晝夜不懈怠？
　　云何度駛流，無有安足處，
　　亦無所攀緣，處深不沈沒？」 ^484c23

爾時，世尊以偈答曰：
　　「一切戒無犯，智慧具禪定，
　　思惟眾過患，具足於念力。
　　此能度難度，遠離欲和合，
　　捨諸有結使，盡於歡喜有。
　　如是人名為，處深不沈沒。」 ^484c27

雪山夜叉復以偈問：
　　「誰度於駛流？　孰能越大海？
　　誰能捨於苦？　云何得清淨？」 ^485a4

爾時，世尊以偈答曰：
　　「信能度駛流，不放逸越海，
　　精進能捨苦，智慧能使淨。
　　汝詣諸沙門，及諸婆羅門，
　　各各種別問，誰有知法者？
　　誰能說實捨？　離我誰能說？」 ^485a7

雪山夜叉復以偈問：
　　「我今聞佛說，疑網皆已除，
　　何須種別問，沙門婆羅門？
　　世雄善顯示，具實分別說，
　　七岳恩深重，能使我得見。
　　無上大導師，我今所至處，
　　城邑及聚落，在在并處處，
　　日夜常歸依，如來三佛陀，
　　法中之正法。」　一千諸夜叉，
　　心各懷踊躍，皆合掌向佛，
　　咸求為弟子，歸依佛世尊。
other:: 
##  329
（三二九） ^485a13

如是我聞：
一時，佛在王舍城迦蘭陀竹林。
爾時，尊者舍利弗、大目犍連在靈鷲山。
時舍利弗新剃髮竟，晨朝早起，正身端坐，以衣覆頭。
當于彼時，有二夜叉：一名為害，二名復害。
爾時，復害見舍利弗，語為害言：「我於今者，欲以拳打剃頭沙門。」 ^485a24

為害答言：「而此比丘有大神德，汝勿為此，長夜受苦。」
第二第三，亦如是諫。
復害故欲以拳打舍利弗，以不用其所諫曉故，乃至以身躬自抱捉。 ^485a29

爾時，復害惡心熾盛，雖聞他諫，乃至抱捉，都不從順。
即以拳打舍利弗頭，既打之已，復害夜叉語為害言：
「今打比丘，便為燒煮於我，汝今應當救拔於我。」
作是語時，地自開裂，現身陷入無間地獄。 ^485b3

爾時，尊者大目揵連去舍利弗坐處不遠，
坐一樹下，尋聞打於舍利弗聲，往詣尊者舍利弗所，
而語之言：「不能堪忍受如是苦，將無驚怖，散壞身耶？」 ^485b8

舍利弗言：「我身忍受，都無苦痛，亦不散壞。」 ^485b11

尊者即讚歎言：「實有神德，假令復害以手打彼耆闍崛山，
猶當碎壞，而舍利弗都無異相。」 ^485b12

斯二尊者作是語時，爾時，世尊晝在房坐，
以淨天耳遙聞其言，即說偈言：
　　「正心如大山，安住無動搖，
　　諸所可染著，染不染著法，
　　遠離於愛樂。　所謂愛樂者，
　　即是塵欲法。　若來加惱觸，
　　不報惱觸者，是名不惱觸。
　　若如是修心，終不受於苦。」 ^485b14

爾時，比丘聞佛所說，歡喜奉行。
　　因陀羅、釋迦、崛默白山、賓迦羅、富那婆修、
曼遮尼羅、箭毛、受齋、曠野及雄、淨、七岳并雪山。
害及於無害。是名第十四
別譯雜阿含經卷第十五
 ^485b22
