
other:: 
pin:: 中阿含經卷第二十五
translator:: 東晉罽賓三藏瞿曇僧伽提婆譯
jing:: 
###  99 苦陰經
（九九）因品苦陰經第三〔第二小土城誦〕
我聞如是：
一時，佛遊舍衛國，在勝林給孤獨園。 ^584c9

爾時，諸比丘於中食後，少有所為，集坐講堂。
於是眾多異學，中後仿佯往詣諸比丘所，
共相問訊，却坐一面，語諸比丘：「諸賢！
沙門瞿曇施設知斷欲，施設知斷色，施設知斷覺。
諸賢！我等亦施設知斷欲，施設知斷色，施設知斷覺。
沙門瞿曇及我等此二知二斷，為有何勝？
有何差別？」 ^584c10

於是，諸比丘聞彼眾多異學所說，不是亦不非，
默然起去，並作是念：「如此所說，我等當從世尊得知。」
便詣佛所，稽首作禮，却坐一面，謂與眾多異學所可共論，盡向佛說。 ^584c16

彼時，世尊告諸比丘：「汝等即時應如是問眾多異學：『諸賢！
云何欲味？云何欲患？
云何欲出要？云何色味？
云何色患？云何色出要？
云何覺味？云何覺患？
云何覺出要？』諸比丘！
若汝等作如是問者，彼等聞已，便更互相難說外餘事，
瞋諍轉增，必從座起，默然而退。
所以者何？我不見此世，天及魔、梵、沙門、
梵志、一切餘眾，能知此義而發遣者，唯有如來、如來弟子或從此聞。」 ^584c20

佛言：「云何欲味？謂因五欲功德，生樂生喜，
極是欲味，無復過是，所患甚多。 ^584c29

「云何欲患？族姓子者，隨其伎術以自存活，
或作田業、或行治生、或以學書、或明算術、
或知工數、或巧刻印、或作文章、或造手筆、
或曉經書、或作勇將、或奉事王。
彼寒時則寒，熱時則熱，飢渴、疲勞、蚊虻所蜇，
作如是業，求圖錢財。
彼族姓子如是方便，作如是行，作如是求，
若不得錢財者，便生憂苦、愁慼、懊惱，心則生癡，
作如是說：『唐作唐苦，所求無果。』
彼族姓子如是方便作如是行，作如是求，
若得錢財者，彼便愛惜，守護密藏。
所以者何？『我此財物，莫令王奪、賊劫、火燒、
腐壞、亡失，出財無利，或作諸業，而不成就。』
彼作如是守護密藏，若有王奪、賊劫、火燒、
腐壞、亡失，便生憂苦、愁慼、懊惱，心則生癡，
作如是說：『若有長夜所可愛念者，彼則亡失。』
是謂現法苦陰，因欲緣欲，以欲為本。 ^585a2

「復次，眾生因欲緣欲，以欲為本故，母共子諍，
子共母諍，父子、兄弟、姉妹、親族展轉共諍。
彼既如是共鬪諍已，母說子惡，子說母惡，
父子、兄弟、姉妹、親族更相說惡，況復他人？
是謂現法苦陰，因欲緣欲，以欲為本。 ^585a18

「復次，眾生因欲緣欲，以欲為本故，王王共諍，
梵志梵志共諍，居士居士共諍，民民共諍，
國國共諍，彼因鬪諍共相憎故，以種種器仗，
轉相加害，或以拳扠石擲，或以杖打刀斫，
彼當鬪時，或死、或怖，受極重苦，是謂現法苦陰，
因欲緣欲，以欲為本。 ^585a23

「復次，眾生因欲緣欲，以欲為本故，著鎧被袍，
持矟弓箭，或執刀楯入在軍陣，或以象鬪，
或馬、或車，或以步軍，或以男女鬪。
彼當鬪時，或死、或怖，受極重苦，是謂現法苦陰，
因欲緣欲，以欲為本。 ^585a28

「復次，眾生因欲緣欲，以欲為本故，著鎧被袍，
持矟弓箭，或執刀楯往奪他國，攻城破塢，
共相格戰，打鼓吹角，高聲喚呼，或以槌打，
或以鉾戟，或以利輪，或以箭射，或亂下石，
或以大弩，或以融銅珠子灑之。
彼當鬪時，或死、或怖，受極重苦，是謂現法苦陰，
因欲緣欲，以欲為本。 ^585b4

「復次，眾生因欲緣欲，以欲為本故，著鎧被袍，
持矟弓箭，或執刀楯入村、入邑、入國、入城，
穿牆發藏，劫奪財物，斷截王路，或至他巷，
壞村、害邑、滅國、破城。
於中或為王人所捉，種種考治，截手、截足或截手足，
截耳、截鼻或截耳鼻，或臠臠割，拔鬚、拔髮或拔鬚髮，
或著檻中衣裹火燒，或以沙壅草纏火#CB00207;，
或內鐵驢腹中，或著鐵猪口中，或置鐵虎口中燒，
或安銅釜中，或著鐵釜中煮，或段段截，
或利叉刺，或鐵鉤鉤，或臥鐵床以沸油澆，
或坐鐵臼以鐵杵擣，或龍蛇蜇，或以鞭鞭，
或以杖撾，或以棒打，或生貫高標上，或梟其首。
彼在其中，或死或怖，受極重苦，是謂現法苦陰，
因欲緣欲，以欲為本。 ^585b11

「復次，眾生因欲緣欲，以欲為本故，行身惡行，
行口、意惡行，彼於後時，疾病著床，或坐、
臥地，以苦逼身， " resp=受極重，苦不可愛樂。
彼若有身惡行，口、意惡行，彼臨終時在前覆障，
猶日將沒大山崗側，影障覆地。
如是，彼若有身惡行，口、意惡行，在前覆障，
彼作是念：『我本惡行，在前覆我，我本不作福業，多作惡業。
若使有人作惡凶暴唯為罪，不作福、不行善，
無所畏、無所依、無所歸，隨生處者，我必生彼。』
從是有悔，悔者不善死，無福命終，是謂現法苦陰，
因欲緣欲，以欲為本。 ^585b25

「復次，眾生因欲緣欲，以欲為本故，行身惡行，
行口、意惡行，彼因身、口、意惡行故，因此、
緣此，身壞命終，必至惡處，生地獄中，是謂後世苦陰，
因欲緣欲，以欲為本，是謂欲患。 ^585c7

「云何欲出要？若斷除欲，捨離於欲，滅欲欲盡，
度欲出要，是謂欲出要。
若有沙門、梵志，欲味、欲患、欲出要不知如真者，
彼終不能自斷其欲，況復能斷於他欲耶？
若有沙門、梵志，欲味、欲患、欲出要知如真者，
彼既自能除，亦能斷他欲。 ^585c11

「云何色味？若剎利女、梵志、居士、工師女，
年十四五，彼於爾時，美色最妙。
若因彼美色、緣彼美色故，生樂生喜，極是色味無復過是，所患甚多。 ^585c17

「云何色患？若見彼姝而於後時極大衰老，
頭白齒落，背僂脚戾，拄杖而行，盛壯日衰，
壽命垂盡，身體震動，諸根毀熟，於汝等意云何？
若本有美色，彼滅生患耶？」 ^585c20

答曰：「如是。」
「復次，若見彼姝疾病著床，或坐、臥地，以苦逼身，
受極重苦，於汝等意云何？
若本有美色，彼滅生患耶？」
答曰：「如是。」 ^585c24

「復次，若見彼姝死，或一二日至六七日，
烏鵄所啄，犲狼所食，火燒埋地，悉爛腐壞，於汝等意云何？
若本有美色，彼滅生患耶？」 ^585c27

答曰：「如是。」
「復次，若見彼姝息道，骸骨青色爛腐，食半骨璅在地，於汝等意云何？
若本有美色，彼滅生患耶？」 ^586a1

答曰：「如是。」 ^586a3

「復次，若見彼姝息道，離皮肉血，唯筋相連，於汝等意云何？
若本有美色，彼滅生患耶？」 ^586a4

答曰：「如是。」
「復次，若見彼姝息道，骨節解散，散在諸方，
足骨、 #CB00567;骨、髀骨、
髖骨、脊骨、肩骨、頸骨、髑髏骨各在異處，於汝等意云何？
若本有美色，彼滅生患耶？」 ^586a6

答曰：「如是。」
「復次，若見彼姝息道，骨白如螺，青猶鴿色，
赤若血塗，腐壞碎末，於汝等意云何？
若本有美色，彼滅生患耶？」 ^586a9

答曰：「如是。」
「是謂色患。」 ^586a12

「云何色出要？若斷除色，捨離於色，滅色色盡，
度色出要，是謂色出要。
若有沙門、梵志，色味、色患、色出要不知如真者，
彼終不能自斷其色，況復能斷於他色耶？
若有沙門、梵志，色味、色患、色出要知如真者，
彼既自能除，亦能斷他色。 ^586a13

「云何覺味？比丘者，離欲、離惡不善之法，
至得第四禪成就遊，彼於爾時不念自害，
亦不念害他，若不念害者，是謂覺樂味。
所以者何？不念害者，成就是樂，是謂覺味。 ^586a18

「云何覺患？覺者是無常法、苦法、滅法，是謂覺患。 ^586a22

「云何覺出要？若斷除覺，捨離於覺，滅覺覺盡，
度覺出要，是謂覺出要。
若有沙門、梵志，覺味、覺患、覺出要不知如真者，
彼終不能自斷其覺，況復能斷於他覺耶？
若有沙門、梵志，覺味、覺患、覺出要知如真者，
彼既自能除，亦能斷他覺。」 ^586a23

佛說如是。彼諸比丘聞佛所說，歡喜奉行。 ^586a28

苦陰經第三竟〔二千一百六十五字〕
jing:: 
###  100 苦陰經
（一〇〇）中阿含因品苦陰經第四 ^586b1

我聞如是：
一時，佛遊釋羈瘦，在加維羅衛尼拘類園。 ^586b4

爾時，釋摩訶男中後仿佯往詣佛所，稽首佛足，
却坐一面，白曰：「世尊！
我如是知世尊法，令我心中得滅三穢：
染心穢、恚心穢、癡心穢。
世尊！我如是知此法，然我心中復生染法、
恚法、癡法。世尊！我作是念：『我有何法不滅？
令我心中復生染法、恚法、癡法耶？』」 ^586b5

世尊告曰：「摩訶男！
汝有一法不滅，謂汝住在家，不至信、捨家、
無家、學道。摩訶男！
若汝滅此一法者，汝必不住在家，必至信、
捨家、無家，學道。汝因一法不滅故，住在家，
不至信、捨家、無家、學道。」 ^586b11

於是，釋摩訶男即從坐起，偏袒著衣，叉手向佛，
白世尊曰：「唯願世尊為我說法，令我心淨，除疑得道。」 ^586b15

世尊告曰：「摩訶男！
有五欲功德可愛、可念、歡喜、欲相應而使人樂。
云何為五？謂眼知色、耳知聲、鼻知香、舌知味、
身知觸，由此令王及王眷屬得安樂歡喜。
摩訶男！極是欲味無復過是，所患甚多。 ^586b18

「摩訶男！云何欲患？
摩訶男！族姓子者，隨其技術，以自存活，
或作田業、或行治生、或以學書、或明算術、
或知工數、或巧刻印、或作文章、或造手筆、
或曉經書、或作勇將、或奉事王。
彼寒時則寒，熱時則熱，飢渴、疲勞、蚊虻所蜇，
作如是業，求圖錢財。
摩訶男！此族姓子如是方便作如是行，
作如是求，若不得錢財者，便生憂苦、愁慼、
懊惱，心則生癡，作如是說：『唐作唐苦，所求無果。』
摩訶男！彼族姓子如是方便作如是行，
作如是求，若得錢財者，彼便愛惜守護密藏。
所以者何？『我此財物莫令王奪、賊劫、火燒、
腐壞、亡失，出財無利，或作諸業，而不成就。』
彼作如是守護密藏，若使王奪、賊劫、火燒、
腐壞、亡失，彼便生憂苦、愁慼、懊惱，心則生癡，
作如是說：『若有長夜所可愛念者，彼則亡失。』
摩訶男！如是現法苦陰，因欲緣欲，以欲為本。 ^586b22

「摩訶男！復次，眾生因欲緣欲，以欲為本故，
母共子諍，子共母諍，父子、兄弟、姉妹、親族展轉共諍。
彼既如是共鬪諍已，母說子惡，子說母惡，
父子、兄弟、姉妹、親族更相說惡，況復他人？
摩訶男！是謂現法苦陰，因欲緣欲，以欲為本。 ^586c11

「摩訶男！復次，眾生因欲緣欲，以欲為本故，
王王共諍，梵志梵志共諍，居士居士共諍，
民民共諍，國國共諍，彼因鬪諍共相憎故，
以種種器仗，轉相加害，或以拳扠石擲，
或以杖打刀斫，彼當鬪時，或死、或怖，受極重苦。
摩訶男！是謂現法苦陰，因欲緣欲，以欲為本。 ^586c16

「摩訶男！復次，眾生因欲緣欲，以欲為本故，
著鎧被袍，持矟弓箭，或執刀楯入在軍陣，
或以象鬪，或馬、或車，或以步軍，或以男女鬪，
彼當鬪時，或死、或怖，受極重苦。
摩訶男！是謂現法苦陰，因欲緣欲，以欲為本。 ^586c22

「摩訶男！復次，眾生因欲緣欲，以欲為本故，
著鎧被袍，持矟弓箭，或執刀楯往奪他國，
攻城破塢，共相格戰，打鼓吹角，高聲喚呼，
或以槌打，或以鉾戟，或以利輪，或以箭射，
或亂下石，或以大弩，或以融銅珠子灑之，
彼當鬪時，或死、或怖，受極重苦。
摩訶男！是謂現法苦陰，因欲緣欲，以欲為本。 ^586c27

「摩訶男！復次，眾生因欲緣欲，以欲為本故，
著鎧被袍，持矟弓箭，或執刀楯入村、入邑、
入國、入城，穿牆發藏，劫奪財物，斷截王路，
或至他巷，壞村、害邑、滅國、破城。
於中或為王人所捉，種種拷治，截手、截足或截手足，
截耳、截鼻或截耳鼻，或臠臠割，拔鬚、拔髮或拔鬚髮，
或著檻中衣裹火燒，或以沙壅草纏火#CB00207;，
或內鐵驢腹中，或著鐵猪口中，或置鐵虎口中燒，
或安銅釜中，或著鐵釜中煮，或段段截，
或利叉刺，或鐵鉤鉤，或臥鐵床以沸油澆，
或坐鐵臼以鐵杵擣，或龍蛇蜇，或以鞭鞭，
或以杖撾，或以棒打，或生貫高標上，或梟其首。
彼在其中，或死、或怖，受極重苦。
摩訶男！是謂現法苦陰，因欲緣欲，以欲為本。 ^587a5

「摩訶男！復次，眾生因欲緣欲，以欲為本故，
行身惡行，行口、意惡行，彼於後時疾病著床，
或坐、臥地，以苦逼身，受極重苦，不可愛樂。
彼若有身惡行，口、意惡行，彼臨終時在前覆障，
猶日將沒大山崗側，影障覆地。
如是，彼若有身惡行，口、意惡行，在前覆障，
彼作是念：『我本惡行在前覆我，我本不作福業，
多作惡業，若使有人作惡兇暴唯為罪，
不作福、不行善，無所畏、無所依、無所歸，
隨生處者，我必生彼。』
從是有悔，悔者不善死，無福命終。
摩訶男！是謂現法苦陰，因欲緣欲，以欲為本。 ^587a19

「摩訶男！復次，眾生因欲緣欲，以欲為本故，
行身惡行，行口、意惡行。
彼因身、口、意惡行故，因此、緣此，身壞命終，
必至惡處，生地獄中。
摩訶男！是謂後世苦陰，因欲緣欲，以欲為本。 ^587b2

「摩訶男！是故當知欲一向無樂，無量苦患。
多聞聖弟子不見如真者，彼為欲所覆，不得捨樂及無上息。
摩訶男！如是彼多聞聖弟子因欲退轉。
摩訶男！我知欲無樂，無量苦患。
我知如真已，摩訶男！
不為欲所覆，亦不為惡所纏，便得捨樂及無上息。
摩訶男！是故我不因欲退轉。 ^587b6

「摩訶男！一時，我遊王舍城，住鞞哆邏山仙人七葉屋。
摩訶男！我於晡時，從宴坐起，往至廣山，
則於彼中見眾多尼揵，行不坐行，常立不坐，受極重苦。
我往問曰：『諸尼揵！
汝等何故行此不坐行，常立不坐，受如是苦？』
彼如是說：『瞿曇！我有尊師尼揵，名曰親子，
彼則教我，作如是說：「諸尼揵等！
汝若宿命有不善業，因此苦行故，必當得盡；
若今身妙行護，口、意妙行護，因緣此故，不復作惡不善之業。」』 ^587b12

「摩訶男！我復問曰：『諸尼揵！
汝等信尊師無有疑耶？』
彼復答我：『如是。瞿曇！
我等信尊師無有疑惑。』
摩訶男！我復問曰：『尼揵！
若爾者，汝等尊師尼揵本重作惡不善之業，
彼本作尼揵死，今生人間出家作尼揵，
行不坐行，常立不坐，受如是苦，如汝等輩及弟子也。』
彼復語我曰：『瞿曇！
樂不因樂要因苦得，如頻鞞娑羅王樂，沙門瞿曇不如也。』 ^587b22

「我復語曰：『汝等癡狂，所說無義。
所以者何？汝等不善，無所曉了，而不知時，
謂汝作是說，如頻鞞娑羅王樂，沙門瞿曇不如也。
尼揵！汝等本應如是問：誰樂勝？
為頻鞞娑羅王？為沙門瞿曇耶？
尼揵！若我如是說我樂勝，頻鞞娑羅王不如者。
尼揵！汝等可得作是語，如頻鞞娑羅王樂，沙門瞿曇不如也？』
彼諸尼揵即如是說：『瞿曇！
我等今問沙門瞿曇：誰樂勝？
為頻鞞娑羅王？為沙門瞿曇耶？』
我復語曰：『尼揵！我今問汝，隨所解答。
諸尼揵等，於意云何？
頻鞞娑羅王可得如意靜默無言，因是七日七夜得歡喜快樂耶？』
尼揵答曰：『不也。瞿曇！』
『六五四三二，一日一夜得歡喜快樂耶？』
尼揵答曰：『不也。瞿曇！』
復問曰：『尼揵！我可得如意靜默無言，因是一日一夜得歡喜快樂耶？』
尼揵答曰：『如是。瞿曇！』
『二三四五六，七日七夜得歡喜快樂耶？』
尼揵答曰：『如是。瞿曇！』
我復問曰：『諸尼揵等！
於意云何？誰樂勝？
為頻鞞娑羅王？為是我耶？』
尼揵答曰：『瞿曇！如我等受解沙門瞿曇所說，
瞿曇樂勝，頻鞞娑羅王不如也。』 ^587c1

「摩訶男！因此故知，欲無樂，有無量苦患。
若多聞聖弟子不見如真者，彼為欲所覆，
惡、不善所纏，不得捨樂及無上息。
摩訶男！如是彼多聞聖弟子為欲退轉。
摩訶男！我知欲無樂，有無量苦患。
我知如真已，不為欲所覆，亦不為惡不善法所纏，便得捨樂及無上息。
摩訶男！是故我不為欲退轉。」 ^587c22

佛說如是。釋摩訶男及諸比丘，聞佛所說，歡喜奉行。 ^587c29

苦陰經第四竟〔二千二百五十四字〕
jing:: 
###  101 增上心經
（一〇一）中阿含因品增上心經第五 ^588a2

我聞如是：
一時，佛遊舍衛國，在勝林給孤獨園。 ^588a5

爾時，世尊告諸比丘：「若比丘欲得增上心者，當以數數念於五相。
數念五相已，生不善念，即便得滅，惡念滅已，
心便常住，在內止息，一意得定。 ^588a6

「云何為五？比丘者，念相善相應，若生不善念者，
彼因此相復更念異相善相應，令不生惡不善之念。
彼因此相更念異相善相應，已生不善念，
即便得滅，惡念滅已，心便常住，在內、止息、
一意、得定。猶木工師、木工弟子，彼持墨繩，
用拼於木，則以利斧，斫治令直。
如是，比丘！因此相復更念異相善相應，令不生惡不善之念。
彼因此相更念異相善相應，已生不善念，
即便得滅，惡念滅已，心便常住，在內止息，一意得定。
若比丘欲得增上心者，當以數數念此第一相，
念此相已，生不善念，即便得滅，惡念滅已，
心便常住，在內止息，一意得定。 ^588a9

「復次，比丘！念相善相應，若生不善念者，
彼觀此念惡有災患，此念不善，此念是惡，
此念智者所惡，此念若滿具者，則不得通、
不得覺道、不得涅槃，令生惡不善念故。
彼如是觀惡，已生不善念，即便得滅，惡念滅已，
心便常住，在內止息，一意得定。
猶人年少，端政可愛，沐浴澡洗，著明淨衣，
以香塗身，修治鬚髮，極令淨潔，或以死蛇、
死狗、死人食半青色，膖脹臭爛，不淨流出，
繫著彼頸，彼便惡穢，不喜不樂。
如是，比丘！彼觀此念，惡有災患，此念不善，
此念是惡，此念智者所惡，此念若滿具者，
則不得通、不得覺道、不得涅槃，令生惡不善念故。
彼如是觀惡，已生不善念，即便得滅，惡念滅已，
心便常住，在內止息，一意得定。
若比丘欲得增上心者，當以數數念此第二相，
念此相，已生不善念，即便得滅，惡念滅已，
心便常住，在內止息，一意得定。 ^588a22

「復次，比丘！念相善相應時，生不善念，觀念惡患時，
復生不善念者，彼比丘不應念此念，令生惡不善念故。
彼不念此念，已生不善念，即便得滅，惡念滅已，
心便常住，在內止息，一意得定。
猶有目人，色在光明，而不用見，彼或閉目，或身避去。
於汝等意云何？色在光明，彼人可得受色相耶？」 ^588b11

答曰：「不也。」 ^588b17

「如是，比丘不應念此念，令生惡不善念故，
彼不念此念，已生不善念，即便得滅，惡念滅已，
心便常住，在內止息，一意得定。
若比丘欲得增上心者，當以數數念此第三相，
念此相已，生不善念，即便得滅，惡念滅已，
心便常住，在內止息，一意得定。 ^588b18

「復次，比丘！念相善相應時生不善念，觀念惡患時亦生不善念，
不念念時復生不善念者，彼比丘為此念，
當以思行漸減其念，令不生惡不善之念。
彼為此念，當以思行漸減念，已生不善念，
即便得滅，惡念滅已，心便常住，在內止息，一意得定。
猶人行道，進路急速，彼作是念：『我何為速？
我今寧可徐徐行耶。』
彼即徐行。復作是念：『我何為徐行？
寧可住耶。』彼即便住。
復作是念：『我何為住？
寧可坐耶。』彼即便坐。
復作是念：『我何為坐？
寧可臥耶。』彼即便臥。
如是，彼人漸漸息身麤行。
當知比丘亦復如是，彼為此念，當以思行漸減其念，令不生惡不善之念。
彼為此念，當以思行漸減念，已生不善念，
即便得滅，惡念滅已，心便常住，在內止息，一意得定。
若比丘欲得增上心者，當以數數念此第四相，
念此相，已生不善念，即便得滅，惡念滅已，
心便常住，在內止息，一意得定。 ^588b24

「復次，比丘！念相善相應時生不善念，觀念惡患時亦生不善念，
不念念時亦生不善念，當以思行漸減念時復生不善念者，
彼比丘應如是觀。
比丘者，因此念故，生不善念，彼比丘便齒齒相著，
舌逼上齶，以心修心，受持降伏，令不生惡不善之念。
彼以心修心，受持降伏，已生不善念，即便得滅，
惡念滅已，心便常住，在內止息，一意得定。
猶二力士捉一羸人，受持降伏。
如是，比丘！齒齒相著，舌逼上齶，以心修心，
受持降伏，令不生惡不善之念。
彼以心修心，受持降伏，已生不善念，即便得滅，
惡念滅已，心便常住，在內止息，一意得定。
若比丘欲得增上心者，當以數數念此第五相，
念此相，已生不善念，即便得滅，惡念滅已，
心便常住，在內止息，一意得定。 ^588c13

「若比丘欲得增上心者，當以數數念此五相。
數念五相，已生不善念，即便得滅，惡念滅已，
心便常住，在內止息，一意得定。
若比丘念相善相應時不生惡念，觀念惡患時亦不生惡念，
不念念時亦不生惡念，若以思行漸減念時亦不生惡念，
以心修心、受持降伏時亦不生惡念者，
便得自在，欲念則念，不念則不念。
若比丘欲念則念，不欲念則不念者，是謂比丘隨意諸念，自在諸念跡。」 ^588c28

佛說如是。彼諸比丘聞佛所說，歡喜奉行。 ^589a8

增上心經第五竟〔千四百五十六字〕
jing:: 
###  102 念經
（一〇二）中阿含因品念經第六〔第二小土城誦〕 ^589a10

我聞如是：
一時，佛遊舍衛國，在勝林給孤獨園。 ^589a12

爾時，世尊告諸比丘：「我本未覺無上正盡覺時，
作如是念：『我寧可別諸念作二分，欲念、
恚念、害念作一分，無欲念、無恚念、無害念復作一分。』
我於後時，便別諸念作二分，欲念、恚念、
害念作一分，無欲念、無恚念、無害念復作一分。
我如是行，在遠離獨住，心無放逸，修行精勤。
生欲念，我即覺生欲念，自害、害他、二俱害，
滅慧、多煩勞、不得涅槃。
覺自害、害他、二俱害，滅慧、多煩勞、不得涅槃，便速滅。
復生恚念、害念，我即覺生恚念、害念，自害、
害他、二俱害，滅慧、多煩勞、不得涅槃。
覺自害、害他、二俱害，滅慧、多煩勞、不得涅槃，便速滅。 ^589a13

「我生欲念，不受、斷、除、吐，生恚念、害念，不受、
斷、除、吐。所以者何？
我見因此故，必生無量惡不善之法。
猶如春後月，以種田故，放牧地，則不廣，
牧牛兒放牛野澤，牛入他田，牧牛兒即執杖往遮。
所以者何？牧牛兒知因此故，必當有罵、
有打、有縛、有過失也。
是故牧牛兒執杖往遮。
我亦如是，生欲念，不受、斷、除、吐，生恚念、
害念，不受、斷、除、吐。
所以者何？我見因此故，必生無量惡不善之法。 ^589a25

「比丘者，隨所思、隨所念，心便樂中。
若比丘多念欲念者，則捨無欲念，以多念欲念故，心便樂中。
若比丘多念恚念、害念者，則捨無恚念、
無害念，以多念恚念、害念故，心便樂中。
如是，比丘不離欲念，不離恚念，不離害念者，
則不能脫生、老、病、死、愁憂、啼哭，亦復不能離一切苦。
我如是行，在遠離獨住，心無放逸，修行精勤。
生無欲念，我即覺生無欲念，不自害、不害他，
亦不俱害，修慧、不煩勞而得涅槃。
覺不自害、不害他、亦不俱害，修慧、不煩勞而得涅槃，便速修習廣布。
復生無恚念、無害念，我即覺生無恚念、
無害念，不自害、不害他、亦不俱害，修慧、不煩勞而得涅槃。
覺不自害、不害他、亦不俱害，修慧、不煩勞而得涅槃，便速修習廣布。」 ^589b5

「我生無欲念、多思念，生無恚念、無害念、多思念。
我復作是念：『多思念者，身定憙忘，則便損心，
我寧可治內心，常住在內止息，一意得定，令不損心。』
我於後時便治內心，常住在內止息，一意得定，而不損心。
我生無欲念已，復生念向法次法；生無恚念、
無害念已，復生念向法次法。
所以者何？我不見因此生無量惡不善之法。
猶如秋後月收一切穀訖，牧牛兒放牛野田時作是念：『我牛在群中。』
所以者何？牧牛兒不見因此故當得罵詈，
得打、得縛，有過失也，是故彼作是念：『我牛在群中。』
我亦如是，生無欲念已，復生念向法次法；
生無恚念、無害念已，復生念向法次法。
所以者何？我不見因此生無量惡不善之法。 ^589b20

「比丘者，隨所思、隨所念，心便樂中。
若比丘多念無欲念者，則捨欲念，以多念無欲念故，心便樂中。
若比丘多念無恚念、無害念者，則捨恚念、
害念，以多念無恚念、無害念故，心便樂中。
彼覺、觀已息，內靜一心，無覺、無觀，定生喜、
樂，得第二禪成就遊。
彼離喜欲，捨無求遊，正念、正智而身覺樂，
謂聖所說聖所捨、念、樂住室，得第三禪成就遊。
彼樂滅、苦滅，喜、憂本已滅，不苦、不樂，捨、
念清淨，得第四禪成就遊。 ^589c5

「彼如是定心清淨，無穢、無煩，柔軟善住，
得不動心，趣向漏盡通智作證，便知此苦如真，
知此苦習、知此苦滅、知此苦滅道如真；
亦知此漏如真，知此漏習、知此漏滅、知此漏滅道如真。
彼如是知，如是見已，則欲漏心解脫，有漏、
無明漏心解脫，解脫已便知解脫，生已盡，
梵行已立，所作已辦，不更受有，知如真。
此比丘離欲念、離恚念、離害念，則得解脫生、
老、病、死、愁憂、啼哭，離一切苦。
猶如一無事處有大泉水，彼有群鹿遊住其中。
有一人來，不為彼群鹿求義及饒益、求安隱快樂，
塞平正路，開一惡道，作大坑壍，使人守視。
如是群鹿一切死盡。
復有一人來，為彼群鹿求義及饒益，求安隱快樂，
開平正路，閉塞惡道，却守視人，如是群鹿普得安濟。 ^589c14

「比丘！當知我說此喻，欲令知義，慧者聞喻，則解其趣。
此說有義，大泉水者，謂是五欲愛念歡樂。
云何為五？眼知色、耳知聲、鼻知香、舌知味、
身知觸，大泉水者，當知是五欲也。
大群鹿者，當知是沙門、梵志也。
有一人來，不為彼求義及饒益、求安隱快樂者，當知是魔波旬也。
塞平正路，開一惡道者，是三惡不善念：
欲念、恚念、害念也。
惡道者，當知是三惡不善念。
復更有惡道，謂八邪道，邪見乃至邪定是為八。
作大坑壍者，當知是無明也。
使人守者，當知是魔波旬眷屬也。
復有一人來，為彼求義及饒益、求安隱快樂者，
當知是如來、無所著、等正覺也。
閉塞惡道，開平正路者，是三善念：無欲念、
無恚念、無害念也。
道者，當知是三善念。
復更有道，謂八正道，正見乃至正定是為八。 ^589c29

「比丘！我為汝等開平正路，閉塞惡道，填平坑壍，除却守人。
如尊師所為弟子起大慈，哀憐念愍傷，
求義及饒益，求安隱快樂者，我今已作。
汝等亦當復自作，至無事處山林樹下空安靜處，
宴坐思惟，勿得放逸，勤加精進，無令後悔。
此是我之教勅，是我訓誨。」 ^590a16

佛說如是，彼諸比丘聞佛所說，歡喜奉行。 ^590a22

念經第六竟〔千五百九十三字〕中阿含經卷第二十五
〔七千四百六十八字〕 " wit=
 ^590a24
