
pin:: 增壹阿含經卷第二
translator:: 東晉罽賓三藏瞿曇僧伽提婆譯

#  3 廣演品
廣演品第三
jing:: 
## 1
（一）
聞如是：
一時，佛在舍衛國祇樹給孤獨園。 ^554a7

爾時，世尊告諸比丘：「當修行一法，當廣布一法；
已修行一法，便有名譽，成大果報，諸善普至，
得甘露味，至無為處，便成神通，除諸亂想，
逮沙門果，自致涅槃。
云何為一法？所謂念佛。」 ^554a8

佛告諸比丘：「云何修行念佛，便有名譽，
成大果報，諸善普至，得甘露味，至無為處，
便成神通，除諸亂想，獲沙門果，自致涅槃？」 ^554a12

爾時，諸比丘白世尊曰：「諸法之本，如來所說。
唯願世尊為諸比丘說此妙義，諸比丘從如來聞已，便當受持。」 ^554a15

爾時，世尊告諸比丘：「諦聽！
諦聽！善思念之，吾當為汝廣分別之。」 ^554a18

答曰：「如是。世尊！」諸比丘前受教已。 ^554a19

世尊告曰：「若有比丘正身正意，結跏趺坐，
繫念在前，無有他想，專精念佛。
觀如來形，未曾離目；已不離目，便念如來功德：
如來體者，金剛所成，十力具足，四無所畏，在眾勇健。
如來顏貌，端正無雙，視之無厭；戒德成就，
猶如金剛，而不可毀，清淨無瑕，亦如琉璃。
如來三昧，未始有減，已息永寂，而無他念；
憍慢強梁，諸情憺怕，欲意、恚想、愚惑之心、
猶豫網結，皆悉除盡。
如來慧身，智無崖底，無所罣礙。
如來身者，解脫成就，諸趣已盡，無復生分，言我當更墮於生死。
如來身者，度知見城，知他人根，應度不度，
此死生彼，周旋往來生死之際，有解脫者，
無解脫者，皆具知之。
是謂修行念佛，便有名譽，成大果報，諸善普至，
得甘露味，至無為處，便成神通，除諸亂想，
獲沙門果，自致涅槃。
是故，諸比丘！常當思惟，不離佛念，便當獲此諸善功德。
如是，諸比丘！當作是學。」 ^554a20

爾時，諸比丘聞佛所說，歡喜奉行。
jing:: 
##  2
（二） ^554b9

聞如是：
一時，佛在舍衛國祇樹給孤獨園。 ^554b11

爾時，世尊告諸比丘：「當修行一法，當廣布一法；
修行、廣布一法已，便有名譽，成大果報，
諸善普至，得甘露味，至無為處，便成神通，
除諸亂想，逮沙門果，自致涅槃。
云何為一法？所謂念法。」 ^554b12

佛告諸比丘：「云何修行念法，便有名譽，
成大果報，諸善普至，得甘露味，至無為處，
便成神通，除諸亂想，獲沙門果，自致涅槃？」 ^554b16

爾時，諸比丘白世尊曰：「諸法之本，如來所說。
唯願世尊為諸比丘說此妙義，諸比丘從如來聞已，便當受持。」 ^554b19

爾時，世尊告諸比丘：「諦聽！
諦聽！善思念之，吾當為汝廣分別說。」 ^554b22

對曰：「如是。世尊！」諸比丘前受教已。 ^554b23

佛告之曰：「若有比丘正身正意，結跏趺坐，
繫念在前，無有他想，專精念法。
除諸欲愛，無有塵勞，渴愛之心，永不復興。
夫正法者，於欲至無欲，離諸結縛、諸蓋之病。
此法猶如眾香之氣，無有瑕疵亂想之念。
是謂，比丘！修行念法者，便有名譽，成大果報，
諸善普至，得甘露味，至無為處，便成神通，
除諸亂想，逮沙門果，自致涅槃。
是故，諸比丘！常當思惟，不離法念，便當獲此諸善功德。
如是，諸比丘！當作是學。」 ^554b24

爾時，諸比丘聞佛所說，歡喜奉行。
jing:: 
##  3
（三） ^554c5

聞如是：
一時，佛在舍衛國祇樹給孤獨園。 ^554c6

爾時，世尊告諸比丘：「當修行一法，當廣布一法；
修行一法已，便有名譽，成大功德，諸善普至，
得甘露味，至無為處，便成神通，除諸亂想，
逮沙門果，自致涅槃。
云何為一法？所謂念僧。」 ^554c7

佛告諸比丘：「云何修行念僧，便有名譽，
成大果報，諸善普至，得甘露味，至無為處，
便成神通，除諸亂想，獲沙門果，自致涅槃？」 ^554c11

爾時，諸比丘白世尊曰：「諸法之本，如來所說。
唯願世尊為諸比丘說此妙義，諸比丘從如來聞已，便當受持。」 ^554c14

爾時，世尊告諸比丘：「諦聽！
諦聽！善思念之，吾當為汝廣分別說。」 ^554c17

對曰：「如是。世尊！」諸比丘前受教已。 ^554c18

世尊告曰：「若有比丘正身正意，結跏趺坐，
繫念在前，無有他想，專精念眾。
如來聖眾，善業成就，質直順義，無有邪業，
上下和穆，法法成就。
如來聖眾，戒成就，三昧成就，智慧成就，
解脫成就，度知見成就。
聖眾者，所謂四雙八輩，是謂如來聖眾，
應當恭敬，承事禮順。
所以然者，是世福田故。
於此眾中，皆同一器，亦以自度，復度他人至三乘道，如此之業名曰聖眾。
是謂，諸比丘！若念僧者，便有名譽，成大果報，
諸善普至，得甘露味，至無為處，便成神通，
除諸亂想，逮沙門果，自致涅槃。
是故，諸比丘！常當思惟，不離僧念，便當獲此諸善功德。
如是，諸比丘！當作是學。」 ^554c19

爾時，諸比丘聞佛所說，歡喜奉行。
jing:: 
##  4
（四） ^555a3

聞如是：
一時，佛在舍衛國祇樹給孤獨園。 ^555a5

爾時，世尊告諸比丘：「當修行一法，當廣布一法；
修行一法已，便有名譽，成大果報，諸善普至，
得甘露味，至無為處，便成神通，除諸亂想，
逮沙門果，自致涅槃。
云何為一法？所謂念戒。」 ^555a6

佛告諸比丘：「云何修行念戒，便有名譽，
成大果報，諸善普至，得甘露味，至無為處，
便成神通，除諸亂想，獲沙門果，自致涅槃？」 ^555a10

爾時，諸比丘白世尊曰：「諸法之本，如來所說。
唯願世尊為諸比丘說此妙義，諸比丘從如來聞已，便當受持。」 ^555a13

爾時，世尊告諸比丘：「諦聽！
諦聽！善思念之，吾當為汝廣分別說。」 ^555a16

諸比丘對曰：「如是。
世尊！」諸比丘前受教已。 ^555a17

世尊告曰。「若有比丘正身正意，結跏趺坐，
繫念在前，無有他想，專精念戒。
所謂戒者，息諸惡故。
戒能成道，令人歡喜，戒纓絡身，現眾好故。
夫禁戒者，猶吉祥瓶，所願便剋，諸道品法，皆由戒成。
如是，比丘！行禁戒者，成大果報，諸善普至，
得甘露味，至無為處，便成神通，除諸亂想，
獲沙門果，自致涅槃。
是故，諸比丘！常當思惟，不離戒念，便當獲此諸善功德。
如是，諸比丘！當作是學。」 ^555a18

爾時，諸比丘聞佛所說，歡喜奉行。
jing:: 
##  5
（五） ^555a27

聞如是：
一時，佛在舍衛國祇樹給孤獨園。 ^555a29

爾時，世尊告諸比丘：「當修行一法，當廣布一法；
修行一法已，便有名譽，成大果報，諸善普至，
得甘露味，至無為處，便成神通，除諸亂想，
逮沙門果，自致涅槃。
云何為一法？所謂念施。」 ^555b1

佛告諸比丘：「云何修行念施，便有名譽，
成大果報，諸善普至，得甘露味，至無為處，
便成神通，除諸亂想，獲沙門果，自致涅槃？」 ^555b5

爾時，諸比丘白世尊曰：「諸法之本，如來所說。
唯願世尊為諸比丘說此妙義，諸比丘從如來聞已，便當受持。」 ^555b8

爾時，世尊告諸比丘：「諦聽！
諦聽！善思念之，吾當為汝廣分別說。」 ^555b11

諸比丘對曰：「如是。
世尊！」諸比丘前受教已。 ^555b12

世尊告曰：「若有比丘正身正意，結跏趺坐，
繫念在前，無有他想，專精念施。
我今所施，施中之上，永無悔心，無返報想，快得善利。
若人罵我，我終不報；設人害我，手捲相加，
刀杖相向，瓦石相擲，當起慈心，不興瞋恚。
我所施者，施意不絕。
是謂，比丘！名曰大施，便成大果報，諸善普至，
得甘露味，至無為處，便成神通，除諸亂想，
獲沙門果，自致涅槃。
是故，諸比丘！常當思惟，不離施念，便當獲此諸善功德。
如是，諸比丘！當作是學。」 ^555b13

爾時，諸比丘聞佛所說，歡喜奉行。
jing:: 
##  6
（六） ^555b23

聞如是：
一時，佛在舍衛國祇樹給孤獨園。 ^555b25

爾時，世尊告諸比丘：「當修行一法，當廣布一法；
修行一法已，便有名譽，成大果報，諸善普至，
得甘露法，至無為處，便成神通，除諸亂想，
逮沙門果，自致涅槃。
云何為一法？所謂念天。」 ^555b26

佛告諸比丘：「云何修行念天，便有名譽，
成大果報，諸善普至，得甘露味，至無為處，
便成神通，除諸亂想，獲沙門果，自致涅槃？」 ^555c1

爾時，諸比丘白世尊曰：「諸法之本，如來所說。
唯願世尊為諸比丘說此妙義，諸比丘從如來聞已，便當受持。」 ^555c4

爾時，世尊告諸比丘：「諦聽！
諦聽！善思念之，吾當為汝廣分別說。」 ^555c7

諸比丘對曰：「如是。
世尊！」諸比丘前受教已。 ^555c8

世尊告曰：「若有比丘正身正意，結跏趺坐，
繫念在前，無有他想，專精念天。
身、口、意淨，不造穢行，行戒成身；身放光明，
無所不照，成彼天身；善果報，成彼天身；
眾行具足，乃成天身。
如是，諸比丘！名曰念天，便得具足，成大果報，
諸善普至，得甘露味，至無為處，便成神通，
除諸亂想，獲沙門果，自致涅槃。
是故，諸比丘！常當思惟，不離天念，便當獲此諸善功德。
如是，諸比丘！當作是學。」 ^555c9

爾時，諸比丘聞佛所說，歡喜奉行。
jing:: 
##  7
（七） ^555c18

聞如是：
一時，佛在舍衛國祇樹給孤獨園。 ^555c20

爾時，世尊告諸比丘：「當修行一法，當廣布一法；
修行一法已，便有名譽，成大果報，諸善普至，
得甘露味，至無為處，便成神通，除諸亂想，
逮沙門果，自致涅槃。
云何為一法？所謂念休息。」 ^555c21

佛告諸比丘：「云何修行念休息，便有名譽，
成大果報，眾善普至，得甘露味，至無為處，
便成神通，除諸亂想，獲沙門果，自致涅槃？」 ^555c25

爾時，諸比丘白世尊曰：「諸法之本，如來所說。
唯願世尊為諸比丘說此妙義，諸比丘從如來聞已，便當受持。」 ^555c28

爾時，世尊告諸比丘：「諦聽！
諦聽！善思念之，吾當為汝廣分別說。」 ^556a1

諸比丘對曰：「如是。
世尊！」諸比丘前受教已。 ^556a3

世尊告曰：「若有比丘正身正意，結跏趺坐，
繫念在前，無有他想，專精念休息。
所謂休息者，心意想息，志性詳諦，亦無卒暴，
恒專一心，意樂閑居，常求方便，入三昧定。
常念不貪，勝光上達。
如是，諸比丘！名曰念休息，便得具足，成大果報，
諸善普至，得甘露味，至無為處，便成神通，
除諸亂想，獲沙門果，自致涅槃。
是故，諸比丘！常當思惟，不離休息念，便當獲此諸善功德。
如是，諸比丘！當作是學。」 ^556a4

爾時，諸比丘聞佛所說，歡喜奉行。
jing:: 
##  8
（八） ^556a13

聞如是：
一時，佛在舍衛國祇樹給孤獨園。 ^556a15

爾時，世尊告諸比丘：「當修行一法，當廣布一法；
修行一法已，便有名譽，成大果報，諸善普具，
得甘露味，至無為處，便成神通，除諸亂想，
逮沙門果，自致涅槃。
云何為一法？所謂念安般。」 ^556a16

佛告諸比丘：「云何修行念安般，便有名譽，
成大果報，眾善普具，得甘露味，至無為處，
便成神通，除諸亂想，獲沙門果，自致涅槃？」 ^556a20

爾時，諸比丘白世尊曰：「諸法之本，如來所宣。
唯願世尊為諸比丘說此妙義，諸比丘從如來聞已，便當受持。」 ^556a23

爾時，世尊告諸比丘：「諦聽！
諦聽！善思念之，吾當為汝廣分別說。」 ^556a26

諸比丘對曰：「如是。
世尊！」諸比丘前受教已。 ^556a27

世尊告曰：「若有比丘正身正意，結跏趺坐，
繫念在前，無有他想，專精念安般。
所謂安般者。若息長時，亦當觀知我今息長；
若復息短，亦當觀知我今息短；若息極冷，
亦當觀知我今息冷；若復息熱，亦當觀知我今息熱。
具觀身體，從頭至足皆當觀知。
若復息有長短，亦當觀息有長有短，用心持身，
知息長短，皆悉知之，尋息出入，分別曉了。
若心持身知息長短，亦復知之，數息長短，分別曉了。
如是，諸比丘！名曰念安般，便得具足，成大果報，
諸善普至，得甘露味，至無為處，便成神通，
除諸亂想，獲沙門果，自致涅槃。
是故，諸比丘！常當思惟，不離安般念，便當獲此諸善功德。
如是，諸比丘！當作是學。」 ^556a28

爾時，諸比丘聞佛所說，歡喜奉行。
jing:: 
##  9
（九） ^556b13

聞如是：
一時，佛在舍衛國祇樹給孤獨園。 ^556b15

爾時，世尊告諸比丘：「當修行一法，當廣布一法；
修行一法已，便有名譽，成大果報，諸善普至，
得甘露味，至無為道，便成神通，除諸亂想，
逮沙門果，自致涅槃。
云何為一法？所謂念身。」 ^556b16

佛告諸比丘：「云何修行念身，便有名譽，
成大果報，諸善普至，得甘露味，至無為處，
便成神通，除諸亂想，獲沙門果，自致涅槃？」 ^556b20

爾時，諸比丘白世尊曰：「諸法之本，如來所宣。
唯願世尊為諸比丘說此妙法，諸比丘從如來聞法已，便當受持。」 ^556b23

爾時，世尊告諸比丘：「諦聽！
諦聽！善思念之，吾當為汝廣分別說。」 ^556b26

諸比丘對曰：「如是。
世尊！」諸比丘前受教已。 ^556b27

世尊告曰：「若有比丘正身正意，結跏趺坐，
繫念在前，無有他想，專精念身。
所謂念身者，髮、毛、爪、齒、皮、肉、筋、骨、膽、肝、
肺、心、脾、腎、大腸、小腸、白#CB02687;、
膀胱、屎、尿、百葉、滄、蕩、脾、泡、溺、淚、唾、涕、膿、
血、肪脂、 #CB13377;、髑髏、腦。
何者是身為？地種是也？
水種是也？火種是耶？
風種是也？為父種、母種所造耶？
從何處來？為誰所造？
眼、耳、鼻、口、身、心，此終當生何處？
如是。諸比丘！名曰念身，便得具足，成大果報，
諸善普至，得甘露味，至無為處，便成神通，
除諸亂想，獲沙門果，自致涅槃。
是故，諸比丘！常當思惟，不離身念，便當獲此諸善功德。
如是，諸比丘！當作是學。」 ^556b28

爾時，諸比丘聞佛所說，歡喜奉行。
jing:: 
##  10
（一〇） ^556c12

聞如是：
一時，佛在舍衛國祇樹給孤獨園。 ^556c13

爾時，世尊告諸比丘：「當修行一法，當廣布一法；
修行一法已，便有名譽，成大果報，諸善普至，
得甘露味，至無為處，便成神通，除諸亂想，
逮沙門果，自致涅槃。
云何為一法？所謂念死。」 ^556c14

佛告諸比丘：「云何修行念死，便有名譽，
成大果報，諸善普至，得甘露味，至無為處，
便成神通，除諸亂想，獲沙門果，自致涅槃？」 ^556c18

爾時，諸比丘白世尊曰：「諸法之本，如來所宣。
唯願世尊為諸比丘說此妙法，諸比丘從如來聞法已，便當受持。」 ^556c21

爾時，世尊告諸比丘：「諦聽！
諦聽！善思念之，吾當為汝廣分別說。」 ^556c24

諸比丘對曰：「如是。
世尊！」諸比丘前受教已。 ^556c25

世尊告曰：「若有比丘正身正意，結跏趺坐，
繫念在前，無有他想，專精念死。
所謂死者，此沒生彼，往來諸趣，命逝不停，
諸根散壞，如腐敗木，命根斷絕，宗族分離，
無形無響，亦無相貌。
如是，諸比丘！名曰念死，便得具足，成大果報，
諸善普至，得甘露味，至無為處，便成神通，
除諸亂想，獲沙門果，自致涅槃。
是故，諸比丘！常當思惟，不離死念，便當獲此諸善功德。
如是，諸比丘！當作是學。」 ^556c26

爾時，諸比丘聞佛所說，歡喜奉行。
　　佛、法及聖眾，乃至竟死念，
　　雖與上同名，其義各別異。
增壹阿含經卷第二
 ^557a6
