
jing:: 佛說馬有八態譬人經〔出雜阿含別譯〕
translator:: 後漢西域三藏支曜譯
聞如是：
一時，佛在舍衛國行在祇樹給孤獨園，多比丘僧俱。
佛告諸比丘：「馬有弊惡態八。
何等八？一態者解#CB00650;韁時便掣車欲走；
二態者駕車跳 #CB00568;欲嚙人；
三態者便舉前兩脚掣車走；四態者便蹹車軨；
五態者便人立持軛摩挱車却行；六態者便傍行邪走；
七態者便掣車馳走，得濁泥抵止住不復行；
八態者懸#CB02704;餧之熟視不肯食，
其主牽去欲駕之，遽唅噏噬欲食不能得食。」 ^507a10

佛言：「人亦有弊惡態八。
何等為八？一態者聞說經便走不欲聽，
如馬解#CB00650;韁掣車走時；
二態者聞說經意不解，不知語所趣向，
便瞋跳 #CB00568;不欲聞，
如馬駕車時跳#CB00568;欲嚙人時；
三態者聞說經便逆不受，如馬舉前兩脚掣車走時；
四態者聞說經便罵，如馬蹹車軨時；五態者聞說經便起去，
如馬人立持軛摩挱車却行時；六態者聞說經不肯聽，
#CB00376;頭邪視耳語，如馬傍行邪走時；
七態者聞說經便欲窮難，問之不能相應答，
便死抵妄語，如馬得濁泥便止不復行時；
八態者聞說經不肯聽，反念婬泆多求不欲聽受，
死入惡道時，乃遽欲學問行道，亦不能復得行道，
如馬懸 #CB02704;餧之熟視不肯食，
其主牽去欲駕之，乃遽唅噏噬亦不得食。」 ^507a18

佛言：「我說馬八態，惡人亦有八惡態如是。」 ^507b3

諸比丘聞經歡喜，作禮而去。
佛說馬有八態譬人經
 ^507b4
