
pin:: 增壹阿含經卷第二十二
translator:: 東晉罽賓三藏瞿曇僧伽提婆譯

#  30 須陀品
須陀品第三十
jing:: 
## 1
（一）
聞如是：
一時，佛在摩竭國波沙山中，與大比丘眾五百人俱。 ^659a6

爾時，世尊清旦從靜室起，在外經行。
是時，須陀沙彌在世尊後而經行。
爾時，世尊還顧，謂沙彌曰：「我今欲問卿義，諦聽！
善思念之。」 ^659a7

須陀沙彌對曰：「如是。
世尊！」 ^659a10

是時，世尊告曰：「有常色及無常色，為是一義？
為有若干之貌？」 ^659a11

須陀沙彌白佛言：「有常色及與無常色者，
此義若干，非一義也。
所以然者，有常色者是內，無常色者是外，
以是之故，義有若干，非有一也。」 ^659a12

世尊告曰：「善哉！善哉！
須陀！如汝所言，快說此義，有常色、無常色，
此義若干，非一義也。
云何，須陀！有漏義、無漏義，為是一義？
為若干義乎？」 ^659a16

須陀沙彌對曰：「有漏義、無漏義是若干，非一義也。
所以然者，有漏義，是生死結使；無漏義者，是涅槃之法。
以是之故，義有若干，非一義也。」 ^659a19

世尊告曰：「善哉！善哉！
須陀！如汝所言，有漏是生死，無漏是涅槃。」
世尊告曰：「聚法、散法，為是一義？
為是若干義乎？」 ^659a22

須陀沙彌白佛言：「聚法之色、散法之色，
此義若干，非一義也。
所以然者，聚法之色者，四大形也；散法之色者，苦盡諦也。
以是言之，義有若干，非一義也。」 ^659a25

世尊告曰：「善哉！善哉！
須陀！如汝所言，聚法之色、散法之色，義有若干，非一義也。
云何，須陀！受義、陰義，為是一義？
為有若干乎？」 ^659a28

須陀沙彌白佛言：「受與陰義有若干，非一義也。
所以然者，受者，無形不可見；陰者，有色可見，
以是之故，義有若干，非一義也。」 ^659b2

世尊告曰：「善哉！善哉！
須陀！如汝所言，受義事有若干，非一義也。」
世尊告曰：「有字、無字，義有若干？
為是一義？」 ^659b5

沙彌白佛言：「有字、無字，義有若干，非一義也。
所以然者，有字者，是生死結；無字者，是涅槃也。
以是言之，義有若干，非一義也。」 ^659b8

世尊告曰：「善哉！善哉！
須陀！如汝所言，有字者，是生死；無字者，是涅槃。」
世尊告曰：「云何，須陀！
何以故，名有字是生死，無字是涅槃？」 ^659b11

沙彌白佛言：「有字者，有生、有死，有終、有始，
無字者，無生、無死，無終、無始。」 ^659b14

世尊告曰：「善哉！善哉！
須陀！如汝所言，有字者，是生死之法；無字者，是涅槃之法。」
爾時，世尊告沙彌曰：「快說此言，今即聽汝為大比丘。」 ^659b15

爾時，世尊還詣普集講堂，告諸比丘：「摩竭國界快得善利，
使須陀沙彌遊此境界，其有以衣被、飲食、
床臥具、病瘦醫藥持供養者，亦得善利；
彼所生父母亦得善利，乃得生此須陀比丘。
若須陀比丘所生之家，彼家便為獲其大幸。
我今告諸比丘，當學如須陀比丘。
所以者何？此須陀比丘極為聰明，說法無滯礙，亦無怯弱。
是故，諸比丘！當學如須陀比丘！
是，諸比丘！當作是學。」 ^659b18

爾時，諸比丘聞佛所說，歡喜奉行。
jing:: 
##  2
（二） ^659b27

聞如是：
一時，佛在羅閱城迦蘭陀竹園所，與大比丘眾五百人俱。 ^659b29

爾時，世尊與無央數之眾，前後圍遶而為說法。
爾時，有長老比丘在彼眾中，向世尊舒脚而睡；
爾時，修摩那沙彌年向八歲，去世尊不遠結加趺坐，計念在前。 ^659c1

爾時，世尊遙見長老比丘舒脚而眠，復見沙彌端坐思惟。
世尊見已，便說此偈：
　　「所謂長老者，未必剃髮鬚，
　　雖復年齒長，不免於愚行。
　　若有見諦法，無害於群萌，
　　捨諸穢惡行，此名為長老。
　　我今謂長老，未必先出家，
　　修其善本業，分別於正行。
　　設有年幼少，諸根無漏缺，
　　此謂名長老，分別正法行。」 ^659c5

爾時，世尊告諸比丘：「汝等頗見此長老舒脚而睡乎？」 ^659c16

諸比丘對曰：「如是。
世尊！我等悉見。」 ^659c17

世尊告曰：「此長老比丘五百世中恒為龍身，
今設當命終者，當生龍中。
所以然者，無有恭敬之心於佛、法、眾。
若有眾生無恭敬之心於佛、法、眾者，身壞命終，皆當生龍中。
汝等頗見修摩那沙彌年向八歲，去我不遠，端坐思惟？」 ^659c18

諸比丘對曰：「如是。
世尊！」
是時，世尊告諸比丘：「此沙彌却後七日，
當得四神足，及得四諦之法，於四禪而得自在，善修四意斷。
所以然者，此修摩那沙彌，有恭敬之心向佛、
法、眾。以是之故，諸比丘！
恒當勤加恭敬佛、法、之眾。
如是，諸比丘！當作是學。」 ^659c23

爾時，諸比丘聞佛所說，歡喜奉行。
jing:: 
##  3
（三） ^659c29

聞如是：
一時，佛在舍衛國祇樹給孤獨園。
爾時世尊與大比丘眾千二百五十人俱。 ^660a1

爾時，有長者名阿那邠邸，饒財多寶：金銀、
珍寶、車#CB00006;、馬瑙、真珠、
虎魄、水精、琉璃、象、馬、牛、羊、奴婢、僕使，不可稱計。
爾時，滿富城中有長者名滿財，亦饒財多寶：
車#CB00006;、馬瑙、真珠、虎魄、
水精、琉璃、象、馬、牛、羊、奴婢、僕使，不可稱量，
復是阿那邠邸長者少小舊好，共相愛敬，未曾忘捨。
然復阿那邠邸長者恒有數千萬珍寶財貨，
在彼滿富城中販賣，使滿財長者經紀將護；
然滿財長者亦有數千萬珍寶財貨，在舍衛城中販賣，使阿那邠邸長者經紀將護。 ^660a3

是時，阿那邠邸有女名修摩提，顏貌端正，
如桃華色，世之希有。
爾時，滿財長者有少事緣到舍衛城，往至阿那邠邸長者家，
到已，就座而坐。是時，修摩提女從靜室出，
先拜跪父母，後拜跪滿財長者，還入靜室。 ^660a13

爾時，滿財長者見修摩提女顏貌端正，
如桃華色，世之希有，見已，問阿那邠邸長者曰：「此是誰家女？」 ^660a18

阿那邠邸報曰：「向者女者，是我所生。」 ^660a20

滿財長者曰：「我有小息，未有婚對，可得適貧家不？」 ^660a21

是時，阿那邠邸長者報曰：「事不宜爾。」 ^660a22

滿財長者曰：「以何等故事不宜爾？
為以姓望？為以財貨耶？」 ^660a23

阿那邠邸長者報曰：「種姓、財貨足相詶匹，
但所事神祠與我不同，此女事佛釋迦弟子，
汝等事外道異學，以是之故不赴來意。」 ^660a24

時，滿財長者曰：「我等所事自當別祀，此女所事別自供養。」 ^660a27

阿那邠邸長者曰：「我女設當適汝家者，
所出財寶不可稱計，長者亦當出財寶不可稱計。」 ^660a29

滿財長者曰：「汝今責幾許財寶？」
阿那邠邸長者曰：「我今須六萬兩金。」
是時，長者即與六萬兩金。 ^660b2

時，阿那邠邸長者復作是念：「我以方便前却，猶不能使止。」
語彼長者曰：「設我嫁女，當往問佛，若世尊有所教勅，當奉行。」 ^660b4

是時，阿那邠邸長者假設事務，如似小行，
即出門往至世尊所，頭面禮足，在一面立。
爾時，阿那邠邸長者白世尊曰：「修摩提女為滿富城中滿財長者所求，
為可與？為不可與乎？」 ^660b7

世尊告曰：「若當修摩提女適彼國者，多所饒益，度脫人民不可稱量。」
是時，阿那邠邸長者復作是念：「世尊以方便智應適彼土。」 ^660b11

是時，長者頭面禮足，遶佛三匝便退而去，
還至家中，供辦種種甘饌飲食與滿財長者。
滿財長者曰：「我用此食為？
但嫁女與我不也？」 ^660b14

阿那邠邸曰：「意欲爾者便可相從。
却後十五日，使兒至此。」
作此語已，便退而去。 ^660b17

是時，滿財長者辦具所須，乘寶羽之車，
從八十由延內來；阿那邠邸長者復莊嚴己女，
沐浴香熏，乘寶羽之車，將此女往迎滿財長者男，中道相遇。
時，滿財長者得女便將至滿富城中。 ^660b19

爾時，滿富城中人民之類各作制限：「若此城中有女出適他國者，
當重刑罰；若復他國取婦將入國者，亦重刑罰。」 ^660b24

爾時，彼國有六千梵志，國人所奉。
制限有言：「設犯制者，當飯六千梵志。」
爾時，長者自知犯制，即飯六千梵志。
然梵志所食，均食#CB00163;肉，
及#CB00163;肉羹，重釀之酒。
又梵志所著衣服，或被白#CB00626;，或披毳衣。
然彼梵志之法，入國之時，以衣偏著右肩，半身露見。 ^660b26

爾時，長者即白：「時到，飲食已具。」 ^660c3

是時，六千梵志皆偏著衣裳，半身露見，入長者家。 ^660c4

時，長者見梵志來，膝行前迎，恭敬作禮，
最大梵志舉手稱善，前抱長者項，往詣坐所，餘梵志者各隨次而坐。 ^660c5

爾時，六千梵志坐已定訖。
時，長者語修摩提女曰：「汝自莊嚴，向我等師作禮。」 ^660c8

修摩提女報曰：「止！
止！大家，我不堪任向裸人禮。」 ^660c9

長者曰：「此非裸人，非不有慚；但所著衣者，是其法服。」 ^660c11

修摩提女曰：「此無慚愧之人，皆共露形體在外，有何法服之用？
長者願聽！世尊亦說有二事因緣，世人所貴。
所謂有慚、有愧。若當無此二事者，則父母、
兄弟、宗族五親，尊卑高下則不可分別。
如今有雞、犬、#CB00163;、羊、
驢、騾之屬，皆共同類無有尊卑。
以有此二法在世故，則知有尊卑之異。
然此等之人離此二法，似雞、犬、#CB00163;、
羊、驢、騾同群，實不堪任向作禮拜。」 ^660c12

時，修摩提夫語其婦曰：「汝今可起向我等師作禮，此諸人皆是我所事之天。」 ^660c20

修摩提女報曰：「且止！
族姓子！我不堪任向此無慚愧裸人作禮；我今是人向驢犬作禮。」 ^660c22

夫復語曰：「止！止！貴女！
勿作是言，自護汝口，勿有所犯。
此亦非驢，復非誑惑，但所著之衣，正是法衣。」 ^660c24

是時，修摩提女涕零悲泣，顏色變異，並作是說：
「我父母五親寧形毀，五刻斷其命根，終不墮此邪見之中。」 ^660c26

時，六千梵志各共高聲而作是說：「止！
止！長者！何故使此婢罵詈乃爾？
若見請者，時供辦飲食。」
是時，長者及修摩提夫即辦#CB00163;肉、
#CB00163;肉羹、重釀之酒，
食六千梵志，皆使充足。
諸梵志食已，少多論議，便起而去。 ^660c29

是時，滿財長者在高樓上，煩冤愁惋，獨坐思惟：
「我今取此來，便為破家，無異辱我門戶。」 ^661a4

是時，有梵志名修跋，得五通，亦得諸禪，然滿財長者所見貴重。
時，修跋梵志而作是念：「我與長者別來日久，今可往相見。」
是時，梵志入滿富城，往詣長者家，問守門者曰：「長者今為所在？」 ^661a6

守門人報曰：「長者在樓上，極為愁憂，大不可言。」 ^661a11

時，梵志徑上樓上，與長者相見，梵志問長者曰：
「何故愁憂乃至於斯，無縣官、盜賊、水、火災變所侵抂乎？
又非家中不和順耶？」 ^661a12

長者報曰：「無有縣官、盜賊之變，但小家中事緣不遂。」 ^661a15

梵志問曰：「須聞其狀，有何事緣？」 ^661a16

長者報曰：「昨日為兒娶婦，又犯國限；五親被辱，
請諸師在舍，將兒婦往禮拜而不從命。」 ^661a17

梵志修跋報曰：「此女家者，為在何國近遠娉娶？」 ^661a19

長者曰：「此女舍衛城中阿那邠邸女。」 ^661a20

時，彼梵志修跋聞此語已，愕然驚怪，兩手掩耳，
而作是說：「咄！咄！長者！
甚奇！甚特！此女乃能故在，又不自殺，不投樓下，甚是大幸。
所以然者，此女所事之師，皆是梵行之人，
今日現在，甚奇！甚特！」 ^661a21

長者曰：「我聞汝語，復欲嗤笑。
所以然者，汝為外道異學，何故歎譽沙門釋種子行？
此女所事之師，有何威德？
有何神變？」 ^661a25

梵志報言：「長者！欲聞此女師神德乎？
我今粗說其原。」 ^661a28

長者曰：「願聞其說。」 ^661a29

梵志報曰：「我昔日詣雪山北人間乞食，
得食已，飛來詣阿耨達泉。
時，彼天、龍、鬼神遙見我來，皆護持刀劍而來向我，
並語我言：『修跋仙士，莫來止此泉邊，莫污辱此泉；
設不隨我語者，正爾命根斷壞！』
我聞此語，即離彼泉不遠而食。 ^661b1

「長者當知，此女所事之師，最小弟子名均頭沙彌，
然此沙彌亦至雪山北乞食，飛來詣阿耨達泉，
叉手執塜間死人之衣，血垢污染。
是時，阿耨達大神天、龍、鬼神皆起前迎，
恭敬問訊：『善來，人師，可就此坐。』
時，均頭沙彌往至泉水之處。
又復長者，當泉水中央有純金之案。
爾時，沙彌以此死人之衣，漬著水中；却後坐食，
食竟，盪鉢，在金案上結加趺坐，正身正意，
繫念在前，便入初禪，從初禪起，入第二禪；
從第二禪起，入第三禪；從第三禪起，入第四禪；
從第四禪起，入空處；從空處起，入識處；
從識處起，入不用處；從不用處起，入有想無想處；
從有想無想處起，入滅盡三昧；從滅盡三昧起，
入炎光三昧；從炎光三昧起，入水氣三昧；
從水氣三昧起，入炎光三昧，次復入滅盡三昧，
次復入有想無想三昧，次復入不用處三昧，
次復入識處三昧，次復入空處三昧，次復入四禪，
次復入三禪，次復入二禪，次復入初禪，從初禪起而浣死人之衣。
是時，天、龍、鬼神或與蹹衣者，或以洗者，或取水而飲者。
爾時，浣衣已，舉著空中而曝之。
爾時，彼沙彌收攝衣已，便飛在空中，還歸所在。 ^661b6

「長者當知，我爾時遙見而不得近。
此女所事之師，最小弟子有此神力，況復最大弟子有何可及乎？
何況彼師如來、至真、等正覺而可及乎？
觀此義已，而作是說：『甚奇！
甚特！此女乃能而不自殺，不斷命根。』」 ^661b29

是時，長者語梵志曰：「我等可得見此女所事師乎？」 ^661c5

梵志報曰：「可還問此女。」 ^661c6

是時，長者問須摩提女曰：「吾今欲得見汝所事師，能使來不乎？」 ^661c7

時，女聞已，歡喜踊躍，不能自勝，而作是說：
「願時辦具飲食，明日如來當來至此，及比丘僧。」 ^661c8

長者報曰：「汝今自請，吾不解法。」 ^661c10

是時，長者女沐浴身體，手執香爐，上高樓上，
叉手向如來，而作是說：「唯願世尊當善觀察無能見頂者，
然世尊無事不知，無事不察，女今在此困厄，唯願世尊當善觀察。」 ^661c11

又以此偈而歎曰：
　　「觀世靡不周，佛眼之所察，
　　降鬼諸神王，及降鬼子母。
　　如彼噉人鬼，取人指作鬘，
　　後復欲害母，然佛取降之。
　　又在羅閱城，暴象欲來害，
　　且如自歸命，諸天歎善哉。
　　復至馬提國，復值惡龍王，
　　見密迹力士，而龍自歸命。
　　諸變不可計，皆使立正道，
　　我今復值厄，唯願尊屈神。」
　　爾時香如雲，玄在虛空中，
　　遍滿祇洹舍，住在如來前。
　　諸釋虛空中，歡喜而作禮，
　　又見香在前，須摩提所請。
　　雨諸種種花，而不可計量，
　　悉滿祇洹林，如來笑放光。 ^661c15

爾時，阿難見祇洹中有此妙香。
見已，至世尊所。到已，頭面禮足，在一面立。
爾時，阿難白世尊言：「唯願，世尊！
此是何等香，遍滿祇洹精舍中？」 ^662a4

世尊告曰：「此香是佛使，滿富城中須摩提女所請。
汝今呼諸比丘！盡集一處而行籌，作是告勅：
『諸比丘有漏盡阿羅漢，得神足者，便取舍羅，
明日當詣滿富城中，受須摩提請。』」 ^662a7

阿難白佛：「如是。世尊！」
是時，阿難受佛教已。
即集諸比丘在普會講堂，而作是念：「諸有得道羅漢者，便取舍羅。」
當於爾時，眾僧上坐，名君頭波漢，得須陀洹，
結使未盡，不得神足。
是時，上坐而作是念：「我今大眾之中最是上坐，
又結使未盡，未得神足，我明日不能得至滿富城中食；
然如來眾中最下坐者，名均頭沙彌，此有神足，
有大威力，得至彼受請，我今亦當往受彼請。」
爾時，上坐以心清淨，居在學地而受舍羅。 ^662a11

爾時，世尊以天眼清淨，見君頭波漢居學地而受舍羅，即得無學。
爾時，世尊告諸比丘：「我弟子中第一受舍羅者，君頭波漢比丘是也。」 ^662a21

爾時，世尊告諸神足比丘，大目連、大迦葉、
阿那律、離越、須菩提、優毘迦葉、摩訶迦匹那、
尊者羅云、均利般特、均頭沙彌：「汝等以神足先往至彼城中。」 ^662a24

諸比丘對曰：「如是。
世尊！」 ^662a27

是時，眾僧使人，名曰乾荼，明日清旦，躬負大釜，
飛在空中，往至彼城。 ^662a28

是時，彼長者及諸人民，上高樓上欲覲世尊，遙見使人負釜而來。
時，長者與女便說此偈：
　　「白衣而長髮，露身如疾風，
　　又復負大釜，此是汝師耶？」 ^662b1

是時，女人復以偈報曰：
　　「此非尊弟子，如來之使人，
　　三道具五通，此人名乾茶。」 ^662b6

爾時，乾茶使人，遶城三匝，往詣長者家。
是時，均頭沙彌化作五百華樹，色若干種，
皆悉敷茂，其色甚好優鉢蓮華；如是之華不可計限，往至彼城。 ^662b9

是時，長者遙見沙彌來，復以此偈問曰：
　　「此華若干種，盡在虛空中，
　　又有神足人，為是汝師乎？」 ^662b12

是時，女復以偈報曰：
　　「須跋前所說，眾上沙彌者，
　　師名舍利弗，是彼之弟子。」 ^662b16

是時，均頭沙彌遶城三匝，往詣長者家。
是時，尊者般特化作五百頭牛，衣毛皆青；
在牛上結加趺坐，往詣彼城。 ^662b19

是時，長者遙見，復以此偈問女曰：
　　「此諸大群牛，衣毛皆青色，
　　在上而獨坐，此是汝師耶？」 ^662b21

女復以偈報曰：
　　「能化千比丘，在耆域園中，
　　心神極為朗，此名為般特。」 ^662b25

爾時，尊者周利般特遶彼城三匝已，往詣長者家。 ^662b28

爾時，羅云復化作五百孔雀，色若干種；
在上結加趺坐，往詣彼城。 ^662b29

長者見已，復以此偈問女曰：
　　「此五百孔雀，其色甚為妙，
　　如彼軍大將，此是汝師耶？」 ^662c1

時，女復以此偈報曰：
　　「如來說禁戒，一切無所犯，
　　於戒能護戒，佛子羅云者。」 ^662c5

是時，羅云遶城三匝，往詣長者家。
是時，尊者迦匹那化作五百金翅鳥，極為勇猛；
在上結加趺坐，往詣彼城。 ^662c8

時，長者遙見已，復以此偈問女曰：
　　「五百金翅鳥，極為盛勇猛，
　　在上無所畏，此是汝師耶？」 ^662c10

時，女以偈報曰：
　　「能行出入息，迴轉心善行，
　　慧力極勇盛，此名迦匹那。」 ^662c14

時，尊者迦匹那遶城三匝，往詣長者家。
爾時，優毘迦葉化作五百龍，皆有七頭；
在上結加趺坐，往詣彼城。 ^662c17

長者遙見已，復以偈問女曰：
　　「今此七頭龍，威顏甚可畏，
　　來者不可計，此是汝師耶？」 ^662c19

時女報曰：
　　「恒有千弟子，神足化毘沙，
　　優毘迦葉者，可謂此人是。」 ^662c23

時，優毘迦葉遶城三匝，往詣長者家。
是時，尊者須菩提化作琉璃山；入中結加趺坐，往詣彼城。 ^662c26

爾時，長者遙見已，以偈問女曰：
　　「此山為極妙，盡作琉璃色，
　　今在窟中坐，此是汝師耶？」 ^662c28

時，女復以此偈報曰：
　　「由本布施報，今獲此功德，
　　以成良福田，解空須菩提。」 ^663a2

爾時，須菩提遶城三匝，往詣長者家。
時，尊者大迦旃延復化作五百鵠，色皆純白，往詣彼城。 ^663a5

是時，長者遙見已，以此偈問女曰：
　　「今此五百鵠，諸色皆純白，
　　盡滿虛空中，此是汝師耶？」 ^663a7

時，女復以此偈報曰：
　　「佛經之所說，分別其義句，
　　又演結使聚，此名迦旃延。」 ^663a10

是時，尊者大迦旃延遶彼城三匝，往詣長者家。 ^663a13

是時，離越化作五百虎；在上坐，而往詣彼城。 ^663a14

長者見已，以此偈問女曰：
　　「今此五百虎，衣毛甚悅澤，
　　又在上坐者，此是汝師耶？」 ^663a15

時，女以偈報曰：
　　「皆在祇洹寺，六年不移動，
　　坐禪最第一，此名離越者。」 ^663a18

是時，尊者離越遶城三匝，詣長者家。
是時，尊者阿那律化作五百師子，極為勇猛；
在上坐，往詣彼城。 ^663a21

是時，長者見已，以偈問女曰：
　　「此五百師子，勇猛甚可畏，
　　在上而坐者，此是汝師耶？」 ^663a23

時，女以偈報曰：
　　「生時天地動，珍寶出於地，
　　清淨眼無垢，佛弟阿那律。」 ^663a26

是時，阿那律遶城三匝，往詣長者家。
是時，尊者大迦葉化作五百匹馬，皆朱毛尾，
金銀校飾；在上而坐，並雨天華，往詣彼城。 ^663a29

長者遙見，以偈問女曰：
　　「金馬朱毛尾，其數有五百，
　　為是轉輪王，為是汝師耶？」 ^663b2

女復以偈報曰：
　　「頭陀行第一，恒愍貧窮者，
　　如來與半坐，最大迦葉是。」 ^663b6

是時，大迦葉遶城三匝，往詣長者家。
是時，尊者大目犍連化作五百白象，皆有六牙，
七處平整，金銀校飾；在上坐而來，放大光明悉滿世界；
詣城，在虛空之中，作倡伎樂，不可稱計，雨種種雜華。
又虛空之中，懸繒、幡蓋，極為奇妙。 ^663b9

爾時，長者遙見已，以偈問女曰：
　　「白象有六牙，在上如天王，
　　今聞伎樂音，是釋迦文耶？」 ^663b14

時，女以偈報曰：
　　「在彼大山上，降伏難陀龍，
　　神足第一者，名曰大目連。
　　我師故未來，此是弟子眾，
　　聖師今當來，光明靡不照。」 ^663b18

是時，尊者大目乾連遶城三匝，往詣長者家。 ^663b23

是時，世尊以知時到，被僧伽梨，在虛空中，去地七仞。
是時，尊者阿若拘隣在如來右，舍利弗在如來左。
爾時，阿難承佛威神，在如來後，而手執拂，
千二百弟子前後圍遶，如來最在中央，
及諸神足弟子，阿若拘隣化作月天子，
舍利弗化作日天子，諸餘神足比丘，或化作釋提桓因，
或化作梵天者，或有化作提頭賴吒，毘留勒形者，
毘留博叉，或作毘沙門形者，領諸鬼神，
或有作轉輪聖王形者，或有入火光三昧，
或有入水精三昧，或有放光者，或有放煙者，作種種神足。
是時，梵天王在如來右，釋提桓因在如來左，
手執拂，密迹金剛力士在如來後，手執金剛杵，
毘沙門天王手執七寶之蓋，處虛空中，
在如來上，恐有塵土坋如來身。
是時，般遮旬手執琉璃琴，歎如來功德，
及諸天神悉在虛空之中，作倡伎樂數千萬種，雨天雜華散如來上。 ^663b24

是波斯匿王、阿那邠邸長者，及舍衛城內人民之類，
皆見如來在虛空中，去地七仞，見已，皆懷歡喜，踊躍不能自勝。 ^663c12

是時，阿那邠邸長者便說此偈：
　　「如來實神妙，愛民如赤子，
　　快哉須摩提，當受如來法。」 ^663c15

爾時，波斯匿王及阿那邠邸長者散種種名香雜華。
是時，世尊將諸比丘眾，前後圍遶，及諸神天不可稱計，
如似鳳凰王在虛空中，往詣彼城。 ^663c18

是時，般遮旬以偈歎佛：
　　「諸生結永盡，意念不錯亂，
　　以無塵垢碍，入彼舊邦土。
　　心性極清淨，斷魔邪惡念，
　　功德如大海，今入彼邦土。
　　顏貌甚殊特，諸使永不起，
　　為彼不自處，今入彼邦土。
　　以渡四流淵，脫於生老死，
　　以斷有根原，今入彼邦土。」 ^663c21

是時，滿財長者遙見世尊從遠來，諸根惔怕，
世 " resp=之希有，淨如天金，
有三十二相、八十種好，莊嚴其身，猶須彌山出眾山上，亦如金聚放大光明。 ^664a1

是時，長者以偈問須摩提曰：
　　「此是日光耶？　未曾見此容，
　　數千萬億光，未敢能熟視。」 ^664a4

是時，須摩提女長跪叉手向如來，以此偈報長者曰：
　　「非日非不日，而放千種光，
　　為一切眾生，亦復是我師。
　　皆共歎如來，如前之所說，
　　今當獲大果，勤加供養之。」 ^664a8

是時，滿財長者右膝著地，復以偈歎如來曰：
　　「自歸十力尊，圓光金色體，
　　天人所歎敬，今日自歸命。
　　尊今是日王，如月星中明，
　　以度不度者，今日自歸命。
　　尊如天帝像，如梵行慈心，
　　自脫脫眾生，今日自歸命。
　　天世人中尊，諸鬼神王上，
　　降伏諸外道，今日自歸命。」 ^664a14

是時，須摩提女長跪叉手，歎世尊曰：
　　「自降能降他，自正能正人，
　　以度度人民，已解復脫人。
　　度垢使度垢，自照照群萌，
　　靡不有度者，除鬪無鬪訟。
　　極自淨潔住，心意不傾動，
　　十力哀愍世，重自頂禮敬。 ^664a24

「有慈、悲、喜、護之心，具空，無相、願，於欲界中最尊第一，
天中之上七財具足，諸天人自然梵生，
亦無與等，亦不可像貌，我今自歸命。」 ^664b2

是時，六千梵志見世尊作如此神變，各各自相謂言：
「我等可離此國，更適他土，此沙門瞿曇以降此國中人民。」
是六千梵志尋出國去，更不復入國。
猶如師子獸王，出於山谷，而觀四方，復三鳴吼，
方行所求，諸有獸虫之類各奔所趣，莫知所如，飛逝沈伏。
若復有力神象聞師子聲，各奔所趣，不能自安。
所以然者，由師子獸王極有威神故。
此亦如是，彼六千梵志聞世尊音響之聲，
各各馳走，不得自寧。
所以然者，由沙門瞿曇有大威力故。 ^664b5

是時，世尊還捨神足，如常法則，入滿富城中。
是時，世尊足蹈門閾上，是時天地大動，諸尊神天散華供養。
是時，人民見世尊容貌，諸根寂靜，有三十二相、
八十種好，而自莊嚴。 ^664b15

人民之類便說此偈：
　　「二足尊極妙，梵志不敢當，
　　無故事梵志，失此人中尊。」 ^664b19

是時，世尊往詣長者家，就座而坐。
爾時，彼國人民極為熾盛。
時，長者家有八萬四千人民之類，皆悉運集，
欲壞長者房舍，見世尊及比丘僧。
爾時，世尊便作是念：「此人民之類必有所損，
可作神力，使舉國人民盡見我身及比丘僧。」
爾時，世尊化長者屋舍作琉璃色，內外相視，如似觀掌中珠。 ^664b22

爾時，須摩提女前至世尊所，頭面禮足，
悲喜交集，便說此偈：
　　「一切智慧具，盡度一切法，
　　復斷欲愛結，我今而自歸。
　　寧使我父母，而毀我雙目，
　　不來適此間，邪見五逆中。
　　宿作何惡緣，得來至此處，
　　如鳥入羅網，願斷此疑結。」 ^664b28

爾時，世尊復以偈報女曰：
　　「汝今快勿慮，惔怕自開意，
　　亦莫起想著，如來今當演。
　　汝本無罪緣，得來至此間，
　　願誓之果報，欲度此眾生。
　　今當拔根原，不墮三惡趣，
　　數千眾生類，汝前當得度。
　　今日當淨除，使得智慧明，
　　使天人民類，見汝如觀珠。」 ^664c8

是時，須摩提女聞此語已，歡喜踊躍，不能自勝。
是時，長者將己僕從，供給飲食，種種甘饌，
見世尊食已訖，行清淨水，更取一小座，
在如來前坐；及諸營從及八萬四千眾各各次第坐，或有自稱姓名而坐。 ^664c17

爾時，世尊漸與彼長者及八萬四千人民之類說於妙論，
所謂論者：戒論、施論、生天之論，欲不淨想，
漏為穢惡，出家為要。
爾時，世尊以見長者及須摩提女，八萬四千人民之類心開意解，
諸佛世尊常所說法，苦、習、盡、道，普與此眾生說之。
彼各於坐上，諸塵垢盡，得法眼淨，猶如極淨白 #CB00626;易染為色。
此亦如是，滿財長者、須摩提女，及八萬四千人民之類，
諸塵垢盡，得法眼淨，無復狐疑，得無所畏，
皆自歸三尊，受持五戒。 ^664c21

是時，須摩提女即於佛前，而說此偈：
　　「如來耳清徹，聞我遇此苦，
　　降神至此已，諸人得法眼。」 ^665a2

爾時，世尊以說法訖，即從坐起，還詣所在。 ^665a6

是時，諸比丘白佛言：「須摩提女本作何因緣，生富貴家？
復作何因緣，墮此邪見之家？
復作何善功德，今得法眼淨？
復作何功德，使八萬四千人皆得法眼淨？」 ^665a7

爾時，世尊告諸比丘：「過去久遠此賢劫中，
有迦葉佛、明行成為、善逝、世間解、無上士、
道法御、天人師，號佛、眾祐，在波羅 #CB00178;國界於中遊化，
與大比丘眾二萬人俱。
爾時，有王名曰哀愍，有女名須摩那。
是時，此女極有敬心，向迦葉如來奉持禁戒，
恒好布施，又四事供養。
云何為四？一者施，二者愛敬，三者利人，四者等利。
於迦葉如來所而誦法句，在高樓上高聲誦習，
普作此願：『恒有此四受之法，又於如來前而誦法句，
其中設有毫釐之福者，所生之處不墮三惡趣，
亦莫墮貧家，當來之世亦當復值如此之尊，
使我莫轉女人身，得法眼淨。』 ^665a10

「是時，城中人民之類，聞王女作如此誓願，
皆共聚集，至王女所，而作是說：『王女今日極為篤信，
作諸功德，四事不乏，布施、兼愛、利人、等利。
復作誓願：「使當來之世值如此之尊。
若為我說法，尋得法眼淨。
今日王女以作願誓，并及我等國土人民同時得度。」』
爾時，王女報曰：『我持此功德，并施汝等，
設值如來說法者，同時得度。』 ^665a23

「汝等比丘豈有疑乎？
莫作是觀。爾時哀愍王，今須達長者是；
爾時王女者，今須摩提女是也；爾時國土人民之類，今八萬四千眾是。
由彼誓願，今值我身，聞法得道，及彼人民之類盡得法眼淨，
此是其義，當念奉行。
所以然者，此四事者最是福田。
若有比丘親近四事者，便獲四諦，當求方便，成四事法。
如是，諸比丘！當作是學。」 ^665b1

爾時，諸比丘聞佛所說，歡喜奉行。
增壹阿含經卷第二十二
 ^665b9
