
jing:: 長阿含十報法經卷下
translator:: 後漢安息國三藏安世高譯
「第一八法，行者為增本行，未得慧法八因緣。
何等八？一為若行者依受教誡行，亦依慧者同學者，
是本行，未得慧便得慧。
是為一法因緣。 ^237a4

「已依佛亦餘慧者同學者，得時時聞微法經，
是增本行，不得本慧便得本慧。
是為二法因緣。 ^237a8

「已聞法，却身却意，從是本行因緣，不得慧便得慧。
是為三法因緣。 ^237a10

「已聞法，精進行，從是增本行，不得慧便得慧。
是為四法因緣。 ^237a12

「守意行盡力，自久作久說，欲念得念，是增行，不得慧便得慧。
是為五法因緣。 ^237a14

「受語亦如受法行，是增行，不得慧便得慧。
是為六法因緣。 ^237a16

「樂法樂行，數說經，是增行，不得慧便得慧。
是為七法因緣。 ^237a17

「知五陰增減見行，若是色，若是色習，若從是色得滅，
是痛痒、思想、生死、識，是識是從，是識得度，
是增本行，未得慧便得慧。
是為八法因緣。 ^237a19

「第二八法，可行得道者。
八種道，一為直見、二為直念、三為直語、
四為直法、五為直業、六為直方便、七為直意、八為直定。 ^237a23

「第三八法，當知八世間法，一為利、二為不利、
三為名聞、四為不名聞、五為論議、六為稱譽、
七為樂、八為不樂。 ^237a26

「第四八法，可捨。一為不直見、二為不直念、
三為不直語、四為不直法、五為不直業、
六為不直方便、七為不直意、八為不直定。 ^237a29

「第五八法，可減。八瞢瞢種不精進道。
行者若在郡、在縣、在聚，亦餘處依行，清朝起，
著衣持應器，入郡縣求食。
意計：『當得多可意噉食。』
已行不得多可噉食，便念：『今日自不得多可意噉食，
身羸不能坐，當傾臥便傾臥。』
不復求度世方便，未得當得，未解當解，當自知不自知。
是為一瞢瞢種不精進道。 ^237b3

「行者若在郡、在縣、在聚，亦餘處依行，清朝起，
著衣持應器，入郡縣求食。
意計：『當多可意噉食。』
自得多可噉食，自意念：『我為朝得多可噉食。』
便自念：『朝得多可噉食，為我身重，不能行不能坐，令我傾臥。』
便臥。無有度世方便，所應得不得，所應解無解，所應自知不自知。
是為二瞢瞢種。 ^237b10

「或有時行者，或時應出行道，便意生：『我為應出行道，
我不能出行道，不能受教誡行，令我傾臥。』
不復求度世方便，當得未得，當解未解，當自知未自知。
是為三瞢瞢種。 ^237b17

「或時行者，晝日行道。
意計：『朝行道來，念身羸不能坐行，令我傾臥。』
便傾臥。無有度世方便，當得不得，當解不解，當自知證不自知證。
是為四瞢瞢種。 ^237b21

「或時行者，應好行，便計：『我應好行，我不能行，
不能奉受教誡，令我須臾間傾臥。』
便傾臥。不求度世方便，應及者不及，應解者不解，應自知證不自知證。
是為五瞢瞢種。 ^237b25

「或時行者計：『我朝以行道，已身羸不能坐，令我傾臥。』
已傾臥。不求度世方便，應得不得，應解不解，應自知證不自知證。
是為六瞢瞢種。 ^237b29

「或時行者，已得病苦，便念：『我已苦得病，
身羸不能行不能坐，令我傾臥。』
便傾臥，無有度世方便，當得不得，當解不解，當自知證不自知證。
是為七瞢瞢種。 ^237c4

「或時行者，適從病起，不久便念：『我為適從病起，
身羸不能行坐，令我傾臥。』
便傾臥，不求度世方便，當得不得，當解不解，當自知證不自知證。
是為八瞢瞢種。 ^237c8

「第六八法，行增道，八精進方便道。
行者，若在郡、在縣、在聚，亦餘處依行，清朝起，
著衣持應器，入郡縣求食。
意計：『當得多可噉食。』
不得多可噉食，自意計：『我朝不得多可噉食。
身輕能行坐，令我作方便。』
未得令得，未解令解，未自知令自知。
是為一精進方便。 ^237c12

「或時行者。若在郡、在縣、在聚，亦餘處依行，
清朝起，著衣持應器，入郡縣求食。
意計：『當得多可噉食。』
便得多可噉食，便念：『已朝得多可噉食，
身有力能前坐行，令我求方便。』
未得當得，未解當解，未自知當自知。
是為二精進方便。 ^237c18

「或時行者，當出行意生：『我為應出，身不能行，
亦不能受教誡行，令我教勅求方便。』
為自作道方便，未得者致得，未解者致解，未自知致自知。
是為三精進方便。 ^237c24

「或時行者，已行道生：『我已行道來，不能自行道，
不能奉事教誡，令我開所犯。』
令有方便，未得當得，未解當解，未自知當自知，是為四精進方便。 ^237c28

「或時行者，應行便念：『我不能作行成教，或令我居前求方便。』
便前行方便，未得當得，未解當解，未自知當自知。
是為五精進方便。 ^238a3

「或時行者，盡行便念：『我已盡行，不能復行，
成教誡，令我能得閉所犯。』
便求方便所犯閉，未得當得，未解當解，未自知當自知。
是為六精進方便。 ^238a7

「或時行者，身有病苦極，便念：『我有病苦極，
有時從是病死，念我須臾間求方便行。』
未得當得，未解當解，未自知當自知。
是為七精進方便。 ^238a11

「或時行者，適從病起不久，便念：『身適從病起，
畏恐病復來，今我居前求方便行。』
便居前求方便行，未得得，未解解，未自知自知。
是為八精進方便。 ^238a15

「第七八法，難受。八解脫。
或時行者，內想色外觀色，若少好醜，所色自在知自在見，
意想亦如有，是為一解脫。 ^238a19

「或時行道者，內思色外見色，是為二解脫。 ^238a22

「或時行者，淨解脫身知受行，是為三解脫。 ^238a23

「一切度色滅恚若干念不念無有，要空受空行，是為四解脫。 ^238a24

「一切度空無有，要識受行一切度識無所識有不用受行，是為五解脫。 ^238a26

「一切度無所有，不用無有想亦非無有想受行，是為六解脫。 ^238a28

「一切度無有想亦不無有想行，是為七解脫。 ^238b1

「滅想思身知受行，是為八解脫。 ^238b2

「第八八法，合有八大人念，何等為八？ ^238b3

「一為念道法，少欲者非多欲者。 ^238b4

「二為道法，足者。不足者，無有道法。 ^238b5

「三為道法，受行者。
不受行者，無有道法。 ^238b6

「四為道法，精進者。
不精進者，無有道法。 ^238b7

「五為道法，守意者。
不守意者，無有道法。 ^238b8

「六為道法，定意者。
不定意者，無有道法。 ^238b9

「七為道法，智慧者。
不智慧者，無有道法。 ^238b10

「八為道法，無有家樂，無有家不樂。
共居有家樂，共居無有道法。
是為八大人念。 ^238b11

「第九八法，當知八法，知為何等？
內想色、外見色少、端正不端正，得攝色，知自在亦自在見。
意念計，是為一自在。 ^238b13

「內念色、外見色，見色不啻在，所行自在知、自在見。
如是想，是為二自在。 ^238b16

「內無有色想、外見色少，端正不端正，所色在，
所行自在知、自在見。
如是想，是為三自在。 ^238b18

「內不念色、外見色不啻，端正不端正，所色在，
所行自在知、自在見。
如是想，是為四自在。 ^238b20

「內念色想、外見色青，青色青明青見。
譬如華名為郁者青，青色青明青見，如是內色想外見色青，
青色青明青見。如是想，是為五自在。 ^238b22

「內知色想、外見色黃，黃色黃明黃見。
譬如加尼華，最明色衣黃，黃色黃明黃見，
如是內色想、外見色黃，黃色黃明黃見。
如是想，是為六自在。 ^238b25

「內色想、外見色赤，赤色赤明赤見。
譬如絳色華，亦最色絳衣赤，赤色赤明赤見。
如是行者，內色想、外見色赤，赤色赤明赤見，
如是色在，所行自在知、自在見。
如是想，是為七自在。 ^238b29

「內色想、外見色白，白色白明白見。
譬如明星，亦最成白衣白，白色白明白見。
如是行者，內色想、外見色白，白色白明白見，
如是色在，所行自在知、自在見。
有如是想，是為八自在。 ^238c4

「第十八法。時知當自知，八無有著行者力。
無所著行者愛欲見，譬如火，如是見知、
如是見見，令愛欲念愛往，使慧意不復著，
不著者，是為一力。 ^238c8

「四意止行已足，無所著者，是為二力。 ^238c12

「四意斷行已足，是為三力。 ^238c13

「四禪足行已具足，是為四力。 ^238c14

「五根行已足，是為五力。 ^238c15

「五力行已足，是為六力。 ^238c16

「七覺意行已足，是為七力。 ^238c17

「八行行已足，是為八力。
是為行者八十法。
是不非、是不異，有諦如，有不惑不倒，是如有持慧意觀。 ^238c18

「第一九法，行者多行九意喜。
何等為九？一為聞法喜、二為念喜、三為喜喜、
四為樂喜、五為受猗喜、六為安喜、七為定喜、
八為止喜、九為離喜。 ^238c21

「第二九法，精進致淨。
何等為九？一為精進度致淨、二為意度致淨、
三為見度致淨、四為疑度致淨、五為道道致淨、
六為慧見如淨、七為見慧愛斷度致淨、
八為斷種、九為度世。 ^238c25

「第三九法，當知九神止處。
何等為九？有色象神止處，若干身若干想非一。
譬名為人，亦一輩天。
是為一神止處。 ^238c29

「有色神止處，若干身非一一想，譬天名為梵，意命上頭致。
是為二神止處。 ^239a3

「有色神止處，一身若干想，譬天名為樂明。
是為三神止處。 ^239a5

「有色神止處，一身一想，譬天名為遍淨。
是為四神止處。 ^239a7

「有色神止處，不受想不更想，譬天名為無有想。
是為五神明止處。 ^239a9

「有無有色神止處，一切度色滅恚不可不念，
若干身無有量空受行，譬天名為空慧。
是為六神明止處。 ^239a11

「有不色神止處，一切竟度空，無有量識慧行意止，譬天名為識慧行。
是為七神明止處。 ^239a14

「有不在色神止處，一切從識慧竟度、無所有慧受行度，譬天名為無所念慧。
是為八神明止處。 ^239a16

「有無有色神止處，一切從無所欲慧竟度，
無有思想亦不得離思想受竟止，譬天名為無有思想亦不離思想。
是為九神明止處。 ^239a19

「第四九法。當拔九結。
何等為九？愛欲為一結、瞋恚為二結、憍慢為三結、
癡為四結、邪見為五結、疑為六結、貪為七結、
嫉為八結、慳為九結。 ^239a22

「第五九法。當滅九惱本。
何等為九？若行者有欲施惡、施令不安、
施令侵，亦念餘惡，若行者向念是，從是生惱，是為一惱。 ^239a26

「若行者，已有作惡，已施惡、已不安、已侵亦餘惡已施，
若行者向念是，從是生惱，是為二惱。 ^239a29

「若行者，後復欲施惡、欲施令不安、欲施侵、
欲施餘惡，若行者向念是，從是生惱。
是為三惱。 ^239b3

「若行者有親厚，有欲施行者親厚惡，欲施惡、
欲施不安、欲施侵、欲餘惡，若行者向念是，
從是復生惱，是為四惱。 ^239b5

「若行者有親厚，有者已施惡、已施不安、
已施侵、已施餘惡，若行者向念是，從是生惱，是為五惱。 ^239b8

「若行者有親厚，後復欲施行者親厚惡，
欲施不安、欲施侵、欲施餘惡，若行者向念是，
從是生惱，是為六惱。 ^239b11

「若行者有恐不相便，有者助行者恐不相便，
欲施安、欲解侵、不欲令有餘惡，若行者向念不可是，
從是生惱，是為七惱。 ^239b14

「若行者有恐不相便，有者欲助行者不相便，
已施安、已解侵、不欲令有餘惡，若行者向念不可是生，
從是生惱，是為八惱。 ^239b17

「若行者有恐不相便，有者為行者恐不相便，
已助、已安、已解侵亦餘惡，若行者向念不可是，
令不相便者令安，從是生惱，是為九惱。 ^239b20

「第六九法。當思惟除九意惱。
何等九？或時行者，是為我令亡、令我他有、
令我無有樂、令我不安隱，已施我惡，持是惡惱意向，
若行者向念是，是為一。 ^239b23

「或時行者，是為我令我亡、令我有他、令我無有樂、
令我不安隱，見作我惡，持是惡惱意向，
若行者向念是，是為二。 ^239b27

「或時行者，是為我令亡、令我有他、令我無有樂、
令我不安隱，會作我惡，持是惡惱意向，
若行者向念是，是為三。 ^239c1

「或時行者，有時是意生所，我有親厚，令亡、
令有他、令無有樂、令不安隱，已施惡，持是惡惱意向，
若行者向念是，是為四。 ^239c4

「或時行者，有時是意生所，我有親厚，令亡、
令有他、令無有樂、令不安隱，為見作惡，
持是惡惱意向，若行者向念是，是為五。 ^239c7

「或時行者，有時是意生所，我有親厚，令亡、
令有他、令無有樂、令不安隱，為會作惡，
持是惡惱意向，若行者向念是，是為六。 ^239c10

「或有時行者，有是意生所，我不相便所，
我念惡、念令不安隱、念令不吉為、令我怨有利令安令樂令安隱，
已作持是惱意向，若行者向念是，是為七。 ^239c13

「或有時行者，有是意生所，我不相便所，
我念惡、念令不安隱、念令不吉為、令我怨有利令安令樂令安隱，
見作持見惱意向，若行者向念是，是為八。 ^239c17

「或有時行者，有是意生所，我不相便所，
我念惡、念令不安隱，念令不吉為、令我怨有利令安令樂令安隱，
欲作持是惱意向，若行者向念是，是為九。 ^239c21

「第七九法，難受。九依住。
何等九？若行者得信依住，能捨惡受好，
是為一依住；若行者意著行，捨不欲行，
是為二依住；若行者起精進，捨不起精進，
是為三依住；若行者閑處自守，捨不守，
是為四依住；若行者能堪依住，如是依得住已得正校計，
是為五依住；若行者捨一法，是為六依住；
已捨一法便曉一法，是為七依住；已曉一法便受一法，
是為八依住；已受一法便行一法，是為九依住。 ^239c25

「第八九法。起包九次定。
何等九？意止初禪，為一定；從一次二禪竟，
為二定；從二次三禪竟，為三定；從三次四禪竟，
為四定；從四次禪竟空定，為五定；從空次竟度識，
為六定；從識次竟度無有欲，為七定；從無有欲次竟度無有思想，
為八定；從無有思想次竟度滅，為九定。 ^240a5

「第九九法。當知九不應時，人不得行，第九行不滿。
何等為九？一或時人在地獄，罪未竟，不令應得道。 ^240a11

「二或時在畜生，罪未竟，不令應得道。 ^240a14

「三或時在餓鬼，罪未竟，不令應得道。 ^240a15

「四或時在長壽天，福未竟，不令應得道。 ^240a16

「五或時在不知法義處，無有說者，不能得受，不令應得道。 ^240a17

「六或時在聾，不能聞，不能受，不令應得道。 ^240a19

「七或時在瘖，不能受，不能諷說，不令應得道。 ^240a20

「八或時在聞，不能受，不令應得道。 ^240a21

「九或時未得明者，無有開意說經，不令應得道。 ^240a22

「第十九法。自證知無滅。
何等為九？一滅名字苦、二滅六入、三更樂滅、
四痛滅、五愛滅、六受滅、七有求滅、八生滅、九老死滅。
是為行者九十法。
是不非、是不異，有諦如，有不惑不倒，是如有持慧意觀。 ^240a24

「第一十法。多增道，能守法者、有救法者。
何等為十？一者若有道弟子從如來受，
隨信本生立，無有能壞者。
若沙門、若婆羅門、若天、若魔、若梵、亦餘世間。 ^240a29

「二為淨戒行，攝守律，能曉行處，隨畏見罪見，如教誡學。 ^240b4

「三為有慧知識，有慧相隨，有慧相致。 ^240b6

「四為獨坐思惟，行牽兩制，制身制意。 ^240b7

「五為受精進行，有瞻有力，盡行不捨方便淨法。 ^240b8

「六為意守，居最意微妙，隨為遠所作，所說能念能得意。 ^240b10

「七為慧行，從生滅慧，隨得道者，要却無有疑，但作令壞苦滅。 ^240b12

「八為受好語，如好法言隨行。 ^240b14

「九為喜聞法，喜聞法行，但樂數說法。 ^240b15

「十為所有同學者共事，能作精進身助。
是為十救法。從後縛束信戒慧獨坐思惟，
行者精進意慧，受好言欲說經，身事如等不止，是名為救。 ^240b16

「第二十法。可作十種直。
何等為直？一為直見，行者便邪見行得消；
亦從邪見因緣非一，若干弊惡行生能得消；
亦從直見因緣非一，若干好法致從行具行。 ^240b20

「二為直思惟計，消邪計；亦從邪計因緣非一，
若干弊惡行生能得消；亦從直思惟計因緣非一，若干好法致從行具行。 ^240b24

「三為直言，消邪言；亦從邪言因緣非一，
若干弊惡行生能得消；亦從直言因緣非一，若干好法致從行具行。 ^240b27

「四為直行，消邪行；亦從邪行因緣非一，
若干弊惡行生能得消；亦從直行因緣非一，若干好法致從行具行。 ^240c1

「五為直業，消邪業；亦從邪業因緣非一，
若干弊惡行生能得消；亦從直業因緣非一，若干好法致從行具行。 ^240c4

「六為直方便，消邪方便；亦從邪方便因緣非一，
若干弊惡行生能得消；亦從直方便因緣非一，若干好法致從行具行。 ^240c7

「七為直念，消邪念；亦從邪念因緣非一，
若干弊惡行生能得消；亦從直念因緣非一，若干好法致從行具行。 ^240c10

「八為直定，消邪定；亦從邪定因緣非一，
若干弊惡行生能得消；亦從直定因緣非一，若干好法致從行具行。 ^240c13

「九為直度，消邪度；亦從邪度因緣非一，
若干弊惡行生能得消；亦從直度因緣非一，若干好法致從行具行。 ^240c16

「十為直慧，消邪慧；亦從邪慧因緣非一，
若干弊惡行生能得消；亦從直慧因緣非一，若干好法得足具行。 ^240c19

「第三十法。當了知十內外色入。
何等為十？一為眼入、二為色入、三為耳入、
四為聲入、五為鼻入、六為香入、七為舌入、
八為味入、九為身入、十為麤細入。 ^240c22

「第四十法。可捨十內外蓋。
何等為十？一為內欲葢、二為外欲葢，具足，
從是無有慧，亦無有解，亦不致無為度世。 ^240c26

「三為恚、四為恚相。
設恚是亦葢，設恚相是亦葢，具足，從是不致慧，
亦不致解，亦不致無為度世。 ^240c29

「五為睡、六為瞑。設睡是亦葢，設瞑是亦葢，
具足，從是不致慧，亦不致解，亦不致無為度世。 ^241a3

「七為惱、八為疑。設惱是亦葢，設疑是亦葢，
具足，從是不致慧，亦不致解，亦不致無為度世。 ^241a5

「九為或淨法中疑、十為或惡法中疑，設淨法中疑是亦葢，
設惡法中疑是亦葢，具足，從是不致慧，
亦不致解，亦不致無為度世。 ^241a7

「第五十法。可令減十事惡行。
何等為十？一為殺、二為盜、三為犯色、四為兩舌、
五為妄語、六為麤語、七為綺語、八為癡、
九為瞋、十為邪意。 ^241a10

「第六十法。行令多十淨行。
何等為十？一為離殺從殺止、二為離盜從盜止、
三為離色從色止、四為離兩舌從兩舌止、
五為離妄語從妄語止、六為離麤語從麤語止、
七為離綺語從綺語止、八為離癡從癡止、
九為離瞋從瞋止、十為離邪意從邪意止。 ^241a14

「第七十法。難受。了十德道居。
何等為十？一為已捨五種、二為六正道德、
三為守一、四為依四、五為自解不復待解、
六為已捨求、七為所求已清淨、八為身行已止、
九為口語已行止、十為意行已止。
意最度、慧最度、行具足，名為最人。 ^241a20

「第八十法。令竟十普定。
何等為十？一為在比丘為地，普上下遍，
不二，無有量。 ^241a26

「二為在行者比丘為水，普上下遍，不二，無有量。 ^241a28

「三為在行者比丘為火，普上下遍，不二，無有量。 ^241a29

「四為在行者比丘為風，普上下遍，不二，無有量。 ^241b1

「五為在行者比丘為青，普上下遍，不二，無有量。 ^241b2

「六為在行者比丘為黃，普上下遍，不二，無有量。 ^241b3

「七為在行者比丘為赤，普上下遍，不二，無有量。 ^241b4

「八為在行者比丘為白，普上下遍，不二，無有量。 ^241b5

「九為在行者比丘為空，普上下遍，不二，無有量。 ^241b6

「十為在行者比丘為識，普上下遍，不二，無有量。 ^241b7

「佛十力。何謂為十力？
一者，佛為處處如有知，當爾不爾、處不處如有知，
從慧行得自知，是為一力。 ^241b9

「二者，佛為過去未來現在行罪處本種殃如有知，是為二力。 ^241b12

「三者佛為一切在處受行如有知，自更慧行得知是，是為三力。 ^241b14

「四者，佛為棄解定行亦定知，從是縛亦知，
從是解亦知，從是起如 " resp=有知，是為四力。 ^241b16

「五者，佛為如心願他家他人如有知，是為五力。 ^241b18

「六者，佛為雜種無有量種天下行如是有知，是為六力。 ^241b20

「七者，佛為他家他根具不具如有知，是為七力。 ^241b22

「八者，佛為無有量分別本上頭至更自念如有知，是為八力。 ^241b24

「九者，佛為天眼已淨過度人間，見人往來死生如有知，是為九力。」 ^241b26

「十者，佛為已縛結盡無有使縛結，意已解脫，
從慧為行脫，見法自慧證，更知受止盡，
生竟，行所行已足，不復往來世間，已度世，
如有知，是為十力。 ^241b28

「第九十法，自證知十足學不復學。
何等為十？一為直見已足，不復學直見。 ^241c3

「二者，直思惟計已足，不復學直思惟計。 ^241c5

「三者直言已足，不復學直言。 ^241c6

「四者，直行已足，不復學直行。 ^241c7

「五者，直業已足，不復學直業。 ^241c8

「六者，直方便已足，不復學直方便。 ^241c9

「七者，直念已足，不復學直念。 ^241c10

「八者，直定已足，不復學直定。 ^241c11

「九者，直得度世已足，不復學直得度世。 ^241c12

「十者，直慧已足，不復學直慧。
是為學行者百法法百說。
是不非、是不異，有諦如，有不惑不倒，是如有持慧意觀。 ^241c13

「所上說學者聽說法，上說亦淨，中說亦淨，
已竟要說亦淨，有利有好足具淨竟行已見，
是名為十報法，如應是上說，為是故說。」 ^241c16

舍利曰已說竟，諸受著心蒙恩。
長阿含十報法經卷下
 ^241c18
