
pin:: 
jing:: 增壹阿含經卷第三十五
translator:: 東晉罽賓三藏瞿曇僧伽提婆譯
七日品之餘
jing:: 
##  7
（七）
聞如是：
一時，佛在阿踰闍江水邊，與大比丘眾五百人俱。 ^741b24

時，大均頭在閑靜之處，而作是念：「頗有此義，恒益功德？
為無此理？」是時，均頭即從座起，往至世尊所，
頭面禮足，在一面坐。
爾時，均頭白佛言：「世尊！
向者在閑靜之處，而作是念：『頗有此理，
所行眾事，得益功德耶？』
我今問世尊！唯願說之。」 ^741b25

世尊告曰：「可得增益功德。」
均頭白佛言：「云何得增益功德？」 ^741c2

世尊告曰：「增益有七事，其福不可稱量，亦復無人能算計此者。
云何為七？於是，族姓子、若族姓女未曾起僧伽藍處，
於中興立者，此福不可計。 ^741c3

「復次，均頭！若善男子、善女人能持床座施彼僧伽藍者及與比丘僧，
是謂，均頭！第二之福不可稱計。 ^741c6

「復次，均頭！若善男子、善女人以食施彼比丘僧，
是謂，均頭！第三之福不可稱計。 ^741c9

「復次，均頭。若善男子、善女人以遮雨衣給施比丘僧者，
是謂，均頭！第四功德其福不可量。 ^741c11

「復次，均頭！若族姓子、女若以藥施比丘僧者，是謂第五之福不可稱計。 ^741c13

「復次，均頭！若善男子、善女人曠野作好井者！
是謂，均頭！第六之功德也，不可稱計。 ^741c15

「復次，均頭！善男子、善女人近道作舍，使當來過去得止宿者，
是謂，均頭！第七功德不可稱計。 ^741c16

「是謂，均頭！七功德之法，其福不可量。
若行，若坐，正使命終，其福隨後，如影隨形，
其德不可稱計，言當有爾許之福，亦如大海水不可升斗量之，
言當有爾許之水。
此七功德亦復如是，其福不可稱限。
是故，均頭！善男子、善女人當求方便，成辦七功德。
如是，均頭！當作是學。」 ^741c19

爾時，均頭聞佛所說，歡喜奉行。
jing:: 
##  8
（八） ^741c25

聞如是：
一時，佛在舍衛國祇樹給孤獨園。 ^741c27

爾時，世尊告諸比丘：「汝等當修行死想，思惟死想。」 ^741c28

時，彼座上有一比丘白世尊言：「我常修行、思惟死想。」 ^741c29

世尊告曰：「汝云何思惟、修行死想？」 ^742a1

比丘白佛言：「思惟死想時，意欲存七日，
思惟七覺意，於如來法中多所饒益，死後無恨。
如是，世尊！我思惟死想。」 ^742a2

世尊告曰：「止！止！比丘！
此非行死想之行，此名為放逸之法。」 ^742a4

復有一比丘白世尊言：「我能堪任修行死想。」 ^742a6

世尊告曰：「汝云何修行、思惟死想？」 ^742a7

比丘白佛言：「我今作是念：『意欲存在六日，
思惟如來正法已，便取命終，此則有所增益。』
如是思惟死想。」 ^742a8

世尊告曰：「止！止！比丘！
汝亦是放逸之法，非思惟死想也。」 ^742a10

復有比丘白佛言：「欲存在五日。」
或言四日，或言三日、二日、一日者。 ^742a11

爾時，世尊告諸比丘：「止！
止！比丘！此亦是放逸之法，非為思惟死想。」 ^742a13

爾時，復有一比丘白世尊言：「我能堪忍修行死想。」
比丘白佛言：「我到時，著衣持鉢，入舍衛城乞食已，
還出舍衛城，歸所在，入靜室中，思惟七覺意而取命終，此則思惟死想。」 ^742a15

世尊告曰：「止！止！比丘！
此亦非思惟、修行死想。
汝等諸比丘所說者，皆是放逸之行，非是修行死想之法。」 ^742a20

是時，世尊重告比丘：「其能如婆迦利比丘者，此則名為思惟死想。
彼比丘者，善能思惟死想，厭患此身惡露不淨。
若比丘思惟死想，繫意在前，心不移動，
念出入息往還之數，於其中間思惟七覺意，則於如來法多所饒益。
所以然者，一切諸行皆空、皆寂，起者、滅者皆是幻化，無有真實。
是故，比丘！當於出入息中思惟死想，便脫生、
老、病、死、愁、憂、苦、惱。
如是，比丘！當知作如是學。」 ^742a22

爾時，諸比丘聞佛所說，歡喜奉行。
jing:: 
##  9
（九） ^742b2

聞如是：
一時，佛在舍衛國祇樹給孤獨園。 ^742b3

爾時，波斯匿王即勅群臣：「速嚴寶羽之車，
吾欲往世尊所，禮拜問訊。」 ^742b4

是時，大王即出城至世尊所，頭面禮足，在一面坐。
爾時，如來與無央數之眾，圍遶說法。
是時，七尼健子，復有七裸形人，復有七黑梵志，
復有七裸形婆羅門，去世尊不遠而過。 ^742b5

是時，波斯匿王見此諸人去世尊不遠而過，
即白佛言：「觀此諸人經過不住，皆是少欲知足，無有家業。
今此世間阿羅漢者，此人最為上首。
所以然者，於眾人中極為苦行，不貪利養。」 ^742b9

世尊告曰：「大王！竟未識真人羅漢，不以裸形露體名為阿羅漢。
大王當知，此皆非真實之行，當念觀察久遠來變。
又復當觀可親、知親、可近、知近。
所以然者，過去久遠世時有七梵志，在一處學，
年極衰弊，以草為衣裳，食以菓蓏，起諸邪見，
各生此念：『我等持此苦行之法，使後作大國王，
或求釋、梵、四天王。』 ^742b14

「爾時，有阿私陀天師，是諸婆羅門祖父，
知彼梵志心中所念，即從梵天上沒，來至七婆羅門所。
是時，阿私陀天師去天服飾，作婆羅門形，在露地經行。
是時，七梵志遙見阿私陀經行，各懷瞋恚，
而作是語：『此是何等著欲之人，在我等梵行人前行，今當呪灰滅之。』
是七梵志即手掬水灑彼，梵志呪曰：『汝今速為灰土！』
然婆羅門遂懷瞋恚，天師顏色倍更端政。
所以然者，慈能滅瞋。
是時，七梵志便作是念：『我等將不為禁戒退轉乎？
我等正起瞋恚，彼人便自端政。』 ^742b21

「爾時，七人與天師便說此偈：
　　「『為天乾沓和，羅剎鬼神乎？
　　是時名何等，我等欲知之。』 ^742c3

「是時，阿私陀師即時報偈曰：
　　「『非天乾沓和，非鬼羅剎神，
　　天師阿私陀，今我身是也。 ^742c6

「『我今知汝心中所念，故從梵天上來下耳。
梵天去此極為玄遠，彼帝釋身亦復如是，
轉輪聖王亦不可得，不可以此苦行作釋、
梵、四天王。』 ^742c9

「是時，天師阿私陀便說此偈：
　　「『心內若干念，外服而麁獷，
　　但勤修正見，遠離於惡道。
　　心戒清淨行，口行亦復然，
　　遠離於惡念，必當生天上。』 ^742c12

「是時，七梵志白天師曰：『審是天師乎？』
報曰：『是也。但今梵志不以裸形得生天上；
未必修此苦行，得生梵天之處，又非露暴形體，
作若干苦行，得生彼處；能攝心意，使不移動，便生天上。
不可以卿等所習得生彼處。』
大王！觀察此義，不以裸形名為阿羅漢，
其凡夫之人欲知真人者，此事不然，然復真人能分別所習凡夫之行。
又復凡夫之人不能知凡夫之行，真人便能知凡夫之行。
但大王知之，當方便知久遠已來，非適今也。
當以觀之。如是，大王！
當以方便學之。」 ^742c17

爾時，波斯匿王白世尊言：「如來所說甚為快哉！
非世人所能曉了。
然國事猥多，欲還所止。」 ^742c28

佛告王曰：「王宜知時。」
爾時，王即從坐起，禮世尊足，便退而去。 ^743a1

爾時，波斯匿王聞佛所說，歡喜奉行。
jing:: 
##  10
（一〇） ^743a2

聞如是：
一時，佛在釋翅迦毘羅衛國尼拘屢園，與大比丘眾五百人俱。 ^743a4

爾時，世尊食後，從尼拘屢園往至毘羅耶致聚中，在一樹下坐。
是時，執杖釋種出迦毘羅越至世尊所，在前默然而住。
爾時，執杖釋種問世尊言：「沙門作何勅教？
為何等論？」 ^743a5

世尊告曰：「梵志當知，我之所論，非天、龍、
鬼神所能及也；亦非著世，復非住世。
我之所論，正謂斯耳。」 ^743a9

是時，執杖釋種儼頭嘆吒已，便退而去。
爾時，如來即從座起，還詣所止。 ^743a12

爾時，世尊告諸比丘：「向者，在彼園中坐，
有執杖釋種來至我所，而問我言：『沙門為作何等論？』
吾報之曰：『我之所論，非天、世人所能及也；
亦非著世，復非住世，我之所論，正謂斯耳。』
是時，執杖釋種聞此語已，便退而去。」 ^743a13

爾時，有一比丘白世尊言：「云何亦不著世，復非住世？」 ^743a18

世尊告曰：「如我所論者，都不著世，如今於欲而得解脫，
斷於釋種狐疑，無有眾想。
我之所論者，正謂此耳。」
世尊作此語已，即起入室。 ^743a20

是時，諸比丘各相謂言：「世尊向所論者，
略說其義，誰能堪任廣說此義乎？」
是時，諸比丘自相謂言：「世尊恒嘆譽尊者大迦栴延，今唯有迦栴延能說此義耳。」 ^743a23

是時，眾多比丘語迦栴延曰：「向者，如來略說其義，
唯願尊者當廣演說之，事事分別，使諸人得解。」 ^743a26

迦栴延報曰：「猶如聚落有人出於彼村，欲求真實之物。
彼若見大樹，便取斫殺，取其枝葉而捨之去。
然今汝等亦復如是，捨如來已，來從枝求實。
然彼如來皆觀見之，靡不周遍，照明世間，
為天、人導，如來者是法之真主，汝等亦當有此時節，自然當遇如來說此義。」 ^743a29

時，諸比丘對曰：「如來雖是法之真主，廣演其義；
然尊者為世尊記，堪任廣說其義。」 ^743b6

迦栴延報曰：「汝等諦聽！
善思念之。吾當演說分別其義。」 ^743b8

諸比丘對曰：「甚善。」
是時，諸比丘即受其教。 ^743b9

迦栴延告曰：「今如來所言：『我之所論，非天、
龍、鬼神之所能及，亦非著世，復非住世，
然我於彼而得解脫，斷諸狐疑，無復猶豫，
如今眾生之徒，好喜鬪訟，起諸亂想。』
又如來言：『我不於中起染著心。』
此是貪欲使，瞋恚、邪見、欲世間使，憍慢使，
疑使，無明使，或遇刀杖苦痛之報，與人鬪訟，
起若干不善之行，起諸亂想，興不善行。
若眼見色而起識想，三事相因便有更樂，
以有更樂便有痛，以有痛便有所覺，以有覺便有想，
以有想便稱量之，起若干種想著之念。
耳聞聲、鼻嗅香、舌甞味、身更細滑、意知法，
而起識想，三事相因便有更樂，以有更樂便有痛，
以有痛便有覺，以有覺便有想，以有想便稱量之，於中起若干種想著之念。
此是貪欲之使、瞋恚使、邪見使、憍慢使、
欲世間使、癡使、疑使，皆起刀杖之變，興若干種之變，不可稱計。 ^743b10

「若有人作是說：『亦無眼，亦無色，而有更樂。』
此事不然。設復言：『無更樂，有痛者。』
此亦不然。設言：『無痛而有想著者。』
此事不然。設復有人言：『無耳、無聲，無鼻、
無香，無舌、無味，無身、無細滑，無意、無法，而言有識者。』
終無此理也。設言：『無識而有更樂者。』
此事不然。設：『無更樂而言有痛者。』
此事不然。設言：『無痛而有想著者。』
此事不然。若復人言：『有眼、有色於中起識。』
此是必然。若言：『耳聲、鼻香、舌味、身細滑、意法於中起識者。』
此事必然。諸賢當知，由此因緣，世尊說曰：
『我之所論，天及世人、魔、若魔天不能及者，
亦不著世，復不住世，然我於欲而得解脫，
斷於狐疑，無復猶豫。』
世尊因此緣略說其義耳。
汝等心不解者，更至如來所，重問此義。
設如來有所說者，好念奉持。」 ^743b28

是時，眾多比丘聞迦栴延所說，亦不言善，
復不言非，即從座起而去。
自相謂言：「我等當持此義往問如來，設世尊有所說者，當奉行之。」 ^743c14

是時，眾多比丘往至世尊所，頭面禮足，在一面坐。
爾時，眾多比丘以此緣本，具白世尊。
爾時，如來告比丘曰：「迦栴延比丘聰明辯才，
廣演其義，設汝等至吾所問此義，我亦當以此與汝說之。」 ^743c18

爾時，阿難在如來後。
是時，阿難白佛言：「此經義理極為甚深，
猶如有人行路而遇甘露，取而食之，極為香美，食無厭足。
此亦如是，其善男子、善女人所至到處，聞此法而無厭足。」
重白世尊：「此經名何等，當云何奉行。」 ^743c22

佛告阿難：「此經名曰甘露法味，當念奉行。」 ^743c27

爾時，阿難聞佛所說，歡喜奉行。
pin:: 
#  41 莫畏品
增壹阿含經莫畏品第四十一
jing:: 
## 1
（一" resp=） ^743c28

聞如是：
一時，佛在釋翅迦毘羅衛尼拘屢園中。 ^744a2

是時，摩呵男釋往至世尊所，頭面禮足，在一面坐。
爾時，摩呵男釋白世尊言：「躬從如來受此言教：
『諸有善男子、善女人斷三結使，成須陀洹，
名不退轉，必成道果，更不求諸外道異學，亦復不觀察餘人所說。』
設當爾者，此事不然。
我若見暴牛、馬、駱駝，即時恐懼，衣毛皆竪，
復作是念：『設我今日懷此恐懼，當取命終者，為生何處？』」 ^744a3

世尊告摩呵男：「勿起恐畏之心，設當取命終，不墮三惡趣。
所以然者，今有三消滅之義。
云何為三？如有著於婬欲而起惱亂，復起害心向他人，
已無此欲，則不起殺害之心，於現法中不起苦惱，
諸有惡不善法欲自害己；設無此者，則無擾亂，便無愁憂。
是謂，摩呵男，此三義，諸惡不善法便墮在下，諸善之法便在於上。
亦如酥瓶在水中壞，是時瓦石便沈在下，酥便浮在上。
此亦如是，諸惡不善之法便在於下，諸善之法便浮在上。
摩呵男！當知我昔日未成佛道，在優留毘六年勤苦，
不食美味，身體羸瘦，如似百年之人，皆由不食之所致。
若我欲起時，便自墮地。
時，我復作是念：『設我於中命終者，當生何處？』
時，我復作是念：『我今命終者，必不生惡道中。』
然復義趣不可從樂至樂，要當由苦然復至樂。 ^744a10

「我爾時復遊在仙人窟中。
爾時，有多尼揵子在彼學道。
是時，尼揵子舉手指日，曝體學道，或復有蹲而學道。
我爾時往至彼所，語尼揵子：『汝等何故離坐舉手翹足乎？』
彼尼揵子曰：『瞿曇當知，昔我先師作不善行，
今所以苦者，欲滅其罪；今雖露形體，有慚辱分，亦有消滅此事。
瞿曇當知，行盡苦亦盡，苦盡行亦盡，苦行已盡，便至涅槃。』 ^744a27

「我爾時復語尼揵子曰：『此事不然，亦無由行盡苦亦盡，
亦不由苦盡行亦盡，得至涅槃；但今苦行盡得至涅槃者，此事然矣！
但不可從樂至樂。』
尼揵子曰：『頻毘娑羅王從樂至樂，有何苦哉？』
我爾時復語尼揵子曰：『頻毘娑羅王樂，何如我樂？』
尼揵子報我言：『頻毘娑羅王樂，勝汝樂也。』
我爾時復語尼揵子曰：『頻毘娑羅王能使我七日七夜結跏趺坐，
形體不移動乎？正使六、五、四、三、二，乃至一日結跏趺坐乎？』
尼揵子報曰：『不也。
瞿曇！』世尊告曰：『我能堪任結跏趺坐，形不移動。
云何，尼揵子！誰者為樂？
頻毘娑羅王樂耶？
為我樂耶？』尼揵子曰：『瞿曇沙門樂。』 ^744b6

「如是。摩呵男！當作此方便，知不可從樂至樂，要當從苦至樂。
猶如，摩呵男！大村左右有大池水，縱廣一由旬，水滿其中。
若復有人，來取彼一渧水。
云何，摩呵男！水何者為多？
一渧水多？為池水多乎？」 ^744b19

摩呵男曰：「池水多，非一渧水多也。」 ^744b24

世尊告曰：「此亦如是。
賢聖弟子諸苦已盡，永無復有，餘存在者如一渧水耳。
如我眾中最下道者，不過七死七生而盡苦際。
若復勇猛精進，便為家家，即得道跡。」 ^744b25

爾時，世尊重與摩呵男說微妙之法，彼聞法已，即從座起而去。 ^744b29

爾時，摩呵男聞佛所說，歡喜奉行。
jing:: 
##  2
（二） ^744c1

聞如是：
一時，尊者那伽波羅在鹿野城中。 ^744c3

是時，有一婆羅門年垂朽邁，昔與尊者那伽婆羅少小舊欵。
是時，婆羅門往至那伽婆羅所，共相問訊，在一面坐。 ^744c4

爾時，梵志語那伽婆羅曰：「汝今於樂之中，最為快樂。」 ^744c6

那伽婆羅曰：「汝觀何等義，而作是說：『於樂之中，最為快樂。』？」 ^744c8

婆羅門報曰：「我頻七日中，七男兒死，皆勇猛高才，
智慧難及；近六日之中，十二作使人無常，
能堪作使，無有懈怠；近五日已來，四兄弟無常，
多諸妓術，無事不閑；近四日已來，父母命終，
年向百歲，捨我去世；近三日已來，二婦復死，
顏貌端政，世之希有；又復家中有八窖珍寶，
昨日求之而不知處；如我今日遭此苦惱，不可稱計。
然，尊者！今日永離彼患，無復愁憂，正以道法而自娛樂，
我觀此義已，故作是說：『於樂之中，最為快樂！』」 ^744c9

是時，尊者那伽婆羅告彼梵志曰：「汝何為不作方便，使彼爾許之人而不命終乎？」 ^744c19

梵志對曰：「我亦多作方便，欲令不死，又不失財，
亦復隨時布施，作諸功德，祠祀諸天，供養諸長老梵志，
擁護諸神，誦諸呪術，亦能瞻視星宿，亦復能和合藥草，
亦以甘饌飲食施彼窮厄，如此之比不可稱也。
然復不能濟彼命根。」 ^744c21

是時，尊者那伽婆羅便說此偈：
　　「藥草諸呪術，衣被飲食具，
　　雖施而無益，猶抱身苦行。
　　正使祭神祠，香花及沐浴，
　　計挍此原本，無能療治者。
　　假使施諸物，精進持梵行，
　　計挍此原本，無能療治者。」 ^744c27

是時，梵志問曰：「當行何法，使無此苦惱之患？」 ^745a5

是時，尊者那伽婆羅便說此偈：
　　「恩愛無明本，興諸苦惱患，
　　彼滅而無餘，便無復有苦。」 ^745a6

是時，彼梵志正聞語已，即時便說此偈：
　　「雖老不極老，所行如弟子，
　　願聽出家學，使得離此災。」 ^745a9

是時，尊者那伽婆羅即授彼三衣，使出家學，
又告之曰：「汝今，比丘！
當觀此身從頭至足，此髮、毛、爪、齒為從何來？
形體、皮宍、骨髓、腸胃悉從何來？
設從此去，當至何所？
是故，比丘！勿多憂念世間苦惱，又當觀此毛孔之中，求方便成四諦。」 ^745a12

是時，尊者那伽婆羅便說此偈：
　　「除想勿多憂，不久成法眼，
　　無常行如電，不遇此大幸。
　　一一觀毛孔，生者滅者原，
　　無常行如電，施心向涅槃。」 ^745a17

是時，彼長老比丘受如是言教，在閑靜之處，思惟此業。
所以然族姓子，剃除鬚髮，以信堅固，出家學道者，
欲修無上梵行，生死已盡，梵行已立，所作已辦，
更不復受胎，如實知之。
是時，彼比丘便成阿羅漢。
是時，有天是彼比丘舊知識，見彼比丘成阿羅漢已，
便往至那伽婆羅所，在虛空中而說此偈：
　　「以得具足戒，在彼閑靜處，
　　得道心無著，除諸原惡本。」 ^745a23

是時，彼天復以天華散尊者上，即於空中沒不現。 ^745b4

爾時，彼比丘及天聞尊者那伽婆羅所說，歡喜奉行。
jing:: 
##  3
（三） ^745b5

聞如是：
一時，佛在舍衛國祇樹給孤獨園。 ^745b7

爾時，世尊告諸比丘：「當觀七處之善，又察四法，於此現法之中名為上人。
云何，比丘！觀七處之善？
於是，比丘！以慈心遍滿一方、二方、三方、
四方，四維上下，亦復如是，盡於世間以慈心遍滿其中。
悲、喜、護心，空，無相、願，亦復如是。
諸根具足，飲食自量，恒自覺悟。
如是，比丘！觀七處。 ^745b8

「云何，比丘！察四處之法？
於是，比丘！內自觀身，除去愁憂，身意止，
外復觀身身意止；內外觀身身意止。
內自觀痛痛意止；外自觀痛痛意止；內外觀痛痛意止。
內觀心心意止；外觀心心意止；內外觀心心意止，
除去愁憂，無復苦患。
內觀法法意止；外觀法法意止，內外觀法法意止。
如是，比丘！觀四法之善。 ^745b14

「若復，比丘！如是七處善及察四法，於此現法中為上人。
是故，比丘！當求方便，辦七處之善及觀四法。
如是，比丘！當作是學。」 ^745b21

爾時，諸比丘聞佛所說，歡喜奉行。
jing:: 
##  4
（四） ^745b24

聞如是：
一時，佛在釋翅迦毘羅越城尼拘屢園，與大比丘眾五百人俱。 ^745b26

是時，眾多比丘往至世尊所，頭面禮足，在一面坐。
爾時，眾多比丘白世尊言：「我等欲詣北方遊化。」 ^745b27

世尊告曰：「宜知是時。」
世尊復告比丘曰：「汝等為辭舍利弗比丘乎？」 ^745c1

諸比丘對曰：「不也。
世尊！」 ^745c2

爾時，世尊告諸比丘：「汝等往辭舍利弗比丘。
所以然者，舍利弗比丘恒與諸梵行人教誡其法，說法無厭足。」 ^745c3

爾時，世尊與諸比丘說微妙之法，諸比丘聞法已，
即從座起，禮世尊足，遶佛三匝，便退而去。 ^745c5

爾時，舍利弗在釋翅神寺中遊。
爾時，眾多比丘往至舍利弗所，共相問訊，在一面坐。
是時，眾多比丘白舍利弗言：「我等欲詣北方人間遊化，今以辭世尊。」 ^745c7

舍利弗言：「卿等當知，北方人民、沙門、婆羅門皆悉聰明，
智慧難及，復有人民憙來相試。
若當來問卿：『諸賢師，作何等論？』
設當作是問者，欲云何報之？」 ^745c11

諸比丘報曰：「設當有人來問者，我當以此義報之：
『色者無常，其無常者即是苦也；苦者無我，
無我者空，以空無我、彼空，如是智者之所觀也。
痛、想、行、識亦復無常、苦、空、無我，其實空者彼無我、
空，如是智者之所學也。
此五盛陰皆空、皆寂，因緣合會皆歸於磨滅，不得久住。
八種之道，將從有七，我師所說正謂此耳。』
若剎利、婆羅門、人民之類，來問我義者，我等當以此義報之。」 ^745c15

是時，舍利弗語眾多比丘曰：「汝等堅持心意，勿為輕舉。」 ^745c23

是時，舍利弗具足與諸比丘說微妙之法，即從座起而去。 ^745c25

是時，眾多比丘去不遠，舍利弗告比丘：「當云何行八種之道及七種之法？」 ^745c26

是時，眾多比丘白舍利弗言：「我等乃從遠來，
欲聞其義，唯願說之。」 ^745c28

舍利弗報曰：「汝等諦聽！
諦聽，善思念之，吾今當說。」
是時，比丘而受其教。 ^745c29

舍利弗告曰：「若一心念正見者，念覺意不亂也；
等治者，念一心一切諸法，法覺意也；等語者，
身意精進，精進覺意也；等業者，一切諸法得生，
喜覺意也；等命者，知足於賢聖之財，悉捨家財，
安其形體，猗覺意也；等方便者，得賢聖四諦，
盡除去諸結，定覺意也；等念者，觀四意止，
身無牢固，皆空無我，護覺意也；等三昧者，
不獲者獲，不度者度，不得證者使得證也。
設當有人來問此義：『云何修八種道及七法？』
汝等當如是報之。
所以然者，八種道及七法，其有比丘修此者，有漏心便得解脫。 ^746a2

「我今重告汝，其有比丘修行思惟八種道及七法者，
彼比丘便成二果而無狐疑，得阿羅漢。
且捨此事。若不能多，一日之中行此八種道及七法者，
其福不可稱計，得阿那含、若阿羅漢。
是故，諸賢，當求方便，行此八種道及七法者，於取道無有狐疑。」 ^746a14

爾時，諸比丘聞舍利弗所說，歡喜奉行。
jing:: 
##  5
（五） ^746a20

聞如是：
一時，佛在舍衛國祇樹給孤獨園。 ^746a21

爾時，世尊語迦葉曰：「汝今年已朽邁，無少壯之意，宜可受諸長者衣裳及其飲食。」 ^746a22

大迦葉白佛言：「我不堪任受彼衣食，今此納衣隨時乞食，快樂無比。
所以然者，將來當有比丘！
形體柔軟，心貪好衣食，便於禪退轉，不復能行苦業，
又當作是語：『過去佛時，諸比丘等亦受人請、
受人衣食，我等何為不法古時聖人乎？』
坐貪著衣食故，便當捨服為白衣，使諸聖賢無復威神，
四部之眾漸漸減少；聖眾已減少，如來神寺復當毀壞；
如來神寺已毀壞故，經法復當凋落。
是時，眾生無復精光，以無精光，壽命遂短。
是時，彼眾生命終已，皆墮三惡趣。
猶如今日眾生之類，為福多者皆生天上，
當來之世為罪多者，盡入地獄。」 ^746a24

世尊告曰：「善哉！善哉！
迦葉多所饒益，為世人民作良友福田。
迦葉當知，吾般涅槃後千歲餘，當有比丘於禪退轉，
不復行頭陀之法；亦無乞食、著補納衣，
貪受長者請其衣食；亦復不在樹下閑居之處，
好喜莊飾房舍，亦不用大小便為藥，但著餘藥草，
極甘美者；或於其中貪著財貨，悋惜房舍，恒共鬪諍。
爾時，檀越施主篤信佛法，好喜惠施，不惜財物。
是時，檀越施主命終之後盡生天上，比丘懈怠者，死入地獄中。
如是，迦葉！一切諸行皆悉無常，不得久保。 ^746b7

「又迦葉當知，將來之世，當有比丘剃鬚髮而習家業，
左抱男，右抱女，又執箏簫在街巷乞食。
爾時，檀越施主受福無窮，況復今日至誠乞食者。
如是，迦葉！一切行無常，不可久停。 ^746b18

「迦葉當知，將來之世，若有沙門比丘當捨八種道及七種之法，
如我今日於三阿僧祇劫所集法寶。
將來諸比丘以為歌曲，在眾人中乞食以自濟命，
然後檀越施主飯彼比丘眾，猶獲其福，況復今日而不得其福乎！ ^746b22

「我今持此法付授迦葉及阿難比丘。
所以然者，吾今年老以向八十，然如來不久當取滅度，
今持法寶付囑二人，善念誦持，使不斷絕，流布世間。
其有遏絕聖人言教者，便為墮邊際。
是故，今日囑累汝經法，無令脫失。」 ^746b27

是時，大迦葉及阿難即從座起，長跪叉手，
白世尊言：「以何等故，以此經法付授二人，不囑累餘人乎？
又復如來眾中，神通第一不可稱計，然不囑累？」 ^746c3

世尊告迦葉曰：「我於天上、人中，終不見此人，
能受持此法寶，如迦葉、阿難之比。
然聲聞中亦復不出二人上者，過去諸佛亦復有此二人受持經法，
如今迦葉、阿難比丘之比，極為殊妙。
所以然者，過去諸佛頭陀行比丘，法存則存，法沒則沒。
然我今日迦葉比丘留住在世，彌勒佛出世然後取滅度。
由此因緣，今迦葉比丘勝過去時比丘之眾。
又阿難比丘云何得勝過去侍者？
過去時諸佛侍者，聞他所說，然後乃解。
然今日阿難比丘，如來未發語便解，如來不復語是，皆悉知之。
由此因緣，阿難比丘勝過去時諸佛侍者。
是故，迦葉！阿難！吾今付授汝、囑累汝此法寶，無令缺減。」 ^746c7

爾時，世尊便說偈言：
　　「一切行無常，起者必有滅，
　　無生則無死，此滅最為樂。」 ^746c20

是時，大迦葉及阿難聞佛所說，歡喜奉行。
增壹阿含經卷第三十五
 ^746c24
