
other:: 雜阿含經卷第十九
translator:: 宋天竺三藏求那跋陀羅譯

# 一九

jing:: 
##  504
（五〇四）
如是我聞：
一時，佛住王舍城迦蘭陀竹園。
爾時，尊者大目揵連在耆闍崛山。 ^133a22

時，釋提桓因有上妙堂觀，於夜來詣尊者大目揵連所，
稽首禮足，退坐一面。
時，釋提桓因光明普照耆闍崛山，周匝大明。
爾時，釋提桓因坐已，即說偈言：
　　「能伏於慳垢，大德隨時施，
　　是名施中賢，來世見殊勝。」 ^133a23

時，大目揵連問帝釋言：「憍尸迦！
云何為調伏慳垢，見於殊勝，而汝說言：
　　「『能調伏慳垢，大德隨時施，
　　是則施中賢，來世見殊勝。』？」 ^133b1

時，天帝釋答言：「尊者大目揵連！
勝婆羅門大姓、勝剎利大姓、勝長者大姓、
勝四王天、勝三十三天，稽首敬禮故。
尊者大目揵連！我為勝婆羅門大姓、勝剎利大姓、
勝長者大姓、勝四王天、勝三十三天恭敬作禮，
見斯果報，故說此偈。 ^133b5

「復次，尊者大目揵連！
乃至日所周行，照於諸方，至千世界、千月千日、
千須彌山王、千弗婆提舍、千欝多羅提舍、
千瞿陀尼迦、千閻浮提、千四天王、千三十三天、
炎摩天、兜率陀天、化樂天、他化自在天、
千梵天，名為小千世界。
此小千世界中無有堂觀與毘闍延堂觀等者，
毘闍延有百一樓觀，觀有七重，重有七房，
房有七天后，后各七侍女。
尊者大目揵連！於小千世界無有如是堂觀端嚴如毘闍延者，
我見是調伏慳故，有此妙果，故說斯偈。」 ^133b10

大目揵連語帝釋言：「善哉！
善哉！憍尸迦！汝能見此勝妙果報，而說斯偈。」 ^133b20

時，天帝釋聞尊者大目揵連所說，歡喜隨喜，忽然不現。
jing:: 
##  505
（五〇五） ^133b22

如是我聞：
一時，佛住王舍城。
時，尊者大目揵連在耆闍崛山中。 ^133b24

爾時，尊者大目揵連獨一靜處禪思，作是念：
「昔有時，釋提桓因於界隔山石窟中，問世尊愛盡解脫之義，
世尊為說，聞已隨喜，似欲更有所問義，我今當往問其喜意。」
作是念已，如力士屈申臂頃，於耆闍崛山沒，
至三十三天，去一分陀利池不遠而住。 ^133b25

時，天帝釋與五百婇女遊戲浴池，有諸天女，音聲美妙。
爾時，帝釋遙見尊者大目揵連，語諸天女言：「莫歌。
莫歌。」時，諸天女即便默然，天帝釋即詣尊者大目犍連所，
稽首禮足，退住一面。 ^133c2

尊者大目揵連問帝釋言：「汝先於界隔山中問世尊愛盡解脫義，
聞已隨喜，汝意云何？
為聞說隨喜？為更欲有所問，故隨喜耶？」 ^133c6

天帝釋語尊者大目揵連：「我三十三天多著放逸樂，
或憶先事，或時不憶。
世尊今在王舍城迦蘭陀竹園，尊者欲知我先界隔山中所問事者，
今可往問世尊，如世尊說，汝當受持。
然我此處有好堂觀，新成未久，可入觀看。」 ^133c10

時，尊者大目揵連默然受請，即與天帝釋共入堂觀。
彼諸天女遙見帝釋來，皆作天樂，或歌或舞。
諸天女輩著身瓔珞莊嚴之具，出妙音聲，
合於五樂，如善作樂，音聲不異。
諸天女輩既見尊者大目揵連，悉皆慚愧，入室藏隱。 ^133c15

時，天帝釋語尊者大目揵連：「觀此堂觀地好平正，
其壁、柱、梁、重閣、牕牖、羅網、簾障，悉皆嚴好。」 ^133c20

尊者大目揵連語帝釋言：「憍尸迦！
先修善法福德因緣，成此妙果。」 ^133c22

如是，帝釋三自稱歎，問尊者大目揵連，尊者大目揵連亦再三答。 ^133c24

時，尊者大目揵連作是念：「今此帝釋極自放逸，
著界神住，歎此堂觀，我當令彼心生厭離。」
即入三昧，以神通力，以一足指撇其堂觀，悉令震動。
時，尊者大目揵連即沒不現。 ^133c25

諸天女眾見此堂觀震掉動搖，顛沛恐怖，
東西馳走，白帝釋言：「此是憍尸迦大師，有此大功德力耶？」 ^133c29

時，天帝釋語諸天女：「此非我師，是大師弟子大目揵連，
梵行清淨，大德大力者。」 ^134a3

諸天女言：「善哉！憍尸迦！
乃有如此梵行大德大力同學，大師德力當復如何？」
jing:: 
##  506
（五〇六） ^134a4

如是我聞：
一時，佛住三十三天驄色虛軟石上，去波梨耶多羅、
拘毘陀羅香樹不遠夏安居，為母及三十三天說法。
爾時，尊者大目揵連在舍衛國祇樹給孤獨園安居。 ^134a7

時，諸四眾詣尊者大目揵連所，稽首禮足，
退坐一面，白尊者大目揵連：「知世尊夏安居處不？」 ^134a11

尊者大目揵連答言：「我聞世尊在三十三天驄色虛軟石上，
去波梨耶多羅、拘毘陀羅香樹不遠夏安居，為母及三十三天說法。」 ^134a13

時，諸四眾聞尊者大目揵連所說，歡喜隨喜，
各從座起，作禮而去。 ^134a16

時，諸四眾過三月安居已，復詣尊者大目揵連所，
稽首禮足，退坐一面。
時，尊者大目揵連為諸四眾種種說法，
示、教、照、喜；示、教、照、喜已，默然而住。 ^134a18

時，諸四眾從座而起，稽首作禮，白尊者大目揵連：「尊者大目揵連！
當知我等不見世尊已久，眾甚虛渴欲見世尊。
尊者大目揵連！若不憚勞者，願為我等往詣三十三天，
普為我等問訊世尊：『少病少惱，起居輕利，安樂住不？』
又白世尊：『閻浮提四眾願見世尊，而無神力昇三十三天禮敬世尊，
三十三天自有神力來下人中，唯願世尊還閻浮提，以哀愍故。』」
時，尊者大目犍連默然而許。 ^134a21

時，諸四眾知尊者大目犍連默然許已，
各從座起，作禮而去。 ^134b1

爾時，尊者大目犍連知四眾去已，即入三昧，
如其正受，如大力士屈伸臂頃，從舍衛國沒，
於三十三天驄色虛軟石上，去波梨耶多羅、拘毘陀羅香樹不遠而現。
爾時，世尊與三十三天眾無量眷屬圍繞說法。 ^134b3

時，尊者大目犍連遙見世尊，踊躍歡喜，
作是念：「今日世尊，諸天大眾圍繞說法，與閻浮提眾會不異。」 ^134b7

爾時，世尊知尊者大目犍連心之所念，
語尊者大目犍連言：「大目犍連！
非為自力，我欲為諸天說法，彼即來集，
欲令其去，彼即還去，彼隨心來，隨心去也。」 ^134b10

爾時，尊者大目犍連稽首佛足，退坐一面，
白世尊言：「種種諸天大眾雲集，彼天眾中，
有曾從佛世尊聞所說法，得不壞淨，身壞命終，來生於此？」 ^134b13

佛告尊者大目犍連：「如是，如是。
此中種種諸天來雲集者，有從宿命聞法，
得佛不壞淨，法、僧不壞淨，聖戒成就，身壞命終，來生於此。」 ^134b17

時，天帝釋見世尊與尊者大目犍連歎說，
諸天眾共語已，語尊者大目犍連：「如是，如是。
尊者大目犍連！此中種種眾會皆是宿命，
曾聞正法，得於佛不壞淨，法、僧不壞淨，
聖戒成就，身壞命終，來生於此。」 ^134b20

時，有異比丘見世尊與尊者大目犍連及天帝釋語言善相述可已，
語尊者大目犍連：「如是，如是。
尊者大目犍連！是中種種諸天來會此者，
皆是宿命曾聞正法，得於佛不壞淨，法、
僧不壞淨，聖戒成就，身壞命終，而來生此。」 ^134b24

時，有一天子從座起，整衣服，偏袒右肩，
合掌白佛：「世尊！我亦成就於佛不壞淨，故來生此。」 ^134b29

復有天子言：「我得法不壞淨。」
有言得僧不壞淨，有言聖戒成就，故來生此。
如是諸天無量千數，於世尊前各自記說得須陀洹法，悉於佛前即沒不現。 ^134c3

時，尊者大目犍連知諸天眾去，不久從座起，
整衣服，偏袒右肩，白佛言：「世尊！
閻浮提四眾稽首敬禮世尊足，問訊世尊：
『少病少惱，起居輕利，安樂住不？』
四眾思慕，願見世尊。
又白世尊：『我等人間無有神力昇三十三天禮覲世尊，
然彼諸天有大德力悉能來下至閻浮提，
唯願世尊還閻浮提，愍四眾故。』」 ^134c6

佛告目犍連：「汝可還彼，語閻浮提人：『却後七日，
世尊當從三十三天還閻浮提僧迦舍城，於外門外優曇鉢樹下。』」 ^134c13

尊者大目揵連受世尊教，即入三昧。
譬如力士屈伸臂頃，從三十三天沒，至閻浮提，
告諸四眾：「諸人當知，世尊却後七日，從三十三天還閻浮提僧迦舍城，
於外門外優曇鉢樹下。」 ^134c16

如期七日，世尊從三十三天下閻浮提僧迦舍城優曇鉢樹下，
天龍鬼神，乃至梵天，悉從來下，即於此時，名此會名天下處。
jing:: 
##  507
（五〇七） ^134c20

如是我聞：
一時，佛住王舍城迦蘭陀竹園。
時，有四十天子來詣尊者大目犍連所，
稽首作禮，退坐一面。 ^134c24

時，尊者大目犍連語諸天子言：「善哉！
諸天子！於佛不壞淨成就，法、僧不壞淨成就。」 ^134c26

時，四十天子從座起，整衣服，偏袒右肩，
合掌白尊者大目揵連：「我得於佛不壞淨，
於法、僧不壞淨，聖戒成就，故生天上。」
有一天言：「得於佛不壞淨。」
有言：「得法不壞淨。」
有言：「得僧不壞淨。」
有言：「聖戒成就，身壞命終，得生天上。」 ^134c28

時，四十天子於尊者大目犍連前，各自記說得須陀洹果，即沒不現。
如四十天子。如是四百、八百、十千天子亦如是說。
jing:: 
##  508
（五〇八） ^135a4

如是我聞：
一時，佛住王舍城迦蘭陀竹園。
時，尊者大目犍連與尊者勒叉那比丘共在耆闍崛山中。 ^135a8

尊者勒叉那晨朝詣尊者大目犍連所，
語尊者大目犍連：「共出耆闍崛山，入王舍城乞食。」
時，尊者大目犍連默然而許，即共出耆闍崛山，入王舍城乞食。
行至一處，尊者大目犍連心有所念，欣然微笑。 ^135a10

尊者勒叉那見微笑已，即問尊者大目犍連言：
「若佛及佛弟子欣然微笑，非無因緣，尊者今日何因何緣而發微笑？」 ^135a14

尊者大目犍連言：「所問非時，且入王舍城乞食，
還於世尊前，當問是事，是應時問，當為汝說。」 ^135a17

時，尊者大目揵連與尊者勒叉那入王舍城乞食而還，
洗足，舉衣鉢，俱詣佛所，稽首佛足，退坐一面。
尊者勒叉那問尊者大目揵連：「我今晨朝與汝共出耆闍崛山乞食，
汝於一處欣然微笑，我即問汝微笑因緣，
汝答我言所問非時，今復問汝何因何緣欣然微笑？」 ^135a19

尊者大目犍連語尊者勒叉那：「我路中見一眾生，
身如樓閣，啼哭號呼，憂悲苦痛，乘虛而行。
我見是已，作是思惟：『如是眾生受如此身，而有如是憂悲大苦。』
故發微笑。」 ^135a26

爾時，世尊告諸比丘：「善哉！
善哉！我聲聞中，住實眼、實智、實義、實法，
決定通達，見是眾生，我亦見此眾生，而不說者，恐人不信。
所以者何？如來所說，有不信者，是愚癡人長夜受苦。」 ^135b1

佛告諸比丘：「過去世時，彼大身眾生在此王舍城，
為屠牛兒，以屠牛因緣故，於百千歲墮地獄中，
從地獄出，有屠牛餘罪，得如是身，常受如是憂悲惱苦。
如是，諸比丘！如尊者大目犍連所見不異，汝等受持。」 ^135b5

佛說此經已，諸比丘聞佛所說，歡喜奉行。
jing:: 
##  509
（五〇九） ^135b10

如是我聞：
一時，佛住王舍城迦蘭陀竹園。
爾時，尊者大目犍連與尊者勒叉那在耆闍崛山。 ^135b12

尊者勒叉那於晨朝時詣尊者大目犍連所，
語尊者大目犍連：「共出耆闍崛山，入王舍城乞食。」
尊者大目犍連默然而許，即共出耆闍崛山，入王舍城乞食。 ^135b14

行至一處，尊者大目犍連心有所念，欣然微笑。
尊者勒叉那見尊者大目犍連微笑，即問言：「尊者！
若佛及佛聲聞弟子欣然微笑，非無因緣，尊者今日何因何緣而發微笑？」 ^135b17

尊者大目犍連言：「所問非時，且乞食，還於世尊前，
當問是事，是應時問。」 ^135b21

尊者大目犍連與尊者勒叉那共入城乞食，
食已還，洗足，舉衣鉢，俱詣佛所，稽首佛足，退坐一面。
尊者勒叉那問尊者大目犍連：「我今晨朝與汝共入王舍城乞食，
汝於一處欣然微笑，我即問汝何因緣笑，
汝答我言所問非時，我今問汝何因何緣欣然微笑？」 ^135b23

尊者大目犍連語尊者勒叉那：「我於路中見一眾生，
筋骨相連，舉身不淨，臭穢可厭，烏、鵄、鵰、
鷲、野干、餓狗隨而擭食，或從脇肋探其內藏而取食之，
極大苦痛，啼哭號呼。
我見是已，心即念言：『如是眾生得如是身，而受如是不饒益苦。』」 ^135b29

爾時，世尊告諸比丘：「善哉！
比丘！我聲聞中住實眼、實智、實義、實法，
決定通達，見如是眾生。
我亦見是眾生，而不說者，恐不信故。
所以者何？如來所說，有不信者，是愚癡人長夜當受不饒益苦。
諸比丘！是眾生者，過去世時，於此王舍城為屠牛弟子，
緣屠牛罪故，已百千歲墮地獄中受無量苦，
彼屠牛惡行餘罪緣故，今得此身，續受如是不饒益苦。
諸比丘！如大目揵連所見，真實不異，汝等受持。」 ^135c5

佛說此經已，諸比丘聞佛所說，歡喜奉行。
jing:: 
##  510
（五一〇） ^135c15

如是我聞：
一時，佛住王舍城迦蘭陀竹園。
尊者大目犍連與尊者勒叉那在耆闍崛山中。 ^135c17

尊者勒叉那於晨朝時詣尊者大目犍連所，
語尊者大目犍連：「共出耆闍崛山，入王舍城乞食。」
尊者大目犍連默然而許，即共出耆闍崛山，入王舍城乞食。 ^135c19

行至一處，尊者大目犍連心有所念，欣然微笑。
尊者勒叉那見尊者大目犍連微笑，即問言：「尊者！
若佛及佛聲聞弟子欣然微笑，非無因緣，尊者今日何因何緣而發微笑？」 ^135c22

尊者大目犍連言：「所問非時，且乞食，還於世尊前，
當問是事，是應時問。」 ^135c26

尊者大目犍連與尊者勒叉那共入城乞食已，
還洗足，舉衣鉢，俱詣佛所，稽首佛足，退坐一面。
尊者勒叉那問尊者大目犍連：「我今晨朝共入王舍城乞食，
汝於一處欣然微笑，我即問汝微笑因緣，
汝答我言所問非時，我今問汝何因何緣欣然微笑？」 ^135c28

尊者大目犍連語勒叉那：「我於路中見一大身眾生，
舉身無皮，純一肉段，乘空而行，烏、鵄、鵰、
鷲、野干、餓狗隨而擭食，或從脇肋探其內藏而取食之，
苦痛切迫，啼哭號呼。
我即思惟：『如是眾生得如是身，乃受如是不饒益苦。』」 ^136a5

佛告諸比丘：「善哉！
比丘！我聲聞中，住實眼、實智、實義、實法，
決定通達，見是眾生，我亦見是眾生，而不說者，恐不信故。
所以者何？如來所說，有不信者，是愚癡人長夜當受不饒益苦。
諸比丘！是眾生者，過去世時，於此王舍城為屠羊者，
緣斯罪故，已百千歲墮地獄中受無量苦，
今得此身，餘罪緣故，續受斯苦。
諸比丘！如大目犍連所見，真實無異，汝等受持。」 ^136a10

佛說此經已，諸比丘聞佛所說，歡喜奉行。
jing:: 
##  511
（五一一） ^136a18

如是我聞：
一時，佛住王舍城，乃至尊者大目犍連於路中見一大身眾生，
舉體無皮，形如脯腊，乘虛而行。
乃至佛告諸比丘：「此眾生者，過去世時，
於此王舍城為屠羊弟子，屠羊罪故，已百千歲墮地獄中受無量苦，
今得此身，續受斯罪。
諸比丘！如大目犍連所見，真實無異，當受持之。」 ^136a20

佛說此經已，諸比丘聞佛所說，歡喜奉行。
jing:: 
##  512
（五一二） ^136a26

如是我聞：
一時，佛住王舍城，乃至路中見一大身眾生，
舉體無皮，形如肉段，乘虛而行。
乃至佛告諸比丘：「此眾生者，過去世時，
於此王舍城自墮其胎，緣斯罪故，墮地獄中已百千歲，
受無量苦，以餘罪故，今得此身，續受斯苦。
諸比丘！如大目犍連所見，真實無異，當受持之。」 ^136a28

佛說此經已，諸比丘聞佛所說，歡喜奉行。
jing:: 
##  513
（五一三） ^136b5

如是我聞：
一時，佛住王舍城，乃至尊者大目犍連於路中見一大身眾生，
舉體生毛，毛如大針，針皆火然，還燒其體，痛徹骨髓。
乃至佛告諸比丘：「此眾生者，過去世時，
於此王舍城為調象士，緣斯罪故，已百千歲墮地獄中受無量苦，
地獄餘罪，今得此身，續受斯苦。
諸比丘！如大目犍連所見，真實不異，當受持之。」 ^136b7

佛說此經已，諸比丘聞佛所說，歡喜奉行。 ^136b14

如調象士，如是調馬士、調牛士、好讒人者，
及諸種種苦切人者，亦復如是。
jing:: 
##  514
（五一四） ^136b16

如是我聞：
一時，佛住王舍城，乃至尊者大目犍連於路中見一大身眾生，
舉身生毛，毛利如刀，其毛火然，還割其體，痛徹骨髓。
乃至佛告諸比丘：「此眾生者，過去世時，
於此王舍城好樂戰諍，刀劍傷人，已百千歲墮地獄中受無量苦，
地獄餘罪，今得此身，續受斯苦。
諸比丘！如大目犍連所見，真實不異，當受持之。」 ^136b18

佛說此經已，諸比丘聞佛所說，歡喜奉行。
jing:: 
##  515
（五一五） ^136b25

如是我聞：
一時，佛住王舍城，乃至尊者大目犍連於路中見一大身眾生，
遍身生毛，其毛似箭，皆悉火然，還燒其身，痛徹骨髓。
乃至佛告諸比丘：「此眾生者，過去世時，
於此王舍城曾為獵師，射諸禽獸，緣斯罪故，
已百千歲墮地獄中受無量苦，地獄餘罪，
今得此身，續受斯苦。
諸比丘！如大目犍連所見，真實不異，當受持之。」 ^136b27

佛說此經已，諸比丘聞佛所說，歡喜奉行。
jing:: 
##  516
（五一六） ^136c5

如是我聞：
一時，佛住王舍城，乃至我於路中見一大身眾生，
舉體生毛，毛如#CB00267; #CB00426;，
毛悉火然，還燒其身，痛徹骨髓。
乃至佛告諸比丘：「此眾生者，過去世時，
於此王舍城為屠猪人，#CB00267;殺群猪，
緣斯罪故，已百千歲墮地獄中受無量苦，
地獄餘罪，今得此身，續受斯苦。
諸比丘！如大目犍連所見，真實不異，當受持之。」 ^136c7

佛說此經已，諸比丘聞佛所說，歡喜奉行。
jing:: 
##  517
（五一七） ^136c14

如是我聞：
一時，佛住王舍城，乃至我於路中見一大身無頭眾生，
兩邊生目，胸前生口，身常流血，諸蟲唼食，痛徹骨髓。
乃至佛告諸比丘：「此眾生者，過去世時，
於此王舍城好斷人頭，緣斯罪故，已百千歲墮地獄中受無量苦，
今得此身，續受斯苦。
諸比丘！如大目犍連所見，真實不異，當受持之。」 ^136c16

佛說此經已，諸比丘聞佛所說，歡喜奉行。 ^136c23

如斷人頭，捉頭亦如是。
jing:: 
##  518
（五一八） ^136c25

如是我聞：
一時，佛住王舍城。
乃至我於路中見一眾生，陰卵如瓮，坐則踞上，行則肩擔。
乃至佛告諸比丘：「此眾生者，過去世時，
於王舍城作鍛銅師，偽器欺人，緣斯罪故，
已地獄中受無量苦，地獄餘罪，今得此身，續受斯苦。
諸比丘！如大目犍連所見，真實不異，當受持之。」 ^136c26

佛說此經已，諸比丘聞佛所說，歡喜奉行。 ^137a3

如鍛銅師，如是斗秤欺人、村主、市監，亦復如是。
jing:: 
##  519
（五一九） ^137a5

如是我聞：
一時，佛住王舍城。
乃至路中見一眾生，以銅鐵羅網自纏其身，
火常熾然，還燒其體，痛徹骨髓，乘虛而行。
佛告諸比丘：「此眾生者，過去世時，於此王舍城為捕魚師，
緣斯罪故，已地獄中受無量苦，地獄餘罪，
今受此身，續受斯苦。
諸比丘！如大目犍連所見，真實不異，當受持之。」 ^137a7

佛說此經已，諸比丘聞佛所說，歡喜奉行。 ^137a13

如捕魚師，捕鳥、網兔，亦復如是。
jing:: 
##  520
（五二〇） ^137a15

如是我聞：
一時，佛住王舍城。
乃至路中見一眾生，頂有鐵磨，盛火熾然，
轉磨其頂，乘虛而行，受無量苦。
乃至佛告諸比丘：「此眾生者，過去世時，
於此王舍城為卜占女人，轉式卜占，欺妄惑人，
以求財物，緣斯罪故，已地獄中受無量苦，
地獄餘罪，今得此身，續受斯苦。
諸比丘！如大目犍連所見，真實不異，當受持之。」 ^137a16

佛說此經已，諸比丘聞佛所說，歡喜奉行。
jing:: 
##  521
（五二一） ^137a23

如是我聞：
一時，佛住王舍城。
乃至路中見一眾生，其身獨轉，猶若旋風，乘虛而行。
乃至佛告諸比丘：「此眾生者，過去世時，
於此王舍城為卜占師，誤惑多人，以求財物，
緣斯罪故，已地獄中受無量苦，地獄餘罪，
今得此身，續受斯苦。
諸比丘！如大目犍連所見，真實不異，當受持之。」 ^137a25

佛說此經已，諸比丘聞佛所說，歡喜奉行。
jing:: 
##  522
（五二二） ^137b2

如是我聞：
一時，佛住王舍城。
乃至路中見一眾生，傴身藏行，狀如恐怖，
舉體被服，悉皆火然，還燒其身，乘虛而行。
佛告諸比丘：「此眾生者，過去世時，於此王舍城好行他婬，
緣斯罪故，已地獄中受無量苦，地獄餘罪，
今得此身，續受斯苦。
諸比丘！如大目犍連所見，真實不異，當受持之。」 ^137b4

佛說此經已，諸比丘聞佛所說，歡喜奉行。
jing:: 
##  523
（五二三） ^137b10

如是我聞：
一時，佛住波羅 #CB00178;國仙人住處鹿野苑中。
時，尊者大目犍連、尊者勒叉那比丘晨朝共入波羅#CB00178;城乞食，
於路中，尊者大目犍連思惟顧念，欣然微笑。 ^137b12

時，尊者勒叉那白尊者大目犍連言：「世尊及世尊弟子欣然微笑，
必有因緣，何緣尊者今日欣然微笑？」 ^137b16

尊者大目犍連語尊者勒叉那：「此非時問，
且乞食，還詣世尊前，當問此事。」 ^137b18

時，俱入城乞食，還洗足，舉衣鉢，俱詣世尊，
稽首禮足，退坐一面。
時，尊者勒叉那問尊者大目犍連：「晨朝路中何因何緣欣然微笑？」 ^137b20

尊者大目犍連語尊者勒叉那：「我於路中見一大身眾生，
舉體膿壞，臭穢不淨，乘虛而行，烏、鵄、鵰、
鷲、野干、餓狗隨逐擭食，啼哭號呼，我念眾生得如是身，
受如是苦，一何痛哉！」 ^137b23

佛告諸比丘：「我亦見此眾生，而不說者，恐不信故。
所以者何？如來所說，有不信者，是愚癡人長夜受苦。
此眾生者，過去世時，於此波羅 #CB00178;城為女人賣色自活。
時，有比丘於迦葉佛所出家，彼女人以不清淨心請彼比丘，
比丘直心受請，不解其意，女人瞋恚，以不淨水灑比丘身，
緣斯罪故，已地獄中受無量苦，地獄餘罪，
今得此身，續受斯苦。
諸比丘！如大目犍連所見，真實不異，當受持之。」 ^137b27

佛說是經已，諸比丘聞佛所說，歡喜奉行。
jing:: 
##  524
（五二四） ^137c7

如是我聞：
一時，佛住波羅 #CB00178;國仙人住處鹿野苑中。
乃至我於路中見一大身眾生，舉體火然，
乘虛而行，啼哭號呼，受諸苦痛。
乃至佛告諸比丘：「此眾生者，過去世時，
於此波羅#CB00178;城為自在王第一夫人，
與王共宿，起瞋恚心，以然燈油灑王身上，
緣斯罪故，已地獄中受無量苦，地獄餘罪，
今得此身，續受斯苦。
諸比丘！如大目犍連所見，真實不異，當受持之。」 ^137c9

佛說是經已，諸比丘聞佛所說，歡喜奉行。
jing:: 
##  525
（五二五） ^137c17

如是我聞：
一時，佛住波羅 #CB00178;國仙人住處鹿野苑中。
乃至尊者大目犍連言：「我於路中見一眾生，
舉體糞穢，以塗其身，亦食糞穢，乘虛而行，
臭穢苦惱，啼哭號呼。」
乃至佛告諸比丘：「此眾生者，過去世時，
於此波羅#CB00178;城為自在王師婆羅門，
以憎嫉心，請迦葉佛聲聞僧，以糞著飯下，
試惱眾僧，緣斯罪故，已地獄中受無量苦，
地獄餘罪，今得此身，續受斯苦。
諸比丘！如大目犍連所見，真實不異，當受持之。」 ^137c19

佛說此經已，諸比丘聞佛所說，歡喜奉行。
jing:: 
##  526
（五二六） ^137c28

如是我聞：
一時，佛住舍衛國祇樹給孤獨園。
乃至尊者大目犍連言：「我於路中見一大身眾生，
頭上有大銅鑊，熾然滿中，洋銅流灌身體，
乘虛而行，啼哭號呼。」
乃至佛告諸比丘：「此眾生者，過去世時，
於此舍衛國迦葉佛所出家，為知事比丘，有檀越送油應付諸比丘。
時，有眾多客比丘，知事比丘不時分油待客，
比丘去然後乃分，緣斯罪故，已地獄中受無量苦，
地獄餘罪，今得此身，續受斯苦。
諸比丘！如大目犍連所見，真實不異。」 ^138a1

佛說此經已，諸比丘聞佛所說，歡喜奉行。
jing:: 
##  527
（五二七） ^138a11

如是我聞：
一時，佛住舍衛國祇樹給孤獨園。
乃至尊者大目犍連言：「我於路中見一大身眾生，
有熾熱鐵丸從身出入，乘虛而行，苦痛切迫，啼哭號呼。」
乃至佛告諸比丘：「此眾生者，過去世時，
於此舍衛國迦葉佛法中出家作沙彌，
次守眾僧果園，盜取七果，持奉和上，緣斯罪故，
已地獄中受無量苦，地獄餘罪，今得此身，續受斯苦。
諸比丘！如大目犍連所見，真實不異，當受持之。」 ^138a13

佛說此經已，諸比丘聞佛所說，歡喜奉行。
jing:: 
##  528
（五二八） ^138a22

如是我聞：
一時，佛住舍衛國。
乃至尊者大目犍連言：「我於路中見一大身眾生，
其舌廣長，見有利釿，炎火熾然，以釿其舌，
乘虛而行，啼哭號呼。」
乃至佛告諸比丘：「此眾生者，過去世時，
於此舍衛國迦葉佛法中出家作沙彌，
以斧破石蜜，供養眾僧，著斧刃者，盜取食之，
緣斯罪故，入地獄中受無量苦，地獄餘罪，
今得此身，續受斯苦。
諸比丘！如大目犍連所見，真實不異，當受持之。」 ^138a24

佛說此經已，諸比丘聞佛所說，歡喜奉行。
jing:: 
##  529
（五二九） ^138b4

如是我聞：
一時，佛住舍衛國。
乃至尊者大目犍連言：「我於路中見是大身眾生，
有雙鐵輪在兩脇下，熾然旋轉，還燒其身，
乘虛而行，啼哭號呼。」
乃至佛告諸比丘：「此眾生者，過去世時，
於此舍衛國迦葉佛法中出家作沙彌，
持石蜜 #CB00596;供養眾僧，
盜取二#CB00596;著於掖下，
緣斯罪故，已地獄中受無量苦，地獄餘罪，
今得此身，續受斯苦。
諸比丘！如大目犍連所見，真實不異，當受持之。」 ^138b6

佛說此經已，諸比丘聞佛所說，歡喜奉行。
jing:: 
##  530
（五三〇） ^138b15

如是我聞：
一時，佛住舍衛國。
乃至尊者大目犍連言：「我於路中見一大身眾生，
以熾然鐵葉以纏其身，衣被床臥悉皆熱鐵，
炎火熾然，食熱鐵丸，乘虛而行，啼哭號呼。」
乃至佛告諸比丘：「此眾生者，過去世時，
於此舍衛國迦葉佛法中出家作比丘，
為眾僧乞衣食，供僧之餘，輒自受用，緣斯罪故，
已地獄中受無量苦，地獄餘罪，今得此身，續受斯苦。
諸比丘！如大目犍連所見，真實不異，當受持之。」 ^138b17

佛說此經已，諸比丘聞佛所說，歡喜奉行。 ^138b26

如比丘，如是比丘尼、式叉摩那、沙彌、沙彌尼、
優婆塞、優婆夷，亦復如是。
jing:: 
##  531
（五三一） ^138b28

如是我聞：
一時，佛住舍衛國。
乃至尊者大目犍連言：「我於路中見一大身眾生，
熾然鐵車而駕其頸，拔其頸筋，及連四脚筋以勒其頸，
行熱鐵地，乘虛而去，啼哭號呼。」
乃至佛告諸比丘：「此眾生者，過去世時，
於此舍衛國駕乘牛車以自生活，緣斯罪故，
於地獄中受無量苦，地獄餘罪，今得此身，續受斯苦。
諸比丘！如大目犍連所見，真實不異，當受持之。」 ^138c1

佛說此經已，諸比丘聞佛所說，歡喜奉行。
jing:: 
##  532
（五三二） ^138c9

如是我聞：
一時，佛住舍衛國。
乃至尊者大目犍連言：「我於路中見一大身眾生，
其舌長廣，熾然鐵釘以釘其舌，乘虛而行，啼哭號呼。」
乃至佛告諸比丘：「此眾生者，過去世時，
於此舍衛國迦葉佛法中出家作比丘，
為摩摩帝，呵責諸比丘言：『諸長老！
汝等可去此處，儉薄不能相供，各隨意去，
求豐樂處，饒衣食所，衣、食、床臥、應病湯藥，可得不乏。』
先住比丘悉皆捨去，客僧聞之亦復不來，
緣斯罪故，已地獄中受無量苦，地獄餘罪，
今得此身，續受斯苦。
諸比丘！如大目犍連所見，真實不異，當受持之。」 ^138c11

佛說此經已，諸比丘聞佛所說，歡喜奉行。
jing:: 
##  533
（五三三） ^138c22

如是我聞：
一時，佛住舍衛國。
乃至尊者大目犍連言：「我於路中見一大身眾生，
比丘之像，皆著鐵葉以為衣服，舉體火然，亦以鐵鉢盛熱鐵丸而食之。」
乃至佛告諸比丘：「此眾生者，過去世時，
於此舍衛國迦葉佛法中出家作比丘，
作摩摩帝，惡口形名諸比丘，或言此是惡禿，
此惡風法，此惡衣服，以彼惡口故，先住者去，
未來不來，緣斯罪故，已地獄中受無量苦，
地獄餘罪，今得此身，續受斯苦。
諸比丘！如大目犍連所見，真實不異，當受持之。」 ^138c24

佛說此經已，諸比丘聞佛所說，歡喜奉行。
jing:: 
##  534
（五三四） ^139a5

如是我聞：
一時，佛住舍衛國。
乃至佛告諸比丘：「此眾生者，過去世時，
於此舍衛國迦葉佛法中出家作比丘，
好起諍訟，鬪亂眾僧，作諸口舌，令不和合，
先住比丘厭惡捨去，未來者不來，緣斯罪故，
已地獄中受無量苦，地獄餘罪，今得此身續受斯苦。
諸比丘！如大目揵連所見，真實不異，當受持之。」 ^139a7

佛說此經已，諸比丘聞佛所說，歡喜奉行。
jing:: 
##  535
（五三五） ^139a14

如是我聞：
一時，佛住舍衛國祇樹給孤獨園。
爾時，尊者阿那律住松林精舍。
時，尊者大目犍連住跋祇聚落失收摩羅山恐怖稠林禽獸之處。 ^139a16

時，尊者阿那律獨一靜處，禪思思惟，作是念：
「有一乘道，淨眾生，離憂、悲、惱、苦，得真如法，所謂四念處。
何等為四？身身觀念處，受、心、法法觀念處。
若於四念處遠離者，於賢聖法遠離；於賢聖法遠離者，
於聖道遠離；聖道遠離者，於甘露法遠離；
甘露法遠離者，則不能脫生、老、病、死、憂、
悲、惱、苦。若於四念處信樂者，於聖法信樂；
聖法信樂者，於聖道信樂；聖道信樂者，
於甘露法信樂；甘露法信樂者，得脫生、
老、病、死、憂、悲、惱、苦。」 ^139a19

爾時，尊者大目揵連知尊者阿那律心之所念，
如力士屈伸臂頃，以神通力於跋祇聚落失收摩羅山恐怖稠林禽獸之處沒，
至舍衛城松林精舍尊者阿那律前現，
語阿那律言：「汝獨一靜處，禪思思惟，作是念：
『有一乘道，令眾生清淨，離生、老、病、死、憂、
悲、惱、苦，得真如法，所謂四念處。
何等為四？身身觀念處，受、心、法法觀念處。
若於四念處不樂者，於賢聖法不樂；聖法不樂者，
於聖道不樂；不樂聖道者，於甘露法亦不樂；
不樂甘露法者，則不能脫生、老、病、死、憂、
悲、惱、苦。若於四念處信樂者，樂賢聖法；
樂賢聖法者，樂於聖道；樂聖道者，得甘露法；
得甘露法者，得脫生、老、病、死、憂、悲、惱、苦。』
耶？」 ^139a29

尊者阿那律語尊者大目揵連言：「如是，如是。
尊者！」 ^139b15

大目犍連語尊者阿那律言：「云何名為樂四念處？」 ^139b16

尊者大目犍連：「若比丘身身觀念處，心緣身正念住調伏、
止息、寂靜，一心增進。
如是，受、心、法念處，正念住調伏、止息、寂靜，
一心增進，尊者大目犍連，是名比丘樂四念處。」 ^139b17

時，尊者大目犍連即如其像三昧正受，
從舍衛國松林精舍門，還至跋祇聚落失收摩羅山恐怖稠林禽獸之處。
jing:: 
##  536
（五三六） ^139b21

如是我聞：
一時，佛住舍衛國祇樹給孤獨園。
乃至尊者大目犍連問尊者阿那律：「云何名為四念處修習多修習？」 ^139b25

尊者阿那律語尊者大目犍連言：「若比丘於內身起厭離想，
於內身起不厭離想、厭離不厭離俱捨想，正念正知。
如內身，如是外身、內外身，內受、外受、內外受，
內心、外心、內外心，內法、外法、內外法，作厭離想、
不厭離想、厭離不厭離俱捨想，住正念正知。
如是，尊者大目犍連！
是名四念處修習多修習。」 ^139b27

時，尊者大目犍連即入三昧，從舍衛國松林精舍入三昧神通力，
如力士屈伸臂頃，還到跋祇聚落失收摩羅山恐怖稠林禽獸住處。
雜阿含經卷第十九
 ^139c5
