
jing:: 佛說大三摩惹經
translator:: 西天譯經三藏朝散大夫試鴻臚卿傳教大師臣法天奉　詔譯
如是我聞：
一時，佛在迦毘羅林，與大苾芻眾，皆阿羅漢——諸漏已盡，
所作已辦，逮得己利，盡諸有結，心得自在——如是五千五百人俱。 ^258a14

爾時，十方復有釋梵大威德諸天，與諸眷屬恭敬圍繞，
身色端嚴，光明照耀，來迦毗羅林，詣世尊前，
頭面禮足，住立一面。
時，四大梵王各以伽陀而頌佛德。
第一梵王，而說頌曰：
　　「此大三摩惹，宣揚妙法音，
　　我佛無能勝，天人普來集。」 ^258a18

第二梵王，而說頌曰：
　　「歷大僧祇劫，修行深信心，
　　守護眼等根，不住諸塵境。」 ^258a25

第三梵王，而說頌曰：
　　「戒定慧真實，清淨無垢染，
　　如帝釋金剛，堅固不可壞。」 ^258a28

第四梵王，而說頌曰：
　　「若人歸依佛，永不墮惡道，
　　彼人命終時，速得生天上。」 ^258b2

爾時，世尊以淨天眼，普觀大會，人天之眾無量無數，
告苾芻眾言：「過去如來、應、正等覺，集會人天，
而為說法，亦復如是。
我於今日，普集人天，欲為說法。
汝等受持，若人勇猛，決定無畏，猶如師子，
深信堅固而無所著，大地山間乃至梵世，皆得涅槃。」
說是法時，復有一千七百有學天人及無數諸天，
光明照耀，來詣佛所。
佛告苾芻：「汝等諦聽，我觀彼等諸來天眾，
應以聲聞所樂之法，而可度之。」 ^258b5

爾時，復有七千大藥叉，具大神通威德，
光明照耀，與諸眷屬，恭敬圍繞，來迦毗羅林。 ^258b15

復有六千大藥叉，住金山上，具大神通威德，
光明照耀，與諸眷屬，恭敬圍繞，來迦毘羅林。 ^258b17

復有三千大藥叉，住娑多山，具大神通威德，
光明照耀，與諸眷屬，恭敬圍繞，來迦毘羅林。 ^258b20

復有供毘羅等百千藥叉，住王舍城尾布羅山，
具大神通威德，光明照耀，與諸眷屬，恭敬圍繞，來迦毘羅林。 ^258b23

復有濕嚩彌怛囉、半左始、尾濕嚩彌嚩等藥叉大將，
具大神通威德，光明照耀，與諸眷屬，來迦毘羅林。 ^258b26

復有東方護世天王、乾闥婆主，名地里多囉瑟姹囉，
具大神通無量威德，身色妙好，光明熾盛，
與其眷屬，恭敬圍繞，來迦毘羅林，集會聽法；
南方護世天王、鳩槃拏主，名尾嚕茶迦，
具大神通無量威德，身色妙好，光明熾盛，
與其眷屬，恭敬圍繞，來迦毘羅林，集會聽法；
西方護世天王，是大龍主，名尾嚕博叉，
具大神通無量威德，身色妙好，光明熾盛，
與其眷屬，恭敬圍繞，來迦毘羅林，集會聽法；
北方護世天王、大藥叉主，名俱吠囉，具大神通無量威德，
身色妙好，光明熾盛，與其眷屬，恭敬圍繞，
來迦毘羅林，集會聽法；復有四大天王侍從鬼神，
所謂摩野、迦致、尾枳致、#CB02494;里虞、
#CB02494;里俱致等，皆有神通勢力，
我慢無明，形貌麤惡，種種變化，與其眷屬，
恭敬圍繞，來迦毘羅林，集會聽法。 ^258b29

復有藥叉神將，所謂印捺囉、謨嚩嚕拏、
鉢囉惹鉢帝、婆囉捺嚩惹、伊舍曩、贊難曩、
迦麼、悉里瑟吒、俱儞建吒、儞建吒、滿尼摩尼摩尼左囉、
鉢囉拏那、烏波半左迦、娑多儗里、海摩嚩多布囉拏佉禰囉俱尾吒虞波羅藥叉、
阿吒嚩俱曩囉囉惹#CB00768;、
曩里沙婆唧怛囉細曩、巘駄里嚩、禰里伽設帝摩多隸、
半左羅巘拏穌謨摩曩彌里具，并其眷屬，
怛里頗梨、怛里建吒計，乃至世間行者，
俱有神通威德，光明照耀，恭敬圍繞，來迦毘羅林，集會聽法。 ^258c17

復有諸大毒龍，所謂怛叉迦、劍末羅濕嚩多嚕、
鉢囉鉢多、鉢囉惹虞、莎虞曩娑賀掃那娑俱、
地里多囉瑟吒囉、俱祖囉、愛囉嚩尼龍等，
瞋恚暴惡，有大神通威德，光明熾盛，與諸眷屬，
恭敬圍繞，來迦毘羅林，集會聽法。 ^258c27

復有金翅鳥，名曰無畏，與其飛禽清淨眼等并諸眷屬，
亦具神通威德，光明照耀，恭敬圍繞，來迦毘羅林，集會聽法。 ^259a3

復有無能勝金剛手，海內住者，一切怖畏藥叉，
并其眷屬，皆具神通威德，光明照耀，恭敬圍繞，
來迦毘羅林，集會聽法。 ^259a6

復有阿修羅眾，所謂尾麼唧怛囉、穌唧怛囉、
鉢囉賀、那母唧隸，及一百末隸阿修羅子，
并諸眷屬，具大神通無量威德，光明照耀，
恭敬圍繞，來迦毘羅林，集會聽法。 ^259a9

復有四大王天、忉利天、夜摩天、兜率陀天、
化樂天、他化自在天，及諸天眾，皆具神通威德，
光明照耀，恭敬圍繞，來迦毘羅林，集會聽法。 ^259a13

復有名天，所謂嚩嚕拏天、嚩嚕尼天、穌摩天、
畢里瑟吒天、阿誐摩天、蜜怛囉嚩嚕尼天、
地天、水天、火天、風天，如是十天，具大威德，
神通變現，并其眷屬，光明照耀，恭敬圍繞，
來迦毘羅林，集會聽法。 ^259a17

復有那羅延天、娑賀梨左天、日天、月天、
星宿天、帝釋天、莫伽天、一切最尊賢聖天，
并二眷屬天等，如是十天，具大神通無量威德，
光明照耀，恭敬圍繞，來迦毘羅林，集會聽法。 ^259a22

復有諸天女等，所謂娑呬迦天女、如火焰天女、
阿里瑟吒天女、穌摩天女、烏多摩天女、
補瑟波嚩悉儞天女、左囉迦天女、穌跋捺囉天女、
羯叉阿左喻多天女、鉢囉捺喻麼曩天女、
莎儞迦等，無數天女，并諸眷屬，具大神通無量威德，
身相端嚴，光明照耀，恭敬圍繞，來迦毘羅林，集會聽法。 ^259a27

復有大藥叉女，所謂舍摩藥叉女、摩賀舍摩藥叉女、
摩耨沙藥叉女、摩耨數怛摩藥叉女、訖里拏藥叉女、
鉢囉謨沙藥叉女、摩曩鉢囉努沙迦藥叉女、
末囉賀藥叉女、摩賀末囉藥叉女、苾芻牟尼迦藥叉女，
如是十大藥叉女，亦具神通威德，光明照耀，
與諸眷屬，恭敬圍繞，來迦毘羅林，集會聽法。 ^259b5

復有十大藥叉女，所謂輸訖羅藥叉女、
羯拏末羅藥叉女、迦嚕拏藥叉女、儞羅迦嚩悉儞藥叉女、
阿嚩那多計舍藥叉女、鉢囉目契閉多迦嚩悉泥藥叉女、
娑那摩多藥叉女、賀里帝藥叉女、嚕唧迦藥叉女，
如是藥叉女等，亦具神通威德，光明照耀，
與諸眷屬，恭敬圍繞，來迦毘羅林，集會聽法。 ^259b12

復有賀里帝及童男童女眷屬，亦具威德神通，
光明照耀，與諸眷屬，恭敬圍繞，來迦毘羅林，集會聽法。 ^259b19

如是十方梵王帝釋天人八部、諸大苾芻，
無量無數，皆來集會。 ^259b22

爾時，會中有大黑神，名祖蹲那，具大神通。
勇猛暴惡，惱害人天，障修善事，以手拍地，
發大惡聲，於虛空中，化大風雲電雹雷閃種種惡相，眾皆驚怖。
佛即觀察，說聲：「聞法。」
魔既聞已，歸依息惡，與諸苾芻，同住聲聞乘。
是時，眾會見佛降魔，踊躍歡喜，信受奉行。
佛說大三摩惹經
 ^259b24
