
jing:: 長阿含十報法經卷上
translator:: 後漢安息國三藏安世高譯
聞如是：
佛在舍衛國祇樹給孤獨園。
是時，賢者舍利曰：「請諸比丘聽說法，上亦好、
中亦好、竟亦好，有慧、有巧、最具淨除至竟說行，
聽從一增至十法，聽向意著意，聽說如言。」
諸比丘從賢者舍利曰：「請願欲聞。」
舍利曰：「便說從一增起至十法，皆聚成無為。
從苦得要出，一切惱滅。 ^233b26

「第一一法，行者竟無為但守行。 ^233c4

「第二一法，可思惟意不離身。 ^233c5

「第三一法，可識世間麁細。 ^233c6

「第四一法，可棄憍慢。 ^233c7

「第五一法，可著意本觀。 ^233c8

「第六一法，多作本觀。 ^233c9

「第七一法，難受不中止定。 ^233c10

「第八一法，可成令意止。 ^233c11

「第九一法，當知一切人在食。 ^233c12

「第十一法，當證令意莫疑。 ^233c13

「是行者十法，是不非、是不異，有諦如，有不惑不倒，是如有持慧意觀。 ^233c14

「第一兩法，行者竟無為當有意亦當念。 ^233c16

「第二兩法，可增行止亦觀。 ^233c17

「第三兩法，當知名字。 ^233c18

「第四兩法，可捨癡亦世間愛。 ^233c19

「第五兩法，當除不愧不慚。 ^233c20

「第六兩法，難定兩法不當爾爾。 ^233c21

「第七兩法，當知當不爾爾。 ^233c22

「第八兩法，可求盡點，不復生點。 ^233c23

「第九兩法，可識人本何因緣在世間得苦，亦當知何因緣得度世。 ^233c24

「第十兩法，當自證慧亦解脫。
是為行者二十法，是不非、是不異，有證如，
有不惑不倒，是如有持慧意觀。 ^233c26

「第一三法，行者竟無為事慧者，亦聞法經，亦當觀本。 ^233c29

「第二三法，當思惟。
欲念，定不欲但念，亦不欲亦不念。 ^234a2

「第三三法，可識。欲有，色有，不色有。 ^234a4

「第四三法，可捨。欲愛，色愛，不色愛。 ^234a5

「第五三法，可捨。本三惡，貪欲惡、瞋恚惡、愚癡惡。 ^234a6

「第六三法，可增。無有貪欲本、無有瞋恚本、無有愚癡本。 ^234a8

「第七三法，難受。相定相、定止相、定起相。 ^234a10

「第八三法，可作。三活向，空、不願、不想。 ^234a11

「第九三法，可識。三痛，樂痛、亦不樂亦不苦痛。 ^234a12

「第十三法，自證慧不復學。
從本來，亦往生，爾無所應除。
是為行者三十法，是不非，是不異，有諦如，
有不惑不倒，是如是有持慧意觀。 ^234a14

「第一四法，行者竟無為天人輪。
好郡居，依慧人，自直願，宿命有本。 ^234a17

「第二四法，增行。四意止，自觀、身觀、內外身觀，
莫離意知著意，離世間癡惱。
痛痒、意、法亦如觀身法。」 ^234a19

「第三四法，可識。四飯，摶飯、樂飯、念飯、識飯。 ^234a22

「第四四法，可捨。四 #CB02624;，
欲#CB02624;、意生是#CB02624;、
戒願#CB02624;、受身#CB02624;。 ^234a23

「第五四法，可減。四失，戒失、意是失、行失、業失。 ^234a25

「第六四法，可增。四成，戒成、意是成、行成、業成。 ^234a27

「第七四法，難知。四諦，苦諦、習諦、盡諦、受滅苦諦。 ^234a29

「第八四法，令有四 #CB00834;。
苦#CB00834;、習#CB00834;、
盡#CB00834;、道#CB00834;。 ^234b2

「第九四法，可識。四相識，少識、多識、無有量無所有不用識知、
多知無有量知無所有不用智知。 ^234b4

「第十四法，自證。一法身當知、二法意當知、
三法眼當知、四法慧當知。
是為行者四十法，是不非，是不異，有諦如，
有不惑不倒，是如是有持慧意觀。 ^234b7

「第一五法，行者竟無為。
五種斷意。何等五？
道弟子有道信有根著本，無有能壞者，
忍辱亦仙人，若天、若魔、若梵，亦餘世間耶？
亦無有匿無有態，真直如有身行，意著道慧同行。
身亦少病安善，如應持腹行。
身不大寒不大熱，無有恚時和令消飲食噉，
令身安調，發精進行。
有瞻精進方便，堅得好法，意不捨方便，
寧肌筋骨血幹，盡精進不得中止，要當得所行。
行慧從起滅慧得道者，要不厭行直滅苦。
是五種斷意。 ^234b11

「第二五法，可增行德者。
五種定。行道弟子，是身自守得喜樂，澆漬身行，
可身一切無有一處不到喜樂，從自守樂。
譬慧浴者，亦慧浴弟子。
弟子持器，若杅若釜。
澡豆水漬，已漬和使澡豆著膩，內外著膩不復散，從漬膩故。
道行者亦如是，是身自守愛生樂，漬和相近相著，
身一切無有不著，從自守喜樂。
道弟子，是五種定，是上頭行。 ^234b21

「亦有道弟子，是身已定喜樂，澆漬身行，
可身一處無有不到從定喜樂，譬阪頭泉水池，
亦不從上來、亦不從東、亦不從南、亦不從西、
亦不從北，但從泉多水潤生遍泉水，為泉澆漬，無有一處不到水冷水。
道弟子行如是，是身定喜樂，澆漬身行，
可遍身一切無有不到，從定喜樂。
道弟子是五種定，是為第二行。 ^234b29

「亦有道弟子，是身不著愛著樂，相連至到相促相可，遍一切身到不喜樂。
譬如蓮華水中生水中長，至根至莖至葉，一切從冷水遍澆漬遍行。
道弟子身亦如是，從無有愛樂澆漬，可一切身遍從無有愛樂。
道弟子，是五種定，是為第三行。 ^234c7

「亦有道弟子，是身淨意，已除受行成行，身中無有一處不到從淨意除意。
譬如四姓亦四姓子，白#CB00626;若八丈九丈，
人頭足遍裹身遍，無有不到從白#CB00626;淨#CB00626;。
如是道弟子，是身淨意除意已有行，一切身無有不到已覆淨意除意。
道弟子，是五種定，是為第四行。 ^234c13

「亦有道弟子，受身觀諦，已熟念、熟居、熟受，
譬如住人觀坐人、坐人觀臥人。
道弟子行如是，受行相思惟熟受，以熟受、
熟念、熟事、熟受。道弟子是五種定，是為第五行。 ^234c19

「第三五法，當知五種，一為色受種、二為痛受種、
三為想受種、四為行受種、五為識受種。 ^234c23

「第四五法，當捨五蓋，一為愛欲蓋、二為瞋恚蓋、
三為睡眠蓋、四為戲樂蓋、五為悔疑蓋。 ^234c25

「第五五法，可當減。
五心意釘。若學者不信道，疑不下不可不受，
如是心意一釘為未捨，不受道法教誡故。
亦如有學者在道散名聞慧者同學者，
持惡口向喙勤意離嬈侵，若有道名聞者慧者同學者，
持惡口向喙勤意離嬈侵，如是是為五心意釘未捨。 ^234c27

「第六五法，當增道。
五根，一為信根、二為精進根、三為意根、
四為定根、五為慧根。 ^235a4

「第七五法，難受。五行得要出。
若道弟子熟受道，不念愛欲，意不著欲、
意不可欲、意不止欲、意不度欲，意縮、意惡、
意不起、意不用、意却、意穢不用惡。
譬如雞毛亦筋，入火便縮皺不得申。
如是見道弟子，行堅意不念愛欲，便不用愛欲，
便不可愛欲，意不墮愛欲，意便縮，意便縮意不起，便出念道。
欲行已出，意生意堅，意不意出意解，意不縮意不惡意起，
意無所礙無所用，意安隱，為意行故熟行故。 ^235a6

「若復生從愛欲因緣結惱憂，念為已從是解止不著得離，不復從是因緣痛痒行。
如是行者，從欲得度，瞋恚不瞋恚，侵不侵，色不色。
若道弟子，堅意不復念身，已堅意不念身，
便不欲身、不可身、不住身，意不墮愛欲便惡意起。
譬道弟子，如雞毛筋，入火便縮便皺不得申。
道弟子亦如是，已見堅不復念身，意不可身、
意不著身、意不度意，縮意惡意不起，自守生止惡，可惡念無為。
欲度身念度，身為無為，意勸意可，意止意度，
意不縮意不惡，意便申念無所礙無所用，
意隱止，從行熟行故。 ^235a15

「若從身因緣，生罪惱憂，緣生罪惱憂已，
從是解止不著度，不復從是因緣更痛。
道弟子如是，從身得要出。 ^235a26

「第八五法，令生起道，五慧定，道德者無所著無所供從，是一慧內自生。 ^235a29

「是定恒，人不能致，慧者可。
如是二慧內起生。 ^235b2

「是定從一向致得猗得道行，如是三慧內起生。 ^235b3

「是定見致樂行受亦好，如是四慧內起生。
「是定從是定自在坐自在起，如是五慧內起生。 ^235b5

「第九五法，當知五解脫，若學者道說經從道聞，
亦慧人說從慧人聞，亦同學者聞，已如說聞知法義行、
已解法便解義、已解義便受、已受便喜、
已喜身樂、已樂便意定。
定意如有知如有見，已如知見便却不用，
已不用便不著，已不著如便得解脫。
是行者一解脫。 ^235b7

「已行者得住未正意，得正意未定意，得定意未解結，
得解結未得無為，便致無為。
或時佛亦不說經，慧者同學者亦不說經，但如聞如受竟便自諷讀。
是行者二解脫。 ^235b13

「或時佛亦不說經，慧者同學者亦不說經，
但如聞法如受法，具說學者。
是行者三解脫。 ^235b17

「或時佛不說經，學者但如聞如受法，獨一處計念，
若如聞如受法具諷讀，便如應解如法解，是行者四解脫。 ^235b19

「或時不如聞不如受，亦不計念，但從行取一定相熟、
受熟、念熟，行已受定相熟、受熟、念熟、行熟，
隨便如法，便如應解，便如法解。
已如應解，已如法解便可生，已可生便哀生，
已哀生便身樂，便身知樂已樂意便止，
便如有知有見便悔，已悔便不欲，已不欲便得解脫，行者五解脫。
若道行者，得是止，得是行，意未得止便止，
意未定便定，結未盡便盡，未得度世無為便得度世無為。 ^235b22

「第十五法自證知，一不學陰、二不學戒、
三不學定、四不學慧、五不學度世解脫。
是學者五十法，是不非，是不異，有諦如，
有不惑不倒，是如有持慧意觀。 ^235c2

「第一六法者，竟無為。
不共取重，等身行止在佛慧同學者，是法不共取重，
從是得愛、從是得敬，可意已得愛、已得敬行，
聚合不諍訟，一向行定致忍，等口言、等心行，
所有戒行，不犯、不穿、不緩、不藏、不失。
為有道者可具足行，如是輩行戒者，我亦戒者，
當應比共慧者同學者，所求道要厭者，
但行直滅苦，如是輩我亦如是輩，應比共慧者同學者，
是法不共取重，亦若所有利法致從法得，
一切所得在隨器中，如是利當為同學共，
無有獨匿，是法不共取重。
為從是愛得敬得可意，已得愛、已得敬、
已得可意、已得行，得合、得聚，不諍不訟。
一心行定，從是致忍。 ^235c6

「第二六法，護行六共居，眼見色亦不喜亦不惡，但觀行意正知。
耳鼻口身意法觀，亦不喜亦不瞋，但觀止意不忘。 ^235c19

「第三六法，可識。六內入，眼內入，耳鼻口身意內入。 ^235c22

「第四六法，可捨。六愛，眼更愛，耳鼻口身意更愛。 ^235c24

「第五六法，可減。六不恭敬，一為不恭敬佛、
二為不恭敬法、三為不恭敬同學者、四為不恭敬戒、
五為惡口、六為惡知識。 ^235c26

「第六六法，可增。六恭敬，一為恭敬佛、二為恭敬法，
三為恭敬同學者，四為恭敬戒，五為好口，六為善知識。 ^235c29

「第七六法，難受。六行度世，若有言：『我有等意定心，已行已有。』
復言：『我意中瞋恚未解。』
便可報言：『莫說是。
何以故？無有是。已等心定意，已行已作已有，寧當有瞋恚耶？
無有是。何以故？有等心定意，為除瞋恚故。』 ^236a3

「二為若行者言：『我有慈意定心，已作已行已有，但有殺意不除。』
可報：『不如言。何以故？
已慈心定意，已行已作已有，寧當有殺意耶？
無有是。何以故？已有慈意定心，為無有殺意。』 ^236a8

「三為若學者言：『我有喜心等定意，已行已作已有，但意不止不可。』
報言：『莫說是。何以故？
無有是，已有等意定心，已行已增已有，寧不定不可耶？
無有是。何以故？等意定心，為除不可不定故。』 ^236a13

「四為若學者言：『我有觀定意，已行已作已有，但愛欲瞋恚未除。』
可報言：『莫說是。何以故？
已有觀定意，便無有愛欲瞋恚。』 ^236a18

「五為若行者言：『我無有疑，但意不能。』
可報言：『莫說是。何以故？
解要無有疑故。』 ^236a21

「六為若行者言：『已得定意已足，但意往念識。』
可報：『不如言，無有是，亦不應是念得定。
意無所念已足，復意行念識，無有是。
何以故？意已得度者，不應復念。』 ^236a23

「第八六法，當令有六念，一為念佛、二為念法、
三為念同學者、四為念戒，五為念與、六為念天。 ^236a27

「第九六法，當知。六無有量，一為見無有量、
二為聞無有量、三為利無有量、四為戒無有量、
五為事無有量、六為念無有量。 ^236b1

「第十六法，證自知。
六知，一神足、二徹聽、三知人意、四知本從來、
五知往生何所、六知結盡。
是行者六十法，是不非，是不異，有諦如，
有不惑不倒，是如有持慧意觀。 ^236b4

「第一七法，行者竟無為。
七寶，一為信寶、二為戒寶、三為愧寶、四為慙寶、
五為聞寶、六為施寶、七為慧寶。 ^236b8

「第二七法，可行。七覺意，一為意覺意、二為分別法覺意、
三為精進覺意、四為可覺意、五為猗覺意、
六為定覺意、七為護覺意。 ^236b11

「第三七法，當知。七有，一為不可有、二為畜生有、
三為餓鬼有、四為人有、五為天有、六為行有、七為中有。 ^236b14

「第四七法，可捨。七結，一為愛欲結、二為不可結、
三為樂有結、四為自憍慢結、五為邪結、
六為癡結、七為疑結。 ^236b17

「第五七法，可減。惡人七法，一為不信、二為無有愧、
三為無有慙、四為無有精進、五為忘意、
六為不定意、七為無有慧。 ^236b20

「第六七法，增慧。七慧者法，一為信、二為愧、
三為慚、四為發精進、五為守意、六為定、七為慧。 ^236b23

「第七七法，難受知。
七識止處，有色身異身異相。
譬如或人中、或天上，是為一識止處。 ^236b26

「有色若干身一想。
譬如天上天，名為梵，上頭有，是為二識止處。 ^236b28

「有在色處，一身一想。
譬如天名為自明，是為三識止處。 ^236c1

「有無有色處行者，一切從色度滅恚念無有量行止。
譬如天名為空，是為四識止處。 ^236c3

「有無有色處行者，一切從空得度，行識無有量止。
譬如天名為識，是為五識止處。 ^236c5

「有不在色行者，無有想亦不離想。
譬如天名為無有想，是為七識止處。 ^236c7

「第八七法，行令有定意。
一為直見、二為直念、三為直語、四為直法、
五為直業、六為直方便、七為直意。 ^236c9

「第九七法，當知。七現恩，一為若道行者，
意在佛信入道根生，住無有能壞，若沙門、
若婆羅門、若天、若魔、若梵亦餘世間行者。
二為持戒守律攝戒，出入成畏死罪，持戒學戒。
三為有好知識，有好同居，有好自歸。
四為獨居不二共牽行、牽身、牽意。
五為持精進行，堅精進行，不捨道法方便。
六為意計，寧身肌筋骨血幹壞，但當所應行者發精進。
七為有瞻者堅行者，不捨方便者，道法行應得已未得，
精進不得中止，守意行最意持行自久行久說意不忘。
七為念慧行知生滅得慧意。
是為七現恩。 ^236c12

「第十七法，當令有證。
一有法、二有解、三知時、四知足、五知身、
六知眾、七知人前後。
是行者七十法，是不非，是不異，有諦如，
有不惑不倒，是如有持慧意觀。
長阿含十報法經卷上
 ^236c23
