
other:: 
pin:: 中阿含經卷第三十四
translator:: 東晉罽賓三藏瞿曇僧伽提婆譯
jing:: 
###  136 商人求財經
（一三六）大品商人求財經第二十〔第三念誦〕
我聞如是：
一時，佛遊舍衛國，在勝林給孤獨園。 ^642a29

爾時，世尊告諸比丘：「乃往昔時，閻浮洲中諸商人等皆共集會在賈客堂，
而作是念：『我等寧可乘海裝船，入大海中取財寶來，以供家用。』
復作是念：『諸賢入海，不可豫知安隱、不安隱，
我等寧可各各備辦浮海之具，謂羖羊皮囊、
大瓠、押栰。』彼於後時各各備辦浮海之具，
羖羊皮囊、大瓠、押栰，便入大海。
彼在海中為摩竭魚王破壞其船，彼商人等各各自乘浮海之具，
羖羊皮囊、大瓠、押栰，浮向諸方。 ^642b1

「爾時，海東大風卒起，吹諸商人至海西岸，
彼中逢見諸女人輩，極妙端正，一切嚴具以飾其身。
彼女見已，便作是語：『善來，諸賢！
快來，諸賢！此間極樂最妙好處，園觀浴池、
坐臥處所、林木蓊欝，多有錢財、金銀、水精、
琉璃、摩尼、真珠、碧玉、白珂、車#CB00006;、
珊瑚、虎珀、馬瑙、瑇瑁、赤石、旋珠，盡與諸賢，
當與我等共相娛樂，莫令閻浮洲商人南行，乃至於夢。』
彼商人等皆與婦人共相娛樂。
彼商人等因共婦人合會，生男或復生女。
彼於後時，閻浮洲有一智慧商人獨住靜處，
而作是念：『以何等故？
此婦人輩制於我等不令南行耶？
我寧可伺共居婦人，知彼眠已，安徐而起，當竊南行。』 ^642b10

「彼閻浮洲一智慧商人則於後，伺共居婦人，
知彼眠已，安徐而起，即竊南行。
彼閻浮洲一智慧商人既南行已，遙聞大音高聲喚叫，
眾多人聲啼哭懊惱，喚父呼母，呼喚妻子及諸愛念親親朋友，
好閻浮洲安隱快樂，不復得見。
彼商人聞已，極大恐怖，身毛皆竪，莫令人及非人觸嬈我者。
於是，閻浮洲一智慧商人自制恐怖，復進南行。
彼閻浮洲一智慧商人進行南已，忽見東邊有大鐵城，
見已，遍觀不見其門，乃至可容猫子出處。 ^642b23

「彼閻浮洲一智慧商人見鐵城北有大叢樹，
即往至彼大叢樹所，安徐緣上，上已，問彼大眾人曰：『諸賢！
汝等何故，啼哭懊惱，喚父呼母，呼喚妻子及諸愛念親親朋友？
好閻浮洲安隱快樂，不復得見耶？』
時，大眾人便答彼曰：『賢者！
我等是閻浮洲諸商人也，皆共集會在賈客堂，
而作是念：「我等寧可乘海裝船，入大海中取財寶來以供家用。」
賢者！我等復作是念：「諸賢！
我等入海，不可豫知安隱、不安隱，我等寧可各各備辦浮海之具，
謂羖羊皮囊、大瓠、押栰。」
賢者！我於後時各各備辦浮海之具，謂羖羊皮囊、
大瓠、押栰，便入大海。
賢者！我等在海中，為摩竭魚王破壞其船。
賢者！我等商人各各自乘浮海之具，羖羊皮囊、
大瓠、押栰，浮向諸方。
爾時，海東大風卒起，吹我等商人至海西岸，
彼中逢見諸女人輩，極妙端正，一切嚴具以飾其身。
彼女見已，便作是語：「善來，諸賢！
快來，諸賢！此間極樂最妙好處，園觀浴池、
坐臥處所、林木蓊欝，多有錢財、金銀、水精、
琉璃、摩尼、真珠、碧玉、白珂、車#CB00006;、
珊瑚、虎珀、馬瑙、瑇 #CB04926;、
赤石、旋珠，盡與諸賢，當與我等共相娛樂，
莫令閻浮洲商人南行，乃至於夢。」 ^642c4

「『賢者！我等與彼婦人共相娛樂。
我等因共婦人合會，生男或復生女。
賢者！若彼婦人不聞閻浮洲餘諸商人在於海中，
為摩竭魚王破壞船者，則與我等共相娛樂。
賢者！若彼婦人聞閻浮洲有諸商人在於海中，
為摩竭魚王破壞船者，便食我等，極遭逼迫。
若食人時，有餘髮毛及爪齒者，彼婦人等盡取食之。
若食人時，有血渧地，彼婦人等便以手爪掘地深四寸，取而食之。
賢者！當知我等閻浮洲商人本有五百人，
於中已噉二百五十，餘有二百五十，今皆在此大鐵城中。
賢者！汝莫信彼婦人語，彼非真人，是羅剎鬼耳。』 ^642c27

「於是，閻浮洲一智慧商人於大叢樹安徐下已，
復道而還彼婦人所本共居處，知彼婦人故眠未寤，
即於其夜，彼閻浮洲一智慧商人速往至彼閻浮洲諸商人所，
便作是語：『汝等共來！
當至靜處，汝各獨往，勿將兒去，當共在彼，密有所論。』
彼閻浮洲諸商人等共至靜處，各自獨去，不將兒息。 ^643a10

「於是，閻浮洲一智慧商人語曰：『諸商人！
我則獨住於安靜處，而作是念：「以何等故？
此婦人輩制於我等不令南行耶？
我寧可伺共居婦人，知彼眠已，安徐而起，當竊南行。」
於是，我便伺共居婦人，知彼眠已，我安徐起，即竊南行。
我南行已，遙聞大音高聲喚叫，眾多人聲啼哭懊惱，
喚父呼母，呼喚妻子及諸愛念親親朋友，
好閻浮洲安隱快樂，不復得見。
我聞是已，極大恐怖，身毛皆竪，莫令人及非人觸嬈我者。
於是，我便自制恐怖，復進南行，進南行已，
忽見東邊有大鐵城，見已，遍觀不見其門，乃至可容猫子出處。 ^643a17

「『我復見於大鐵城北有大叢樹，即往至彼大叢樹所，
安徐緣上，上已，問彼大眾人曰：「諸賢！
汝等何故，啼哭懊惱，喚父呼母，呼喚妻子及諸愛念親親朋友？
好閻浮洲安隱快樂，不復得見耶？」
彼大眾人而答我曰：「賢者！
我等是閻浮洲諸商人，皆共集會在賈客堂，
而作是念：『我等寧可乘海裝船，入大海中取財寶來以供家用。』
賢者！我等復作是念：『諸賢！
我等入海，不可豫知安隱、不安隱，我等寧可各各備辦浮海之具，
謂羖羊皮囊、大瓠、押栰。』
賢者！我等後時各各備辦浮海之具，謂羖羊皮囊、
大瓠、押栰，便入大海。
賢者！我等在海中，為摩竭魚王破壞其船。
賢者！我等商人各各自乘浮海之具，羖羊皮囊、
大瓠、押栰，浮向諸方。
爾時，海東大風卒起，吹我等商人至海西岸，
彼中逢見諸女人輩，極妙端正，一切嚴具以飾其身，
彼女見已，便作是語：『善來，諸賢！
快來，諸賢！此間極樂最妙好處，園觀浴池、
坐臥處所、林木蓊欝，多有錢財、金銀、水精、
琉璃、摩尼、真珠、碧玉、白珂、車#CB00006;、
珊瑚、虎珀、馬瑙、瑇瑁、赤石、旋珠，盡與諸賢，
當與我等共相娛樂，莫令閻浮洲商人南行，乃至於夢。』
賢者！我等與彼婦人共相娛樂。
我等因共婦人合會，生男或復生女。
賢者！若彼婦人不聞閻浮洲更有商人在於海中，
為摩竭魚王破壞船者，則與我等共相娛樂。
賢者！若彼婦人聞閻浮洲更有商人在於海中，
為摩竭魚王破壞船者，便食我等，極遭逼迫。
若食人時，有餘髮毛及爪齒者，彼婦人等盡取食之。
若食人時，有血渧地，彼婦人等便以手爪掘地深四寸，取而食之。
賢者！當知我等閻浮洲商人本有五百人，
於中已噉二百五十，餘有二百五十，今皆在此大鐵城中。
賢者！汝莫信彼婦人語，彼非真人，是羅剎鬼耳。」』 ^643a29

「於是，閻浮洲諸商人問彼閻浮洲一智慧商人曰：『賢者！
不問彼大眾人，諸賢！
頗有方便令我等及汝等從此安隱度至閻浮洲耶？』
閻浮洲一智慧商人答曰：『諸賢！
我時脫不如是問也。』
於是，閻浮洲諸商人語曰：『賢者！
還去至本共居婦人處已，伺彼眠時，安徐而起，更竊南行。』
復往至彼大眾人所問曰：『諸賢！
頗有方便令我等及汝等從此安隱度至閻浮洲耶？』
於是，閻浮洲一智慧商人為諸商人默然而受。 ^643c6

「是時，閻浮洲一智慧商人還至共居婦人處已，
伺彼眠時，安徐而起，即竊南行，復往至彼大眾人所，
問曰：『諸賢！頗有方便令我等及汝等從此安隱度至閻浮洲耶？』
彼大眾人答曰：『賢者！
更無方便令我等從此安隱度至閻浮洲。
賢者！我作是念：「我等當共破掘此牆，還歸本所。」
適發心已，此牆轉更倍高於常。
賢者！是謂方便令我等不得從此安隱度至閻浮洲。
賢者！別有方便可令汝等從此安隱度至閻浮洲，我等永無方便。
諸賢！我等聞天於空中唱曰：「閻浮洲諸商人愚癡不定，亦不善解。
所以者何？不能令十五日說從解脫時而南行，
彼有 #CB02570;馬王，食自然粳米，
安隱快樂，充滿諸根，再三唱曰：『誰欲度彼岸，
誰欲使我脫，誰欲使我將從此安隱度至閻浮洲耶？』
汝等可共詣#CB02570;馬王而作是語：
『我等欲得渡至彼岸，願脫我等，願將我等從此安隱度至閻浮洲。』」
賢者！是謂方便令汝等從此安隱度至閻浮洲。
商人汝來！可往至彼#CB02570;馬王所，
而作是語：「我等欲得渡至彼岸，願脫我等，願將我等從此安隱度至閻浮洲。」』 ^643c16

「於是，閻浮洲有一智慧商人語曰：『諸商人！
今時往詣#CB02570;馬王所，
而作是語：「我等欲得渡至彼岸，願脫我等，願將我等從此安隱度至閻浮洲。」
諸商人隨諸天意，諸商人若使十五日說從解脫時，
#CB02570;馬王食自然粳米，
安隱快樂，充滿諸根，再三唱曰：「誰欲渡彼岸，
誰欲從我脫，誰欲使我將從此安隱度至閻浮洲耶？」
我等爾時即往彼所，而作是語：「我等欲得渡至彼岸，
願脫我等，願將我等從此安隱度至閻浮洲。」』 ^644a8

「於是，#CB02570;馬王後十五日說從解脫時，
食自然粳米，安隱快樂，充滿諸根，再三唱曰：『誰欲得度彼岸？
我當脫彼，我當將彼從此安隱度至閻浮洲。』
時，閻浮洲諸商人聞已，即便往詣#CB02570;馬王所而作是語：
『我等欲得度至彼岸，願脫我等，願將我等從此安隱度至閻浮洲。』
時 #CB02570;馬王語曰：『商人！
彼婦人等必當抱兒共相將來而作是語：「諸賢！
善來還此，此間極樂最妙好處，園觀浴池、
坐臥處所、林木蓊欝，多有錢財、金銀、水精、
琉璃、摩尼、真珠、碧玉、白珂、車#CB00006;、
珊瑚、虎珀、馬瑙、玳瑁、赤石、旋珠，盡與諸賢，
當與我等共相娛樂，設不用我者，當憐念兒子。」
若彼商人而作是念：「我有男女，我有極樂最妙好處，
園觀浴池、坐臥處所、林木蓊欝，我多有錢財、
金銀、水精、琉璃、摩尼、真珠、碧玉、白珂、車#CB00006;、
珊瑚、虎珀、馬瑙、玳瑁、赤石、旋珠。」
者，彼雖騎我正當背中，彼必顛倒，落墮於水，
便當為彼婦人所食，當遭逼迫。
若食人時，有餘髮毛及爪齒者，彼婦人便當盡取食之。
復次，若食人時，有血渧地，彼婦人等便以手爪掘地深四寸，
取而食之。若彼商人不作是念：「我有男女，
我有極樂最妙好處，園觀浴池、坐臥處所、
林木蓊欝，我多有錢財、金銀、水精、琉璃、
摩尼、真珠、碧玉、白珂、車#CB00006;、
珊瑚、虎珀、馬瑙、玳瑁、赤石、旋珠。」
者，彼雖持我身上一毛，彼必安隱度至閻浮洲。』」 ^644a18

於是，世尊告諸比丘：「彼婦人等抱兒子來，
而作是語：『諸賢！善來還此，此間極樂最妙好處，
園觀浴池、坐臥處所、林木蓊欝，多有錢財、
金銀、水精、琉璃、摩尼、真珠、碧玉、白珂、車#CB00006;、
珊瑚、虎珀、馬瑙、玳瑁、赤石、旋珠，盡與諸賢，當與我等共相娛樂。』
若彼商人而作是念：『我有男女，我有極樂最妙好處，
園觀浴池、坐臥處所、林木蓊欝，我多有錢財、
金銀、水精、琉璃、摩尼、真珠、碧玉、白珂、車#CB00006;、
珊瑚、虎珀、馬瑙、玳瑁、赤石、旋珠。』
者，彼雖得騎#CB02570;馬王脊正當背中，
彼必顛倒，落墮於水，便當為彼婦人所食，當遭逼迫。
若食人時，有餘髮毛及爪齒者，彼婦人等盡取食之。
復次，食彼人時，有血渧地，彼婦人等便以手爪掘地深四寸，
取而食之。若彼商人不作是念：『我有男女，
我有極樂最妙好處，園觀浴池、坐臥處所、
林木蓊欝，我多有錢財、金銀、水精、琉璃、
摩尼、真珠、碧玉、白珂、車#CB00006;、
珊瑚、虎珀、馬瑙、玳瑁、赤石、旋珠。』
者，彼雖持#CB02570;馬王一毛者，彼必安隱度至閻浮洲。 ^644b16

「諸比丘！我說此喻，欲令知義，此說是義，
我法善說，發露極廣，善護無有空缺，如橋栰浮具，
遍滿流布，乃至天、人。
如是我法善說，發露極廣，善護無有空缺，
如橋栰浮具，遍滿流布，乃至天、人。 ^644c7

「若有比丘作如是念：『眼是我，我有眼，耳、
鼻、舌、身、意是我，我有意。』
者，彼比丘必被害，猶如商人為羅剎所食。
我法善說，發露極廣，善護無有空缺，如橋栰浮具，
遍滿流布，乃至天、人。
如是我法善說，發露極廣，善護無有空缺，
如橋栰浮具，遍滿流布，乃至天、人。
若有比丘作如是念：『眼非是我，我無有眼，
耳、鼻、舌、身、意非是我，我無有意。』
者，彼比丘得安隱去，猶如商人乘#CB02570;馬王安隱得度。
我法善說，發露極廣，善護無有空缺，如橋栰浮具，
遍滿流布，乃至天、人。
如是我法善說，發露極廣，善護無有空缺，
如橋栰浮具，遍滿流布，乃至天、人。 ^644c11

「若有比丘作如是念：『色是我，我有色，聲、
香、味、觸、法是我，我有法。』
者，彼比丘必被害，猶如商人為羅剎所食。
我法善說，發露極廣，善護無有空缺，如橋栰浮具，
遍滿流布，乃至天、人。
如是我法善說，發露極廣，善護無有空缺，
如橋栰浮具，遍滿流布，乃至天、人。
若有比丘作如是念：『色非是我，我無有色，
聲、香、味、觸、法非是我，我無有法。』
者，彼比丘得安隱去，猶如商人乘#CB02570;馬王安隱得度。
我法善說，發露極廣，善護無有空缺，如橋栰浮具，
遍滿流布，乃至天、人。
如是我法善說，發露極廣，善護無有空缺，
如橋栰浮具，遍滿流布，乃至天、人。 ^644c24

「若有比丘作如是念：『色陰是我，我有色陰，
覺、想、行、識陰是我，我有識陰。』
者，彼比丘必被害，猶如商人為羅剎所食。
我法善說，發露極廣，善護無有空缺，如橋栰浮具，
遍滿流布，乃至天、人。
如是我法善說，發露極廣，善護無有空缺，
如橋栰浮具，遍滿流布，乃至天、人。
若有比丘作如是念：『色陰非是我，我無有色陰，
覺、想、行、識陰非是我，我無有識陰。』
者，彼比丘得安隱去，猶如商人乘#CB02570;馬王安隱得度。
我法善說，發露極廣，善護無有空缺，如橋栰浮具，
遍滿流布，乃至天、人。
如是我法善說，發露極廣，善護無有空缺，
如橋栰浮具，遍滿流布，乃至天、人。 ^645a7

「若有比丘作如是念：『地是我，我有地，水、
火、風、空、識是我，我有識。』
者，彼比丘必被害，猶如商人為羅剎所食。
我法善說，發露極廣，善護無有空缺，如橋栰浮具，
遍滿流布，乃至天、人。
如是我法善說，發露極廣，善護無有空缺，
如橋栰浮具，遍滿流布，乃至天、人。
若有比丘作如是念：『地非是我，我無有地，
水、火、風、空、識非是我，我無有識。』
者，彼比丘得安隱去，猶如商人乘#CB02570;馬王安隱得度。」 ^645a20

於是，世尊說此頌曰：
　　「若有不信於，佛說正法律，
　　彼人必被害，如為羅剎食。
　　若人有信於，佛說正法律，
　　彼得安隱度，如乘#CB02570;馬王。」 ^645b1

佛說如是。彼諸比丘聞佛所說，歡喜奉行。 ^645b6

商人求財經第二十竟〔四千二百七十三字〕
jing:: 
###  137 世間經
（一三七）中阿含大品世間經第二十一 ^645b8

我聞如是：
一時，佛遊舍衛國，在勝林給孤獨園。 ^645b11

爾時，世尊告諸比丘：「如來自覺世間，亦為他說，如來知世間。
如來自覺世間習，亦為他說，如來斷世間習。
如來自覺世間滅，亦為他說，如來世間滅作證。
如來自覺世間道跡，亦為他說，如來修世間道跡。
若有一切盡普正，有彼一切如來知見覺得。
所以者何？如來從昔夜覺無上正盡之覺，
至于今日夜，於無餘涅槃界，當取滅訖。
於其中間，若如來口有所言說，有所應對者，
彼一切是真諦，不虛不離於如，亦非顛倒，
真諦審實，若說師子者，當如說如來。
所以者何？如來在眾有所講說，謂師子吼，
一切世間，天及魔、梵、沙門、梵志，從人至天，
如來是梵有，如來至冷有，無煩亦無熱，真諦不虛有。」
於是，世尊說此頌曰：
　　「知一切世間，出一切世間，
　　說一切世間，一切世如真。
　　彼最上尊雄，能解一切縛，
　　得盡一切業，生死悉解脫。
　　是天亦是人，若有歸命佛，
　　稽首禮如來，甚深極大海。
　　知已亦修敬，諸天香音神，
　　彼亦稽首禮，謂隨於死者。
　　稽首禮智士，歸命人之上，
　　無憂離塵安，無礙諸解脫。
　　是故當樂禪，住遠離極定，
　　當自作燈明，無我必失時。
　　失時有憂慼，謂墮地獄中。」 ^645b12

佛說如是。彼諸比丘聞佛所說，歡喜奉行。 ^645c11

世間經第二十一竟〔三百九十六字〕
jing:: 
###  138 福經
（一三八）中阿含大品福經第二十二 ^645c13

我聞如是：
一時，佛遊舍衛國，在勝林給孤獨園。 ^645c16

爾時，世尊告諸比丘：「莫畏於福，愛樂意所念。
所以者何？福者是說樂。
畏於福，不愛樂意所念。
所以者何？非福者，是說苦。
何以故？我憶往昔長夜作福，長夜受報，愛樂意所念。
我往昔時七年行慈，七返成敗，不來此世，
世敗壞時，生晃昱天，世成立時，來下生空梵宮殿中，
於彼梵中，作大梵天，餘處千返作自在天王，
三十六返作天帝釋，復無量返作剎利頂生王。 ^645c17

「比丘！我作剎利頂生王時，有八萬四千大象，
被好乘具，眾寶珓飾，白珠珞覆，于娑賀象王為首。
比丘！我作剎利頂生王時，有八萬四千馬，
被好乘具，眾寶嚴飾，金銀交絡，#CB02570;馬王為首。
比丘！我作剎利頂生王時，有八萬四千車，
四種珓飾，莊以眾好，師子、虎豹斑文之皮織成雜色，
種種珓飾，極利疾名樂聲車為首。
比丘！我作剎利頂生王時，有八萬四千大城，
極大富樂，多有人民，拘舍惒提王城為首。
比丘！我作剎利頂生王時，有八萬四千樓，
四種寶樓，金、銀、琉璃及水精，正法殿為首。 ^645c25

「比丘！我作剎利頂生王時，有八萬四千御座，
四種寶座，金、銀、琉璃及水精，敷以氍氀、
毾 #CB01070;，覆以錦綺羅縠，
有儭體被，兩頭安枕，加陵伽波惒羅、波遮悉哆羅那。
比丘！我作剎利頂生王時，有八萬四千雙衣，
有初摩衣，有錦繒衣，有劫貝衣，有加陵伽波惒羅衣。
比丘！我作剎利頂生王時，有八萬四千女，
身體光澤，皦潔明淨，美色過人，小不及天，
恣容端正，覩者歡悅，眾寶瓔珞嚴飾具足，
盡剎利種女，餘族無量。 ^646a7

「比丘！我作剎利頂生王時，有八萬四千種食，
晝夜常供，為我故設，欲令我食。
比丘！彼八萬四千種食中，有一種食，極美淨潔，
無量種味，是我常所食。
比丘！彼八萬四千女中，有一剎利女，最端正姝妙，常奉侍我。
比丘！彼八萬四千雙衣中，有一雙衣，或初摩衣，
或錦繒衣，或劫貝衣，或加陵伽波惒邏衣，是我常所著。
比丘！彼八萬四千御座中，有一御座，或金或銀，
或琉璃，或水精，敷以氍氀、毾 #CB01070;，
覆以錦綺羅縠，有儭體被，兩頭安枕，加陵伽波惒邏、
波遮悉哆邏那，是我常所臥。 ^646a17

「比丘！彼八萬四千樓觀中，有一樓觀，或金或銀，
或琉璃，或水精，名正法殿，是我常所住。
比丘！彼八萬四千大城中，有一城極大富樂，
多有人民，名拘舍惒提，是我常所居。
比丘！彼八萬四千車中而有一車，莊以眾好，
師子、虎豹斑文之皮織成雜色，種種莊飾，
極利疾名樂聲車，是我常所載，至觀望園觀。
比丘！彼八萬四千馬中而有一馬，體紺青色，
頭像如烏，名#CB02570;馬王，
是我常所騎，至觀望園觀。
比丘！彼八萬四千大象中而有一象，舉體極白，
七支盡正，名于娑賀象王，是我常所乘，至觀望園觀。 ^646a28

「比丘！我作此念：『是何業果，為何業報，令我今日有大如意足，
有大威德，有大福祐，有大威神？』
比丘！我復作此念：『是三業果，為三業報，
令我今日有大如意足，有大威德，有大福祐，有大威神。
一者布施，二者調御，三者守護。』」 ^646b11

於是，世尊說此頌曰：
　　「觀此福之報，妙善多饒益，
　　比丘我在昔，七年修慈心。
　　七反成敗劫，不來還此世，
　　世間敗壞時，生於晃昱天。
　　世間轉成時，生於梵天中，
　　在梵為大梵，千生自在天。
　　三十六為釋，無量百頂王，
　　剎利頂生王，為人之最尊。
　　如法非刀杖，政御於天下，
　　如法不加抂，正安樂教授。
　　如法轉相傳，遍一切大地，
　　大富多錢財，生於如是族。
　　財穀具足滿，成就七寶珍，
　　因此大福祐，所生得自在。
　　諸佛御於世，彼佛之所說，
　　知此甚奇特，見神通不少。
　　誰知而不信，如是生於冥，
　　是故當自為，欲求大福祐，
　　當恭敬於法，常念佛法律。」 ^646b16

佛說如是。彼諸比丘聞佛所說，歡喜奉行。 ^646c7

福經第二十二竟〔一千一百五十四字〕
jing:: 
###  139 息止道經
（一三九）中阿含大品息止道經第二十三〔第三念誦〕 ^646c8

我聞如是：
一時，佛遊舍衛國，在勝林給孤獨園。 ^646c11

爾時，世尊告諸比丘：「年少比丘始成就戒，
當以數數詣息止道觀相，骨相、青相、腐相、
食相、骨鏁相。彼善受善持此相已，還至住處，
澡洗手足，敷尼師檀，在於床上結加趺坐，
即念此相，骨相、青相、腐相、食相、骨鏁相。
所以者何？若彼比丘修習此相，速除心中欲恚之病。」 ^646c12

於是，世尊說此頌曰：
　　「若年少比丘，覺未得上意，
　　當詣息止道，欲除其婬欲。
　　心中無恚諍，慈愍於眾生，
　　遍滿一切方，往至觀諸身。
　　當觀於青相，及以爛腐壞，
　　觀鳥蟲所食，骨骨節相連。
　　修習如是相，還歸至本處，
　　澡洗於手足，敷床正基坐。
　　當以觀真實，內身及外身，
　　盛滿大小便，心腎肝肺等。
　　若欲分衛食，到人村邑間，
　　如將鎧纏絡，常正念在前。
　　若見色可愛，清淨欲相應，
　　見已觀如真，正念佛法律。
　　此中無骨筋，無肉亦無血，
　　無腎心肝肺，無有涕唾腦。
　　一切地皆空，水種亦復然，
　　空一切火種，風種亦復空。
　　若所有諸覺，清淨欲相應，
　　彼一切息止，如慧之所觀。
　　如是行精懃，常念不淨想，
　　永斷婬怒癡，除一切無明，
　　興起清淨明，比丘得苦邊。」 ^646c18

佛說如是。彼諸比丘聞佛所說，歡喜奉行。 ^647a13

息止道經第二十三竟〔三百七十二字〕
jing:: 
###  140 至邊經
（一四〇）中阿含大品至邊經第二十四 ^647a14

我聞如是：
一時，佛遊舍衛國，在勝林給孤獨園。 ^647a17

爾時，世尊告諸比丘：「於生活中下極至邊，謂行乞食。
世間大諱，謂為禿頭手擎鉢行，彼族姓子為義故受。
所以者何？以厭患生老病死、愁慼啼哭、
憂苦懊惱，或得此淳具足大苦陰邊，汝等非如是心出家學道耶？」 ^647a18

時，諸比丘白曰：「如是。」
世尊復告諸比丘曰：「彼愚癡人以如是心出家學道，
而行伺欲染著至重，濁纏心中，憎嫉無信，
懈怠失正念，無正定，惡慧心狂，調亂諸根，
持戒極寬，不修沙門，不增廣行。
猶人以墨浣墨所污，以血除血，以垢除垢，
以濁除濁，以廁除廁，但增其穢。
從冥入冥，從闇入闇，我說彼愚癡人持沙門戒亦復如是。
謂彼人伺欲染著至重，濁纏心中，憎嫉無信，
懈怠失正念，無正定，惡慧心狂，調亂諸根，
持戒極寬，不修沙門，不增廣行。
猶無事處燒人殘木，彼火燼者，非無事所用，
亦非村邑所用，我說彼愚癡人持沙門戒亦復如是。
謂彼人行伺欲染著至重，濁纏心中，憎嫉無信，
懈怠失正念，無正定，惡慧心狂，調亂諸根，
持戒極寬，不修沙門，不增廣行。」 ^647a23

於是，世尊說此頌曰：
　　「愚癡失欲樂，復失沙門義，
　　俱忘失二邊，猶燒殘火燼。
　　猶如無事處，燒人殘火燼，
　　無事村不用。　人著欲亦然，
　　猶燒殘火燼，俱忘失二邊。」 ^647b9

佛說如是。彼諸比丘聞佛所說，歡喜奉行。 ^647b16

至邊經第二十四竟〔四百二十二字〕
jing:: 
###  141 喻經
（一四一）中阿含大品喻經第二十五 ^647b17

我聞如是：
一時，佛遊舍衛國，在勝林給孤獨園。 ^647b20

爾時，世尊告諸比丘：「若有無量善法可得，
彼一切以不放逸為本，不放逸為習，因不放逸生，
不放逸為首；不放逸者，於諸善法為最第一。
猶作田業，彼一切因地、依地、立地，得作田業。
如是若有無量善法可得，彼一切以不放逸為本，
不放逸為習，因不放逸生，不放逸為首；
不放逸者，於諸善法為最第一。
猶種子村及與鬼村，百穀藥木得生長養，
彼一切因地、依地、立地，得生長養。 ^647b21

「如是，若有無量善法可得，彼一切以不放逸為本，
不放逸為習，因不放逸生，不放逸為首；
不放逸者，於諸善法為最第一。
猶諸根香，沈香為第一。
猶諸樹香，赤栴檀為第一。
猶諸水華，青蓮華為第一。
猶諸陸華，須摩那華為第一。
猶諸獸跡，彼一切悉入象跡中，象跡盡攝，
彼象跡者為最第一，謂廣大故。
如是，若有無量善法可得，彼一切以不放逸為本，
不放逸為習，因不放逸生，不放逸為首；
不放逸者，於諸善法為最第一。
猶諸獸中，彼師子王為最第一。
猶如列陣共鬪戰時，唯要誓為第一。
猶樓觀椽，彼一切皆依承椽梁立，承椽梁、
承椽梁皆攝持之，承椽梁者為最第一，謂盡攝故。 ^647c1

「如是，若有無量善法可得，彼一切以不放逸為本，
不放逸為習，因不放逸生，不放逸為首；
不放逸者，於諸善法為最第一。
猶如諸山，須彌山王為第一。
猶如諸泉，大泉攝水，大海為第一。
猶諸大身，阿須羅王為第一。
猶諸瞻侍，魔王為第一。
猶諸行欲，頂生王為第一。
猶如諸小王，轉輪王為第一。
猶如虛空諸星宿，月殿為第一。
猶諸綵衣，白練為第一。
猶諸光明，慧光明為第一。
猶如諸眾，如來弟子眾第一。
猶如諸法，有為及無為，愛盡、無欲、滅盡、涅槃為第一。
猶諸眾生，無足、二足、四足、多足，色、無色、
有想、無想，乃至非有想非無想，如來於彼為極第一，
為大為上，為最為勝，為尊為妙。
猶如因牛有乳，因乳有酪，因酪有生酥，
因生酥有熟酥，因熟酥有酥精，酥精為第一，
為大為上，為最為勝，為尊為妙。
如是若有諸眾生，無足、二足、四足、多足，
色、無色、有想、無想，乃至非有想非無想，
如來於彼為極第一，為大為上，為最為勝，為尊為妙。」 ^647c15

於是，世尊說此頌曰：
　　「若有求財物，極好轉增多，
　　稱譽不放逸，事無事慧說。
　　有不放逸者，必取二俱義，
　　即此世能獲，後世亦復得，
　　雄猛觀諸義，慧者必解脫。」 ^648a5

佛說如是。彼諸比丘聞佛所說，歡喜奉行。 ^648a12

喻經第二十五竟〔七百七十一字〕中阿含經卷第三十四
〔七千三百八十八字〕中阿含經大品第一竟
〔五萬三百六十九字〕 " wit=
 ^648a13
