
other:: 
pin:: 中阿含經卷第五十六
translator:: 東晉罽賓三藏瞿曇僧伽提婆譯
jing:: 
###  204 羅摩經
（二〇四）晡利多品羅摩經第三〔第五後誦〕
我聞如是：
一時，佛遊舍衛國，在於東園鹿子母堂。 ^775c8

爾時，世尊則於晡時從燕坐起，堂上來下，
告尊者阿難：「我今共汝至阿夷羅婆提河浴。」 ^775c9

尊者阿難白曰：「唯然。」
尊者阿難執持戶鑰，遍詣諸屋而彷徉，
見諸比丘，便作是說：「諸賢！
可共詣梵志羅摩家。」
諸比丘聞已，便共往詣梵志羅摩家。
世尊將尊者阿難往至阿夷羅婆提河，
脫衣岸上，便入水浴，浴已還出，拭體著衣。 ^775c11

爾時，尊者阿難立世尊後，執扇扇佛。
於是，尊者阿難叉手向佛，白曰：「世尊！
梵志羅摩家極好整頓，甚可愛樂，唯願世尊以慈愍故，往至梵志羅摩家。」
世尊為尊者阿難默然而受。
於是世尊將尊者阿難往至梵志羅摩家。 ^775c16

爾時，梵志羅摩家，眾多比丘集坐說法，
佛住門外，待諸比丘說法訖竟。
眾多比丘尋說法訖，默然而住。
世尊知已，謦欬敲門，諸比丘聞，即往開門，
世尊便入梵志羅摩家，於比丘眾前敷座而坐，
問曰：「諸比丘向說何等？
以何事故集坐在此？」 ^775c21

時，諸比丘答曰：「世尊！
向者說法，以此法事集坐在此。」 ^775c27

世尊歎曰：「善哉！善哉！
比丘集坐當行二事：一曰說法，二曰默然。
所以者何？我亦為汝說法，諦聽，諦聽，善思念之。」 ^775c28

時，諸比丘白曰：「唯然。
當受教聽。」 ^776a2

佛言：「有二種求，一曰聖求，二曰非聖求。
云何非聖求？有一實病法、求病法，實老法、
死法、愁憂慼法，實穢污法、求穢污法。
云何實病法求病法？
云何病法耶？兒子、兄弟是病法也。
象馬、牛羊、奴婢、錢財、珍寶、米穀是病害法，
眾生於中觸染貪著，憍慠受入，不見災患，
不見出要，而取用之。
云何老法、死法、愁憂慼法，穢污法耶？
兒子、兄弟是穢污法，象馬、牛羊、奴婢、錢財、
珍寶、米穀是穢法害法，眾生於中染觸貪著，
憍慠受入，不見災患，不見出要，而取用之。
彼人欲求無病無上安隱涅槃，得無病無上安隱涅槃者，終無是處。
求無老、無死、無愁憂慼，無穢污無上安隱涅槃，
得無老、無死、無愁憂慼、無穢污無上安隱涅槃者，終無是處。
是謂非聖求。 ^776a3

「云何聖求耶？有一作是念：『我自實病法，
無辜求病法，我自實老法、死法，愁憂慼法，
穢污法，無辜求穢污法。
我今寧可求無病無上安隱涅槃，求無老、
無死，無愁憂慼，無穢污法無上安隱涅槃。』
彼人便求無病無上安隱涅槃，得無病無上安隱涅槃者，必有是處。
求無老、無死，無愁憂慼，無穢污無上安隱涅槃，
得無老、無死，無愁憂慼，無穢污無上安隱涅槃者，必有是處。 ^776a17

「我本未覺無上正盡覺時，亦如是念：『我自實病法，
無辜求病法，我自實老法、死法，愁憂慼法，
穢污法，無辜求穢污法，我今寧可求無病無上安隱涅槃，
求無老、無死、無愁憂慼，無穢污無上安隱涅槃耶？』
我時年少童子，清淨青髮，盛年年二十九，
爾時極多樂戲，莊飾遊行。
我於爾時，父母啼哭，諸親不樂，我剃除鬚髮，
著袈裟衣，至信、捨家、無家、學道，護身命清淨，
護口、意命清淨。我成就此戒身已，欲求無病無上安隱涅槃，
無老、無死、無愁憂慼，無穢污無上安隱涅槃故，
便往阿羅羅伽羅摩所，問曰：『阿羅羅！
我欲於汝法行梵行，為可爾不？』
阿羅羅答我曰：『賢者！
我無不可，汝欲行便行。』
我復問曰：『阿羅羅！
云何汝此法自知自覺自作證耶？』
阿羅羅答我曰：『賢者！
我度一切識處，得無所有處成就遊。
是故我法自知自覺自作證。』 ^776a26

「我復作是念：『不但阿羅羅獨有此信，我亦有此信，
不但阿羅羅獨有此精進，我亦有此精進，
不但阿羅羅獨有此慧，我亦有此慧。
阿羅羅於此法自知自覺自作證。』
我欲證此法故，便獨住遠離、空安靖處，
心無放逸，修行精勤。
我獨住遠離、空安靖處，心無放逸，修行精勤已，不久得證彼法。
證彼法已，復往詣阿羅羅加羅摩所，問曰：『阿羅羅！
此法自知自覺自作證，謂度一切無量識處，得無所有處成就遊耶？』
阿羅羅伽羅摩答我曰：『賢者！
我是法自知自覺自作證，謂度無量識處，得無所有處成就遊。』
阿羅羅伽羅摩復語我曰：『賢者！
是為如我此法作證，汝亦然，如汝此法作證，我亦然。
賢者！汝來共領此眾。』
是為阿羅羅伽羅摩師處，我與同等，最上恭敬、
最上供養、最上歡喜。 ^776b14

「我復作是念：『此法不趣智，不趣覺，不趣涅槃，
我今寧可捨此法，更求無病無上安隱涅槃，
求無老、無死、無愁憂慼、無穢污無上安隱涅槃。』
我即捨此法，便求無病無上安隱涅槃，
求無老、無死、無愁憂慼、無穢污無上安隱涅槃已，
往詣欝陀羅羅摩子所，問曰：『欝陀羅！
我欲於汝法中學，為可爾不？』
欝陀羅羅摩子答我曰：『賢者！
我無不可，汝欲學便學。』
我復問曰：『欝陀羅！
汝羅摩子，自知自覺自作證何等法耶？』
欝陀羅羅摩子答我曰：『賢者！
度一切無所有處，得非有想非無想處成就遊。
賢者！我父羅摩自知自覺自作證，謂此法也。』」 ^776b29

「我復作是念：『不但羅摩獨有此信，我亦有此信。
不但羅摩獨有此精進，我亦有此精進。
不但羅摩獨有此慧，我亦有此慧。
羅摩自知自覺自作證此法，我何故不得自知自覺自作證此法耶？』
我欲證此法故，便獨住遠離、空安靖處，
心無放逸，修行精勤。
我獨住遠離、空安靖處，心無放逸，修行精勤已，不久得證彼法。
證彼法已，復往欝陀羅羅摩子所，問曰：『欝陀羅！
汝父羅摩，是法自知自覺自作證，謂度一切無所有處，得非有想非無想處成就遊耶？』
欝陀羅羅摩子答我曰：『賢者！
我父羅摩，是法自知自覺自作證，謂度一切無所有處，得非有想非無想處成就遊。』
欝陀羅復語我曰：『如我父羅摩此法作證，
汝亦然，如汝此法作證，我父亦然。
賢者！汝來共領此眾。』
欝陀羅羅摩子同師處，我亦如師，最上恭敬、
最上供養、最上歡喜。 ^776c12

「我復作是念：『此法不趣智，不趣覺，不趣涅槃，
我今寧可捨此法，更求無病無上安隱涅槃，
求無老、無死、無愁憂慼、無穢污無上安隱涅槃。』
我即捨此法，便求無病無上安隱涅槃，
求無老、無死、無愁憂慼、無穢污無上安隱涅槃已，
往象頂山南，欝鞞羅梵志村，名曰斯那。
於彼中地至可愛樂，山林欝茂，尼連禪河清流盈岸。
我見彼已，便作是念：『此地至可愛樂，山林欝茂，
尼連禪河清流盈岸，若族姓子欲有學者，
可於中學，我亦當學，我今寧可於此中學。』
即便持草往詣覺樹，到已布下敷尼師檀，
結跏趺坐，要不解坐，至得漏盡，我便不解坐，至得漏盡。
我求無病無上安隱涅槃，便得無病無上安隱涅槃。
求無老、無死、無愁憂慼、無穢污無上安隱涅槃，
便得無老、無死、無愁憂慼、無穢污無上安隱涅槃。
生知生見，定道品法，生已盡，梵行已立，
所作已辦，不更受有，知如真。 ^776c29

「我初覺無上正盡覺已，便作是念：『我當為誰先說法耶？』
我復作是念：『我今寧可為阿羅羅加摩先說法耶？』
爾時有天，住虛空中，而語我曰：『大仙人！
當知阿羅羅加摩彼命終來至今七日。』
我亦自知阿羅羅加摩其命終來得今七日。
我復作是念：『阿羅羅加摩！
彼人長衰不聞此法，若聞此者，速知法次法。』 ^777a18

「我初覺無上正盡覺已，作如是念：『我當為誰先說法耶？』
我復作是念：『我今寧可為欝陀羅羅摩子先說法耶？』
天復住空，而語我曰：『大仙人！
當知欝陀羅羅摩子命終已來二七日也。』
我亦自知欝陀羅羅摩子命終已來二七日也。
我復作是念：『欝陀羅羅摩子！
彼人長衰不聞此法，若聞法者，速知法次法。』 ^777a25

「我初覺無上正盡覺已，作如是念：『我當為誰先說法耶？』
我復作是念：『昔五比丘為我執勞，多所饒益，
我苦行時，彼五比丘承事於我，我今寧可為五比丘先說法耶？』
我復作是念：『昔五比丘今在何處？』
我以清淨天眼出過於人，見五比丘在波羅 " resp=#CB00178;仙人住處鹿野園中，
我隨住覺樹下，攝衣持鉢，往波羅#CB00178;加尸都邑。
爾時，異學優陀遙見我來，而語我曰：『賢者瞿曇！
諸根清淨，形色極妙，面光照耀。
賢者瞿曇！師為是誰？
從誰學道？為信誰法？』
我於爾時即為優陀說偈答曰：
　　「『我最上最勝，不著一切法，
　　諸愛盡解脫，自覺誰稱師。
　　無等無有勝，自覺無上覺，
　　如來天人師，普知成就力。』 ^777b3

「優陀問我曰：『賢者瞿曇！
自稱勝耶？』我復以偈而答彼曰：
　　「『勝者如是有，謂得諸漏盡，
　　我害諸惡法，優陀故我勝。』 ^777b20

「優陀復問我曰：『賢者瞿曇！
欲至何處？』我時以偈而答彼曰：
　　「『我至波羅#CB00178;，擊妙甘露鼓，
　　轉無上法輪，世所未曾轉。』 ^777b24

「優陀語我曰：『賢者瞿曇！
或可有是。』如是語已，即彼邪道經便還去，我自往至仙人住處鹿野園中。
時，五比丘遙見我來，各相約勅而立制曰：『諸賢！
當知此沙門瞿曇來，多欲多求，食妙飲食，
好粳糧飯，及#CB00595;酥蜜，
麻油塗體，今復來至，汝等但坐，慎莫起迎，
亦莫作禮，豫留一座，莫請令坐。
到已語曰：「卿！欲坐者，自隨所欲。」』
我時往至五比丘所。
時，五比丘於我不堪極妙威德，即從坐起，
有持衣鉢者，有敷床者，有取水者，欲洗足者，
我作是念：『此愚癡人！
何無牢固？自立制度還違本要。』
我知彼已，坐五比丘所敷之座。 ^777b28

「時，五比丘呼我姓字，及卿於我。
我語彼曰：『五比丘！
我如來、無所著、正盡覺，汝等莫稱我本姓字，亦莫卿我。
所以者何？我求無病無上安隱涅槃，得無病無上安隱涅槃。
我求無老、無死、無愁憂慼、無穢污無上安隱涅槃，
得無老、無死、無愁憂慼、無穢污無上安隱涅槃。
生知生見，定道品法，生已盡，梵行已立，
所作已辦，不更受有，知如真。』
彼語我曰：『卿瞿曇！
本如是行，如是道跡，如是苦行，尚不能得人上法差降聖知聖見，
況復今日多欲多求，食妙飲食，好粳糧飯，
及#CB00595;酥蜜，麻油塗體耶？』
我復語曰：『五比丘！
汝等本時見我如是諸根清淨，光明照耀耶？』
時，五比丘復答我曰：『本不見卿諸根清淨，光明照耀。
卿瞿曇！今諸根清淨，形色極妙，面光照耀。』 ^777c11

「我於爾時即告彼曰：『五比丘！
當知有二邊行，諸為道者所不當學：一曰著欲樂下賤業，
凡人所行；二曰自煩自苦，非賢聖求法，無義相應。
五比丘！捨此二邊，有取中道，成明成智，
成就於定，而得自在，趣智趣覺，趣於涅槃，
謂八正道，正見乃至正定，是謂為八。』
意欲隨順教五比丘，教化二人，三人乞食，
三人持食來，足六人食；教化三人，二人乞食，
二人持食來，足六人食。
我如是教，如是化彼，求無病無上安隱涅槃，得無病無上安隱涅槃。
求無老、無死、無愁憂慼、無穢污無上安隱涅槃，
得無老、無死、無愁憂慼、無穢污無上安隱涅槃。
生知生見，定道品法，生已盡，梵行已立，
所作已辦，不更受有，知如真。 ^777c25

「於是，世尊復告彼曰：『五比丘！
有五欲功德可愛、可樂、可意所念，善欲相應。
云何為五？眼知色，耳知聲，鼻知香，舌知味，身知觸。
五比丘！愚癡凡夫而不多聞，不見善友，
不知聖法，不御聖法，彼觸染貪著，憍慠受入，
不見災患，不見出要，而取用之。
當知彼隨弊魔，自作弊魔，墮弊魔手，為魔網纏，
魔羂所羂，不脫魔羂。
五比丘！猶如野鹿，為羂所羂，當知彼隨獵師，
自作獵師，墮獵師手，為獵師網纏，獵師來已，不能得脫。
如是，五比丘！愚癡凡夫而不多聞，不見善友，
不知聖法，不御聖法。
彼於此五欲功德觸染貪著，憍慠受入，
不見災患，不見出要，而取用之。
當知彼隨弊魔，自作弊魔，墮弊魔手，為魔網纏，
魔羂所羂，不脫魔羂。 ^778a11

「『五比丘！多聞聖弟子見善知識，而知聖法，
又御聖法，彼於此五欲功德，不觸、不染、
不貪、不著，亦不憍慠、不受入，見災患，見出要，而取用之。
當知彼不隨弊魔，不自作魔，不墮魔手，
不為魔網所纏，不為魔羂所羂，便解脫魔羂。
五比丘！猶如野鹿得脫於羂，當知彼不隨獵師，
不自在獵師，不墮獵師手，不為獵師網所纏，
獵師來已，則能得脫。
如是，五比丘！多聞聖弟子見善知識而知聖法，
又御聖法，彼於此五欲功德，不觸、不染、
不貪、不著，亦不見憍慠、不受入，見災患，
見出要，而取用之。
當知彼不隨弊魔，不自在魔，不墮魔手，
不為魔網所纏，不為魔羂所羂，便解脫魔羂。 ^778a25

「『五比丘！若時如來出興于世，無所著、等正覺、
明行成為、善逝、世間解、無上士、道法御、
天人師，號佛、眾祐，彼斷，乃至五蓋——心穢、
慧羸，離欲，離惡不善之法，至得第四禪成就遊。
彼如是定心清淨，無穢無煩，柔軟善住，
得不動心，修學漏盡智通作證。
彼知此苦如真，知此苦習、知此苦滅、知此苦滅道如真。
知此漏如真，知此漏習、知此漏滅、知此漏滅道如真。
彼如是知、如是見，欲漏心解脫，有漏、無明漏心解脫。
解脫已便知解脫，生已盡，梵行已立，所作已辦，
不更受有，知如真。
彼於爾時自在行，自在住、自在坐、自在臥。
所以者何？彼自見無量惡不善法盡。
是故彼自在行、自在住、自在坐、自在臥。 ^778b10

「『五比丘！猶如無事無人民處，彼有野鹿，
自在行、自在住、自在伏、自在臥。
所以者何？彼野鹿不在獵師境界。
是故自在行、自在住、自在伏、自在臥。
如是，五比丘！比丘漏盡得無漏，心解脫、
慧解脫，自知自覺自作證成就遊，生已盡，
梵行已立，所作已辦，不更受有，知如真。
彼於爾時自在行、自在住、自在坐、自在臥。
所以者何？彼自見無量惡不善法盡。
是故彼自在行、自在住、自在坐、自在臥。
五比丘！是說無餘解脫，是說無病無上安隱涅槃，
是說無老、無死、無愁憂慼、無穢污無上安隱涅槃。』」 ^778b24

佛說如是。尊者阿難及諸比丘，聞佛所說，歡喜奉行。 ^778c6

羅摩經第三竟〔四千一百二十一字〕
jing:: 
###  205 五下分結經
（二〇五）中阿含晡利多品五下分結經第四〔第五後誦〕 ^778c8

我聞如是：
一時，佛遊舍衛國，在勝林給孤獨園。 ^778c11

爾時，世尊告諸比丘：「我曾說五下分結，汝等受持耶？」
諸比丘默然不答。 ^778c12

世尊復再三告諸比丘：「我曾說五下分結，汝等受持耶？」
諸比丘亦再三默然不答。 ^778c13

爾時，尊者鬘童子在彼眾中。
於是，尊者鬘童子即從坐起，偏袒著衣，
叉手向佛，白曰：「世尊曾說五下分結，我受持之。」 ^778c15

世尊問曰：「鬘童子！
我曾說五下分結，汝受持耶？」 ^778c18

尊者鬘童子答曰：「世尊曾說初下分結，
是我受持，欲、恚、身見、戒取、疑，世尊說第五下分結，是我受持。」 ^778c19

世尊訶曰：「鬘童子！
汝云何受持我說五下分結？
鬘童子！汝從何口受持我說五下分結耶？
鬘童子！非為眾多異學來，以嬰孩童子責數喻詰責汝耶？
鬘童子！嬰孩幼小，柔軟仰眠，意無欲想，況復欲心纏住耶？
然彼性使故，說欲使。
鬘童子！嬰孩幼小，柔軟仰眠，無眾生想，況復恚心纏住耶？
然彼性使故，說恚使。
鬘童子！嬰孩幼小，柔軟仰眠，無自身想，況復身見心纏住耶？
然彼性使故，說身見使。
鬘童子！嬰孩幼小，柔軟仰眠，無有戒想，況復戒取心纏住耶？
然彼性使故，說戒取使。
鬘童子！嬰孩幼小，柔軟仰眠，無有法想，況復疑心纏住耶？
然彼性使故，說疑使。
鬘童子！非為眾多異學來，以此嬰孩童子責數喻詰責汝耶？」
於是，尊者鬘童子為世尊面訶責已，內懷憂慼，
低頭默然，失辯無言，如有所伺。 ^778c22

彼時，世尊面前訶責鬘童子已，默然而住。
爾時，尊者阿難立世尊後，執扇扇佛。
於是，尊者阿難叉手向佛，白曰：「世尊！
今正是時。善逝！今正是時。
若世尊為諸比丘說五下分結者，諸比丘從世尊聞已，善受善持。」 ^779a9

世尊告曰：「阿難！諦聽，善思念之。」 ^779a14

尊者阿難白曰：「唯然。
當受教聽。」
佛言：「阿難！或有一為欲所纏，欲心生已，
不知捨如真，彼不知捨如真已，欲轉熾盛，
不可制除，是下分結。
阿難！或有一為恚所纏，恚心生已，不知捨如真，
彼不知捨如真已，恚轉熾盛，不可制除，是下分結。
阿難！或有一為身見所纏，身見心生已，
不知捨如真，彼不知捨如真已，身見轉盛，
不可制除，是下分結。
阿難！或有一為戒取所纏，戒取心生已，
不知捨如真，彼不知捨如真已，戒取轉盛，
不可制除，是下分結。
阿難！或有一為疑所纏，疑心生已，不知捨如真，
彼不知捨如真已，疑轉熾盛，不可制除，是下分結。 ^779a15

「阿難！若依道、依跡，斷五下分結；彼不依此道、
不依此跡，斷五下分結者，終無是處。
阿難！猶如有人欲得求實，為求實故，持斧入林，
彼人見樹成就根、莖、枝、葉及實，彼人不截根、
莖，得實歸者，終無是處。
如是。阿難！若依道、依跡，斷五下分結；不依此道、
不依此跡，斷五下分結者，終無是處。
阿難！若依道、依跡，斷五下分結，彼依此道、
依此跡，斷五下分結者，必有是處。
阿難！猶如有人欲得求實，為求實故，持斧入林，
彼人見樹成就根、莖、枝、葉及實，彼人截根、
莖，得實歸者，必有是處。
如是。阿難！若依道、依跡，斷五下分結，依此道、
依此跡，斷五下分結者，必有是處。 ^779a27

「阿難！依何道、依何跡，斷五下分結？
阿難！或有一不為欲所纏，若生欲纏，即知捨如真，
彼知捨如真已，彼欲纏便滅。
阿難！或有一不為恚所纏，若生恚纏，即知捨如真，
彼知捨如真已，彼恚纏便滅。
阿難！或有一不為身見所纏，若生身見纏，
即知捨如真，彼知捨如真已，彼身見纏便滅。
阿難！或有一不為戒取所纏，若生戒取纏，
即知捨如真，彼知捨如真已，彼戒取便滅。
阿難！或有一不為疑所纏，若生疑纏，即知捨如真，
彼知捨如真已，彼疑纏便滅。
阿難！依此道、依此跡，斷五下分結。 ^779b12

「阿難！猶恒伽河，其水溢岸。
若有人來彼岸，有事欲得度河，彼作是念：
『此恒伽河，其水溢岸，我於彼岸有事欲度，身無有力令我安隱浮至彼岸。』
阿難！當知彼人無力。
如是，阿難！若有人覺、滅、涅槃，其心不向而不清淨，不住解脫。
阿難！當知此人如彼羸人無有力也。
阿難！猶恒伽河，其水溢岸。
若有人來彼岸，有事欲得度河，彼作是念：
『此恒伽河，其水溢岸，我於彼岸有事欲度，身今有力令我安隱浮至彼岸。』
阿難！當知彼人有力。
如是，阿難！若有人覺、滅、涅槃，心向清淨而住解脫。
阿難！當知此人如彼力人。 ^779b24

「阿難！猶如山水，甚深極廣，長流駛疾，多有所漂，
其中無船，亦無橋梁。
或有人來彼岸，有事則便求度，彼求度時而作是念：
『今此山水甚深極廣，長流駛疾，多有所漂，
其中無船，亦無橋梁而可度者。
我於彼岸有事欲度，當以何方便令我安隱至彼岸耶？』
復作是念：『我今寧可於此岸邊收聚草木，
縛作椑栰，乘之而度。』
彼便岸邊收聚草木，縛作椑栰，乘之而度，安隱至彼。
如是，阿難！若有比丘攀緣厭離，依於厭離，
住於厭離，止息身惡故，心入離、定故，離欲、
離惡不善之法，有覺、有觀，離生喜、樂，得初禪成就遊。
彼依此處，觀覺興衰，彼依此處，觀覺興衰已，
住彼必得漏盡，設住彼不得漏盡者，必當昇進得止息處。 ^779c7

「云何昇進得止息處？
彼覺、觀已息，內靖、一心，無覺、無觀，定生喜、
樂，得第二禪成就遊。
彼依此處，觀覺興衰，彼依此處，觀覺興衰已，
住彼必得漏盡，設住彼不得漏盡者，必當昇進得止息處。
云何昇進得止息處？
彼離於喜欲，捨無求遊，正念正智而身覺樂。
謂聖所說聖所捨、念、樂住室，得第三禪成就遊。
彼依此處，觀覺興衰，彼依此處，觀覺興衰已，
住彼必得漏盡，設住彼不得漏盡者，必當昇進得止息處。
云何昇進得止息處？
彼樂滅、苦滅，喜、憂本已滅，不苦不樂、捨、
念、清淨，得第四禪成就遊。
彼依此處，觀覺興衰，彼依此處，觀覺興衰已，
住彼必得漏盡，設住彼不得漏盡者，必當昇進得止息處。 ^779c21

「云何昇進得止息處？
彼度一切色想，滅有礙想，不念若干想，
無量空，是無量處成就遊，彼依此處，觀覺興衰，
彼依此處、觀覺興衰已，住彼必得漏盡，
設住彼不得漏盡者，必當昇進得止息處。
云何昇進得止息處？
彼度一切無量空處，無量識，是無量識處成就遊。
彼依此處，觀覺興衰，彼依此處，觀覺興衰已，
住彼必得漏盡，設住彼不得漏盡者，必當昇進得止息處。
云何昇進得止息處？
彼度一切無量識處，無所有，是無所有處成就遊。
彼若有所覺，或樂或苦，或不苦不樂。
彼觀此覺無常，觀興衰、觀無欲、觀滅、觀斷、觀捨。
彼如是觀此覺無常，觀興衰、觀無欲、觀滅、
觀斷、觀捨已，便不受此世，不受此世已，
便不恐怖，因不恐怖，便般涅槃，生已盡，
梵行已立，所作已辦，不更受有，知如真。 ^780a7

「猶去村不遠，有大芭蕉，若人持斧破芭蕉樹，
破作片，破為十分，或作百分。
破為十分，或作百分已，便擗葉葉，不見彼節，況復實耶？
阿難！如是比丘若有所覺，或樂或苦，或不苦不樂，
彼觀此覺無常，觀興衰、觀無欲、觀滅、觀斷、觀捨。
彼如是觀此覺無常，觀興衰、觀無欲、觀滅、
觀斷、觀捨已，便不受此世，不受此世已，
便不恐怖，因不恐怖已，便般涅槃，生已盡，
梵行已立，所作已辦，不更受有，知如真。」 ^780a23

於是，尊者阿難叉手向佛，白曰：「世尊！
甚奇！甚特！世尊為諸比丘依依立依，說捨離漏，
說過度漏，然諸比丘不速得無上，謂畢究竟盡。」 ^780b4

世尊告曰：「如是。阿難！
如是。阿難！甚奇！甚特！
我為諸比丘依依立依，說捨離漏，說過度漏，
然諸比丘不速得無上，謂畢究竟盡。
所以者何？人有勝如故，修道便有精麤，
修道有精麤故，人便有勝如。
阿難！是故我說人有勝如。」 ^780b7

佛說如是。尊者阿難及諸比丘，聞佛所說，歡喜奉行。 ^780b12

五下分結經第四竟〔二千三百二十六字〕
jing:: 
###  206 心穢經
（二〇六）中阿含晡利多品心穢經第五 ^780b14

我聞如是：
一時，佛遊舍衛國，在勝林給孤獨園。 ^780b16

爾時，世尊告諸比丘：「若比丘、比丘尼不拔心中五穢，
不解心中五縛者，是為比丘、比丘尼說必退法。
云何不拔心中五穢？
或有一疑世尊，猶豫、不開意、不解意、意不靖。
若有一疑世尊，猶豫、不開意、不解意、意不靖者，
是謂不拔第一心穢，謂於世尊也，如是法、
戒、教。若有諸梵行，世尊所稱譽，彼便責數、
輕易、觸嬈、侵害，不開意、不解意、意不靖，
是謂第五不拔心中穢，謂於梵行也。 ^780b17

「云何不解心中五縛？
或有一身不離染、不離欲、不離愛、不離渴。
若有身不離染、不離欲、不離愛、不離渴者，
彼心不趣向，不靖、不住、不解，自方便斷燕坐。
若有此心不趣向，不靖、不住、不解，自方便斷燕坐者，
是謂第一不解心縛，謂身也。
復次，於欲不離染、不離欲、不離愛、不離渴。
若有於欲不離染、不離欲、不離愛、不離渴者，
彼心不趣向，不靖、不住、不解，自方便斷燕坐。
若有此心不趣向，不靖、不住、不解，自方便斷燕坐者，
是謂第二不解心縛，謂欲也。 ^780b26

「復次，有一所說聖義相應，柔軟無疑蓋，
謂說戒、說定、說慧、說解脫、說解脫知見、
說損、說不聚會、說少欲、說知足、說斷、說無欲、
說滅、說燕坐、說緣起，如是比丘，沙門所說者，
彼心不趣向，不靖、不住、不解，自方便斷燕坐。
若有此心不趣向，不靖、不住、不解，自方便斷燕坐者，
是謂第三不解心縛，謂說也。
復次，數道俗共會，調亂、憍慠、不學問。
若有數道俗共會，調亂、憍慠、不學問者，
彼心不趣向、不靖、不住、不解，自方便斷燕坐。
若此心不趣向，不靖、不住、不解，自方便斷燕坐者，
是謂第四不解心縛，謂聚會也。 ^780c8

「復次，少有所得故，於其中間住，不復求昇進。
若有少所得故，於其中間住，不復求昇進者，
彼心不趣向，不靖、不住、不解，自方便斷燕坐。
若此心不趣向，不靖、不住、不解，自方便斷燕坐者，
是謂第五不解心縛，謂昇進也。
若有比丘、比丘尼不拔此心中五穢，及不解此心中五縛者，
是謂比丘、比丘尼必退法也。
若有比丘、比丘尼善拔心中五穢，善解心中五縛者，
是謂比丘、比丘尼清淨法。 ^780c20

「云何善拔心中五穢？
或有一不疑世尊，不猶豫、開意、意解、意靖。
若有不疑世尊，不猶豫、開意、意解、意靖者，
是謂第一善拔心中穢，謂於世尊也，如是法、
戒、教。若有梵行，世尊所稱譽，彼不責數、
不輕易、不觸嬈、不侵害，開意、意解、意靖，
是謂第五善拔心中穢，謂於梵行也。 ^780c29

「云何解心中五縛？
或有一身離染、離欲、離愛、離渴。
若有身離染、離欲、離愛、離渴者，彼心趣向，
靖、住、解，自方便斷燕坐。
若有此心趣向，靖、住、解，自方便斷燕坐者，
是謂第一解心中縛，謂身也。
復次，於欲離染、離欲、離愛、離渴。
若有於欲離染、離欲、離愛、離渴者，彼心趣向，
靖、住、解，自方便斷燕坐。
若有此心趣向，靖、住、解，自方便斷燕坐者，
是謂第二解心中縛，謂欲也。 ^781a6

「復次，有一所說，聖義相應，柔軟無疑葢，
謂說戒、說定、說慧、說解脫、說解脫知見、
說損、說不聚會、說少欲、說知足、說斷、說無欲、
說滅、說燕坐、說緣起，如是比丘，沙門所說者，
彼心趣向，靖、住、解，自方便斷燕坐。
若有此心趣向，靖、住、解，自方便斷燕坐者，
是謂第三解心中縛，謂說也。
復次，不數道俗共會，不調亂、不憍慠學問。
若有不數道俗共會，不調亂、不憍慠學問者，
彼心趣向，靖、住、解，自方便斷燕坐。
若有此心趣向，靖、住、解，自方便斷燕坐者，
是謂第四解心中縛，謂不聚會也。 ^781a15

「復次，少有所得故，於其中間不住，復求昇進。
若有少所得故，於其中間不住，復求昇進者，
彼心趣向，靖、住、解，自方便斷燕坐。
若此心趣向，靖、住、解，自方便斷燕坐者，
是謂第五解心中縛，謂昇進也。
若有比丘、比丘尼善拔此心中五穢，及善解此心中五縛者，
是謂比丘、比丘尼清淨法。
彼住此十支已，復修習五法。 ^781a26

「云何為五？修欲定心成就斷如意足，依離、
依無欲、依滅、依捨，趣向非品，修精進定、
心定、思惟定成就斷如意足，依離、依無欲、
依滅、依捨，趣向非品，堪任第五，彼成就此堪任等十五法。
成就自受者，必知必見，必正盡覺，至甘露門，
近住涅槃，我說無不至涅槃。
猶如雞生十卵，或十二，隨時覆蓋，隨時溫暖，
隨時看視，雞設有放逸者，彼中或雞子以 #CB01040;以足，
啄破其卵，自安隱出者，彼為第一。
如是比丘成就此堪任等十五法自受者，
必知必見，必正盡覺，必至甘露門，近住涅槃，我說無不得涅槃。」 ^781b5

佛說如是。彼諸比丘聞佛所說，歡喜奉行。 ^781b17

心穢經第五竟〔一千三百九十九字〕中阿含經卷第五十六
〔七千八百四十六字〕
 ^781b19
