
jing:: 佛說梵志計水淨經
translator:: 失譯人名附東晉錄
聞如是：
一時，婆伽婆在欝鞞羅〔摩竭附邊〕水岸上，獨在樹下初成等覺。
彼時，有計水淨婆羅門，過中食後彷徉行至世尊所，世尊遙見計水淨婆羅門從遠而來。
世尊見計水淨婆羅門已，為彼故便告諸比丘：
「若有二十一結著意者，當墮惡趣生泥犁中。
云何為二十一？邪見意著結，非法欲欺世間邪法，
貪瞋恚、懈怠、睡眠、調戲、無恥、疑、瞋恨恚、
慳嫉不捨、諛諂、多無羞無恥無、妬嫉增上妬嫉、放逸意結。
若有此二十一結著意者，墮惡趣生泥犁中，
猶若穢垢小兒衣，彼主與染師、若染弟子，
持衣鹵土、若牛糞、若土以漬之，浣濯洗令極淨。
雖彼染師及染弟子持彼垢穢小兒衣，
以鹵土、以灰、以牛糞、以土清淨濯洗令極淨，彼小兒衣故有黑膩。
如是，若有二十一結著意者，便墮惡趣生泥犁中。
云何二十一？邪見意著結至放逸意著結者。
若有此二十一結著意者，墮惡趣生泥犁中；
若有無二十一結著意者，便生善處天上。
云何二十一？邪見意著結至放逸意著結；
若無此二十一結著意者，便生善處天上。
猶若波羅#CB00178;以成衣，
彼主授與染師、若染弟子，彼染師染弟子，
持鹵土、灰、牛糞以漬之，浣濯洗極令淨。
雖彼波羅 #CB00178;以成衣，
彼染師染弟子，以鹵以灰、牛糞上以漬之，
浣濯洗極令淨，波羅#CB00178;以成衣，極清淨白。
如是，若有無二十一結著意者，便生善處天上。
云何為二十一？邪見意結至放逸意著者，便生善處天上。
邪見意結，見已當棄，至放逸意著結，見已當棄，彼意與慈俱滿一方正受住。
如是二三四上下一切諸方，意與慈俱無二無恚，
極廣極大，無極分別，滿諸方已正受住。
如是意與悲、喜、護，俱滿一切諸方已正受住，
是為婆羅門內外洗淨，非外淨也。」 ^843c16

「沙門瞿曇！往詣水浴。」
「汝婆羅門！瞿曇水洗者，一切世間應戒故、
應福故、應度故。」 ^844a20

「此瞿曇！一切世間水洗者，除一切惡故，
在水淨洗濡，凡愚常樂。」 ^844a22

「此不得除黑黑行，用彼水淨，為在水，何所見？
人作諸惡行，此水何所能淨者？
有堅牢淨者，當持戒行、行清淨行，行清淨行常得應戒，
若不殺盜、不妄語為得等度，梵志當住此作一切善，為得安隱。
汝婆羅門！何須還家？
何須水及家？汝婆羅門！
寧求淨善法，何須弊惡水？
但除塵垢穢。」 ^844a23

「瞿曇或作是念：『寧求淨善法，不須弊惡水，用除塵垢穢。』
已竟，瞿曇！已竟，瞿曇！
我今歸世尊、法及比丘僧。
世尊！我持優婆塞，從今日始，盡命離殺而歸佛。」 ^844b1

佛如是說。彼諸比丘聞世尊所說，歡喜而歸。
佛說梵志計水淨經
 ^844b4
