
jing:: 佛說長者施報經
translator:: 西天譯經三藏朝散大夫試鴻臚卿傳教大師臣法天奉　詔譯
如是我聞：
一時，佛在舍衛國祇樹給孤獨園。
爾時，有長者名給孤獨，來詣佛所，頭面禮足，於一面坐。 ^880a13

佛告長者：「若復有人以上妙飲食，如法布施，
或自手施，或恒時施，不能獲於廣大福報。
於意云何？以其彼人心求富貴及快樂故。
若復有人，不為衣食臥具、富貴快樂，以妙飲食如法布施，
當得大富，及得妻子男女僕從眷屬孝順侍養。
於意云何？以其彼人為諸有情而行布施。」 ^880a16

佛言：「長者！過去世時有長者婆羅門，名彌羅摩，
行大施會，以八萬金盤滿盛金屑，而行布施；
復以八萬銀盤滿盛銀屑，而行布施；復以八萬金盤滿盛銀屑，
而行布施；復以八萬銀盤滿盛金屑，而行布施；
復以八萬銅盤滿盛種種細妙珍味飲食，
而行布施；復以八萬乳牛，而行布施；復以八萬童女，
以上妙衣服真珠瓔珞種種莊嚴，而行布施；
復以八萬金床銀床象牙床木床，安置種種細妙裀褥，
而行布施；復以八萬輦輿車乘，敷以白#CB00626;及憍尸迦衣，
種種嚴飾，而行布施。」 ^880a22

佛言：「長者！彼彌羅摩如是行施，不如有人以其飲食施一正見人，
所得果報勝前果報。
於意云何？以其此人不墮邪見故。」 ^880b5

佛言：「長者！彼彌羅摩如是行施，不如有人以其飲食施一正見人，
一正見人不如施百正見人，所得果報勝前果報。」 ^880b8

佛言：「長者！彼彌羅摩如是行施，不如有人以其飲食施一正見人，
一正見人不如施百正見人，百正見人不如施一須陀洹，所得果報勝前果報。」 ^880b11

佛言：「長者！彼彌羅摩如是行施，不如有人以其飲食施一正見人，
一正見人不如施百正見人，百正見人不如施一須陀洹，
一須陀洹不如施百須陀洹，所得果報勝前果報。」 ^880b15

佛言：「長者！彼彌羅摩如是行施，不如有人以其飲食施一正見人，
一正見人不如施百正見人，百正見人不如施一須陀洹，
一須陀洹不如施百須陀洹，百須陀洹不如施一阿那含，所得果報勝前果報。」 ^880b19

佛言：「長者！彼彌羅摩如是行施，不如有人以其飲食施一正見人，
一正見人不如施百正見人，百正見人不如施一須陀洹，
一須陀洹不如施百須陀洹，百須陀洹不如施一阿那含，
一阿那含不如施百阿那含，所得果報勝前果報。」 ^880b24

佛言：「長者！彼彌羅摩如是行施，不如有人以其飲食施一正見人，
一正見人不如施百正見人，百正見人不如施一須陀洹，
一須陀洹不如施百須陀洹，百須陀洹不如施一阿那含，
一阿那含不如施百阿那含，百阿那含不如施一阿羅漢，所得果報勝前果報。」 ^880c2

佛言：「長者！彼彌羅摩如是行施，不如有人以其飲食施一正見人，
一正見人不如施百正見人，百正見人不如施一須陀洹，
一須陀洹不如施百須陀洹，百須陀洹不如施一阿那含，
一阿那含不如施百阿那含，百阿那含不如施一阿羅漢，
一阿羅漢不如施百阿羅漢，所得果報勝前果報。」 ^880c8

佛言：「長者！彼彌羅摩如是行施，不如有人以其飲食施一正見人，
一正見人不如施百正見人，百正見人不如施一須陀洹，
一須陀洹不如施百須陀洹，百須陀洹不如施一阿那含，
一阿那含不如施百阿那含，百阿那含不如施一阿羅漢，
一阿羅漢不如施百阿羅漢，百阿羅漢不如施一緣覺，所得果報勝前果報。」 ^880c15

佛言：「長者！彼彌羅摩如是行施，不如有人以其飲食施一正見人，
一正見人不如施百正見人，百正見人不如施一須陀洹，
一須陀洹不如施百須陀洹，百須陀洹不如施一阿那含，
一阿那含不如施百阿那含，百阿那含不如施一阿羅漢，
一阿羅漢不如施百阿羅漢，百阿羅漢不如施一緣覺，
一緣覺不如施百緣覺，所得果報勝前果報。」 ^880c23

佛言：「長者！彼彌羅摩如是行施，不如有人以其飲食施一正見人，
一正見人不如施百正見人，百正見人不如施一須陀洹，
一須陀洹不如施百須陀洹，百須陀洹不如施一阿那含，
一阿那含不如施百阿那含，百阿那含不如施一阿羅漢，
一阿羅漢不如施百阿羅漢，百阿羅漢不如施一緣覺，
一緣覺不如施百緣覺，百緣覺不如施一如來、
應、正等覺，所得果報勝前果報。」 ^881a3

佛言：「長者！彼彌羅摩如是行施，不如有人以其飲食施一正見人，
一正見人不如施百正見人，百正見人不如施一須陀洹，
一須陀洹不如施百須陀洹，百須陀洹不如施一阿那含，
一阿那含不如施百阿那含，百阿那含不如施一阿羅漢，
一阿羅漢不如施百阿羅漢，百阿羅漢不如施一緣覺，
一緣覺不如施百緣覺，百緣覺不如施如來、
應、正等覺，施如來、應、正等覺不如施佛及隨佛大苾芻眾，所得果報勝前果報。」 ^881a12

佛言：「長者！彼彌羅摩如是行施，不如有人以其飲食施一正見人，
一正見人不如施百正見人，百正見人不如施一須陀洹，
一須陀洹不如施百須陀洹，百須陀洹不如施一阿那含，
一阿那含不如施百阿那含，百阿那含不如施一阿羅漢，
一阿羅漢不如施百阿羅漢，百阿羅漢不如施一緣覺，
一緣覺不如施百緣覺，百緣覺不如施如來、
應、正等覺，施如來、應、正等覺不如施佛及隨佛大苾芻眾，
施佛及隨佛大苾芻眾不如施四方一切持鉢僧食，所得果報勝前果報。」 ^881a22

佛言：「長者！彼彌羅摩如是行施，不如有人以其飲食施一正見人，
一正見人不如施百正見人，百正見人不如施一須陀洹，
一須陀洹不如施百須陀洹，百須陀洹不如施一阿那含，
一阿那含不如施百阿那含，百阿那含不如施一阿羅漢，
一阿羅漢不如施百阿羅漢，百阿羅漢不如施一緣覺，
一緣覺不如施百緣覺，百緣覺不如施如來、
應、正等覺，施如來、應、正等覺不如施佛及隨佛大苾芻眾，
施佛及隨佛大苾芻眾不如施四方一切持鉢僧食，
施四方一切持鉢僧食不如施四方一切僧園林，所得果報勝前果報。」 ^881b6

佛言：「長者！彼彌羅摩如是行施，不如有人以其飲食施一正見人，
一正見人不如施百正見人，百正見人不如施一須陀洹，
一須陀洹不如施百須陀洹，百須陀洹不如施一阿那含，
一阿那含不如施百阿那含，百阿那含不如施一阿羅漢，
一阿羅漢不如施百阿羅漢，百阿羅漢不如施一緣覺，
一緣覺不如施百緣覺，百緣覺不如施如來、
應、正等覺，施如來、應、正等覺不如施佛及隨佛大苾芻眾，
施佛及隨佛大苾芻眾不如施四方一切持鉢僧食，
施四方一切持鉢僧食不如施四方一切僧園林，
施四方一切僧園林不如施四方一切僧精舍，所得果報勝前果報。」 ^881b18

佛言：「長者！彼彌羅摩如是行施，不如有人以其飲食施一正見人，
一正見人不如施百正見人，百正見人不如施一須陀洹，
一須陀洹不如施百須陀洹，百須陀洹不如施一阿那含，
一阿那含不如施百阿那含，百阿那含不如施一阿羅漢，
一阿羅漢不如施百阿羅漢，百阿羅漢不如施一緣覺，
一緣覺不如施百緣覺，百緣覺不如施如來、
應、正等覺，施如來、應、正等覺不如施佛及隨佛大苾芻眾，
施佛及隨佛大苾芻眾不如施四方一切持鉢僧食，
施四方一切持鉢僧食不如施四方一切僧園林，
施四方一切僧園林不如施四方一切僧精舍，
施四方一切僧精舍不如盡形志心歸依佛法僧，所得果報勝前果報。」 ^881c5

佛言：「長者！彼彌羅摩如是行施，不如有人以其飲食施一正見人，
一正見人不如施百正見人，百正見人不如施一須陀洹，
一須陀洹不如施百須陀洹，百須陀洹不如施一阿那含，
一阿那含不如施百阿那含，百阿那含不如施一阿羅漢，
一阿羅漢不如施百阿羅漢，百阿羅漢不如施一緣覺，
一緣覺不如施百緣覺，百緣覺不如施如來、
應、正等覺，施如來、應、正等覺不如施佛及隨佛大苾芻眾，
施佛及隨佛大苾芻眾不如施四方一切持鉢僧食，
施四方一切持鉢僧食不如施四方一切僧園林，
施四方一切僧園林不如施四方一切僧精舍，
施四方一切僧精舍不如盡形志心歸依佛、
法、僧，盡形志心歸依佛法僧不如盡形不殺生、
不偷盜、不婬欲、不妄語、不飲酒，所得果報勝前果報。」 ^881c19

佛言：「長者！彼彌羅摩如是行施，不如有人以其飲食施一正見人，
一正見人不如施百正見人，百正見人不如施一須陀洹，
一須陀洹不如施百須陀洹，百須陀洹不如施一阿那含，
一阿那含不如施百阿那含，百阿那含不如施一阿羅漢，
一阿羅漢不如施百阿羅漢，百阿羅漢不如施一緣覺，
一緣覺不如施百緣覺，百緣覺不如施如來、
應、正等覺，施如來、應、正等覺不如施佛及隨佛大苾芻眾，
施佛及隨佛大苾芻眾不如施四方一切持鉢僧食，
施四方一切持鉢僧食不如施四方一切僧園林，
施四方一切僧園林不如施四方一切僧精舍，
施四方一切僧精舍不如盡形志心歸依佛、
法、僧，盡形志心歸依佛、法、僧不如盡形不殺生、
不偷盜、不婬欲、不妄語、不飲酒，盡形不殺生、
不偷盜、不婬欲、不妄語、不飲酒，不如有人於十方世界，
徧一切處行大慈心饒益眾生，離諸分別心無相故，所得果報勝前果報。」 ^882a7

爾時世尊說此語已，告長者言：「往昔彌羅摩婆羅門行大施會者，
非別沙門婆羅門等，則我身是。」 ^882a12

時給孤獨長者聞佛說已，無我見、人見、
眾生見、壽者見，遠離惑想，心得清淨，悟寂滅忍。
佛說長者施報經
 ^882a15
