
other:: 雜阿含經卷第三十一
translator:: 宋天竺三藏求那跋陀羅譯

# 三一

jing:: 
##  861
（八六一）
如是我聞：
一時，佛住舍衛國祇樹給孤獨園。 ^219b4

爾時，世尊告諸比丘：「人間四百歲是兜率陀天上一日一夜，
如是三十日一月，十二月一歲，兜率陀天壽四千歲。
愚癡無聞凡夫於彼命終，生地獄、畜生、
餓鬼中；多聞聖弟子於彼命終，不生地獄、
畜生、餓鬼中。」 ^219b5

佛說此經已，諸比丘聞佛所說，歡喜奉行。
jing:: 
##  862
（八六二） ^219b9

如是我聞：
一時，佛住舍衛國祇樹給孤獨園。 ^219b11

爾時，世尊告諸比丘：「人間八百歲是化樂天上一日一夜，
如是三十日一月，十二月一歲，化樂天壽八千歲。
愚癡無聞凡夫於彼命終，生地獄、畜生、
餓鬼中；多聞聖弟子於彼命終，不生地獄、
畜生、餓鬼中。」 ^219b12

佛說此經已，諸比丘聞佛所說，歡喜奉行。
jing:: 
##  863
（八六三） ^219b16

如是我聞：
一時，佛住舍衛國祇樹給孤獨園。 ^219b18

爾時，世尊告諸比丘：「人間千六百歲是他化自在天一日一夜，
如是三十日一月，十二月一歲，他化自在天壽一萬六千歲。
愚癡無聞凡夫於彼命終，生地獄、畜生、
餓鬼中；多聞聖弟子於彼命終，不生地獄、
畜生、餓鬼中。」 ^219b19

佛說此經已，諸比丘聞佛所說，歡喜奉行。 ^219b24

如佛說六經，如是異比丘問六經、佛問諸比丘六經，亦如是說。
jing:: 
##  864
（八六四） ^219b26

如是我聞：
一時，佛住舍衛國祇樹給孤獨園。 ^219b28

爾時，世尊告諸比丘：「若比丘若行、若形、
若相，離欲、惡不善法，有覺有觀，離生喜樂，初禪具足住。
彼不憶念如是行、如是形、如是相，然於彼色、
受、想、行、識法；作如病、如癰、如刺、如殺、無常、
苦、空、非我思惟，於彼法生厭、怖畏、防護；
生厭、怖畏、防護已，以甘露門而自饒益，
如是寂靜，如是勝妙，所謂捨離，餘愛盡、
無欲、滅盡、涅槃。」 ^219b29

佛說此經已，諸比丘聞佛所說，歡喜奉行。
jing:: 
##  865
（八六五） ^219c7

如是我聞：
一時，佛住舍衛國祇樹給孤獨園。 ^219c9

爾時，世尊告諸比丘……如上說。
差別者：「如是知、如是見已，欲有漏心解脫、
有有漏心解脫、無明漏心解脫，解脫知見：
『我生已盡，梵行已立，所作已作，自知不受後有。』」 ^219c10

佛說此經已，諸比丘聞佛所說，歡喜奉行。
jing:: 
##  866
（八六六） ^219c13

如是我聞：
一時，佛住舍衛國祇樹給孤獨園。 ^219c15

爾時，世尊告諸比丘……如上說。
差別者：「若不得解脫，以欲法、念法、樂法故，取中般涅槃。
若不如是，或生般涅槃，若不如是，或有行般涅槃，
若不如是，或無行般涅槃，若不如是，或上流般涅槃。
若不如是，或復即以此欲法、念法、樂法功德生大梵天中，
或生梵輔天中，或生梵身天中。」 ^219c16

佛說此經已，諸比丘聞佛所說，歡喜奉行。
jing:: 
##  867
（八六七） ^219c22

如是我聞：
一時，佛住舍衛國祇樹給孤獨園。 ^219c24

爾時，世尊告諸比丘：「若比丘如是行、如是形、
如是相，息有覺有觀，內淨一心，無覺無觀，
定生喜樂，第二禪具足住。
若不如是行、如是形、如是相憶念，而於色、
受、想、行、識法思惟如病、如癰、如刺、如殺、
無常、苦、空、非我；於此等法心生厭離、怖畏、
防護，厭離、防護已，於甘露法界以自饒益。
此則寂靜，此則勝妙，所謂捨離，一切有餘愛盡、
無欲、滅盡、涅槃。」 ^219c25

佛說此經已，諸比丘聞佛所說，歡喜奉行。
jing:: 
##  868
（八六八） ^220a3

如是我聞：
一時，佛住舍衛國祇樹給孤獨園。 ^220a5

爾時，世尊告諸比丘……如上說。
差別者：「彼如是知、如是見，欲有漏心解脫、
有有漏心解脫、無明漏心解脫，解脫知見：
『我生已盡，梵行已立，所作已作，自知不受後有。』
若不解脫，而以彼法，欲法、念法、樂法取中般涅槃；
若不爾者，取生般涅槃；若不爾者，取有行般涅槃；
若不爾者，取無行般涅槃；若不爾者，取上流般涅槃；
若不爾者，彼以欲法、念法、樂法生自性光音天；
若不爾者，生無量光天；若不爾者，生少光天。」 ^220a6

佛說此經已，諸比丘聞佛所說，歡喜奉行。
jing:: 
##  869
（八六九） ^220a15

如是我聞：
一時，佛住舍衛國祇樹給孤獨園。 ^220a17

爾時，世尊告諸比丘：「若比丘如是行、如是形、
如是相，離貪喜，捨住正念正智，覺身樂，
聖人能說能捨念樂住，第三禪具足住。
若不爾者，以如是行、如是形、如是相，於受、
想、行、識法思惟如病、如癰、如刺、如殺，乃至上流；
若不爾者，以彼法，欲法、念法、樂生遍淨天；
若不爾者，生無量淨天；若不爾者，生少淨天。」 ^220a18

佛說此經已，諸比丘聞佛所說，歡喜奉行。
jing:: 
##  870
（八七〇） ^220a25

如是我聞：
一時，佛住舍衛國祇樹給孤獨園。 ^220a27

爾時，世尊告諸比丘：「若比丘如是行、如是形、
如是相，離苦息樂，前憂喜已滅，不苦不樂捨，
淨念一心，第四禪具足住。
若不如是憶念，而於色、受、想、行、識思惟如病、
如癰、如刺、如殺，乃至上流般涅槃；若不爾者，
或生因性果實天，若不爾者，生福生天，
若不爾者，生少福天。」 ^220a28

佛說此經已，諸比丘聞佛所說，歡喜奉行。 ^220b5

如四禪，如是四無色定，亦如是說。
jing:: 
##  871
（八七一） ^220b7

如是我聞：
一時，佛住舍衛國祇樹給孤獨園。 ^220b8

爾時，世尊告諸比丘：「有風雲天作是念：『我今欲以神力遊戲。』
如是念時，風雲則起。
如風雲天，如是焰電天、雷震天、雨天、晴天、
寒天、熱天亦如是說。」 ^220b9

佛說此經已，諸比丘聞佛所說，歡喜奉行。 ^220b12

說如是，異比丘問佛、佛問諸比丘亦如是說。
jing:: 
##  872
（八七二） ^220b14

如是我聞：
一時，佛住舍衛國祇樹給孤獨園。 ^220b16

爾時，世尊於夜闇中，天時小雨，電光焰照。
佛告阿難：「汝可以傘蓋覆燈持出。」 ^220b17

尊者阿難即受教，以傘蓋覆燈，隨佛後行，
至一處，世尊微笑。
尊者阿難白佛言：「世尊不以無因緣而笑，不審世尊今日何因何緣而發微笑？」 ^220b18

佛告阿難：「如是！如是！
如來不以無因緣而笑，汝今持傘蓋覆燈，
隨我而行；我見梵天亦復如是持傘蓋覆燈，
隨拘隣比丘後行；釋提桓因亦復持傘蓋覆燈，
隨摩訶迦葉後行；袟栗帝羅色吒羅天王亦持傘蓋覆燈，
隨舍利弗後行；毘樓勒迦天王亦持傘蓋覆燈，
隨大目揵連後行；毘樓匐叉天王亦持傘蓋覆燈，
隨摩訶拘絺羅後行；毘沙門天王亦持傘蓋覆燈，隨摩訶劫賓那後行。」 ^220b22

佛說此經已，尊者阿難聞佛所說，歡喜奉行。
jing:: 
##  873
（八七三） ^220c2

如是我聞：
一時，佛住舍衛國祇樹給孤獨園。 ^220c4

爾時，世尊告諸比丘：「有四種善好調伏眾。
何等為四？謂比丘調伏、比丘尼調伏、優婆塞調伏、
優婆夷調伏，是名四眾。」 ^220c5

爾時，世尊即說偈言：
　　「若才辯無畏，多聞通達法，
　　行法次法向，是則為善眾。
　　比丘持淨戒，比丘尼多聞，
　　優婆塞淨信，優婆夷亦然，
　　是名為善眾。　如日光自照，
　　如則善好僧，是則僧中好，
　　是法令僧好，如日光自照。」 ^220c7

佛說此經已，諸比丘聞佛所說，歡喜奉行。 ^220c16

如調伏，如是辯、柔和、無畏、多聞、通達法、
說法、法次法向、隨順法行，亦如是說。
jing:: 
##  874
（八七四） ^220c17

如是我聞：
一時，佛住舍衛國祇樹給孤獨園。 ^220c19

爾時，世尊告諸比丘：「有三種子。
何等為三？有隨生子、有勝生子、有下生子、何等為隨生子？
謂子父母不殺、不盜、不婬、不妄語、不飲酒，
子亦隨學不殺、不盜、不婬、不妄語、不飲酒，是名隨生子。
何等為勝生子？若子父母不受不殺、不盜、
不婬、不妄語、不飲酒戒，子則能受不殺、
不盜、不婬、不妄語、不飲酒戒，是名勝生子。
云何下生子？若子父母受不殺、不盜、不婬、
不妄語、不飲酒戒，子不能受不殺、不盜、
不婬、不妄語、不飲酒戒，是名下生子。」 ^220c20

爾時，世尊即說偈言：
　　「生隨及生上，智父之所欲，
　　生下非所須，以不紹繼故，
　　為人法之子，當作優婆塞。
　　於佛法僧寶，勤修清淨心，
　　雲除月光顯，光榮眷屬眾。」 ^221a1

佛說此經已，諸比丘聞佛所說，歡喜奉行。 ^221a7

如五戒，如是信、戒、施、聞、慧經，亦如是說。
jing:: 
##  875
（八七五） ^221a8

如是我聞：
一時，佛住舍衛國祇樹給孤獨園。 ^221a9

爾時，世尊告諸比丘：「有四正斷。
何等為四？一者斷斷，二者律儀斷，三者隨護斷，四者修斷。」 ^221a10

佛說此經已，諸比丘聞佛所說，歡喜奉行。
jing:: 
##  876
（八七六） ^221a12

如是我聞：
一時，佛住舍衛國祇樹給孤獨園。 ^221a14

爾時，世尊告諸比丘：「有四正斷。
何等為四？一者斷斷，二者律儀斷，三者隨護斷，四者修斷。」 ^221a15

爾時世尊即說偈言：
　　「斷斷及律儀，隨護與修習，
　　如此四正斷，諸佛之所說。」 ^221a17

佛說此經已，諸比丘聞佛所說，歡喜奉行。
jing:: 
##  877
（八七七） ^221a20

如是我聞：
一時，佛住舍衛國祇樹給孤獨園。 ^221a21

爾時，世尊告諸比丘：「有四正斷。
何等為四？一者斷斷，二者律儀斷，三者隨護斷，四者修斷。
云何為斷斷？謂比丘亦已起惡不善法斷，
生欲、方便、精勤、心攝受，是為斷斷。
云何律儀斷？未起惡不善法不起，生欲、
方便、精勤、攝受，是名律儀斷。
云何隨護斷？未起善法令起，生欲、方便、
精勤攝受，是名隨護斷。
云何修斷？已起善法增益修習，生欲、方便、
精勤、攝受，是為修斷。」 ^221a22

佛說此經已，諸比丘聞佛所說，歡喜奉行。
jing:: 
##  878
（八七八） ^221b1

如是我聞：
一時，佛住舍衛國祇樹給孤獨園。 ^221b3

爾時，世尊告諸比丘：「有四正斷。
何等為四？一者斷斷，二者律儀斷，三者隨護斷，四者修斷。
云何為斷斷？謂比丘已起惡不善法斷，
生欲、方便、精勤、心攝受，是為斷斷。
云何律儀斷？未起惡不善法不起，生欲、
方便、精勤、攝受，是名律儀斷。
云何隨護斷？未起善法令起，生欲、方便、
精勤、攝受，是名隨護斷。
云何修斷？已起善法增益修習，生欲、方便、
精勤、攝受，是名修斷。」 ^221b4

爾時，世尊即說偈言：
　　「斷斷及律儀，隨護與修習，
　　如此四正斷，諸佛之所說。」 ^221b12

佛說此經已，諸比丘聞佛所說，歡喜奉行。
jing:: 
##  879
（八七九） ^221b15

如是我聞：
一時，佛住舍衛國祇樹給孤獨園。 ^221b16

爾時，世尊告諸比丘：「有四正斷。
何等為四？一者斷斷，二者律儀斷，三者隨護斷，四者修斷。
云何斷斷？若比丘已起惡不善法斷，生欲、
方便、精勤、攝受；未起惡不善法不起，生欲、
方便、精勤、攝受；未生善法令起、生欲、方便、
精勤、攝受；已生善法增益修習，生欲、方便、
精勤、攝受，是名斷斷。
云何律儀斷？若比丘善護眼根，隱密、調伏、
進向；如是耳、鼻、舌、身、意根善護、隱密、調伏、
進向，是名律儀斷。
云何隨護斷？若比丘於彼彼真實三昧相善守護持，
所謂青瘀相、脹相、膿相、壞相、食不盡相，
修習守護，不令退沒，是名隨護斷。
云何修斷？若比丘修四念處等，是名修斷。」 ^221b17

爾時，世尊即說偈言：
　　「斷斷律儀斷，隨護修習斷，
　　此四種正斷，正覺之所說，
　　比丘勤方便，得盡於諸漏。」 ^221b29

佛說此經已，諸比丘聞佛所說，歡喜奉行。 ^221c5

如四念處，如是四正斷、四如意足、五根、
五力、七覺支、八道支、四道、四法句、正觀修習，亦如是說。
jing:: 
##  880
（八八〇） ^221c6

如是我聞：
一時，佛住舍衛國祇樹給孤獨園。 ^221c9

爾時，世尊告諸比丘：「譬如有人作世間建立，
彼一切皆依於地；如是比丘修習禪法，
一切皆依不放逸為根本，不放逸集、不放逸生、
不放逸轉，比丘不放逸者，能修四禪。」 ^221c10

佛說此經已，諸比丘聞佛所說，歡喜奉行。
jing:: 
##  881
（八八一） ^221c14

如是我聞：
一時，佛住舍衛國祇樹給孤獨園。 ^221c16

爾時，世尊告諸比丘……如上說。
差別者：「如是比丘能斷貪欲、瞋恚、愚癡。」 ^221c17

佛說此經已，諸比丘聞佛所說，歡喜奉行。 ^221c18

如斷貪欲、瞋恚、愚癡，如是調伏貪欲、瞋恚、
愚癡；貪欲究竟，瞋恚、愚癡究竟，出要、遠離、
涅槃，亦如是說。
jing:: 
##  882
（八八二） ^221c20

如是我聞：
一時，佛住舍衛國祇樹給孤獨園。 ^221c23

爾時，世尊告諸比丘：「譬如百草藥木，皆依於地而得生長；
如是種種善法，皆依不放逸為本……」
如上說，乃至涅槃。 ^221c24

「譬如黑沈水香是眾香之上，如是種種善法，不放逸最為其上。 ^221c26

「譬如堅固之香，赤栴檀為第一；如是一切善法，一切皆不放逸為根本。
如是，乃至涅槃。 ^221c28

「譬如水陸諸華，優鉢羅華為第一；如是一切善法，
皆不放逸為根本，乃至涅槃。 ^222a1

「譬如陸地生華，摩利沙華為第一；如是一切善法，
不放逸為其根本，乃至涅槃。 ^222a3

「譬如，比丘！一切畜生跡中，象跡為上；如是一切諸善法，
不放逸最為根本……」如上說，乃至涅槃。 ^222a4

「譬如一切畜生，師子為第一；所謂畜生主，
如是一切善法，不放逸為其根本……」
如上說，乃至涅槃。 ^222a7

「譬如一切屋舍堂閣，以棟為第一；如是一切善法，不放逸為其根本。 ^222a9

「譬如一切閻浮果，唯得閻浮名者，果最為第一；
如是一切善法，不放逸為其根本。 ^222a10

「如是一切俱毘陀羅樹，薩婆耶旨羅俱毘陀羅樹為第一；
如是一切善法，不放逸為根本……」如上說，乃至涅槃。 ^222a13

「譬如諸山，以須彌山王為第一；如是一切善法，
不放逸為其根本……」如上說，乃至涅槃。 ^222a15

「譬如一切金，以閻浮提金為第一；如是一切善法，
不放逸為其根本……」如上說，乃至涅槃。 ^222a17

「譬如一切衣中，伽尸細#CB00626;為第一；
如是一切善法，不放逸為其根本……」
如上說，乃至涅槃。 ^222a19

「譬如一切色中，以白色為第一；如是一切善法，
不放逸為其根本……」如上說，乃至涅槃。 ^222a21

「譬如眾鳥，以金翅鳥為第一；如是一切善法，
不放逸為其根本……」如上說，乃至涅槃。 ^222a23

「譬如諸王，轉輪聖王為第一；如是一切善法，
不放逸為其根本……」如上說，乃至涅槃。 ^222a25

「譬如一切天王，四大天王為第一；如是一切善法，
不放逸為其根本……」如上說，乃至涅槃。 ^222a27

「譬如一切三十三天，以帝釋為第一；如是一切善法，
不放逸為其根本……」如上說，乃至涅槃。 ^222a29

「譬如焰摩天中，以宿焰摩天王為第一；
如是一切善法，不放逸為其根本……」
如上說，乃至涅槃。 ^222b2

「譬如兜率陀天，以兜率陀天王為第一；
如是一切善法，不放逸為其根本……」
如上說，乃至涅槃。 ^222b4

「譬如化樂天，以善化樂天王為第一；如是一切善法，
不放逸為其根本……」如上說，乃至涅槃。 ^222b6

「譬如他化自在天，以善他化自在天子為第一；
如是一切善法，不放逸為其根本……」
如上說，乃至涅槃。 ^222b9

「譬如梵天，大梵王為第一；如是一切善法，
不放逸為其根本……」如上說，乃至涅槃。 ^222b11

「譬如閻浮提一切眾流皆順趣大海，其大海者最為第一；
以容受故，如是一切善法皆順不放逸……」
如上說，乃至涅槃。 ^222b13

「譬如一切雨渧皆歸大海，如是一切善法皆順趣不放逸海……」
如上說，乃至涅槃。 ^222b15

「譬如一切薩羅，阿耨大薩羅為第一；如是一切善法，
不放逸為第一……」如上說，乃至涅槃。 ^222b17

「譬如閻浮提一切河，四大河為第一；謂恒河、
新頭、搏叉、司陀，如是一切善法，不放逸為第一……」
如上說，乃至涅槃。 ^222b19

「譬如眾星光明，月為第一；如是一切善法，
不放逸為第一……」如上說，乃至涅槃。 ^222b22

「譬如諸大身眾生，羅睺羅阿修羅最為第一；
如是一切善法，不放逸為其根本……」
如上說，乃至涅槃。 ^222b24

「譬如諸受五欲者，頂生王為第一；如是一切善法，
不放逸為其根本……」如上說，乃至涅槃。 ^222b26

「譬如欲界諸神力，天魔波旬為第一；如是一切善法，
不放逸為其根本……」如上說，乃至涅槃。 ^222b28

「譬如一切眾生，無足、兩足、四足、多足，色、
無色，想、無想，非想、非無想，如來為第一；
如是一切善法，不放逸為其根本……」
如上說，乃至涅槃。 ^222c1

「譬如所有諸法，有為、無為，離貪欲為第一；
如是一切善法，不放逸為其根本……」
如上說，乃至涅槃。 ^222c4

「譬如一切諸法眾，如來眾為第一；如是一切善法，
不放逸為其根本……」如上說，乃至涅槃。 ^222c6

「譬如一切所有諸界苦行，梵行聖界為第一；
如是一切善法，不放逸為其根本……」
如上說，乃至涅槃。 ^222c9

佛說此經已，諸比丘聞佛所說，歡喜奉行。
jing:: 
##  883
（八八三） ^222c11

如是我聞：
一時，佛住舍衛國祇樹給孤獨園。 ^222c13

爾時，世尊告諸比丘：「有四種禪，有禪三昧善，
非正受善；有禪正受善，非三昧善；有禪三昧善，
亦正受善；有禪非三昧善，非正受善。 ^222c14

「復次，四種禪，有禪住三昧善，非住正受善；
有禪住正受善，非住三昧善；有禪住三昧善，
亦住正受善；有禪非住三昧善，亦非住正受善。 ^222c17

「復次，四種禪，有禪三昧起善，非正受起善；
有禪正受起善，非三昧起善；有禪三昧起善，
亦正受起善；有禪非三昧起善，亦非正受起善。 ^222c20

「復次，四種禪，有禪三昧時善，非正受時善；
有禪正受時善，非三昧時善；有禪三昧時善，
亦正受時善；有禪非三昧時善，亦非正受時善。 ^222c23

「復次，四種禪，有禪三昧處善，非正受處善；
有禪正受處善，非三昧處善；有禪三昧處善，
亦正受處善；有禪非三昧處善，亦非正受處善。 ^222c26

「復次，四種禪，有禪三昧迎善，非正受迎善；
有禪正受迎善，非三昧迎善；有禪三昧迎善，
亦正受迎善；有禪非三昧迎善，亦非正受迎善。 ^223a1

「復次，四種禪，有禪三昧念善，非正受念善；
有禪正受念善，非三昧念善；有禪三昧念善，
亦正受念善；有禪非三昧念善，亦非正受念善。 ^223a4

「復次，四種禪，有禪三昧念不念善，非正受念不念善；
有禪正受念不念善，非三昧念不念善；
有禪三昧念不念善，亦正受念不念善；
有禪非三昧念不念善，亦非正受念不念善。 ^223a7

「復次，四種禪，有禪三昧來善，非正受來善；
有禪正受來善，非三昧來善；有禪三昧來善，
亦正受來善；有禪非三昧來善，亦非正受來善。 ^223a11

「復次，四種禪，有禪三昧惡善，非正受惡善；
有禪正受惡善，非三昧惡善；有禪三昧惡善，
亦正受惡善；有禪非三昧惡善，亦非正受惡善。 ^223a14

「復次，四種禪，有禪三昧方便善，非正受方便善；
有禪正受方便善，非三昧方便善；有禪三昧方便善，
亦正受方便善；有禪非三昧方便善，亦非正受方便善。 ^223a17

「復次，四種禪，有禪三昧止善，非正受止善；
有禪正受止善，非三昧止善；有禪三昧止善，
亦正受止善；有禪非三昧止善，亦非正受止善。 ^223a21

「復次，四種禪，有禪三昧舉善，非正受舉善；
有禪正受舉善，非三昧舉善；有禪三昧舉善，
亦正受舉善；有禪非三昧舉善，亦非正受舉善。 ^223a24

「復次，四種禪，有禪三昧捨善，非正受捨善；
有禪正受捨善，非三昧捨善；有禪三昧捨善，
亦正受捨善；有禪非三昧捨善，亦非正受捨善。」 ^223a27

佛說此經已，諸比丘聞佛所說，歡喜奉行。
jing:: 
##  884
（八八四） ^223b1

如是我聞：
一時，佛住舍衛國祇樹給孤獨園。 ^223b3

爾時，世尊告諸比丘：「有無學三明。
何等為三？無學宿命智證通、無學生死智證通、無學漏盡智證通。」 ^223b4

爾時，世尊即說偈言：
　　「觀察知宿命，見天惡趣生，
　　生死諸漏盡，是則牟尼明。
　　其心得解脫，一切諸貪愛，
　　三夜悉通達，故說為三明。」 ^223b6

佛說此經已，諸比丘聞佛所說，歡喜奉行。
jing:: 
##  885
（八八五） ^223b11

如是我聞：
一時，佛住舍衛國祇樹給孤獨園。 ^223b12

爾時，世尊告諸比丘：「有無學三明。
何等為三？謂無學宿命智證通、無學生死智證通、無學漏盡智證通。 ^223b13

「云何無學宿命智證通？
謂聖弟子知種種宿命事，從一生至百千萬億生，
乃至劫數成壞，我及眾生宿命所更如是名、
如是生、如是性、如是食、如是受苦樂、如是長壽、
如是久住、如是受分齊；我及眾生於此處死、
餘處生，於餘處死、此處生，有如是行、如是因、
如是信，受種種宿命事，皆悉了知，是名宿命智證明。 ^223b15

「云何生死智證明？
謂聖弟子天眼淨過於人眼，見諸眾生死時、
生時，善色、惡色，上色、下色，向於惡趣，隨業受生如實知；
如此眾生身惡行成就、口惡行成就、意惡行成就，
謗聖人，邪見受邪法因緣故，身壞命終，
生惡趣泥犁中；此眾生身善行、口善行，
意善行，不謗毀聖人，正見成就，身壞命終，
生於善趣天人中，是名生死智證明。 ^223b22

「云何漏盡智證明？
謂聖弟子此苦如實知，此苦集、此苦滅、
此苦滅道跡如實知；彼如是知、如是見，
欲有漏心解脫、有有漏心解脫、無明漏心解脫，
解脫知見：『我生已盡，梵行已立，所作已作，自知不受後有。』
是名漏盡智證明。」 ^223c1

爾時，世尊即說偈言：
　　「觀察知宿命，見天惡趣生，
　　生死諸漏盡，是則牟尼明。
　　知心得解脫，一切諸貪愛，
　　三處悉通達，故說為三明。」 ^223c6

佛說是經已，諸比丘聞佛所說，歡喜奉行。
jing:: 
##  886
（八八六） ^223c12

如是我聞：
一時，佛住舍衛國祇樹給孤獨園。 ^223c13

時，有異婆羅門來詣佛所，與世尊面相慰勞，
慰勞已，退坐一面。
而作是說：「此則婆羅門三明，此則婆羅門三明。」 ^223c14

爾時，世尊告婆羅門言：「云何名為婆羅門三明？」 ^223c16

婆羅門白佛言：「瞿曇！
婆羅門父母具相，無諸瑕穢，父母七世相承，
無諸譏論，世世相承，常為師長，辯才具足；
誦諸經典、物類名字、萬物差品、字類分合、
歷世本末，此五種記，悉皆通達，容色端正。
是名，瞿曇！婆羅門三明。」 ^223c17

佛告婆羅門：「我不以名字言說為三明也，
賢聖法間說真要實三明，謂賢聖知見，
賢聖法、律真實三明。」 ^223c22

婆羅門白佛：「云何？
瞿曇！賢聖知見，賢聖法、律所說三明？」 ^223c25

佛告婆羅門：「有三種無學三明。
何等為三？謂無學宿命智證明、無學生死智證明、
無學漏盡智證明……」如上經廣說。 ^223c26

爾時，世尊即說偈言：
　　「一切法無常，持戒寂靜禪，
　　知一切宿命，已生天惡趣，
　　得斷生漏盡，是為牟尼通。
　　悉知心解脫，一切貪恚癡，
　　我說是三明，非言語所說。 ^224a1

「婆羅門！是為聖法、律所說三明。」
婆羅門白佛：「瞿曇！
是真三明。」 ^224a7

爾時，婆羅門聞佛所說，歡喜隨喜，從坐起而去。
jing:: 
##  887
（八八七） ^224a8

如是我聞：
一時，佛住舍衛國祇樹給孤獨園。 ^224a10

時，有異婆羅門來詣佛所，與世尊面相慰勞，
慰勞已，退坐一面，白佛：「瞿曇！
我名信。」 ^224a11

佛告婆羅門：「所謂信者，信增上戒、施、聞、
捨、慧，是則為信，非名字是信也。」 ^224a13

時，婆羅門聞佛所說，歡喜隨喜，從坐起而去。
jing:: 
##  888
（八八八） ^224a14

如是我聞：
一時，佛住舍衛國祇樹給孤獨園。 ^224a16

時，有異婆羅門來詣佛所，面相慰勞，慰勞已，
退坐一面，白佛言：「瞿曇！
我名增益。」 ^224a17

佛告婆羅門：「所謂增益者，信增益，戒、聞、
捨、慧增益，是為增益，非名字為增益也。」 ^224a19

時，婆羅門聞佛所說，歡喜隨喜，從坐起而去。
jing:: 
##  889
（八八九） ^224a20

如是我聞：
一時，佛住舍衛國祇樹給孤獨園。 ^224a22

時，有異婆羅門來詣佛所，問訊安否，問訊已，
退坐一面，白佛言：「世尊！
我名等起。」 ^224a23

佛告婆羅門：「夫等起者，謂起於信，起戒、
聞、捨、慧，是為等起，非名字為等起也。」 ^224a25

爾時，婆羅門聞佛所說，歡喜隨喜，從坐起而去。
jing:: 
##  890
（八九〇） ^224a26

如是我聞：
一時，佛住舍衛國祇樹給孤獨園。 ^224a28

爾時，世尊告諸比丘：「當為汝說無為法，及無為道跡。
諦聽，善思。云何無為法？
謂貪欲永盡，瞋恚、愚癡永盡，一切煩惱永盡，是無為法。
云何為無為道跡？
謂八聖道分：正見、正智、正語、正業、正命、
正方便、正念、正定，是名無為道跡。」 ^224a29

佛說此經已，諸比丘聞佛所說，歡喜奉行。 ^224b5

如無為，如是難見、不動、不屈、不死、無漏、
覆蔭、洲渚、濟渡、依止、擁護、不流轉、離熾焰、
離燒然、流通、清涼、微妙、安隱、無病、無所有、
涅槃，亦如是說。
jing:: 
##  891
（八九一） ^224b7

如是我聞：
一時，佛住舍衛國祇樹給孤獨園。 ^224b11

爾時，世尊告諸比丘：「譬如湖池，廣長五十由旬，深亦如是。
若有士夫以一毛端渧彼湖水。
云何，比丘！彼湖水為多？
為士夫毛端一渧水多？」 ^224b12

比丘白佛：「世尊！士夫毛端尠少耳，湖水無量千萬億倍，不得為比。」 ^224b15

佛告比丘：「具足見真諦，正見具足。
世尊弟子見真諦果，正無間等，彼於爾時已斷、
已知，斷其根本，如截多羅樹頭，更不復生，
所斷諸苦甚多無量，如大湖水，所餘之苦如毛端渧水。」 ^224b16

佛說此經已，諸比丘聞佛所說，歡喜奉行。 ^224b21

如毛端渧水，如是草籌之端渧水亦如是。 ^224b22

如湖池水，如是薩羅多吒伽、恒水、耶扶那、
薩羅#CB02702;、伊羅跋提、
摩醯、大海，亦如是說。 ^224b23

佛說此經已，諸比丘聞佛所說，歡喜奉行。
jing:: 
##  892
（八九二） ^224b25

如是我聞：
一時，佛住舍衛國祇樹給孤獨園。 ^224b26

爾時，世尊告諸比丘：「有內六入處。
云何為六？謂眼內入處，耳、鼻、舌、身、意內入處。
於此六法觀察忍，名為信行，超昇離生，
離凡夫地，未得須陀洹果，乃至未命終，要得須陀洹果。
若此諸法增上觀察忍，名為法行，超昇離生，
離凡夫地，未得須陀洹果，乃至未命終，要得須陀洹果。
若此諸法如實正智觀察，三結已盡、已知，
謂身見、戒取、疑，是名須陀洹。
不墮決定惡趣，定趣三菩提，七有天人往生，究竟苦邊。
此等諸法正智觀察，不起諸漏，離欲解脫，名阿羅漢。
諸漏已盡，所作已作，離諸重擔，逮得己利，
盡諸有結，正智心善解脫。」 ^224b27

佛說此經已，諸比丘聞佛所說，歡喜奉行。 ^224c10

如內六入處，如是外六入處、六識身、六觸身、
六受身、六想身、六思身、六愛身、六界身、
五陰，亦如上說。
jing:: 
##  893
（八九三） ^224c12

如是我聞：
一時，佛住舍衛國祇樹給孤獨園。 ^224c15

爾時，世尊告諸比丘：「有五種種子生。
何等為五？謂根種子、莖種子、節種子、壞種子、種種子。
此諸種子不斷、不破、不腐、不傷、不穿堅，
新得地界，不得水界，彼諸種子不得生長增廣；
得水界，不得地界，彼諸種子不得生長增廣；
要得地界、水界，彼諸種子得生長增廣。
如是業，煩惱、有、愛、見、慢、無明而生行；若有業而無煩惱、
愛、見、無明者，行則滅。」 ^224c16

佛說此經已，諸比丘聞佛所說，歡喜奉行。 ^224c24

如行，如是識、名色、六入處、觸、受、愛、取、有、
生、老死，亦如是說。
jing:: 
##  894
（八九四） ^224c26

如是我聞：
一時，佛住舍衛國祇樹給孤獨園。 ^224c28

爾時，世尊告諸比丘：「於我世間，於世間及世間集不如是知者，
我終不得於諸天、魔、梵、沙門、婆羅門及諸世間，
為解脫、為出、為離，離顛倒想，亦不名阿耨多羅三藐三菩提。
以我於世間及世間集如實知故，是故我於諸天、
世人、魔、梵、沙門、婆羅門及餘眾生，為得解脫、
為出、為離，心離顛倒，具足住，得成阿耨多羅三藐三菩提。」 ^224c29

佛說此經已，諸比丘聞佛所說，歡喜奉行。 ^225a7

如是世間、世間集、世間滅，世間集、世間出，
世間集、世間滅、世間味、世間患、世間出，
世間集、世間滅、世間出，世間集、世間滅道跡，
世間集、世間滅、世間集道跡、世間滅道跡，
世間集、世間滅、世間味、世間患、世間出，
世間集、世間滅、世間集道跡、世間滅道跡、
世間味、世間患、世間出。 ^225a9

佛說此經已，諸比丘聞佛所說，歡喜奉行。
jing:: 
##  895
（八九五） ^225a15

如是我聞：
一時，佛住舍衛國祇樹給孤獨園。 ^225a17

爾時，世尊告諸比丘：「有三愛。
何等為三？謂欲愛、色愛、無色愛。
為斷此三愛故，當求大師。」 ^225a18

佛說此經已，諸比丘聞佛所說，歡喜奉行。 ^225a20

如求大師，如是次師、教師、廣導師、度師、
廣度師、說師、廣說師、隨說師、阿闍梨、同伴、
真知識之善友、哀愍、慈悲、欲義、欲安、欲樂、
欲觸、欲通、欲者、精進者、方便者、出者、堅固者、
勇猛者、堪能者、攝者、常者、學者、不放逸者、
修者、思惟者、憶念者、覺想者、思量者、梵行者、
神力者、智者、識者、慧者、分別者、念處、正勤、
根、力、覺、道、止觀、念身、正思惟求，亦如是說。
jing:: 
##  896
（八九六） ^225a22

如是我聞：
一時，佛住舍衛國祇樹給孤獨園。 ^225b1

爾時，世尊告諸比丘：「有三有漏。
何等為三？謂欲有漏、有有漏、無明有漏，
為斷此三有漏故，當求大師。」 ^225b2

佛說此經已，諸比丘聞佛所說，歡喜奉行。 ^225b4

如求大師，如是乃至求正思惟，亦如是說。
jing:: 
##  897
（八九七） ^225b6

如是我聞：
一時，佛住王舍城迦蘭陀竹園。 ^225b7

時，尊者羅睺羅來詣佛所，稽首禮足，退坐一面，
白佛言：「世尊！云何知、云何見，我此識身及外境界一切相不憶念，
於其中間盡諸有漏？」 ^225b8

佛告羅睺羅：「有內六入處。
何等為六？謂眼入處。
耳、鼻、舌、身、意入處，此等諸法，正智觀察，
盡諸有漏，正智心善解脫，是名阿羅漢，
盡諸有漏，所作已作，已捨重擔，逮得己利，
盡諸有結，正智心得解脫。」 ^225b11

佛說此經已，諸比丘聞佛所說，歡喜奉行。 ^225b15

如內六入處，如是外六入處乃至五陰，亦如是說。
jing:: 
##  898
（八九八） ^225b17

如是我聞：
一時，佛住王舍城迦蘭陀竹園。 ^225b19

爾時，世尊告諸比丘：「若比丘於眼欲貪斷，
欲貪斷者，是名眼已斷、已知，斷其根本，
如截多羅樹頭，於未來世成不生法。
如眼。如是耳、鼻、舌、身、意亦如是說。」 ^225b20

佛說此經已，諸比丘聞佛所說，歡喜奉行。 ^225b23

如內六入處，如是外六入處乃至五陰，亦如是說。
jing:: 
##  899
（八九九） ^225b25

如是我聞：
一時，佛住王舍城迦蘭陀竹園。 ^225b27

爾時，世尊告諸比丘：「若比丘眼生、住、成就顯現，
苦生、病住、老死顯現；如是，乃至意亦如是說。
若眼滅、息、沒，苦則滅、病則息、老死則沒；乃至意亦如是說。」 ^225b28

佛說此經已，諸比丘聞佛所說，歡喜奉行。 ^225c2

如內六入處，如是外六入處乃至五陰，亦如是說。
jing:: 
##  900
（九〇〇） ^225c4

如是我聞：
一時，佛住王舍城迦蘭陀竹園。 ^225c6

爾時，世尊告諸比丘：「若比丘於眼味著者，
則生上煩惱，生上煩惱者，於諸染污心不得離欲，
彼障礙亦不得斷，乃至意入處亦如是說。」 ^225c7

佛說此經已，諸比丘聞佛所說，歡喜奉行。 ^225c10

如內六入處，如是外六入處乃至五陰，亦如是說。
jing:: 
##  901
（九〇一） ^225c12

如是我聞：
一時，佛住王舍城迦蘭陀竹園。 ^225c14

爾時，世尊告諸比丘：「譬如世間所作，皆依於地而得建立，
如是一切善法，皆依內六入處而得建立。」 ^225c15

佛說此經已，諸比丘聞佛所說，歡喜奉行。 ^225c17

如內六入處，如是外六入處乃至五陰，亦如是說。
jing:: 
##  902
（九〇二） ^225c19

如是我聞：
一時，佛住王舍城迦蘭陀竹園。 ^225c21

爾時，世尊告諸比丘：「若有眾生，無足、二足、
四足、多足，色、無色，想、無想，非想、非非想，
於一切如來最第一，乃至聖戒亦如是說。」
jing:: 
##  903
（九〇三） ^225c22

如是我聞：
一時，佛住王舍城迦蘭陀竹園。 ^225c25

爾時，世尊告諸比丘：「若諸世間眾生所作，
彼一切皆依於地而得建立；如是一切法，
有為、無為，離貪欲法最為第一……」如是廣說，
乃至「聖戒亦如是說。」 ^225c26

佛說此經已，諸比丘聞佛所說，歡喜奉行。
jing:: 
##  904
（九〇四） ^225c29

如是我聞：
一時，佛住王舍城迦蘭陀竹園。 ^226a2

爾時，世尊告諸比丘：「若諸世間眾生，彼一切皆依於地而得建立；
如是一切諸眾，如來聲聞眾最為第一……」
如是廣說，乃至「聖戒。」 ^226a3

佛說此經已，諸比丘聞佛所說，歡喜奉行。
雜阿含經卷第三十一
 ^226a5
