
pin:: 增壹阿含經卷第三十一
translator:: 東晉罽賓三藏瞿曇僧伽提婆譯

#  38 力品
力品第三十八之一
jing:: 
## 1
（一）
聞如是：
一時，佛在舍衛國祇樹給孤獨園。 ^717b17

爾時，世尊告諸比丘：「有六凡常之力。
云何為六？小兒以啼為力，欲有所說，要當先啼；
女人以瞋恚為力，依瞋恚已，然後所說；
沙門、婆羅門以忍為力，常念下，下於人然後自陳；
國王以憍慠為力，以此豪勢而自陳說；
然阿羅漢以專精為力，而自陳說；諸佛世尊成大慈悲，以大悲為力弘益眾生。
是謂，比丘！有此六凡常之力。
是故，比丘！常念修行此大慈悲。
如是，諸比丘！當作是學。」 ^717b18

爾時，諸比丘聞佛所說，歡喜奉行。
jing:: 
##  2
（二） ^717b27

聞如是：
一時，佛在舍衛國祇樹給孤獨園。 ^717b28

爾時，世尊告諸比丘：「汝等當思惟無常想，
廣布無常想，已思惟、廣布無常想，盡斷欲界愛，
色界、無色界愛，亦斷無明、憍慢。
猶如以火燒焚草木，永盡無餘，亦無遺跡，此亦如是。
若修無常想，盡斷欲愛、色愛、無色愛，無明、憍慢永無有餘。
所以然者，比丘！當修無常想時，而無欲心；
彼以無欲心，便能分別法，思惟其義，無有愁、
憂、苦、惱。彼以思惟法義，則無愚惑、錯誤修行。
若見有鬪諍者，彼便作是念：『此諸賢士不修無常想，
不廣布無常想，故致此鬪訟耳。
彼以鬪諍，不觀其義；以不觀其義，則有迷惑之心；
彼以執此愚惑，而命終入三惡道，餓鬼、
畜生、地獄中。』是故，諸比丘！
當修無常想，廣布無常想，便無瞋恚、愚惑之想，
亦能觀法，亦觀其義。
若命終之後，生三善處，生天上、人中、涅槃之道。
如是，諸比丘！當作是學。」 ^717b29

爾時，諸比丘聞佛所說，歡喜奉行。
jing:: 
##  3
（三） ^717c17

聞如是：
一時，佛在摩竭國憂迦支江水側。 ^717c18

爾時，世尊詣一樹下，躬自敷座而坐，正身正意，繫念在前。 ^717c19

爾時，有一梵志往至彼處。
是時，梵志見世尊脚跡為妙，見已，便生此念：「是何人之跡？
為是天、龍、鬼神、乾沓和、阿須倫、人、若非人？
為我先祖梵天耶？」
是時，梵志即逐跡前進，遙見世尊在一樹下坐，
正身正意，繫念在前，見已，作是語：「為是天耶？」 ^717c20

世尊告曰：「我非是天。」
「為乾沓和耶？」
世尊告曰：「我非乾沓和也。」 ^717c26

「為是龍子乎？」
對曰：「我非是龍也。」 ^717c27

「為閱叉也？」
佛報梵志：「我非閱叉。」 ^717c28

「為是祖父也。」
佛報曰：「我非祖父。」 ^717c29

是時，婆羅門問世尊曰：「汝今是誰？」
世尊告曰：「有愛者則有受，有受則有愛，
因緣合會，然後各各相生如此，如此五苦盛陰無有斷絕時。
以知愛已，則知五欲，亦知外六塵、內六入，即知此盛陰之本末。」 ^718a1

爾時，世尊便說此偈：
　　「世間有五欲，意為第六生，
　　以知內外六，當念盡苦際。 ^718a5

「是故，當求方便，滅內外六事。
如是，梵志！當作是學。」 ^718a9

爾時，彼梵志聞佛如是教，思惟翫習不去心懷，
即於坐上，諸塵垢盡，得法眼淨。 ^718a10

爾時，彼梵志聞佛所說，歡喜奉行。
jing:: 
##  4
（四） ^718a12

聞如是：
一時，佛在舍衛國祇樹給孤獨園。 ^718a13

爾時，世尊告諸比丘：「我本為菩薩時，未成佛道中有此念：
『此世間極為勤苦；有生、有老、有病、有死，然此五盛陰不得盡本原。』
是時，我復作是念：『由何因緣有生、老、病、死？
復由何因緣致此災患？』
當思惟此時，復生此念：『有生則有老、病、死。』
爾時，當思惟是時，復更生念：『由何因緣有生？』
此由有而生。復生此念：『有者，何由而有？』
當思惟是時，便生此念：『此有由受而有。』
復念：『此受何由而有？』
爾時，以智觀之，由愛而有受。
復更思惟：『此愛何由而生？』
重觀察之，由痛而有愛。
復更思惟：『此痛何由而生？』
當作是觀察時，由更樂而有此痛。
復重思惟：『此更樂何由而有？』
我生此念時，緣六入而有此更樂。
時我重思惟：『此六入何由而有？』
觀察是時，由名色而有六入。
時我復作是念：『名色何由而有？』
觀察是時，復由識而有名色。
『此識何由而有？』觀察是時，由行生識。
時我復作是念：『行何由而生？』
觀察是時，行由癡而生。
無明緣行，行緣識，識緣名色，名色緣六入，
六入緣更樂，更樂緣痛，痛緣愛，愛緣受，
受緣有，有緣生，生緣死，死緣愁、憂、苦、惱，不可稱計。
如是名為苦盛陰所習。 ^718a14

「我爾時復作是念：『由何因緣滅生、老、病、死？』
我觀察是時，生滅，老、病、死滅。
時復生此念：『由何而無生？』
觀此生原，有滅，生則滅。
復念：『由何而無有？』
時生此念：『無受則無有。』
時我生此念：『由何滅受？』
觀察是時，愛滅，受則滅。
復生此念：『由何而滅愛？』
重更觀察，痛滅，愛則滅。
復思惟：『由何而滅痛？』
觀察是時，更樂滅，則痛滅。
復思惟：『更樂何由而滅？』
觀察是時，六入滅，則更樂滅。
復觀此六入何由而滅？
當觀察時，名色滅，則六入滅。
復觀名色何由而滅？
識滅，則名色滅。復觀察此識何由而滅？
行滅，則識滅。復觀此行何由而滅？
癡滅，則行滅。行滅，則識滅；識滅，則名色滅；
名色滅，則六入滅；六入滅，則更樂滅；更樂滅，
則痛滅；痛滅，則愛滅；愛滅，則受滅；受滅，
則有滅；有滅，則生滅；生滅，則老、病滅，老、
病滅，則死滅，是謂名為五盛陰滅。 ^718b7

「時我復生此念：『此識最為原首，令人致此生、
老、病、死；然不能知此生、老、病、死生之原本。』
猶如有人在山林中行，逐小徑道。
小復前行，見舊大道，古昔諸人在中行處。
是時，彼人便復此道，小復前進，見舊城郭、
園觀、浴池，皆悉茂盛，但彼城中無有居民。
此人見已，還歸本國，前白王言：『昨遊山林見好城郭，
樹木繁茂，但彼城中無有人民。
大王！可使人民在彼城止住。』
是時，國王聞此人語，即居止人民；然此城郭還復如故，
人民熾盛，快樂無比。 ^718b24

「諸比丘當知，我昔未成菩薩時，在山中學道，
見古昔諸佛所遊行處，便從彼道，即知生、
老、病、死所起原本，有生有滅，皆悉分別，
知生苦、生習、生盡、生道，皆悉了知，有、受、
愛、痛、更樂、六入、名色、識、行、癡，亦復如是。
無明起則行起，行所造者復由於識，我今以明於識，
今與四部之眾而說此本；皆當知此原本所起，
知苦、知習、知盡、知道，念使分明，以知六入，
則知生、老、病、死，六入滅則生、老、病、死滅。
是故，比丘！當求方便，滅於六入。
如是，諸比丘！當作是學。」 ^718c5

爾時，諸比丘聞佛所說，歡喜奉行。
jing:: 
##  5
（五） ^718c15

聞如是：
一時，佛在舍衛國祇樹給孤獨園。 ^718c17

爾時，世尊與無央數百千萬眾而為說法。
爾時，阿那律在彼坐上。
是時，阿那律在眾中睡眠。 ^718c18

爾時，佛見阿那律睡眠，便說此偈：
　　「受法快睡眠，意無有錯亂，
　　賢聖所說法，智者之所樂。
　　猶如深淵水，澄清無瑕穢，
　　如是聞法人，清淨心樂受。
　　亦如大方石，風所不能動，
　　如是得毀譽，心無有傾動。」 ^718c20

是時，世尊告阿那律：「汝畏王法及畏盜賊而作道乎？」 ^718c28

阿那律報曰：「不也。
世尊！」
佛告阿那律：「汝何故出家學道？」 ^718c29

阿那律白佛言：「厭患此老、病、死、愁、憂、苦、
惱，為苦所惱，故欲捨之，是故出家學道。」 ^719a1

世尊告曰：「汝今，族姓子！
信心堅固，出家學道。
世尊今日躬自說法，云何於中睡眠？」 ^719a3

是時，尊者阿那律即從座起，偏露右肩，
長跪叉手，白世尊言：「自今已後形融體爛，終不在如來前坐睡。」 ^719a5

爾時，尊者阿那律達曉不眠，然不能除去睡眠，眼根遂損。
爾時，世尊告阿那律曰：「勤加精進者與調戲蓋相應，
設復懈怠與結相應，汝今所行當處其中。」 ^719a7

阿那律白佛：「前已在如來前誓，今不能復違本要。」 ^719a11

是時，世尊告耆域曰：「療治阿那律眼根。」 ^719a12

耆域報曰：「若阿那律小睡眠者，我當治目。」 ^719a13

世尊告阿那律曰：「汝可寢寐。
所以然者，一切諸法由食而存，非食不存。
眼者以眠為食，耳者以聲為食，鼻者以香為食，
舌者以味為食，身者以細滑為食，意者以法為食，我今亦說涅槃有食。」 ^719a14

阿那律白佛言：「涅槃者以何等為食？」
佛告阿那律：「涅槃者以無放逸為食，乘無放逸，得至於無為。」 ^719a19

阿那律白佛言：「世尊！
雖言眼者以眠為食，然我不堪睡眠。」 ^719a21

爾時，阿那律縫故衣裳。
是時，眼遂敗壞，而得天眼，無有瑕穢。
是時，阿那律以凡常之法而縫衣裳，不能得使縷通針孔中。
是時，阿那律便作是念：「諸世間得道羅漢，當與我貫針。」 ^719a22

是時，世尊以天耳清淨，聞此音聲：「諸世間得道阿羅漢者，當與我貫針。」
爾時，世尊至阿那律所而告之曰：「汝持針來，吾與貫之。」 ^719a27

阿那律白佛言：「向所稱說者，謂諸世間欲求其福者，與我貫針。」 ^719b1

世尊告曰：「世間求福之人無復過我，如來於六法無有厭足。
云何為六？一者施；二者教誡；三者忍，四者法說、
義說；五者將護眾生，六者求無上正真之道。
是謂，阿那律！如來於此六法無有厭足。」 ^719b2

阿那律曰：「如來身者真法之身，復欲更求何法？
如來已度生死之海，又脫愛著。
然今日故求為福之首。」 ^719b7

世尊告曰：「如是，阿那律！
如汝所說，如來亦知此六法為無厭足。
若當眾生知罪惡之原身、口、意所行者，
終不墮三惡趣；以其眾生不知罪惡之原，故墜墮三惡趣中。」 ^719b10

爾時，世尊便說此偈：
　　「世間所有力，遊在天人中，
　　福力最為勝，由福成佛道。 ^719b13

「是故，阿那律！當求方便，得此六法。
如是，諸比丘！當作是學。」 ^719b17

爾時，諸比丘聞佛所說，歡喜奉行。
jing:: 
##  6
（六） ^719b18

聞如是：
一時，佛在舍衛國祇樹給孤獨園。 ^719b20

爾時，有眾多比丘入舍衛城乞食，聞王波斯匿宮門外有眾多人民，
於中舉手喚呼皆稱怨：「國界有賊名鴦掘魔，
極為兇暴，殺害生類不可稱計，無慈悲於一切眾生，
國界人民無不厭患，日取人殺以指為鬘，故名為指鬘。
唯願大王當往共戰。」 ^719b21

是時，眾多比丘乞食已，還詣祇洹精舍。
收攝衣鉢，以尼師檀著肩上，往至世尊所，
頭面禮足，在一面坐。
爾時，眾多比丘白世尊言：「我等眾多比丘入舍衛城乞食，
見眾多人民在王宮門外，稱怨訴辭：『今王國界有賊名鴦掘魔，
為人兇暴，無有慈心，殺於一切眾生，人亡國虛皆由此人，又取人指以為華鬘。』」 ^719b26

爾時，世尊聞彼比丘語已，即從座起，默然而行。 ^719c5

是時，世尊尋到彼所，諸有取薪、負草、犁作之人，
及牧牛羊者，見世尊詣彼道，各白佛言：「沙門！
沙門！勿從彼道。所以然者，此路側有賊名鴦掘魔，於中止住。
諸有人民，欲就此道者，要集十人、或二十人、
或三十、四十、五十人，猶不得過，盡為鴦掘魔所擒獲。
然沙門瞿曇獨無有侶，為鴦掘魔所觸嬈者，於事不省。」
世尊雖聞此語，故進不住。 ^719c6

爾時，鴦掘魔母，持食詣鴦掘魔所。
是時，鴦掘魔便作是念：「吾指鬘為充數不乎？」
是時，即數指，未充數，復更重數，唯少一人指。
是時，鴦掘魔左右顧視，求覓生人，欲取殺之；
然四遠顧望，亦不見人，便作是念：「我師有教：
『若能害母者，必當生天。』
我今母躬來在此，即可取殺之，得指充數，生於天上。」 ^719c14

是時，鴦掘魔左手捉母頭，右手拔劍而語母言：
「小住，阿母。」是時，世尊便作是念：「此鴦掘魔當為五逆。」
即放眉間相光明，普照彼山林。
是時，鴦掘魔見光明已，復語母言：「此是何光明照此山林？
將非國王集諸兵眾，攻伐我身乎？」 ^719c21

是時母告曰：「汝今當知，此非日月火光，
亦非釋、梵天王光明。」 ^719c26

爾時，其母便說此偈：
　　「此非火光明，非日月釋梵，
　　鳥狩不驚怖，和鳴殊於常。
　　此光極清淨，使人悅無量，
　　必是尊最勝，十力至此間。
　　於天世人中，天眼覩世界，
　　故欲度汝身，世尊來至此。」 ^719c28

是時，鴦掘魔聞佛音響，歡喜踊躍，不能自勝，
便作是語：「我師亦有教誡而勅我曰：『設汝能害母，
并殺沙門瞿曇者，必生梵天上。』」 ^720a6

是時，鴦掘魔語母曰：「母！
今且住，我先取沙門瞿曇殺，然後當食。」 ^720a9

是時，鴦掘魔即放母而往逐世尊。
遙見世尊來，亦如金聚，靡所不照，見已，
並笑而說是語：「今此沙門定在我手，必殺不疑。
其有人民欲行此道者，皆集大眾而行此道；
然此沙門獨無伴侶，我今當取殺之。」 ^720a10

是時，鴦掘魔即拔腰劍，往逆世尊。
是時，世尊尋還復道，徐而行步，而鴦掘魔奔馳而逐，亦不能及如來。
是時，鴦掘魔白世尊言：「住，住，沙門！」 ^720a15

世尊告曰：「我自住耳，汝自不住。」 ^720a18

是時，彼鴦掘魔並走，遙說此偈：
　　「去而復言住，語我言不住，
　　與我說此義，彼住我不住。」 ^720a19

爾時，世尊以偈報曰：
　　「世尊言已住，不害於一切，
　　汝今有殺心，不離於惡原。
　　我住慈心地，愍護一切人，
　　汝種地獄苦，不離於惡原。」 ^720a23

是時，鴦掘魔聞此偈已，便作是念：「我今審為惡耶？
又師語我言：『此是大祠，獲大果報。
能取千人殺，以指作鬘者，果其所願；如此之人，
命終之後，生善處天上。
設取所生母及沙門瞿曇殺者，當生梵天上。』
是時，佛作威神，神識 #CB00205;寤，
諸梵志書籍亦有此言：『如來出世甚為難遇，時時億劫乃出。
彼出世時，不度者令度，不解脫者令得解脫。
彼說滅六見之法。
云何為六？言有我見者，即說滅六見之法；
無有我者，亦與說滅無有我見之法；言有我見、
無有我見，亦與說有我見、無我見之法，
復自觀察、說觀察之法；自說無我之法，
亦非我說、亦非我不說之法。
若如來出世，說此滅六見之法。』
又我奔走之時，能及象、馬、車乘，亦及人民。
然此沙門行不暴疾，然今日不能及此，必當是如來。」 ^720a28

是時，鴦掘魔便說此偈：
　　「尊今為我故，而說微妙偈，
　　惡者今識真，皆由尊威神。
　　即時捨利劍，投于深坑中，
　　今禮沙門跡，即求作沙門。」 ^720b15

是時，鴦掘魔即前白佛言：「世尊！
唯願聽作沙門。」 ^720b20

世尊告曰：「善來，比丘！」
即時鴦掘魔便成沙門，著三法衣。 ^720b21

爾時，世尊便說此偈：
　　「汝今以剃頭，除結亦當爾，
　　結滅成大果，無復愁苦惱。」 ^720b22

是時，鴦掘魔聞此語已，即時諸塵垢盡，得法眼淨。
爾時，世尊將鴦掘魔比丘還詣舍衛城祇洹精舍。 ^720b25

是時，王波斯匿集四部之眾，欲往攻伐賊鴦掘魔。
是時，王便作是念：「我今可往至世尊所，
以此因緣，具白世尊。
若世尊有所說者，當奉行之。」
爾時，王波斯匿即集四部之兵，往世尊所，
頭面禮足，在一面坐。
爾時，世尊問王曰：「大王！
今日欲何所至？塵污身體，乃至於斯。」 ^720b27

波斯匿王白佛言：「我今國界有賊名鴦掘魔，
極為兇暴，無有慈心於一切眾生，使國丘荒，
人民流迸，皆由此賊。
彼今取人殺之，以指為鬘，此是惡鬼，非為人也。
我今欲誅伐此人。」 ^720c4

世尊告曰：「若當大王見鴦掘魔信心堅固，
出家學道者，王當奈之何？」 ^720c8

王白佛言：「知復如何？
但當承事供養，隨時禮拜。
然復，世尊！彼是惡人，無毫釐之善，恒殺害，能有此心出家學道乎？
終無此理。」 ^720c10

是時，鴦掘魔去世尊不遠，結跏趺坐，正身正意，繫念在前。
爾時，世尊伸右手指示王曰：「此是賊鴦掘魔。」 ^720c13

王聞此語，便懷恐怖，衣毛皆竪。
世尊告王：「勿懷恐怖，可往至前，自當悟王意耳。」 ^720c15

是時王聞佛語，即至鴦掘魔前，語鴦掘魔曰：「汝今姓誰？」 ^720c17

鴦掘魔曰：「我姓伽伽，母名滿足。」
是時王禮足已，在一面坐。
爾時王問曰：「善樂此正法之中，勿有懈怠，
修清淨梵行，得盡苦際，我當盡形壽供養衣被、
飲食、床臥具、病瘦醫藥。」 ^720c19

是時，鴦掘魔默然不對。
王即從座起，頭面禮足，還詣世尊所，頭面禮足，在一面坐。 ^720c23

是時，王復白佛言：「不降者使降，不伏者使伏，甚奇！
甚特！曾所不有，乃能降伏極惡之人。
唯願大尊受命無窮，長養生民，蒙世尊恩，得免此難。
國事猥多，欲還城池。」 ^720c25

世尊告曰：「王知是時。」
爾時，國王即從座起，頭面禮足，便退而去。 ^720c28

爾時，鴦掘魔作阿練若，著五納衣，到時持鉢，
家家乞食，周而復始，著補納弊壞之衣，
極為麁醜；亦復露坐，不覆形體。
是時，鴦掘魔在閑靜之處，自修其行，所以族姓子，
出家學道者，欲修無上梵行：生死已盡，
梵行已立，所作已辦，更不復受胎，如實知之。
時，鴦掘魔便成羅漢，六通清徹，無有塵垢，已成阿羅漢。 ^721a1

到時，著衣持鉢，入舍衛城乞食。
是時，有婦女臨產甚難，見已，便作是念：
「眾生類極為苦痛，受胎無限。」
是時，鴦掘魔食後，收攝衣鉢，以尼師檀著肩上，
往至世尊所，頭面禮足，在一面坐。
爾時，鴦掘魔白世尊言：「我向著衣持鉢，
入舍衛城乞食，見一婦人身體重妊。
是時，我便作是念：『眾生受苦何至於斯？』」 ^721a8

世尊告曰：「汝今往彼婦人所，而作是說：
『我從賢聖生已來，未曾殺生。』
持此至誠之言，使此母人胎得無他。」 ^721a15

鴦掘魔對曰：「如是。
世尊！」
是時，鴦掘魔即其日，著衣持鉢，入舍衛城，
往至彼母人所，語彼母人曰：「我從賢聖生已來，更不殺生。
持此至誠之言，使胎得解脫。」
是時，母人胎即得解脫。 ^721a18

是時，鴦掘魔城中乞食，諸男女大小見之，
各各自相謂言：「此名鴦掘魔，殺害眾生不可稱計，今復在城中乞食。」 ^721a22

是時，城中人民，各各以瓦石打者，或有以刀斫者，
傷壞頭目，衣裳裂盡，流血污體，即出舍衛城至如來所。
是時，世尊遙見鴦掘魔頭目傷破，流血污衣而來，
見已，便作是說：「汝今忍之。
所以然者，此罪乃應永劫受之。」 ^721a24

是時，鴦掘魔至世尊所，頭面禮足，在一面坐。
爾時，鴦掘魔在如來前，便說此偈：
　　「堅固聽法句，堅固行佛法，
　　堅固親善友，便成滅盡處。
　　我本為大賊，名曰鴦掘魔，
　　為流之所 #CB00579;，蒙尊拔濟之。
　　今觀自歸業，亦當觀法本，
　　今以逮三明，成就佛行業。
　　我本名無害，殺害不可計，
　　今名真諦實，不害於一切。
　　設復身口意，都無害心識，
　　此名無殺害，何況起思想。
　　弓師能調角，水人能調水，
　　巧匠調其木，智者自調身。
　　或以鞭杖伏，或以言語屈，
　　竟不加刀杖，今我自降伏。
　　人前為過惡，後止不復犯，
　　是照於世間，如雲消月現。
　　人前為過惡，後止不復犯，
　　是照於世間，如雲消日現。
　　比丘老少壯，修行佛法行，
　　是照於世間，如彼月雲消。
　　比丘老少壯，修行佛法者，
　　是照此世間，如彼日雲消。
　　我今受痛少，飲食自知足，
　　盡脫一切苦，本緣今已盡。
　　更不受死跡，亦復不樂生，
　　今正待時節，歡喜而不亂。」 ^721a29

是時，如來可鴦掘魔所說。
是時，鴦掘魔以見如來然可之，即從座起，
禮世尊足，便退而去。 ^721b29

是時，諸比丘白世尊言：「鴦掘魔本作何功德，
今日聰明智慧，面目端政，世之希有？
復作何不善行，於今身上，殺害生類不可稱計？
復作何功德，於今值如來，得阿羅漢道？」 ^721c3

爾時，世尊告諸比丘：「昔者，過去久遠於此賢劫之中，
有佛名迦葉如來、至真、等正覺，出現於世。
迦葉如來去世之後，有王名大果，統領國界，典閻浮提。
爾時，彼王有八萬四千宮人婇女，各無兒息。
爾時，大果王向諸樹神、山神、日月、星宿，
靡所不周，欲求男女。
爾時，王第一夫人身即懷妊，經八、九月便生男兒，
顏貌端政，世之希有。
是時，彼王便生是念：『我本無有兒息，經爾許時，
今方生兒，宜當立字，於五欲之中，而自娛樂。』 ^721c7

「是時，王召諸群臣能瞻相者，而告之曰：
『我今以生此兒，各與立字。』
是時，群臣聞王教已，即白王言：『今此太子極為奇妙，
端政無比，面如桃華色，必當有大力勢，今當立字名曰大力。』
是時，相師與太子立字已，各從座起而去。 ^721c17

「是時，國王愛慜此太子，未曾去目前。
是時，太子年向八歲，將諸臣佐往父所，朝賀問訊。
父王復作是念：『今此太子極自奇特。』
即告之曰：『吾今與汝取婦何如乎？』
太子白王：『子今年幼何須娉娶？』
是時，父王權停不與取婦。
復經二十歲，王復告曰：『吾欲與汝取婦。』
太子白王：『不須取婦。』
是時，父王告群臣人民曰：『我本無兒息，
經歷久遠，方生一子，今不肯取婦，清淨無瑕。』
爾時，王太子轉字名曰清淨。 ^721c22

「是時，清淨大子年向三十，王復勅群臣曰：
『吾今年已衰微，更無兒息；今唯有清淨太子，今王高位應授與太子。
然太子不樂五欲之中，當云何理國事？』
群臣報曰：『當為方便，使樂五欲。』
是時，父王即椎鐘鳴鼓，勅國中人：『其能使清淨太子樂五欲者，
吾當賜與千金及諸寶物。』 ^722a2

「爾時，有女人名曰婬種，盡明六十四變。
彼女人聞王有教令：『其能使王太子習五欲者，當賜與金千斤及諸寶物。』
即往至父王所，而告之曰：『見與千金及諸寶物，能使王太子習於五欲。』
父王報曰：『審能爾者，當重相賜，不負言信。』
時婬女白王：『太子為寢宿何處？』
王報曰：『在東堂上，無有女人，唯有一男兒，在彼侍衛。』
女人白曰：『惟願大王勅內宮中，勿見限遮，隨意出入！』 ^722a9

「是時，婬女即其夜鼓二時，在太子門側，佯舉聲哭。
是時，太子聞女人哭聲，便勅侍人曰：『此是何人於斯而哭？』
侍人報曰：『此是女人在門側哭。』
太子告曰：『汝速往問所由哭耶？』
時，彼侍臣往而問之所由哭耶？
婬女報曰：『夫主見棄，是故哭耳。』
侍臣還白太子：『此女人為夫主所棄，又畏盜賊，是故哭耳。』
太子告曰：『將此女人著象廐中。』
到彼復哭；復將至馬廐中，復哭。
太子復語侍臣：『將來在此。』
即將入堂，復於中哭。
太子躬自問曰：『何為復哭？』
婬女報曰：『太子！女人單弱極懷恐怖，是故哭耳。』
太子告曰：『上吾床上，可得無畏。』
時，女人默然不語，亦復不哭。
是時，女人即脫衣裳，前捉太子手，舉著己胸上，
即時驚覺，漸漸起欲想，以起欲心，便身就之。 ^722a17

「是時，清淨太子明日清旦，往父王所。
是時，父王遙見太子顏色，殊於常日，見已，
便作是說：『汝今所欲者，事果乎？』
太子報曰：『如大王所言。』
是時，父王歡喜踊躍，不能自勝，並作是說：
『欲求何願，吾當與之。』
太子報曰：『所賜願者，勿復中悔，當求其願。』
時王報曰：『如汝所言，終不中悔，欲求何願？』
太子白王：『大王！今日統領閻浮提內，皆悉自由；
閻浮提里內諸未嫁女者，先適我家，然後使嫁。』
是時王曰：『隨汝所言。』
王即勅國內人民之類曰：『諸有女未出門者，
先使詣清淨太子，然後嫁之。』 ^722b3

「爾時，彼城中有女名須蠻，次應至王所。
是時，須蠻長者女露形倮跣在眾人中行，亦無羞恥。
眾人見已，各相對談：『此是長者女，名稱遠聞。
云何露形在人中行？
如驢何異？』女報眾人曰：『我非為驢，汝等眾人斯是驢耳。
汝等頗見女人還見女人有相恥乎？
城中生類盡是女人，唯有清淨太子是男子矣！
若我至清淨太子門者，當著衣裳。』
是時，城中人民自相謂言：『此女所說誠入我意，
我等實是女，非男也。
唯有清淨太子乃是男也。
我等今日當行男子之法。』 ^722b15

「是時，城中人民各辦戰具，著鎧持杖，往至父王所，
白父王曰：『欲求二願，唯見聽許。』
王報之曰：『何等二願？』
人民白王：『王欲存者當殺清淨太子；子欲存者今當殺王。
我等不堪任承事清淨太子辱國常法。』 ^722b25

「是時，父王便說此偈：
　　「為家忘一人，為村忘一家，
　　為國忘一村，為身忘世間。 ^722c1

「是時，父王說此偈已，告人民曰：『今正是時，隨汝等意。』
是時，諸人將清淨太子取兩手縛之，將詣城外，
各相謂言：『我等咸共以瓦石打殺，何須一人殺乎？』 ^722c4

「是時，清淨太子臨欲死時，而作是說：『又作誓願，
諸人民取吾抂殺，然父王自與我願，我今受死亦不敢辭。
使我將來之世，當報此怨。
又使值真人羅漢，速得解脫。』
是時，人民取太子殺已，各自散去。 ^722c7

「諸比丘！莫作是觀，爾時大果王者，豈異人乎？
今鴦掘魔師是也。
爾時婬女者，今師婦是也。
爾時人民者，今八萬人民死者是也。
爾時清淨太子，今鴦掘魔比丘是也。
臨欲死時作是誓願，今還報怨無免手者。
緣此因緣，殺害無限，後作誓願，願欲值佛，
今得解脫，成阿羅漢。
此是其義，當念奉行。」 ^722c12

爾時，世尊告諸比丘：「我弟子中，第一聰明捷疾智者，所謂鴦掘魔比丘是也。」 ^722c20

爾時，諸比丘聞佛所說，歡喜奉行。
增壹阿含經卷第三十一
 ^722c21
