
other:: 
pin:: 中阿含經卷第七
translator:: 東晉罽賓三藏瞿曇僧伽提婆譯
jing:: 
###  29 大拘絺羅經
（二九）舍梨子相應品大拘絺羅經第九
我聞如是：
一時，佛遊王舍城，在竹林加蘭哆園。 ^461b24

爾時，尊者舍梨子則於晡時從燕坐起，
至尊者大拘絺羅所，共相問訊，却坐一面。 ^461b25

尊者舍梨子語尊者大拘絺羅：「我欲有所問，聽我問耶？」 ^461b27

尊者大拘絺羅答曰：「尊者舍梨子！
欲問便問，我聞已當思。」 ^461b28

尊者舍梨子問曰：「賢者大拘絺羅！
頗有事因此事，比丘成就見，得正見，於法得不壞淨，入正法耶？」 ^461b29

答曰：「有也。尊者舍梨子！
謂有比丘知不善、知不善根。
云何知不善？謂身惡行不善，口、意惡行不善，是謂知不善。
云何知不善根？謂貪不善根，恚、癡不善根，是謂知不善根。
尊者舍梨子！若有比丘如是知不善及不善根者，
是謂比丘成就見，得正見，於法得不壞淨，入正法中。」 ^461c3

尊者舍梨子聞已，歎曰：「善哉！
善哉！賢者大拘絺羅！」
尊者舍梨子歎已，歡喜奉行。 ^461c9

尊者舍梨子復問曰：「賢者大拘絺羅！
頗更有事因此事，比丘成就見，得正見，
於法得不壞淨，入正法耶？」 ^461c11

答曰：「有也。尊者舍梨子！
謂有比丘知善、知善根。
云何知善？謂身妙行善，口、意妙行善，是謂知善。
云何知善根？謂無貪善根，無恚、無癡善根，是謂知善根。
尊者舍梨子！若有比丘如是知善，知善根者，
是謂比丘成就見，得正見，於法得不壞淨，入正法中。」 ^461c13

尊者舍梨子聞已，歎曰：「善哉！
善哉！賢者大拘絺羅！」
尊者舍梨子歎已，歡喜奉行。 ^461c19

尊者舍梨子復問曰：「賢者大拘絺羅！
頗更有事因此事，比丘成就見，得正見，
於法得不壞淨，入正法耶？」 ^461c21

答曰：「有也。尊者舍梨子！
謂有比丘知食如真，知食習、知食滅、知食滅道如真。
云何知食如真？謂有四食，一者摶食麤、
細，二者更樂食，三者意思食，四者識食，是謂知食如真。
云何知食習如真？
謂因愛便有食，是謂知食習如真。
云何知食滅如真？
謂愛滅食便滅，是謂知食滅如真。
云何知食滅道如真？
謂八支聖道，正見乃至正定為八，是謂知食滅道如真。
尊者舍梨子！若有比丘如是知食如真，
知食習、知食滅、知食滅道如真者，是謂比丘成就見，
得正見，於法得不壞淨，入正法中。」 ^461c23

尊者舍梨子聞已，歎曰：「善哉！
善哉！賢者大拘絺羅！」
尊者舍梨子歎已，歡喜奉行。 ^462a6

尊者舍梨子復問曰：「賢者大拘絺羅！
頗更有事因此事，比丘成就見，得正見，
於法得不壞淨，入正法耶？」 ^462a8

答曰：「有也。尊者舍梨子！
謂有比丘知漏如真，知漏習、知漏滅、知漏滅道如真。
云何知漏如真？謂有三漏：欲漏、有漏、無明漏，是謂知漏如真。
云何知漏習如真？
謂因無明便有漏，是謂知漏習如真。
云何知漏滅如真？
謂無明滅漏便滅，是謂知漏滅如真。
云何知漏滅道如真？
謂八支聖道，正見乃至正定為八，是謂知漏滅道如真。
尊者舍梨子！若有比丘如是知漏如真，
知漏習、知漏滅、知漏滅道如真者，是謂比丘成就見，
得正見，於法得不壞淨，入正法中。」 ^462a10

尊者舍梨子聞已，歎曰：「善哉！
善哉！賢者大拘絺羅！」
尊者舍梨子歎已，歡喜奉行。 ^462a21

尊者舍梨子復問曰：「賢者大拘絺羅！
頗更有事因此事，比丘成就見，得正見，
於法得不壞淨，入正法耶？」 ^462a23

答曰：「有也。尊者舍梨子！
謂有比丘知苦如真，知苦習、知苦滅、知苦滅道如真。
云何知苦如真？謂生苦、老苦、病苦、死苦、
怨憎會苦、愛別離苦、所求不得苦、略五盛陰苦，是謂知苦如真。
云何知苦習如真？
謂因老死便有苦，是謂知苦習如真。
云何知苦滅如真？
謂老死滅苦便滅，是謂知苦滅如真。
云何知苦滅道如真？
謂八支聖道，正見乃至正定為八，是謂知苦滅道如真。
尊者舍梨子！若有比丘如是知苦如真，
知苦習、知苦滅、知苦滅道如真者，是謂比丘成就見，
得正見，於法得不壞淨，入正法中。」 ^462a25

尊者舍梨子聞已，歎曰：「善哉！
善哉！賢者大拘絺羅！」
尊者舍梨子歎已，歡喜奉行。 ^462b8

尊者舍梨子復問曰：「賢者大拘絺羅！
頗更有事因此事，比丘成就見，得正見，
於法得不壞淨，入正法耶？」 ^462b9

答曰：「有也。尊者舍梨子！
謂有比丘 " resp=知老死如真，
知老死習、知老死滅、知老死滅道如真。
云何知老？謂彼老耄，頭白齒落，盛壯日衰，
身曲脚戾，體重氣上，柱杖而行，肌縮皮緩，
皺如麻子，諸根毀熟，顏色醜惡，是名老也。
云何知死？謂彼眾生、彼彼眾生種類，命終無常，
死喪散滅，壽盡破壞，命根閉塞，是名死也。
此說死，前說老，是名老死，是謂知老死如真。
云何知老死習如真？
謂因生便有老死，是謂知老死習如真。
云何知老死滅如真？
謂生滅老死便滅，是謂知老死滅如真。
云何知老死滅道如真？
謂八支聖道，正見乃至正定為八，是謂知老死滅道如真。
尊者舍梨子！若有比丘如是知老死如真，
知老死習、知老死滅、知老死滅道如真者，
是謂比丘成就見，得正見，於法得不壞淨，入正法中。」 ^462b12

尊者舍梨子聞已，歎曰：「善哉！
善哉！賢者大拘絺羅！」
尊者舍梨子歎已，歡喜奉行。 ^462b28

尊者舍梨子復問曰：「賢者大拘絺羅！
頗更有事因此事，比丘成就見，得正見，
於法得不壞淨，入正法耶。」 ^462b29

答曰：「有也。尊者舍梨子！
謂有比丘知生如真，知生習、知生滅、知生滅道如真。
云何知生如真？謂彼眾生、彼彼眾生種類，
生則生，出則出，成則成，興起五陰，已得命根，是謂知生如真。
云何知生習如真？
謂因有便有生，是謂知生習如真。
云何知生滅如真？
謂有滅生便滅，是謂知生滅如真。
云何知生滅道如真？
謂八支聖道，正見乃至正定為八，是謂知生滅道如真。
尊者舍梨子！若有比丘如是知生如真，
知生習、知生滅、知生滅道如真者，是謂比丘成就見，
得正見，於法得不壞淨，入正法中。」 ^462c3

尊者舍梨子聞已，歎曰：「善哉！
善哉！賢者大拘絺羅！」
尊者舍梨子歎已，歡喜奉行。 ^462c14

尊者舍梨子復問曰：「賢者大拘絺羅！
頗更有事因此事，比丘成就見，得正見，
於法得不壞淨，入正法耶？」 ^462c16

答曰：「有也。尊者舍梨子！
謂有比丘知有如真，知有習、知有滅、知有滅道如真。
云何知有如真？謂有三有：欲有、色有、無色有，是謂知有如真。
云何知有習如真？
謂因受便有有，是謂知有習如真。
云何知有滅如真？
謂受滅有便滅，是謂知有滅如真。
云何知有滅道如真？
謂八支聖道，正見乃至正定為八，是謂知有滅道如真。
尊者舍梨子！若有比丘如是知有如真，
知有習、知有滅、知有滅道如真者，是謂比丘成就見，
得正見，於法得不壞淨，入正法中。」 ^462c19

尊者舍梨子聞已，歎曰：「善哉！
善哉！賢者大拘絺羅！」
尊者舍梨子歎已，歡喜奉行。 ^462c29

尊者舍梨子復問曰：「賢者大拘絺羅！
頗更有事因此事，比丘成就見，得正見，
於法得不壞淨，入正法耶？」 ^463a2

答曰：「有也。尊者舍梨子！
謂有比丘知受如真，知受習、知受滅、知受滅道如真。
云何知受如真？謂有四受：欲受、戒受、見受、
我受，是謂知受如真。
云何知受習如真？
謂因愛便有受，是謂知受習如真。
云何知受滅如真？
謂愛滅受便滅，是謂知受滅如真。
云何知受滅道如真？
謂八支聖道，正見乃至正定為八，是謂知受滅道如真。
尊者舍梨子！若有比丘如是知受如真，
知受習、知受滅、知受滅道如真者，是謂比丘成就見，
得正見，於法得不壞淨，入正法中。」 ^463a4

尊者舍梨子聞已，歎曰：「善哉！
善哉！賢者大拘絺羅。」
尊者舍梨子歎已，歡喜奉行。 ^463a15

尊者舍梨子復問曰：「賢者大拘絺羅！
頗更有事因此事，比丘成就見，得正見，
於法得不壞淨，入正法耶？」 ^463a17

答曰：「有也。尊者舍梨子！
謂有比丘知愛如真，知愛習、知愛滅、知愛滅道如真。
云何知愛如真？謂有三愛：欲愛、色愛、無色愛，是謂知愛如真。
云何知愛習如真？
謂因覺便有愛，是謂知愛習如真。
云何知愛滅如真？
謂覺滅愛便滅，是謂知愛滅如真。
云何知愛滅道如真？
謂八支聖道，正見乃至正定為八，是謂知愛滅道如真。
尊者舍梨子！若有比丘如是知愛如真，
知愛習、知愛滅、知愛滅道如真者，是謂比丘成就見，
得正見，於法得不壞淨，入正法中。」 ^463a19

尊者舍梨子聞已，歎曰：「善哉！
善哉！賢者大拘絺羅！」
尊者舍梨子歎已，歡喜奉行。 ^463b1

尊者舍梨子復問曰：「賢者大拘絺羅！
頗更有事因此事，比丘成就見，得正見，
於法得不壞淨，入正法耶？」 ^463b2

答曰：「有也。尊者舍梨子！
謂有比丘知覺如真，知覺習、知覺滅、知覺滅道如真。
云何知覺如真？謂有三覺：樂覺、苦覺、不苦不樂覺，是謂知覺如真。
云何知覺習如真？
謂因更樂便有覺，是謂知覺習如真。
云何知覺滅如真？
謂更樂滅覺便滅，是謂知覺滅如真。
云何知覺滅道如真？
謂八支聖道，正見乃至正定為八，是謂知覺滅道如真。
尊者舍梨子！若有比丘如是知覺如真，
知覺習、知覺滅、知覺滅道如真者，是謂比丘成就見，
得正見，於法得不壞淨，入正法中。」 ^463b5

尊者舍梨子聞已，歎曰：「善哉！
善哉！賢者大拘絺羅！」
尊者舍梨子歎已，歡喜奉行。 ^463b16

尊者舍梨子復問曰：「賢者大拘絺羅，頗更有事因此事，
比丘成就見，得正見，於法得不壞淨，入正法耶？」 ^463b18

答曰：「有也。尊者舍梨子！
謂有比丘知更樂如真，知更樂習、知更樂滅、知更樂滅道如真。
云何知更樂如真？
謂有三更樂：樂更樂、苦更樂、不苦不樂更樂，是謂知更樂如真。
云何知更樂習如真？
謂因六處便有更樂，是謂知更樂習如真。
云何知更樂滅如真？
謂六處滅更樂便滅，是謂知更樂滅如真。
云何知更樂滅道如真？
謂八支聖道，正見乃至正定為八，是謂知更樂滅道如真。
尊者舍梨子！若有比丘如是知更樂如真，
知更樂習、知更樂滅、知更樂滅道如真者，
是謂比丘成就見，得正見，於法得不壞淨，入正法中。」 ^463b20

尊者舍梨子聞已，歎曰：「善哉！
善哉！賢者大拘絺羅！」
尊者舍梨子歎已，歡喜奉行。 ^463c3

尊者舍梨子復問曰：「賢者大拘絺羅！
頗更有事因此事，比丘成就見，得正見，
於法得不壞淨，入正法耶？」 ^463c5

答曰：「有也。尊者舍梨子！
謂有比丘知六處如真，知六處習、知六處滅、知六處滅道如真。
云何知六處如真？
謂眼處，耳、鼻、舌、身、意處，是謂知六處如真。
云何知六處習如真？
謂因名色便有六處，是謂知六處習如真。
云何知六處滅如真？
謂名色滅六處便滅，是謂知六處滅如真。
云何知六處滅道如真？
謂八支聖道，正見乃至正定為八，是謂知六處滅道如真。
尊者舍梨子！若有比丘如是知六處如真，
知六處習、知六處滅、知六處滅道如真者，
是謂比丘成就見，得正見，於法得不壞淨，入正法中。」 ^463c7

尊者舍梨子聞已，歎曰：「善哉！
善哉！賢者大拘絺羅！」
尊者舍梨子歎已，歡喜奉行。 ^463c19

尊者舍梨子復問曰：「賢者大拘絺羅！
頗更有事因此事，比丘成就見，得正見，
於法得不壞淨，入正法耶？」 ^463c20

答曰：「有也。尊者舍梨子！
謂有比丘知名色如真，知名色習、知名色滅、知名色滅道如真。
云何知名？謂四非色陰為名。
云何知色？謂四大及四大造為色。
此說色，前說名，是為名色，是謂知名色如真。
云何知名色習如真？
謂因識便有名色，是謂知名色習如真。
云何知名色滅如真？
謂識滅名色便滅，是謂知名色滅如真。
云何知名色滅道如真？
謂八支聖道，正見乃至正定為八，是謂知名色滅道如真。
尊者舍梨子！若有比丘如是知名色如真，
知名色習、知名色滅、知名色滅道如真者，
是謂比丘成就見，得正見，於法得不壞淨，入正法中。」 ^463c23

尊者舍梨子聞已，歎曰：「善哉！
善哉！賢者大拘絺羅！」
尊者舍梨子歎已，歡喜奉行。 ^464a7

尊者舍梨子復問曰：「賢者大拘絺羅！
頗更有事因此事，比丘成就見，得正見，
於法得不壞淨，入正法耶？」 ^464a8

答曰：「有也。尊者舍梨子！
謂有比丘知識如真，知識習、知識滅、知識滅道如真。
云何知識如真？謂有六識：眼識，耳、鼻、舌、
身、意識，是謂知識如真。
云何知識習如真？
謂因行便有識，是謂知識習如真。
云何知識滅如真？
謂行滅識便滅，是謂知識滅如真。
云何知識滅道如真？
謂八支聖道，正見乃至正定為八，是謂知識滅道如真。
尊者舍梨子！若有比丘如是知識如真，
知識習、知識滅、知識滅道如真者，是謂比丘成就見，
得正見，於法得不壞淨，入正法中。」 ^464a11

尊者舍梨子聞已，歎曰：「善哉！
善哉！賢者大拘絺羅！」
尊者舍梨子歎已，歡喜奉行。 ^464a22

尊者舍梨子復問曰：「賢者大拘絺羅！
頗更有事因此事，比丘成就見，得正見，
於法得不壞淨，入正法耶？」 ^464a23

答曰：「有也。尊者舍梨子！
謂有比丘知行如真，知行習、知行滅、知行滅道如真。
云何知行如真？謂有三行：身行、口行、意行，是謂知行如真。
云何知行習如真？
謂因無明便有行，是謂知行習如真。
云何知行滅如真？
謂無明滅行便滅，是謂知行滅如真。
云何知行滅道如真？
謂八支聖道，正見乃至正定為八，是謂知行滅道如真。
尊者舍梨子！若有比丘如是知行如真，
知行習、知行滅、知行滅道如真者，是謂比丘成就見，
得正見，於法得不壞淨，入正法中。」 ^464a26

尊者舍梨子聞已，歎曰：「善哉！
善哉！賢者大拘絺羅！」
尊者舍梨子歎已，歡喜奉行。 ^464b8

尊者舍梨子復問曰：「賢者大拘絺羅！
若有比丘無明已盡，明已生，復作何等？」 ^464b9

尊者大拘絺羅答曰：「尊者舍梨子！
若有比丘無明已盡，明已生，無所復作。」 ^464b11

尊者舍梨子聞已，歎曰：「善哉！
善哉！賢者大拘絺羅！」 ^464b13

如是，彼二尊更互說義，各歡喜奉行，從坐起去。 ^464b14

大拘絺羅經第九竟〔四千七十七字〕
jing:: 
###  30 象跡喻經
（三〇）中阿含舍梨子相應品象跡喻經第十〔初一日誦〕 ^464b16

我聞如是：
一時，佛遊舍衛國，在勝林給孤獨園。 ^464b19

爾時，尊者舍梨子告諸比丘：「諸賢！
若有無量善法，彼一切法皆四聖諦所攝，
來入四聖諦中，謂四聖諦於一切法最為第一。
所以者何？攝受一切眾善法故。
諸賢！猶如諸畜之跡，象跡為第一。
所以者何？彼象跡者最廣大故。
如是，諸賢！無量善法，彼一切法皆四聖諦所攝，
來入四聖諦中，謂四聖諦於一切法最為第一。
云何為四？謂苦聖諦，苦習、苦滅、苦滅道聖諦。
諸賢！云何苦聖諦？
謂生苦、老苦、病苦、死苦、怨憎會苦、愛別離苦、
所求不得苦、略五盛陰苦。 ^464b20

「諸賢！云何五盛陰 " resp=？
謂色盛陰，覺、想、行、識盛陰。
諸賢！云何色盛陰？
謂有色，彼一切四大及四大造。
諸賢！云何四大？謂地界，水、火、風界。
諸賢！云何地界？諸賢！
謂地界有二，有內地界，有外地界。
諸賢！云何內地界？
謂內身中在，內所攝堅，堅性住，內之所受。
此為云何？謂髮、毛、爪、齒、麤細皮膚、肌肉、
筋、骨、心、腎、肝、肺、脾、腸、#CB00787;、
糞，如是比此身中餘在，內所攝，堅性住，
內之所受，諸賢！是謂內地界。
諸賢！外地界者，謂大是，淨是，不憎惡是。
諸賢！有時水災，是時滅外地界。 ^464c1

「諸賢！此外地界極大，極淨，極不憎惡，是無常法、
盡法、衰法、變易之法，況復此身暫住，為愛所受？
謂不多聞愚癡凡夫而作此念：『是我，是我所，我是彼所。』
多聞聖弟子不作此念：『是我，是我所，我是彼所。』
彼云何作是念？若有他人罵詈、捶打、瞋恚責數者，
彼作是念：『我生此苦，從因緣生，非無因緣。
云何為緣？緣苦更樂。』
彼觀此更樂無常，觀覺、想、行、識無常，彼心緣界住，
止合一心，定不移動。
彼於後時他人來語柔辭軟言者，彼作是念：
『我生此樂，從因緣生，非無因緣。
云何為緣？緣樂更樂。』
彼觀此更樂無常，觀覺、想、行、識、無常，彼心緣界住，
止合一心，定不移動。
彼於後時，若幼少、中年、長老來行不可事，
或以拳扠，或以石擲，或刀杖加，彼作是念：
『我受此身，色法麤質，四大之種，從父母生，
飲食長養，常衣被覆，坐臥按摩，澡浴強忍，
是破壞法，是滅盡法，離散之法，我因此身致拳扠、石擲及刀杖加。』
由是之故，彼極精勤而不懈怠，正身正念，
不忘不癡，安定一心，彼作是念：『我極精勤而不懈怠，
正身正念，不忘不癡，安定一心，我受此身，
應致拳扠、石擲及刀杖加，但當精勤學世尊法。』 ^464c12

「諸賢！世尊亦如是說：『若有賊來，以利刀鋸，節節解身。
若汝為賊以利刀鋸節節解身時，或心變易，
或惡語言者，汝則衰退。
汝當作是念：「若有賊來，以利刀鋸節節解我身者，
因此令我心不變易，不惡語言，當為彼節節解我身者起哀愍心，
為彼人故，心與慈俱，遍滿一方成就遊，
如是二三四方、四維上下，普周一切，心與慈俱，
無結無怨，無恚無諍，極廣甚大，無量善修，遍滿一切世間成就遊。」』 ^465a6

「諸賢！彼比丘若因佛、法、眾，不住善相應捨者，諸賢！
彼比丘應慙愧羞厭，我於利無利，於德無德，
謂我因佛、法、眾，不住善相應捨。
諸賢！猶如初迎新婦，見其姑嫜，若見夫主，則慙愧羞厭。
諸賢！當知比丘亦復如是，應慙愧羞厭，
我於利無利，於德無德，謂我因佛、法、眾，
不住善相應捨，彼因慙愧羞厭故，便住善相應捨，
是妙息寂，謂捨一切有，離愛、無欲、滅盡無餘。
諸賢！是謂比丘一切大學。 ^465a15

「諸賢！云何水界？諸賢！
謂水界有二，有內水界，有外水界。
諸賢！云何內水界？
謂內身中在，內所攝水，水性潤，內之所受。
此為云何？謂腦、腦根，淚、汗、涕、唾、膿、血、肪、
髓、涎、膽、小便，如是比此身中餘在，內所攝水，
水性潤，內之所受，諸賢！
是謂內水界。諸賢！
外水界者，謂大是，淨是，不憎惡是，諸賢！
有時火災，是時滅外水界。 ^465a24

「諸賢！此外水界極大，極淨，極不憎惡，是無常法、
盡法、衰法、變易之法，況復此身暫住，為愛所受？
謂不多聞愚癡凡夫而作此念：『是我，是我所，我是彼所。』
多聞聖弟子不作此念：『是我，是我所，我是彼所。』
彼云何作是念？若有他人罵詈、捶打、瞋恚責數者，
便作是念：『我生此苦，從因緣生，非無因緣。
云何為緣？緣苦更樂。』
彼觀此更樂無常，觀覺、想、行、識無常，彼心緣界住，
止合一心，定不移動。
彼於後時，他人來語柔辭軟言者，彼作是念：
『我生此樂，從因緣生，非無因緣。
云何為緣？緣樂更樂。』
彼觀此更樂無常，觀覺、想、行、識無常，彼心緣界住，
止合一心，定不移動。
彼於後時，若幼少、中年、長老來行不可事，
或以拳扠，或以石擲，或刀杖加，彼作是念：
『我受此身，色法麤質，四大之種，從父母生，
飲食長養，常衣被覆，坐臥按摩，澡浴強忍，
是破壞法，是滅盡法，離散之法，我因此身致拳扠、石擲及刀杖加。』
由是之故，彼極精勤而不懈怠，正身正念，
不忘不癡，安定一心，彼作是念：『我極精勤而不懈怠，
正身正念，不忘不癡，安定一心，我受此身應致拳扠、
石擲及刀杖加，但當精勤學世尊法。』 ^465b2

「諸賢！世尊亦如是說：『若有賊來，以利刀鋸，節節解身。
若汝為賊以利刀鋸節節解身時，或心變易，
或惡語言者，汝則衰退。
汝當作是念：「若有賊來，以利刀鋸節節解我身者，
因此令我心不變易，不惡語言，當為彼節節解我身者起哀愍心，
為彼人故，心與慈俱，遍滿一方成就遊，
如是二三四方、四維上下，普周一切，心與慈俱，
無結無怨，無恚無諍，極廣甚大，無量善修，遍滿一切世間成就遊。」』 ^465b25

「諸賢！彼比丘若因佛、法、眾，不住善相應捨者，諸賢！
彼比丘應慙愧羞厭，我於利無利，於德無德，
謂我因佛、法、眾，不住善相應捨。
諸賢！猶如初迎新婦，見其姑嫜，若見夫主，則慙愧羞厭。
諸賢！當知比丘亦復如是，應慙愧羞厭，
我於利無利，於德無德，謂我因佛、法、眾，
不住善相應捨，彼因慙愧羞厭故，便住善相應捨，
是妙息寂，謂捨一切有，離愛、無欲，滅盡無餘。
諸賢！是謂比丘一切大學。 ^465c5

「諸賢！云何火界？諸賢！
謂火界有二，有內火界，有外火界。
諸賢！云何內火界？
謂內身中在，內所攝火，火性熱，內之所受。
此為云何？謂暖身、熱身、煩悶、溫壯、消化飲食，
如是比此身中餘在，內所攝火，火性熱，
內之所受，諸賢！是謂內火界。
諸賢！外火界者，謂大是，淨是，不憎惡是。
諸賢！有時外火界起，起已燒村邑、城郭、
山林、曠野，燒彼已，或至道、至水，無受而滅。
諸賢！外火界滅後，人民求火，或鑽木截竹，或以珠燧。 ^465c14

「諸賢！此外火界極大，極淨，極不憎惡，是無常法、
盡法、衰法、變易之法，況復此身暫住，為愛所受？
謂不多聞愚癡凡夫而作此念：『是我，是我所，我是彼所。』
多聞聖弟子不作此念：『是我，是我所，我是彼所。』
彼云何作是念？若有他人罵詈、捶打、瞋恚責數者，
便作是念：『我生此苦，從因緣生，非無因緣。
云何為緣？緣苦更樂。』
彼觀此更樂無常，觀覺、想、行、識無常，彼心緣界住，
止合一心，定不移動。
彼於後時，他人來語柔辭軟言者，彼作是念：
『我生此樂，從因緣生，非無因緣。
云何為緣？緣樂更樂。』
彼觀此更樂無常，觀覺、想、行、識無常，彼心緣界住，
止合一心，定不移動。
彼於後時，若幼少、中年、長老來行不可事，
或以拳扠，或以石擲，或刀杖加，彼作是念：
『我受此身，色法麤質，四大之種，從父母生，
飲食長養，常衣被覆，坐臥按摩，澡浴強忍，
是破壞法，是滅盡法，離散之法，我因此身致拳扠、石擲及刀杖加。』
由是之故，彼極精勤而不懈怠，正身正念，
不忘不癡，安定一心，彼作是念：『我極精勤而不懈怠，
正身正念，不忘不癡，安定一心，我受此身應致拳扠、
石擲及刀杖加，但當精勤學世尊法。』 ^465c23

「諸賢！世尊亦如是說：『若有賊來，以利刀鋸，節節解身。
若汝為賊以利刀鋸節節解身時，或心變易，
或惡語言者，汝則衰退。
汝當作是念：「若有賊來，以利刀鋸節節解我身者，
因此令我心不變易，不惡語言，當為彼節節解我身者起哀愍心，
為彼人故，心與慈俱，遍滿一方成就遊，
如是二三四方、四維上下，普周一切，心與慈俱，
無結無怨，無恚無諍，極廣甚大，無量善修，遍滿一切世間成就遊。」』 ^466a17

「諸賢！彼比丘若因佛、法、眾，不住善相應捨者，諸賢！
彼比丘應慙愧羞厭，我於利無利，於德無德，
謂我因佛、法、眾，不住善相應捨。
諸賢！猶如初迎新婦，見其姑嫜，若見夫主，則慙愧羞厭。
諸賢！當知比丘亦復如是，應慙愧羞厭，
我於利無利，於德無德，謂我因佛、法、眾，
不住善相應捨，彼因慙愧羞厭故，便住善相應捨，
是妙息寂，謂捨一切有，離愛、無欲，滅盡無餘。
諸賢！是謂比丘一切大學。 ^466a26

「諸賢！云何風界？諸賢！
謂風界有二，有內風界，有外風界。
諸賢！云何內風界？
謂內身中在，內所攝風，風性動，內之所受。
此為云何？謂上風、下風、腹風、行風、掣縮風、
刀風、躋風、非道風、節節行風、息出風、息入風，
如是比此身中餘在，內所攝風，風性動，
內之所受，諸賢！是謂內風界。
諸賢！外風界者，謂大是，淨是，不憎惡是。
諸賢！有時外風界起，風界起時撥，屋拔樹，
崩山，山巖撥已便止，纖毫不動。
諸賢！外風界止後，人民求風，或以其扇，
或以哆邏葉，或以衣求風。 ^466b6

「諸賢！此風界極大，極淨，極不憎惡，是無常法、
盡法、衰法、變易之法，況復此身暫住，為愛所受？
謂不多聞愚癡凡夫而作此念：『是我，是我所，我是彼所。』
多聞聖弟子不作此念：『是我，是我所，我是彼所。』
彼云何作是念？若有他人罵詈、捶打、瞋恚責數者，
便作是念：『我生此苦，從因緣生，非無因緣。
云何為緣？緣苦更樂。』
彼觀此更樂無常，觀覺、想、行、識無常，彼心緣界住，
止合一心，定不移動。
彼於後時，他人來語柔辭軟言者，彼作是念：
『我生此樂，從因緣生，非無因緣。
云何為緣？緣樂更樂。』
彼觀此更樂無常，觀覺、想、行、識無常，彼心緣界住，
止合一心，定不移動；彼於後時，若幼少、
中年、長老來行不可事，或以拳扠，或以石擲，
或刀杖加，彼作是念：『我受此身，色法麤質，
四大之種，從父母生，飲食長養，常衣被覆，
坐臥按摩，澡浴強忍，是破壞法，是滅盡法，
離散之法，我因此身致拳扠、石擲及刀杖加。』
由是之故，彼極精勤而不懈怠，正身正念，
不忘不癡，安定一心，彼作是念：『我極精勤而不懈怠，
正身正念，不忘不癡，安定一心，我受此身應致拳扠、
石擲及刀杖加，但當精勤學世尊法。』 ^466b17

「諸賢！世尊亦如是說：『若有賊來，以利刀鋸，節節解身。
若汝為賊以利刀鋸節節解身時，或心變易，
或惡語言者，汝則衰退。
汝當作是念：「若有賊來，以利刀鋸節節解我身者，
因此令我心不變易，不惡語言，當為彼節節解我身者起哀愍心，
為彼人故，心與慈俱，遍滿一方成就遊，
如是二三四方、四維上下，普周一切，心與慈俱，
無結無怨，無恚無諍，極廣甚大，無量善修，遍滿一切世間成就遊。」』 ^466c10

「諸賢！彼比丘若因佛、法、眾，不住善相應捨者，諸賢！
彼比丘應慙愧羞厭，我於利無利，於德無德，
謂我因佛、法、眾，不住善相應捨。
諸賢！猶如初迎新婦，見其姑嫜，若見夫主，則慙愧羞厭。
諸賢！當知比丘亦復如是，應慙愧羞厭，
我於利無利，於德無德，謂我因佛、法、眾，
不住善相應捨，彼因慙愧羞厭故，便住善相應捨，
是妙息寂，謂捨一切有，離愛、無欲，滅盡無餘。
諸賢！是謂比丘一切大學。 ^466c19

「諸賢！猶如因材木，因泥土，因水草，覆裹於空，便生屋名。
諸賢！當知此身亦復如是，因筋骨，因皮膚，
因肉血，纏裹於空，便生身名。
諸賢！若內眼處壞者，外色便不為光明所照，
則無有念，眼識不得生。
諸賢！若內眼處不壞者，外色便為光明所照，
而便有念，眼識得生。
諸賢！內眼處及色，眼識知外色，是屬色陰。
若有覺是覺陰，若有想是想陰，若有思是思陰，
若有識是識陰，如是觀陰合會。 ^466c28

「諸賢！世尊亦如是說：『若見緣起便見法，若見法便見緣起。』
所以者何？諸賢！世尊說五盛陰從因緣生，
色盛陰，覺、想、行、識盛陰。
諸賢！若內耳、鼻、舌、身、意處壞者，外法便不為光明所照，
則無有念，意識不得生。
諸賢！若內意處不壞者，外法便為光明所照而便有念，意識得生。
諸賢！內意處及法，意識知外色法，是屬色陰。
若有覺是覺陰，若有想是想陰，若有思是思陰，
若有識是識陰，如是觀陰合會。
諸賢！世尊亦如是說：『若見緣起便見法，若見法便見緣起。』
所以者何？諸賢！世尊說五盛陰從因緣生，
色盛陰，覺、想、行、識盛陰，彼厭此過去、未來、
現在五盛陰，厭已便無欲，無欲已便解脫，
解脫已便知解脫，生已盡，梵行已立，所作已辦，
不更受有，知如真。
諸賢！是謂比丘一切大學。」 ^467a9

尊者舍梨子所說如是。
彼諸比丘聞尊者舍梨子所說，歡喜奉行。 ^467a24

象跡喻經第十竟〔三千八百六十七字〕
jing:: 
###  31 分別聖諦經
（三一）中阿含舍梨子相應品分別聖諦經第十一〔初一日誦〕 ^467a27

我聞如是：
一時，佛遊舍衛國，在勝林給孤獨園。 ^467b1

爾時，世尊告諸比丘：「此是正行說法，謂四聖諦廣攝、
廣觀、分別、發露、開仰、施設、顯示、趣向。
過去諸如來、無所著、等正覺，彼亦有此正行說法，
謂四聖諦廣攝、廣觀、分別、發露、開仰、施設、
顯示、趣向。未來諸如來、無所著、等正覺，
彼亦有此正行說法，謂四聖諦廣攝、廣觀、
分別、發露、開仰、施設、顯示、趣向。
我今現如來、無所著、等正覺，亦有此正行說法，
謂四聖諦廣攝、廣觀、分別、發露、開仰、施設、
顯示、趣向。 ^467b2

「舍梨子比丘聰慧、速慧、捷慧、利慧、廣慧、
深慧、出要慧、明達慧、辯才慧，舍梨子比丘成就實慧。
所以者何？謂我略說此四聖諦，舍梨子比丘則能為他廣教、
廣觀、分別、發露、開仰、施設、顯現、趣向。
舍梨子比丘廣教、廣示此四聖諦，分別、
發露、開仰、施設、顯現、趣向時，令無量人而得於觀，舍梨子比丘能以正見為導御也。
目乾連比丘能令立於最上真際，謂究竟漏盡。
舍梨子比丘生諸梵行，猶如生母，目連比丘長養諸梵行，
猶如養母，是以諸梵行者，應奉事供養恭敬禮拜舍梨子、目乾連比丘。
所以者何？舍梨子、目乾連比丘為諸梵行者求義及饒益，求安隱快樂。」
爾時，世尊說如是已，即從坐起，入室燕坐。 ^467b10

於是，尊者舍梨子告諸比丘：「諸賢！
世尊為我等出世，謂為他廣教、廣示此四聖諦，
分別、發露、開仰、施設、顯現、趣向。
云何為四？謂苦聖諦，苦習、苦滅、苦滅道聖諦。
諸賢！云何苦聖諦？
謂生苦、老苦、病苦、死苦、怨憎會苦、愛別離苦、
所求不得苦、略五盛陰苦。
諸賢！說生苦者，此說何因？
諸賢！生者，謂彼眾生、彼彼眾生種類，生則生，
出則出，成則成，興起五陰，已得命根，是名為生。
諸賢！生苦者，謂眾生生時，身受苦受、遍受、
覺、遍覺，心受苦受、遍受、覺、遍覺，身心受苦受、
遍受，覺、遍覺，身熱受、遍受、覺、遍覺，心熱受、
遍受、覺、遍覺，身心熱受、遍受、覺、遍覺，身壯熱煩惱憂慼受、
遍受，覺、遍覺，心壯熱煩惱憂慼受、遍受、
覺、遍覺，身心壯熱煩惱憂慼受、遍受、覺、遍覺。
諸賢！說生苦者，因此故說。 ^467b24

「諸賢！說老苦者，此說何因？
諸賢！老者，謂彼眾生、彼彼眾生種類，彼為老耄，
頭白齒落，盛壯日衰，身曲脚戾，體重氣上，
拄杖而行，肌縮皮緩，皺如麻子，諸根毀熟，
顏色醜惡，是名為老。
諸賢！老苦者，謂眾生老時，身受苦受、遍受、
覺、遍覺，心受苦受、遍受、覺、遍覺，身心受苦受、
遍受、覺、遍覺，身熱受、遍受、覺、遍覺，心熱受、
遍受、覺、遍覺，身心熱受、遍受、覺、遍覺，身壯熱煩惱憂慼受、
遍受、覺、遍覺，心壯熱煩惱憂慼受、遍受、
覺、遍覺，身心壯熱煩惱憂慼受、遍受、覺、遍覺。
諸賢！說老苦者，因此故說。 ^467c11

「諸賢！說病苦者，此說何因？
諸賢！病者，謂頭痛、眼痛、耳痛、鼻痛、面痛、
脣痛、齒痛、舌痛、 #CB02666;痛、
咽痛、風喘、咳嗽、喝吐、喉啤、癲癎、癕癭、經溢、
赤膽、壯熱、枯槁、痔#CB02652;、
下利，若有如是比餘種種病，從更樂觸生，
不離心，立在身中，是名為病。
諸賢！病苦者，謂眾生病時，身受苦受、遍受、
覺、遍覺，心受苦受、遍受、覺、遍覺，身心受苦受、
遍受、覺、遍覺，身熱受、遍受、覺、遍覺，心熱受、
遍受、覺、遍覺，身心熱受、遍受、覺、遍覺，身壯熱煩惱憂慼受、
遍受、覺、遍覺，心壯熱煩惱憂慼受、遍受、
覺、遍覺，身心壯熱煩惱憂慼受、遍受、覺、遍覺。
諸賢！說病苦者，因此故說。 ^467c21

「諸賢！說死苦者，此說何因？
諸賢！死者，謂彼眾生、彼彼眾生種類，命終無常，
死喪散滅，壽盡破壞，命根閉塞，是名為死。
諸賢！死苦者，謂眾生死時，身受苦受、遍受、
覺、遍覺，心受苦受、遍受、覺、遍覺，身心受苦受、
遍受、覺、遍覺，身熱受、遍受、覺、遍覺，心熱受、
遍受、覺、遍覺，身心熱受、遍受、覺、遍覺，身壯熱煩惱憂慼受、
遍受、覺、遍覺，心壯熱煩惱憂慼受、遍受、
覺、遍覺，身心壯熱煩惱憂慼受、遍受、覺、遍覺。
諸賢！說死苦者，因此故說。 ^468a4

「諸賢！說怨憎會苦者，此說何因？
諸賢！怨憎會者，謂眾生實有內六處，不愛眼處，
耳、鼻、舌、身、意處，彼同會一，有攝、和、習，共合為苦，
如是外處，更樂、覺、想、思、愛、亦復如是。
諸賢！眾生實有六界，不愛地界，水、火、風、
空、識界，彼同會一，有攝、和、習，共合為苦，是名怨憎會。
諸賢！怨憎會苦者，謂眾生怨憎會時，身受苦受、
遍受、覺、遍覺，心受苦受、遍受、覺、遍覺，身心受苦受、
遍受、覺、遍覺。諸賢！
說怨憎會苦者，因此故說。 ^468a14

「諸賢！說愛別離苦者，此說何因？
諸賢！愛別離苦者，謂眾生實有內六處，
愛眼處，耳、鼻、舌、身、意處，彼異分散，不得相應，
別離不會，不攝、不習、不和合為苦，如是外處，
更樂、覺、想、思、愛，亦復如是。
諸賢！眾生實有六界，愛地界，水、火、風、空、
識界，彼異分散，不得相應，別離不會，不攝、
不習、不和合為苦，是名愛別離。
諸賢！愛別離苦者，謂眾生別離時，身受苦受、
遍受、覺、遍覺，心受苦受、遍受、覺、遍覺，身心受苦受、
遍受、覺、遍覺。諸賢！
說愛別離苦者，因此故說。 ^468a23

「諸賢！說所求不得苦者，此說何因？
諸賢！謂眾生生法，不離生法，欲得令我而不生者，
此實不可以欲而得，老法、死法、愁憂慼法，
不離憂慼法，欲得令我不憂慼者，此亦不可以欲而得。
諸賢！眾生實生苦而不可樂、不可愛念，
彼作是念：『若我生苦而不可樂、不可愛念者，
欲得轉是，令可愛念。』
此亦不可以欲而得。
諸賢！眾生實生樂而可愛念，彼作是念：
『若我生樂可愛念者，欲得令是常恒久住不變易法。』
此亦不可以欲而得。
諸賢！眾生實生思想而不可樂、不可愛念，
彼作是念：『若我生思想而不可樂、不可愛念者，
欲得轉是，令可愛念。』
此亦不可以欲而得。
諸賢！眾生實生思想而可愛念，彼作是念：
『若我生思想可愛念者，欲得令是常恒久住不變易法。』
此亦不可以欲而得。
諸賢！說所求不得苦者，因此故說。 ^468b4

「諸賢！說略五盛陰苦者，此說何因？
謂色盛陰，覺、想、行、識盛陰。
諸賢！說略五盛陰苦者，因此故說。 ^468b21

「諸賢！過去時是苦聖諦，未來、現在時是苦聖諦，
真諦不虛，不離於如，亦非顛倒，真諦審實，
合如是諦，聖所有，聖所知，聖所見，聖所了，
聖所得，聖所等正覺，是故說苦聖諦。 ^468b23

「諸賢！云何愛習苦習聖諦？
謂眾生實有愛內六處，眼處，耳、鼻、舌、身、
意處，於中若有愛、有膩、有染、有著者，是名為習。
諸賢！多聞聖弟子知我如是知此法，如是見，
如是了，如是視，如是覺，是謂愛習苦習聖諦，如是知之。
云何知耶？若有愛妻、子、奴婢、給使、眷屬、
田地、屋宅、店肆、出息財物，為所作業，有愛、
有膩、有染、有著者，是名為習；彼知此愛習，
苦習聖諦，如是外處，更樂、覺、想、思、愛，亦復如是。
諸賢！眾生實有愛六界，地界，水、火、風、空、
識界，於中若有愛、有膩、有染、有著者，是名為習。
諸賢！多聞聖弟子知我如是知此法，如是見，
如是了，如是視，如是覺，是謂愛習苦習聖諦，如是知之。
云何知耶？若有愛妻、子、奴婢、給使、眷屬、
田地、屋宅、店肆、出息財物，為所作業，有愛、
有膩、有染、有著者，是名為習，彼知是愛習苦習聖諦。
諸賢！過去時是愛習苦習聖諦，未來、現在時是愛習苦習聖諦，
真諦不虛，不離於如，亦非顛倒，真諦審實，
合如是諦，聖所有，聖所知，聖所見，聖所了，
聖所得，聖所等正覺，是故說愛習苦習聖諦。 ^468b27

「諸賢！云何愛滅苦滅聖諦？
謂眾生實有愛內六處，眼處、耳、鼻、舌、身、
意處，彼若解脫，不染不著、斷捨吐盡、無欲、
滅、止沒者，是名苦滅。
諸賢！多聞聖弟子知我如是知此法，如是見，
如是了，如是視，如是覺，是謂愛滅苦滅聖諦，如是知之。
云何知耶？若有不愛妻、子、奴婢、給使、眷屬、
田地、屋宅、店肆、出息財物，不為所作業，
彼若解脫，不染不著、斷捨吐盡、無欲、滅、
止沒者，是名苦滅，彼知是愛滅苦滅聖諦，
如是外處，更樂、覺、想、思、愛亦復如是。
諸賢！眾生實有愛六界，地界，水、火、風、空、
識界，彼若解脫，不染不著、斷捨吐盡、無欲、
滅、止沒者，是名苦滅。
諸賢！多聞聖弟子知我如是知此法，如是見，
如是了，如是視，如是覺，是謂愛滅苦滅聖諦，如是知之。
云何知耶？若有不愛妻、子、奴婢、給使、眷屬、
田地、屋宅、店肆、出息財物，不為所作業，
彼若解脫，不染不著，斷捨吐盡、無欲、滅、
止沒者，是名苦滅，彼知是愛滅苦滅聖諦。
諸賢！過去時是愛滅苦滅聖諦，未來、現在時是愛滅苦滅聖諦，
真諦不虛，不離於如，亦非顛倒，真諦審實，
合如是諦，聖所有，聖所知，聖所見，聖所了，
聖所得，聖所等正覺，是故說愛滅苦滅聖諦。 ^468c19

「諸賢！云何苦滅道聖諦？
謂正見、正志、正語、正業、正命、正方便、正念、正定。
諸賢！云何正見？謂聖弟子念苦是苦時，
習是習、滅是滅，念道是道時，或觀本所作，
或學念諸行，或見諸行災患，或見涅槃止息，
或無著念觀善心解脫時，於中擇、遍擇、
次擇，擇法、視、遍視，觀察明達，是名正見。 ^469a13

「諸賢！云何正志？謂聖弟子念苦是苦時，
習是習、滅是滅，念道是道時，或觀本所作，
或學念諸行，或見諸行災患，或見涅槃止息，
或無著念觀善心解脫時，於中心伺、遍伺、
隨順伺，可念則念，可望則望，是名正志。 ^469a19

「諸賢！云何正語？謂聖弟子念苦是苦時，
習是習、滅是滅，念道是道時，或觀本所作，
或學念諸行，或見諸行災患，或見涅槃止息，
或無著念觀善心解脫時，於中除口四妙行，
諸餘口惡行遠離除斷，不行不作，不合不會，是名正語。 ^469a24

「諸賢！云何正業？謂聖弟子念苦是苦時，
習是習、滅是滅，念道是道時，或觀本所作，
或學念諸行，或見諸行災患，或見涅槃止息，
或無著念觀善心解脫時，於中除身三妙行，
諸餘身惡行遠離除斷，不行不作，不合不會，是名正業。 ^469b1

「諸賢！云何正命？謂聖弟子念苦是苦時，
習是習、滅是滅，念道是道時，或觀本所作，
或學念諸行，或見諸行災患，或見涅槃止息，
或無著念觀善心解脫時，於中非無理求，
不以多欲無厭足，不為種種伎術呪說邪命活，
但以法求衣，不以非法，亦以法求食、床座，
不以非法，是名正命。 ^469b6

「諸賢！云何正方便？
謂聖弟子念苦是苦時，習是習、滅是滅，
念道是道時，或觀本所作，或學念諸行，
或見諸行災患，或見涅槃止息，或無著念觀善心解脫時，
於中若有精進方便，一向精勤求，有力趣向，
專著不捨，亦不衰退，正伏其心，是名正方便。 ^469b13

「諸賢！云何正念？謂聖弟子念苦是苦時，
習是習、滅是滅，念道是道時，或觀本所作，
或學念諸行，或見諸行災患，或見涅槃止息，
或無著念觀善心解脫時，於中若心順念、
背不向念、念遍、念憶、復憶、心心、不忘心之所應，是名正念。 ^469b19

「諸賢！云何正定？謂聖弟子念苦是苦時，
習是習、滅是滅，念道是道時，或觀本所作，
或學念諸行，或見諸行災患，或見涅槃止息，
或無著念觀善心解脫時，於中若心住、
禪住、順住，不亂不散，攝止正定，是名正定。 ^469b24

「諸賢！過去時是苦滅道聖諦，未來、現在時是苦滅道聖諦，
真諦不虛，不離於如，亦非顛倒，真諦審實，
合如是諦，聖所有，聖所知，聖所見，聖所了，
聖所得，聖所等正覺，是故說苦滅道聖諦。」 ^469b29

於是頌曰：
　　「佛明達諸法，見無量善德，
　　苦習滅道諦，善顯現分別。」 ^469c4

尊者舍梨子所說如是。
彼諸比丘聞尊者舍梨子所說，歡喜奉行。 ^469c7

分別聖諦經第十一竟〔三千四百二十五字〕
中阿含經卷第七〔一萬一千三百六十九字〕
中阿含舍梨子相應品第三竟〔二萬七千五百一十二字〕
〔初一日誦〕
 ^469c9
