
pin:: 起世經卷第六
translator:: 隋天竺三藏闍那崛多等譯
阿修羅品第六之餘
「諸比丘！彼阿修羅七頭會處，有二岐道，
為通彼王往來遊戲故；鞞摩質多羅阿修羅王宮殿之處，
有二岐道，亦復如是。
諸小阿修羅王宮殿之處，亦二岐道；諸小阿修羅住止之處，
亦二岐道；娑羅園林，亦二岐道；奢摩梨園林，
亦二岐道；俱毘陀羅園林，亦二岐道；難陀那園林，
亦二岐道；難陀池側，亦二岐道；蘇質怛邏波吒羅大樹之下，
亦二岐道。悉皆如前，與七頭會處，相通來往。 ^337b6

「諸比丘！若鞞摩質多羅阿修羅王，意欲向彼娑羅園林，
奢摩梨、俱毘陀羅、難陀那等園林，澡浴嬉戲，
遊行受樂者，爾時，彼王即便心念諸小阿修羅王，及念諸小阿修羅眾。
是時，諸小阿修羅王，并及諸小阿修羅等，
亦生是念：『鞞摩質多羅阿修羅王，心念我等。』
如是知已，即以種種眾寶瓔珞，莊嚴其身，
各嚴飾已，乘種種乘，俱共來詣鞞摩質多羅阿修羅王宮門之外，
到已下乘，至鞞摩質多羅阿修羅王殿前而住。 ^337b15

「爾時，鞞摩質多羅阿修羅王，見此諸小阿修羅王，
及諸小阿修羅眾，來在殿前，亦即自以種種瓔珞，
莊嚴其身，既莊嚴已，便起就乘。
是時，諸小阿修羅王，及諸小阿修羅眾等，
左右侍衛，周匝圍繞，前後導從，相將往詣娑羅園林，
及奢摩梨園林、俱毘陀羅園林、難陀那園林，
到其處已，先在難陀園林前，駐駕而息。 ^337b25

「諸比丘！難陀園內，有三風輪，自然吹動，莊嚴彼園。
何名為三？謂開、淨、吹。
何者名開？有風輪來，開彼諸門，名之為開；何者為淨？
有風輪來，掃彼園林，令地清淨，名之為淨；何者為吹？
有風輪來，吹動彼園，林樹眾花，飄零四散，名之為吹。
諸比丘！難陀園中，風散種種上妙眾花，積至于膝。
有種種香，其香氛馥，遍滿園林。
當於是時，鞞摩質多羅阿修羅王，即與諸小阿修羅王及小阿修羅眾圍繞，
共入難陀園林，隨意洗浴，觀看遊戲。
諸阿修羅等，於此園林，或經一月，或二三月，
澡浴嬉戲，各隨所欲，住止遊行，恣情受樂。 ^337c3

「諸比丘！有五阿修羅，恒常住在鞞摩質多羅阿修羅王側，為欲防遏諸惡事故。
何者為五？一名隨喜、二名常有、三名常醉、
四名牟真隣陀、五名鞞呵多羅。
諸比丘！鞞摩質多羅阿修羅王，有如是等五阿修羅，
恒常在側，守衛防護。
諸比丘！彼鞞摩質多羅阿修羅王，宮殿之上，
有大海水，深萬由旬，住在其上。
然彼水聚，有四種風輪，自然持之。
何等為四？一名為住、二名安住、三名不墮、四名牢固。
由此風持，常住不動。 ^337c16

「諸比丘！須彌山王南面，過千由旬，大海之下，有踊躍阿修羅王宮殿住處。
其處縱廣八萬由旬，七重城壁，略說猶如鞞摩質多羅阿修羅王住處，
一切所有，此中一一亦如彼說，汝應當知。
乃至此王宮殿之上，所有大水聚，亦為四風輪之所住持，
所謂住及安住、不墮、牢固等。 ^337c26

「諸比丘！須彌山王西面，亦千由旬，大海水下，
有奢婆羅阿修羅王宮殿住處，其處縱廣八萬由旬，
七重城壁，略說亦如鞞摩質多羅阿修羅王住處，
一切所有，此中一一亦如彼說，汝應當知。
乃至此王宮殿之上，所有水聚，亦為四種風輪之所住持，
住及安住、不墮、牢固等。 ^338a3

「諸比丘！須彌山王北面，亦千由旬，大海水下，
有羅睺羅阿修羅王宮殿住處，其處縱廣八萬由旬，
七重城壁，諸門、臺閣、樓櫓、却敵，園苑、花池，
乃至種種樹、種種葉、種種花、種種果、種種香熏，
有種種鳥，各各和鳴，皆如上說。 ^338a10

「諸比丘！於彼城內，有羅睺羅阿修羅王所住之城，
其城名曰摩婆帝，縱廣莊嚴亦如前說。
七重城壁、七重欄楯。
外有七重多羅行樹，七重鈴網，周匝圍繞，
雜色可觀，皆是硨#CB00006;瑪瑙等七寶所成。
此之城壁，高下縱廣亦如前說。
城壁四面亦有諸門，一一諸門，高下縱廣，並亦如前。
彼一一門，皆有樓櫓却敵臺閣、園苑諸池及花沼等，亦有諸樹。
其樹各有種種葉、種種花、種種果、種種香熏。
亦有種種諸雜類鳥，各各和鳴。 ^338a16

「諸比丘！摩婆帝城王所住處，有羅睺羅阿修羅王聚會之所，
亦各七頭，其處縱廣如上所說。
欄楯七重及諸鈴網，多羅行樹周匝圍繞，
雜色可觀，乃至亦是硨#CB00006;瑪瑙等七寶之所莊嚴。
於四方面各有諸門，彼一一門亦有樓櫓，
雜色可觀，乃至硨#CB00006;瑪瑙等七寶所成。
以天硨#CB00006;，遍布其地，
柔軟細滑，觸之猶如迦旃隣提衣。
當處中央，有一寶柱，高下縱廣如上所說；
於其柱下，為羅睺羅阿修羅王置一高座，
其座高下，縱廣莊挍一一如前，雜色可觀，
七寶所成，所謂硨#CB00006;瑪瑙等，
柔軟細滑，觸之猶如迦旃隣提衣；其座左邊，
為十六小阿修羅王，亦各別置諸妙高座，
七寶所成，雜色可觀；右邊亦為十六小阿修羅王，
置諸高座，如上所說，柔軟細滑，觸之如迦旃隣提衣。 ^338a26

「諸比丘！彼阿修羅王七頭會處東面，為羅睺羅阿修羅王別置宮殿，
其處縱廣一一如前，七重垣牆、七重欄楯、
七重鈴網，乃至七重多羅行樹，周匝圍繞，
雜色可觀，乃至硨#CB00006;瑪瑙等七寶所成。
於四方面各有諸門，彼一一門，悉有樓櫓臺觀、
却敵重閣、園苑諸池、眾花泉沼，有種種樹，
其樹各有種種葉、種種花、種種果、種種香熏。
復有種種異類眾鳥，各各和鳴，其音哀雅，甚可愛樂。 ^338b13

「諸比丘！彼阿修羅王七頭會處西南北面，
有諸小阿修羅王宮殿住處，其諸宮殿，
或有縱廣九百由旬，或有八百，或有七百，
乃至六百、五百、四百、三百、二百由旬，其最小者，尚百由旬。
各各皆有七重垣牆七重欄楯，略說乃至種種眾鳥，各各和鳴。 ^338b22

「諸比丘！彼阿修羅王七頭會處，四面復有小阿修羅眾宮殿住處，
其處縱廣或九十由旬，或八十、七十、六十、
五十、四十、三十、二十由旬，極最小者，猶尚縱廣十二由旬。
七重垣牆，略說乃至種種眾鳥，各各和鳴。 ^338b28

「諸比丘！彼阿修羅王七頭會處東面，復有羅睺羅阿修羅王園苑，
名娑羅林，其林縱廣，一一如前，七重垣牆、
七重欄楯，乃至馬瑙等七寶所成。
於四方面各有諸門，彼一一門皆有樓櫓，
雜色可觀，乃至亦為硨#CB00006;瑪瑙等七寶所成，
甚可愛樂。 ^338c4

「諸比丘！彼阿修羅王七頭會處南面，亦有羅睺羅阿修羅王園苑，
名奢摩梨林，縱廣莊嚴皆如上說，七重垣牆，
乃至七重多羅行樹，雜色可觀，亦為七寶之所成就，所謂硨#CB00006;瑪瑙等。
於四方面各有諸門，彼一一門皆有樓櫓，亦瑪瑙等七寶所成。 ^338c10

「諸比丘！彼阿修羅王七頭會處西面，亦有羅睺羅阿修羅王園苑，
名俱毘陀羅林，縱廣一一皆如上說，七重垣牆，乃至瑪瑙等七寶所成。
於四方面各有諸門，彼一一門皆有樓櫓，
雜色可觀，乃至亦是硨#CB00006;瑪瑙等寶之所成就，
甚可愛樂。 ^338c16

「諸比丘！彼阿修羅王七頭會處北面，有羅睺羅阿修羅王園苑，
名難陀那林，其林縱廣如上所說，七重垣牆，乃至瑪瑙等七寶所成。
於四方面各有諸門，彼一一門，亦有樓櫓，
種種校飾，雜色可觀，乃至硨#CB00006;瑪瑙等寶之所莊嚴，
甚可愛樂。 ^338c22

「諸比丘！奢摩梨及娑羅林，二苑之間，為羅睺羅阿修羅王出一池水，
名曰難陀，其池縱廣如上所說，其水涼冷，
柔軟輕甘，清淨不濁。
以七寶塼七重砌累，七重寶板間錯莊嚴，
七重欄楯、七重鈴網。
亦有七重多羅行樹，周匝圍繞，雜色可觀，乃至瑪瑙等七寶所成。
於池四方，各有階道，甚可愛樂，亦為七寶之所莊嚴。
池生諸花，所謂優鉢羅花、鉢頭摩花、拘牟頭花、
奔茶利花，其花火形火色火光，略說如上，
乃至水形水色水光，明照四方，香氣氛氳，普熏一切。
又有藕根，汁白味甘，食之香美，猶如上蜜。 ^338c28

「諸比丘！俱毘陀羅及難陀那，二苑之間，
為羅睺羅阿修羅王出一大樹，其樹亦名蘇質怛邏波吒羅，
樹形縱廣種種莊嚴，皆如上說。
乃至七重牆院、七重欄楯，皆是硨#CB00006;瑪瑙等七寶所成，
甚可愛樂。略說乃至種種眾鳥，各各和鳴，
其音哀雅，聽者歡喜。 ^339a10

「諸比丘！彼阿修羅王七頭會處，一切莊嚴如上所說。
亦有岐道，去來徑路，為通羅睺羅阿修羅王遊宮殿故。
又為諸小阿修羅王，及諸小阿修羅眾，亦有岐道通其往來。
向奢摩梨及俱毘陀羅，亦有岐道；向難陀那及難陀池，
蘇質怛邏波吒羅樹等，皆有岐道，通其往來，遊戲受樂。 ^339a17

「諸比丘！羅睺羅阿修羅王，若欲往詣娑羅林苑及難陀那林等，
澡浴遊戲，遍觀看時，爾時即念鞞摩質多羅阿修羅王。
時，鞞摩質多羅阿修羅王便作是念：『羅睺羅阿修羅王，
心念於我，欲俱遊戲。』
爾時，鞞摩質多羅阿修羅王作是念已，
復自念其諸小阿修羅王，及其諸小阿修羅眾。
時，彼諸小阿修羅王，并其諸小阿修羅眾，
咸生是心：『鞞摩質多羅阿修羅王，垂念我等，我等當往。』
便以種種眾寶瓔珞，莊嚴其身，既莊嚴已，
各乘騎乘，共詣鞞摩質多羅阿修羅王所，到已在宮門外齊行而立。
爾時，鞞摩質多羅阿修羅王，既見諸小阿修羅王，
及小阿修羅眾，皆已集會。
即自嚴身，服諸瓔珞，御種種乘，與諸小王及阿修羅眾，
左右侍衛前後圍繞，往詣羅睺羅阿修羅王所，到已止住。
爾時，羅睺羅阿修羅王，復更起心，念踊躍、奢婆羅二阿修羅王。
時，踊躍、奢婆羅二阿修羅王，亦作是念：
『羅睺羅阿修羅王，今念我等。』
如是知已，即各念其諸小阿修羅王，并其諸小阿修羅眾。
如是念時，彼等各知咸亦嚴飾，聚集來詣，
踊躍、奢婆羅二大王所。
到已亦復嚴身瓔珞，乘騎將從前後圍繞，
來向羅睺羅阿修羅王住處，各隨所安，住在一面。 ^339a24

「爾時，羅睺羅阿修羅王，見鞞摩質多羅阿修羅王等，
並已雲集，即自念其諸小阿修羅王，及其諸小阿修羅眾。
其眾知已，亦各嚴飾，服乘而來，至羅睺羅阿修羅王前，儼然住立。
時，羅睺羅阿修羅王，見眾集已，便著種種妙寶瓔珞，
莊嚴其身，駕種種乘，前後圍繞，與鞞摩質多羅阿修羅王、
踊躍阿修羅王、奢婆羅阿修羅王，并諸小王及阿修羅眾，
一切雲集，前後導從，往詣娑羅林、奢摩梨林、
俱毘陀羅林、難陀那林等，到已少時逡巡而住。 ^339b18

「諸比丘！難陀苑中，自然而有三種風輪。
何者為三？謂開、淨、吹。
是中開者，有風輪來開苑諸門，名之為開；
淨者有風輪來掃除其地，令皆清淨，名之為淨；
吹者有風輪來吹諸花樹，令花布散，名之為吹。
諸比丘！難陀苑中上妙好花，遍散地上，
積至于膝，其花香氣，普熏園林，莊嚴具足，種種可樂。 ^339b28

「爾時，羅睺羅阿修羅王，及鞞摩質多羅阿修羅王、
踊躍阿修羅王、奢婆羅阿修羅王等，并諸小王群眾眷屬、
小修羅等，圍繞共入難陀那園。
入已澡浴，遊戲受樂，種種觀看，或行、或住、
或臥、或坐，隨所欲樂，恣意遊行。
諸比丘！羅睺羅阿修羅王，亦有五阿修羅，
常隨侍衛，護諸惡事，名字如前。
宮上海水，縱廣厚薄，四種風持令不墮墜，並如上說。
pin:: 
#  7 四天王品
起世經四天王品第七 ^339c7

「諸比丘！須彌山王，東面半腹有山，名曰由乾陀，
山頂去地，四萬二千由旬。
其山頂上，有提頭賴吒天王城郭住處，
城名賢上，縱廣正等六百由旬，七重垣牆、
七重欄楯、七重鈴網。
復有七重多羅行樹，周匝圍遶雜色可觀，
悉以七寶而為莊飾，所謂金銀琉璃、頗梨赤珠、硨#CB00006;瑪瑙等之所成就。
於四方面，各有諸門，一一諸門，皆有樓櫓却敵臺觀、
園苑諸池，有諸花林種種異樹，其樹各有種種葉、
種種花、種種果、種種香，其香普熏。
有種種鳥，各各和鳴，其音哀雅，甚可愛樂。 ^339c16

「諸比丘！須彌山王，南面半腹，下去地際，
四萬二千由旬，於由乾陀山頂之上，有毘樓勒迦天王城郭住處，
城名善現，縱廣莊嚴，皆如提頭賴吒天王住處所說。
乃至種種諸鳥，各各和鳴，其音哀雅，甚可愛樂。 ^339c27

「諸比丘！須彌山王西面半腹，下去地際，
四萬二千由旬，由乾陀山頂，有毘婁博叉天王城郭住處，
城名善觀，縱廣莊嚴，一一皆如提頭賴吒天王住處所說。
乃至種種諸鳥，各各和鳴，其音哀雅，甚可愛樂。 ^340a3

「諸比丘！須彌山王北面半腹，下去地際，
亦四萬二千由旬，由乾陀山頂，有毘沙門天王住止之處，三大城郭。
其三者何？一名毘舍羅婆、二名伽婆鉢帝、三名阿荼槃多。
咸各縱廣六百由旬，七重垣牆、七重欄楯，
略說乃至種種眾鳥，各各和鳴。 ^340a8

「諸比丘！唯除月天子宮殿、日天子七大宮殿已，
自餘官屬，及四天王天中諸天子宮，其間或有縱廣正等四十由旬，
或有三十、或有二十，乃至十二由旬，其最小者，猶尚縱廣六由旬。
所居亦各七重垣牆、七重欄楯，略說如前。
乃至眾鳥，各各和鳴。 ^340a14

「諸比丘！毘舍羅婆、伽婆鉢帝二宮之間，
為毘沙門天王出生一池，名那稚尼，縱廣正等四十由旬。
其水調和，清涼輕軟，其味甘美，香潔不濁。
其池四邊七重塼砌，七重寶板間錯分明。
七重欄楯、七重鈴網，亦有七重多羅行樹，
周匝圍遶，雜色可觀，乃至硨#CB00006;瑪瑙等七寶所成。
於四方面，各有階道，亦以七寶之所莊飾。
池中多有優鉢羅花、鉢頭摩花、拘牟陀花、
奔荼利花等，自然出生，其花火形、火色、
火光，乃至水形水色水光。
花量大小，皆如車輪。
光明所照，至半由旬。
香氣所熏，滿一由旬。
有諸藕根，大如車軸。
割之汁出，色白如乳，食之甘美，味如上蜜。 ^340a20

「諸比丘！伽婆鉢帝、阿荼槃多二宮之間，
為毘沙門天王立一園苑，其園名曰迦毘延多，縱廣正等四十由旬。
七重垣牆、七重欄楯，乃至七重多羅行樹，
周匝圍遶，雜色可觀，略說如前，乃至七寶之所成就。 ^340b4

「諸比丘！提頭賴吒天王賢上住處，城郭往來，
有二岐道；毘樓勒迦天王善現住處，城郭往來，
亦二岐道；毘樓博叉天王善觀住處，城郭往來，
亦二岐道；毘沙門天王，阿荼般多城郭住處，
亦二岐道；毘舍羅婆及伽婆鉢帝城郭住處，
亦二岐道；四天王天所有眷屬，諸小天眾宮殿住處，
亦各往來有二岐道；那稚尼池，及迦毘延多苑等，亦各往來有二岐道。 ^340b9

「諸比丘！毘沙門天王若欲往至迦毘延多苑中，
遊戲澡浴者，爾時即念提頭賴吒天王。
時，提頭賴吒天王，心亦生念：『毘沙門天王，意念於我。』
如是知已，即復自念其界所屬諸小天王及小天眾。
是時，東面眷屬諸王，及其天眾，咸作是念：
『提頭賴吒天王，心念我等。』
如是知已，各各嚴身，著諸瓔珞，乘諸騎乘，
詣提頭賴吒大天王所，到已在前一面而住。
爾時，提頭賴吒天王，亦自莊飾，服諸瓔珞，
嚴駕騎乘，與諸小王天眾眷屬，前後圍遶，
相與俱詣毘沙門大天王所，到已在前一面而住。 ^340b17

「爾時，毘沙門天王，心復更念毘樓勒迦、毘樓博叉二大天王。
時彼二王，亦作是念：『毘沙門王，意念我等。』
如是知已，即各自念已所統領諸小天王，并諸天眾。
時，彼小王及諸天眾，亦皆作念：『我大天王，
心念我等，宜時速往。』
如是知已，各以瓔珞，嚴飾其身，俱共往詣毘樓勒迦、毘樓博叉二大王所。
時，二天王，知諸小王及餘天眾皆集會已，
亦自嚴身，服眾瓔珞，前就騎乘，與眾圍遶，
咸共往詣毘沙門大天王所，到已在前隨便停住。 ^340b29

「爾時，毘沙門大天王，見二天王及其天眾皆已集會，亦自念其所領小王及諸天眾。
爾時，北方諸小天王及其天眾，即作是念：『毘沙門大天王今念我等。』
如是知已，各著種種眾寶瓔珞，莊嚴其身，
俱共往詣毘沙門大天王前，默然而住。 ^340c10

「爾時，毘沙門大天王，即亦自著眾寶瓔珞莊嚴其身，
駕種種乘，與提頭賴吒、毘樓勒迦、毗樓博叉等，
四大天王，各將所屬諸天王眾，前後圍遶，皆共往詣迦毘延多園苑。
到已在苑門前，暫時停住。
諸比丘！其迦毘延多苑中，自然而有三種風輪，
謂開、淨、吹。開者開彼園門；淨者淨其園地；
吹者吹其園樹，令花飄颺。
諸比丘！迦毘延多苑中所散眾花，積至于膝，
種種香氣，周遍普熏。 ^340c16

「爾時，毘沙門大天王、提頭賴吒天王、毘樓勒迦天王、
毗樓博叉天王等，與諸小王及眾眷屬圍遶，
共入迦毘延多苑中，澡浴遊戲，種種受樂。
在彼園中澡浴訖已，或復一月二月三月，
遊戲受樂，隨心所欲，恣意遊行。 ^340c25

「諸比丘！毘沙門王，有五夜叉，恒常隨逐，
侍衛左右，為防護故。
何者為五？一名五丈、二名曠野、三名金山、
四名長身、五名針毛。
諸比丘！毗沙門天王，遊戲去來，常為此等五夜叉神之所守護。
pin:: 
#  8 三十三天品

## 1
起世經三十三天品第八之一 ^341a1

「諸比丘！須彌山王頂上，有三十三天宮殿住處，
其處縱廣八萬由旬，七重城壁、七重欄楯、七重鈴網。
外有七重多羅行樹，周匝圍遶，雜色可觀，
七寶所成，所謂金銀琉璃、頗梨赤珠、硨#CB00006;瑪瑙等。
其城舉高四百由旬，厚五十由旬，城壁四面相去，各各五百由旬。
於其中間，乃開一門，一一城門，悉皆舉高三十由旬，闊十由旬。
其門兩邊，並有樓櫓却敵臺閣、軒檻輦輿。
又有諸池花林果樹，其樹各各有種種葉、
種種花、種種果、種種香，其香普熏。
有種種鳥，各各和鳴，其音調雅，甚可愛樂。
又彼諸門，一一門處，各有五百夜叉，為三十三天晝夜守護。 ^341a7

「諸比丘！於彼城內，為三十三天王更立一城，
名曰善見，其城縱廣六萬由旬，七重城壁、
七重欄楯、七重鈴網。
外有七重多羅行樹，周匝圍繞，雜色可觀，
亦以七寶之所成就，所謂金銀乃至瑪瑙。
其城亦高四百由旬，厚五十由旬，城之四面，亦各相去五百由旬。
於其中間，便開一門，諸門亦高三十由旬，
闊十由旬，一一諸門亦有樓櫓却敵臺閣、水池花林種種奇樹。
其樹各有種種葉、種種花、種種果、種種香，其香普熏。
種種眾鳥，各各和鳴。
如是諸門，門門皆有五百夜叉，為三十三天晝夜守護。 ^341a19

「諸比丘！三十三天善見城側，為伊羅鉢那大龍象王，
立一宮殿，其宮縱廣六百由旬，七重牆壁，
七重欄楯，略說乃至種種眾鳥，各各和鳴。 ^341b3

「諸比丘！善見城內，有三十三天聚會之處，
名善法堂，其處縱廣五百由旬，七重欄楯、七重鈴網。
外有七重多羅行樹，周匝圍遶，雜色可觀，乃至瑪瑙等七寶所成。
於四方面，各有諸門，一一諸門，皆有樓櫓却敵臺觀，
種種雜色，七寶所成。
其地純是青琉璃寶，柔軟細滑，觸之猶若迦旃隣提衣。
當其中央有一寶柱，高二十由旬。
於寶柱下，為天帝釋別置一座，高一由旬，
方半由旬，雜色可觀，乃至硨 #CB00006;等七寶成就，
柔軟細滑，觸之如前。
其座兩邊，各有十六小天王座，夾侍左右，
七寶所成，雜色可觀，柔軟細滑，觸之如前。
諸比丘！此善法堂，諸天集處，有帝釋宮，
其宮縱廣一千由旬，七重垣牆，乃至眾鳥，各各和鳴。 ^341b7

「諸比丘！此善法堂諸天集處，東西南北，四面皆有諸小天王宮殿住處。
其宮或廣九百由旬，或復縱廣八百由旬，
或復七百、六百、五百、四百、三百、二百由旬，
其最小者，猶尚縱廣一百由旬。
七重垣牆，乃至眾鳥，各各和鳴。
又善法堂諸天會處，東西南北，各有三十三天諸小天眾宮殿住處，
其宮或廣九十由旬，或復縱廣八十由旬，
或復七十、六十、五十、四十、三十、二十由旬，
其最小者，猶尚縱廣十二由旬。
七重垣牆，乃至眾鳥，各各和鳴。 ^341b21

「諸比丘！此善法堂諸天會處，東面有三十三天王苑，
名波婁沙，縱廣正等一千由旬，略說乃至七重垣牆，皆瑪瑙等七寶所成。
於四方面各有諸門，一一諸門各有樓櫓，
雜色可觀，乃至瑪瑙七寶所成。
諸比丘！波婁沙苑中，有二大石，一名賢、
二名善賢，皆天瑪瑙之所成就，並各縱廣五十由旬，
柔軟細滑，觸之猶如迦旃隣提衣。 ^341c3

「諸比丘！此善法堂諸天集處，南面亦有三十三天王苑，
名雜色車，其苑縱廣亦千由旬，七重垣牆，乃至瑪瑙之所成就。
於四方面各有諸門，一一諸門皆有樓櫓，
雜色可觀，乃至瑪瑙等七寶所成。
於彼苑中，亦有二石，一名雜色、二名善雜色，
天青琉璃之所成就，並各縱廣五十由旬，
柔軟細滑，觸之猶如迦旃隣提衣。 ^341c11

「諸比丘！此善法堂諸天集處，西面復有三十三天王苑，
名曰雜亂，其苑縱廣亦千由旬，七重垣牆，乃至七寶之所成就。
四方諸門，皆有樓櫓却敵臺閣，並七寶成。
此雜亂苑中，亦有二石，一名善現、二名小善現，
皆天頗梨之所成就，亦各縱廣五十由旬，
柔軟細滑，觸之猶如迦旃隣提衣。 ^341c18

「諸比丘！此善法堂諸天集處，北面復有三十三天王苑，
名曰歡喜，其苑縱廣亦千由旬，七重垣牆，乃至瑪瑙等七寶所成。
四方諸門各有樓櫓却敵臺閣，亦為七寶之所莊嚴。 ^341c25

「諸比丘！歡喜園中，亦有二石，一名歡喜、
二名善歡喜，天銀所成，亦各縱廣五十由旬，
柔軟潤澤，觸之如觸迦旃隣提衣。 ^341c29

「諸比丘！於波婁沙及雜色車二園之間，
為三十三天王故，有一大池，名曰歡喜，縱廣正等五百由旬。
其水涼冷，輕軟甘美，清潔不濁。
以七寶塼，四面砌累，七重寶板，莊嚴間錯。
七重欄楯，乃至七重多羅行樹，周匝圍遶，雜色可觀。
於池四方，各有階道，並是七寶之所莊挍。
中有諸花，所謂優鉢羅花、鉢頭摩花、拘牟陀花、
奔荼利花，其花火形、火色、火光，乃至水形、
水色、水光。縱廣大小，皆如車輪。
光明所照，至一由旬。
風吹香氣，熏一由旬。
有諸藕根，大如車軸，割之汁流，色白如乳，
其味甘美，如最上蜜。 ^342a3

「諸比丘！雜亂、歡喜二園之間，為三十三天王故，
有一大樹，名波利夜怛邏俱毗陀羅，其樹本下，
周七由旬，略說乃至枝葉遍覆牆院，縱廣五百由旬，
七重垣牆，乃至眾鳥，各各和鳴。 ^342a14

「諸比丘！此波利夜怛邏俱毗陀羅樹下有一石，
名般荼甘婆羅，天金所成。
其石縱廣五十由旬，柔軟潤澤，觸之如觸迦旃隣提衣。 ^342a19

「諸比丘！以何因緣此善法堂諸天會處，名為善法？
諸比丘！其善法堂諸天會處，三十三天王集會坐時，
於中唯論微妙細密善語深義，審諦思惟，
稱量觀察，皆是世間諸勝要法，真實正理。
是以諸天，稱此會處，為善法堂。
又何因緣，名波婁沙迦苑〔波婁沙迦隋言麁澁〕？
諸比丘！麤澁園中，三十三天王入已，坐於賢及善賢二石之上，
唯論世間麤澁不善戲謔之語，是故稱為波婁沙迦。
又何因緣，名雜色車苑？
諸比丘！雜色車園，三十三天王入已，坐於雜色善雜色二石之上，
唯論世間種種雜類色相語言。
是故稱為雜色車苑；又何因緣，名雜亂苑？
諸比丘！此雜亂園，三十三天王，常以月八日十四日十五日於其宮內一切婇女，
入此園中，令與三十三天眾合雜嬉戱，
不生障隔，恣其歡娛，受天五欲具足功德，遊行受樂。
是故諸天共稱此園，為雜亂苑。
起世經卷第六
 ^342a22
