
jing:: 佛說鞞摩肅經
translator:: 宋天竺三藏求那#CB00849;陀羅譯
聞如是：
一時，婆伽婆在舍衛城祇樹給孤獨園。
於是，鞞摩肅〔姓也〕異學，中食後行，彷徉而行至世尊所。
到已白世尊曰：「唯，瞿曇！
形色極無上妙。」 ^913c7

「此，迦旃延！云何為色妙？」
「此，瞿曇！謂色妙極妙，更無有妙最勝者，
最妙最好彼色最妙，彼色最上最好。」 ^913c10

「猶若，迦旃延！有人作是說：『人中有妙者我欲婬之。』
或有作是言：『汝謂此人中妙者，字是姓是像是？
若長若短若中？若端正不端正？
若白黑？若剎利女、婆羅門女、居士女、工師女？
東方南方西方北方？』
問已不能報。」 ^913c12

「汝不知不見，謂此人中妙至北方，而言欲婬。」 ^913c17

「此，迦旃延！汝所言彼色為最妙，彼色為最上，
彼色無上，問色已不能知。」 ^913c18

「猶若，瞿曇！閻浮檀金，巧工師子極磨治淨著白器中，
形色極妙，色有所照。
是故，瞿曇！我作是說，色為最妙，色為最勝，
彼色為最勝，彼色無上，彼色最上。」 ^913c19

「是故，迦旃延！我還問汝，隨所思還報之。
於，迦旃延！意云何：此閻浮檀金，巧師子極磨治淨，
著白器中形色有照，謂此即照虫於闇冥時，
色妙色有所照，誰光最勝最上最妙最好說？」 ^913c23

「此，瞿曇！即照虫於閻浮檀金，光明最勝最上最好最妙說。」 ^913c27

「於，迦旃延！意云何：即照虫於闇冥時，光明有所照；
謂油燈明於闇冥時，光明有所照；誰光明最勝最妙最好最上？」 ^913c28

「唯，瞿曇！油燈光明於即照虫，光明最勝最上最妙最好。」 ^914a1

「於，迦旃延！意云何：謂油燈光明於夜闇冥有所照，
謂此大火積於夜闇冥光明有所照，誰光明最勝最上妙好？」 ^914a3

「唯，瞿曇！火積光明於油燈，光明最勝上妙好。」 ^914a5

「於，迦旃延！意云何：謂火積於闇冥時光明有所照；
謂星過夜半天晴無雲曀，光明有所照；誰光明最勝上妙好？」 ^914a6

「唯，瞿曇！星光明於火積，光明最勝上妙好。」 ^914a9

「於，迦旃延！意云何：謂星過夜半已，天晴無雲蔽，
光明有所照；謂月夜欲半，天無雲蔽，光明有所照；誰光明最勝上妙好？」 ^914a10

「唯，瞿曇！月光明於星，光明最勝上妙好。」 ^914a12

「於，迦旃延！意云何：謂月夜欲半，天晴無雲蔽，
光明有所照；謂日於夏時，日中光明有所照；誰光明最勝上妙好？」 ^914a13

「唯，瞿曇！日光明於月，光明最勝上妙好。」
「此，迦旃延！彼多有天諸謂如是威神，極有所能，
光明所不及，我本在中坐，本在中有所說，
我不作是說，光明最勝光明最上光明最妙。
汝，迦旃延！謂即照虫光明最下最不如，而說言是最上最勝最妙耶？
問光明已而不能知。」
於是鞞摩肅異學，被世尊面責，默然住無有言，
身面污，迴面無言默然住。 ^914a16

於是世尊面責鞞摩肅已，還欲令言，告鞞摩肅異學曰：
「復次，迦旃延！有五姓欲愛念愛色近婬染著，
眼知色、耳知聲、鼻知香、舌知味、身知細滑。
此，迦旃延！或有愛色，或有不愛色，謂或有一於色歡喜具滿，
喜意所念亦滿，於彼色於餘色，不欲不思，
不欲得不願求，是彼色最為妙最為上。
此，迦旃延！或有一愛聲香味細滑，或有一不愛滑，
或有一細滑者歡喜具滿，喜意所念亦滿，
於彼細滑更餘細滑，不欲不思，不欲得不願求，是彼細滑最上最妙。」 ^914a23

於是鞞摩肅異學叉手向世尊，白世尊曰：
「甚奇，瞿曇！而沙門瞿曇無量方便，為我說婬樂求婬樂。
猶若，瞿曇！草木因火然，火因草木然。
如是我，沙門瞿曇！
以無量方便說於婬，說婬樂求婬樂止。」 ^914b4

「迦旃延！汝為不善於此長夜作異見、作異忍、
作異欲、作異求，我此所說等與等知其義。
此，迦旃延！我弟子諸比丘，晨起及暮常不眠臥，
常行講論必成等道，具足分別，生得盡、
梵行已成、所作已辦、名色已有，知如真。
我此所說，等與等知其義。」 ^914b8

於是鞞摩肅異學，於世尊極瞋恚，極懷恨不歡喜，
說世尊、誹世尊、罵世尊：「如此，沙門瞿曇！
為非。」罵說已，白世尊曰：「此，瞿曇！
或有一沙門婆羅門，不知過去世，不知當來世，
無量生世間，而記說聖，生已盡、梵行已成、
所作已辦、名色已有，知如真。
是故，瞿曇！我作是念：『云何或一沙門婆羅門，
不知過去世，不知當來世，無量生世間，
而記說聖，生已盡、梵行已成、所作已辦、
名色已有，知如真？』」 ^914b14

於是世尊作是念：「念此鞞摩肅異學於我極瞋恚、
極懷恨、不歡喜，誹謗我、罵詈我：『此，沙門瞿曇！
我罵說之！』而白我曰：『此，瞿曇！
或有一沙門婆羅門，不知過去世至知如真？』」
世尊知已，告鞞摩肅異學曰：「此，迦旃延！
或一沙門婆羅門，不知過去世，至知如真，
彼時應作是言：『置過去世，置當來世，不應念一生。』
復次，迦旃延！我作是說：『置過去世，置當來世，不應念一生。
我弟子諸比丘，不諛諂亦不幻，質直行，
我教授之、我為說法，如所設則能學，近於法知有善。』
猶若，迦旃延！年少童男，彼父母或繫手足，
於彼時有智生，彼父母解手足，彼但憶解不憶縛。
如是，迦旃延！我作是說：『置過去世，至知有善。』
猶若，迦旃延！因油燈炷則得然，或有人不更著油、
不更易炷，前者皆盡後亦不益，不久速滅。
如是，迦旃延！我作是說：『置過去世，至知有善。』
猶若，迦旃延！有十積木，二十三十四十五十六十積木，
火燒然而然，則知有大火積。
或有人更不著薪、不著草、不著牛糞、不著#CB01811;、
不著掃，不久皆盡亦不更著，不久速滅。
如是，迦旃延！我作是說：『置過去世，至知有善。』」 ^914b22

說此時，鞞摩肅異學，遠塵離垢諸法眼生。
於是鞞摩肅異學，見法得法，了法清淨法，
離邪離疑，更無尊天不復信他，離諸猶豫得立果，於世尊境界得無畏法。
從坐起，頭面禮世尊足：「唯，世尊！
我寧可得於世尊學道，受具足為比丘，於世尊所行於梵行。」
「此比丘當行梵行！」
彼鞞摩肅，則於世尊學道，受具足為比丘。
尊者鞞摩肅，學道受具足，知法至成阿羅漢。 ^914c14

佛如是說。鞞摩肅聞世尊所說，歡喜而樂。
佛說鞞摩肅經
 ^914c22
