
other:: 雜阿含經卷第七
translator:: 宋天竺三藏求那跋陀羅譯

# 七

jing:: 
##  139
（一三九）
如是我聞：
一時，佛住舍衛國祇樹給孤獨園。 ^42c15

爾時，世尊告諸比丘：「何所有故，何所起？
何所繫，何所著？何所見我，若未起憂、悲、
惱、苦令起，已起憂、悲、惱、苦重令增廣？」 ^42c16

諸比丘白佛言：「世尊是法根、法眼、法依，
唯願廣說，諸比丘聞已，當受奉行。」 ^42c18

佛告諸比丘：「色有故，色起，色繫、著故，於色見我，
未起憂、悲、惱、苦令起，已起憂、悲、惱、苦重令增廣。
受、想、行、識亦復如是。
諸比丘！於意云何？
色為常耶？為非常耶？」 ^42c20

答曰：「無常。世尊！」
復問：「若無常者，是苦耶？」 ^42c24

答曰：「是苦。世尊！」
「如是，比丘！若無常者是苦，是苦有故，是事起、
繫、著、見我，若未起憂、悲、惱、苦令起，已起憂、
悲、惱、苦重令增廣。
受、想、行、識亦復如是。 ^42c25

「是故，諸比丘！諸所有色，若過去、若未來、
若現在，若內、若外，若麤、若細，若好、若醜，
若遠、若近，彼一切非我、非異我、不相在，是名正慧。
受、想、行、識亦復如是。 ^42c28

「若復見、聞、覺、識，起、求、憶、隨覺、隨觀，彼一切非我、
非異我、不相在，是名正慧。 ^43a3

「若見有我、有世間、有此世、有他世，常、恒、
不變易，彼一切非我、非異我、不相在，是名正慧。 ^43a4

「若復有見非此世我、非此世我所、非當來我、
非當來我所，彼一切非我、不異我、不相在，是名正慧。 ^43a6

「若多聞聖弟子於此六見處觀察非我、
非我所，如是觀者，於佛狐疑斷，於法、僧狐疑斷。
是名，比丘！多聞聖弟子不復堪任作身、
口、意業，趣三惡道；正使放逸，聖弟子決定向三菩提，
七有天人往來，作苦邊。」 ^43a9

佛說此經已，諸比丘聞佛所說，歡喜奉行。
jing:: 
##  140-141
（一四〇、一四一） ^43a14

次經亦如是。差別者，苦、集、滅、道狐疑斷。 ^43a16

次經亦如是。差別者，佛、法、僧、苦、集、滅、道狐疑斷。
jing:: 
##  142
（一四二） ^43a18

如是我聞：
一時，佛住舍衛國祇樹給孤獨園。 ^43a20

爾時，世尊告諸比丘：「何所有故，何所起？
何所繫著，何所見我？
未起我、我所、我慢繫著使起，已起我、我所、我慢繫著使重令增廣？」 ^43a21

諸比丘白佛：「世尊是法根、法眼、法依……」
如是廣說，乃至……。 ^43a24

佛說此經已，諸比丘聞佛所說，歡喜奉行。
jing:: 
##  143-144
（一四三、一四四） ^43a25

第二、第三經亦復如上。
jing:: 
##  145
（一四五） ^43a27

如是我聞：
一時，佛住舍衛國祇樹給孤獨園。 ^43a28

爾時，世尊告諸比丘：「何所有故，何所起？
何所繫著，何所見我？
若未起有漏、障礙、燒然、憂、悲、惱、苦生，已起有漏、
障礙、燒然、憂、悲、惱、苦重令增廣？」 ^43a29

諸比丘白佛：「世尊是法根、法眼、法依……」
如是廣說，次第如上三經。
jing:: 
##  146
（一四六） ^43b3

如是我聞：
一時，佛住舍衛國祇樹給孤獨園。 ^43b5

爾時，世尊告諸比丘：「何所有故，何所起？
何所繫著，何所見我？
若三受於世間轉？」 ^43b6

諸比丘白佛言：「世尊是法根、法眼、法依……」
如是廣說，次第如上三經。
jing:: 
##  147
（一四七） ^43b8

如是我聞：
一時，佛住舍衛國祇樹給孤獨園。 ^43b10

爾時，世尊告諸比丘：「何所有故，何所起？
何所繫著，何所見我？
令三苦世間轉？」 ^43b11

諸比丘白佛：「世尊是法根、法眼、法依……」
如是廣說，次第如上三經。
jing:: 
##  148
（一四八） ^43b12

如是我聞：
一時，佛住舍衛國祇樹給孤獨園。 ^43b15

爾時，世尊告諸比丘：「何所有故，何所起？
何所繫著，何所見我？
令世八法世間轉？」 ^43b16

諸比丘白佛言：「世尊是法根、法眼、法依……」
如是廣說，次第如上三經。
jing:: 
##  149
（一四九） ^43b18

如是我聞：
一時，佛住舍衛國祇樹給孤獨園。 ^43b20

爾時，世尊告諸比丘：「何所有故，何所起？
何所繫著，何所見我？
令諸眾生作如是見、如是說：『我勝、我等、我卑。』？」 ^43b21

諸比丘白佛言：「世尊是法根、法眼、法依……」
如是廣說，次第如上三經。
jing:: 
##  150
（一五〇） ^43b23

如是我聞：
一時，佛住舍衛國祇樹給孤獨園。 ^43b26

爾時，世尊告諸比丘：「何所有故，何所起？
何所繫著，何所見我？
令諸眾生作如是見、如是說：『有勝我者、
有等我者、有卑我者。』？」 ^43b27

諸比丘白佛言：「世尊是法根、法眼、法依……」
如是廣說，次第如上三經。
jing:: 
##  151
（一五一） ^43c1

如是我聞：
一時，佛住舍衛國祇樹給孤獨園。 ^43c3

爾時，世尊告諸比丘：「何所有故，何所起？
何所繫著，何所見我？
令諸眾生作如是見、如是說：『無勝我者、
無等我者、無卑我者。』？」 ^43c4

諸比丘白佛言：「世尊是法根、法眼、法依……」
如是廣說，次第如上三經。
jing:: 
##  152
（一五二） ^43c7

如是我聞：
一時，佛住舍衛國祇樹給孤獨園。 ^43c9

爾時，世尊告諸比丘：「何所有故，何所起？
何所繫著，何所見我？
令諸眾生作如是見、如是說：『有我、有此世、
有他世，常、恒、不變易法，如爾安住。』？」 ^43c10

諸比丘白佛：「世尊是法根、法眼、法依……」
如是廣說，次第如上三經。
jing:: 
##  153
（一五三） ^43c13

如是我聞：
一時，佛住舍衛國祇樹給孤獨園。 ^43c15

爾時，世尊告諸比丘：「何所有故，何所起？
何所繫著，何所見我？
令諸眾生作如是見、如是說：『如是我、彼，
一切不二、不異、不滅。』？」 ^43c16

諸比丘白佛：「世尊是法根、法眼、法依……」
如是廣說，次第如上三經。
jing:: 
##  154
（一五四） ^43c19

如是我聞：
一時，佛住舍衛國祇樹給孤獨園。 ^43c21

爾時，世尊告諸比丘：「何所有故，何所起？
何所繫著，何所見我？
令諸眾生作如是見、如是說：『無施、無會、
無說，無善趣、惡趣業報，無此世、他世，無母、
無父、無眾生、無世間阿羅漢正到正趣，
若此世、他世見法自知身作證具足住：
「我生已盡，梵行已立，所作已作，自知不受後有。」』？」 ^43c22

諸比丘白佛：「世尊是法根、法眼、法依……」
如是廣說，次第如上三經。
jing:: 
##  155
（一五五） ^43c28

如是我聞：
一時，佛住舍衛國祇樹給孤獨園。 ^44a1

爾時，世尊告諸比丘：「何所有故，何所起？
何所繫著，何所見我？
令諸眾生作如是見、如是說：『無力、無精進、
無力精進、無士夫方便、無士夫精勤、無士夫方便精勤、
無自作、無他作、無自他作；一切人、一切眾生、
一切神，無方便、無力、無勢、無精進、無堪能，
定分、相續、轉變，受苦樂六趣。』？」 ^44a2

諸比丘白佛言：「世尊是法根、法眼、法依……」
如是廣說，次第如上三經。
jing:: 
##  156
（一五六） ^44a8

如是我聞：
一時，佛住舍衛國祇樹給孤獨園。 ^44a11

爾時，世尊告諸比丘：「何所有故，何所起？
何所繫著，何所見我？
令諸眾生作如是見、如是說：『諸眾生此世活，
死後斷壞無所有，四大和合士夫，身命終時，
地歸地、水歸水、火歸火、風歸風，根隨空轉，
輿床第五，四人持死人往塜間，乃至未燒可知燒然已，
骨白鴿色立，高慢者知施，黠慧者知受，
若說有者，彼一切虛誑妄說，若愚若智，
死後他世，俱斷壞無所有。』？」 ^44a12

諸比丘白佛：「世尊是法根、法眼、法依……」
如是廣說，次第如上三經。
jing:: 
##  157
（一五七） ^44a20

如是我聞：
一時，佛住舍衛國祇樹給孤獨園。 ^44a22

爾時，世尊告諸比丘：「何所有故，何所起？
何所繫著，何所見我？
令諸眾生作如是見、如是說：『眾生煩惱，無因無緣。』？」 ^44a23

諸比丘白佛：「世尊是法根、法眼、法依……」
如是廣說，次第如上三經。
jing:: 
##  158
（一五八） ^44a25

如是我聞：
一時，佛住舍衛國祇樹給孤獨園。 ^44a28

爾時，世尊告諸比丘：「何所有故，何所起？
何所繫著，何所見我？
令諸眾生作如是見、如是說：『眾生清淨，無因無緣。』？」 ^44a29

諸比丘白佛：「世尊是法根、法眼、法依……」
如是廣說，次第如上三經。
jing:: 
##  159
（一五九） ^44b2

如是我聞：
一時，佛住舍衛國祇樹給孤獨園。 ^44b5

爾時，世尊告諸比丘：「何所有故，何所起？
何所繫著，何所見我？
令諸眾生作如是見、如是說：『眾生無知無見，無因無緣。』？」 ^44b6

時，諸比丘白佛：「世尊是法根、法眼、法依……」
如是廣說，次第如上三經。
jing:: 
##  160
（一六〇） ^44b8

如是我聞：
一時，佛住舍衛國祇樹給孤獨園。 ^44b11

爾時，世尊告諸比丘：「何所有故，何所起？
何所繫著，何所見我？
令諸眾生作如是見、如是說？」 ^44b12

時，諸比丘白佛：「世尊是法根、法眼、法依……」
如是廣說，次第如上三經。
jing:: 
##  161
（一六一） ^44b14

如是我聞：
一時，佛住舍衛國祇樹給孤獨園。 ^44b16

爾時，世尊告諸比丘：「何所有故，何所起？
何所繫著，何所見我？
令諸眾生作如是見、如是說：『謂七身非作、
非作所作，非化、非化所化，不殺、不動、堅實。
何等為七？所謂地身、水身、火身、風身、樂、
苦、命。此七種身非作、非作所作，非化、非化所化，
不殺、不動、堅實、不轉、不變、不相逼迫。
若福、若惡、若福惡，若苦、若樂、若苦樂，若士梟、
士首，亦不逼迫世間。
若命、若身、七身間間容刀往返，亦不害命，
於彼無殺、無殺者，無繫、無繫者，無念、無念者，
無教、無教者。』？」 ^44b17

諸比丘白佛：「世尊是法根、法眼、法依……」
如是廣說，次第如上三經。
jing:: 
##  162
（一六二） ^44b27

如是我聞：
一時，佛住舍衛國祇樹給孤獨園。 ^44b29

爾時，世尊告諸比丘：「何所有故，何所起？
何所繫著，何所見我？
令諸眾生作如是見、如是說：『作、教作，斷、
教斷，煮、教煮，殺、教殺，害眾生、盜他財、行邪婬、
知言妄語、飲酒、穿牆、斷鏁、偷奪，復道害村、
害城、害人民，以極利劍輪鈆割，斫截作大肉聚，
作如是學：「彼非惡因緣，亦非招惡。
於恒水南殺害而去，恒水北作大會而來，
彼非因緣福惡，亦非招福惡。
惠施、調伏、護持、行利、同利，於此所作，亦非作福。」』？」 ^44c1

諸比丘白佛：「世尊是法根、法眼、法依……」
如是廣說，次第如上三經。
jing:: 
##  163
（一六三） ^44c10

如是我聞：
一時，佛住舍衛國祇樹給孤獨園。 ^44c12

爾時，世尊告諸比丘：「何所有故，何所起？
何所繫著，何所見我？
令諸眾生作如是見、如是說：『於此十四百千生門、
六十千六百五業、三業、二業、一業、半業、
六十二道跡、六十二內劫、百二十泥黎、
百三十根、三十六貪界、四十九千龍家、
四十九千金翅鳥家、四十九千邪命外道、
四十九千外道出家、七想劫、七無想劫、
七阿修羅、七毘舍遮、七天、七人、七百海、
七夢、七百夢、七嶮、七百嶮、七覺、七百覺、
六生、十增進、八大士地，於此八萬四千大劫，
若愚若智，往來經歷，究竟苦邊。』
彼無有沙門、婆羅門作如是說：『我常持戒，
受諸苦行，修諸梵行，不熟業者令熟，已熟業者棄捨，進退不可知。』
此苦樂常住，生死定量。
譬如縷丸擲著空中，漸漸來下，至地自住。
如是八萬四千大劫生死定量，亦復如是。」 ^44c13

諸比丘白佛：「世尊是法根、法眼、法依……」
如是廣說，次第如上三經。
jing:: 
##  164
（一六四） ^44c28

如是我聞：
一時，佛住舍衛國祇樹給孤獨園。 ^45a2

爾時，世尊告諸比丘：「何所有故，何所起？
何所繫著，何所見我，令諸眾生作如是見、
如是說：『風不吹、火不燃、水不流、箭不射、
懷妊不產、乳不搆、日月若出若沒、若明若闇不可知』？」 ^45a3

諸比丘白佛：「世尊是法根、法眼、法依……」
如是廣說，次第如上三經。
jing:: 
##  165
（一六五） ^45a7

如是我聞：
一時，佛住舍衛國祇樹給孤獨園。 ^45a9

爾時，世尊告諸比丘：「何所有故，何所起？
何所繫著，何所見我，令諸眾生作如是見、
如是說：『此大梵自在，造作自然，為眾生父』？」 ^45a10

諸比丘白佛言：「世尊是法根、法眼、法依……」
如是廣說，次第如上三經。
jing:: 
##  166
（一六六） ^45a13

如是我聞：
一時，佛住舍衛國祇樹給孤獨園。 ^45a15

爾時，世尊告諸比丘：「何所有故，何所起？
何所繫著，何所見我，令諸眾生作如是見、
如是說：『色是我，餘則虛名；無色是我，餘則虛名；
色非色是我，餘則虛名；非色非無色是我，
餘則虛名；我有邊，餘則虛名；我無邊，餘則虛名；
我有邊無邊，餘則虛名；我非有邊非無邊，餘則虛名。
一想、種種想、多想、無量想，我一向樂、一向苦、
若苦、樂、不苦不樂，餘則虛名』？」 ^45a16

諸比丘白佛言：「世尊是法根、法眼、法依……」廣說次第如上三經。
jing:: 
##  167
（一六七） ^45a24

如是我聞：
一時，佛住舍衛國祇樹給孤獨園。 ^45a26

爾時，世尊告諸比丘：「何所有故，何所起？
何所繫著，何所見我，令諸眾生作如是見、
如是說：『色是我，餘則妄想；非色、非非色是我，
餘則妄想；我有邊，餘則妄想；我無邊，餘則妄想；
我非有邊非無邊，餘則妄想。
我一想、種種想、少想、無量想，我一向樂、
一向苦，若苦、樂、不苦不樂』？」 ^45a27

諸比丘白佛言：「世尊是法根、法眼、法依……」
如是廣說，次第如上三經。
jing:: 
##  168
（一六八） ^45b4

如是我聞：
一時，佛住舍衛國祇樹給孤獨園。 ^45b6

爾時，世尊告諸比丘：「何所有故，何所起？
何所繫著，何所見我，令諸眾生作如是見、
如是說：『我世間常、世間無常、世間常無常、
世間非常非無常；世有邊、世無邊、世有邊無邊、
世非有邊非無邊；命即是身、命異身異；
如來死後有、如來死後無、如來死後有無、如來死後非有非無』？」 ^45b7

諸比丘白佛：「世尊是法根、法眼、法依……」
如是廣說，次第如上三經。
jing:: 
##  169
（一六九） ^45b13

如是我聞：
一時，佛住舍衛國祇樹給孤獨園。 ^45b15

爾時，世尊告諸比丘：「何所有故，何所起？
何所繫著，何所見我，令諸眾生作如是見、
如是說：『世間我常、世間我無常、世間我常無常、
世間我非常非無常；我苦常、我苦無常、
我苦常無常、我苦非常非無常；世間我自作、
世間我他作、世間我自作他作、世間我非自作非他作非自非他無因作；
世間我苦自作、世間我苦他作、世間我苦自他作、世間我苦非自非他無因作』？」 ^45b16

諸比丘白佛：「世尊是法根、法眼、法依……」
如是廣說，次第如上三經。
jing:: 
##  170
（一七〇） ^45b24

如是我聞：
一時，佛住舍衛國祇樹給孤獨園。 ^45b26

爾時，世尊告諸比丘：「何所有故，何所起？
何所繫著，何所見我？
令諸眾生作如是見、如是說：『若無五欲娛樂，
是則見法般涅槃；若離惡不善法，有覺、
有觀，離生喜樂，入初禪，乃至第四禪，是第一義般涅槃。』？」 ^45b27

諸比丘白佛：「世尊是法根、法眼、法依……」
如是廣說，次第如上三經。
jing:: 
##  171
（一七一） ^45c2

如是我聞：
一時，佛住舍衛國祇樹給孤獨園。 ^45c5

爾時，世尊告諸比丘：「何所有故，何所起？
何所繫著，何所見我？
令諸眾生作如是見、如是說：『若麁四大色斷壞、
無所有，是名我正斷；若復我欲界斷壞、
死後無所有，是名我正斷；若復我色界死後斷壞、
無所有，是名我正斷；若得空入處、識入處、
無所有入處、非想非非想入處，我死後斷壞、
無所有，是名我正斷。』？」 ^45c6

諸比丘白佛：「世尊是法根、法眼、法依……」
如是廣說，次第如上三經。
jing:: 
##  172
（一七二） ^45c13

如是我聞：
一時，佛住舍衛國祇樹給孤獨園。 ^45c15

爾時，世尊告諸比丘：「若法無常者當斷，
斷彼法已，以義饒益，長夜安樂。
何法無常？色無常，受、想、行、識無常。」 ^45c16

佛說此經已，諸比丘聞佛所說，歡喜奉行。
jing:: 
##  173
（一七三） ^45c18

如是我聞：
一時，佛住舍衛國祇樹給孤獨園。 ^45c20

爾時，世尊告諸比丘：「若過去無常法當斷，
斷彼法已，以義饒益，長夜安樂。
云何過去無常法？
過去色是無常法，過去欲是無常法，彼法當斷。
斷彼法已，以義饒益，長夜安樂。
受、想、行、識亦復如是。」 ^45c21

佛說此經已，諸比丘聞佛所說，歡喜奉行。 ^45c25

如是未來、現在、過去現在、未來現在、過去未來、過去未來現在。
jing:: 
##  174
（一七四） ^45c27

如是我聞：
一時，佛住舍衛國祇樹給孤獨園。 ^45c29

爾時，世尊告諸比丘：「為斷無常法故，當求大師。
云何是無常法？謂色是無常法；為斷彼法，當求大師。
受、想、行、識亦復如是。」 ^46a1

佛說是經已，諸比丘聞佛所說，歡喜奉行。 ^46a4

如是，過去、未來、現在、過去未來現在，當求大師，八種經如是。
種種教隨順、安、廣安、周普安、導、廣導、究竟導、
說、廣說、隨順說、第二伴、真知識、同意、愍、
悲、崇義、崇安慰、樂、崇觸、崇安隱、欲、精進、
方便、廣方便、堪能方便、堅固、強健、勇猛身心、
勇猛難伏、攝受常學、不放逸修、思惟、念、
覺、知、明、慧、辯、思量、梵行、如意、念處、正懃、
根、力、覺、道、止、觀、念身、正憶念一一八經，亦如上說。
如斷義。如是知義、盡義、吐義、止義、捨義亦如是。
jing:: 
##  175
（一七五） ^46a6

如是我聞：
一時，佛住舍衛國祇樹給孤獨園。 ^46a16

爾時，世尊告諸比丘：「猶如有人火燒頭衣，當云何救？」 ^46a17

比丘白佛言：「世尊！
當起增上欲，慇懃方便時救令滅。」 ^46a18

佛告比丘：「頭衣燒然尚可暫忘，無常盛火應盡除斷滅；
為斷無常火故，勤求大師。
斷何等無常故勤求大師？
謂斷色無常故勤求大師，斷受、想、行、識無常故勤求大師。」 ^46a19

佛說此經已，諸比丘聞佛所說，歡喜奉行。 ^46a23

如斷無常，如是過去無常、未來無常、現在無常、
過去未來無常、過去現在無常、未來現在無常、
過去未來現在無常，如是八種救頭然譬經，如上廣說。
如求大師，如是求種種教、隨順教，如上廣說。
如斷義，如是知義、盡義、吐義、止義、捨義、
滅義、沒義，亦復如是。
jing:: 
##  176
（一七六） ^46a25

如是我聞：
一時，佛住舍衛國祇樹給孤獨園。 ^46b2

爾時，世尊告諸比丘：「為斷無常故，當隨修內身身觀住。
何等法無常？謂色無常，為斷彼故，當隨修內身身觀住。
如是受、想、行、識無常，為斷彼故，當隨修內身身觀住。」 ^46b3

佛說此經已，諸比丘聞佛所說，歡喜奉行。 ^46b7

如無常，如是過去色無常，未來色、現在色、
過去未來色、過去現在色、未來現在色、
過去未來現在色無常，斷彼故，當隨修身身觀住。
受、想、行、識亦復如是。 ^46b9

如隨修內身身觀住八種，如是外身身觀、
內外身身觀、內受受觀、外受受觀、內外受受觀、
內心心觀、外心心觀、內外心心觀、內法法觀、
外法法觀、內外法法觀住一一八經，亦如上說。 ^46b12

如斷無常義，修四念處；如是知義、盡義、
吐義、止義、捨義、滅義、沒義故，隨修四念處，亦如上說。
jing:: 
##  177
（一七七） ^46b16

如是我聞：
一時，佛住舍衛國祇樹給孤獨園。 ^46b19

爾時，世尊告諸比丘：「猶如有人火燒頭衣，當云何救？」 ^46b20

比丘白佛言：「世尊！
當起增上欲，慇懃方便時救令滅。」 ^46b21

佛告比丘：「頭衣燒然尚可暫忘，無常盛火應盡斷，
為斷無常火故，隨修內身身觀住。
云何為斷無常火故，隨修內身身觀住？
謂色無常，為斷彼故，隨修內身身觀住。
受、想、行、識無常，為斷彼故，隨修內身身觀住……」廣說乃至……。 ^46b22

佛說此經已，諸比丘聞佛所說，歡喜奉行。 ^46b28

如無常，如是過去無常、未來無常、現在無常、
過去未來無常、過去現在無常、未來現在無常、過去未來現在無常。
如內身身觀住八經，如是外身身觀八經、內外身身觀八經如上說。 ^46c1

如身念處二十四經，如是受念處、心念處、法念處二十四經如上說。 ^46c5

如當斷無常九十六經，如是當知、當吐、
當盡、當止、當捨、當滅、當沒一一九十六經，亦如上說。
jing:: 
##  178
（一七八） ^46c6

如是我聞：
一時，佛住舍衛國祇樹給孤獨園。 ^46c10

爾時，世尊告諸比丘：「猶如有人火燒頭衣，當云何救？」 ^46c11

比丘白佛言：「世尊！
起增上欲，慇懃方便時救令滅。」 ^46c12

佛告比丘：「頭衣燒然尚可暫忘，無常盛火應盡斷。
為斷無常火故，已生惡不善法當斷，起欲、
精勤、攝心令增長。
斷何等無常法故，已生惡不善法為斷故，
起欲、方便、攝心增進？
謂色無常故，受、想、行、識無常當斷故，已生惡不善法令斷，
起欲、方便、攝心增進……」廣說乃至……。 ^46c13

佛說此經已，諸比丘聞佛所說，歡喜奉行。 ^46c19

如無常經，如是過去無常、未來無常、現在無常、
過去未來無常、過去現在無常、未來現在無常、
過去未來現在無常八經，亦如上說。 ^46c21

如已生惡不善法當斷故，如是未生惡不善法令不生、
未生善法令生、已生善法令增廣故，起欲、
方便、攝心增進八經，亦如上說。 ^46c25

如當斷無常三十二經，如是當知、當吐、
當盡、當止、當捨、當滅、當沒一一三十二經，廣說如上。
jing:: 
##  179
（一七九） ^46c28

如是我聞：
一時，佛住舍衛國祇樹給孤獨園。 ^47a2

爾時，世尊告諸比丘：「猶如有人火燒頭衣，當云何救？」 ^47a3

比丘白佛言：「世尊！
當起增上欲，慇懃方便時救令滅？」 ^47a4

佛告比丘：「頭衣燒燃尚可暫忘，無常盛火當盡斷。
為斷無常火故，當修欲定斷行成就如意足。
當斷何等法無常？
謂當斷色無常，當斷受、想、行、識無常故，
修欲定斷行成就如意足……」如經廣說，乃至……。 ^47a5

佛說此經已，諸比丘聞佛所說，歡喜奉行。 ^47a10

如無常，如是過去無常、未來無常、現在無常、
過去未來無常、過去現在無常、未來現在無常、
過去未來現在無常八經，亦如上說。 ^47a12

如修欲定，如是精進定、意定、思惟定亦如是。
如當斷三十二經，如是當知、當吐、當盡、
當止、當捨、當滅、當沒一一三十二經，亦如上說。
jing:: 
##  180
（一八〇） ^47a16

如是我聞：
一時，佛住舍衛國祇樹給孤獨園。 ^47a19

爾時，世尊告諸比丘：「猶如有人火燒頭衣，當云何救？」 ^47a20

比丘白佛言：「世尊！
當起增上欲，慇懃方便時救令滅。」 ^47a21

佛告比丘：「頭衣燒然尚可暫忘，無常盛火當盡斷。
為斷無常火故，當修信根。
斷何等無常法？謂當斷色無常，當斷受、
想、行、識無常故，修信根……」如是廣說，乃至……。 ^47a22

佛說此經已，諸比丘聞佛所說，歡喜奉行。 ^47a26

如無常，如是過去無常、未來無常、現在無常、
過去未來無常、過去現在無常、未來現在無常、
過去未來現在無常，亦如上說。 ^47a28

如信根八經，如是修精進根、念根、定根、
慧根八經，亦如上說。 ^47b2

如當斷四十經，如是當知、當吐、當盡、當止、
當捨、當滅、當沒四十經，亦如上說。
jing:: 
##  181
（一八一） ^47b4

如是我聞：
一時，佛住舍衛國祇樹給孤獨園。 ^47b6

爾時，世尊告諸比丘：「猶如有人火燒頭衣，當云何救？」 ^47b7

比丘白佛言：「世尊！
當起增上欲，慇懃方便時救令滅。」 ^47b8

佛告比丘：「頭衣燒然尚可暫忘，無常盛火當盡斷。
為斷無常火故，當修信力。
斷何等無常故，當修信力？
謂斷色無常故，當修信力，斷受、想、行、識無常故，
當修信力……」如是廣說，乃至……。 ^47b9

佛說此經已，諸比丘聞佛所說，歡喜奉行。 ^47b14

如無常，如是過去無常、未來無常、現在無常、
過去未來無常、過去現在無常、未來現在無常、
過去未來現在無常八經，亦如上說。 ^47b16

如信力，如是精進力、念力、定力、慧力八經，亦如上說。 ^47b19

如當斷四十經，如是當知、當吐、當盡、當止、
當捨、當滅、當沒一一四十經，亦如上說。
jing:: 
##  182
（一八二） ^47b21

如是我聞：
一時，佛住舍衛國祇樹給孤獨園。 ^47b23

爾時，世尊告諸比丘：「猶如有人火燒頭衣，當云何救？」 ^47b24

比丘白佛言：「世尊！
當起增上欲，慇懃方便時救令滅。」 ^47b25

佛告比丘：「頭衣燒然尚可暫忘，無常盛火當盡斷。
為斷無常火故，修念覺分。
斷何等法無常故，修念覺分？
謂斷色無常，修念覺分，當斷受、想、行、識無常，
修念覺分……」如是廣說，乃至……。 ^47b26

佛說此經已，諸比丘聞佛所說，歡喜奉行。 ^47c1

如無常，如是過去無常、未來無常、現在無常、
過去未來無常、過去現在無常、未來現在無常、過去未來現在無常八經如上說。 ^47c3

如念覺分八經，如是擇法覺分、精進覺分、
喜覺分、除覺分、捨覺分、定覺分一一八經，亦如上說。 ^47c6

如當斷五十六經，如是當知、當吐、當盡、
當止、當捨、當滅、當沒一一五十六經如上說。
jing:: 
##  183
（一八三） ^47c9

如是我聞：
一時，佛住舍衛國祇樹給孤獨園。 ^47c11

爾時，世尊告諸比丘：「猶如有人火燒頭衣，當云何救？」 ^47c12

比丘白佛言：「世尊！
當起增上欲，慇懃方便時救令滅。」 ^47c13

佛告比丘：「頭衣燒然尚可暫忘，無常盛火當盡斷。
為斷無常火故，當修正見。
斷何等無常法火故，當修正見，斷色無常故，
當修正見，斷受、想、行、識無常故，當修正見……」
如是廣說，乃至……。 ^47c14

佛說此經已，諸比丘聞佛所說，歡喜奉行。 ^47c19

如無常，如是過去無常，未來無常，現在無常，
過去未來無常、過去現在無常、未來現在無常、
過去未來現在無常，亦如上說。 ^47c21

如正見八經，如是正志、正語、正業、正命、
正方便、正念、正定一一八經，亦如上說。 ^47c24

如當斷六十四經，如是當知、當吐、當盡、
當止、當捨、當滅、當沒一一六十四經，亦如上說。
jing:: 
##  184
（一八四） ^47c26

如是我聞：
一時，佛住舍衛國祇樹給孤獨園。 ^47c28

爾時，世尊告諸比丘：「猶如有人火燒頭衣，當云何救？」 ^47c29

比丘白佛言：「世尊！
當起增上欲，慇懃方便時救令滅。」 ^48a1

佛告比丘：「頭衣燒然尚可暫忘，無常盛火當盡斷無餘。
為斷無常火故，當修苦習盡道。
斷何等無常法故，當修苦習盡道？
謂斷色無常故，當修苦習盡道；斷受、想、
行、識無常故，當修苦習盡道……」如是廣說，乃至……。 ^48a2

佛說此經已，諸比丘聞佛所說，歡喜奉行。 ^48a7

如無常，如是過去無常、未來無常、現在無常、
過去未來無常、過去現在無常、未來現在無常、
過去未來現在無常，亦如上說。 ^48a9

如苦習盡道八經，如是苦盡道、樂非盡道、
樂盡道一一八經，亦如上說。 ^48a12

如當斷三十二經，如是當知、當吐、當盡、
當止、當捨、當滅、當沒一一三十二經，亦如上說。
jing:: 
##  185
（一八五） ^48a14

如是我聞：
一時，佛住舍衛國祇樹給孤獨園。 ^48a16

爾時，世尊告諸比丘：「猶如有人火燒頭衣，當云何救？」 ^48a17

比丘白佛言：「世尊！
當起增上欲，慇懃方便時救令滅。」 ^48a18

佛告比丘：「頭衣燒然尚可暫忘，無常盛火當盡斷無餘。
為斷無常火故，當修無貪法句。
斷何等法無常故，當修無貪法句？
謂當斷色無常故，修無貪法句，斷受、想、
行、識無常故，修無貪法句……」如是廣說，乃至……。 ^48a19

佛說此經已，諸比丘聞佛所說，歡喜奉行。 ^48a24

如無常，如是過去無常、未來無常、現在無常、
過去未來無常、過去現在無常、未來現在無常、
過去未來現在無常，亦如上說。 ^48a26

如當修無貪法句八經，如是無恚、無癡諸句正句法句一一八經如上說。 ^48a29

如當斷二十四經，如是當知、當吐、當盡、
當止、當捨、當滅、當沒一一二十四經，亦如上說。
jing:: 
##  186
（一八六） ^48b2

如是我聞：
一時，佛住舍衛國祇樹給孤獨園。 ^48b4

爾時，世尊告諸比丘：「猶如有人火燒頭衣，當云何救？」 ^48b5

比丘白佛言：「世尊！
當起增上欲，慇懃方便時救令滅。」 ^48b6

佛告比丘：「頭衣燒然尚可暫忘，無常盛火當盡斷。
為斷無常火故，當修止。
斷何等法無常故，當修止？
謂斷色無常故，當修止；斷受、想、行、識無常故，
當修止……」如是廣說，乃至……。 ^48b7

佛說此經已，諸比丘聞佛所說，歡喜奉行。 ^48b11

如無常，如是過去無常、未來無常、現在無常、
過去未來無常、過去現在無常、未來現在無常、
過去未來現在無常，亦如上說。 ^48b13

如修止八經，如是修觀八經，亦如上說。 ^48b16

如當斷十六經，如是當知、當吐、當盡、當止、
當捨、當滅、當沒一一十六經，亦如上說。 ^48b17

「諸所有色，若過去、若未來、若現在，若內、
若外，若麤、若細，若好、若醜，若遠、若近，彼一切非我、
非異我、不相在如實知；受、想、行、識亦如是。
多聞聖弟子如是正觀者，於色生厭，受、
想、行、識生厭；厭已不樂，不樂故解脫，解脫知見：
『我生已盡，梵行已立，所作已作，自知不受後有。』」 ^48b19

佛說此經已，諸比丘聞佛所說，歡喜奉行。 ^48b25

「如無常，如是動搖、旋轉、尫瘵、破壞、飄疾、
朽敗、危頓、不恒、不安、變易、惱苦、災患、魔邪、
魔勢、魔器，如沫、如泡、如芭蕉、如幻，微劣、
貪嗜、殺摽、刀劍、疾妬、相殘、損減、衰耗、繫縛、
搥打、惡瘡、癰疽、利刺、煩惱、讁罰、陰蓋、過患、
處愁、慼、惡知識，苦、空、非我、非我所，怨家連鏁，
非義、非安慰，熱惱、無蔭、無洲、無覆、無依、
無護，生法、老法、病法、死法、憂悲法、惱苦法、
無力法、羸劣法、不可欲法、誘引法、將養法、
有苦法、有殺法、有惱法、有熱法、有相法、
有吹法、有取法、深嶮法、難澁法、不正法、
兇暴法、有貪法、有恚法、有癡法、不住法、
燒然法、罣閡法、災法、集法、滅法、骨聚法、
肉段法、執炬法、火坑法，如毒蛇、如夢、如假借、
如樹果、如屠牛者、如殺人者、如觸露、如淹水、
如駛流、如織縷、如輪涉水、如跳杖、如毒瓶、
如毒身、如毒華、如毒果、煩惱動。
如是，比丘！乃至斷過去、未來、現在無常，
乃至滅沒，當修止觀。 ^48b27

「斷何等法過去、未來、現在無常，乃至滅沒，修止觀？
謂斷色過去、未來、現在無常，乃至滅沒，故修止觀。
受、想、行、識亦復如是。 ^48c15

「是故諸所有色，若過去、若未來、若現在，
若內、若外，若麁、若細，若好、若醜，若遠、若近，
彼一切非我、非異我、不相在如實知。
受、想、行、識亦復如是。 ^48c18

「多聞聖弟子如是觀者，於色生厭，於受、
想、行、識生厭，厭故不樂，不樂故解脫，解脫知見：
『我生已盡，梵行已立，所作已作，自知不受後有。』」 ^48c21

佛說此經已，諸比丘聞佛所說，歡喜奉行。
jing:: 
##  187
（一八七） ^48c25

如是我聞：
一時，佛住舍衛國祇樹給孤獨園。 ^48c27

爾時，世尊告諸比丘：「以成就一法故，不復堪任知色無常，
知受、想、行、識無常。
何等為一法成就？
謂貪欲。一法成就，不堪能知色無常，知受、
想、行、識無常。何等一法成就？
謂無貪欲。成就無貪欲法者，堪能知色無常，
堪能知受、想、行、識無常。」 ^48c28

佛說此經已，諸比丘聞佛所說，歡喜奉行。 ^49a4

「如成就不成就，如是知不知、親不親、明不明、
識不識、察不察、量不量、覆不覆、種不種、
掩不掩、映翳不映翳亦如是。 ^49a6

「如是知，如是識、解、受、求、辯、獨證亦復如是。 ^49a8

「如貪，如是恚、癡、瞋、恨、呰、執、嫉、慳、幻、諂、無慙、
無愧、慢、慢慢、增慢、我慢、增上慢、邪慢、卑慢、
憍慢、放逸、矜高、曲為、相規利、誘利、惡欲、
多欲、常欲、不敬、惡口、惡知識、不忍、貪嗜、
下貪、惡貪、身見、邊見、邪見、見取、戒取、欲愛、
瞋恚、睡眠、掉悔、疑、惛悴、蹁蹮、贔屓、懶、亂想、
不正憶、身濁、不直、不軟、不異、欲覺、恚覺、
害覺、親覺、國土覺、輕易覺、愛他家覺、愁憂、惱苦。 ^49a9

「於此等一一法，乃至映翳，不堪任滅色作證。
何等為一法？所謂惱苦，以惱苦映翳故，
不堪任於色滅盡作證，不堪任於受、想、
行、識滅盡作證。 ^49a17

「一法不映翳故，堪任於色滅盡作證，堪任於受、
想、行、識滅盡作證。
何等一法？謂惱苦，此一法不映翳故，堪任於色滅盡作證，
堪任於受、想、行、識滅盡作證。」 ^49a20

佛說此經已，諸比丘聞佛所說，歡喜奉行。
雜阿含經卷第七
 ^49a24
