
other:: 雜阿含經卷第三十四
translator:: 宋天竺三藏求那跋陀羅譯

# 三四

jing:: 
##  940
（九四〇）
如是我聞：
一時，佛住舍衛國祇樹給孤獨園。 ^241b15

爾時，世尊告諸比丘：「眾生無始生死，長夜輪轉，不知苦之本際。
諸比丘！於意云何？
若此大地一切草木，以四指量，斬以為籌，
以數汝等長夜輪轉生死所依父母；籌數已盡，其諸父母數猶不盡。
諸比丘！如是無始生死，長夜輪轉，不知苦之本際。
是故，比丘！當如是學：『當勤精進，斷除諸有，莫令增長。』」 ^241b16

佛說此經已，諸比丘聞佛所說，歡喜奉行。
jing:: 
##  941
（九四一） ^241b22

如是我聞：
一時，佛住舍衛國祇樹給孤獨園。 ^241b24

爾時，世尊告諸比丘：「眾生無始生死，長夜輪轉，不知苦之本際。
云何？比丘！此大地土泥悉以為丸，如婆羅果，
以數汝等長夜生死以來所依父母；土丸既盡，所依父母其數不盡。
比丘！眾生無始生死，長夜輪轉，不知苦之本際，其數如是。
是故，比丘！當勤方便，斷除諸有，莫令增長，當如是學。」 ^241b25

佛說此經已，諸比丘聞佛所說，歡喜奉行。
jing:: 
##  942
（九四二） ^241c2

如是我聞：
一時，佛住舍衛國祇樹給孤獨園。 ^241c4

爾時，世尊告諸比丘：「眾生無始生死，長夜輪轉，不知苦之本際。
諸比丘！汝等見諸眾生安隱諸樂，當作是念：
『我等長夜輪轉生死，亦曾受斯樂，其趣無量。』
是故，比丘！當如是學：『無始生死，長夜輪轉，
不知苦之本際，當勤精進，斷除諸有，莫令增長。』」 ^241c5

佛說此經已，諸比丘聞佛所說，歡喜奉行。
jing:: 
##  943
（九四三） ^241c10

如是我聞：
一時，佛住舍衛國祇樹給孤獨園。 ^241c12

爾時，世尊告諸比丘：「眾生無始生死，長夜輪轉，不知苦之本際。
諸比丘！若見眾生受諸苦惱，當作是念：
『我長夜輪轉生死以來，亦曾更受如是之苦，
其數無量，當勤方便，斷除諸有，莫令增長。』」 ^241c13

佛說此經已，諸比丘聞佛所說，歡喜奉行。
jing:: 
##  944
（九四四） ^241c17

如是我聞：
一時，佛住舍衛國祇樹給孤獨園。 ^241c19

爾時，世尊告諸比丘：「眾生無始生死，長夜輪轉，不知苦之本際。
諸比丘！汝等見諸眾生而生恐怖，衣毛為竪，
當作是念：『我等過去必曾殺生，為傷害者，
為惡知識，於無始生死長夜輪轉，不知苦之本際。』
諸比丘！當作是學，斷除諸有，莫令增長。」 ^241c20

佛說此經已，諸比丘聞佛所說，歡喜奉行。
jing:: 
##  945
（九四五） ^241c25

如是我聞：
一時，佛住舍衛國祇樹給孤獨園。 ^241c27

爾時，世尊告諸比丘：「眾生無始生死，長夜輪轉，不知苦之本際。
諸比丘！若見眾生愛念歡喜者，當作是念：
『如是眾生過去世時，必為我等父母、兄弟、
妻子、親屬、師友、知識，如是長夜生死輪轉，
無明所蓋，愛繫其頸，故長夜輪轉，不知苦之本際。』
是故，諸比丘！當如是學，精勤方便，斷除諸有，莫令增長。」 ^241c28

佛說此經已，諸比丘聞佛所說，歡喜奉行。
jing:: 
##  946
（九四六） ^242a6

如是我聞：
一時，佛住舍衛國祇樹給孤獨園。 ^242a8

時，有異婆羅門來詣佛所，恭敬問訊，問訊已，
退坐一面，白佛言：「瞿曇！
未來世當有幾佛？」 ^242a9

佛告婆羅門：「未來佛者，如無量恒河沙。」 ^242a11

爾時，婆羅門作是念：「未來當有如無量恒河沙三藐三佛陀，
我當從彼修諸梵行。」 ^242a12

爾時，婆羅門聞佛所說，歡喜隨喜，從坐起去。 ^242a14

時，婆羅門隨路思惟：「我今唯問沙門瞿曇未來諸佛，不問過去。」
即隨路還，復問世尊：「云何？
瞿曇！過去世時，復有幾佛？」 ^242a15

佛告婆羅門：「過去世佛亦如無量恒河沙數。」 ^242a17

時，婆羅門即作是念：「過去世中有無量恒河沙等諸佛世尊，
我曾不習近。設復未來如無量恒河沙三藐三佛陀，亦當不與習近娛樂。
我今當於沙門瞿曇所修行梵行。」
即便合掌白佛言：「唯願聽我於正法、律出家修梵行。」 ^242a18

佛告婆羅門：「聽汝於正法、律出家修梵行，得比丘分。」 ^242a23

爾時，婆羅門即出家受具足。
出家已，獨一靜處思惟：「所以善男子正信非家，出家學道……。」
乃至得阿羅漢。
jing:: 
##  947
（九四七） ^242a25

如是我聞：
一時，佛住王舍城毘富羅山。 ^242a28

爾時，世尊告諸比丘：「有一人於一劫中生死輪轉，
積累白骨不腐壞者，如毘富羅山。
若多聞聖弟子此苦聖諦如實知，此苦集聖諦如實知，
此苦滅聖諦如實知，此苦滅道跡聖諦如實知，
彼如是知、如是見，斷三結，謂身見、戒取、
疑，斷此三結，得須陀洹，不墮惡趣法，決定正向三菩提，
七有天人往生，究竟苦邊。」 ^242a29

爾時，世尊即說偈言：
　　「一人一劫中，積聚其身骨，
　　常積不腐壞，如毘富羅山。
　　若諸聖弟子，正智見真諦，
　　此苦及苦因，離苦得寂滅。
　　修習八道跡，正向般涅槃，
　　極至於七有，天人來往生，
　　盡一切諸結，究竟於苦邊。」 ^242b7

佛說此經已，諸比丘聞佛所說，歡喜奉行。
jing:: 
##  948
（九四八） ^242b15

如是我聞：
一時，佛住舍衛國祇樹給孤獨園。 ^242b16

爾時，世尊告諸比丘：「眾生於無始生死長夜輪轉，不知苦之本際。」 ^242b17

時，有異比丘從坐起，整衣服，偏袒右肩，
為佛作禮，右膝著地，合掌白佛：「世尊！
劫長久如？」 ^242b18

佛告比丘：「我能為汝說，而汝難知。」 ^242b20

比丘白佛：「可說譬不？」 ^242b21

佛言：「可說，比丘！譬如鐵城，方一由旬，高下亦爾，
滿中芥子，有人百年取一芥子，盡其芥子，劫猶不竟。
如是，比丘！其劫者，如是長久。
如是長劫，百千萬億大苦相續，白骨成丘，
膿血成流，地獄、畜生、餓鬼惡趣。
是名，比丘！無始生死，長夜輪轉，不知苦之本際。
是故，比丘！當如是學：『斷除諸有，莫令增長。』」 ^242b22

佛說此經已，諸比丘聞佛所說，歡喜奉行。
jing:: 
##  949
（九四九） ^242b29

如是我聞：
一時，佛住舍衛國祇樹給孤獨園。 ^242c1

爾時，世尊告諸比丘：「眾生無始生死，長夜輪轉，不知苦之本際。」 ^242c2

時，有異比丘從坐起，整衣服，為佛作禮，
右膝著地，合掌白佛：「世尊！
劫長久如？」 ^242c3

佛告比丘：「我能為汝說，汝難得知。」 ^242c5

比丘白佛：「可說譬不？」
佛言：「可說。比丘！如大石山，不斷不壞，方一由旬，
若有士夫以迦尸劫貝百年一拂，拂之不已，
石山遂盡，劫猶不竟。
比丘！如是長久之劫，百千萬億劫受諸苦惱，乃至諸比丘！
當如是學：『斷除諸有，莫令增長。』」 ^242c6

佛說此經已，諸比丘聞佛所說，歡喜奉行。
jing:: 
##  950
（九五〇） ^242c11

如是我聞：
一時，佛住舍衛國祇樹給孤獨園。 ^242c13

爾時，世尊告諸比丘：「眾生無始生死，長夜輪轉，不知苦之本際。」 ^242c14

時，有異比丘從坐起，整衣服，為佛作禮，
右膝著地，合掌白佛：「世尊！
過去有幾劫？」 ^242c15

佛告比丘：「我悉能說，汝知甚難。」 ^242c17

比丘白佛：「可說譬不？」
佛言：「可說。譬如，比丘！
有士夫壽命百歲，晨朝憶念三百千劫，
日中憶念三百千劫，日暮憶念三百千劫。
如是日日憶念劫數，百年命終，不能憶念劫數邊際。
比丘當知，過去劫數無量如是，過去無量劫數，
長夜受苦，積骨成山，髓血成流，乃至地獄、
畜生、餓鬼惡趣。如是，比丘！
無始生死，長夜輪轉，不知苦之本際。
是故，比丘！當如是學：『斷除諸有，莫令增長。』」 ^242c18

佛說此經已，諸比丘聞佛所說，歡喜奉行。
jing:: 
##  951
（九五一） ^242c26

如是我聞：
一時，佛住舍衛國祇樹給孤獨園。 ^242c28

爾時，世尊告諸比丘：「眾生無始生死，長夜輪轉，
不知苦之本際，無有一處不生不死者。
如是長夜無始生死，不知苦之本際。
是故，比丘！當如是學：『斷除諸有，莫令增長。』」 ^242c29

佛說此經已，諸比丘聞佛所說，歡喜奉行。
jing:: 
##  952
（九五二） ^243a4

如是我聞：
一時，佛住舍衛國祇樹給孤獨園。 ^243a6

爾時，世尊告諸比丘：「眾生無始生死，長夜輪轉，
不知苦之本際，無有一處無父母、兄弟、
妻子、眷屬、宗親、師長者。
如是，比丘！無始生死，長夜輪轉，不知苦之本際。
是故，比丘！當如是學：『斷除諸有，莫令增長。』」 ^243a7

佛說此經已，諸比丘聞佛所說，歡喜奉行。
jing:: 
##  953
（九五三） ^243a11

如是我聞：
一時，佛住舍衛國祇樹給孤獨園。 ^243a13

爾時，世尊告諸比丘：「眾生無始生死，長夜輪轉，不知苦之本際。
譬如大雨渧泡，一生一滅，如是，眾生無明所蓋，
愛繫其頸，無始生死。
生者、死者長夜輪轉，不知苦之本際。
是故，比丘！當如是學：『斷除諸有，莫令增長。』」 ^243a14

佛說此經已，諸比丘聞佛所說，歡喜奉行。
jing:: 
##  954
（九五四） ^243a19

如是我聞：
一時，佛住舍衛國祇樹給孤獨園。 ^243a21

爾時，世尊告諸比丘：「眾生無始生死，長夜輪轉，不知苦之本際。
譬如普天大雨洪澍，東西南北無斷絕處。
如是東方、南方、西方、北方，無量國土劫成、
劫壞，如天大雨，普雨天下，無斷絕處。
如是無始生死，長夜輪轉，不知苦之本際。
譬如擲杖空中，或頭落地，或尾落地，或中落地；
如是無始生死，長夜輪轉，或墮地獄，或墮畜生，或墮餓鬼。
如是無始生死，長夜輪轉。
是故，比丘！當如是學：『斷除諸有，莫令增長。』」 ^243a22

佛說此經已，諸比丘聞佛所說，歡喜奉行。
jing:: 
##  955
（九五五） ^243b2

如是我聞：
一時，佛住舍衛國祇樹給孤獨園。 ^243b4

爾時，世尊告諸比丘：「眾生無始生死，長夜輪轉，不知苦之本際。
譬如，比丘！若有士夫轉五節輪，常轉不息；
如是眾生轉五趣輪，或墮地獄、畜生、餓鬼及人、
天趣，常轉不息。如是無始生死，長夜輪轉，不知苦之本際。
是故，比丘！當如是學：『斷除諸有，莫令增長。』」 ^243b5

佛說此經已，諸比丘聞佛所說，歡喜奉行。
jing:: 
##  956
（九五六） ^243b11

如是我聞：
一時，佛住王舍城毘富羅山側。 ^243b13

爾時，世尊告諸比丘：「一切行無常，一切行不恒、
不安、變易之法。諸比丘！
於一切行當生厭離、求樂、解脫。 ^243b14

「諸比丘！過去世時，此毘富羅山名長竹山，
有諸人民圍遶山居，名低彌羅邑。
低彌羅邑人壽四萬歲，低彌羅邑人上此山頂，四日乃得往反。
時，世有佛，名迦羅迦孫提如來、應、等正覺、
明行足、善逝、世間解、無上士、調御丈夫、
天人師、佛世尊出興於世，說法教化，初、
中、後善，善義善味，純一滿淨，梵行清白，開發顯示。
彼長竹山於今名字亦滅，低彌羅聚落人民亦沒，彼佛如來已般涅槃。
比丘！當知一切諸行皆悉無常、不恒、不安、
變易之法，於一切行，當修厭離、離欲、解脫。 ^243b16

「諸比丘！過去世時，此毘富羅山名曰朋迦。
時，有人民遶山而居，名阿毘迦邑，彼時人民壽三萬歲，
阿毘迦人上此山頂，經三日中乃得往反。
時，世有佛，名拘那含牟尼如來、應、等正覺、
明行足、善逝、世間解、無上士、調御丈夫、
天人師、佛世尊出興於世，演說經法，初、
中、後善，善義善味，純一滿淨，梵行清白，開發顯示。
諸比丘！彼朋迦山名字久滅，阿毘迦邑人亦久亡沒，彼佛世尊亦般涅槃。
如是，比丘！一切諸行皆悉無常、不恒、不安、
變易之法，汝等比丘當修厭離、求樂、解脫。 ^243b27

「諸比丘！過去世時，此毘富羅山名宿波羅首，
有諸人民遶山居止，名赤馬邑，人壽二萬歲，
彼諸人民上此山頂，經二日中乃得往反。
爾時，有佛名曰迦葉如來、應供，乃至出興於世，
演說經法，初、中、後善，善義善味，純一滿淨，
梵行清白，開示顯現。
比丘！當知宿波羅首山名字久滅，赤馬邑人亦久亡沒，彼佛世尊亦般涅槃。
如是，比丘！一切諸行皆悉無常、不恒、不安、變易之法。
是故，比丘！當修厭離、離欲、解脫。 ^243c9

「諸比丘！今日此山名毘富羅，有諸人民遶山而居，
名摩竭提國，此諸人民壽命百歲，善自消息，
得滿百歲，摩竭提人上此山頂，須臾往反，
我今於此得成如來、應、等正覺，乃至佛世尊，
演說正法，教化令得寂滅涅槃、正道、善逝、覺知。
比丘！當知此毘富羅山名亦當磨滅，摩竭提人亦當亡沒，如來不久當般涅槃。
如是，比丘！一切諸行悉皆無常、不恒、不安、變易之法。
是故，比丘！當修厭離、離欲、解脫。」 ^243c18

爾時，世尊即說偈言：
　　「古昔長竹山，低彌羅村邑，
　　次名朋迦山，阿毘迦聚落，
　　宿波羅首山，聚落名赤馬，
　　今毘富羅山，國名摩竭陀，
　　名山悉磨滅，其人悉沒亡，
　　諸佛般涅槃，有者無不盡。
　　一切行無常，悉皆生滅法，
　　有生無不盡，唯寂滅為樂。」 ^243c27

佛說此經已，諸比丘聞佛所說，歡喜奉行。
jing:: 
##  957
（九五七） ^244a8

如是我聞：
一時，佛住王舍城迦蘭陀竹園。 ^244a9

時，有婆蹉種出家來詣佛所，合掌問訊，
問訊已，退坐一面，白佛言：「瞿曇！
欲有所問，寧有閑暇見答以不？」 ^244a10

佛告婆蹉種出家：「隨汝所問，當為汝說。」 ^244a12

婆蹉種出家白佛言：「云何，瞿曇！
命即身耶？」 ^244a13

佛告婆蹉種出家：「命即身者，此是無記。」 ^244a14

「云何，瞿曇！為命異身異耶？」 ^244a15

佛告婆蹉種出家：「命異身異者，此亦無記。」
婆蹉種出家白佛：「云何，瞿曇！
『命即身耶？』答言：『無記』；『命異身異？』
答言：『無記』？沙門瞿曇有何等奇！
弟子命終，即記說言：『某生彼處，某生彼處』
——彼諸弟子於此命終捨身，即乘意生身，
生於餘處——當於爾時，非為命異身異也？」 ^244a16

佛告婆蹉：「此說有餘，不說無餘。」 ^244a21

婆蹉白佛：「瞿曇！云何說有餘，不說無餘？」 ^244a22

佛告婆蹉：「譬如火，有餘得然，非無餘。」 ^244a23

婆蹉白佛：「我見火無餘亦然。」 ^244a24

佛告婆蹉：「云何見火無餘亦然？」 ^244a25

婆蹉白佛：「譬如大聚熾火，疾風來吹，火飛空中，豈非無餘火耶？」 ^244a26

佛告婆蹉：「風吹飛火，即是有餘，非無餘也。」 ^244a27

婆蹉白佛：「瞿曇！空中飛火。
云何名有餘？」 ^244a28

佛告婆蹉：「空中飛火依風故住，依風故然；
以依風故，故說有餘。」 ^244a29

婆蹉白佛：「眾生於此命終，乘意生身往生餘處。
云何有餘？」 ^244b2

佛告婆蹉：「眾生於此處命終，乘意生身生於餘處，
當於爾時，因愛故取，因愛而住，故說有餘。」 ^244b3

婆蹉白佛：「眾生以愛樂有餘，染著有餘；
唯有世尊得彼無餘，成等正覺。
沙門瞿曇！世間多緣，請辭還去。」 ^244b5

佛告婆蹉：「宜知是時！」
婆蹉出家聞佛所說，歡喜隨喜，從坐起而去。
jing:: 
##  958
（九五八） ^244b8

如是我聞：
一時，佛住王舍城迦蘭陀竹園。
爾時，尊者大目揵連亦於彼住。 ^244b10

時，有婆蹉種出家詣尊者大目揵連所，
與尊者目揵連面相問訊慰勞，慰勞已，
退坐一面，語尊者大目揵連：「欲有所問，寧有閑暇見答以不？」 ^244b11

目連答言：「婆蹉！隨意所問，知者當答。」
時，婆蹉種出家問尊者目揵連：「何因、何緣餘沙門、
婆羅門有人來問云何如來有後死、無後死、
有無後死、非有非無後死，皆悉隨答。
而沙門瞿曇有來問言如來有後死、無後死、
有無後死、非有非無後死，而不記說？」 ^244b15

目揵連言：「婆蹉！餘沙門、婆羅門於色、色集、
色滅、色味、色患、色出不如實知；不如實知故，
於如來有後死則取著，如來無後死、有後死、
有無後死、非有後死非無後死則生取著。
受、想、行、識、識集、識滅、識味、識患、識出不如實知；
不如實知故，於如來有後死生取著，無後死、
有無後死、非有非無後死生取著。 ^244b20

「如來者，於色如實知，色集、色滅、色味、色患、
色出如實知；如實知故，於如來有後死則不著，
無後死、有無後死、非有非無後死則不著。
受、想、行、識如實知，識集、識滅、識味、識患、
識出如實知；如實知故，於如來有後死則不然，
無後死、有無後死、非有非無後死則不然。
甚深廣大，無量無數，皆悉寂滅。 ^244b28

「婆蹉！如是因、如是緣，餘沙門、婆羅門若有來問如來有後死、
無後死、有無後死、非有非無後死，則為記說。
如是因、如是緣，如來若有來問如來有後死、
無後死、有無後死、非有非無後死，不為記說。」 ^244c6

時，婆蹉種出家聞尊者大目揵連所說，
歡喜隨喜，從坐起而去。
jing:: 
##  959
（九五九） ^244c10

如是我聞：
一時，佛住王舍城迦蘭陀竹園。 ^244c13

時，有婆蹉種出家來詣佛所，合掌問訊，
問訊已，退坐一面，白佛言：「瞿曇！
何因、何緣餘沙門、婆羅門若有來問……」如上廣說。 ^244c14

爾時，婆蹉種出家歎言：「奇哉！
瞿曇！弟子、大師義同義、句同句、味同味，乃至同第一義。
瞿曇！我今詣摩訶目揵連，以如是義、如是句、
如是味而問於彼，彼亦以如是義、如是句、
如是味而答我，如今瞿曇所說。
是故，瞿曇！真為奇特，大師、弟子義同義、
句同句、味同味，同第一義。」 ^244c16

爾時，婆蹉種出家有諸因緣至那梨聚落。
營事訖已，詣尊者詵陀迦旃延所，共相問訊，
問訊已，退坐一面，問詵陀迦旃延：「何因、
何緣沙門瞿曇若有來問如來有後死、
無後死、有無後死、非有非無後死，不為記說？」 ^244c24

詵陀迦旃延語婆蹉種出家：「我今問汝，隨意答我。
於汝意云何？若因、若緣，若行身施，若色、
若無色，若想、若非想、若非想非非想，若彼因、
彼緣、彼行無餘行滅。
永滅已，如來於彼有所記說，言：『有後死、
無後死、有無後死、非有非無後死』耶？」 ^244c29

婆蹉種出家語詵陀迦旃延：「若因、若緣，
若種施設諸行，若色、若非色，若想、若非想、
若非想非非想，彼因、彼緣、彼行無餘滅。
云何瞿曇於彼記說如來有後死、無後死、
有無後死、非有非無後死？」 ^245a5

詵陀迦旃延語婆蹉種出家：「是故如來以是因、
以是緣故，有問如來有後死、無後死、有無後死、
非有非無後死，不為記說。」 ^245a10

婆蹉種出家問詵陀迦旃延：「汝於沙門瞿曇弟子，為日久如？」 ^245a13

詵陀迦旃延答言：「少過三年，於正法、律出家修梵行。」 ^245a14

婆蹉種出家言：「詵陀迦旃延！
快得善利，少時出家而得如是身律儀、
口律儀，又得如是智慧辯才。」 ^245a15

時，婆蹉種出家聞詵陀迦旃延所說，歡喜隨喜，從坐起去。
jing:: 
##  960
（九六〇） ^245a18

如是我聞：
一時，佛住王舍城迦蘭陀竹園。 ^245a20

時，有婆蹉種出家來詣佛所，合掌問訊，
問訊已，退坐一面，白佛言：「瞿曇！
欲有所問，寧有閑暇為解說不？」 ^245a21

佛告婆蹉種出家：「隨所欲問，當為汝說。」 ^245a23

婆蹉種出家白佛言：「瞿曇！
何因、何緣有人來問如來有後死、無後死、
有無後死、非有非無後死，而不為記說耶？」 ^245a24

佛告婆蹉種出家……如上詵陀迦旃延廣說，
乃至「非有非無後死。」 ^245a27

婆蹉種出家白佛言：「奇哉！
瞿曇！師及弟子義義同，句句同，味味同，
其理悉合，所謂第一句說。
瞿曇！我為小緣事至那利伽聚落，營事訖已，
暫過沙門迦旃延，以如是義、如是句、如是味問沙門迦旃延，
彼亦以如是義、如是句、如是味答我所問，如今沙門瞿曇所說。
是故當知，實為奇特！
師及弟子義、句、味，義、句、味悉同。」 ^245a28

時，婆蹉種出家聞佛所說，歡喜隨喜，從坐起而去。
jing:: 
##  961
（九六一） ^245b7

如是我聞：
一時，佛住王舍城迦蘭陀竹園。 ^245b9

時，有婆蹉種出家來詣佛所，合掌問訊，
問訊已，退坐一面，白佛言：「云何？
瞿曇！為有我耶？」 ^245b10

爾時，世尊默然不答。
如是再三。爾時，世尊亦再三不答。 ^245b12

爾時，婆蹉種出家作是念：「我已三問沙門瞿曇，
而不見答，但當還去。」 ^245b13

時，尊者阿難住於佛後，執扇扇佛。
爾時，阿難白佛言：「世尊！
彼婆蹉種出家三問，世尊何故不答？
豈不增彼婆蹉種出家惡邪見，言沙門不能答其所問？」 ^245b15

佛告阿難：「我若答言有我，則增彼先來邪見；
若答言無我，彼先癡惑豈不更增癡惑？
言先有我從今斷滅。
若先來有我則是常見，於今斷滅則是斷見。
如來離於二邊，處中說法，所謂是事有故是事有，
是事起故是事生，謂緣無明行，乃至生、
老、病、死、憂、悲、惱、苦滅。」 ^245b18

佛說此經已，尊者阿難聞佛所說，歡喜奉行。
jing:: 
##  962
（九六二） ^245b24

如是我聞：
一時，佛住王舍城迦蘭陀竹園。 ^245b26

爾時，婆蹉種出家來詣佛所，與世尊面相問訊，
問訊已，退坐一面，白佛言：「瞿曇！
云何瞿曇作如是見、如是說：『世間常，此是真實，餘則虛妄。』
耶？」 ^245b27

佛告婆蹉種出家：「我不作如是見、如是說：
『世間常，是則真實，餘則虛妄。』」 ^245c1

「云何瞿曇作如是見、如是說：『世間無常、
常無常、非常非無常，有邊、無邊、邊無邊、
非邊非無邊，命即是身、命異身異，如來有後死、
無後死、有無後死、非有非無後死。』？」 ^245c3

佛告婆蹉種出家：「我不作如是見、如是說，乃至非有非無後死。」 ^245c6

爾時，婆蹉種出家白佛言：「瞿曇！
於此見，見何等過患，而於此諸見，一切不說？」 ^245c8

佛告婆蹉種出家：「若作是見，世間常，此則真實，
餘則虛妄者，此是倒見、此是觀察見、此是動搖見、
此是垢污見、此是結見，是苦、是閡、是惱、
是熱，見結所繫，愚癡無聞凡夫於未來世，
生、老、病、死、憂、悲、惱、苦生。
婆蹉種出家！若作是見，世間無常、常無常、
非常非無常，有邊、無邊、邊無邊、非有邊非無邊，
是命是身、命異身異，如來有後死、無後死、
有無後死、非有非無後死。
此是倒見，乃至憂、悲、惱、苦生。」 ^245c10

婆蹉種出家白佛：「瞿曇！
何所見？」 ^245c19

佛告婆蹉種出家：「如來所見已畢。
婆蹉種出家！然如來見，謂見此苦聖諦、
此苦集聖諦、此苦滅聖諦、此苦滅道跡聖諦；
作如是知、如是見已，於一切見、一切受、
一切生，一切我、我所見、我慢繫著使，斷滅、
寂靜、清涼、真實，如是等解脫。
比丘！生者不然，不生亦不然。」 ^245c20

婆蹉白佛：「瞿曇！何故說言生者不然？」 ^245c26

佛告婆蹉：「我今問汝，隨意答我。
婆蹉！猶如有人於汝前然火，汝見火然不？
即於汝前火滅，汝見火滅不？」 ^245c27

婆蹉白佛：「如是，瞿曇！」
佛告婆蹉：「若有人問汝：『向者火然，今在何處？
為東方去耶？西方、南方、北方去耶？』
如是問者，汝云何說？」 ^245c30

婆蹉白佛：「瞿曇！若有來作如是問者，我當作如是答：
『若有於我前然火，薪草因緣故然，若不增薪，
火則永滅，不復更起，東方、南方、西方、北方去者，是則不然。』」 ^246a3

佛告婆蹉：「我亦如是說，色已斷已知，受、
想、行、識已斷已知，斷其根本，如截多羅樹頭，
無復生分，於未來世永不復起。
若至東方，南、西、北方，是則不然，甚深廣大，無量無數永滅。」 ^246a6

婆蹉白佛：「我當說譬。」 ^246a10

佛告婆蹉：「為知是時。」
婆蹉白佛：「瞿曇！譬如近城邑聚落，有好淨地，
生堅固林，有一大堅固樹，其生已來經數千歲，
日夜既久，枝葉零落，皮膚枯朽，唯幹獨立。
如是，瞿曇！如來法、律離諸枝條柯葉，唯空幹堅固獨立。」 ^246a11

爾時，婆蹉出家聞佛所說，歡喜隨喜，從坐起去。
jing:: 
##  963
（九六三） ^246a16

如是我聞：
一時，佛住王舍城迦蘭陀竹園。 ^246a18

時，有婆蹉種出家來詣佛所，與世尊面相問訊慰勞已，
退坐一面，白佛言：「瞿曇！
彼云何無知故，作如是見、如是說：『世間常，
此是真實，餘則虛妄，世間無常、世間常無常、
世間非常非無常，世有邊、世無邊、世有邊無邊、
世非有邊非無邊，命即是身、命異身異，
如來有後死、無後死、有無後死、非有非無後死』？」 ^246a19

佛告婆蹉：「於色無知故，作如是見、如是說：
『世間常，此是真實，餘則虛妄，乃至非有非無後死。』
於受、想、行、識無知故，作如是見、如是說：
『世間常，此是真實，餘則虛妄，乃至非有非無後死。』」 ^246a26

婆蹉白佛：「瞿曇！知何法故，不如是見、如是說：
『世間常，此是真實，餘則虛妄，乃至非有非無後死。』」 ^246b1

佛告婆蹉：「知色故，不如是見、如是說：『世間常，
此是真實，餘則虛妄，乃至非有非無後死。』
知受、想、行、識故，不作如是見、如是說，世間常，
此是真實，餘則虛妄，乃至非有非無後死，
如是不知、知。如是不見、見，不識、識，不斷、
斷，不觀、觀，不察、察，不覺、覺。」 ^246b4

佛說此經已，婆蹉種出家聞佛所說，歡喜隨喜，從坐起而去。
jing:: 
##  964
（九六四） ^246b9

如是我聞：
一時，佛住王舍城迦蘭陀竹園。 ^246b12

時，有婆蹉種出家來詣佛所，與世尊面相慰勞已，
退坐一面，白佛言：「瞿曇！
欲有所問，寧有閑暇為解說不？」
爾時，世尊默然而住。 ^246b13

婆蹉種出家第二、第三問，佛亦第二、第三默然而住。 ^246b16

時，婆蹉種出家白佛言：「我與瞿曇共相隨順，
今有所問，何故默然？」 ^246b17

爾時，世尊作是念：「此婆蹉種出家長夜質直，
不諂不偽，時有所問，皆以不知故，非故惱亂，我今當以阿毘曇律納受於彼。」
作是念已，告婆蹉種出家：「隨汝所問，當為解說。」 ^246b18

婆蹉白佛：「云何？瞿曇！
有善法耶？」 ^246b22

佛答言：「有。」
婆蹉白佛：「當為我說善、不善法，令我得解。」 ^246b23

佛告婆蹉：「我今當為汝略說善、不善法。
諦聽，善思。婆蹉！貪欲者是不善法，調伏貪欲是則善法；
瞋恚、愚癡是不善法，調伏恚、癡是則善法。
殺生者是不善法，離殺生者是則善法；
偷盜、邪婬、妄語、兩舌、惡口、綺語、貪、恚、邪見是不善法，
不盜，乃至正見是則善法，是為，婆蹉！
我今已說三種善法、三種不善法。
如是，聖弟子於三種善法、三種不善法如實知，
十種不善法、十種善法如實知者，則於貪欲無餘滅盡，
瞋恚、愚癡無餘滅盡者，則於一切有漏滅盡，
無漏心解脫、慧解脫，現法自知作證：『我生已盡，
梵行已立，所作已作，自知不受後有。』」 ^246b24

婆蹉白佛：「頗有一比丘於此法、律得盡有漏，
無漏心解脫，乃至不受後有耶？」 ^246c8

佛告婆蹉：「不但若一，若二、若三，乃至五百，
有眾多比丘於此法、律盡諸有漏，乃至不受後有。」 ^246c10

婆蹉白佛：「且置比丘，有一比丘尼於此法、
律盡諸有漏，乃至不受後有不？」 ^246c12

佛告婆蹉：「不但一、二、三比丘尼，乃至五百，
有眾多比丘尼於此法、律盡諸有漏，乃至不受後有。」 ^246c14

婆蹉白佛：「置比丘尼，有一優婆塞修諸梵行，
於此法、律度狐疑不？」 ^246c16

佛告婆蹉：「不但一、二、三，乃至五百優婆塞，
乃有眾多優婆塞修諸梵行，於此法、律斷五下分結，
得成阿那含，不復還生此。」 ^246c17

婆蹉白佛：「復置優婆塞，頗有一優婆夷於此法、
律修持梵行，於此法、律度狐疑不？」 ^246c20

佛告婆蹉：「不但一、二、三優婆夷，乃至五百，
乃有眾多優婆夷於此法、律斷五下分結，
於彼化生，得阿那含，不復還生此。」 ^246c22

婆蹉白佛：「置比丘、比丘尼、優婆塞、優婆夷修梵行者，
頗有優婆塞受五欲，而於此法、律度狐疑不？」 ^246c25

佛告婆蹉：「不但一、二、三，乃至五百，乃有眾多優婆塞居家妻子，
香華嚴飾，畜養奴婢，於此法、律斷三結，
貪、恚、癡薄，得斯陀含，一往一來，究竟苦邊。」 ^246c28

婆蹉白佛：「復置優婆塞，頗有一優婆夷受習五欲，
於此法、律得度狐疑不？」 ^247a2

佛告婆蹉：「不但一、二、三，乃至五百，乃有眾多優婆夷在於居家，
畜養男女，服習五欲，華香嚴飾，於此法、
律三結盡，得須陀洹，不墮惡趣法，決定正向三菩提，
七有天人往生，究竟苦邊。」 ^247a4

婆蹉白佛言：「瞿曇！
若沙門瞿曇成等正覺，若比丘、比丘尼、
優婆塞、優婆夷修梵行者，及優婆塞、優婆夷服習五欲，
不得如是功德者，則不滿足；以沙門瞿曇成等正覺，
比丘、比丘尼、優婆塞、優婆夷修諸梵行，
及優婆塞、優婆夷服習五欲，而成就爾所功德故，則為滿足。
瞿曇！今當說譬。」 ^247a8

佛告婆蹉：「隨意所說。」
婆蹉白佛：「如天大雨，水流隨下，瞿曇法、律亦復如是。
比丘、比丘尼、優婆塞、優婆夷，若男、若女，
悉皆隨流，向於涅槃，浚輸涅槃。
甚奇！佛、法、僧平等法、律。
為餘異道出家來詣瞿曇所，於正法、律求出家、
受具足者，幾時便聽出家？」 ^247a15

佛告婆蹉：「若餘異道出家欲來於正法、
律求出家、受具足者，乃至四月於和尚所受衣而住，然此是為人粗作齊限耳。」 ^247a20

婆蹉白佛：「若諸異道出家來於正法、律欲求出家、
受具足，聽於和尚所受依，若滿四月聽出家者，我今堪能於四月在和尚所受依。
若於正法、律而得出家、受具足，我當於瞿曇法中出家、
受具足，修持梵行。」 ^247a23

佛告婆蹉：「我先不說粗為人作分齊耶？」 ^247a28

婆蹉白佛：「如是，瞿曇！」 ^247a29

爾時世尊告諸比丘：「汝等當度彼婆蹉出家於正法、
律出家、受具足。」 ^247b1

婆蹉種出家即得於正法、律出家、受具足，
成比丘分，乃至半月，學所應知、應識、應見、
應得、應覺、應證，悉知、悉識、悉見、悉得、悉覺、悉證如來正法。 ^247b3

尊者婆蹉作是念：「我今已覺所應知、應識、
應見、應得、應覺、應證，彼一切悉知、悉識、
悉見、悉得、悉覺、悉證，今當往見世尊。」 ^247b6

是時，婆蹉詣世尊所，稽首禮足，於一面住，
白佛言：「世尊！我於學所應知、應識、應見、
應得、應覺、應證，悉知、悉識、悉見、悉得、悉覺、
悉證世尊正法，唯願世尊為我說法，我聞法已，
當獨一靜處，專精思惟，不放逸住，思惟：
『所以善男子剃除鬚髮，著袈裟衣，正信出家學道，乃至自知不受後有。』」 ^247b9

佛告婆蹉：「有二法，修習多修習，所謂止、觀。
此二法修習多修習，得知界、果，覺了於界，
知種種界，覺種種界。
如是，比丘！欲求離欲，惡不善法，乃至第四禪具足住，
慈、悲、喜、捨，空入處、識入處、無所有入處、
非想非非想入處，令我三結盡，得須陀洹；
三結盡，貪、恚、癡薄，得斯陀含；五下分結盡，
得阿那含；種種神通境界，天眼、天耳、他心智、
宿命智、生死智、漏盡智皆悉得。
是故，比丘！當修二法，修習多修習，修二法故，
知種種界，乃至漏盡。」 ^247b15

爾時，尊者婆蹉聞佛所說，歡喜作禮而去。
爾時，婆蹉獨一靜處，專精思惟，不放逸住，乃至自知不受後有。 ^247b26

時，有眾多比丘莊嚴方便，欲詣世尊恭敬供養。 ^247b28

爾時，婆蹉問眾多比丘：「汝等莊嚴方便，欲詣世尊恭敬供養耶？」 ^247b29

諸比丘答言：「爾。」
爾時，婆蹉語諸比丘：「尊者！
持我語，敬禮世尊，問訊起居輕利，少病少惱，安樂住不？
言：『婆蹉比丘白世尊言：「我已供養世尊，
具足奉事，令歡悅，非不歡悅；大師弟子所作皆悉已作，
供養大師，令歡悅，非不歡悅。」』」 ^247c2

時，眾多比丘往詣佛所，稽首禮足，退坐一面，
白佛言：「世尊！尊者婆蹉稽首敬禮世尊足……」
乃至「歡悅，非不歡悅。」 ^247c7

佛告諸比丘：「諸天先已語我，汝今復說。
如來成就第一知見，亦如婆蹉比丘，有如是德力。」 ^247c9

爾時，世尊為彼婆蹉比丘說第一記。 ^247c11

佛說此經已，諸比丘聞佛所說，歡喜奉行。
jing:: 
##  965
（九六五） ^247c12

如是我聞：
一時，佛住王舍城迦蘭陀竹園。 ^247c14

時，有外道出家名曰欝低迦，來詣佛所，
與世尊面相問訊慰勞已，退坐一面，白佛言：「瞿曇！
云何，瞿曇！世有邊耶？」 ^247c15

佛告欝低迦：「此是無記。」 ^247c17

欝低迦白佛：「云何，瞿曇！
世無邊耶？有邊無邊耶？
非有邊非無邊耶？」 ^247c18

佛告欝低迦：「此是無記。」 ^247c19

欝低迦白佛：「云何，瞿曇！
『世有邊耶？』答言：『無記』；『世無邊耶？
世有邊無邊耶？世非有邊非無邊耶？』
答言：『無記』？瞿曇！於何等法而可記說？」 ^247c20

佛告欝低迦：「知者，智者，我為諸弟子而記說道，
令正盡苦，究竟苦邊。」 ^247c23

欝低迦白佛：「云何，瞿曇！
為諸弟子說道，令正盡苦，究竟苦邊？
為一切世間從此道出，為少分耶？」 ^247c24

爾時，世尊默然不答。
第二、第三問，佛亦第二、第三默然不答。 ^247c27

爾時，尊者阿難住於佛後，執扇扇佛。
尊者阿難語欝低迦外道出家：「汝初已問此義，
今復以異說而問，是故，世尊不為記說。
欝低迦！今當為汝說譬，夫智者因譬得解。 ^247c28

「譬如國王，有邊境城，四周堅固，巷陌平正，唯有一門。
立守門者聰明黠慧，善能籌量，外有人來，
應入者聽入，不應入者不聽。
周匝遶城，求第二門，都不可得，都無猫狸出入之處，況第二門？
彼守門者都不覺悟入者、出者，然彼士夫知一切人唯從此門若出若入，
更無餘處。如是，世尊雖不用心覺悟眾生，
一切世間從此道出，及以少分，然知眾生正盡苦，
究竟苦邊者，一切皆悉從此道出。」 ^248a3

時，欝低迦外道出家聞佛所說，歡喜隨喜，從坐起而去。
jing:: 
##  966
（九六六） ^248a12

如是我聞：
一時，佛住王舍城迦蘭陀竹園。
時，有尊者富隣尼住王舍城耆闍崛山中。 ^248a15

時，有眾多外道出家詣尊者富隣尼，共相問訊慰勞已，
退坐一面，問尊者富隣尼：「我聞沙門瞿曇作斷滅破壞有教授耶？
今問尊者富隣尼，竟為爾不？」 ^248a17

富隣尼語諸外道出家：「我不如是知世尊教語，
眾生斷滅壞有，令無所有者，無有是處！
我作如是解：『世尊所說有諸眾生，計言有我、
我慢、邪慢，世尊為說，令其斷滅。』」 ^248a20

時，諸外道出家聞富隣尼所說，心不喜悅，呵責而去。 ^248a24

爾時，尊者富隣尼，諸外道去已，往詣佛所，
稽首禮足，退坐一面。
以向諸外道出家所說具白世尊：「世尊！
我向答諸外道說，得無謗毀世尊耶？
為是法說，如佛所說，如法說，隨順法說，得不為諸論議者所見嫌責耶？」 ^248a25

佛告富隣尼：「如汝所說，不謗如來，不失次第。
如我記說，如法法說，隨順法說，不為諸論者之所嫌責。
所以者何？富隣尼！
先諸眾生我慢、邪慢，邪慢所迫、邪慢集、
邪慢不無間等，亂如狗腸，如鐵鉤鏁，亦如亂草，
往反驅馳，此世他世、他世此世，驅馳往反，不能遠離。
富隣尼！一切眾生於諸邪慢無餘永滅者，彼一切眾生長夜安隱快樂。」 ^248b1

佛說此經已，富隣尼比丘聞佛所說，歡喜奉行。
jing:: 
##  967
（九六七） ^248b9

如是我聞：
一時，佛住王舍城迦蘭陀竹園。 ^248b11

爾時，尊者阿難陀於後夜時，向 #CB00186;補河邊，
脫衣置岸邊，入水洗手足。
還上岸，著一衣，摩拭身體。
時，俱迦那外道出家亦至水邊。
尊者阿難聞其行聲，聞聲已，即便謦咳作聲。 ^248b12

俱迦那外道出家聞有人聲，而問言：「為何等人？」 ^248b16

尊者阿難答言：「沙門。」
俱迦那外道言：「何等沙門？」 ^248b17

尊者阿難答言：「釋種子。」
俱迦那外道言：「欲有所問，寧有閑暇見答以不？」 ^248b18

尊者阿難答言：「隨意所問，知者當答。」
俱迦那言：「云何 " resp=如來死後有耶？」 ^248b20

阿難答言：「世尊所說，此是無記。」 ^248b21

復問：「如來死後無耶？
死後有無耶？非有非無耶？」 ^248b22

阿難言：「世尊所說，此是無記。」 ^248b23

俱迦那外道言：「云何 " resp=
『如來死後有』，答言：『無記』？
『死後無』、『死後有無』、『死後非有非無』，答言：『無記』？
云何" resp=為不知不見耶？」 ^248b24

阿難答言：「非不知、非不見，悉知、悉見。」 ^248b27

復問阿難：「云何知？
云何見？」
阿難答言：「見可見處，見所起處，見纏斷處，
此則為知，此則為見。
我如是知、如是見，云何說言不知、不見？」 ^248b28

俱迦那外道復問：「尊者何名？」
阿難陀答言：「我名阿難陀。」 ^248c2

俱迦那外道言：「奇哉！
大師弟子，而共論議！
我若知是尊者阿難陀者，不敢發問。」
說是語已，即捨而去。
jing:: 
##  968
（九六八） ^248c3

如是我聞：
一時，佛住舍衛國祇樹給孤獨園。 ^248c6

時，給孤獨長者日日出見世尊，禮事供養，
給孤獨長者作是念：「我今出太早，世尊及諸比丘禪思未起，
我寧可過諸外道住處。」
即入外道精舍，與諸外道共相問訊慰勞已，退坐一面。 ^248c7

時，彼外道問言：「長者！
汝見沙門瞿曇，云何見？
何所見？」 ^248c11

長者答言：「我亦不知云何見世尊，世尊何所見。」 ^248c12

諸外道言：「汝言見眾僧，云何見眾僧？
眾僧何所見？」 ^248c13

長者答言：「我亦不知云何見僧，僧何所見。」 ^248c14

外道復問：「長者！汝今云何自見？
自何所見？」 ^248c15

長者答言：「汝等各各自說所見，然後我說所見，亦不難。」 ^248c16

時，有一外道作如是言：「長者！
我見一切世間常，是則真實，餘者虛妄。」 ^248c18

復有說言：「長者！我見一切世間無常，此是真實，餘則虛妄。」 ^248c19

復有說言：「長者！世間常無常，此是真實，餘則虛妄。」 ^248c21

復有說言：「世間非常非無常，此是真實，餘則虛妄。」 ^248c22

復有說言：「世有邊，此是真實，餘則虛妄。」 ^248c23

復有說言：「世無邊，此是真實，餘則虛妄。」 ^248c24

復有說言：「世有邊無邊。」 ^248c25

復有說言：「世非有邊非無邊。」
復有說言：「命即是身。」 ^248c26

復有說言：「命異身異。」
復有說言：「如來死後有。」 ^248c27

復有說言：「如來死後無。」 ^248c28

復有說言：「如來死後有無。」
復有說言：「如來死後非有非無，此是真實，餘則虛妄。」 ^248c29

諸外道語長者言：「我等各各已說所見，汝復應說汝所見。」 ^249a1

長者答言：「我之所見真實、有為、思量、緣起，
若復真實、有為、思量、緣起者，彼則無常，無常者是苦。
如是知已，於一切見都無所得。
如汝所見：『世間常，此是真實，餘則虛妄。』
者，此見真實、有為、思量、緣起；若真實、有為、
思量、緣起者，是則無常，無常者是苦。
是故汝等習近於苦，唯得於苦，堅住於苦，深入於苦。
如是汝言世間無常，此是真實，餘則虛妄。
有如是咎。」 ^249a3

世間常、無常、非常非無常，世有邊、世無邊、
世有邊無邊、世非有邊非無邊，命即是身、
命異身異，如來死後有、如來死後無、如來死後有無、
如來死後非有非無，此是真實，餘則虛妄，皆如上說。 ^249a11

有一外道語給孤獨長者言：「如汝所說，
若有見彼，則真實、有為、思量、緣起者，是無常法，若無常者是苦。
是故，長者所見亦習近苦，得苦，住苦，深入於苦？」 ^249a15

長者答言：「我先不言所見者，是真實、有為、
思量、緣起法，悉皆無常，無常者是苦，知苦已，我於所見無所得耶？」 ^249a19

彼外道言：「如是，長者！」 ^249a21

爾時，給孤獨長者於外道精舍伏彼異論，
建立正論，於異學眾中作師子吼已，往詣佛所，
稽首禮足，退坐一面，以向與諸外道共論事向佛廣說。 ^249a22

佛告給孤獨長者：「善哉！
善哉！宜應時時摧伏愚癡外道，建立正論。」 ^249a25

佛說是語已，給孤獨長者歡喜隨喜，作禮而去。
jing:: 
##  969
（九六九） ^249a27

如是我聞：
一時，佛住王舍城迦蘭陀竹園。 ^249a29

時，有長爪外道出家來詣佛所，與世尊面相問訊慰勞已，
退坐一面，白佛言：「瞿曇！
我一切見不忍。」 ^249b1

佛告火種：「汝言一切見不忍者，此見亦不忍耶？」 ^249b3

長爪外道言：「向言一切見不忍者，此見亦不忍。」 ^249b4

佛告火種：「如是知、如是見，此見則已斷、
已捨、已離，餘見更不相續、不起、不生。
火種！多人與汝所見同，多人作如是見、
如是說，汝亦與彼相似，火種！
若諸沙門、婆羅門捨斯等見，餘見不起，
是等沙門、婆羅門世間亦少少耳。 ^249b5

「火種！依三種見。何等為三？
有一如是見、如是說：『我一切忍。』
復次，有一如是見、如是說：『我一切不忍。』
復次，有一如是見、如是說：『我於一忍、一不忍』。
火種！若言一切忍者，此見與貪俱生，非不貪；
與恚俱生，非不恚，與癡俱生，非不癡；繫，
不離繫，煩惱，非清淨，樂取，染著生。
若如是見：『我一切不忍。』
此見非貪俱、非恚俱、非癡俱，清淨非煩惱，
離繫非繫，不樂不取，不著生。
火種！若如是見：『我一忍、一不忍。』
彼若忍者，則有貪，乃至染著生，若如是見不忍者，
則離貪，乃至不染著生。 ^249b10

「彼多聞聖弟子所學言：『我若作如是見、
如是說：「我一切忍。」
則為二者所責、所詰。
何等二種？謂一切不忍，及一忍、一不忍，則為此等所責。
責故詰，詰故害，彼見責、見詰、見害故，則捨所見，餘見則不復生。
如是斷見、捨見、離見，餘見不復相續，不起不生。』 ^249b21

「彼多聞聖弟子作如是學：『我若如是見、
如是說：「我一切不忍。」
者，則有二種二詰。
何等為二？謂我一切忍，及一忍、一不忍。
如是二責二詰，乃至不相續，不起不生。』 ^249b27

「彼多聞聖弟子作如是學：『我若作如是見、
如是說：「一忍、一不忍。」
則有二責二詰。何等二？
謂如是見、如是說：「我一切忍，及一切不忍。」
如是二責，乃至不相續，不起不生。』 ^249c2

「復次，火種！如是身色麁四大，聖弟子當觀無常、
觀生滅、觀離欲、觀滅盡、觀捨。
若聖弟子觀無常、觀滅、觀離欲、觀滅盡、
觀捨住者，於彼身、身欲、身念、身愛、身染、
身著，永滅不住。 ^249c6

「火種！有三種受，謂苦受、樂受、不苦不樂受。
此三種受，何因？何集？
何生？何轉？謂此三受觸因、觸集、觸生、觸轉。
彼彼觸集，則受集；彼彼觸滅，則受滅，寂靜、
清涼、永盡。彼於此三受，覺苦、覺樂、覺不苦不樂。
彼彼受若集、若滅、若味、若患、若出如實知；
如實知已，即於彼受觀察無常、觀生滅、
觀離欲、觀滅盡、觀捨。
彼於身分齊受覺如實知，於命分齊受覺如實知，
若彼身壞命終後，即於爾時一切受永滅、無餘永滅。
彼作是念：『樂受覺時，其身亦壞；苦受覺時，
其身亦壞；不苦不樂受覺時，其身亦壞，悉為苦邊。
於彼樂覺，離繫不繫；於彼苦覺，離繫不繫；
於不苦不樂覺，離繫不繫。
於何離繫？離於貪欲、瞋恚、愚癡，離於生、
老、病、死、憂、悲、惱、苦，我說斯等，名為離苦。』」 ^249c10

當於爾時，尊者舍利弗受具足始經半月。
時，尊者舍利弗住於佛後，執扇扇佛。
時，尊者舍利弗作是念：「世尊歎說於彼彼法，
斷欲、離欲，欲滅盡、欲捨。」
爾時，尊者舍利弗即於彼彼法觀察無常，
觀生滅、觀離欲、觀滅盡、觀捨，不起諸漏，心得解脫。 ^249c25

爾時，長爪外道出家遠塵離垢，得法眼淨。
長爪外道出家見法、得法、覺法、入法、度諸疑惑，
不由他度，入正法、律，得無所畏，即從坐起，
整衣服，為佛作禮，合掌白佛：「願得於正法、
律出家、受具足，於佛法中修諸梵行。」 ^250a2

佛告長爪外道出家：「汝得於正法、律出家、
受具足，成比丘分。」 ^250a7

即得善來比丘出家，彼思惟：「所以善男子剃除鬚髮，
著袈裟衣，正信非家，出家學道……。」
乃至心善解脫，得阿羅漢。 ^250a8

佛說是經已，尊者舍利弗、尊者長爪聞佛所說，歡喜奉行。
雜阿含經卷第三十四
 ^250a11
