中阿含經卷第十三
translator:: 東晉罽賓三藏瞿曇僧伽提婆譯
other:: 
# 小土城頌

pin:: 
##  1 王相應品
中阿含王相應品第一
　　烏鳥喻、說本　天#CB00178;林、
善見
　　三十喻、轉輪　蜱肆最在後
jing:: 
###  65 烏鳥喻經
（六五）中阿含王相應品烏鳥喻經第一
我聞如是：
一時，佛遊王舍城，在竹林加蘭哆園。 ^506b12

爾時，世尊告諸比丘：「昔轉輪王欲試珠寶時，
便集四種軍，象軍、馬軍、車軍、步軍，集四種軍已，
於夜闇中竪立高幢，安珠置上，出至園觀，
珠之光耀，照四種軍，明之所及，方半由延。
彼時，有一梵志而作是念：『我寧可往見轉輪王及四種軍，觀琉璃珠。』
爾時，梵志復作是念：『且置見轉輪王及四種軍、
觀琉璃珠，我寧可往至彼林間。』 ^506b13

「於是，梵志便往詣林，到已入中，至一樹下，
坐已未久，有一獺獸來，梵志見已而問之曰：
『善來，獺獸！汝從何來，為欲何去？』
答曰：『梵志！此池本時清泉盈溢，饒藕多華，
魚龜滿中，我昔所依，而今枯熇。
梵志當知！我欲捨去，入彼大河，我今欲去，唯畏於人。』
時，彼獺獸與此梵志共論是已，便捨而去，梵志故坐。 ^506b20

「復有究暮鳥來，梵志見已而問之曰：『善來，究暮鳥！
汝從何來，為欲何去？』
答曰：『梵志！此池本時清泉盈溢，饒藕多華，
魚龜滿中，我昔所依，而今枯熇。
梵志當知！我欲捨去，依彼死牛聚處栖宿，
或依死驢，或依死人聚處栖宿，我今欲去，唯畏於人。』
彼究暮鳥與此梵志共論是已，便捨而去，梵志故坐。 ^506b27

「復有鷲鳥來，梵志見已而問之曰：『善來，鷲鳥！
汝從何來，為欲何去？』
答曰：『梵志！我從大墓復至大墓殺害而來，
我今欲食死象之肉，死馬、死牛、死人之肉，
我今欲去，唯畏於人。』
時，彼鷲鳥與此梵志共論是已，便捨而去，梵志故坐。 ^506c5

「復有食吐鳥來，梵志見已而問之曰：『善來，食吐鳥！
汝從何來，為欲何去？』
答曰：『梵志！汝見向者鷲鳥去耶？
我食彼吐，我今欲去，唯畏於人。』
彼食吐鳥與此梵志共論是已，便捨而去，梵志故坐。 ^506c10

「復有犲獸來，梵志見已而問之曰：『善來，犲獸！
汝從何來，為欲何去？』
答曰：『梵志！我從深#CB00589;至深#CB00589;，
從榛莽至榛莽，從僻靜至僻靜處來，我今欲食死象肉，
死馬、死牛、死人之肉，我今欲去，唯畏於人。』
時，彼犲獸與此梵志共論是已，便捨而去，梵志故坐。 ^506c15

「復有烏鳥來，梵志見已而問之曰：『善來，烏鳥！
汝從何來，為欲何去？』
答曰：『梵志！汝強額癡狂，何為問我：「汝從何來，為欲何去？」』
彼時，烏鳥面訶梵志已，便捨而去，梵志故坐。 ^506c21

「復有狌狌獸來，梵志見已而問之曰：『善來，狌狌獸！
汝從何來，為欲何去？』
答曰：『梵志！我從園至園，從觀至觀，從林至林，
飲清泉水，食好果來，我今欲去，不畏於人。』
彼狌狌獸與此梵志共論是已，便捨而去。」 ^506c25

佛告諸比丘：「吾說此喻，欲令解義，汝等當知此說有義。
時，彼獺獸與此梵志共論是已，便捨而去。
吾說此喻有何義耶？
若有比丘依村邑行，比丘平旦著衣持鉢，
入村乞食，不護於身，不守諸根，不立正念，
而彼說法，或佛所說，或聲聞所說，因此得利衣被、
飲食、床褥、湯藥、諸生活具，彼得利已，染著觸猗，
不見災患，不能捨離，隨意而用。
彼比丘行惡戒，成就惡法，最在其邊，生弊腐敗，
非梵行稱梵行，非沙門稱沙門，猶如梵志見獺獸已，
而問之曰：『善來，獺獸！
汝從何來，為欲何去？』
答曰：『梵志！此池本時清泉盈溢，饒藕多華，
魚龜滿中，我昔所依，而今枯熇。
梵志當知！我欲捨去，入彼大河，我今欲去，唯畏於人。』
吾說比丘亦復如是，入惡不善穢汙法中，
為當來有本煩熱苦報、生老病死因，是以比丘莫行如獺，
莫依非法以自存命；當淨身行，淨口、意行，
住無事中，著糞掃衣，常行乞食，次第乞食，
少欲知足，樂住遠離而習精勤，立正念、
正智、正定、正慧，常當遠離，應學如是。 ^506c29

「彼究暮鳥與此梵志共論是已，便捨而去。
吾說此喻有何義耶？
若有比丘依村邑行，比丘平旦著衣持鉢，
入村乞食，不護於身，不守諸根，不立正念，
彼入他家教化說法，或佛所說，或聲聞所說，
因此得利衣被、飲食、床褥、湯藥、諸生活具，
彼得利已，染著觸猗，不見災患，不能捨離，隨意而用。
彼比丘惡戒，成就惡法，最在其邊，生弊腐敗，
非梵行稱梵行，非沙門稱沙門，猶如梵志見究暮已，
而問之曰：『善來，究暮！
汝從何來，為欲何去？』
答曰：『梵志！此池本時清泉盈溢，饒藕多華，
魚龜滿中，我昔所依，而今枯熇。
梵志當知！我今欲去，依彼死牛聚處栖宿，
或依死驢，或依死人聚處栖宿，我今欲去，唯畏於人。』
吾說比丘亦復如是，依惡不善穢汙之法，
為當來有本煩熱苦報、生老病死因，是以比丘莫行如究暮，
莫依非法以自存命；當淨身行，淨口、意行，
住無事中，著糞掃衣，常行乞食，次第乞食，
少欲知足，樂住遠離而習精勤，立正念、
正智、正定、正慧，常當遠離，應學如是。 ^507a21

「時，彼鷲鳥與此梵志共論是已，便捨而去。
吾說此喻有何義耶？
若有比丘依村邑行，比丘平旦著衣持鉢，
入村乞食，不護於身，不守諸根，不立正念，
彼入他家教化說法，或佛所說，或聲聞所說，
因此得利衣被、飲食、床褥、湯藥、諸生活具，
彼得利已，染著觸猗，不見災患，不能捨離，隨意而用。
彼比丘行惡戒，成就惡法，最在其邊，生弊腐敗，
非梵行稱梵行，非沙門稱沙門，猶如梵志見鷲鳥已，
而問之曰：『善來，鷲鳥！
汝從何來，為欲何去？』
答曰：『梵志！我從大墓復至大墓殺害而來，
我今欲食死象之肉，死馬、死牛、死人之肉，
我今欲去，唯畏於人。』
吾說比丘亦復如是，是以比丘莫行如鷲鳥，
莫依非法以自存命；當淨身行，淨口、意行，
住無事中，著糞掃衣，常行乞食，次第乞食，
少欲知足，樂住遠離而習精勤，立正念、
正智、正定、正慧，常當遠離，應學如是。 ^507b12

「彼食吐鳥與此梵志共論是已，便捨而去。
吾說此喻有何義耶？
若有比丘依村邑行，比丘平旦著衣持鉢，
入村乞食，不護於身，不守諸根，不立正念，
彼入比丘尼房教化說法，或佛所說，或聲聞所說，
彼比丘尼入若干家說好說惡，受信施物持與比丘，
因此得利衣被、飲食、床褥、湯藥、諸生活具，
彼得利已，染著觸猗，不見災患，不能捨離，隨意而用。
彼比丘行惡戒，成就惡法，最在其邊，生弊腐敗，
非梵行稱梵行，非沙門稱沙門，猶如梵志見食吐鳥已，
而問之曰：『善來，食吐鳥！
汝從何來，為欲何去？』
答曰：『梵志！汝見向者鷲鳥去耶？
我食彼吐，我今欲去，唯畏於人。』
吾說比丘亦復如是，是以比丘莫行如食吐鳥，
莫依非法以自存命；當淨身行，淨口、意行，
住無事中，著糞掃衣，常行乞食，次第乞食，
少欲知足，樂住遠離而習精勤，立正念、
正智、正定、正慧，常當遠離，應學如是。 ^507c1

「時，彼犲獸與此梵志共論是已，便捨而去。
吾說此喻有何義耶？
若有比丘依貧村住，彼若知村邑及城郭中多有智慧精進梵行者，
即便避去，若知村邑及城郭中無有智慧精進梵行者，
而來住中，或九月，或十月。
諸比丘見已，便問：『賢者！
何處遊行？』彼即答曰：『諸賢！
我依某處貧村邑行。』
諸比丘聞已即作是念：『此賢者難行而行。
所以者何？此賢者乃能依某貧村邑行。』
諸比丘等便共恭敬禮事供養，因此得利衣被、
飲食、床褥、湯藥、諸生活具，彼得利已，染著觸猗，
不見災患，不能捨離，隨意而用。
彼比丘行惡戒，成就惡法，最在其邊，生弊腐敗，
非梵行稱梵行，非沙門稱沙門，猶如梵志見犲獸已，
而問之曰：『善來，犲獸！
汝從何來，為欲何去？』
答曰：『梵志！我從深#CB00589;至深#CB00589;，
從榛莽至榛莽，從僻靜至僻靜處來，我今欲食死象之肉，
死馬、死牛、死人之肉，我今欲去，唯畏於人。』
吾說比丘亦復如是，是以比丘莫行如犲，
莫依非法以自存命；當淨身行，淨口、意行，
住無事中，著糞掃衣，常行乞食，次第乞食，
少欲知足，樂住遠離而習精勤，立正念、
正智、正定、正慧，常當遠離，應學如是。 ^507c19

「彼時，烏鳥面訶梵志已，便捨而去。
吾說此喻有何義耶？
若有比丘依貧無事處而受夏坐，彼若知村邑及城郭中多有智慧精進梵行者，
即便避去，若知村邑及城郭中無有智慧精進梵行者，
而來住中二月、三月。
諸比丘見已，問曰：『賢者！
何處夏坐？』答曰：『諸賢！
我今依某貧無事處而受夏坐，我不如彼諸愚癡輩，
作床成就，具足五事而住於中，中前中後、
中後中前，口隨其味，味隨其口，求而求，索而索。』
時，諸比丘聞已，即作是念：『此賢者難行而行。
所以者何？此賢者乃能依某貧無事處而受夏坐。』
諸比丘等便共恭敬禮事供養，因此得利衣被、
飲食、床褥、湯藥、諸生活具，彼得利已，染著觸猗，
不見災患，不能捨離，隨意而用。
彼比丘行惡戒，成就惡法，最在其邊，生弊腐敗，
非梵行稱梵行，非沙門稱沙門，猶如梵志見烏鳥已，
而問之曰：『善來，烏鳥！
汝從何來，為欲何去？』
答曰：『梵志！汝強額癡狂，何為問我：汝從何來，為欲何去？』
吾說比丘亦復如是，是以比丘莫行如烏，
莫依非法以自存命；當淨身行，淨口、意行，
住無事中，著糞掃衣，常行乞食，次第乞食，
少欲知足，樂住遠離而習精勤，立正念、
正智、正定、正慧，常當遠離，應學如是。 ^508a12

「彼狌狌獸與此梵志共論是已，便捨而去。
吾說此喻有何義耶？
若有比丘依村邑行，比丘平旦著衣持鉢，
入村乞食，善護於身，守攝諸根，立於正念，
彼從村邑乞食已竟，食訖，中後收舉衣鉢，
澡洗手足，以尼師檀著於肩上，或至無事處，
或至樹下，或至空屋中，敷尼師檀，結加趺坐，
正身正願，反念不向，斷除貪伺，心無有諍，
見他財物、諸生活具，不起貪伺，欲令我得。
彼於貪伺淨除其心。
如是瞋恚、睡眠、調悔，斷疑度惑，於善法中無有猶豫，
彼於疑惑淨除其心，彼已斷此五蓋——心穢、
慧羸，離欲，離惡不善之法，至得第四禪成就遊。
彼得如是，定心清淨，無穢無煩，柔軟善住，
得不動心，趣向漏盡智通作證，彼便知此苦如真，
知此苦習，知此苦滅，知此苦滅道如真，
知此漏，知此漏習，知此漏滅，知此漏滅道如真。
彼如是知，如是見已，則欲漏心解脫，有漏、
無明漏心解脫，解脫已，便知解脫，生已盡，
梵行已立，所作已辦，不更受有，知如真。
猶如梵志見狌狌已，而問之曰：『善來，狌狌！
汝從何來，為欲何去？』
答曰：『梵志！我從園至園，從觀至觀，從林至林，
飲清泉水，噉好果來，我今欲去，不畏於人。』
吾說比丘亦復如是。 ^508b7

「是以比丘莫行如獺，莫行如究暮，莫行如鷲，
莫行如食吐鳥，莫行如犲，莫行如烏，當行如狌狌。
所以者何？世中無著真人如狌狌獸。」 ^508c2

佛說如是。彼諸比丘聞佛所說，歡喜奉行。 ^508c6

烏鳥喻經第一竟〔三千一百七十八字〕
jing:: 
###  66 說本經
（六六）中阿含王相應品說本經第二 ^508c8

我聞如是：
一時，佛遊波羅#CB00178;，在仙人住處鹿野園中。 ^508c11

時，諸比丘於中食後，以小因緣集坐講堂，
共論此事：「云何，諸賢！
居士在家何者為勝？
為比丘等持戒妙法，成就威儀，入家受食耶？
為朝朝益利百千萬倍乎？」 ^508c12

或有比丘作是說者：「諸賢！
何用益利百千萬倍，唯此至要。
若有比丘持戒妙法，成就威儀，入家受食，非為朝朝益利百千萬倍。」 ^508c15

是時，尊者阿那律陀亦在眾中。
於是，尊者阿那律陀告諸比丘：「諸賢！
何用益利百千萬倍？
設復過是，唯此至要。
若有比丘持戒妙法，成就威儀，入家受食，非為朝朝益利百千萬倍。
所以者何？我憶昔時在此波羅#CB00178;國為貧窮人，
唯仰捃拾客擔生活。
是時，此波羅#CB00178;國災旱、
早霜、蟲蟥，不熟，人民荒儉，乞求難得。
是時，有一辟支佛，名曰無患，依此波羅#CB00178;住。
於是，無患辟支佛過夜平旦著衣持鉢，入波羅#CB00178;而行乞食。
我於爾時為捃拾故，早出波羅#CB00178;。
諸賢！我登出時，逢見無患辟支佛入彼。
時，無患辟支佛持淨鉢入，如本淨鉢出。 ^508c19

「諸賢！我時捃還入波羅#CB00178;，復見無患辟支佛出。
彼見我已，便作是念：『我旦入時，見此人出，
我今還出，復見此人入。
此人或能未得食也，我今寧可隨此人去。』
時，辟支佛便追尋我，如影隨形。
諸賢！我持捃還到家，捨擔而迴顧視，便見無患辟支佛來追尋我後，
如影隨形。我見彼已，便作是念：『我旦出時，
見此仙人入城乞食，今此仙人或未得食，
我寧可自闕己食，分與此仙人。』
作是念已，即持食分與辟支佛，白曰：『仙人！
當知此食是我己分，為慈愍故，願哀受之。』
時，辟支佛即答我曰：『居士！
當知今年災旱、早霜、蟲蟥，五穀不熟，人民荒儉，乞求難得。
汝可減半著我鉢中，汝自食半，俱得存命，如是者好。』
我復白曰：『仙人！當知我在居家，自有釜竈、
有樵薪、有穀米，飲食早晚亦無時節。
仙人！當為慈愍我故，盡受此食。』
時，辟支佛為慈愍故，便盡受之。 ^509a2

「諸賢！我因施彼一鉢食福，七反生天，得為天王，
七反生人，復為人王。
諸賢！我因施彼一鉢食福，得生如此釋種族中，
大富豐饒，多諸畜牧、封戶、食邑，資財無量，珍寶具足。
諸賢！我因施彼一鉢食福，棄捨百千姟金錢王，
出家學道，況復其餘種種雜物？
諸賢！我因施彼一鉢食福，為王、王臣、梵志、
居士、一切人民所見識待，及四部眾比丘、
比丘尼、優婆塞、優婆夷所見敬重。
諸賢！我因施彼一鉢食福，常為人所請求，
令受飲食、衣被、氍氀、毾#CB01070;、
床褥、綩綖、病瘦湯藥、諸生活具，非不請求。
若我爾時知彼沙門是無著真人者，所獲福報當復轉倍，
受大果報，極妙功德，明所徹照，極廣甚大。」 ^509a20

於是，尊者阿那律陀無著、真人、逮正解脫，
說此頌曰：
　　「我憶昔貧窮，唯仰捃拾活，
　　闕己供沙門，無患最上德。
　　因此生釋種，名曰阿那律，
　　善解能歌舞，作樂常歡喜。
　　我得見世尊，正覺如甘露，
　　見已生信樂，棄捨家學道。
　　我得識宿命，知本之所生，
　　生三十三天，七反住於彼。
　　此七彼亦七，世受生十四，
　　人間及天上，初不墮惡處。
　　我今知死生，眾生往來處，
　　知他心是非，賢聖五娛樂。
　　得五支禪定，常息心靜默，
　　已得靜正住，便逮淨天眼。
　　所為今學道，遠離棄捨家，
　　我今獲此義，得入佛境界。
　　我不樂於死，亦不願於生，
　　隨時任所適，建立正念智。
　　隨耶離竹林，我命在彼盡，
　　當在竹林下，無餘般涅槃。」 ^509b4

爾時，世尊在於燕坐，以淨天耳出過於人，
聞諸比丘於中食後集坐講堂，共論此事。 ^509b26

世尊聞已，則於晡時從燕坐起，往至講堂比丘眾前，
敷座而坐，問諸比丘：「汝等今日以何事故集坐講堂？」 ^509b28

時，諸比丘白曰：「世尊！
我等今日以尊者阿那律陀因過去事而說法故，集坐講堂。」 ^509c1

於是，世尊告諸比丘：「汝等今日欲從佛聞因未來事而說法耶？」 ^509c3

諸比丘白曰：「世尊！
今正是時。善逝！今正是時。
若世尊為諸比丘因未來事而說法者，
諸比丘聞已，當善受持。」 ^509c4

世尊告曰：「諸比丘！
諦聽，諦聽！善思念之，吾當為汝廣分別說。」
時，諸比丘受教而聽。 ^509c7

世尊告曰：「諸比丘！
未來久遠當有人民壽八萬歲，人壽八萬歲時，
此閻浮洲極大富樂，多有人民，村邑相近，如雞一飛。
諸比丘！人壽八萬歲時，女年五百乃當出嫁。
諸比丘！人壽八萬歲時，唯有如是病，謂寒、
熱、大小便、欲、飲食、老，更無餘患。 ^509c9

「諸比丘！人壽八萬歲時，有王名螺，為轉輪王，
聰明智慧，有四種軍，整御天下，由己自在。
如法法王成就七寶，彼七寶者，輪寶、象寶、
馬寶、珠寶、女寶、居士寶、主兵臣寶，是為七，
千子具足，顏貌端正，勇猛無畏，能伏他眾。
彼當統領此一切地乃至大海，不以刀杖，
以法教令，令得安樂。
有大金幢，諸寶嚴飾，舉高千肘，圍十六肘，彼當竪之。
既竪之後，下便布施沙門、梵志、貧窮、孤獨、
遠來乞者，以飲食、衣被、車乘、華鬘、散華、
塗香、屋舍、床褥、氍氀、綩綖、給使、明燈。
彼施此已，便剃除鬚髮，著袈裟衣，至信、
捨家、無家、學道，彼族姓子所為，剃除鬚髮，
著袈裟衣，至信、捨家、無家、學道者，唯無上梵行訖，
於現法中自知自覺，自作證成就遊，生已盡，
梵行已立，所作已辦，不更受有，知如真。」 ^509c14

爾時，尊者阿夷哆在眾中坐。
於是，尊者阿夷哆即從坐起，偏袒著衣，
叉手向佛，白曰：「世尊！
我於未來久遠人壽八萬歲時，可得作王，
號名曰螺，為轉輪王，聰明智慧，有四種軍，
整御天下，由己自在。
如法法王成就七寶，彼七寶者，輪寶、象寶、
馬寶、珠寶、女寶、居士寶、主兵臣寶，是為七，
我當有千子具足，顏貌端正，勇猛無畏，
能伏他眾，我當統領此一切地乃至大海，
不以刀杖，以法教令，令得安樂。
有大金幢，諸寶嚴飾，舉高千肘，圍十六肘，我當竪之。
既竪之後，下便布施沙門、梵志、貧窮、孤獨、
遠來乞者，以飲食、衣被、車乘、花鬘、散華、
塗香、屋舍、床褥、氍氀、綩綖、給使、明燈。
我施此已，便剃除鬚髮，著袈裟衣，至信、
捨家、無家、學道，我族姓子所為，剃除鬚髮，
著袈裟衣，至信、捨家、無家、學道者，唯無上梵行訖，
於現法中自知自覺，自作證成就遊，生已盡，
梵行已立，所作已辦，不更受有，知如真。」 ^509c29

於是，世尊訶尊者阿夷哆曰：「汝愚癡人！
應更一死，而求再終。
所以者何？謂汝作是念：『世尊！
我於未來久遠人壽八萬歲時，可得作王，
號名曰螺，為轉輪王，聰明智慧，有四種軍，
整御天下，由己自在。
如法法王成就七寶，彼七寶者，輪寶、象寶、
馬寶、珠寶、女寶、居士寶、主兵臣寶，是為七，
我當有千子具足，顏貌端正，勇猛無畏，
能伏他眾，我當統領此一切地乃至大海，
不以刀杖，以法教令，令得安樂。
有大金幢，諸寶嚴飾，舉高千肘，圍十六肘，我當竪之。
既竪之後，下便布施沙門、梵志、貧窮、孤獨、
遠來乞者，以飲食、衣被、車乘、華鬘、散華、
塗香、屋舍、床褥、氍氀、綩綖、給使、明燈。
我施此已，便剃除鬚髮，著袈裟衣，至信、
捨家、無家、學道，我族姓子所為，剃除鬚髮，
著袈裟衣，至信、捨家、無家、學道者，唯無上梵行訖，
於現法中自知自覺，自作證成就遊，生已盡，
梵行已立，所作已辦，不更受有，知如真。』」 ^510a18

世尊告曰：「阿夷哆！
汝於未來久遠人壽八萬歲時，當得作王，
號名曰螺，為轉輪王，聰明智慧，有四種軍，
整御天下，由己自在。
如法法王成就七寶，彼七寶者，輪寶、象寶、
馬寶、珠寶、女寶、居士寶、主兵臣寶，是為七，
汝當有千子具足，顏貌端正，勇猛無畏，
能伏他眾，汝當統領此一切地乃至大海，
不以刀杖，以法教令，令得安樂。
有大金幢，諸寶嚴飾，舉高千肘，圍十六肘，
汝當竪之，既竪之後，下便布施沙門、梵志、
貧窮、孤獨、遠來乞者，以飲食、衣被、車乘、
華鬘、散華、塗香、屋舍、床褥、氍氀、綩綖、給使、明燈。
汝施此已，便剃除鬚髮，著袈裟衣，至信、
捨家、無家、學道，汝族姓子所為，剃除鬚髮，
著袈裟衣，至信、捨家、無家、學道者，唯無上梵行訖，
於現法中自知自覺，自作證成就遊，生已盡，
梵行已立，所作已辦，不更受有，知如真。」 ^510b7

佛告諸比丘：「未來久遠人壽八萬歲時，
當有佛，名彌勒如來、無所著、等正覺、明行成為、
善逝、世間解、無上士、道法御、天人師，號佛、
眾祐，猶如我今已成如來、無所著、等正覺、
明行成為、善逝、世間解、無上士、道法御、
天人師，號佛、眾祐。
彼於此世，天及魔、梵、沙門、梵志，從人至天，
自知自覺，自作證成就遊，猶如我今於此世，
天及魔、梵、沙門、梵志，從人至天，自知自覺，自作證成就遊。
彼當說法，初妙、中妙、竟亦妙，有義有文，
具足清淨，顯現梵行，猶如我今說法，初妙、
中妙、竟亦妙，有義有文，具足清淨，顯現梵行。
彼當廣演流布梵行，大會無量，從人至天，
善發顯現，猶如我今廣演流布梵行，大會無量，
從人至天，善發顯現，彼當有無量百千比丘眾，猶如我今無量百千比丘眾。」 ^510b24

爾時，尊者彌勒在彼眾中。
於是，尊者彌勒即從坐起，偏袒著衣，叉手向佛白曰：「世尊！
我於未來久遠人壽八萬歲時，可得成佛，
名彌勒如來、無所著、等正覺、明行成為、
善逝、世間解、無上士、道法御、天人師，號佛、
眾祐，如今世尊、如來、無所著、等正覺、明行成為、
善逝、世間解、無上士、道法御、天人師，號佛、眾祐。
我於此世，天及魔、梵、沙門、梵志，從人至天，
自知自覺，自作證成就遊，如今世尊於此世，
天及魔、梵、沙門、梵志，從人至天，自知自覺，自作證成就遊。
我當說法，初妙、中妙、竟亦妙，有義有文，
具足清淨，顯現梵行，如今世尊說法，初妙、
中妙、竟亦妙，有義有文，具足清淨，顯現梵行。
我當廣演流布梵行，大會無量，從人至天，
善發顯現，如今世尊廣演流布梵行，大會無量，
從人至天，善發顯現。
我當有無量百千比丘眾，如今世尊無量百千比丘眾。」 ^510c10

於是，世尊歎彌勒曰：「善哉，善哉！
彌勒！汝發心極妙，謂領大眾。
所以者何？如汝作是念：『世尊！
我於未來久遠人壽八萬歲時，可得成佛，
名彌勒如來、無所著、等正覺、明行成為、
善逝、世間解、無上士、道法御、天人師，號佛、
眾祐，如今世尊、如來、無所著、等正覺、明行成為、
善逝、世間解、無上士、道法御、天人師，號佛、眾祐。
我於此世，天及魔、梵、沙門、梵志，從人至天，
自知自覺，自作證成就遊，如今世尊於此世，
天及魔、梵、沙門、梵志，從人至天，自知自覺，自作證成就遊。
我當說法，初妙、中妙、竟亦妙，有義有文，
具足清淨，顯現梵行，如今世尊說法，初妙、
中妙、竟亦妙，有義有文，具足清淨，顯現梵行。
我當廣演流布梵行，大會無量，從人至天，
善發顯現，如今世尊廣演流布梵行，大會無量，
從人至天，善發顯現。』」 ^510c27

佛復告曰：「彌勒！汝於未來久遠人壽八萬歲時，
當得作佛，名彌勒如來、無所著、等正覺、
明行成為、善逝、世間解、無上士、道法御、
天人師，號佛、眾祐，猶如我今如來、無所著、
等正覺、明行成為、善逝、世間解、無上士、
道法御、天人師，號佛、眾祐。
汝於此世，天及魔、梵、沙門、梵志，從人至天，
自知自覺，自作證成就遊，猶如我今於此世，
天及魔、梵、沙門、梵志，從人至天，自知自覺，自作證成就遊。
汝當說法，初妙、中妙、竟亦妙，有義有文，
具足清淨，顯現梵行，猶如我今說法，初妙、
中妙、竟亦妙，有義有文，具足清淨，顯現梵行。
汝當廣演流布梵行，大會無量，從人至天，
善發顯現，猶如我今廣演流布梵行，大會無量，
從人至天，善發顯現。
汝當有無量百千比丘眾，猶如我今無量百千比丘眾。」 ^511a13

爾時，尊者阿難執拂侍佛。
於是，世尊迴顧告曰：「阿難！
汝取金縷織成衣來，我今欲與彌勒比丘。」 ^511a29

爾時，尊者阿難受世尊教，即取金縷織成衣來，授與世尊。
於是，世尊從尊者阿難受此金縷織成衣已，
告曰：「彌勒！汝從如來取此金縷織成之衣，
施佛、法、眾。所以者何？
彌勒！諸如來、無所著、等正覺，為世間護，
求義及饒益，求安隱快樂。」 ^511b2

於是，尊者彌勒從如來取金縷織成衣已，
施佛、法、眾。 ^511b7

時，魔波旬便作是念：「此沙門瞿曇遊波羅#CB00178;仙人住處鹿野園中，
彼為弟子因未來說法，我寧可往而嬈亂之。」
時，魔波旬往至佛所，到已向佛即說頌曰：
　　「彼必定當得，容貌妙第一，
　　華鬘瓔珞身，明珠佩其臂，
　　若在雞頭城，螺王境界中。」 ^511b9

於是，世尊而作是念：「此魔波旬來到我所，欲相嬈亂。」
世尊知已，為魔波旬即說頌曰：
　　「彼必定當得，無伏無疑惑，
　　斷生老病死，無漏所作訖，
　　若行梵行者，彌勒境界中。」 ^511b16

於是，魔王復說頌曰：
　　「彼必定當得，名衣上妙服，
　　旃檀以塗體，身#CB00166;直姝長，
　　若在雞頭城，螺王境界中。」 ^511b22

爾時，世尊復說頌曰：
　　「彼必定當得，無主亦無家，
　　手不持金寶，無為無所憂，
　　若行梵行者，彌勒境界中。」 ^511b26

於是，魔王復說頌曰：
　　「彼必定當得，名財好飲食，
　　善能解歌舞，作樂常歡喜，
　　若在雞頭城，螺王境界中。」 ^511c1

爾時，世尊復說頌曰：
　　「彼為必度岸，如鳥破網出，
　　得禪自在遊，具樂常歡喜，
　　汝魔必當知，我已相降伏。」 ^511c5

於是，魔王復作是念：「世尊知我，善逝見我。」
愁惱憂慼不能得住，即於彼處忽沒不現。 ^511c9

佛說如是。彌勒、阿夷哆、尊者阿難及諸比丘，
聞佛所說，歡喜奉行。
說本經第二竟〔四千一字〕中阿含經卷第十三
〔七千一百七十九字〕〔第二小土城誦〕
 ^511c11
