
jing:: 佛說馬有三相經〔出雜阿含別譯〕
translator:: 後漢沙門支曜譯
聞如是：
一時，佛在舍衛國祇樹給孤獨園。
佛便告諸比丘：「善馬有三相，用入官可給御、
中王意，得名為官馬。
何等為三相？一者有善馬意自能走，二者有力，
三者端正好色，是為三相，善馬中入官。
善人亦有三相，自得善意名聞亦豪，舉人敬難之，可受人禮能福天下。
何等為三相？有善人得意能走、有力、有端正色。
何等為善人得意能走？
有善人得意是苦如有知，為是習、為是盡敗、
為是道識，如是善人得意為走。
何等為善人得意為力？
為有弊惡態當為斷，盡力求之，精進求者意棄惡，
未起弊惡態不復起，未起善意當為起，
已起善意當為止不忘減稍稍增多，行意俱善行盡力求，
制意棄惡，如是善人得力。
何等為善人得意有色端正？
是間有善人得意避五樂、避弊惡，能到四棄得行，如是善人得意有色。
是為三因緣諦行，善人得意名聞為能主舉人難之，可取禮天下如是。」 ^506c14

佛說如是。佛說馬有三相經
 ^507a2
