
other:: 
pin:: 中阿含經卷第三十七
translator:: 東晉罽賓三藏瞿曇僧伽提婆譯
jing:: 
###  149 何欲經
（一四九）梵志品何欲經第八〔第三念誦〕
我聞如是：
一時，佛遊舍衛國，在勝林給孤獨園。 ^660c2

爾時，生聞梵志中後彷徉，往詣佛所，共相問訊，
却坐一面，白曰：「瞿曇！
欲有所問，聽乃敢陳。」 ^660c3

世尊告曰：「恣汝所問。」
梵志即便問曰：「瞿曇！
剎利何欲、何行、何立、何依、何訖耶？」 ^660c5

世尊答曰：「剎利者，欲得財物，行於智慧，
所立以刀，依於人民，以自在為訖。」 ^660c6

生聞梵志問曰：「瞿曇！
居士何欲、何行、何立、何依、何訖耶？」 ^660c8

世尊答曰：「居士者，欲得財物，行於智慧，
立以技術，依於作業，以作業竟為訖。」 ^660c9

生聞梵志問曰：「瞿曇！
婦人何欲、何行、何立、何依、何訖耶？」 ^660c11

世尊答曰：「婦人者，欲得男子，行於嚴飾，
立以兒子，依於無對，以自在為訖。」 ^660c12

生聞梵志問曰：「瞿曇！
偷劫何欲、何行、何立、何依、何訖耶？」 ^660c14

世尊答曰：「偷劫者，欲不與取，行隱藏處，
所立以刀，依於闇冥，以不見為訖。」 ^660c15

生聞梵志問曰：「瞿曇！
梵志何欲、何行、何立、何依、何訖耶？」 ^660c17

世尊答曰：「梵志者，欲得財物，行於智慧，
立以經書，依於齋戒，以梵天為訖。」 ^660c18

生聞梵志問曰：「瞿曇！
沙門何欲、何行、何立、何依、何訖耶？」 ^660c20

世尊答曰：「沙門者，欲得真諦，行於智慧，
所立以戒，依於無處，以涅槃為訖。」 ^660c21

生聞梵志白曰：「世尊！
我已知。善逝！我已解。
世尊！我今自歸於佛、法及比丘眾，唯願世尊受我為優婆塞，
從今日始，終身自歸，乃至命盡。」 ^660c23

佛說如是。生聞梵志聞佛所說，歡喜奉行。 ^660c26

何欲經第八竟〔四百二十二字〕
jing:: 
###  150 鬱瘦歌邏經
（一五〇）中阿含梵志品欝瘦歌邏經第九〔第三念誦〕 ^660c28

我聞如是：
一時，佛遊王舍城，在竹林加蘭哆園。 ^661a2

爾時，欝瘦歌邏梵志中後彷徉，往詣佛所，
共相問訊，却坐一面，白曰：「瞿曇！
欲有所問，聽乃敢陳。」 ^661a3

世尊告曰：「恣汝所問。」
欝瘦歌邏梵志即便問曰：「瞿曇！
梵志為四種姓施設四種奉事，為梵志施設奉事，
為剎利、居士、工師施設奉事。
瞿曇！梵志為梵志施設奉事，梵志應奉事梵志，
剎利、居士、工師亦應奉事梵志。
瞿曇！此四種姓應奉事梵志。
瞿曇！梵志為剎利施設奉事，剎利應奉事剎利，
居士、工師亦應奉事剎利。
瞿曇！此三種姓應奉事剎利。
瞿曇！梵志為居士施設奉事，居士應奉事居士，工師亦應奉事居士。
瞿曇！此二種姓應奉事居士。
瞿曇！梵志為工師施設奉事，工師應奉事工師，
誰復下賤，應施設奉事工師，唯工師奉事工師。」 ^661a5

世尊問曰：「梵志！諸梵志頗自知為四種姓施設四種奉事，
為梵志施設奉事，為剎利、居士、工師施設奉事耶？」 ^661a18

欝瘦歌邏梵志答曰：「不知也。
瞿曇！但諸梵志自作是說，我於此世，天及魔、
梵、沙門、梵志，從人至天，梵志不自知為四種姓施設四種奉事，
為梵志施設奉事，為剎利、居士、工師施設奉事。」 ^661a20

世尊告曰：「梵志！猶如有人，強與他肉，而作是說：
『士夫可食，當與我直。』
梵志！汝為諸梵志說亦復如是。
所以者何？梵志不自知為四種姓施設四種奉事，
為梵志施設奉事，為剎利、居士、工師施設奉事。」 ^661a24

世尊問曰：「梵志！云何奉事？
若有奉事，因奉事故，有如無勝者，為是奉事耶？
若有奉事，因奉事故，有勝無如者，為是奉事耶？
梵志！若奉事梵志，因奉事故，有如無勝者，為是奉事耶？
奉事剎利、居士、工師，因奉事故，有如無勝者，為是奉事耶？
梵志！若奉事梵志，因奉事故，有勝無如者，為是奉事耶？
奉事剎利、居士、工師，因奉事故，有勝無如者，為是奉事耶？」 ^661a29

欝瘦歌邏梵志答曰：「瞿曇！
若我奉事，因奉事故，有如無勝者，我不應奉事彼。
若我奉事，因奉事故，有勝無如者，我應奉事彼。
瞿曇！若奉事梵志，因奉事故，有如無勝者，我不應奉事彼。
奉事剎利、居士、工師，因奉事故，有如無勝者，我不應奉事彼。
瞿曇！若奉事梵志，因奉事故，有勝無如者，我應奉事彼。
奉事剎利、居士、工師，因奉事故，有勝無如者，我應奉事彼。」 ^661b9

世尊告曰：「梵志！若更有梵志來，非愚非癡，
亦非顛倒，心無顛倒，自由自在，我問彼梵志：『於意云何？
若有奉事，因奉事故，有如無勝者，為是奉事耶？
若有奉事，因奉事故，有勝無如者，為是奉事耶？
梵志！若奉事梵志，因奉事故，有如無勝者，為是奉事耶？
奉事剎利、居士、工師，因奉事故，有如無勝者，為是奉事耶？
梵志！若奉事梵志，因奉事故，有勝無如者，為是奉事耶？
奉事剎利、居士、工師，因奉事故，有勝無如者，為是奉事耶？』 ^661b17

「梵志！彼梵志非愚非癡，亦非顛倒，心無顛倒，
自由自在，答我曰：『瞿曇！
若我奉事，因奉事故，有如無勝者，我不應奉事彼。
若我奉事，因奉事故，有勝無如者，我應奉事彼。
瞿曇！若奉事梵志，因奉事故，有如無勝者，我不應奉事彼。
奉事剎利、居士、工師，因奉事故，有如無勝者，我不應奉事彼。
瞿曇！若奉事梵志，因奉事故，有勝無如者，我應奉事彼。
奉事剎利、居士、工師，因奉事故，有勝無如者，我應奉事彼。』」 ^661b28

世尊問曰：「梵志！於意云何？
若有奉事，因奉事故，失信、戒、博聞、庶幾、
智慧者，為是奉事耶？
若有奉事，因奉事故，增益信、戒、博聞、庶幾、
智慧者，為是奉事耶？
梵志！若奉事梵志，因奉事故，失信、戒、博聞、
庶幾、智慧者，為是奉事耶？
奉事剎利、居士、工師，因奉事故，失信、戒、
博聞、庶幾、智慧者，為是奉事耶？
梵志！若奉事梵志，因奉事故，增益信、戒、
博聞、庶幾、智慧者，為是奉事耶？
奉事剎利、居士、工師，因奉事故，增益信、
戒、博聞、庶幾、智慧者，為是奉事耶？」 ^661c8

欝瘦歌邏梵志答曰：「瞿曇！
若我奉事，因奉事故，失信、戒、博聞、庶幾、
智慧者，我不應奉事彼。
若我奉事，因奉事故，增益信、戒、博聞、庶幾、
智慧者，我應奉事彼。
瞿曇！若奉事梵志，因奉事故，失信、戒、博聞、
庶幾、智慧者，我不應奉事彼。
奉事剎利、居士、工師，因奉事故，失信、戒、
博聞、庶幾、智慧者，我不應奉事彼。
瞿曇！若奉事梵志，因奉事故，增益信、戒、
博聞、庶幾、智慧者，我應奉事彼。
奉事剎利、居士、工師，因奉事故，增益信、
戒、博聞、庶幾、智慧者，我應奉事彼。」 ^661c19

世尊告曰：「梵志！若更有梵志來，非愚非癡，
亦非顛倒，心無顛倒，自由自在，我問彼梵志：『於意云何？
若有奉事，因奉事故，失信、戒、博聞、庶幾、
智慧者，為是奉事耶？
若有奉事，因奉事故，增益信、戒、博聞、庶幾、
智慧者，為是奉事耶？
梵志！若奉事梵志，因奉事故，失信、戒、博聞、
庶幾、智慧者，為是奉事耶？
奉事剎利、居士、工師，因奉事故，失信、戒、
博聞、庶幾、智慧者，為是奉事耶？
梵志！若奉事梵志，因奉事故，增益信、戒、
博聞、庶幾、智慧者，為是奉事耶？
奉事剎利、居士、工師，因奉事故，增益信、
戒、博聞、庶幾、智慧者，為是奉事耶？』 ^661c29

「梵志！彼梵志非愚非癡，亦非顛倒，心無顛倒，
自由自在，亦如是答我曰：『瞿曇！
若我奉事，因奉事故，失信、戒、博聞、庶幾、
智慧者，我不應奉事彼。
若我奉事，因奉事故，增益信、戒、博聞、庶幾、
智慧者，我應奉事彼。
瞿曇！若奉事梵志，因奉事故，失信、戒、博聞、
庶幾、智慧者，我不應奉事彼。
奉事剎利、居士、工師，因奉事故，失信、戒、
博聞、庶幾、智慧者，我不應奉事彼。
瞿曇！若奉事梵志，因奉事故，增益信、戒、
博聞、庶幾、智慧者，我應奉事彼。
奉事剎利、居士、工師，因奉事故，增益信、
戒、博聞、庶幾、智慧者，我應奉事彼。』」 ^662a13

欝瘦歌邏梵志白曰：「瞿曇！
梵志為四種姓施設四種自有財物，為梵志施設自有財物，
為剎利、居士、工師施設自有財物。
瞿曇！梵志為梵志施設自有財物者，瞿曇！
梵志為梵志施設乞求自有財物，若梵志輕慢乞求者，
則便輕慢自有財物，輕慢自有財物已，則便失利。
猶如放牛人不能看牛者，則便失利。
如是，瞿曇！梵志為梵志施設乞求自有財物，
若梵志輕慢乞求者，則便輕慢自有財物，
輕慢自有財物已，則便失利。 ^662a25

「瞿曇！梵志為剎利施設自有財物者，瞿曇！
梵志為剎利施設弓箭自有財物，若剎利輕慢弓箭者，
則便輕慢自有財物，輕慢自有財物已，則便失利。
猶如放牛人不能看牛者，則便失利。
如是，瞿曇！梵志為剎利施設弓箭自有財物，
若剎利輕慢弓箭者，則便輕慢自有財物，
輕慢自有財物已，則便失利。 ^662b5

「瞿曇！梵志為居士施設自有財物者，瞿曇！
梵志為居士施設田作自有財物，若居士輕慢田作者，
則便輕慢自有財物，輕慢自有財物已，則便失利。
猶如放牛人不能看牛者，則便失利。
如是，瞿曇！梵志為居士施設田作自有財物，
若居士輕慢田作者，則便輕慢自有財物，
輕慢自有財物已，則便失利。 ^662b12

「瞿曇！梵志為工師施設自有財物者，瞿曇！
梵志為工師施設麻自有財物，若工師輕慢麻者，
則便輕慢自有財物，輕慢自有財物已，則便失利。
猶如放牛人不能看牛者，則便失利。
如是，瞿曇！梵志為工師施設麻自有財物，
若工師輕慢麻者，則便輕慢自有財物，
輕慢自有財物已，則便失利。」 ^662b19

世尊問曰：「梵志！諸梵志頗自知為四種姓施設四種自有財物，
為梵志施設自有財物，為剎利、居士、工師施設自有財物耶？」 ^662b26

欝瘦歌邏梵志答曰：「不知也。
瞿曇！但諸梵志自說，我於此世，天及魔、
梵、沙門、梵志，從人至天，不自知為四種姓施設四種自有財物，
為梵志施設自有財物，為剎利、居士、工師施設自有財物。」 ^662b29

世尊告曰：「梵志！猶如有人，強與他肉，而作是說：
『士夫可食，當與我直。』
梵志！汝為諸梵志說亦復如是。
所以者何？梵志不自知為四種姓施設四種自有財物，
為梵志施設自有財物，為剎利、居士、工師施設自有財物。
如是，梵志！我自善解、善知諸法，為人施設息止法、
滅訖法、覺道法、善趣法，施設自有財物。」 ^662c4

世尊問曰：「梵志！於意云何？
頗有梵志於此虛空不著、不縛、不觸、不礙，
剎利、居士、工師不然耶？」 ^662c12

欝瘦歌邏梵志答曰：「瞿曇！
梵志於此虛空不著、不縛、不觸、不礙，剎利、
居士、工師亦然如是。」 ^662c14

「梵志！我自善解、善知諸法，為人施設息止法、
滅訖法、覺道法、善趣法，施設自有財物。」 ^662c16

世尊問曰：「梵志！於意云何？
頗有梵志能行慈心，無結、無怨、無恚、無諍，
剎利、居士、工師不然耶？」 ^662c18

欝瘦歌邏梵志答曰：「瞿曇！
梵志能行慈心，無結、無怨、無恚、無諍，剎利、
居士、工師亦然如是。」 ^662c20

「梵志！我自善解、善知諸法，為人施設息止法、
滅訖法、覺道法、善趣法，施設自有財物。」 ^662c22

世尊問曰：「梵志！於意云何？
若百種人來，或有一人而語彼曰：『汝等共來！
若有生剎利族、梵志族者，唯彼能持澡豆至水洗浴，去垢極淨。』
梵志！於意云何？為剎利族、梵志族者，彼能持澡豆至水洗浴，
去垢極淨耶？為居士族、工師族者，彼不能持澡豆至水洗浴，
去垢極淨耶？為一切百種人皆能持澡豆至水洗浴，去垢極淨耶？」 ^662c24

欝瘦歌邏梵志答曰：「瞿曇！
彼一切百種人皆能持澡豆至水洗浴，去垢極淨。」 ^663a2

「如是。梵志！我自善解、善知諸法，為人施設息止法、
滅訖法、覺道法、善趣法，施設自有財物。」 ^663a4

世尊問曰：「梵志！於意云何？
若百種人來，或有一人而語彼曰：『汝等共來！
若生剎利族、梵志族者，唯彼能以極燥娑羅及栴檀木用作火母，
以鑽鑽之，生火長養。』
梵志！於意云何？為剎利族、梵志族者，彼能以極燥娑羅及栴檀木用作火母，
以鑽鑽之，生火長養耶？
為居士族、工師族者，彼當以燥猪狗槽、
伊蘭檀木及餘弊木用作火母，以鑽鑽之，生火長養耶？
為一切百種人皆能以若干種木用作火母，
以鑽鑽之，生火長養耶？」 ^663a6

欝瘦歌邏梵志答曰：「瞿曇！
彼一切百種人皆能以若干種木用作火母，
以鑽鑽之，生火長養。」 ^663a16

「如是。梵志！我自善解、善知諸法，為人施設息止法、
滅訖法、覺道法、善趣法，施設自有財物。」 ^663a18

世尊問曰：「梵志！於意云何？
若彼百種人皆以若干種木用作火母，
以鑽鑽之，生火長養，彼一切火皆有#CB00209;、
有色、有熱、有光，皆能作火事，為彼火獨有#CB00209;、
有色、有熱、有光，能作火事耶？
為彼火獨無#CB00209;、無色、
無熱、無光，不能作火事耶？
為彼一切火皆有#CB00209;、
有色、有熱、有光，皆能作火事耶？」 ^663a20

欝瘦歌邏梵志答曰：「瞿曇！
若百種人皆以若干種木用作火母，以鑽鑽之，
生火長養者，彼一切火皆有 #CB00209;、
有色、有熱、有光，皆能作火事。
若彼火獨有#CB00209;、有色、
有熱、有光，能為火事者，終無是處。
若彼火獨無#CB00209;、無色、
無熱、無光，不能為火事者，亦無是處。
但，瞿曇！彼一切火皆有#CB00209;、
有色、有熱、有光，皆能作火事。」 ^663a27

「如是。梵志！我自善解、善知諸法，為人施設息止法、
滅訖法、覺道法、善趣法，施設自有財物。」 ^663b5

世尊問曰：「梵志！於意云何？
若彼百種人皆以若干種木用作火母，
以鑽鑽之，生火長養，彼或有人以燥草木著其火中，
生#CB00209;、生色、生熱、生烟，
頗有 #CB00209;、色、熱、烟，
#CB00209;、色、熱烟而差別耶？」 ^663b7

欝瘦歌邏梵志答曰：「瞿曇！
若彼百種人皆以若干種木用作火母，
以鑽鑽之，生火長養，彼若有人以燥草木著其火中，
生 #CB00209;、生色、生熱、
生烟，我於彼火#CB00209;、
色、熱、烟，#CB00209;、色、熱、烟，不能施設有差別也。」 ^663b12

世尊告曰：「梵志！如是我所得火，所得不放逸，
能滅放逸及貢高慢，我於此火，火亦不能施設有差別也。」 ^663b16

欝瘦歌邏梵志白曰：「世尊！
我已知。善逝！我已解。
世尊！我今自歸於佛、法及比丘眾，唯願世尊受我為優婆塞，
從今日始，終身自歸，乃至命盡。」 ^663b19

佛說如是。欝瘦歌邏梵志聞佛所說，歡喜奉行。 ^663b22

欝瘦歌邏經第九竟〔三千五百八十五字〕
jing:: 
###  151 阿攝和經
（一五一）中阿含梵志阿攝惒經第十 ^663b24

我聞如是：
一時，佛遊舍衛國，在勝林給孤獨園。 ^663b27

爾時，眾多梵志於拘薩羅，集在學堂，共論此事：
「梵志種勝，餘者不如；梵志種白，餘者皆黑；
梵志得清淨，非梵志不得清淨；梵志梵天子，
從彼口生，梵梵所化，而沙門瞿曇說四種姓皆悉清淨，施設顯示。」
彼作是念：「諸賢！為誰有力能至沙門瞿曇所，則以此事如法難詰？」
彼復作是念：「阿攝惒邏延多那摩納為父母所舉，
受生清淨，乃至七世父母不絕種族，生生無惡，
博聞總持，誦過四典經，深達因、緣、正、文、戲五句說。
阿攝惒邏延多那摩納有力能至沙門瞿曇所，則以此事如法難詰。」
「諸賢！可共詣阿攝惒邏延多那摩納所，
向說此事，隨阿攝惒邏延多那摩納所說，我等當受。」 ^663b28

於是，拘薩羅眾多梵志即詣阿攝惒邏延多那摩納所，
共相問訊，却坐一面，語曰：「摩納！
我等眾多梵志於拘薩羅，集在學堂，共論此事：
『梵志種勝，餘者不如；梵志種白，餘者皆黑；
梵志得清淨，非梵志不得清淨；梵志梵天子，
從彼口生，梵梵所化，而沙門瞿曇說四種姓皆悉清淨，施設顯示。』
我等作是念：『諸賢！
為誰有力能至沙門瞿曇所，則以此事如法難詰？』
我等復作是念：『阿攝惒邏延多那摩納為父母所舉，
受生清淨，乃至七世父母不絕種族，生生無惡博聞總持，
誦過四典經，深達因、緣、正、文、戲五句說。
阿攝惒邏延多那摩納有力能至沙門瞿曇所，則以此事如法難詰。』
願阿攝惒邏延多那摩納往詣沙門瞿曇所，則以此事如法難詰。」 ^663c12

阿攝惒邏延多那摩納語諸梵志曰：「諸賢！
沙門瞿曇如法說法，若如法說法者，不可難詰也。」 ^663c27

拘薩羅眾多梵志語曰：「摩納！
汝未有屈事，未可豫自伏。
所以者何？阿攝惒邏延多那摩納為父母所舉，
受生清淨，乃至七世父母不絕種族，生生無惡，
博聞總持，誦過四典經，深達因、緣、正、文、戲五句說。
阿攝惒邏延多那摩納有力能至沙門瞿曇所，則以此事如法難詰。
願阿攝惒邏延多那摩納往詣沙門瞿曇所，則以此事如法難詰。」
阿攝惒邏延多那摩納為拘薩羅眾多梵志默然而受。 ^663c29

於是，阿攝惒邏延多那摩納與彼拘薩羅眾多梵志往詣佛所，
共相問訊，却坐一面，白曰：「瞿曇！
欲有所問，聽我問耶？」 ^664a9

世尊告曰：「摩納！恣汝所問。」 ^664a12

阿攝惒邏延多那便問曰：「瞿曇！
諸梵志等作如是說：『梵志種勝，餘者不如；
梵志種白，餘者皆黑；梵志得清淨，非梵志不得清淨；
梵志梵天子，從彼口生，梵梵所化。』
未知沙門瞿曇當云何說？」 ^664a13

世尊告曰：「我今問汝，隨所解答。
摩納！頗聞餘尼及劒浮國有二種姓，大家及奴，
大家作奴，奴作大家耶？」 ^664a17

阿攝惒邏延多那摩納答曰：「瞿曇！
我聞餘尼及劒浮國有二種姓，大家及奴，
大家作奴，奴作大家也。」 ^664a20

「如是。摩納！梵志若正趣者，彼得善解，自知如法；
剎利、居士、工師若正趣者，亦得善解，自知如法。」 ^664a22

阿攝惒邏延多那摩納白曰：「瞿曇！
甚奇！甚特！快說此喻。
但諸梵志作如是說：『梵志種勝，餘者不如；
梵志種白，餘者皆黑；梵志得清淨，非梵志不得清淨；
梵志梵天子，從彼口生，梵梵所化。』」 ^664a24

世尊問曰：「摩納！於意云何？
頗獨有梵志於此虛空不著不縛，不觸不礙；
剎利、居士、工師為不然耶？」 ^664a29

阿攝惒邏延多那摩納答曰：「瞿曇！
梵志於此虛空不著不縛，不觸不礙；剎利、
居士、工師亦然。」 ^664b2

「如是，摩納！梵志若正趣者，彼得善解，自知如法；
剎利、居士、工師若正趣者，亦得善解，自知如法。」 ^664b4

阿攝惒邏延多那摩納白曰：「瞿曇！
甚奇！甚特！快說此喻。
但諸梵志作如是說：『梵志種勝，餘者不如；
梵志種白，餘者皆黑；梵志得清淨，非梵志不得清淨；
梵志梵天子，從彼口生，梵梵所化。』」 ^664b6

世尊問曰：「摩納！於意云何？
頗獨有梵志能行慈心，無結無怨，無恚無諍；
剎利、居士、工師不然耶？」 ^664b11

阿攝惒邏延多那摩納答曰：「瞿曇！
梵志能行慈心，無結無怨，無恚無諍；剎利、
居士、工師亦然。」 ^664b13

「如是。摩納！梵志若正趣者，彼得善解，自知如法；
剎利、居士、工師若正趣者，亦得善解，自知如法。」 ^664b15

阿攝惒邏延多那摩納白曰：「瞿曇！
甚奇！甚特！快說此喻。
但諸梵志作如是說：『梵志種勝，餘者不如；
梵志種白，餘者皆黑；梵志得清淨，非梵志不得清淨；
梵志梵天子，從彼口生，梵梵所化。』」 ^664b17

世尊問曰：「摩納！於意云何？
若百種人來，或有一人而語彼曰：『汝等共來！
若生剎利族梵志族者，唯彼能持澡豆至水洗浴，去垢極淨。』
摩納！於意云何？為剎利族、梵志族者，彼能持澡豆至水洗浴，
去垢極淨耶？為居士族、工師族者，彼不能持澡豆至水洗浴，
去垢極淨耶？為一切百種人皆能持澡豆至水洗浴，去垢極淨耶？」 ^664b22

阿攝惒邏延多那摩納答曰：「瞿曇！
彼一切百種人皆能持澡豆至水洗浴，去垢極淨。」 ^664b29

「如是。摩納！梵志若正趣者，彼得善解，自知如法；
剎利、居士、工師若正趣者，亦得善解，自知如法。」 ^664c2

阿攝惒邏延多那摩納白曰：「瞿曇！
甚奇！甚特！快說此喻。
但諸梵志作如是說：『梵志種勝，餘者不如；
梵志種白，餘者皆黑；梵志得清淨，非梵志不得清淨；
梵志梵天子，從彼口生，梵梵所化。』」 ^664c4

世尊問曰：「摩納！於意云何？
若百種人來，或有一人而語彼曰：『汝等共來！
若生剎利族、梵志族者，唯彼能以極燥娑羅及栴檀木用作火母，
以鑽鑽之，生火長養。』
摩納！於意云何？為剎利族、梵志族者，彼能以極燥娑羅及栴檀木用作火母，
以鑽鑽之，生火長養耶？
為居士族、工師族者，彼當以燥猪狗槽及伊蘭檀木及餘弊木用作火母，
以鑽鑽之，生火長養耶？
為一切百種人皆能以若干種木用作火母，
以鑽鑽之，生火長養耶？」 ^664c9

阿攝惒邏延多那摩納答曰：「瞿曇！
彼一切百種人皆能以若干種木用作火母，
以鑽鑽之，生火長養。」 ^664c19

「如是。摩納！梵志若正趣者，彼得善解，自知如法；
剎利、居士、工師若正趣者，亦得善解，自知如法。」 ^664c21

阿攝惒邏延多那摩納白曰：「瞿曇！
甚奇！甚特！快說此喻。
但諸梵志作如是說：『梵志種勝，餘者不如；
梵志種白，餘者皆黑；梵志得清淨，非梵志不得清淨；
梵志梵天子，從彼口生，梵梵所化。』」 ^664c24

世尊問曰：「摩納！於意云何？
若彼百種人皆以若干種木用作火母，
以鑽鑽之，生火長養。
彼一切火皆有#CB00209;、
有色、有熱、有光，皆能作火事。
為彼火獨有#CB00209;、有色、
有熱、有光，能作火事耶？
為彼火獨無#CB00209;、無色、
無熱、無光，不能作火事耶？
為彼一切火皆有#CB00209;、
有色、有熱、有光，皆能作火事耶？」 ^664c28

阿攝惒邏延多那摩納白曰：「瞿曇！
若彼百種人皆以若干種木用作火母，
以鑽鑽之，生火長養者。
彼一切火皆有#CB00209;、
有色、有熱、有光，皆能作火事。
若彼火獨有#CB00209;、有色、
有熱、有光，能為火事者，終無是處。
若彼火獨無#CB00209;、無色、
無熱、無光，不能為火事者，亦無是處。
瞿曇！但彼一切火皆有#CB00209;、
有色、有熱、有光，皆能作火事。」 ^665a6

「如是。摩納！梵志若正趣者，彼得善解，自知如法；
剎利、居士、工師若正趣者，亦得善解，自知如法。」 ^665a13

阿攝惒邏延多那摩納白曰：「瞿曇！
甚奇！甚特！快說此喻。
但諸梵志作如是說：『梵志種勝，餘者不如；
梵志種白，餘者皆黑；梵志得清淨，非梵志不得清淨；
梵志梵天子，從彼口生，梵梵所化。』」 ^665a16

世尊告曰：「摩納！若此身隨所生者，即彼之數。
若生梵志族者，即梵志族數；若生剎利、
居士、工師族者，即工師族數。
摩納！猶若如火，隨所生者，即彼之數；若因木生者，
即木火數；若因草糞薪生者，即薪火數。
如是，摩納！此身隨所生者，即彼之數。
若生梵志族者，即梵志族數；若生剎利，
居士、工師族者，即工師族數。」 ^665a20

世尊問曰：「摩納！於意云何？
若剎利女與梵志男共合會者，彼因合會，
後便生子，或似父，或似母，或不似父母，汝云何說？
彼為剎利，為梵志耶？」 ^665a27

阿攝惒邏延多那摩納答曰：「瞿曇！
剎利女與梵志男共合會者，彼因合會，
後便生子，或似父，或似母，或不似父母，
我不說彼剎利，亦不說梵志。
瞿曇！我但說彼他身。」 ^665b1

「如是。摩納！此身隨所生者，即彼之數。
若生梵志族者，即梵志族數；若生剎利、
居士、工師族者，即工師族數。」 ^665b5

世尊問曰：「摩納！若梵志女與剎利男共合會者，
彼因合會，後便生子，或似父，或似母，或不似父母，汝云何說？
彼為梵志，為剎利耶？」 ^665b8

阿攝惒邏延多那摩納答曰：「瞿曇！
梵志女與剎利男共合會者，彼因合會，
後便生子，或似父，或似母，或不似父母，
我不說彼梵志，亦不說剎利。
瞿曇！我但說彼他身。」 ^665b11

「如是，摩納！此身隨所生者，即彼之數。
若生梵志族者，即梵志族數；若生剎利、
居士、工師族者，即工師族數。」 ^665b15

世尊問曰：「摩納！於意云何？
若人有眾多草馬，放一父驢，於中一草馬與父驢共合會，
彼因合會，後便生駒，汝云何說？
彼為驢，為馬耶？」 ^665b17

阿攝惒邏延多那摩納答曰：「瞿曇！
若有馬與驢共合會，彼因合會，後便生駒，
我不說彼驢，亦不說馬，瞿曇！
我但說彼騾也。」 ^665b20

「如是，摩納！若此身隨所生者，即彼之數。
若生梵志族者，即梵志族數；若生剎利、
居士、工師族者，即工師族數。」 ^665b23

世尊告曰：「摩納！乃往昔時有眾多仙人共住無事高處，
生如是惡見：『梵志種勝，餘者不如；梵志種白，
餘者皆黑；梵志得清淨，非梵志不得清淨；
梵志梵天子，從彼口生，梵梵所化。』
於是，阿私羅仙人提鞞邏聞眾多仙人共住無事高處，
生如是惡見已，著袈裟衣，以袈裟巾裹頭，
拄杖持繖，著白衣變，不從門入，至仙人住處靜室經行。 ^665b26

「於是，共住無事高處有一仙人，見阿私羅仙人提鞞邏著袈裟衣，
以袈裟巾裹頭，拄杖持繖，著白衣變，不從門入，至仙人住處靜室經行。
見已，往詣共住無事高處眾多仙人所，
便作是語：『諸賢！今有一人著袈裟衣，以袈裟巾裹頭，
拄杖持繖，著白衣變，不從門入，至仙人住處靜室經行，
我等寧可共往呪之：「汝作灰汝作灰耶？」』 ^665c5

「於是，共住無事高處眾多仙人即往詣彼阿私羅仙人提鞞邏所，
到已，共呪：『汝作灰，汝作灰。』
如其呪法呪之，汝作灰汝作灰者，如是如是，
光顏益好，身體悅澤。
彼眾多仙人便作是念：『我等本呪汝作灰汝作灰者，彼即作灰。
我今呪此人汝作灰汝作灰，我等如其呪法呪此人，
此人光顏益好，身體悅澤，我寧可問。』
即便問之：『汝為是誰？』
阿私羅仙人提鞞邏答曰：『諸賢！
汝等頗聞有阿私羅仙人提鞞邏耶？』
答曰：『聞有阿私羅仙人提鞞邏。』
復語曰：『我即是也。』
彼眾多仙人即共辭謝阿私羅仙人提鞞邏曰：
『願為忍恕，我等不知尊是阿私羅仙人提鞞邏耳。』 ^665c13

「於是，阿私羅仙人提鞞邏語諸仙人曰：『我已相恕。
汝等實生惡見：「梵志種勝，餘者不如；梵志種白，
餘者皆黑；梵志得清淨，非梵志不得清淨；
梵志梵天子，從彼口生，梵梵所化。」』
彼諸仙人答曰：『如是。』
阿私羅復問諸仙人曰：『汝等為自知己父耶？』
彼諸仙人答曰：『知也。
彼梵志取梵志婦，非非梵志，彼父復父，
乃至七世父，彼梵志取梵志婦，非非梵志。』
阿私羅復問諸仙人曰：『汝等為自知己母耶？』
彼諸仙人答曰：『知也。
彼梵志取梵志夫，非非梵志，彼母復母，
乃至七世母，彼梵志取梵志夫，非非梵志。』
阿私羅復問諸仙人曰：『汝等頗自知受胎耶？』
彼諸仙人答曰：『知也。
以三事等合會受胎，父母合會，無滿堪耐，香陰已至。
阿私羅！此事等會，入於母胎。』 ^665c26

「阿私羅復問諸仙人曰：『頗知受生為男？
為女？知所從來？為從剎利族來？
梵志、居士、工師族來耶？
為從東方、南方、西方、北方來耶？』
彼諸仙人答曰：『不知。』
阿私羅復語彼仙人曰：『諸賢！
不見不知此者，汝等不知受胎，誰從何處來？
為男為女？為從剎利來？
梵志、居士、工師來？
為從東方、南方、西方、北方來？
然作是說：「梵志種勝，餘者不如；梵志種白，
餘者皆黑；梵志得清淨，非梵志不得清淨；
梵志梵天子，從彼口生，梵梵所化。」』
摩納！彼住無事高處眾多仙人為阿私羅仙人提鞞邏如是善教善訶，
不能施設清淨梵志，況汝師徒著皮草衣？」 ^666a12

於是，阿攝惒邏延多那摩納為世尊面訶詰嘖，
內懷愁慼，低頭默然，失辯無言。 ^666a24

「於是，世尊面訶詰嘖阿攝惒邏延多那摩納已，
復令歡悅，即便告曰：『摩納！
有一梵志作齋行施，彼有四兒，二好學問，二不學問。
於摩納意云何？彼梵志為先施誰第一座、
第一澡水、第一食耶？』」 ^666a26

阿攝惒邏延多那摩納答曰：「瞿曇！
若彼梵志其有二兒，好學問者，必先施彼第一座、
第一澡水、第一食也。」 ^666b2

世尊復問曰：「摩納！
復有一梵志作齋行施，彼有四兒，二好學問，
然不精進，喜行惡法，二不學問，然好精進，喜行妙法。
於摩納意云何？彼梵志為先施誰第一座、
第一澡水、第一食耶？」 ^666b4

阿攝惒邏延多那摩納答曰：「瞿曇！
若彼梵志其有二兒，雖不學問，而好精進，
喜行妙法者，必先施彼第一座、第一澡水、第一食也。」 ^666b9

世尊告曰：「摩納！汝先稱歎學問，後稱歎持戒。
摩納！我說四種姓皆悉清淨施設顯示，汝亦說四種姓皆悉清淨施設顯示。」 ^666b12

於是，阿攝惒邏延多那摩納即從坐起，欲稽首佛足。
爾時，彼大眾唱高大音聲：「沙門瞿曇甚奇！
甚特！有大如意足，有大威德，有大福祐，有大威神。
所以者何？如沙門瞿曇說，四種姓皆悉清淨施設顯示，
令阿攝惒邏延多那摩納，亦說四種姓皆悉清淨。」 ^666b14

爾時，世尊知彼大眾心之所念，告曰：「止！
止！阿攝惒邏延多那！
但心喜足，可還復坐，我當為汝說法。」 ^666b20

阿攝惒邏延多那摩納稽首佛足，却坐一面，
世尊為彼說法，勸發渴仰，成就歡喜，無量方便為彼說法，
勸發渴仰，成就歡喜已，默然而住。 ^666b23

於是，阿攝惒邏延多那摩納，佛為說法，
勸發渴仰，成就歡喜已，即從坐起，稽首佛足，繞三匝而去。
是時，拘薩羅眾多梵志還去不遠，種種言語責數阿攝惒邏延多那：
「欲何等作？欲伏沙門瞿曇，而反為沙門瞿曇所降伏還。
猶如有人，為眼入林中，而反失眼還。
阿攝惒邏延多那！
汝亦如是，欲伏沙門瞿曇，而反為沙門瞿曇所降伏還。
猶如有人，為飲入池，而反渴還。
阿攝惒邏延多那！
汝亦如是，欲伏沙門瞿曇，而反為沙門瞿曇所降伏還。
阿攝惒邏延多那！
欲何等作？」 ^666b26

於是，阿攝惒邏延多那摩納語拘薩羅眾多梵志曰：「諸賢！
我前已說：『沙門瞿曇如法說法，若如法說法者，不可難詰也。』」 ^666c8

佛說如是。阿攝惒邏延多那摩納聞佛所說，歡喜奉行。 ^666c11

阿攝惒經第十竟〔四千四百一十三字〕
中阿含經卷第三十七〔八千四百二十字〕
中阿含經梵志品第二竟〔二萬五千一百九十八字〕
 " wit=
 ^666c13
