
other:: 雜阿含經卷第三十八
translator:: 宋天竺三藏求那跋陀羅譯

# 三八

jing:: 
##  1062
（一〇六二）
如是我聞：
一時，佛住舍衛國祇樹給孤獨園。 ^276a9

時，有尊者善生，新剃鬚髮，著袈裟衣，正信非家，
出家學道，來詣佛所，稽首佛足，退坐一面。 ^276a10

爾時，世尊告諸比丘：「諸比丘！
當知此善生善男子有二處端嚴：一者剃除鬚髮，
著袈裟衣，正信非家，出家學道。
二者盡諸有漏，無漏心解脫、慧解脫，現法自知作證：
『我生已盡，梵行已立，所作已作，自知不受後有。』」
爾時，世尊即說偈言：
　　「寂靜盡諸漏，比丘莊嚴好，
　　離欲斷諸結，涅槃不復生。
　　持此最後身，摧伏魔怨敵。」 ^276a12

佛說此經已，諸比丘聞佛所說，歡喜奉行。
jing:: 
##  1063
（一〇六三） ^276a21

如是我聞：
一時，佛住舍衛國祇樹給孤獨園。 ^276a22

時，有異比丘形色醜陋，難可觀視，為諸比丘之所輕慢，來詣佛所。 ^276a23

爾時，世尊四眾圍遶，見彼比丘來，皆起輕想，
更相謂言：「彼何等比丘？
隨路而來，形貌醜陋，難可觀視，為人所慢。」 ^276a24

爾時，世尊知諸比丘心之所念，告諸比丘：
「汝等見彼比丘來，形狀甚醜，難可視見，令人起慢不？」 ^276a27

諸比丘白佛：「唯然，已見。」 ^276a29

佛告諸比丘：「汝等勿於彼比丘起於輕想。
所以者何？彼比丘已盡諸漏，所作已作，
離諸重擔，斷諸有結，正智，心善解脫。
諸比丘！汝等莫妄量於人，唯有如來能量於人。」 ^276b1

彼比丘詣佛所，稽首佛足，退坐一面。 ^276b5

爾時，世尊復告諸比丘：「汝等見此比丘稽首作禮，退坐一面不？」 ^276b6

比丘白佛：「唯然，已見。」
佛告諸比丘：「汝等勿於是比丘起於輕想；
乃至汝等莫量於人，唯有如來能知人耳。」
爾時，世尊即說偈言：
　　「飛鳥及走獸，莫不畏師子，
　　唯師子獸王，無有與等者。
　　如是智慧人，雖小則為大，
　　莫取其身相，而生輕慢心。
　　何用巨大身，多肉而無慧，
　　此賢勝智慧，則為上士夫。
　　離欲斷諸結，涅槃永不生，
　　持此最後身，摧伏眾魔軍。」 ^276b7

佛說此經已，諸比丘聞佛所說，歡喜奉行。
jing:: 
##  1064
（一〇六四） ^276b19

如是我聞：
一時，佛住王舍城迦蘭陀竹園。 ^276b20

爾時，提婆達多有利養起，摩竭陀王阿闍世毘提希子日日侍從五百乘車，
來詣提婆達多所，日日持五百釜食，供養提婆達多，提婆達多將五百人別眾受其供養。 ^276b21

時，有眾多比丘晨朝著衣持鉢，入王舍城乞食，
聞提婆達多有如是利養起，乃至五百人別眾受其供養。
乞食已，還精舍，舉衣鉢，洗足畢，往詣佛所，
稽首佛足，退坐一面，白佛言：「世尊！
我等晨朝著衣持鉢，入王舍城乞食，聞提婆達多有如是利養起，
乃至五百人別眾受其供養。」 ^276b25

佛告諸比丘：「汝等莫稱是提婆達多所得利養。
所以者何？彼提婆達多別受利養，今則自壞，他世亦壞。
譬如芭蕉、竹、蘆，生果即死，來年亦壞；提婆達多亦復如是，
受其利養，今世則壞，他世亦壞。
譬如駏驉，受胎必死；提婆達多亦復如是，
受諸利養，今世亦壞。
他世亦壞，彼愚癡提婆達多隨幾時受其利養，當得長夜不饒益苦。
是故，諸比丘！當如是學：『我設有利養起，莫生染著。』」
爾時，世尊即說偈言：
　　「芭蕉生果死，竹蘆實亦然，
　　駏驉坐妊死，士以貪自喪。
　　常行非義行，多知不免愚，
　　善法日損減，莖枯根亦傷。」 ^276c2

佛說此經已，諸比丘聞佛所說，歡喜奉行。
jing:: 
##  1065
（一〇六五） ^276c16

如是我聞：
一時，佛住舍衛國祇樹給孤獨園。 ^276c17

爾時，舍衛國有手比丘是釋氏子，在舍衛國命終。 ^276c18

時，有眾多比丘，晨朝著衣持鉢，入舍衛城乞食，聞手比丘釋子於舍衛國命終。
聞已，入舍衛城，乞食還，舉衣鉢，洗足畢，
詣佛所，稽首佛足，退坐一面，白佛言：「世尊！
今日晨朝，眾多比丘著衣持鉢，入舍衛城乞食，聞釋氏子手比丘於舍衛國命終。
云何？世尊！手比丘命終，當生何處？
云何受生？後世云何？」 ^276c19

佛告諸比丘：「是手比丘成就三不善法，彼命終當生惡趣泥犁中。
何等三不善法？謂貪欲、瞋恚、愚癡。
此三不善法結縛於心，釋種子手比丘生惡趣泥犁中。」
爾時，世尊即說偈言：
　　「貪欲瞋恚癡，結縛士夫心，
　　內發還自傷，猶如竹蘆實。
　　無貪恚癡心，是說為黠慧，
　　內發不自傷，是名為勝出。
　　是故當離貪，瞋恚癡冥心，
　　比丘智慧明，苦盡般涅槃。」 ^276c26

佛說此經已，諸比丘聞佛所說，歡喜奉行。
jing:: 
##  1066
（一〇六六） ^277a8

如手比丘，難陀修多羅亦如是說。
jing:: 
##  1067
（一〇六七） ^277a9

如是我聞：
一時，佛住舍衛國祇樹給孤獨園。 ^277a10

爾時，尊者難陀是佛姨母子，好著好衣，
染色，擣治光澤，執持好鉢，好作嬉戲調笑而行。 ^277a11

時，有眾多比丘來詣佛所，稽首佛足，退坐一面，
白佛言：「世尊！尊者難陀是佛姨母子，好著好衣，
擣治光澤，執持好鉢，好作嬉戲調笑而行。」 ^277a13

爾時，世尊告一比丘：「汝往詣難陀比丘所，
語言：『難陀！大師語汝。』」 ^277a16

時，彼比丘受世尊教，往語難陀言：「世尊語汝。」 ^277a17

難陀聞已，即詣佛所，稽首佛足，退住一面。 ^277a18

佛告難陀：「汝實好著好衣，擣治光澤，好作嬉戲調笑而行不？」 ^277a19

難陀白佛：「實爾。世尊！」
佛告難陀：「汝佛姨母子，貴姓出家，不應著好衣服，
擣令光澤，執持好鉢，好作嬉戲調笑而行。
汝應作是念：『我是佛姨母子，貴姓出家，
應作阿練若，乞食，著糞掃衣，常應讚歎著糞掃衣，
常處山澤，不顧五欲。』」 ^277a21

爾時，難陀受佛教已，修阿蘭若行，乞食，
著糞掃衣，亦常讚歎著糞掃衣者，樂處山澤，不顧愛欲。
爾時，世尊即說偈言：
　　「難陀何見汝，修習阿蘭若，
　　家家行乞食，身著糞掃衣，
　　樂處於山澤，不顧於五欲。」 ^277a26

佛說此經已，尊者難陀聞佛所說，歡喜奉行。
jing:: 
##  1068
（一〇六八） ^277b4

如是我聞：
一時，佛在舍衛國祇樹給孤獨園。 ^277b6

爾時，尊者低沙自念，我是世尊姑子兄弟故，
不修恭敬，無所顧錄，亦不畏懼，不堪諫止。 ^277b7

時，有眾多比丘往詣佛所，稽首佛足，退坐一面，
白佛言：「世尊！尊者低沙自念是世尊姑子兄弟故，
不修恭敬，無所顧錄，亦不畏懼，不堪諫止。」 ^277b9

爾時，世尊告一比丘：「汝往詣低沙比丘所，
語言：『低沙！大師語汝！』」 ^277b12

時，彼比丘受世尊教，往語低沙比丘言：「世尊語汝！」 ^277b14

低沙比丘即詣佛所，稽首佛足，退住一面。 ^277b15

佛告低沙：「汝實作是念：『我是世尊姑子兄弟，
不修恭敬，無所顧錄，亦不畏懼，不堪忍諫。』
不？」 ^277b16

低沙白佛：「實爾。世尊！」
佛告低沙：「汝不應爾！
汝應念言：『我是世尊姑子兄弟故，應修恭敬畏懼，堪忍諫止。』」
爾時，世尊即說偈言：
　　「善哉汝低沙，離瞋恚為善，
　　莫生瞋恚心，瞋恚者非善。
　　若能離瞋慢，修行軟下心，
　　然後於我所，修行於梵行。」 ^277b18

佛說此經已，低沙比丘聞佛所說，歡喜隨喜，作禮而去。
jing:: 
##  1069
（一〇六九） ^277b26

如是我聞：
一時，佛住舍衛國祇樹給孤獨園。 ^277b28

時，有尊者毘舍佉般闍梨子，集供養堂，
為眾多比丘說法，言辭滿足，妙音清徹，
句味辯正，隨智慧說，聽者樂聞，無所依說，
顯現深義，令諸比丘一心專聽。 ^277b29

爾時，世尊入晝正受，以淨天耳過於人耳，
聞說法聲，從三昧起，往詣講堂，於大眾前坐，
告毘舍佉般闍梨子：「善哉！
善哉！毘舍佉！汝能為諸比丘於此供養堂，
為眾多比丘說法，言辭滿足，乃至顯現深義，
令諸比丘專精敬重，一心樂聽，汝當數數為諸比丘如是說法，
令諸比丘專精敬重，一心樂聽，當得長夜以義饒益，安隱樂住。」
爾時，世尊即說偈言：
　　「若不說法者，愚智雜難分，
　　此愚此智慧，無由自顯現，
　　善說清涼法，因說智乃彰，
　　說法為明照，光顯大仙幢，
　　善說為仙幢，法為羅漢幢。」 ^277c3

佛說此經已，尊者毘舍佉般闍梨子聞佛所說，
歡喜隨喜，作禮而去。
jing:: 
##  1070
（一〇七〇） ^277c17

如是我聞：
一時，佛住舍衛國祇樹給孤獨園。 ^277c19

時，有眾多比丘集供養堂，悉共作衣。
時，有一年少比丘！
出家未久，初入法、律，不欲營助諸比丘作衣。 ^277c20

時，眾多比丘詣世尊所，稽首禮足，退坐一面，
白佛言：「世尊！時，有眾多比丘集供養堂，為作衣故。
有一年少比丘，出家未久，始入法、律，不欲營助諸比丘作衣。」 ^277c22

爾時，世尊問彼比丘：「汝實不欲營助諸比丘作衣耶？」 ^277c26

彼比丘白佛言：「世尊！
隨我所能，當力營助。」 ^277c27

爾時，世尊知彼比丘心之所念，告諸比丘：「汝等莫與是年少比丘語。
所以者何？是比丘得四增心法，正受現法安樂住，不勤而得。
若彼本心所為，剃鬚髮，著袈裟衣，出家學道，
增進修學，現法自知作證：『我生已盡，梵行已立，
所作已作，自知不受後有。』」
爾時，世尊即說偈言：
　　「非下劣方便，薄德少智慧，
　　正向於涅槃，免脫煩惱鏁。
　　此賢年少者，逮得上士處，
　　離欲心解脫，涅槃不復生。
　　持此最後身，摧伏眾魔軍。」 ^277c28

佛說此經已，諸比丘聞佛所說，歡喜奉行。
jing:: 
##  1071
（一〇七一） ^278a11

如是我聞：
一時，佛住舍衛國祇樹給孤獨園。 ^278a12

時，有比丘名曰上坐，獨住一處，亦常讚歎獨一住者，
獨行乞食，食已，獨還，獨坐禪思。 ^278a13

時，有眾多比丘詣佛所，稽首佛足，退坐一面，
白佛言：「世尊！有尊者名曰上坐，樂一獨處，
亦常讚歎獨一住者，獨入聚落乞食，獨出聚落，
還至住處，獨坐禪思。」 ^278a15

爾時，世尊語一比丘：「汝往詣彼上坐比丘所，
語上坐比丘言：『大師告汝！』」 ^278a19

比丘受教，詣上坐比丘所，白言：「尊者！
大師告汝！」 ^278a20

時，上坐比丘即時奉命，詣世尊所，稽首禮足，退住一面。 ^278a22

爾時，世尊告上坐比丘：「汝實獨一靜處，
讚歎獨處者，獨行乞食，獨出聚落，獨坐禪思耶？」 ^278a23

上坐比丘白佛：「實爾，世尊！」 ^278a25

佛告上坐比丘：「汝云何獨一處，讚歎獨住者，
獨行乞食，獨還住處，獨坐禪思？」 ^278a26

上坐比丘白佛：「我唯獨一靜處，讚歎獨住者，
獨行乞食，獨出聚落，獨坐禪思。」 ^278a27

佛告上坐比丘：「汝是一住者，我不言非一住，然更有勝妙一住。
何等為勝妙一住？
謂比丘前者枯乾，後者滅盡，中無貪喜，
是婆羅門心不猶豫，已捨憂悔，離諸有愛，
群聚使斷，是名一住，無有勝住過於此者！」
爾時，世尊即說偈言：
　　「悉映於一切，悉知諸世間，
　　不著一切法，悉離一切愛，
　　如是樂住者，我說為一住。」 ^278a29

佛說此經已，尊者上坐聞佛所說，歡喜隨喜，作禮而去。
jing:: 
##  1072
（一〇七二） ^278b9

如是我聞：
一時，佛在舍衛國祇樹給孤獨園。 ^278b11

時，有尊者僧迦藍於拘薩羅人間遊行，至舍衛國祇樹給孤獨園。
彼僧迦藍比丘有本二，在舍衛國中，聞僧迦藍比丘於拘薩羅人間遊行，
至舍衛國祇樹給孤獨園。
聞已，著好衣服，莊嚴華瓔，抱其兒來詣祇洹，至僧迦藍比丘房前。 ^278b12

爾時，尊者僧迦藍出房露地經行。
時，彼本二來到其前，作是言：「此兒幼小，
汝捨出家，誰當養活？」 ^278b17

時，僧迦藍比丘不共語。
如是再三，亦不共語。 ^278b19

時，彼本二作如是言：「我再三告，不與我語，
不見顧視，我今置兒。」
著經行道頭而去，言：「沙門！
此是汝子，汝自養活，我今捨去。」 ^278b20

尊者僧迦藍亦不顧視其子。 ^278b23

彼本二復言：「是沙門今於此兒都不顧視，彼必得仙人難得之處。
善哉！沙門！必得解脫。」
情願不遂，抱子而去。 ^278b24

爾時，世尊入晝正受，以天耳過人之耳，
聞尊者僧迦藍本二所說，即說偈言：
　　「來者不歡喜，去亦不憂慼。
　　於世間和合，解脫不染著。
　　我說彼比丘，為真婆羅門。
　　來者不歡喜，去亦不憂慼。
　　不染亦無憂，二心俱寂靜，
　　我說是比丘，是真婆羅門。」 ^278b27

佛說此經已，尊者僧迦藍聞佛所說，歡喜隨喜，作禮而去。
jing:: 
##  1073
（一〇七三） ^278c6

如是我聞：
一時，佛住舍衛國祇樹給孤獨園。 ^278c8

爾時，尊者阿難獨一靜處，作是思惟：「有三種香，
順風而熏，不能逆風。
何等為三？謂根香、莖香、華香。
或復有香，順風熏，亦逆風熏，亦順風逆風熏耶？」
作是念已，晡時從禪覺，往詣佛所，稽首佛足，
退住一面，白佛言：「世尊！
我獨一靜處，作是思惟：『有三種香，順風而熏，不能逆風。
何等為三？謂根香、莖香、華香。
或復有香，順風熏、逆風熏，亦順風逆風熏耶？』」 ^278c9

佛告阿難：「如是！如是！
有三種香，順風熏，不能逆風，謂根香、莖香、華香。
阿難！亦有香，順風熏、逆風熏、順風逆風熏。
阿難！順風熏、逆風熏、順風逆風熏者。
阿難！有善男子、善女人，在所城邑、聚落，
成就真實法，盡形壽不殺生、不偷盜、不邪婬、
不妄語、不飲酒。如是善男子、善女人，八方上下，
崇善士夫，無不稱歎言：『某方某聚落善男子、
善女人，持戒清淨，成真實法，盡形壽不殺，乃至不飲酒。』
阿難！是名有香順風熏、逆風熏、順風逆風熏。」
爾時，世尊即說偈言：
　　「非根莖華香，能逆風而熏，
　　唯有善士女，持戒清淨香。
　　逆順滿諸方，無不普聞知，
　　多迦羅栴檀，優鉢羅末利。
　　如是比諸香，戒香最為上，
　　栴檀等諸香，所熏少分限。
　　唯有戒德香，流熏上昇天，
　　斯等淨戒香，不放逸正受。
　　正智等解脫，魔道莫能入，
　　是名安隱道，是道則清淨。
　　正向妙禪定，斷諸魔結縛。」 ^278c17

佛說此經已，尊者阿難聞佛所說，歡喜隨喜，作禮而去。
jing:: 
##  1074
（一〇七四） ^279a10

如是我聞：
一時，佛在摩竭提國人間遊行。
與千比丘俱，皆是古昔縈髮出家，皆得阿羅漢，
諸漏已盡，所作已作，捨諸重擔，逮得己利，
盡諸有結，正智，善解脫，到善建立支提杖林中住。 ^279a12

摩竭提王瓶沙聞世尊摩竭提國人間遊行，
至善建立支提杖林中住，與諸小王群臣羽從，
車萬二千、乘馬萬八千、步逐眾無數，摩竭提婆羅門長者悉皆從。 ^279a16

王出王舍城，詣世尊所，恭敬供養。
到於道口，下車步進，及於內門，除去五飾，
脫冠却蓋，除扇去劍刀，脫革屣，到於佛前，
整衣服，偏露右肩，為佛作禮，右遶三匝，
自稱姓名，白佛言：「世尊！
我是摩竭提王瓶沙。」 ^279a20

佛告瓶沙：「如是，大王！
汝是瓶沙，可就此坐，隨其所安。」 ^279a25

時，瓶沙王重禮佛足，退坐一面。
諸王大臣、婆羅門居士悉禮佛足，次第而坐。 ^279a26

時，欝鞞羅迦葉亦在座中。
時，摩竭提婆羅門長者作是念：「為大沙門從欝鞞羅迦葉所修梵行耶？
為欝鞞羅迦葉於大沙門所修梵行耶？」 ^279a28

爾時，世尊知摩竭提婆羅門長者心之所念，
即說偈而問言：
　　「欝鞞羅迦葉，於此見何利，
　　棄汝先所奉，事火等眾事。
　　今可說其義，捨事火之由。」 ^279b2

欝鞞迦葉說偈白佛：
　　「錢財等滋味，女色五欲果，
　　觀察未來受，斯皆大垢穢，
　　是故悉棄捨，先諸奉火事。」 ^279b7

爾時，世尊復說偈問言：
　　「汝不著世間，錢財五色味，
　　復何捨天人，迦葉隨義說。」 ^279b11

迦葉復以偈答世尊言：
　　「見道離有餘，寂滅無餘跡，
　　無所有不著，無異趣異道。
　　是故悉棄捨，先修奉火事，
　　大會等受持，奉事於水火。
　　愚癡沒於中，志求解脫道，
　　盲無智慧目，向生老病死。
　　不見於正路，永離生死道，
　　今始因世尊，得見無為道。
　　大龍所說力，得度於彼岸，
　　牟尼廣濟度，安慰無量眾。
　　今始知瞿曇，真諦超出者。」 ^279b14

佛復說偈歎迦葉言：
　　「善哉汝迦葉，先非惡思量，
　　次第分別求，遂至於勝處。 ^279b26

「汝今，迦葉！當安慰汝徒眾之心。」
時，欝鞞羅迦葉即入正受，以神足力向於東方，
上昇虛空，作四種神變，行、住、坐、臥，入火三昧，
舉身洞然，青、黃、赤、白、頗梨紅色。
身上出水，身下出火，還燒其身，身上出水以灌其身，
或身上出火，以燒其身，身下出水，以灌其身。
如是種種現化神通息已，稽首佛足，白佛言：「世尊！
佛是我師，我是弟子。」 ^279b29

佛告迦葉：「我是汝師，汝是弟子，隨汝所安，復座而坐。」 ^279c7

時，欝鞞羅迦葉還復故坐。 ^279c8

爾時，摩竭提婆羅門長者作是念：「欝鞞羅迦葉定於大沙門所修行梵行。」 ^279c9

佛說此經已，摩竭提王瓶沙及諸婆羅門長者聞佛所說，
歡喜隨喜，作禮而去。
jing:: 
##  1075
（一〇七五） ^279c11

如是我聞：
一時，佛住王舍城迦蘭陀竹園。 ^279c14

時，有陀驃摩羅子，舊住王舍城，典知眾僧飲食，
床座隨次差請，不令越次。 ^279c15

時，有慈地比丘，頻三過次得麤食處，食時辛苦，
作是念：「怪哉！大苦！
陀驃摩羅子比丘有情故，以麤食惱我，
令我食時極苦，我當云何為其作不饒益事？」 ^279c16

時，慈地比丘有姊妹比丘尼，名蜜多羅，住王舍城王園比丘尼眾中。
蜜多羅比丘尼來詣慈地比丘，稽首禮足，於一面住。
慈地比丘不顧眄，不與語。
蜜多羅比丘尼語慈地比丘：「阿梨！
何故不見顧眄，不共言語？」 ^279c20

慈地比丘言：「陀驃摩羅子比丘數以麤食惱我，
令我食時極苦，汝復棄我。」 ^279c25

比丘尼言：「當如何？」
慈地比丘言：「汝可至世尊所，白言：『世尊！
陀驃摩羅子比丘非法不類，共我作非梵行波羅夷罪。』
我當證言：『如是。世尊！
如妹所說。』」 ^279c27

比丘尼言：「阿梨！我當云何於梵行比丘所，以波羅夷謗？」 ^280a1

慈地比丘言：「汝若不如是者，我與汝絕，
不復來往言語、共相瞻視。」 ^280a2

時，比丘尼須臾默念，而作是言：「阿梨！
欲令我爾，當從其教。」 ^280a4

慈地比丘言：「汝且待我先至世尊所，汝隨後來。」 ^280a5

時，慈地比丘即往稽首，禮世尊足，退住一面。
蜜多羅比丘尼即隨後至，稽首佛足，退住一面，
白佛言：「世尊！一何不善不類陀驃摩羅子！
於我所作非梵行波羅夷罪。」 ^280a6

慈地比丘復白佛言：「如妹所說，我先亦知。」 ^280a10

爾時，陀驃摩羅子比丘即在彼大眾中。 ^280a11

爾時，世尊告陀驃摩羅子比丘：「汝聞此語不？」 ^280a12

陀驃摩羅子比丘言：「已聞，世尊！」 ^280a13

佛告陀驃摩羅子比丘：「汝今云何？」 ^280a14

陀驃摩羅子白佛：「如世尊所知，如善逝所知。」 ^280a15

佛告陀驃摩羅子：「汝言如世尊所知，今非是時，
汝今憶念，當言憶念；不憶念，當言不憶念。」 ^280a16

陀驃摩羅子言：「我不自憶念。」 ^280a18

爾時，尊者羅睺羅住於佛後，執扇扇佛，
白佛言：「世尊！不善不類是比丘尼言：『尊者陀驃摩羅子共我作非梵行。』
慈地比丘言：『如是，世尊！
我先已知，如妹所說。』」 ^280a19

佛告羅睺羅：「我今問汝，隨意答我。
若蜜多羅比丘尼來語我言：『世尊！
不善不類羅睺羅，共我作非梵行波羅夷罪。』
慈地比丘復白我言：『如是，世尊！
如妹所說，我先亦知』者，汝當云何？」 ^280a22

羅睺羅白佛：「世尊！
我若憶念，當言憶念；不憶念，當言不憶念。」 ^280a26

佛言：「羅睺羅！愚癡人汝尚得作此語，陀驃摩羅子清淨比丘何以不得作如是語？」 ^280a28

爾時，世尊告諸比丘：「於陀驃摩羅子比丘當憶念，
蜜多羅比丘尼當以自言滅，慈地比丘僧當極善呵諫教誡：
『汝云何見？何處見？
汝何因往見？』」世尊如是教已，從座起，入室坐禪。 ^280b1

爾時，諸比丘於陀驃摩羅子比丘憶念，
蜜多羅比丘尼與自言滅，慈地比丘極善呵諫教誡言：「汝云何見？
何處見？何因往見？」 ^280b5

如是諫時，彼作是言：「彼陀驃摩羅子不作非梵行，
不犯波羅夷，然陀驃摩羅子比丘三以麤惡食恐怖，令我食時辛苦。
我於陀驃摩羅子比丘愛恚癡怖，故作是說，然陀驃摩羅子清淨無罪。」 ^280b8

爾時，世尊晡時從禪覺，至大眾前敷座而坐。
諸比丘白佛言：「世尊！
我等於陀驃摩羅子比丘所憶念持，蜜多羅比丘尼與自言滅，
慈地比丘極善呵諫，乃至彼言：『陀驃摩羅子清淨無罪。』」 ^280b12

爾時，世尊告諸比丘：「云何愚癡？
以因飲食故，知而妄語。」
爾時，世尊即說偈言：
　　「若能捨一法，知而故妄語，
　　不計於後世，無惡而不為。
　　寧食熱鐵丸，如熾然炭火，
　　不以犯禁戒，而食僧信施。」 ^280b16

佛說此經已，諸比丘聞佛所說，歡喜奉行。
jing:: 
##  1076
（一〇七六） ^280b23

如是我聞：
一時，佛住王舍城迦蘭陀竹園。 ^280b25

爾時，尊者陀驃摩羅子詣佛所，稽首佛足，
退住一面，白佛言：「世尊！
我願於佛前取般涅槃。」 ^280b26

世尊默然。如是三啟，佛告陀驃摩羅子：
「此有為諸行，法應如是！」 ^280b28

爾時，尊者陀驃摩羅子即於佛前，入於三昧，
如其正受，向於東方，昇虛空行，現四威儀，
行、住、坐、臥，入火三昧，身下出火，舉身洞然，
光焰四布，青、黃、赤、白、頗梨紅色。
身下出火，還燒其身，身上出水，以灑其身，
或身上出火，下燒其身，身下出水，上灑其身。
周向十方，種種現化已，即於空中，內身出火，
還自焚其身，取無餘涅槃，消盡寂滅，令無遺塵。
譬如空中然燈，油炷俱盡，陀驃摩羅子空中涅槃，
身心俱盡，亦復如是。
爾時，世尊即說偈言：
　　「譬如燒鐵丸，其焰洞熾然，
　　熱勢漸息滅，莫知其所歸。
　　如是等解脫，度煩惱淤泥，
　　諸流永已斷，莫知其所之。
　　逮得不動跡，入無餘涅槃。」 ^280b29

佛說此經已，諸比丘聞佛所說，歡喜奉行。
jing:: 
##  1077
（一〇七七） ^280c16

如是我聞：
一時，佛在央瞿多羅國人間遊行。
經陀婆闍梨迦林中，見有牧牛者、牧羊者、
採柴草者，及餘種種作人，見世尊行路，
見已，皆白佛言：「世尊！
莫從此道去！前有央瞿利摩羅賊，脫恐怖人。」 ^280c18

佛告諸人：「我不畏懼！」
作此語已，從道而去。
彼再三告，世尊猶去。
遙見央瞿利摩羅手執刀楯走向，世尊以神力現身徐行，令央瞿利摩羅駃走不及。
走極疲乏已，遙語世尊：「住！
住！勿去！」 ^280c22

世尊竝行而答：「我常住耳，汝自不住！」
爾時，央瞿利摩羅即說偈言：
　　「沙門尚駃行，而言我常住，
　　我今疲勌住，說言汝不住，
　　沙門說云何，我住汝不住？」 ^280c27

爾時，世尊以偈答言：
　　「央瞿利摩羅，我說常住者，
　　於一切眾生，謂息於刀杖。
　　汝恐怖眾生，惡業不休息，
　　我於一切蟲，止息於刀杖。
　　汝於一切蟲，常逼迫恐怖，
　　造作凶惡業，終無休息時。
　　我於一切神，止息於刀杖，
　　汝於一切神，長夜苦逼迫。
　　造作黑惡業，于今不止息，
　　我住於息法，一切不放逸。
　　汝不見四諦，故不息放逸。」 ^281a3

央瞿利摩羅說偈白佛：
　　「久乃見牟尼，故隨路而逐，
　　今聞真妙說，當捨久遠惡。
　　作如是說已，即放捨刀楯，
　　投身世尊足，願聽我出家。
　　佛以慈悲心，大僊多哀愍，
　　告比丘善來，出家受具足。」 ^281a15

爾時，央瞿利摩羅出家已，獨一靜處，專精思惟：
「所以族姓子剃除鬚髮，著袈裟衣，正信非家，
出家學道，增修梵行，現法自知作證：『我生已盡，
梵行已立，所作已作，自知不受後有。』」 ^281a22

時，央瞿利摩羅得阿羅漢，覺解脫喜樂。
即說偈言：
　　「本受不害名，而中多殺害，
　　今得見諦名，永離於傷殺。
　　身行不殺害，口意俱亦然，
　　當知真不殺，不迫於眾生。
　　洗手常血色，名央瞿摩羅，
　　浚流之所漂，三歸制令息。
　　歸依三寶已，出家得具足，
　　成就於三明，佛教作已作。
　　調牛以捶杖，伏象以鐵鈎，
　　不以刀捶杖，正度調天人。
　　利刀以水石，直箭以熅火，
　　治材以斧斤，自調以黠慧。
　　人前行放逸，隨後能自斂，
　　是則照世間，如雲解月現。
　　人前放逸行，隨後能自斂，
　　於世恩愛流，正念而超出。
　　少壯年出家，精勤修佛教，
　　是則照世間，如雲解月現。
　　少壯年出家，精勤修佛教，
　　於世恩愛流，正念以超出。
　　若度諸惡業，正善能令滅，
　　是則照世間，如雲解月現。
　　人前造惡業，正善能令滅，
　　於世恩愛流，正念能超出。
　　我已作惡業，必向於惡趣，
　　已受於惡報，宿責食已食。
　　若彼我怨憎，聞此正法者，
　　得清淨法眼，於我修行忍。
　　不復興鬪訟，蒙佛恩力故，
　　我怨行忍辱，亦常讚歎忍。
　　隨時聞正法，聞已隨修行。」 ^281a26

佛說此經已，央瞿利摩羅聞佛所說，歡喜奉行。
jing:: 
##  1078
（一〇七八） ^281c1

如是我聞：
一時，佛住王舍城迦蘭陀竹園。 ^281c3

時，有異比丘，於夜明相出時，出搨補河邊，
脫衣著岸邊，入水洗浴。
浴已上岸，被一衣，待身乾。 ^281c4

時，有一天子放身光明，普照搨補河側，
語比丘言：「汝少出家，鮮白髮黑，年始盛美，
應習五欲，莊嚴瓔珞，塗香華鬘，五樂自娛，
而於是時，違親背俗，悲泣別離，剃除鬚髮，
著袈裟衣，正信非家，出家學道。
如何捨現前樂，而求非時之利？」 ^281c6

比丘答言：「我不捨現前樂求非時樂，我今乃是捨非時樂得現前樂。」 ^281c11

天問比丘：「云何捨非時樂得現前樂？」 ^281c13

比丘答言：「如世尊說，非時之欲，少味多苦，少利多難。
我今於現法中，已離熾然，不待時節，能自通達，
現前觀察，緣自知覺。
如是，天子！是名捨非時樂得現前樂。」 ^281c14

天復問比丘：「云何復是如來所說，非時之欲，少樂多苦？
云何復是如來所說，現法利樂，乃至緣自覺知？」 ^281c18

比丘答言：「我年少出家，不能廣宣如來所說正法、律儀。
世尊近在迦蘭陀竹園。
汝可往詣如來，問其所疑，如世尊說，隨憶受持。」 ^281c20

天子復言：「比丘！於如來所，有諸力天眾多圍遶，
我先無問，未易可詣。
比丘！汝若能為先白世尊者，我可隨往。」 ^281c23

比丘答言：「當為汝去！」
天白比丘：「唯然，尊者！
我隨後來。」 ^281c26

時，彼比丘往詣佛所，稽首禮足，退住一面，
以向天子往反問答具白世尊：「今者，世尊！
彼天子誠實言者須臾應至，不誠實者自當不來。」 ^281c27

時，彼天子遙語比丘：「我已在此，我已在此。」 ^282a1

爾時，世尊即說偈言：
　　「眾生隨愛想，以愛想而住，
　　以不知愛故，則為死方便。」 ^282a2

佛告天子：「汝解此偈者，便可發問。」
天子白佛：「不解，世尊！
不解，善逝！」佛復說偈而告天子曰：
　　「若知所愛者，不於彼生愛，
　　彼此無所有，他人莫能說。」 ^282a5

佛告天子：「汝解此義者，便可發問。」
天子白佛：「不解，世尊！
不解，善逝！」 ^282a10

佛復說偈言：
　　「見等勝劣者，則有言論生，
　　三事不傾動，則無軟中上。」 ^282a11

佛告天子：「解此義者，則可發問。」
天子白佛：「不解，世尊！
不解，善逝！」 ^282a14

佛復說偈言：
　　「斷愛及名色，除慢無所繫，
　　寂滅息瞋恚，離結絕悕望，
　　不見於人天，此世及他世。」 ^282a15

佛告天子：「解此義者，乃可發問。」
天子白佛：「已解，世尊！
已解，善逝！」 ^282a19

佛說此經已，彼天子聞佛所說，歡喜隨喜，即沒不現。
jing:: 
##  1079
（一〇七九） ^282a20

如是我聞：
一時，佛在王舍城迦蘭陀竹園。 ^282a22

時，有異比丘於後夜時至搨補河邊，脫衣置岸邊，入水洗浴。
浴已，還上岸，著一衣，待身乾。 ^282a23

時，有一天子放身光明，普照搨補河側，
問比丘言：「比丘！比丘！
此是丘塚，夜則起烟，晝則火然。
彼婆羅門見已而作是言：『壞此丘塚！』
發掘者智，持以刀劍，又見大龜。
婆羅門見已，作是言：『除此大龜！』
發掘者智，持以刀劍，見有氍氀。
婆羅門見已，作此言：『却此氍氀！』
發掘者智，持以刀劍，見有肉段。
彼婆羅門見已，作是言：『除此肉段！』
發掘者智，持以刀劍，見有屠殺。
婆羅門見已，作是言：『壞是屠殺處！』
發掘者智，持以刀劍，見有楞耆。
彼婆羅門見已，作是言：『却此楞耆！』
發掘者智，持以刀劍，見有二道。
彼婆羅門見已，作是言：『除此二道！』
發掘者智，持以刀劍，見有門扇。
婆羅門見已，作是言：『却此門扇！』
發掘者智，持以刀劍，見有大龍。
婆羅門見已，作是言：『止！
勿却大龍，應當恭敬。』
比丘！汝來受此論，往問世尊。
如佛所說，汝隨受持。
所以者何？除如來，我不見世間諸天、魔、
梵、沙門、婆羅門於此論心悅樂者，若諸弟子從我所聞，然後能說。」 ^282a25

爾時，比丘從彼天所聞此論已，往詣世尊，
稽首禮足，退坐一面，以彼天子所問諸論廣問世尊：「云何為丘塚？
云何為『夜則起烟』？
云何為『晝則火然』？
云何是婆羅門？云何發掘？
云何智者？云何刀劍？
云何為大龜？云何氍氀？
云何為肉段？云何為屠殺處？
云何為楞耆？云何為二道？
云何為門扇？云何為大龍？」 ^282b15

佛告比丘：「丘塚者，謂眾生身——麤四大色，
父母遺體，摶食、衣服、覆蓋、澡浴、摩飾、長養，皆是變壞磨滅之法。
夜起烟者，謂有人於夜時起，隨覺、隨觀。
晝行其教，身業、口業。
婆羅門者，謂如來、應、等正覺。
發掘者，謂精勤方便。
智士者，謂多聞聖弟子。
刀劍者，謂智慧刀劍。
大龜者，謂五蓋。氍氀者，謂忿恨。
肉段者，謂慳愱。屠殺者，謂五欲功德。
楞耆者，謂無明。二道，謂疑惑。
門扇者，謂我慢。大龍者，謂漏盡羅漢。
如是，比丘！若大師為聲聞所作，哀愍悲念，
以義安慰；於汝已作，汝等當作所作，當於曝露、
林中、空舍、山澤、巖窟，敷草樹葉，思惟禪思，
不起放逸，莫令後悔——是則為我隨順之教。」
即說偈言：
　　「說身為丘塚，覺觀夜起烟，
　　晝業為火然，婆羅門正覺。
　　精進勤發掘，黠慧明智士，
　　以智慧利劍，厭離勝進者。
　　五蓋為巨龜，忿恨為氍氀，
　　慳愱為肉段，五欲屠殺處。
　　無明為楞耆，疑惑於二道，
　　門扇現我慢，漏盡羅漢龍。
　　究竟斷諸論，故我如是說。」 ^282b22

佛說此經已，彼比丘聞佛所說，歡喜奉行。
jing:: 
##  1080
（一〇八〇） ^282c17

如是我聞：
一時，佛住波羅#CB00178;國仙人住處鹿野苑中。 ^282c18

爾時，世尊晨朝著衣持鉢，入波羅#CB00178;城乞食。 ^282c19

時，有異比丘以不住心，其心惑亂，不攝諸根，
晨朝著衣持鉢，入波羅#CB00178;城乞食。
是比丘遙見世尊，見已，攝持諸根，端視而行。
世尊見是比丘攝持諸根，端視而行，見已入城。
乞食畢，還精舍，舉衣鉢，洗足已，入室坐禪。
晡時從禪覺，入僧中，敷坐具，於大眾前坐，
告諸比丘：「我今晨朝著衣持鉢，入波羅#CB00178;城乞食，
見有比丘！以不住心、惑亂心，諸根放散，
亦持衣鉢入城乞食，彼遙見我，即自斂攝竟，為是誰？」 ^282c20

時，彼比丘從座起，整衣服，到於佛前，偏袒右肩，
合掌白佛：「世尊！我於晨朝入城乞食，其心惑亂，
不攝諸根行，遙見世尊，即自斂心，攝持諸根。」 ^283a1

佛告比丘：「善哉！善哉！
汝見我已，能自斂心，攝持諸根。
比丘！是法應當如是。
若見比丘，亦應自攝持。
若復見比丘尼、優婆塞、優婆夷，亦當如是攝持諸根，
當得長夜以義饒益，安隱快樂。」 ^283a4

爾時，眾中復有異比丘說偈歎曰：
　　「以其心迷亂，不專繫念住，
　　晨朝持衣鉢，入城邑乞食。
　　中路見大師，威德容儀備，
　　欣悅生慚愧，即攝持諸根。」 ^283a8

佛說此經已，諸比丘聞佛所說，歡喜奉行。
雜阿含經卷第三十八
 ^283a14
