
pin:: 增壹阿含經卷第十一
translator:: 東晉#CB00868;賓三藏瞿曇僧伽提婆譯

#  20 善知識品
善知識品第二十
jing:: 
## 1
（一）
聞如是：
一時，佛在舍衛國祇樹給孤獨園。 ^596c22

爾時，世尊告諸比丘：「當親近善知識，莫習惡行，信於惡業。
所以然者，諸比丘！
親近善知識已，信便增益，聞、施、智慧普悉增益。
若比丘親近善知識，莫習惡行。
所以然者，若近惡知識，便無信、戒、聞、施、智慧。
是故，諸比丘！當親近善知識，莫近惡知識。
如是，諸比丘！當作是學。」 ^596c23

爾時，諸比丘聞佛所說，歡喜奉行。
jing:: 
##  2
（二） ^596c29

聞如是：
一時，佛在羅閱城迦羅陀竹園所，與大比丘五百人俱。
前後圍遶而為說法。 ^597a2

爾時，提婆達兜將五百比丘去如來不遠而逕過。
世尊遙見提婆達兜自將門徒，便說此偈：
　　「莫親惡知識，亦莫愚從事；
　　當近善知識，人中最勝者。
　　人本無有惡，習近惡知識，
　　後必種惡根，永在闇冥中。」 ^597a4

是時，提婆達兜五百弟子聞世尊說此偈已，
便來至世尊所，頭面禮足，在一面坐。
斯須退坐，向世尊悔過：「我等愚惑，無所識知，唯願世尊受我等懺悔。」 ^597a11

爾時，世尊受彼五百比丘懺悔，便與說法，令得信根。 ^597a14

爾時，五百比丘在閑靜之處思惟深法。
所以然者，族姓子出家學道，以信堅固，修無上梵行。
爾時，彼五百比丘便成阿羅漢：生死已盡，
所作已辦，梵行已立，更不復受胎有，如實知之。
爾時，五百人成阿羅漢。 ^597a15

諸比丘聞佛所說，歡喜奉行。
jing:: 
##  3
（三） ^597a20

聞如是：
一時，佛在舍衛國祇樹給孤獨園。 ^597a22

爾時，世尊與無央數之眾圍遶說法。
是時，曇摩留支在靜室中，獨自思惟，入禪三昧，
觀見前身在大海中作魚，身長七百由旬。
即從靜室起，猶如力士屈申臂頃，便往至大海中故死屍上而經行。 ^597a23

爾時，曇摩留支便說此偈：
　　「生死無數劫，流轉不可計；
　　各各求所安，數數受苦惱。
　　設復見身已，意欲造舍宅；
　　一切支節壞，形體不得全。
　　心已離諸行，愛著永無餘；
　　更不受此形，長樂涅槃中。」 ^597a27

爾時，尊者曇摩留支說此偈已，即從彼沒，
來至舍衛祇洹精舍，往至世尊所。
爾時，世尊見曇摩留支來，作是告曰：「善哉！
曇摩留支！久來此間。」 ^597b6

曇摩留支白世尊曰：「如是。
世尊！久來此間。」 ^597b9

爾時，上坐及諸比丘各生斯念：「此曇摩留支恒在世尊左右，
然今世尊告曰：『善哉！
曇摩留支！久來此間。』」 ^597b10

爾時，世尊知諸比丘心中所念，欲斷狐疑故，
便告諸比丘：「非為曇摩留支久來此間，故我言此義。
所以然者，昔者過去無數劫時，有定光如來、
至真、等正覺、明行成為、善逝、世間解、無上士、
道法御、天人師，為佛、眾祐，出現於世，治在鉢摩大國，與大比丘眾十四萬八千人俱。
爾時，四部之眾不可稱計，國王、臣吏、人民之類，皆來供養給其所須。 ^597b12

「爾時，有梵志名耶若達，在雪山側住，看諸祕讖，
天文、地理靡不貫博，書#CB00562;文字亦悉了知，
諷誦一句五百言大人之相亦復了知，
事諸火神、日月、星宿，教五百弟子宿夜不惓。
耶若達梵志有弟子名曰雲雷，顏貌端政，
世之希有，髮紺青色。
雲雷梵志聰明博見，靡事不通，恒為耶若達所見愛敬，不去須臾。
是時，婆羅門所行呪術，盡皆備舉。 ^597b20

「爾時，雲雷梵志便作是念：『我今所應學者悉皆備已。』
然復自念：『書籍所載，諸有學梵志行術過者，當報師恩。
又我今日所應學者皆復知之，我今宜可報於師恩。
然復貧匱，空無所有可用供養師者；宜當往詣國界求所須者。』 ^597b28

「爾時，雲雷梵志便往至師所，而白師曰：
『梵志所學技 " resp=術之法，
今悉知已，然復書籍所載，諸有學術過者，當報師恩。
然復貧乏，無有金銀珍寶可用供養者，
今欲詣國界求索財物，用供養師。』 ^597c4

「爾時，耶若達婆羅門便作是念：『此雲雷梵志我之所愛，不去心首。
設吾死者尚不能別離，何況今日欲捨吾去。
我今當作何方宜，使留得住耶？』 ^597c9

「是時，耶若達梵志即告雲雷曰：『汝梵志！
今故有婆羅門所應學者，卿尚不知。』
是時，雲雷梵志便前白師：『唯願見教，何者未誦？』
是時， " resp=耶若達梵志便思惟造五百言誦，
告雲雷曰：『今有此書名五百言誦，汝可受之。』
雲雷白言：『願師見授，欲得諷誦！』 ^597c12

「比丘當知，爾時，耶若達便授弟子此五百言誦。
未逕幾日，悉皆流利。
是時，耶若達婆羅門告五百弟子曰：『此雲雷梵志技術悉備，
無事不通，即以立名，名曰超術。
此超術梵志極為高才，天文、地理靡不觀博，書#CB00562;文字亦悉了知。』
爾時，超術梵志復經數日，復白師曰：『梵志所學技術之法，
今悉知已，然復書籍所載，諸有學術過者，當報師恩。
加復貧乏，無有金銀珍寶可用供養師者，
今欲詣國界求索財物，用供養師，唯願聽許！』
爾時，耶若達梵志告曰：『汝知是時。』
超術梵志前禮師足，便退而去。 ^597c18

「爾時，鉢摩大國去城不遠，有眾梵志普集一處，
欲共大祠，亦欲講論。
時，有八萬四千梵志共集。
第一上坐亦復諷誦外道書#CB00562;，
莫不練知，天文、地理、星宿變怪，皆悉了知。
各欲散時，便以五百兩金及金杖一枚，
金澡罐一枚，牛千頭，用奉上師，與第一上坐。 ^598a2

「爾時，超術梵志聞，去鉢摩大國不遠，有諸梵志八萬四千集在一處，
其有試術過者，便與五百兩金及金杖一枚，
金澡罐一枚，大牛千頭。
是時，超術梵志自念：『我今何故家家乞求？
不如詣彼大眾共捔技術。』
是時，超術梵志便往至大眾所。 ^598a7

「爾時，眾多梵志遙見超術梵志，各各高聲喚曰：『善哉！
祠主，今獲大利，乃使梵天躬自下降。』
時，八萬四千諸梵志等各起共迎，異口同音而作是語：
『善來，大梵神天！』時，超術梵志便生此念：
『此諸梵志謂呼吾是梵天，然復吾亦非梵天。』
是時，超術梵志語諸婆羅門曰：『止！
止！諸賢！勿呼吾是梵天也。
汝等豈不聞乎？雪山北有大梵志眾師，
名耶若達，天文、地理靡不貫練。』
諸梵志曰：『吾等聞之，但不見耳！』
超術梵志曰：『我是其弟子，名曰超術。』
是時，超術梵志便向彼眾第一上坐而告之曰：
『設知技術者，向吾說之。』 ^598a13

「爾時，彼眾第一上坐即向超術梵志誦三藏技術，無有漏失。
時，超術婆羅門復語彼上坐曰：『一句五百言，今可說之。』
是時，彼上坐曰：『我不解此義，何等是一句五百言者？』
時，超術梵志告曰：『諸賢！
默然聽說一句五百言大人之相。』 ^598a24

「比丘當知，爾時，超術梵志便誦三藏之術，及一句五百言大人之相。
爾時，八萬四千梵志歎未曾有：『甚奇！
甚特！我等初不聞一句五百言大人之相，今尊者宜在上頭第一上坐。』 ^598b1

「爾時，超術梵志移彼上坐已，便在第一上頭坐。
爾時，彼眾上坐極懷瞋恚，發此誓願：『今此人移我坐處，自補其處。
我今所誦經籍，持戒苦行，設當有福者，
盡持用作誓：「此人所生之處，所欲作事，我恒當壞敗其功。」』 ^598b5

「是時，彼施之主即出五百兩金及金杖一枚，
金澡罐一枚，牛千頭，好女一人，持用與上坐使呪願。
爾時，上坐告主人曰：『我今受此五百兩金及金杖、
金澡罐，當用供養師。
此女人，及牛千頭還施主人。
所以然者，吾不習欲，亦不積財。』 ^598b10

「是時，超術梵志受此金杖、澡罐已，便往詣鉢摩大國。
其王名曰光明。時，彼國王請定光如來及比丘眾衣食供養。
時，彼國王告令城內：『其有人民有香華，
盡不得賣，若有賣者當重罰之；吾自出買，不須轉賣。』
復勅人民，掃灑令淨，勿使有土沙穢惡；
懸繒幡蓋，香汁塗地，作倡妓樂，不可稱計。 ^598b15

「爾時，彼梵志見已，便問行道人曰：『今是何日？
掃灑道路，除治不淨，懸繒幡蓋，不可稱計。
將非國主太子有所娉娶？』
彼行道人報曰：『梵志不知耶？
鉢摩大國王今請定光如來、至真、等正覺，
衣食供養，故平治道路，懸繒幡蓋耳。』
然梵志祕記亦有此語：『如來出世，甚難得遇，
時時乃出，實不可見，猶如優曇鉢華，時時乃出。』
此亦如是，如來出現於世，甚不可值。
又梵志書亦有語：『有二人出世甚難得值。
云何二人？如來及轉輪聖王。
此二人出現甚難得值。』
爾時，彼復作是念：『我今可急速報佛恩，今且以此五百兩金奉上定光如來。』
復作是念：『書記所載，如來不受金銀珍寶；
我可持此五百兩金，用買華香，散如來上。』 ^598b22

「是時，梵志即入城內求買華香。
爾時，城中行人報曰：『梵志不知耶？
國王有教令，其有香華賣者當重罰之。』
時，彼超術梵志便作是念：『是我薄祐，求華不獲，將知如何？』
便還出城，在門外立。 ^598c8

「爾時，有婆羅門女名曰善味，持水瓶行取水，手執五枚華。
梵志見已，語彼女人曰：『大妹！
我今須華，願妹見賣與我。』
梵志女曰：『我何時是汝妹？
為識我父母不？』時，超術梵志復生此念：
『此女人性行寬博，意在戲笑。』
即復語言：『賢女！我當與價，是非見惠此華。』
梵志女曰：『豈不聞大王有嚴教，不得賣華乎？』 ^598c12

「梵志曰：『賢女！此事無苦，王不奈汝何！
我今急須此五枚華，我得此華，汝得貴價。』
梵志女曰：『汝急須華，欲作何等？』
梵志報曰：『我今見有良地，欲種此華。』
梵志女曰：『此華以離其根，終不可生。
云何方言我欲種之？』
梵志報曰：『如我今日所見良田，種死灰尚生，何況此華？』 ^598c19

「梵志女曰：『何者是良田，種死灰乃生乎？』
梵志報曰：『賢女！有定光佛、如來、至真、等正覺，出現於世。』
梵志女曰：『定光如來為何等類？』
梵志即報彼女曰：『定光如來者，有如是之德，
有如是之戒，成諸功德。』
梵志女曰：『設有功德者，欲求何等福？』
梵志報曰：『願我後生當如定光如來、至真、
等正覺，禁戒、功德亦當如是。』 ^598c25

「梵志女曰：『設汝許我世世作夫婦，我便與汝華。』
梵志曰：『我今所行，意不著欲。』
梵志女曰：『如我今身不求為汝作妻，使我將來世與汝作妻。』
超術梵志曰：『菩薩所行，無有愛惜，設與我作妻者，必壞我心。』
梵志女曰：『我終不壞汝施意，正使持我身施與人者，終不壞施心。』
是時，便持五百金錢，用買五枚華，與彼女人，
共作誓願，各自別去。 ^599a3

「是時，定光如來、至真、等正覺時到著衣持鉢，
與比丘僧前後圍繞，入鉢摩大國。
時，超術梵志遙見定光如來顏貌端政，
見莫不歡，諸根寂靜，行不錯亂，有三十二相、八十種好。
猶如澄水無有穢濁，光明徹照，無所罣礙。
亦如寶山，出諸山上。
見已，便發歡喜心，於如來所持此五莖華，至定光如來所。
到已，在一面住。 ^599a11

「時，超術梵志白定光佛言：『願見採受，設世尊今不授決者，
便當於此處斷其命根，不願此生。』
爾時，世尊告曰：『梵志！
不可以此五莖華授無上等正覺。』
梵志白言：『願世尊與我說菩薩所行法！』
定光佛告曰：『菩薩所行，無所愛惜。』 ^599a19

「爾時，梵志便說偈言：
　　「『不敢以父母，持施與外人；
　　諸佛真人長，亦復不敢施。
　　日月周行世，此二不可施；
　　餘者盡可施，意決無有難。』 ^599a24

「爾時，定光佛復以此偈報梵志曰：
　　「『如汝所說施，亦不如來言；
　　當忍億劫苦，施頭身耳目。
　　妻子國財寶，車馬僕從人；
　　設能堪與者，今當授汝決。』 ^599a29

「爾時，摩納復說此偈：
　　「『大山熾如火，億劫堪頂戴；
　　不能壞道意，唯願時授決。』 ^599b5

「爾時，定光如來默然不語。
時，彼梵志手執五莖華，右膝著地，散定光如來，
並作是說：『持是福祐，使將來世當如定光如來、
至真、等正覺，而無有異！』
即自散髮在于淤泥。
『若如來授我決者，便當以足蹈我髮上過。』 ^599b8

「比丘當知：爾時，定光如來觀察梵志心中所念，
便告梵志曰：『汝將來世當作釋迦文佛、
如來、至真、等正覺。』 ^599b13

「時，超術梵志有同學，名曇摩留支，在如來邊，
見定光佛授超術梵志決，又足蹈髮上。
見已，便作是說：『此禿頭沙門何忍，乃舉足蹈此清淨梵志髮上？
此非人行！』」 ^599b15

佛告諸比丘：「爾時耶若達梵志者，豈異人乎？
莫作是觀。所以然者，爾時耶若達者，今白淨王是。
爾時八萬四千梵志上坐者，今提婆達兜身是也。
時超術梵志者，即我身是也。
是時梵志女賣華者，今瞿夷是也。
爾時祠主者，今執杖梵志是也。
爾時曇摩留支，口所造行，吐不善響，今曇摩留支是也。
然復曇摩留支無數劫中恒作畜生，最後受身在大海作魚，
身長七百由旬，從彼命終，來生此間，與善知識從事，
恒親 " resp=近在善知識，
習諸善法，根門通利。
以此因緣故，我言：『久來此間。』
曇摩留支亦復自陳：『如是，世尊！
久來此間。』是故，諸比丘！
常當修習身、口、意行。
如是，諸比丘！當作是學。」 ^599b19

爾時，諸比丘聞佛所說，歡喜奉行。
jing:: 
##  4
（四） ^599c3

聞如是：
一時，佛在舍衛國祇樹給孤獨園。 ^599c5

爾時，世尊告諸比丘：「我今當說，有人似師子者，
有似羊者，汝等諦聽！
善思念之。」 ^599c6

諸比丘對曰：「如是。
世尊！」爾時，諸比丘從佛受教。 ^599c7

世尊告曰：「彼人云何似師子者？
於是，比丘！或有人得供養衣被、飲食、床臥具、
病瘦醫藥；彼得已，便自食噉，不起染著之心，
亦無有欲意，不起諸想，都無此念，自知出要之法。
設使不得利養，不起亂念，無增減心。
猶師子王食噉小畜，爾時，彼獸王亦不作是念：
此者好，此者不好，不起染著之心，亦無欲意，不起諸想。
此人亦復如是，若得供養衣被、飯食、床臥具、
病瘦醫藥，彼得已，便自食噉，不起想著之意；
設使不得，亦無諸念。 ^599c9

「猶如有人受人供養衣被、飯食、床臥具、
病瘦醫藥，得已，便自食噉，起染著之心，
生愛欲意，不知出要之道；設使不得，恒生此想念。
彼人得供養已，向諸比丘而自貢高，毀蔑他人：
『我所能得衣被、飯食、床臥具、病瘦醫藥，此諸比丘不能得之。』
猶如大群羊中有一羊，出群已，詣大糞聚，
此羊飽食屎已，還至羊群中，便自貢高：
『我能得好食，此諸羊不能得食。』
此亦如是，若有一人，得利養衣被、床臥具、
病瘦醫藥，起諸亂想，生染著心，便向諸比丘而自貢高：
『我能得供養，此諸比丘不能得供養。』
是故，諸比丘！當學如師子王，莫如羊也。
如是，諸比丘！當作是學。」 ^599c19

爾時，諸比丘聞佛所說，歡喜奉行。
jing:: 
##  5
（五） ^600a3

聞如是：
一時，佛在舍衛國祇樹給孤獨園。 ^600a5

爾時，世尊告諸比丘：「若有眾生知反復者，
此人可敬，小恩尚不忘，何況大恩！
設使離此間千由旬、百千由旬，故不為遠，猶近我不異。
所以然者，比丘當知，我恒歎譽知返復者。
諸有眾生不知反復者，大恩尚不憶，何況小者！
彼非近我，我不近彼，正使著僧伽梨在吾左右，此人猶遠。
所以然者，我恒不說無反復者。
是故，諸比丘！當念反復，莫學無反復。
如是，諸比丘！當作是學。」 ^600a6

爾時，諸比丘聞佛所說，歡喜奉行。
jing:: 
##  6
（六） ^600a15

聞如是：
一時，佛在舍衛國祇樹給孤獨園。 ^600a17

爾時，世尊告諸比丘：「若有人懈惰，種不善行，於事有損。
若能不懈惰精進者，此者最妙，於諸善法便有增益。
所以然者，彌勒菩薩經三十劫應當作佛、
至真、等正覺，我以精進力、勇猛之心，使彌勒在後。
過去恒沙多薩阿竭、阿羅訶、三耶三佛，皆由勇猛而得成佛。
以此方便，當知懈惰為苦，作諸惡行，於事有損。
若能精進勇猛心強，諸善功德便有增益。
是故，諸比丘！當念精進，勿有懈怠。
如是，諸比丘！當作是學。」 ^600a18

爾時，諸比丘聞佛所說，歡喜奉行。
jing:: 
##  7
（七） ^600a27

聞如是：
一時，佛在舍衛國祇樹給孤獨園。 ^600a29

爾時，世尊告諸比丘：「阿練比丘當修行二法。
云何二法？所謂止與觀也。
若阿練比丘得休息止，則戒律成就，不失威儀，
不犯禁行，作諸功德。
若復阿練比丘得觀已，便觀此苦，如實知之。
觀苦習、觀苦盡、觀苦出要，如實知之。
彼如是觀已，欲漏心解脫，有漏心、無明漏心得解脫，
便得解脫智：生死已盡，梵行已立，所作已辦，
更亦不復受有，如實知之。 ^600b1

「過去諸多薩阿竭、阿羅訶、三耶三佛，皆由此二法而得成就。
所以然者，猶如菩薩坐樹王下時，先思惟此法止與觀也。
若菩薩摩訶薩得止已，便能降伏魔怨；
若復菩薩得觀已，尋成三達智，成無上至真、等正覺。
是故，諸比丘！阿練比丘當求方便，行此二法。
如是，諸比丘！當作是學。」 ^600b9

爾時，諸比丘聞佛所說，歡喜奉行。
jing:: 
##  8
（八） ^600b15

聞如是：
一時，佛在舍衛國祇樹給孤獨園。 ^600b17

爾時，世尊告諸比丘：「若有阿練比丘在閑靜處，
不在眾中，恒當恭敬，發歡喜心。
若復阿練比丘在閑靜處，無有恭敬，不發歡喜心，
正使在大眾中，為人所論、不知阿練之法，
云：『此阿練比丘無恭敬心，不發歡喜！』 ^600b18

「復次，比丘！阿練比丘在閑靜處，不在眾中，
常當精進，莫有懈慢，悉當解了諸法之要。
若復阿練比丘在閑靜之處，有懈慢心，
作諸惡行，彼在眾中，為人所論：『此阿練比丘懈怠，無有精進。』
是故，比丘！阿練比丘在閑靜處，不在眾中，
常當下意發歡喜心，莫有懈慢、無有恭敬，
念行精進，意不移轉，於諸善法，悉當具足。
如是，諸比丘！當作是學。」 ^600b23

爾時，諸比丘聞佛所說，歡喜奉行。
jing:: 
##  9
（九） ^600c2

聞如是：
一時，佛在舍衛國祇樹給孤獨園。 ^600c3

爾時，世尊告諸比丘：「有二人不能善說法語。
云何為二人？無信之人與說信法，此事甚難；
慳貪之人為說施法，此亦甚難。
若復，比丘！無信之人與說信法，便興瞋恚，
起傷害心，猶如狗惡，加復傷鼻，倍更瞋恚。
諸比丘！此亦如是，無信之人與說信法，
便起瞋恚，生傷害心。
若復，比丘！慳貪之人與說施法，便生瞋恚，
起傷害心，猶如癰瘡未熟，復加刀割，痛不可忍。
此亦如是，慳貪之人與說施法，倍復瞋恚，起傷害心。
是謂，比丘！此二人難為說法。 ^600c4

「復次，比丘！有二人易為說法。
云何為二？有信之人與說信法，不慳貪人與說施法。
若，比丘！有信之人與說信法，便得歡喜，意不變悔。
猶如有病之人，與說除病之藥，便得平復。
此亦如是，有信之人與說信法，便得歡喜，心不改變。
若復無貪之人與說施法，即得歡喜，無有悔心。
猶如有男女端政，自喜沐浴手面；復有人來，
持好華奉上，倍有顏色；復以好衣服飾奉上其人，
彼人得已，益懷歡喜。
此亦如是，無慳貪之人與說施法，便得歡喜，無有悔心。
是謂，比丘！此二人易為說法。
是故，諸比丘！當學有信，亦當學布施，莫有慳貪。
如是，諸比丘！當作是學。」 ^600c14

爾時，諸比丘聞佛所說，歡喜奉行。
jing:: 
##  10
（一〇） ^600c27

聞如是：
一時，佛在舍衛國祇樹給孤獨園。 ^600c29

爾時，世尊告諸比丘：「有二法與凡夫人，
得大功德，成大果報，得甘露味，至無為處。
云何為二法？供養父母，是謂二人獲大功德，成大果報。
若復供養一生補處菩薩，獲大功德，得大果報。
是謂，比丘！施此二人獲大功德，受大果報，
得甘露味，至無為處。
是故，諸比丘！常念孝順供養父母。
如是，諸比丘！當作是學。」 ^601a1

爾時，諸比丘聞佛所說，歡喜奉行。
jing:: 
##  11
（一一） ^601a8

聞如是：
一時，佛在舍衛國祇樹給孤獨園。 ^601a10

爾時，世尊告諸比丘：「教二人作善不可得報恩。
云何為二？所謂父母也。
若復，比丘！有人以父著左肩上，以母著右肩上，
至千萬歲，衣被、飯食、床蓐臥具、病瘦醫藥，
即於肩上放於屎溺，猶不能得報恩。
比丘當知，父母恩重，抱之、育之，隨時將護，
不失時節，得見日月。
以此方便，知此恩難報。
是故，諸比丘！當供養父母，常當孝順，不失時節。
如是，諸比丘！當作是學。」 ^601a11

爾時，諸比丘聞佛所說，歡喜奉行。
jing:: 
##  12
（一二） ^601a19

聞如是：
一時，佛在舍衛國祇樹給孤獨園。 ^601a21

爾時，尊者槃特告弟朱利槃特曰：「若不能持戒者，還作白衣。」
是時，朱利槃特聞此語已，便詣祇洹精舍門外立而墮淚。 ^601a22

爾時，世尊以天眼清淨，觀是朱利槃特比丘在門外立，而悲泣不能自勝。
時，世尊從靜室起，如似經行至祇洹精舍門外，
告朱利槃特曰：「比丘！
何故在此悲泣？」 ^601a24

朱利槃特報曰：「世尊！
兄見驅逐：『若不能持戒者，還作白衣，不須住此。』
是故悲泣耳。」 ^601a28

世尊告曰：「比丘！勿懷畏怖，我成無上等正覺，不由卿兄槃特得道。」 ^601b1

爾時，世尊手執朱利槃特詣靜室教使就坐，
世尊復教使執掃 #CB01859;：
「汝誦此字，為字何等？」 ^601b3

是時，朱利槃特誦得掃，復忘 #CB01859;；
若誦得#CB01859;，復忘掃。 ^601b5

爾時，尊者朱利槃特誦此掃 #CB01859;" resp=乃經數日。
然此掃#CB01859;復名除垢，
朱利槃特復作是念：「何者是除？
何者是垢？垢者灰土瓦石，除者清淨也。」
復作是念：「世尊何故以此教悔我？
我今當思惟此義。」
以思惟此義，復作是念：「今我身上亦有塵垢，
我自作喻，何者是除？
何者是垢？」彼復作是念：「縛結是垢，智慧是除，我今可以智慧之#CB01859;掃此結縛。」 ^601b6

爾時，尊者朱利槃特思惟五盛陰成者、
敗者：所謂此色、色習、色滅，是謂痛、想、行、
識，成者、敗者。爾時，思惟此五盛陰已，欲漏心得解脫，
有漏心、無明漏心得解脫。
已得解脫，便得解脫智：生死已盡，梵行已立，
所作已辦，更不復受胎有，如實知之。
尊者朱利槃特便成阿羅漢。
已成阿羅漢，即從坐起，詣世尊所，頭面禮足，在一面坐。
白世尊曰：「今已有智，今已有慧，今已解掃 #CB01859;。」 ^601b14

世尊告曰：「比丘！云何解之？」
朱利槃特報曰：「除者謂之慧，垢者謂之結。」 ^601b23

世尊告曰：「善哉！比丘！
如汝所言，除者是慧，垢者是結。」 ^601b24

爾時，尊者朱利槃特向世尊而說此偈：
　　「今誦此已足，如尊之所說；
　　智慧能除結，不由其餘行。」 ^601b26

世尊告曰：「比丘！如汝所言，以智慧，非由其餘。」 ^601b29

爾時，尊者聞世尊所說，歡喜奉行。
jing:: 
##  13
（一三） ^601c1

聞如是：
一時，佛在舍衛國祇樹給孤獨園。 ^601c2

爾時，世尊告諸比丘：「有此二法，不可敬待，
亦不足愛著，世人所捐棄。
云何為二法？怨憎共會，此不可敬待，亦不足愛著，
世人所捐棄；恩愛別離，不可敬待，亦不足愛著，世人所捐棄。
是謂，比丘！有此二法，世人所不喜，不可敬待。 ^601c3

「比丘！復有二法，世人所不棄。
云何為二法？怨憎別離，世人之所喜；恩愛集一處，
甚可愛敬，世人之所喜。
是謂，比丘！有此二法，世人所喜。 ^601c8

「我今說此怨憎共會、恩愛別離；復說怨憎別離、
恩愛共會，有何義？
有何緣？」 ^601c11

比丘報曰：「世尊諸法之王，唯願世尊與我等說，
諸比丘聞已，當共奉行。」 ^601c13

世尊告曰：「諦聽！善思念之。
吾當為汝分別說之。
諸比丘！此二法由愛興，由愛生，由愛成，
由愛起；當學除其愛，不令使生。
如是，諸比丘！當作是學。」 ^601c15

爾時，諸比丘聞佛所說，歡喜奉行。
增壹阿含經卷第十一
 ^601c18
