
xu:: 
# 序
四阿鋡暮抄序
阿鋡暮者，秦言趣無也。
阿難既出十二部經，又採撮其要逕至道法為四阿鋡暮，與阿毘曇及律並為三藏焉。
身獨學士以為至德未墜於地也。
有阿羅漢，名婆素跋陀，抄其膏腴以為一部，
九品、四十六葉，斥重去複、文約義豐，真可謂經之瓔鬘也。
百行美妙，辯是與非，莫不悉載也。
優奧深富，行之能事畢矣。
有外國沙門，字因提麗，先齎詣前部國，
祕之佩身，不以示人。
其王彌第，求得諷之，遂得布此。
余以壬午之歲八月，東省先師寺廟於鄴寺，
令鳩摩羅佛提執梵，佛念、佛護為譯，僧導、
曇究、僧叡筆受，至冬十一月乃訖。
此歲夏出阿毘曇，冬出此經，一年之中具三藏也，深以自幸。
但恨八九之年始遇斯經，恐韋編未絕不終其業耳。
若加數年，將無大過也。
近勅譯人，直令轉梵為秦，解方言而已，經之文質所不敢易也。
又有懸數懸事，皆訪其人為注其下。
時復以意消息者，為其章。
章注修妬路者，其人注解引經本也。
其有直言修妬路者，引經證，非注解也。
四阿鋡暮抄解第一〔此土篇目題皆在首，
是故道安為斯題〕卷上
author:: 阿羅漢婆素跋陀撰
translator:: 符秦西域三藏鳩摩羅佛提等譯
other:: 
# 第一
 ^1a5

阿鋡暮〔秦言趣無〕前禮善逝、法眾、壞有眾〔禮三尊眾能除結也〕。
當說所欲，略速義說，是故三法當說。 ^1b7

弟子問：說是有三法，說是三法何義？ ^1b8

師答：法依三門〔面也向也〕結句。
是次第作，是故三法想識。 ^1b9

問：三法次第何義？ ^1b10

答：大佛經章繫無數相，婬恚懷味精進因緣食持眾生少智求聖諦，
是輩想當知義、疾知義，三法方便想，分別是次第。
一切是世間所有想、隨所欲想等結，是故想知義三法作。 ^1b11

問：是方便相應說三法。 ^1b15

答：功德、惡、依覺解脫〔修妬路功德一、惡二、依三〕。
功德、惡、依覺解脫，有是句義是根句，是三各各三度、三分。 ^1b16

問：有三分句，初思惟解脫說。
何義是解脫？彼解脫功德、惡、依覺相應。 ^1b18

答：已入不為說是解脫。
世間等生至虫蟻，虫蟻亦求樂，等生謂見食而趣解脫。
樂痛一義，世間少樂相應、樂因緣，不知如樂、
道樂、涅槃樂無病等生也。
以道樂有不知，是所欲。
若所欲，不是為說。
已入道不為說，如小兒問何者眼？
即自知眼處。是自知，是不為說。
如是樂世間所欲，是道所欲，是故說道義作無惡。 ^1b19

問：是何功德覺樂解脫有？
若爾者，不可見金見為富也。
有病不可言聞，是故不覺解脫。 ^1b27

答：中間如明燈入壞闇有，不是明燈後有闇。
是智生解脫者，智覺一義。 ^1b28

問：是何法功德，名為眾生深癡。
為色味香？為受、不受、已受？ ^1c1

答：或隨想外，經說是功德：福德、根、無惡。
福德、根、無惡，是三功德清淨法果，我功德想，
是一切三皆入，是當略說。 ^1c2

問：已說是福德根。
無惡是何法？ ^1c5

答：福德：施、戒、分別〔修妬路〕。
復復善事，復簁人惡，是故福。
是三行：施、戒、分別，如是先師說： ^1c6

「常能作福，德所行施〔八字也〕。
眾生之命，命速乎馳〔八字也〕。
若簁消惡，作行之數〔八字也〕。
是故福德，如斯說喻〔八字也。
名首盧。首盧，三十二字偈也〕。」 ^1c9

問：已說福德：施、戒、分別。
是何施名？
答：己身、他受自財、施念俱去所更施，是三行施：
法、食、無畏〔修妬路〕。
法施、食施、無畏施，是三說施也。
是法施，世間出世間章說是法施。
無畏施，八行、三歸命去、五戒。
世尊說：「歸佛去，無量眾生無畏、無妬、無恚、無殺。
餘者如是。」 ^1c12

問：若歸去，見有殺虫，何法無畏護？ ^1c17

答：我不說一切眾生，以邪見癡殺虫，作他財惡，作是三歸去。
不有世間等見得若歸去，無世間等見是不歸去。
是故無量吉。食施，名食為首。
種種他施，與塔為首、香為首〔種種供也〕。
己身受〔二受，己與他也〕、或二受。
是故二功德具足大果報。
是施淨如是，我先師言：根財作、有或念或二作、
有或義作世間吉，是方便淨，施少有大果。
有因緣淨，少俱功德得。 ^1c18

問：是戒何法？ ^1c25

答：戒身口：他受、不壞他、壞增〔修妬路〕。
戒名三相應，相應身口俱起。 ^1c26

問：何法？
答：他受、他不受、增是。
他受名己飢羸，自知不嬈他受。
眾生自知眾生不嬈〔解不殺也〕如是，他財他婦不染取如是
〔雖言受亦不受耳，直分身口不受也〕。
不他受，妄言、兩舌、麁言、不要言，不著他受。
若七枝不嬈他受，種種貧窮為力助他受二共想。
福增續如從今，如殺生不作發意，中間增多相應。
如出財得報意，善生覺受。
如種穀，枝葉增至得果。
如是連續至睡眠增多，是故增是戒。 ^1c27

問：是分別何法？
答：分別禪無量無色〔修妬路〕。
分別是善行，是故分別。
如麻油花合，行分別。
如王求，如等求王果，得有是求行。
淨果相應，有分別。
是禪思惟義是四行。 ^2a7

問：是何法？
答：禪，婬行愛樂痛苦痛止〔修妬路〕。
是四禪，初婬不善行止，善因緣繫意住，離婬說。
二自行說，自行自覺少，鈴聲欲止，是故無行是自行止婬，前已說也。
愛止三愛意歡喜如泉踊躍，是無〔三禪無〕
婬行止、增止、苦痛樂痛止，樂痛樂身意無逼
〔樂痛止也〕苦。外是彼無婬行愛，樂痛苦痛止，是四禪。 ^2a10

問：是為無量何法？
答：無量者，慈悲喜護〔修妬路〕，是四無量想。
眾生無量、彼受因緣是無量、不是善能量，是故無量。
是慈，名一切眾生愛，謂意行一切眾生，
敏是身，念是慈等已。
悲，苦惱眾生愛、自身愛。
喜，樂念眾生，共繫喜。
護，無所作，眾生他非法忍。
若是眾生作是相違見因緣，是故過忍護。
已說無量。 ^2a18

問：何法無色？
答：無色，虛空、識、無所有、有想無想處〔修妬路〕。
處者依義也。眾生是四分處，空色助、色惡見助，是故意無染。
虛空因緣，意一定虛空，共繫想彼虛空處。
如何故虛空依？為有識。
是故識因緣行識處，是亦依。
無依解脫，謂無所作，是無所有處想。
見惡相滅、見恐，一意有想無想處，是無色界。
觀空已說，已說無色分別說。
是一切福德說。 ^2a25

問：是根何法？
答：根無慳、無恚、無癡〔修妬路〕。
無慳、無恚、無癡，是三事根相。 ^2b4

問：是誰根？
答：非前功德說也。
是故一切解脫入法。
是根如相應說，當使相應：一大、二相應〔癡大恚慳入〕。
如無慳施、無恚戒、無癡分別。
復無慳食施、無恚無恐施、無癡法施。
復無慳無嬈他、無恚不嬈他、無癡增益，如是三戒。
復無慳禪根、無恚無量、無癡無色，如是三分別。
復無慳聖事、無恚忍、無癡聞，如是無惡根。
如是一切善行根。
如是無慳名所作行念不取無所為、無恚名恚滅助、無癡名無明無智滅助。
是故根。 ^2b5

問：是無惡何法說？
答：無惡：忍、聞、聖分〔修妬路〕。
忍、聞、聖分，是三無惡說。
無惡俗數義，隨想所作，或不恐畏惡。
世尊已說無惡極行者言：「是忍苦增，惡力自下無恚忍。」
〔修妬路〕忍苦增力，惡力加數苦，增力無惡，惡力自下。
厭苦是忍義。增力加無惡，不增力能，不能為說。
唯當恐畏眾生惡發，謂增無惡是忍。
小人來力加自下，足能報而不報是。
自下是眾生過，行過當忍，是義當說。
苦寒暑飢、渴風煖起〔修妬路〕。
苦名如增事。是二事起身惱不無意眾生，惡眾生因緣惡說。
是故二依〔外內〕謂逼身，是當忍。
是忍。 ^2b15

問：已說忍。云何聞？
答：聞修妬路、阿毘曇、鼻奈耶〔修妬路三藏也〕。
聞名謂婬恚癡盡。
等有是聞，餘者非聞。
是三藏：修妬路、阿毘曇、鼻奈耶。
是修妬路名謂一切智說、佛所可者，著斷現、
四聖諦現，明無內無外解脫。
阿毘曇名謂修妬路所有顯示相應章。
鼻奈耶名無行無命清淨說。
是三行，聞是增，貪婬止鼻奈耶、恚止阿毘曇。
阿毘曇行，所作覺說，是故恚薄。
恚起犯戒枝，地獄。
有癡止〔修妬路〕因緣。
說是一切聞。 ^2b27

問：云何聖分？
答：聖分，等善知識、思惟、得〔修妬路〕。
等善知識、等思惟、等得，是三聖分。
聖分，無敢說惡義。
是善知識所欲助、善、力，師弟子伴〔修妬路〕
謂所欲助、善、力謂彼善知識、彼三師弟子伴。 ^2c8

問：云何助師？云何善弟子？
云何力伴？如數說。 ^2c12

答：如是說已知差別。
助、善、力是善知識相。
彼師弟子伴知說是增助善，二有是枝。
彼或相助不善、助覺不力說，如父無足、年高父子。
或有力不善，念欲助善、不助不善處〔助不助二也〕，
如末迦蘭富蘭〔六師之二〕。
或欲無助善力，如一切明知醫，前有怨，知病不救。
若是三相等具，是善知識。
或師過、或弟子過、或伴過，是故三相相應是善知識。 ^2c13

問：是何法思惟？
答：思惟：息、覺精進、護想所行〔修妬路〕。
息覺、精進、護想以為面，是無作。
彼息名意亂，定彼相像。
覺精進，意懈怠念，教不亂。
護等得等相應。如御車馬，遲則策之，牛奔則抑之。
等行是護，當如是觀意，無量內入一護一，
皆有緣眾生前相應，是意等得護。 ^2c21

問：何所說，若護之意即奔則抑之、若意遲則策之等得護？ ^2c27

答：我前不說是等思惟耶！
如等思惟，如恐怖時相應行數；若異者，無等思惟也。
是故思惟。 ^2c28

問：是得云何？
答：得等具方便果〔修妬路〕。
方便定入無外供養，是相應入等具方便果。 ^3a2

問：何誰等具？
答：如說解脫。 ^3a4

問：是何等具名？
答：等具：等書〔等者書文字曰等也。
沙門具十二法為等具也〕、根斷、近禪〔修妬路〕。
等聚是善行，是故等具，如種等具。
種等具是枝義。是等具三行：等書、根斷、近禪。 ^3a5

問：彼等書名何法？
答：等書，五納阿練茹比丘行〔修妬路〕，具足等書等書。
等書增是義。二象作：工師能畫；彼巧匠作鑿刻石木、削治作像。
書作經作畫作，彼像二行作：巧師所作能耐風雨；彼雖好不能耐。
如是二人：道人、白衣。
彼道人，念棄親屬、所作棄，如巧師也。
彼白衣，妻子奴婢，如畫師所作。
彼白衣展轉愛樂，彼愛別離憂喜恐鬪諍為首，
非法而破壞，作經像無堅、有非道人。
世尊說：「如孔雀、好青項鳥，飛行不如野鴈步。
如是白衣不似比丘。」
牟尼〔亦比丘也〕坐空野禪，是書也。
五納阿練若作比丘行，是三頭陀功德十二根有，
是餘九眷屬，各當別說。
世尊酸陀梨所將難陀為說三功德：「何時卿難陀！
得見汝〔八字〕無事而麁服衣納五〔八字〕；
彼信施之而無所染〔八字〕；遠婬欲行能離其嶮。」
〔八字，首盧〕是故知根有是三功德及餘四利。
起衣、乞食、床臥有利。
彼衣利，持五納為說。
乞食利，教乞利、床臥利，為說阿練行。
是功德具壞有利等書。
或二行入：貢高入、自歎入。
彼衣、乞食、床臥利也。
入貢高是三功德息，一助止去貢高是得樂，為說頭陀功德。 ^3a9

問：云何五納？
答：五納，三衣、取、得〔不擇好惡也。
修妬路〕。五納，彼常住，是故五納。
五納分是五納。彼五納三枝具足滿。
有三衣為面首，是修妬路義。 ^3b1

問：若五納三事、九頭陀功德，有如是等
〔修妬路〕相違。彼丘塚道路弊壞衣被，得著被三衣：
僧伽梨、欝怛羅僧、安陀羅婆 #CB02242;。
彼或有我持三衣，最好利壞。
即由利便亂。若不多最好，求二利：最利多利。
如或有人求最好女人二、不求好千。
如是多利。持三衣止最好利生。
是世尊：「我持三衣，一一割截持。
六衣：劫貝、四#CB01443;、系布、
傍渠〔麻布〕、阿鞞駏、蒖麻〔#CB01442;布，庫打反〕。
是輩六，遇得便著，割碎持。」
是故義不最好，作不得惡，是名無好。
彼如是三衣持，名不求好。
若眾許、若白衣許床臥坐，見餘好而坐彼。
如遇得作說。如坐好因緣，得是當坐。
若上座命，是隨遇。
如是具足滿五納。 ^3b3

問：是阿練茹何法？
答：阿練者，坐樹下、露坐、常坐常住〔修妬路〕。
我常當坐樹下、我常當露坐、我常當坐
〔三坐也〕，是阿練茹具足，滿阿練茹行，是故阿練茹。
阿練茹分，是故阿練茹。
是四床臥利，助彼喜信作講堂，柔軟褥作樂想知，為分別說。
世尊：「我是不相像，棄家他舍著；棄講堂上，取阿練若行。」
如是阿練若行。作屈坻、作平屋，意欲作是二。
是世尊：「我是非阿練茹，行平屋事。
如捨馬如乘驢。是故當坐樹下。」
棄惡樹而樂好樹，樂利果好花樹樂，彼世尊教露坐，
用是為男女所欲、婆羅門所樂。
為露坐已，利不生彼，如是露坐苦行。
作大床臥，至日出棄，思惟念眠。
是故我世尊：「我是非清淨，如截耳欲著交露璫，是故當坐。」
彼坐草蓐，結跏趺坐，世間所有遍思惟自行。
行如是，為具足滿阿練茹行。 ^3b17

問：何法乞食名？
答：乞食，一坐後無食〔無貯〕。
在丘塚間〔修妬路〕二行學道僧住處得，及乞食。
彼住處得食，名謂信家日日來具足食施。
或恐來為勞，外為立僧園堂，作已即中辦具與食。
乞食謂家家少多得乞食。
是乞食若違二，非法行。
彼一處食欲得食，檀越施我當食，作如是意於食樂著。
世尊示行乞食。彼乞食來數數食，至于時，如是不得思惟。
彼世尊制一食： ^3c4

「若如有人〔四字〕計常〔二字〕，思念有慕〔四字〕；
得漿飯食〔四字〕知節〔二字〕，能自抑寤〔四字〕。」
是得彼一坐食，復索好飲。
佛聽飲。大得種種飲，不能思惟。
是世尊：「我用是為？
棄斯飲。渴，水亦得止。
是後食止。」彼如是一坐食，棄後澡浴塗身嚴飾其身。
彼世尊：「我亦是食想貢高。
食長身極供養之要，當壞盡捐丘塚間。」
是故教丘塚間見丘塚間食所化，復彼丘塚間虫半消，
膖脹欲壞爛脂血流漫骨髓，千身骨交亂。
見已貢高止。如是比丘行具足滿。
有是為等書。 ^3c12

問：何法是根斷？
答：根斷，不可強止、自制、不染有〔修妬路〕，根斷。
是根斷：不可強止、自制、不染有。 ^3c22

問：是誰不可強止？
答：根起不可止。根不可止，如斷馬水穀，若不護根不可斷。
多與水草腹滿，馬不能行。
若不隨時，根不可強止，如瞎者亦當離婬，是故不可強止。
知行界所不受，等思惟可護。
或先師說根界去想，受棄不能至界，謂受自棄不染近，
謂相似女人像，最好如見母見根。
是三根斷。 ^3c24

問：是近禪何法？
答：近禪，忍無想〔修妬路〕等近思惟，是故近禪。
前說解脫。 ^4a2

問：如前說四禪，何故說是？
答：彼世間、出世間解脫，得是行必定解脫。
是輩中間聖諦可得。
如人度空野地，見園宅菓樹花實，彼意必定為不復飢餓、為近城郭。
如思因緣為曠野地，婬怒癡為勞，善知識將導思惟，
疾行陰界處，無常無我苦所有觀。
若欲是有忍〔三忍〕。
增思惟不動，如夢中見樂、見其形像。
苦時相見是想增，世間最好法。
世尊想如是，是禪。
行其中間覺見喜，見聖諦。
時婆素跋陀三法解脫度。
初說#CB02242;未都〔盡也，天竺品題皆在品後也〕。
other:: 
# 第二
四阿鋡暮抄解第二〔功德之第九名得，得之第二也〕 ^4a4

問：何法是方便名？
答：方便，戒、憂簸笞〔息也〕、智〔修妬路〕。
方便是道義，謂是解脫為首。
是方便，三揵度：戒、息、智。 ^4a15

問：何故重說戒？
答我不前說戒有二：世間、出世間也。
彼世間說，是出世間說。
彼戒行為義。 ^4a18

問：彼何法？
答：戒等口、行、命〔修妬路〕。
等口、等行、等命，是三揵度戒。
彼等口：妄言、兩舌、麁言、不要言行離及餘言，是等口。
等行名殺、盜、婬行離，及餘事等行。
等命名比丘乞食住食，乞食衣床臥病醫藥自受是；餘邪命。
優婆塞離五事，彼刀、毒、酒、肉、眾生〔不賣〕是等命。 ^4a21

問：是息何法？
答：息，精進、念、定〔修妬路〕。
具足滅息，若婬怒癡止，息彼為首〔面也向也〕。
住是息是三：精進、念、定。
彼精進名勤力，是義精進。
如是說勤力說有。
若能行去解脫，是故精進。 ^4a27

問：是何法？
答：精進，信、行、不捨〔修妬路〕。
信、行、不捨，是三精進，說彼施一切善行。
是故信何義？一切善法最始，行一切善法最信，
信二人行，是偈彼亦三。 ^4b2

問：何法？
答：信，敬、喜行、得解〔修妬路〕。
是信：敬、喜行、得解。
彼敬名棄濁。濁，人過，恚嫉無羞恥過。
如鳥、水牛猪交亂泉水，是濁說，是惡去得清。
是惡意亂濁說，彼惡棄清。
是敬、憙行、樂解脫，如病病身好食不欲，病差必欲得食。
是恚依不樂聞法，得善知識便樂行，然後彼如是念最好法，
復為說是喜行也。
得解名能持，如人蛇所齧，他功德分別醫呪時，
至意聽如是如是呪語，彼能得差〔功德是醫有德〕。
得解等樂吉利如是。
貪婬為首，蛇齧人，佛世尊愍彼無行，或彼弟子愍為說法。
彼謂法得解不異，彼能婬可息作，不他是得解，是信。 ^4b6

問：行名何等？
答：行，勤起、常、念〔修妬路〕。
勤起、常、念是三行。
彼起謂作善。如鑽下木燥末牛糞而起火，勤數數作。
求索復求索是常。
念，無亂念，一因緣相應。
如火然髮及冠，手但欲救之。
是三勤行。 ^4b18

問：行是不捨何法？
答：不捨，不離、不厭、不轉。
不離、不厭、不轉，是三不捨。
彼不離名不數數勞，緩精進作〔勞，惓也〕。
不厭名久行，中無有果，意不厭。
不轉名中無有果有必當使有，不欲彼謂強行精進，如是棄。
如是三能得果，如道所趣處。 ^4b23

問：已說精進行。是念何法？
答：念身、痛、意、法，內、外、二不忘〔修妬路〕。
內、外、二內外謂不忘，是三念。
彼內念己身依內及餘外、二內外。
或內受陰、界、處。外他受、受不受二。
或三結：內主、外主、二主。
彼內主婬、外主恚，恚他不自恚。
彼有是覺：「婬亦他作。」
是不可義。內染發他，婬內著。
如世尊說，女內女根等見。
是修妬路。癡二相應，彼三結助三是念。
彼身三如上說。如是痛、意、法，如是十二行念。 ^4b29

問：是三昧何法？
答：定，空、無想、無願〔修妬路〕。
空、無想、無願是三三昧。
彼空所有空。 ^4c9

問：多有空，色空、舍空是。
如是何空說？ ^4c10

答：空，我作、所有作二不可見〔修妬路〕。
我作、所有作二不可見是空。 ^4c11

問：何法我作所有作不可見。
謂世尊說：「我本時名坻羅末婆羅門〔我作〕，
見比丘我手是虛空〔所有作也〕。」
是何法？ ^4c12

答：是非。我作、所有作是俗數，謂我陰覺是我作。
不是世尊所入，謂界善是所有作，彼世尊無，謂法印空。
空世間觀行常，彼及是吾我二知得，是故無見是空。 ^4c15

問：是無願，願何法？ ^4c18

答：無願，相應過去當來無作〔修妬路〕。
無願，無立是義。是意三無住：相應、過去、當來。
是一切有為，如說處修妬路說。
過去修妬路，彼有是覺己身泥洹不？
是三受是不？〔三也〕何義一耶餘耶？
涅槃棄身無有因緣，彼覺相應一切思惟滅，是涅槃無盡覺相應。
己身餘不餘不說，是故是彼不說是無願。 ^4c19

問：是無想何法？
答：無想，行、作、俱無想〔修妬路〕。
行、作、俱，謂棄是無想。
略說一切有為棄。
一切行作，謂作是行、謂行是作。
如入無明福無福阿尼署〔末盡〕行作因，
彼有近識持來是行，無明行作一切有為，是棄無想說。
如法印，色想不可得，是說一切彼行作俱想去。
一切是三義說。想知是定。 ^4c25

問：是智何法？ ^5a2

答：智，見、分別、無學地相應〔修妬路〕。
知是智，覺是義，彼三地住：見地、分別地、無學地。
彼現是見。 ^5a3

問：何現？
答：前未見聖地根力覺寶。
分別，行。是說如浣濯極淨衣，本香猶故香。
香是後香，花香極香。
如是見地淨意禪，無量正受增因緣棄，
最好香作，是分別。
無學謂婬怒癡止、不有因緣，是無學地。 ^5a5

問：何見地智？
答：見地，法、觀、未知智〔修妬路〕。
法智、觀智、未知智，如是三見地。
彼法智觀智是義，如醫知癰生熟以刀破，
是後以指撩摩脈所趣向，令不傷脈然後割廣。
如是行者，婬行為苦無常，等無常行入見，苦止結棄。
彼二智斷耶、未斷乎？
如是行發思惟。如欲界無常，如是色界、無色界。
彼已思惟智，色、無色行結棄。
如是見苦婬行，利苦界法智。
如是觀智，如是色無色行未知智，如是習三，婬行利滅。
息是法智，息是觀智〔結正是法智也，分別解脫是觀智〕，
如是色無色行未知智，如是滅三是道。
婬行苦息法智是亦觀智，如是色無色行未知智是道。
是道是十二智，見地廣知〔四諦各三十二〕。 ^5a9

問：是分別地幾智？
答：分別地，相、行、種等知〔修妬路〕。
相智、行智、種智，是三智分別地，如上說。 ^5a22

問：何法相？
答：相，生、住、壞〔修妬路〕。
相名生、住、壞。彼生謂相應住，次第應壞謂破。 ^5a24

問：無說益眾生涅槃數，為是相眾生涅槃？
若彼，為大過，無常數。
若不是彼，是修妬路過。 ^5a25

當如是說，有為相生、住、壞功德增。
是何相功德？當為說我相。
我相異不異？是不說，若異有常、若不異無常，俱過。
不說涅槃無相，是故說益。
樂知有為相如是，謂所說功德增。
何相功德？當為說智是增行，謂是三智已功德是相，是說相。 ^5a27

問：是行？
答：行，無常、苦、無我見〔修妬路〕。
行，遍知是義，是相是行。
知是義，無常陰謂無常，是故苦謂苦，是故會當相應。
無我是行，彼無常不久住，如水泡，苦逼如刺在體。
無我不自由，如假借嚴身是行。 ^5b4

問：是何種？
答：種，氣味、災、得離〔修妬路〕。
種名是氣味、災、是得離。 ^5b8

問：是誰？
答：是有為。彼氣味名染著，災名惡，得離名俱息。
若天人樂氣味，地獄、畜生、餓鬼趣苦災。
福惡等過是得離。
如是見彼等功德惡見得解是種，是分別地智。 ^5b10

問：是何無學地智？
答：無學地，毘署、神通、辯。
明達、神通、辯，是無學地智。 ^5b14

問：何法明達？ ^5b15

答：明達，前世時、生處、漏盡智〔修妬路〕。
前世念智、生處智、漏盡智，明達有為首，是故明達知是義。
彼前世念智所行念，生處智名行果所為智，漏盡智後當說。
若三結：前世、當來世、現在世處。
彼前世處十八見，作前世所作當來世處四十四見，作現在世處見身。
彼知是現在行、過去、當來。
覺前世，念生得前世，不忘生處。
覺後世，不忘。無漏智，盡、無所生智、願智。
我結已盡，是觀盡智不復生，是無所生智。
如醫蛇所嚙，療治破壞毒，是一智；不復病前毒氣，是二。
智如是盡知。無所生智、願智名謂前世念智。
聲聞己身所更念，不他也。
以是智，前願他，亦知是願智。 ^5b16

問：何法神通？
答：神通，飛、徹聽、知他意〔修妬路〕。
能飛是飛，自在是義。
彼六神通彼三：飛、天耳、知他意智。
飛後當說。彼徹聽名前行定，一因緣去大地，
意增聞所知，以是天人趣，聞聲隨其力，
如或遠見或近見，隨眼力，如是如定得。
如是他意智所見眾生、所聞聲，是輩知其意，是思惟知他智。
飛行，虛空、化、聖自在〔修妬路〕。
虛空行自在、化自在、聖自在，是三飛行。
彼飛虛空自在，名能入水、能入地、能不現、
牆屋山無礙、手捫摸日月，如是飛行虛空自在。
化名如鳥馬車人山樹城園河水能現。
聖自在名能住命，化水為酥、眉間放光明。
如是及餘轉增，是飛、是聖說。
飛行、徹聽、知他意，神通。
前世生滅智，謂凡人是五神通。 ^5b28

問：是何法辯？ ^5c12

答：辯，法、義、應、分別方便〔修妬路〕。
覺法方便、覺義方便、應方便、分別方便，是四辯。
彼覺法名句合，覺方便義。
隨彼所有，如火名彼熱，為熱為義，彼不忘也。
應名如是是合，邑是義。
等知分別。方便名隨應，報無違錯不耶。
避是辯，是無學地智廣知。 ^5c13

問：是思惟戒定，學無學者何故彼不三示？ ^5c18

答：不戒戒增益學，殺生棄增、眾生護有，
非阿羅漢，謂是不嬈學。
如是意住，是故不大增說。
知是亦三，如是婆蘇跋陀三法。 ^5c19

次二解脫度說盡。
other:: 
# 第三
四阿鋡暮抄解第三〔上功德之第九名得，得之第三也〕 ^5c22

問：前已說等具方便果是。
彼已說等具方便，是何果名？ ^5c24

答：果，佛、辟支佛、聲聞〔修妬路〕。
佛、辟支佛、聲聞是三果。 ^5c25

問：是誰果？
答：戒息智中聞是說〔修妬路〕。 ^5c26

問：具是說具是道，是何果或道？
答：有餘是果欲，是外無餘是義。
世尊已說無餘般涅槃是義〔修妬路〕，是故無惡。
彼佛名一切結解脫，有十力力事四無所畏，
自由一切佛法得，彼佛無差降戒定慧。
辟支佛名自依，是時無異義，彼不從他說是辟支佛，聲聞從他說。
或二解脫等具，憐愍增、等厭增，彼憐愍增等具，謂時是三耶三菩。
得等厭二己身生，因他彼己身生辟支佛，因他為聲聞。
若謂薩芸、若一切功德具足、一切惡離是等正覺。
辟支佛一切惡棄、功德少，聲聞因他棄惡。 ^5c27

問：云何如佛無中間及餘？
如是聲聞。
答：聲聞棄結、不棄結阿羅漢〔修妬路〕，是聲聞。
聲聞有中間根，因緣信根為首，軟、中、上增可得。
是依聲聞種種一切地。 ^6a9

問：是何法棄結名？
答：棄結，信解脫、見得、身證〔修妬路〕。
信為首，度彼岸是信解脫。
思惟為首，見得三身證彼無量行，當示信解脫：
上道、行、無行般涅槃〔修妬路。
上道，道迹也〕上道、行般涅槃、無行般涅槃，是三信解脫。
彼道名利，彼得至上上道，若跡是道。
彼行般涅槃，名行因緣道息去。
無行般涅槃，名無疾涅槃因緣道。
般涅槃是信解脫說。 ^6a12

問：是見得何法？
答：見得，中間、生般涅槃、已上道〔修妬路〕。
見得是三：中間般涅槃、生般涅槃、上道。
彼中間般涅槃，名此終他生得道中間般涅槃。
如小火迸未墮，中間般涅槃。
生般涅槃，名如迸火墮地滅度，如是生於中間時般涅槃。
上道名如上說。是無色界，知是見得。 ^6a19

問：是何身證名？
答：身證，行、及行、生般涅槃〔修妬路〕。
是已說。 ^6a25

問：何故復說？
答：不復，說界因緣。
欲界解脫、色界解脫、是二一切中間般涅槃棄，不無色界中間有。
復前不解脫，報身證是解脫。
報是解脫後當說。
是棄結說。 ^6a26

問：無棄結何法？
答：無棄結，八、須陀洹、薄地〔修妬路〕。
八、須陀洹、薄地，是三無棄結。 ^6b2

問：何法八名？謂至數說，初得不八，前生後，次第阿羅漢。
是何阿羅漢？ ^6b4

答：如生見知。如人八兒，彼不初是八相應，最後者相應。
彼世尊作功德，是見阿羅漢，大、無餘、結盡。
如是小前前，最小已住，初是八說。
若想隨書定八也。 ^6b5

問：何八名？ ^6b8

答：八，信、思惟、彼增等〔修妬路〕。
是凡人神名。族姓子是等，具有信、思惟。
彼或信增有智慧相應、或智慧增信相應、或俱等法智發。
一牢信軟根、思惟牢信中根、俱牢利根，是三八。
諦見作，信增，七死生有，慧增中間住，有俱依家家。
有如是見地、分別地、乘乘薄地住信增，
斯陀含有智慧增，中間住俱依一死生。
有止住行因緣信增信解脫，有慧增見得，有俱依色行止身證。
有無餘因緣止信增軟根、有慧增中根、有俱依利根。
有是等向上，如初日出。 ^6b9

問：已說是廣八分別生功德網。
是亦不知何，是當說。 ^6b19

答：須陀洹，七死生、家家、中間住〔修妬路〕。
須陀洹名二初果住，求二跡道說是乘。
是故須陀洹，見身疑惑，願失止趣盡去〔惡道滅也〕。
軟根七行天上人界樂，得要當般涅槃。
家家住利根，初果住，分別止因緣牢作行，是家家住般涅槃。
中間住，彼中間，不必家家住般涅槃，彼要七住天人中間二般涅槃。 ^6b20

問：已說須陀洹。是何法薄地住？ ^6b26

答：薄地斯陀含，一死、一生、中間住〔修妬路〕。
婬行因緣薄作，住是薄地。
彼斯陀含，一死、一生、二中間住。
彼一說此終生天上，一還般涅槃。
上分因緣薄。上分因緣名五：色欲、無色欲、
憍慢、奧達吒、無明。
一生一還有來，般涅槃增多。
上彼俱中間住，是不棄結。 ^6b27

問：是阿羅漢何法？
答：阿羅漢利、軟、中根〔修妬路〕。
阿羅漢，供養是義。
彼供養相似，是阿羅漢。 ^6c4

問：何處供養？
答：一切眾生。是三：利根、軟根、中根。 ^6c6

問：是利根何法？
答：利根，住劫、能壞有、無疑法〔修妬路〕。
住劫、能壞有、無疑法，是利根。
知已盡分別，結盡過去住，是故住劫。
盡一切結上增義，求能得過，是故能壞有。
彼有增益義，明達神通辯，無疑法得增，一切難無疑辯。
是利根因緣。 ^6c7

問：是軟根何法？
答：軟根，減法、念、護有〔修妬路〕。
減法、念有、護有，是軟根。
增上去，是故意減，是減法。
減法，不眾生減，分別地減、分別行行是說。
如所說章不誦失，彼不行分別地失。
彼減，痛、事、誦、長行、觀〔遊觀〕是五事減，是亦分別地減。
彼思惟有得阿羅漢，劣行用住為已作念念，
是世間多行種種意，如念人世俗。
如世尊說，衣授〔已念不離〕是念壞命〔用住為也〕，是不護有得。
阿羅漢不欲減，當不念是常大護，如貧人得財守。
是軟根因緣。 ^6c12

問：軟根何等？
答：軟根，慧解脫、盡、不盡解脫報〔修妬路〕。
慧解脫已說，俱分解脫二，盡解脫報、不盡解脫報。
俱分解脫名念解脫、慧解脫。
是二增去義彼義。 ^6c21

問：是何彼解脫名？
答：解脫，婬、色、助滅〔修妬路〕。
欲界、色界、俱助上意住，三界滅，是三行解脫。
解脫結，是故解脫。 ^6c24

問：是何婬助名？ ^6c26

答：婬助中間，色無色想、淨不淨〔修妬路〕。
增已，己身中間，己身亦增。
是義是二：色想、不壞色想，彼中間色不分別。
謂丘塚地色腐爛，肉脫眼潰、腸出不淨，
小便處百虫交亂〔處共同處〕，烏扇髮交亂啄鼻斷，分離手腳頭髑髏。
如是見已，婬結棄發是身謂義，及餘怨鬪諍詐言諂貢高憍慢為首。
有彼，如是念作，謂惡解脫意定。
是中間色想不淨解脫二，自己身內色分別，由定無色住。
如是他身念，是中間離婬想，不淨解脫。
三淨，青赤黃白花衣為首，因緣發意念住無動，
是淨解脫〔觀四色及衣而不著〕。 ^6c27

問：是色助？
答：色助，無色以說〔修妬路〕。
色棄結，發四意住，是有漏。
是色助，福說俱去。 ^7a8

問：是何滅名？
答：識為首，等相應滅，無漏，正受阿羅漢。 ^7a10

二棄結婆素跋陀三法度三#CB00083;末都
〔盡也〕初功德中間說。
other:: 
# 第四
四阿鋡暮抄解第四〔三法初功德已竟。次說第二惡也〕 ^7a11

問：已說廣功德，功德中間三法度。
是何惡名？ ^7a14

答：惡，苦行、愛、無明〔修妬路〕。
苦行、愛、無明，是略說惡當知。
雜惡善行是雜，惡是人愚，謂雜惡念如猪不淨樂。
世間彼前苦行，身口意苦行〔修妬路〕是惡數。
謂初是三：身苦行、口苦行、意苦行。
苦行，惡眾生行是苦行，惡念行苦行。 ^7a15

問：是何身苦行名？ ^7a19

答：身苦行，殺，盜，婬〔修妬路〕謂是身苦行。
是三：殺、盜、婬愚行知。 ^7a20

問：我當知身苦行三。
是何法殺名？ ^7a21

答：殺念、教、行〔修妬路〕。
念、教、行，是三殺說。
如是餘如身苦行。
殺分別三：念、教、行。
彼不與取、婬愚行因緣，知餘口行。 ^7a22

問：有是，是亦不知。
是何法念名？ ^7a24

答：念、欲作、他作喜〔修妬路〕。
念名意覺。是三：欲作、教作、他作喜。
如殺虫，欲殺、教奴殺、他殺稱善，歡喜是念。 ^7a25

問：是教何法？
答：教處、使作、聽〔修妬路〕。
教處、使作、聽，是三教。
彼處，處名。 ^7a27

問曰：是羊以是為首，妄語富人欲食是教殺處。
使作名如王處，如殺是輩罔殺。
聽之名，如或處貴來。
問：「我有怨家嬈我，我當報怨。」
答：「聽。」是三處作。 ^7a28

問：是行何法？
答：殺行，他眾生眾生想、捨、斷命〔修妬路〕。
殺行，作是義殺，受知處分，別聽口意，苦行知。
彼他眾生想、捨他、命斷〔捨去便治〕是三殺作。
具足有何義？醫雖善意病腫割之，當割時死，非是醫殺生。
彼不捨，如是一少〔若不捨，為少一也，具則非殺〕。
是句無有殺生，三無。
如是殺處有。 ^7b3

問：是不與取何法？
答：不與取名他想、彼覺、偷〔修妬路〕。
他有財、他覺〔覺知也，知彼財〕、彼取去。
如是三行相應。不與取有何義〔彼財一、
知是彼財二、持去三〕？
他財、有、取去。非盜覺、自己、作〔覺知也，知識財為舉而無盜心，
如己有也〕如彼是象，相似覺取，非盜。
復他取，無盜覺，無過。
如親田，根花果為首，或取。 ^7b9

問：何法婬愚行？ ^7b14

答：婬愚行，他、法受、行更婬〔修妬路〕。
婬愚行略三：他他取去、法受、行更婬。 ^7b15

問：婬是修妬路根，是何婬愚行作是說？ ^7b16

答：二人，道人、白衣。
彼道人至意，說無婬惡行〔不斷〕，婬愚行無作〔逼人〕。
若婬白衣惡行，須陀洹惡行已，隨趣，謂不爾。
是故婬愚行，謂不淨。
是故二無惡〔道人白衣、斷不斷也〕，修妬路說。 ^7b17

問：何法他他受？
答：他他受，夫、親里、王〔修妬路〕。
夫受、親里受、王受，是一切他他受。
彼謂女人以婬為主，是主是二：至竟、時中間。
彼至竟名如方土家法作主。
時中間名是放法。
婦人初財請，彼未及期，若他墮〔墮，隨也、
更行也〕彼婬愚行。
如是知。親里名父母姊為首，謂小女若無夫慈養之。
王受名謂無夫、無親里，悉屬王為受。
有是王受，是他他受。 ^7b21

問：是法受何法？
答：法受，學、齋、家法〔修妬路〕。
學法彼受，是故學受。
齋法彼，是故齋法受。
家法彼受，是故家法受。
彼聽或前聽，齋後不聽，非法〔夫使受齋而悔行亂〕是法受。
我今受齋，已聽然後若作亂。
彼受齋法住，為非法、家法。
種種因緣三事，一切不得往。
母姊女兒婦為首，如是隨性如是法受。 ^7b28

問：是更婬何法？
答：更婬，捨婦人所生處，更以餘婬男兒、
山持〔修妬路〕。更婬名謂捨婦人所生處，
作餘婬力強婬男兒，行山持行，是更婬。 ^7c5

問：是說不盡。何義更有因緣，餘有婬行結？
何法是中間去？若中間去說，若不是為不盡。 ^7c9

答：說已盡。何義？捨婦人所生處向畜生，
所說婬行餘者盡，是故為盡。 ^7c10

問：從何起是非義行？
答：一切貪婬、瞋恚、愚癡〔修妬路〕。
貪、恚、癡等有知。 ^7c12

問：是何一切云何是殺盜婬行？
答：不是說。若是說，不是修妬路行作有，是一切受根修妬路說。
身口苦行知，意苦行別當說。 ^7c14

問何法是三事相違現？
何義不樂痛一時等有？
恚苦痛、欲婬樂痛。
說行婬是結，是何法恚？ ^7c16

答：我不說貪婬瞋恚愚癡，是前願說。
是中間所作，財著瞋恚起殺。
如是盜恚，發前如是。
彼妹婬，我當報怨，後著如是行婬。
前願是恚，說是等起，是故無過。
如是餘。 ^7c18

問：已說身苦行處，一切貪婬、瞋恚、愚癡說。
如是口行處何法？ ^7c23

答：口苦行，不如、無如〔猶是妄言不妄言耳〕
不要之言〔修妬路〕。
口苦行四，是三繫當現四彼不如、無如、不要言。 ^7c24

問：是何不如名？
答：不如己身、他、義義想，所有取〔修妬路〕。
謂彼不如口苦行，是己義、他義、義義。
己身所有取，所有取名覺。
自下如餘意異說。
知是三義說，己身義、己命義、他義、親義、
義義、種種所作義。
是三世尊己說，是聚去、眷屬去，己因緣、
他因緣，食、所有財等，知無妄言。 ^7c26

問：已說不如口苦行。
是何法無如口苦行？ ^8a3

答：無愛、因緣、俱念相應。
無如名無愛念相應、因緣念相應、俱念相應。
相應名是義。彼無愛念相應麁言，謂無愛念說恚是麁言。
若爾者，無有麁言者，己身念起口苦行餘，世尊亦當麁言。
彼調達念欲度，說彼恚，是故無愛。
念相應麁言如瞎緣，說瞋真誠彼恚，是故無愛念。
口苦行因緣念相應名諦說，因緣、念相應。
兩舌相應，若念相應增生相助，非兩舌。
若爾者，世尊亦當兩舌。
世尊學道為首，欲益已自行說離本，是故念惡。
是故當知俱相應名因緣二作妄言不妄言麁言，亦如是。
是故麁言、兩舌。 ^8a4

問：是不要之語何法？ ^8a15

答：不要語，非時、非諦、非義言〔修妬路〕。
非時言、非諦言、非義言，是三略阿跋度路柘那。
是因緣無量。彼非時言名，如相應時離語因緣，
如時盡具當手授作，吉祥所用，隨所欲中。
或有言：「君！善哉。無常因緣壞法有，後必當衰離。
是婬如是。」彼諦語佛、辟支佛、聲聞所說，非時言。
不要言去不諦言，名謂如諦想無諦說，
如尼揵所說：「薩芸若是我師。」
是故彼想是不要語。
何義？不薩芸若是彼師增。
彼如是想。若說相應義，佛是薩芸若，亦彼妄言。
何義？彼念不是薩芸若。
無義言名如戲笑歌，憂愁為首相應言。
是口苦行。 ^8a16

問：是意苦行何法？
答：意苦行，貪、恚、邪見〔修妬路〕。
念惡行，是故意苦行，是亦三：貪、恚、邪見。
彼貪名他所有欲得。 ^8b1

問：若他所有欲得，貪重說為過。
念內入前已說念、欲、作、他作歡喜。 ^8b3

答：是不重說過。由欲得念，欲得欲作是，此不欲作。
他所有取，是亦由貪，是他財是我有。
如是著意他所有，欲得著是貪。
他所有為首，念相應是貪恚，名嬈他入念恚。 ^8b4

問：是何法邪見名？
答：邪見，行、果相違，無有見〔修妬路〕。
行相違、果相違、無有見，是略三邪見，分別無量因緣。
謂他異取，是邪見略。 ^8b8

問：是何法行相違名？
答：行相違，淨不淨覺、不淨淨覺、俱一覺〔修妬路〕。
行相違，淨不淨覺、不淨淨覺、俱一覺。
彼淨不淨覺，著身口意行不愛去見。
不淨淨覺，不愛愛去。
俱一覺，愛不愛行淨不淨去。 ^8b11

問：是果？
答：以是果說〔修妬路〕。
以是說苦果，說如苦天上、苦涅槃。
如是淨不淨覺，趣樂世間樂。
不淨淨覺樂，或苦趣如是俱。 ^8b15

問：云何無見名？
答：無見，行、果、眾生無有見〔修妬路〕。
行無有見。果無有見。
眾生無有見，是三無有見。
彼行無有見名，如無有與、無有愛、無有善不善行，作是行無有見。
果無有見名，如無有極作不極作行果報，
無有地獄、畜生、餓鬼界、天上去。
眾生無有見名，如無有母無有父、無有眾生化生、無有世間沙門婆羅門。
如是是邪見無量行。
是三意苦行，無量因緣，一切無善作因緣顛倒善，
是本戒去，如是解脫度說知。 ^8b18

婆素跋度三法度二，中間初度說盡。
四阿鋡暮抄解卷上
 ^8b27
