三法度論卷下
translator:: 東晉罽賓三藏瞿曇僧伽提婆譯
pin:: 
#  3 依品
依品第三
問：已說德及惡。云何為依？
答：依者，陰、界、入。陰、界、入者，此三是依，可依故說依。
可依者是立義。眾生於陰、界、入作依，行德及惡，是故當知此是德惡所依。 ^25b6

問：云何為陰？
答：陰者，色、行、知。色、行、知者，此三當知是陰。
陰、積聚、束，同一義。
於中青黃赤白、麁細長短方圓比，當知總是色陰。
於中色者，四大及四大所造可見不可見，是說色陰。
四大及造色者，是二種：可見及不可見。
可見者，謂眼所見。
不可見者，是聲香味細滑。
眼耳鼻舌身及四大。 ^25b9

問：說色者四大及四大造，此中四大尚不知，況復四大造！
云何為四大？ ^25b15

答：大者，地、水、火、風。
此地、水、火、風，假名是大。
是色一一及合，於中堅相地、濕相水、熱相火、動相風。
彼造色者，烟、雲霧、影、闇明、日，五色五情如是比。 ^25b17

問：已說色陰。云何為行？
答：行者，依身、口、心。
此依於身故說依身，依於口故說依口，依於心故說依心。
依身、口、心作行，作有為行故說行。
如佛契經說：「色者有為行，彼復更作，如子復造子。」
如色，當知五陰亦如是。
彼無量種無量合作已，謂之五陰，如穀聚。
行者：福、非福、不動，是三說行。 ^25b21

問：云何為知？
答：知者，痛、想、識。此三是知，亦說道法，以道不相離故。
如世尊說：「若痛者即是知。」 ^25b27

問：云何為痛？
答：痛者，樂、苦、不苦不樂痛。
痛性說痛。痛無所由，痛痛即能痛。
若痛有由者，應有異命。
若即能痛者，應即是命；但痛非命，故痛性是痛。
是分別字者，說此痛三種：樂痛、苦痛、不苦不樂痛。
是各各相緣，緣樂痛有苦痛，緣苦痛有樂痛，緣俱有不苦不樂痛。
如世尊說：「樂痛與苦痛對，苦痛與樂痛對，樂苦痛與不苦不樂痛對。」
對者是怨敵義。 ^25b29

問：云何樂痛？
答：樂者，欲、不惡、無著生。
樂痛者有三種：欲生、不惡生、無著生。
於中欲生者，行五欲悅樂。
不惡生者，不惡名說不增惡。
是行善無欲戒，於戒不悔，意由此悅樂。
無著生者，伏根離五欲，無亂意行禪無量等時悅樂，是說無著生。
無著名不著，於根義亦復說不染。
是說樂痛三種。 ^25c8

問：云何苦痛？ ^25c14

答：苦者，生、老、死。生、老、死者，此三是苦痛。
於中生苦如生癰，老苦如初發癰，死苦如已發癰深入骨節中。
復次生故有一切苦，故曰生苦。
如世尊說：「生故有截手足如是比。」
老苦者色壯力壞故，死苦者愛相別離故。
是謂苦痛。 ^25c15

問：云何不苦不樂痛？
答：不苦不樂者，三界。
若不苦不樂者，當知是三界。
不苦不樂者，障礙於苦樂。
是三界後當說。若使不苦不樂是三界，
制前說苦樂，當知非以樂苦三界。
欲界三痛、色界二樂及不苦不樂、無色界一不苦不樂。
是故不苦不樂當知三界。 ^25c20

問：是痛為何依？ ^25c25

答：樂者多欲所依，苦者多恚所依，不苦不樂者多癡所依。
所以者何？有樂痛無欲，能除欲，如三禪中苦痛。
無恚，如世尊頭痛及傷腳不起恚。
不苦不樂覺第四禪及四無色定，彼中無癡能除癡。
若爾者，隨義可得說。 ^25c26

問：彼從何生？ ^26a1

答：彼業、逼、界，生彼樂痛苦痛不苦不樂痛。
當知從業生、逼生、界生，非自然、非偶爾。 ^26a2

問：業者無量種，此中說何業？ ^26a3

答：業生者，福、非福、不動。
此樂痛、苦痛、不苦不樂痛，從此三業福、
非福、不動中生。如義，樂痛從福生，苦痛從罪生，不苦不樂痛從不動生。
於中福者，能除惡行，是四禪為首。
非福者，是惡行。不動者，第四禪及無色。 ^26a4

問：如前已說福者施戒修，修者即是禪無量及無色。
今云何別說樂痛從福生？ ^26a9

答：別說無咎，以眾多聚故此別說。
禪如所說。與比丘三衣別，與佛護鉢不可以佛護，
亦是比丘故與三衣鉢，而比丘異於佛護者，應與彼衣。
如是修者禪無量無色，福者三禪。
若不分別三禪，於修應有過，眾多聚故。 ^26a11

問：云何逼生？
答：逼生者，己、他、俱。
逼生痛三種：為己、為他、為俱。
逼者二種：為樂、為苦。
於中為己者，如以刀自刺，若後以旃檀藥塗。
為他者，如擊破他頭，復治以藥。
為俱者，如語人使擊破我頭已，復以藥塗。
如是盡當知是謂逼生苦。 ^26a16

問：云何界生？
答：界生者，時、惡、患。
問：界者已說欲、色、無色界。
云何即是耶？ ^26a21

答：此非界者，離眾生，是三種想：時、惡、患。
此界是假想。於中時者，夏、冬、春。
夏、冬、春者，當知此三是時。
夏者澹增長，冬者涎唾增長，春者風增長。
如醫方說時故有樂痛，是謂三時。 ^26a22

問：云何惡？為惡行、愛無明耶？
答不破壞法身，此說壞四大身。 ^26a26

問：云何惡？
答：惡者，風澹涎唾。
此風澹涎唾壞四大身，由是故生痛。 ^26a28

問：云何患？
答：患者，眾生因離患多。
若眾生因離生苦。
牆壁樹山巖崩。因者，因己、他、俱，是謂痛。 ^26a29

問：云何想？
答：想者，有想、無想、無所想觀差別。
想者，說是受形像差別。
此中有想、無想、無所想觀差別，是同一義。
於中有想者俱依，無想者不俱依。
如眾多瓶，或有人說是蜜瓶、是酥瓶，由此想故想。
若無蜜、無酥，是空受空想。
如是聲想比受差別，若遣聲比如是受。
無所想者，此無所有即捨。
復次有欲說有所有是有欲，說解脫處觀已無所有。
復次有想者觀善識處，無想者觀非想非非想處，無所想者觀無所有處。 ^26b2

問：云何識？
答：識者，生，成、不成入。
行名色俱，依緣可得。
識者，異種智，故說識。
種種智故說識。是三種：生、成入、不成入。
依行、依名色、依二緣，可得是三種。
世尊十二緣起中說行緣識，復說名色緣識，復說眼色緣生眼識。
於中種種行造生時，入母胎網俱生識。
是謂行緣生識，即於母胎中漸厚成諸入。
已生識是名色緣識。
復次成入，諍不諍、入定不入定，緣根及根義生識。
是依二緣。緣者是依，不可無依而生識，是謂俱依緣可得。 ^26b12

問：如前已說戒定智。
何以復重說識？ ^26b21

答：依智及所依是二種，此是依、彼是所依。
復次如說戒二種，如是此中亦說二種無咎。 ^26b22

依品第一真度說竟。 ^26b25

問：已說陰。云何界？
答：界者，欲、色、無色界。
欲界、色界、無色界，此三是界。
持是業，故曰界。於中住業，故曰界。
是攝一切眾生，至無餘般涅槃。 ^26b26

問：云何欲界？
答：欲界者，人、天、惡趣。
人、天、惡趣者，此略說欲界。
於中住欲，故說欲界。
持欲，故說欲界。 ^26b29

問：云何為人？
答：人者，男女命根所觀相。
依四洲男根所觀相、女根所觀相。
命根所觀相，當知此一切是人。
是一切亦依四洲。
於中女相謂之女，男相謂之男。 ^26c2

問：命根所觀相非為男女，是以命根別說耶？ ^26c5

答：雖有男女命根所觀相，此中說差別。
不成男者，不在男女根所觀相中，但有命根。
所觀相住膜漸厚有命根，而男女根未成，是謂差別。 ^26c6

問：云何四洲？
答：洲者，閻浮提、弗于逮、瞿耶尼、欝單越，是說四洲。
於中閻浮提所觀相，故說閻浮提。
隨方所觀相三，弗于逮、瞿耶尼、欝單越。
彼壽隨其數，樂具差別有限，展轉有勝。 ^26c10

問：天者，總名二種天：欲生及離欲。
此中云何說天？ ^26c14

答：天者細滑、說、視欲生。
說欲生者，當知不說離欲。
欲生天者三種：細滑欲生、說欲生、視欲生。
說欲生者，化樂天。
彼若染污心於染污心天女共語言，彼於爾時便成欲。
若一染污意者，不成欲，但歡樂。
如此間人捉時歡悅，彼亦如是。
不染污意如母女。
造化妙境界悅樂於欲，故曰化樂天。
視欲生者，他化自在天。
彼若共天女各各染著相視，彼於爾時成欲。
若一染著意不成欲，但歡樂。
如此間人抱時生樂，不染污意。
如見他人，他所化自在故，說他化自在天。 ^26c15

問：是說視欲生天。
云何細滑欲生？ ^26c25

答：細滑欲生者，兩兩、相抱、執手。
細滑欲生天三種：兩兩欲生、抱欲生、執手欲生。
於中兩兩欲生，後當說。
抱欲生者，炎磨天〔炎磨天，晉曰時分天也〕。
彼各各染著意，若抱時便成欲。
一染著者不成欲，但歡悅。
如此間人相抱生樂。
不染著意如他人。
夜時時歡喜說樂，故曰炎磨。 ^26c26

問：云何執手欲生？
答：執手欲生者，兜率哆天。
彼若共天女各各染污意執手，爾時成欲。
一染著不成欲，但歡悅。
如此抱時生樂。無染污意如他人。
自所有境界知足，故說兜率哆。 ^27a3

問：云何兩兩欲生？
答：兩兩欲生者，三十三、四王地，兩兩共事故，曰兩兩欲生。
彼一切欲事，具如前所說。
但分別故，說兩兩欲生天，如此間人。
於中三十三天者，在須彌山頂，彼行欲如人。
四王者處中。地天者，依此地樹山間居，愛樂樂境界。
是一切名天行欲。
如人間無不淨而有氣，居止轉倍上，是謂欲界天。 ^27a7

問：云何惡趣？
答：惡趣者，地獄、畜生、餓鬼，此三是惡趣。
此趣惡，故曰惡趣。
惡者，不可愛，故曰惡趣。 ^27a14

問：云何地獄？
答：地獄者，寒、熱、邊。
地獄：寒地獄、熱地獄、邊地獄。
獄者，不可樂，故曰地獄。
是無量種，今當說。 ^27a16

問：云何寒地獄？ ^27a18

答：寒地獄者，了叫喚、不了叫喚、不叫喚，是三相觀相寒地獄。
了叫喚、不了叫喚、極惡喚呼，故曰叫喚。 ^27a19

問：云何了叫喚？
答：了叫喚者，阿浮陀、泥羅浮陀、阿波跛。
阿浮、泥羅浮陀、阿波跛者，此三是了叫喚。
阿浮陀者，是說數。
如摩竭國十芥子倉，各受二十佉梨，滿中芥子。
假使有人百年取一，猶可盡；阿浮陀地獄，壽不可盡。
二升名一阿勒，四阿勒為一獨籠那，十六獨籠那為一佉梨，
二十佉梨為一倉，如是至十，阿浮陀地獄壽數當知，餘各轉倍。
復次阿浮陀者，似癰，阿浮陀地獄中由寒身中生似癰，故曰阿浮陀。
泥羅浮陀者，不似癰，但舉身風吹脹滿故，說泥羅浮陀。
阿波跛者，為極寒風所吹，剝身皮肉落急戰，
喚阿波跛，故曰阿波跛。
此三種了叫喚。 ^27a21

問：云何不了叫喚？ ^27b4

答：不了叫喚者，阿吒鵂、吒鵂、優鉢羅。
阿吒鵂、吒鵂、優鉢羅，此三是不了叫喚。
於中阿吒鵂、吒鵂者，亦為極寒風所吹，剝身皮肉落。
彼不堪苦，或時大方便喚阿吒鵂、吒鵂。
優鉢羅者，極大寒風吹剝身皮肉落，因罪故自體中生鐵葉纏身，
如優鉢羅華。彼以誹謗賢聖人故，墮優鉢羅地獄，常受如是苦。 ^27b5

問：云何不叫喚？ ^27b11

答：不叫喚者，拘牟陀、須揵緹伽、分陀梨伽、
波曇摩，此四是不叫喚。
而極寒風吹身脹滿，使身如拘牟陀、須揵緹伽、
分陀梨伽、波曇摩，受困苦極呻吟住。
彼以誹謗賢聖人故，墮彼四種地獄，一切時受無量苦。
是一切十寒地獄，處在四洲間，著鐵圍大鐵圍山底，仰向居止在闇中。
寒風壞身體、大火所然，身如燒竹#CB00719;林聲駮駮，
各各相觸生想。亦復有餘眾生於中受苦。
彼一切謗毀賢聖故，受如是苦。
如世尊說偈：
　　「泥羅浮有百千，阿浮陀三十五，
　　是聖惡趣地獄，口及意惡願故。」 ^27b12

是謂寒地獄。
問：云何熱地獄？
答：熱地獄者，有主治、少主治、無主治。
此三相觀相有主治、少主治、無主治。
主治者，是考掠。此多為眾生所治、或不多為所治、
或自治、或由罪自生、或離眾生方便受大苦。 ^27b24

問：云何有主治？
答：有主治者，活、行、黑繩。
活、行、黑繩，此三是有主治。
活地獄者，獄卒以利刀斧解剝剉斬罪眾生，如斬剉羊頭。
皮肉解散已，彼罪緣未盡，以冷風吹還生如故。
復因惡罪，手自然生鐵爪，鋒利猶若刀刃，形如半月。
各各生怨結意：「彼曾逼迫我，今復逼迫。」
由此生恚，更相爴截也，如刈竹#CB00719;。
彼於此間結恨心，死故生彼中。
黑繩地獄者，挓罪人著地，以黑繩絣段段斫截。
彼於此間以刀斫眾生故生彼。
復次以熱赤銅鐵鍱纏身，骨破髓血流出。
彼於此間以鞭杖加眾生，及出家不精進，受著信施衣故生彼。
極大闇冥苦烟熏，倒懸身使吸烟。
彼於此間以烟熏穴居眾生故。
行地獄者，行列罪眾生如屠肆者，截手足耳鼻及頭。
本為屠兒，故受如是苦。
復次熱鐵地、駕鐵火車，獄卒乘之，張眼#CB01421;喚叱叱便走。
彼於此間乘象馬比，驅使疲勞故墮彼中。
婬犯他妻，驅上劍樹自然火然，受如是苦。
是謂有主治地獄。
獄卒者，以行緣故不被火燒，行報者不可思。 ^27b28

問：云何少主治地獄？ ^27c18

答：少主治者，眾合、大哭、鐵檻。
眾合、大哭、鐵檻，此三是少主治地獄。
眾合地獄者，罪眾生畏地獄卒，無量百千走入山間，
入已前後自然生火遮彼，為火前後遮已，
兩兩山自合如磨，由此故血流如河、骨肉爛盡。
彼於此間喜磨眾生為首。
復次火燒大鐵臼，以杵擣百年，彼以罪緣故命不盡。
彼於此間以臼擣殺蚤虱及殛殺故。
大哭地獄者，大鐵山遍火然，四絕無行處。
惡獄卒無慈，瞋恚言：「欲何所趣？」
無事與事，以火燒鐵杵擊破其頭。
彼於此間因苦萬民故生彼中。
鐵檻者，火然鐵地，驅罪眾生使入中熬令熟。
熟已復驅出，為惡狗所食。
食肉盡，風吹使生，還復如故，復已還驅使入。
彼於此間養蠶煮炙故生彼中。
是謂少主治。 ^27c19

問：云何無主治？ ^28a4

答：無主治者，哭、炙、無缺。
哭、炙、無缺者，此三是無主治。
哭地獄者，火熾然鐵似如龜甲，處極狹迮，
各盛在中以鐵蓋覆，受如此極苦。
彼於此間焚燒曠野，及薰燒穴居眾生，故生彼中。
炙地獄者，大鐵山火焰相搏，以鐵鏟鏟之，周匝猗炙。
一面適熟，鏟自然轉反覆顛倒。
彼於此間貫刺殺人，故生彼中。
無缺地獄者，鐵地周匝火然，縱廣百由旬，
四門如城，以銅薄覆上，炎炎相續。
罪眾生在中積聚如薪，炎無罣礙，燋爛其身受苦無缺。
彼於此間殺父母、真人、惡意向佛使血出、
鬪亂眾僧，及作增上十不善業迹，故生彼中。
是謂無主治。 ^28a5

問：云何邊地獄？
答：邊地獄者，所在處水間山間及曠野，
獨一受惡業報，是謂邊地獄。 ^28a17

問：已說地獄。云何畜生？
答：畜生者，陸、水、空行，一切無足、二足、多足。
陸行、水行、空行，此三是畜生。
陸行者，象馬牛羊驢騾駱駝為首。
水行者，魚摩竭失收摩賴為首。
空行者，鳥及蚊蚋為首。
一切無足、二足、多足。
無足者，蛇為首。二足者，鳥為首。
多足者，牛馬蜂及百足為首。
彼一切種種大罪業行，生彼中，是謂畜生。 ^28a19

問：已說畜生。云何餓鬼？
答：餓鬼者，無財、少財、多財。
無財、少財、多財者，此三種是餓鬼。 ^28a26

問：云何無財？ ^28a27

答：無財者，炬、針、臭口。
炬口、針口、臭口，是三種無財。
炬口者，合口猛火炎從口出自燒，如野火燒多羅樹。
彼於此間多行慳貪，故生彼受苦。
針口者，腹大如山谷，咽如針孔，設得豐饒食而不得食。
臭口者，口爛腐臭，如糞廁自噫氣臭，無腹不得食受大苦。
是謂無財。 ^28a28

問：云何少財？
答：少財者，針、臭毛、 #CB01451;。
針毛、臭毛、#CB01451;者，此三種是少財。
彼或時少得不淨物，故說少財。
針毛者，毛極堅長，頭利如針，覆身遍滿自體，
節節相離，行來甚難，毛還自刺。
如利箭射鹿，受極大苦。
或時少得食。臭毛者，毛極臭覆身，更互自刺體，
身臭風發惱生，瞋恚自拔毛，受如此苦。
#CB01451;者，自罪業報生#CB01451;，
還自決破，膿血流出取而食之。
是謂少財。 ^28b5

問：云何多財？
答：多財者，棄、失、大勢。
棄、失、大勢，此三種是多財。
棄者，若宿命施故得殘，彼終身祭祠得，由此故得樂。
失者，街巷四道所遺落者，彼終身得，由此故得樂。
大勢者，夜叉、羅剎、毘舍遮。
夜叉、羅剎、毘舍遮，此三種是大勢。
彼境界如天，宿命福德故，或得妙食，食已無量餓鬼圍繞相見生苦。
如人在獄見親生苦，彼亦如是圍繞生苦。
由此苦故，食化為膿，受如是苦。
是謂大勢。彼畜、人、天形，是餓鬼畜形、人形、
天形，隨其業故。是謂欲界。 ^28b13

問：已說欲界。云何色界？ ^28b22

答：色界者，有喜、無喜、護。
色界者無欲，但由禪除恚故，得妙色如煉真金。
是界有喜、無喜、離苦樂是護。
喜俱樂，故曰有喜。
離喜不喜俱樂，故曰無喜。
是離苦息樂、如馬息駕。 ^28b23

問：云何有喜？
答：有喜者，有覺、無覺、少觀。
俱覺故說有覺，離覺故說無覺，少有觀故說少觀。
樂者，離是說禪。於中有覺者是初禪，無覺者是二禪，少觀者是初中間。
習此禪生色界中。
說眾生為說界，說界為說禪。 ^28b27

問：誰習有觀禪生？
答：有覺者，梵富樓、梵迦夷、梵波產，習有覺禪生彼中。
梵富樓、梵迦夷、梵波產，此三種是有覺。
軟中隨其生。大梵者，由少觀生覺。
觀義前已說。 ^28c3

問：云何無覺？ ^28c6

答：無覺者，少光、無量光、光耀。
覺習無覺喜樂相應禪，是生三種天：少光、
無量光、光耀。此想、或是假想、或因想。
復次少光者，語言時口出少光，光少故說少光。
光多，故說無量光。
淨光無邊，故說光耀。 ^28c7

問：已說有喜。云何無喜？ ^28c11

答：無喜者，少淨、無量淨、遍淨。
覺習無喜樂相應禪，是生三種天。
少淨者，是不多名，此少方便相應禪，生少淨天受樂。
亦少中方便，生無量淨天，上生遍淨天。 ^28c12

問：已說無喜樂。云何護？ ^28c15

答：護相應三種：一有想、二無想、三覺意相應。
彼護者，果實、無想、淨居。
修習護樂相應禪生彼中，故說護。
是三種：果實天、無想天、淨居天。
於中果實者，修習微中上第四禪生果實。
無想者，滅想故生無想。
彼滅痛想識，以無欲想故俱滅，唯有色陰、
行陰，少人生想便死。 ^28c16

問：云何淨居？
答：淨居者，善現、善見、淨。
善現、善見、淨，此三種是淨居。
淨居者，諸煩惱盡居。 ^28c22

問：五淨居地，今何以說三？ ^28c24

答：淨者，無煩、無熱、色究竟。
無煩、無熱、色究竟者，此三是淨相，作經者意欲爾。 ^28c25

問：已說色界。云何無色界？ ^28c26

答：無色者，前修中已說。
彼於是間修習正受，生無色界，是道及果俱說。 ^28c27

依品第二真度說竟。 ^28c29

問：已說陰界。云何為入？
答：入者，細滑、度、解脫入。
細滑入、度入、解脫入，此三是入相。
入者依，如天廟。 ^29a1

問：彼為誰入？
答：德、惡入。於中解脫入者，是德所依。
度入者，是惡所依。
細滑入，俱所依。染污意生惡，淨意生德。 ^29a3

問：云何細滑入？ ^29a5

答：細滑入者，近境界、不近境界、無境界。
細滑入是近境界、不近境界、無境界。
境界者，是緣處。隨其緣行，是彼境界近緣說近境界，
不近緣說不近境界，無緣說無境界。 ^29a6

問：云何近境界？ ^29a9

答：近境界者，鼻、舌、身入。
鼻入、舌入、身入，是三近境界。
香至鼻聞、不至不聞。
雖有華極遠，但香離華來至鼻聞。
香者性色，是以因北風，香至南不至北，是以香離華來至鼻聞。
味亦如是，著舌知味，不從器、不從手。
細滑亦如是。身根所覺是八種，堅軟、輕重、
麁澁、寒熱，由彼彼種細滑而後覺。
是故彼三近境界。 ^29a10

問：云何不近境界？ ^29a16

答：不近境界者，眼、耳、意入。
眼入、耳入、意入，是三不近境界。 ^29a17

問：眼亦近見少不逼境界。
耳亦如是，蚊在耳中亦聞聲。
意是無色。云何知不近境界？
答：以是故說不近境界，若不逼則受境界。 ^29a18

問：不近境界為齊幾何？ ^29a21

答：此中無齊限。或有四十千由旬見日月，或不見。
或一由旬見色，或十里，隨其根力。
以是故說不近境界，不說遠。
但不逼受境界，非以物至見處見，離而後見。
耳亦如是，非以逼近故得聞，蚊雖在耳中不至聞處，此亦隨其根力聞聲。
意者無色，彼無近遠，是以說不近境界，不說遠。 ^29a22

問：云何無境界？
答：無境界者，外已受、他受及不受。
外者無境界，色聲香味細滑法，於此法中假名外。
是已受、他受及不受，此無境界，但為他境界。
此五境界無緣，而他所緣法當分別，是亦多無境界，故說無境界。 ^29a28

問已說細滑入。云何度入？
答：度入者，一處因、不正因、無因說。
一處因說、不正因說、無因說，此三義無量，而略說是三度入。
於中一處因者，說言如因陀羅幢，眾人所舉來。
於中一說者，調達持來。
彼亦在中，但非獨調達，於此事應說眾而說一。
一處因說亦如是，三事合成義，或宿命業、
或現所作、或由他因，如是三事成，義唯說一。
不正因說者，言如此因陀羅幢，有人說非一人所持來亦非二。
此中雖有因，但不正。
無因說者，言如是因陀羅幢，無所因而來。 ^29b4

問：云何一處因？
答：一處者，業自他功夫。
一說已所作者有二種：或宿命所作、或現所作。
於中若宿命所作者是名業。
或復有說天作者。
如是三種成義，如前說。
如是三種義，或說業者、或說功夫、或說他恩。
一處者唯說業，彼負他功夫，不知恩義，不可與從事。
若我本所作，求以不求會當自得。
一處說者有如是咎。 ^29b14

問：云何不正因？
答：不正因說者，眾生、法、俱根因想說。
不正因說三種：眾生、法、俱眾生及法根因想。
好惡眾生所作，或復說法所作，或說眾生及法所作，是不正因說三種。
但非眾生作、非法作、亦非俱。 ^29b21

問：云何眾生根因想？
答：眾生者，梵、伊攝披羅、謂駛耨說。
說者，眾生作世間。
梵造化主、伊攝披羅造化主、謂駛耨造化主，無慧者謂爾。
言梵造化者，說梵天造虛空，虛空造風，
風造水地，水地造丘山草木，如是有世間。
彼一切有過。所以者何？
若梵天造空及地者，彼住何處造此空及地？
若即住中造者，是義不然。
如是有過。伊攝披羅，謂駛耨亦如是。 ^29b26

問：云何法？ ^29c4

答：法者，時、氣、自然作。
時作、氣作、自然作，此三說法根因。
於中言時者：
　　「時節生一切，一切時節熟，
　　一切時所壞，一切世時作。」 ^29c5

此說有咎。如前一處說中，可求者不求、
若不可求求得者，是時作，行非作。
莫言有過。所以者何？
時者空，若空，造物者義不然。
如是皆有過。
　　「氣亦不能造，氣者無有情，
　　是謂事無事，氣無有此念。
　　自然亦如是，
　　自然若生，非自然義。」 ^29c9

若無者非因。若無因生，一切生亦如是，自然何差降？
若有常者，彼何咎？
非有常敗壞如是比過。
莫言有咎。 ^29c17

問：云何無因？
答：無因者，性、偶、無。
說無因者，是三種說：性說、偶說、無說。
性者，言萬物性中生，非因他。
所以者何？如棘刺利，無能利者，如是一切。
說偶者，言萬物偶生。
如大水泉原，草墮中合在一處，說偶爾。
彼偶風來，或吹東西南北。
萬物生亦如是。說無者，言審爾此中無所有，云何生？
由何生？何處生？此非有所有。
彼一切有咎。所以者何？
若萬物性應生者，生萌牙時，不須作田業，亦不須溉灌。
若無此事，萌牙終不生。
是以萬物非性所生。
如是一一當止。 ^29c19

問：已說度入。云何解脫入？ ^29c29

答：解脫入者，想、禪、博聞。
想、禪、博聞，此三是解脫入。
解脫者，滅惡彼解脫。
此三入，依是得解脫。
想者是緣義，依此佛，辟支佛，聲聞得解脫。
禪者，如第一品已說，當觀此義，亦依彼得解脫。 ^30a1

問：云何博聞？
答：博聞者，說、聽、誦。
說者，說如所聽。聽者，聽如所說。
誦者，如所聞誦。 ^30a5

問：博聞者，前多聞已說契經、阿毘曇、律。
此中有何異，復說說、聽、誦？ ^30a7

答：前三種多聞，應三種受：說時受、聽時受、誦時受。
世尊弟子四種：有真諦處成、有施處成、
有止處成、有慧處成。
彼是方便聽真諦，故得解脫。
施處說止、止處從禪、慧處從誦，是謂解脫處。
此三法度，正觀無罣礙，意欲令見其真，漸次得是解脫。
得解脫故，慧者學世尊法。 ^30a8

依品第三真度說竟。
三法度論卷下
 ^30a15
