
jing:: 佛說漏分布經〔出《中阿含》令劫意〕
translator:: 後漢三藏安世高譯
聞如是：
一時，佛在拘留國行治處名為法。
時，拘留國人會在。
時，佛告：「諸比丘！」比丘應：「唯然。」
比丘從佛聞。佛便告如是：「比丘聽。
當為說法，上起亦利、中起亦利、遍竟亦利，
有利有方便，具足現意行。
當為聽真，諦受為念聽說。」
比丘應：「唯如是。」比丘便從佛聞。
便說是：「比丘！當知漏，亦當知漏從本有，
亦當知從漏受殃，亦當知漏分布，亦當知漏盡，亦當知受何行令漏畢。 ^851c1

「比丘！當知痛，亦當知痛從本有，亦當知從痛受殃，
亦當知痛分布，亦當知痛盡，亦當知受何行令痛畢。 ^851c10

「比丘！當知思想，亦當知思想從本有，亦當知從思想受殃，
亦當知思想分布，亦當知思想盡，亦當知受何行令思想畢。 ^851c13

「比丘！當知愛欲，亦當知愛欲從本有，亦當知從愛欲受殃，
亦當知愛欲分布，亦當知愛欲盡，亦當知受何行令愛欲畢。 ^851c16

「比丘！當知行，亦當知行從本有，亦當知從行受殃，
亦當知行分布，亦當知行盡，亦當知受何行令行畢。 ^851c19

「比丘！當知苦，亦當知苦從本有，亦當知從苦受殃，
亦當知苦分布，亦當知苦盡，亦當知受何行令苦畢。 ^851c22

「比丘！當知漏，亦當知漏從本有，亦當知從漏受殃，
亦當知漏分布，亦當知漏盡，亦當知受何行令漏畢。 ^851c25

「何等為當知漏？謂有三漏：一為欲漏，二為有漏，
三為癡漏；如是為知漏。 ^851c28

「何等為當知漏從本有？
謂癡為漏本，從是本有；如是為知漏從本有。 ^852a1

「何等為當知從漏受殃？
謂從癡行漏，所行如從，殃亦如行受，或墮好處或墮惡處；如是為知從漏受殃。 ^852a3

「何等為當知漏分布？
謂墮地獄是為行異，或墮畜生是為行異，
或墮餓鬼是為行異，或墮天上是為行異，
或墮人中是為行異；如是為知漏分布。 ^852a6

「何等為當知漏盡？
謂癡已盡，漏便盡、如便盡；如是為知漏盡。 ^852a10

「何等為當知受行令漏畢？
謂是八種道行：一為直見，二為直更，三為直語，
四為直行，五為直業，六為直方便，七為直念，
八為直定；如是為知受行令漏畢。
若諸比丘！比丘已知漏如是，知漏從本有如是，
知從漏受殃如是，知漏分布如是，知漏盡如是，
知受行令漏畢如是，是名為比丘悔厭世間，
行清淨，得道令漏盡畢。 ^852a12

「比丘！當知痛，亦當知痛從本有，亦當知從痛受殃，
亦當知痛分布，亦當知痛盡，亦當知受何行令痛畢。 ^852a20

「何等為當知痛？謂有三痛：一為樂痛，二為苦痛，
三為亦不樂亦不苦痛；如是為知痛。 ^852a23

「何等為當知痛從本有？
謂本思望；如是為知痛從本有。 ^852a25

「何等為當知從痛受殃？
謂有所思，更是為苦；如是為知從痛受殃。 ^852a27

「何等為當知痛分布？
在比丘！比丘樂痛更，樂痛更知；苦痛更，
苦痛更知；不樂不苦痛更，不樂不苦痛更知；
樂痛身更，樂痛身更知；苦痛身更，苦痛身更知；
不樂不苦痛身更，不樂不苦痛身更知；
樂痛念更，樂痛念更知；苦痛念更，苦痛念更知；
不樂不苦痛念更，不樂不苦痛念更知；
樂痛望得，樂痛望得知；苦痛望得，苦痛望得知；
不樂不苦痛望得，不樂不苦痛望得知；
樂痛不望得，樂痛不望得知；苦痛不望得，
苦痛不望得知；不樂不苦痛不望得，不樂不苦痛不望得知。
樂痛家中居，樂痛家中居知；苦痛家中居，
苦痛家中居知；不樂不苦痛家中居，不樂不苦痛家中居知；
樂痛離家中居，樂痛離家中居知；苦痛離家中居，
苦痛離家中居知；不樂不苦痛離家中居，
不樂不苦痛離家中居知；如是為知痛分布。 ^852a29

「何等為當知痛盡？
謂念思却，痛便盡；如是為知痛盡。 ^852b17

「何等為當知受行令痛畢？
謂是八種道行：一為直見，二為直更，三為直語，
四為直行，五為直業，六為直方便，七為直念，
八為直定；如是為知受行令痛畢。
若比丘！比丘已知痛如是，知痛從本有如是，
知從痛受殃如是，知痛分布如是，知痛盡如是，
知受行令痛畢如是，名為比丘悔厭世間，
行清淨，得道令痛盡畢。 ^852b19

「比丘！當知思想，亦當知思想從本有，亦當知從思想受殃，
亦當知思想分布，亦當知思想盡，亦當知受何行令思想畢。 ^852b26

「何等為當知思想？
謂有四思想：一為少思想，二為多思想，
三為無有量思想，四為無所有不用思想；如是為知思想。 ^852b28

「何等為當知思想從本有？
謂本為思想；如是為知思想從本有。 ^852c3

「何等為當知從思想受殃？
謂如思想為，如思想行，是名為行；如是為知從思想受殃。 ^852c5

「何等為當知思想分布？
謂色思想為異，聲思想亦異，香思想亦異，
味思想亦異，身更麤細思想亦異；如是為知思想分布。 ^852c7

「何等為當知思想盡？
謂思想已盡，思想便盡；如是為知思想盡。 ^852c10

「何等為當知受行令思想畢？
謂是八種道行：一為直見，二為直更，三為直語，
四為直行，五為直業，六為直方便，七為直念，
八為直定；如是為知受行令思想畢。
若諸比丘！比丘已知思想如是，知思想從本有如是，
知從思想受殃如是，知思想分布如是，
知思想盡如是，知受行令思想畢如是，
是名為比丘悔厭世間，行清淨，得道令思想盡畢。 ^852c12

「比丘！當知愛欲，亦當知愛欲從本有，亦當知從愛欲受殃，
亦當知愛欲分布，亦當知愛欲盡，亦當知受何行令愛欲畢。 ^852c20

「何等為當知愛欲？
謂愛欲為五種欲，得欲、最在心欲、愛色隨意可貪相近。
何等為五？一為眼可色欲，得欲、最在心欲、
愛色隨意可貪相近；二為耳可聲欲，得欲、
最在心欲、愛色隨意可貪相近；三為鼻可香欲，
得欲、最在心欲、愛色隨意可貪相近；四為口得味欲，
得欲、最在心欲、愛色隨意可貪相近；五為身得麤細更知欲，
得欲、最在心欲、愛色隨意可貪相近；如是為知愛欲。 ^852c23

「何等為當知愛欲從本有？
謂本為思；如是為知愛欲從本有。 ^853a3

「何等為當知從愛欲受殃？
若為所愛欲已，生欲望諍待向待，便如殃思待，
便從是致殃隨，或好處或惡處；如是為知從愛欲受殃。 ^853a5

「何等為當知愛欲分布？
謂色愛欲為異，聲愛欲亦異，香愛欲亦異，
味愛欲亦異，身更麤細愛欲亦異；如是為知愛欲分布。 ^853a8

「何等為當知愛欲盡？
謂思已盡，愛便盡；如是為知愛欲盡。 ^853a11

「何等為當知受行令愛欲畢？
謂是八種道行：一為直見，二為直更，三為直語，
四為直行，五為直業，六為直方便，七為直念，
八為直定；如是為知受行令愛欲畢。
若諸比丘！已知愛欲如是，知愛欲從本有如是，
知從愛欲受殃如是，知愛欲分布如是，
知愛欲盡如是，知受行令愛欲畢如是，
是名為比丘悔厭世間，行清淨，得道令愛欲盡畢。 ^853a13

「比丘！當知行，亦當知行從本有，亦當知從行受殃福，
亦當知行分布，亦當知行盡，亦當知受何行令行畢。 ^853a21

「何等為當知行？謂所思念向、不離，是為行；如是為知行。 ^853a24

「何等為當知行從本有？
謂從愛欲有為，從愛行有本；如是為知行從本有。 ^853a26

「何等為當知從行受殃福？
謂有黑行為黑殃，令致墮下；有清白行，
令清白福，行得上上；是為知從行受殃福。 ^853a27

「何等為當知行分布？
謂有黑行，從黑受殃；有清白行，從清白受清白福；
有黑白行，令致黑白殃福；有亦非黑亦非清白行，
令從是受福；行行盡畢，如是為知行分布。 ^853b2

「何等為當知行盡？
謂愛已盡，行便盡；如是為知行盡。 ^853b6

「何等為當知受行令行畢？
謂是八種道行：一為直見，二為直更，三為直語，
四為直行，五為直業，六為直方便，七為直念，
八為直定；如是為知受行令行畢。
若諸比丘！比丘已知行如是，知行從本有如是，
知從行受殃如是，知行分布如是，知行盡如是，
知受行令行畢如是，是名為比丘悔厭世間，
行清淨，得道令行盡畢。 ^853b8

「比丘！當知苦，亦當知苦從本有，亦當知從苦受殃，
亦當知苦分布，亦當知苦盡，亦當知受何行令苦畢。 ^853b16

「何等為當知苦？謂當知生為苦，當知老為苦，
當知病為苦，當知死為苦，當知近不相於為苦，
當知愛別離為苦，當知所求不得為苦，
當知卒五陰為苦；如是為知苦。 ^853b19

「何等為當知苦從本有？
謂本為癡，癡為苦本；如是為知苦從本有。 ^853b23

「何等為當知從苦受殃？
謂癡、未聞經、世間人，已身中更苦痛劇，
劇苦最痛所不可意，應當從是念斷。
為從外求念外有為，依外從求，為有沙門婆羅門，
一言二言三言四言五言百言，持呪祠，
令從是能得解身苦，如是求苦殃或苦殃；如是為知從苦受殃。 ^853b25

「何等為當知苦分布？
謂有苦少受殃久，或有苦少受殃疾解，
或有苦多受殃久，或有苦多受殃疾解；如是為知苦分布。 ^853c2

「何等為當知苦盡？
謂癡已盡，苦便盡；如是為知苦盡。 ^853c5

「何等為當知受行令苦畢？
謂是八種道行：一為直見，二為直更，三為直語，
四為直行，五為直業，六為直方便，七為直念，
八為直定；如是為知受行令苦畢。
若諸比丘！比丘已知苦如是，知苦從本有如是，
知從苦受殃如是，知苦分布如是，知苦盡如是，
知受行令苦畢如是，是名為比丘悔厭世間，
行清淨，得道令苦盡畢。」 ^853c7

佛說如是。比丘受著意，佛所說樂行，從行致清淨無為。
佛說漏分布經
 ^853c14
