
xu:: 
# 序
增壹阿含經序
author:: 晉沙門釋道安撰
四阿含義同，中阿含首以明其旨，不復重序也。
增壹阿含者，比法條貫以數相次也。
數終十，令加其一，故曰增一也；且數數皆增，以增為義也。
其為法也，多錄禁律，繩墨切厲，乃度世檢括也。
外國巖岫之士、江海之人，於四阿含多詠味茲焉。 ^549a5

有外國沙門曇摩難提者，兜佉勒國人也，
齠齓出家，孰與廣聞，誦二阿含，溫故日新，
周行諸國，無土不涉。
以秦建元二十年來詣長安，外國鄉人咸皆善之，武威太守趙文業求令出焉。
佛念譯傳，曇嵩筆受，歲在甲申夏出，至來年春乃訖，
為四十一卷，分為上下部。
上部二十六卷全無遺忘，下部十五卷失其錄偈也。
余與法和共考正之，僧 #CB01199;、
僧茂助校漏失，四十日乃了。
此年有阿城之役，伐鼓近郊，而正專在斯業之中。
全具二阿含一百卷，鞞婆沙、婆和須蜜、
僧伽羅剎，傳此五大經。
自法東流，出經之優者也。
四阿含四十應真之所集也，十人撰一部，
題其起盡，為錄偈焉，懼法留世久，遺逸散落也。 ^549a10

斯土前出諸經班班，有其中者，今為二阿含，
各為新錄一卷，全其故目，注其得失，使見經尋之差易也。
合上下部，四百七十二經。
凡諸學士撰此二阿含，其中往往有律語，
外國不通與沙彌、白衣共視也。
而今已後，幸共護之，使與律同，此乃茲邦之急者也。
斯諄諄之誨，幸勿藐藐聽也。
廣見而不知護禁，乃是學士通中創也。
中本起康孟祥出，出大愛道品，乃不知是禁經，
比丘尼法甚慊切真，割而去之，此乃是大鄙可痛恨者也。
此二經有力道士乃能見，當以著心焉，
如其輕忽不以為意者，幸我同志鳴鼓攻之可也。
pin:: 增壹阿含經卷第一
translator:: 東晉#CB00868;賓三藏瞿曇僧伽提婆譯

#  1 序品
序品第一
　　自歸能仁第七仙，演說賢聖無上軌；
　　永在生死長流河，世尊今為度#CB00848;庶。
　　尊長迦葉及眾僧，賢哲阿難無量聞；
　　善逝泥曰供舍利，從拘夷國至摩竭。
　　迦葉端思行四等，此眾生類墜五道；
　　正覺演道今去世，憶尊巧訓懷悲泣。
　　迦葉思惟正法本，云何流布久在世？
　　最尊種種吐言教，總持懷抱不漏失。
　　誰有此力集眾法，在在處處因緣本？
　　今此眾中智慧士，阿難賢善無量聞。
　　即擊揵椎集四部，比丘八萬四千眾，
　　盡得羅漢心解脫，以脫縛著處福田。
　　迦葉哀愍於世故，加憶尊恩過去報；
　　世尊授法付阿難，願布演法長存世。
　　云何次第不失緒？
　三阿僧祇集法寶，
　　使後四部得聞法，已聞便得離眾苦。
　　阿難便辭吾不堪，諸法甚深若干種，
　　豈敢分別如來教，佛法功德無量智！
　　今尊迦葉能堪任，世雄以法付耆舊；
　　大迦葉今為眾人，如來在世請半坐。
　　迦葉報言雖有是，年衰朽老多忘失，
　　汝今總持智慧業，能使法本恒在世。
　　我今有三清淨眼，亦復能知他心智，
　　一切眾生種種類，無有能勝尊阿難。
　　梵天下降及帝釋，護世四王及諸天，
　　彌勒兜術尋來集，菩薩數億不可計。
　　彌勒梵釋及四王，皆悉叉手而啟白：
　　一切諸法佛所印，阿難是我法之器。
　　若使不欲法存者，便為壞敗如來教；
　　願存本要為眾生，得濟危厄度眾難！
　　釋師出世壽極短，肉體雖逝法身在；
　　當令法本不斷絕，阿難勿辭時說法！
　　迦葉最尊及聖眾，彌勒梵釋及四王，
　　哀請阿難時發言，使如來教不滅盡。
　　阿難仁和四等具，意轉入微師子吼，
　　顧眄四部瞻虛空，悲泣揮淚不自勝。
　　便奮光明和顏色，普照眾生如日初；
　　彌勒覩光及釋梵，收捨遲聞無上法。
　　四部寂靜專一心，欲得聞法意不亂；
　　尊長迦葉及聖眾，直視覩顏目不眴。
　　時阿難說經無量，誰能備具為一聚？
　　我今當為作三分，造立十經為一偈。
　　契經一分律二分，阿毘曇經復三分；
　　過去三佛皆三分：　契經、律、法為三藏。
　　契經今當分四段，次名增一、二名中，
　　三名曰長多瓔珞，雜經在後為四分。
　　尊者阿難作是念：　如來法身不敗壞，
　　永存於世不斷絕，天人得聞成道果。
　　或有一法義亦深，難持難誦不可憶；
　　我今當集一法義，一一相從不失緒。
　　亦有二法還就二，三法就三如連珠，
　　四法就四五亦然，五法次六六次七，
　　八法義廣九次第，十法從十至十一；
　　如是法寶終不忘，亦恒處世久存在，
　　於大眾中集此法，即時阿難昇乎座；
　　彌勒稱善快哉說，諸法義合宜配之。
　　更有諸法宜分部，世尊所說各各異；
　　菩薩發意趣大乘，如來說此種種別。
　　人尊說六度無極：　布施、持戒、忍、精進、
　　禪、智慧力如月初，逮度無極覩諸法。
　　諸有勇猛施頭目，身體血肉無所惜，
　　妻妾國財及男女，此名檀度不應棄。
　　戒度無極如金剛，不毀不犯無漏失，
　　持心護戒如坏瓶，此名戒度不應棄。
　　或有人來截手足，不起瞋恚忍力強，
　　如海含容無增減，此名忍度不應棄。
　　諸有造作善惡行，身口意三無厭足，
　　妨人諸行不至道，此名進度不應棄。
　　諸有坐禪出入息，心意堅固無亂念，
　　正使地動身不傾，此名禪度不應棄。
　　以智慧力知塵數，劫數兆載不可稱，
　　書#CB00562;業聚意不亂，此名智度不應棄。
　　諸法甚深論空理，難明難了不可觀，
　　將來後進懷狐疑，此菩薩德不應棄。
　　阿難自陳有是念：　菩薩之行愚不信，
　　除諸羅漢信解脫，爾乃有信無猶豫。
　　四部之眾發道意，及諸一切眾生類；
　　彼有牢信不狐疑，集此諸法為一分。
　　彌勒稱善快哉說，發趣大乘意甚廣；
　　或有諸法斷結使，或有諸法成道果。
　　阿難說曰此云何？
　我見如來演此法，
　　亦有不從如來聞，此法豈非當有疑？
　　設我言見此義非，於將來眾便有虛；
　　今稱諸經聞如是，佛處所在城國土，
　　波羅捺國初說法，摩竭國降三迦葉；
　　釋翅、拘薩、迦尸國，瞻波、句留、毘舍離。
　　天宮、龍宮、阿須倫，乾沓和等拘尸城；
　　正使不得說經處，當稱原本在舍衛。
　　吾所從聞一時事，佛在舍衛及弟子，
　　祇桓精舍修善業，孤獨長者所施園。
　　時佛在中告比丘：　當修一法專一心，
　　思惟一法無放逸。
　云何一法？謂念佛，
　　法念、僧念及戒念，施念去相次天念，
　　息念、安般及身念，死念除亂謂十念。
　　此名十念更有十，次後當稱尊弟子；
　　初化拘隣真佛子，最後小者名須拔。
　　以此方便了一法，二從二法三從三，
　　四五六七八九十，十一之法無不了。
　　從一增一至諸法，義豐慧廣不可盡；
　　一一契經義亦深，是故名曰增壹含。
　　今尋一法難明了，難持難曉不可明；
　　比丘自稱功德業，今當稱之尊第一。
　　猶如陶家所造器，隨意所作無狐疑；
　　如是阿含增一法，三乘教化無差別。
　　佛經微妙極甚深，能除結使如流河；
　　然此增一最在上，能淨三眼除三垢。
　　其有專心持增一，便為總持如來藏；
　　正使今身不盡結，後生便得高才智。
　　若有書寫經卷者，繒綵花蓋持供養，
　　此福無量不可計，以此法寶難遇故。
　　說此語時地大動，雨天華香至于膝，
　　諸天在空歎善哉！
　上尊所說盡順宜。
　　契經一藏律二藏，阿毘曇經為三藏；
　　方等大乘義玄邃，及諸契經為雜藏。
　　安處佛語終不異，因緣本末皆隨順；
　　彌勒諸天皆稱善，釋迦文經得久存。
　　彌勒尋起手執華，歡喜持用散阿難；
　　此經真實如來說，使阿難尋道果成。 ^549a23

是時，尊者阿難及梵天將諸梵迦夷天，
皆來會集；化自在天將諸營從，皆來會聚；
他化自在天將諸營從，皆悉來會；兜術天王將諸天之眾，
皆來會聚；豔天將諸營從，悉來會聚；釋提桓因將諸三十三天眾，
悉來集會；提頭賴吒天王將乾沓和等，
悉來會聚；毘留勒叉天王將諸厭鬼，悉來會聚；
毘留跛叉天王將諸龍眾，悉來會聚；毘沙門天王將閱叉、
羅剎眾，悉來會聚。 ^550c15

是時，彌勒大士告賢劫中諸菩薩等：「卿等勸勵諸族姓子、
族姓女，諷誦受持增一尊法，廣演流布，
使天、人奉行。」 ^550c23

說是語時，諸天、世人、乾沓和、阿須倫、伽留羅、
摩睺勒、甄陀羅等，各各白言：「我等盡共擁護是善男子、
善女人，諷誦受持增一尊法，廣演流布，終不中絕。」 ^550c26

時，尊者阿難告優多羅曰：「我今以此增一阿含囑累於汝，
善諷誦讀，莫令漏減，所以者何？
其有輕慢此尊經者，便為墮落為凡夫行。
何以故？此，優多羅，增一阿含，出三十七道品之教，及諸法皆由此生。」 ^550c29

時，大迦葉問阿難曰：「云何，阿難！
增一阿含乃能出生三十七道品之教，及諸法皆由此生？」 ^551a5

阿難報言：「如是，如是，尊者迦葉！
增一阿含出生三十七品，及諸法皆由此生；
且置增一阿含，一偈之中，便出生三十七品及諸法。」 ^551a7

迦葉問言：「何等偈中出生三十七品及諸法？」 ^551a10

時，尊者阿難便說此偈：
　　「諸惡莫作，諸善奉行，自淨其意，
　　是諸佛教。 ^551a11

「所以然者，諸惡莫作，是諸法本，便出生一切善法；
以生善法，心意清淨。
是故，迦葉！諸佛世尊身、口、意行，常修清淨。」 ^551a15

迦葉問曰：「云何，阿難！
增壹阿含獨出生三十七品及諸法，餘四阿含亦復出生乎？」 ^551a17

阿難報言：「且置。迦葉！
四阿含義，一偈之中，盡具足諸佛之教，
及辟支佛、聲聞之教。
所以然者，諸惡莫作，戒具之禁；清白之行，
諸善奉行；心意清淨，自淨其意；除邪顛倒，
是諸佛教，去愚惑想。
云何，迦葉！戒清淨者，意豈不淨乎？
意清淨者，則不顛倒；以無顛倒，愚惑想滅，諸三十七道品果便得成就。
以成道果，豈非諸法乎？」 ^551a19

迦葉問曰：「云何，阿難！
以此增一付授優多羅，不囑累餘比丘一切諸法乎？」 ^551a27

阿難報言：「增一阿含則是諸法，諸法則是增一阿含，一無有二。」 ^551a29

迦葉問曰：「以何等故，以此增一阿含囑累優多羅，不囑累餘比丘乎？」 ^551b1

阿難報曰：「迦葉當知，昔者九十一劫，毘婆尸如來、
至真、等正覺出現於世。
爾時，此優多羅比丘名曰伊俱優多羅，
爾時彼佛以增一之法囑累此人，使諷誦讀。
自此以後三十一劫，次復有佛名式詰如來、
至真、等正覺。爾時，此優多羅比丘名目伽優多羅。
式詰如來復以此法囑累其人，使諷誦讀。
即彼三十一劫中，毘舍婆如來、至真、等正覺，復出於世。
爾時，此優多羅比丘名龍優多羅，復以此法囑累其人，使諷誦讀。 ^551b3

「迦葉當知，此賢劫中有拘留孫如來、至真、
等正覺，出現於世。
爾時，優多羅比丘名雷電優多羅，復以此法囑累其人，使諷誦讀。
此賢劫中次復有佛，名拘那含如來、至真、
等正覺，出現於世。
爾時，優多羅比丘名天優多羅，復以此法囑累其人，使諷誦讀。
此賢劫中次復有佛，名迦葉如來、至真、
等正覺，出現於世。
爾時，優多羅比丘名梵優多羅，復以此法囑累其人，使諷誦讀。 ^551b12

「迦葉當知，今釋迦文如來、至真、等正覺，出現於世。
今此比丘名優多羅，釋迦文佛雖般涅槃，比丘阿難猶存於世。
世尊以法盡以囑累我，我今復以此法授與優多羅。
所以者何？當觀其器，察知原本，然後授法。
何以故？過去時於此賢劫中，拘留孫如來、
至真、等正覺、明行成為、善逝、世間解、無上士、
道法御、天人師，號佛、眾祐，出現於世。
爾時，有王名摩訶提婆，以法治化，未曾阿曲，
壽命極長，端正無雙，世之希有，八萬四千歲中於童子身而自遊戲，
八萬四千歲中以太子身以法治化，八萬四千歲中復以王法治化天下。 ^551b21

「迦葉當知，爾時世尊遊甘梨園中，食後如昔常法中庭經行，
我及侍者，爾時世尊便笑，口出五色光。
我見已，前長跪白世尊曰：『佛不妄笑，願聞本末。
如來、至真、等正覺，終不妄笑。』
爾時，迦葉！佛告我言：『過去世時於此賢劫中，
有如來名拘留孫至真、等正覺，出現於世，復於此處為諸弟子而廣說法。
復次，於此賢劫中，復有拘那含如來、至真、
等正覺，出現於世，爾時彼佛亦於此處而廣說法。
次復，此賢劫中迦葉如來、至真、等正覺，
出現於世，迦葉如來亦於此處而廣說法。』 ^551c4

「爾時，迦葉！我於佛前長跪白佛言：『願令後釋迦文佛亦於此處，
與諸弟子具足說法，此處便為四如來金剛之座，恒不斷絕。』 ^551c15

「爾時，迦葉！釋迦文佛於彼坐，便告我言：『阿難！
昔者此坐，賢劫之中有王出世，名摩訶提婆。
乃至八萬四千歲以王法教化，訓之以德，
經歷年歲，便告劫比言：「若見我首有白髮者，便時告吾。」
爾時，彼人聞王教令，復經數年，見王首上有白髮生，
便前長跪白大王曰：「大王當知，首上已生白髮。」
時王告彼人言：「捉取金鑷，拔吾白髮，著吾手中。」
爾時，彼人受王教令，便執金鑷，前拔白髮。 ^551c18

「『爾時，大王見白髮已，便說此偈：
　　「『「於今我首上，已生衰耗毛；
　　天使已來至，宜當時出家。 ^551c27

「『「我今已食人中之福，宜當自勉昇天之德，
剃除鬚髮，著三法衣，以信堅固，出家學道，離於眾苦。」 ^552a2

「『爾時，王摩訶提婆便告第一太子，名曰長壽：「卿今知不？
吾首已生白髮，意欲剃除鬚髮，著三法衣，
以信堅固，出家學道，離於眾苦。
汝紹吾位，以法治化，勿令有失，違吾言教，造凡夫行。
所以然者，若有斯人，違吾言者，便為凡夫之行。
凡夫者，長處三塗、八難之中。」
爾時，王摩訶提婆以王之位授太子已，
復以財寶賜與劫比，便於彼處剃除鬚髮，
著三法衣，以信堅固，出家學道，離於眾苦。
於八萬四千歲善修梵行，行四等心，慈、
悲、喜、護，身逝命終，生梵天上。 ^552a4

「『時，長壽王憶父王教，未曾暫捨。
以法治化，無有阿曲，未經旬日，便復得作轉輪聖王，七寶具足。
所謂七寶者，輪寶、象寶、馬寶、珠寶、玉女寶、
典藏寶、典兵寶，是謂七寶。
復有千子，勇猛智慧，能除眾苦，統領四方。 ^552a14

「『時，長壽王以前王法，如上作偈：
　　「『「敬法奉所尊，不忘本恩報；
　　復能崇三業，智者之所貴！」』 ^552a19

「我觀此義已，以此增一阿含授與優多羅比丘。
何以故？一切諸法皆有所由。」 ^552a23

時，尊者阿難告優多羅曰：「汝前作轉輪聖王時，
不失王教，今復以此法而相囑累，不失正教，莫作凡夫之行。
汝今當知，若有違失如來善教者，便墮凡夫地中。
何以故？時，王摩訶提婆不得至竟解脫之地，
未得解脫至安隱處；雖受梵天福報，猶不至究竟；
如來善業，乃名究竟安隱之處，快樂無極，
天、人所敬，必得涅槃。
以是之故，優多羅！
當奉持此法，諷誦讀念：莫令缺漏。」 ^552a24

爾時，阿難便說偈曰：
　　「於法當念故，如來由是生；
　　法興成正覺，辟支羅漢道。
　　法能除眾苦，亦能成果實；
　　念法不離心，今報後亦受。
　　若欲成佛者，猶如釋迦文；
　　受持三藏法，句逗不錯亂。
　　三藏雖難持，義理不可窮；
　　當誦四阿含，便斷天人徑。
　　阿含雖難誦，經義不可盡；
　　戒律勿令失，此是如來寶。
　　禁律亦難持，阿含亦復然；
　　牢持阿毘曇，便降外道術。
　　宣暢阿毘曇，其義亦難持；
　　當誦三阿含，不失經句逗。
　　契經阿毘曇，戒律流布世；
　　天人得奉行，便生安隱處。
　　設無契經法，亦復無戒律；
　　如盲投於冥，何時當見明？
　　以是囑累汝，并及四部眾，
　　當持勿輕慢，於釋迦文尼！」 ^552b4

尊者阿難說是語時，天地六反震動，諸尊神天在虛空中，
手執天華而散尊者阿難上，及散四部之眾。
一切天、龍、鬼神、乾沓和、阿須倫、加留羅、
甄陀羅、摩休勒等，皆懷歡喜而悉歎曰：「善哉！
善哉！尊者阿難！上中下言，悉無不善，於法當恭敬。
誠如所說，諸天、世人無不從法而得成就。
若有行惡，便墮地獄、餓鬼、畜生。」 ^552b26

爾時，尊者阿難於四部眾中而師子吼，
勸一切人，奉行此法。
爾時，座上三萬天、人得法眼淨。
爾時，四部之眾、諸天、世人，聞尊者所說，歡喜奉行。
pin:: 
#  2 十念品
增壹阿含經十念品第二
jing:: 
## 1
（一） ^552c4

聞如是：
一時，佛在舍衛國祇樹給孤獨園。 ^552c9

爾時，世尊告諸比丘：「當修行一法，當廣布一法；
便成神通，去眾亂想，逮沙門果，自致涅槃。
云何為一法？所謂念佛，當善修行，當廣演布，
便成神通，去眾亂想，逮沙門果，自致涅槃。
是故，諸比丘！當修行一法，當廣布一法。
如是，諸比丘！當作是學。」 ^552c10

爾時，諸比丘聞佛所說，歡喜奉行。
jing:: 
##  2
（二） ^552c16

聞如是：
一時，佛在舍衛國祇樹給孤獨園。 ^552c17

爾時，世尊告諸比丘：「當修行一法，當廣布一法；
便成神通，去眾亂想，逮沙門果，自致涅槃。
云何為一法？所謂念法，當善修行，當廣演布，
便成神通，去眾亂想，逮沙門果，自致涅槃。
是故，諸比丘！當修行一法，當廣布一法。
如是，諸比丘！當作是學。」 ^552c18

爾時，諸比丘聞佛所說，歡喜奉行。
jing:: 
##  3
（三） ^552c23

聞如是：
一時，佛在舍衛國祇樹給孤獨園。 ^552c25

爾時，世尊告諸比丘：「當修行一法，當廣布一法；
便成神通，去眾亂想，獲沙門果，自致涅槃。
云何為一法？所謂念眾。
當善修行，當廣演布，便成神通，除眾亂想，
逮沙門果，自致涅槃。
是故，諸比丘！當修行一法，當廣演布一法。
如是，諸比丘！當作是學。」 ^552c26

爾時，諸比丘聞佛所說，歡喜奉行。
jing:: 
##  4
（四） ^553a2

聞如是：
一時，佛在舍衛國祇樹給孤獨園。 ^553a4

爾時，世尊告諸比丘：「當修行一法，當廣布一法；
便成神通，除眾亂想，逮沙門果，自致涅槃。
云何為一法？所謂念戒。
當善修行，當廣演布，便成神通，除去眾想，
逮沙門果，自致涅槃。
是故，諸比丘！當修行一法，當廣布一法。
如是，諸比丘！當作是學。」 ^553a5

是時，諸比丘聞佛所說，歡喜奉行。
jing:: 
##  5
（五） ^553a10

聞如是：
一時，佛在舍衛國祇樹給孤獨園。 ^553a12

爾時，世尊告諸比丘：「當修行一法，當廣布一法；
便成神通，去眾亂想，逮沙門果，自致涅槃。
云何為一法？所謂念施。
當善修行，當廣演布，便成神通，除眾亂想，
逮沙門果，自致涅槃。
如是，諸比丘！當修行一法，當廣布一法。
如是。諸比丘！當作是學。」 ^553a13

爾時，諸比丘聞佛所說，歡喜奉行。
jing:: 
##  6
（六） ^553a18

聞如是：
一時，佛在舍衛國祇樹給孤獨園。 ^553a20

爾時，世尊告諸比丘：「當修行一法，當廣布一法；
便成神通，除諸亂想，獲沙門果，自致涅槃。
云何為一法？所謂念天。
當善修行，當廣演布，便成神通，除去諸想，
獲沙門果，自致涅槃。
是故，諸比丘！當修行一法，當廣布一法。
如是，諸比丘！當作是學。」 ^553a21

爾時，諸比丘聞佛所說，歡喜奉行。
jing:: 
##  7
（七） ^553a26

聞如是：
一時，佛在舍衛國祇樹給孤獨園。 ^553a28

爾時，世尊告諸比丘：「當修行一法，當廣布一法；
便成神通，除諸亂想，獲沙門果，自致涅槃。
云何為一法？所謂念休息。
當善修行，當廣演布，便成神通，去諸亂想，
獲沙門果，自致涅槃。
是故，諸比丘！當修行一法，當廣布一法。
如是，諸比丘！當作是學。」 ^553a29

爾時，諸比丘聞佛所說，歡喜奉行。
jing:: 
##  8
（八） ^553b5

聞如是：
一時，佛在舍衛國祇樹給孤獨園。 ^553b7

爾時，世尊告諸比丘：「當修行一法，當廣布一法；
便成神通，除諸亂想，獲沙門果，自致涅槃。
云何為一法？所謂念安般。
當善修行，當廣演布，便成神通，去諸亂想，
獲沙門果，自致涅槃。
是故，諸比丘！當修行一法，當廣布一法。
如是，諸比丘！當作是學。」 ^553b8

爾時，諸比丘聞佛所說，歡喜奉行。
jing:: 
##  9
（九） ^553b13

聞如是：
一時，佛在舍衛國祇樹給孤獨園。 ^553b15

爾時，世尊告諸比丘：「當修行一法，當廣布一法；
便成神通，除諸亂想，逮沙門果，自致涅槃。
云何為一法？所謂念身非常。
當善修行，當廣演布，便成神通，去眾亂想，
得沙門果，自致涅槃。
是故，諸比丘！當修行一法，當廣布一法。
如是，諸比丘！當作是學。」 ^553b16

爾時，諸比丘聞佛所說，歡喜奉行。
jing:: 
##  10
（一〇） ^553b21

聞如是：
一時，佛在舍衛國祇樹給孤獨園。 ^553b23

爾時，世尊告諸比丘：「當修行一法，當廣布一法；
便成神通，除諸亂想，獲沙門果，自致涅槃。
云何為一法？所謂念死。
當善修行，當廣演布，便成神通，去眾亂想，
得沙門果，自致涅槃。
是故，諸比丘！當修行一法，當廣布一法。
如是，諸比丘！當作是學。」 ^553b24

爾時，諸比丘聞佛所說，歡喜奉行。
　　佛、法、聖眾念　戒、施及天念
　　休息、安般念　身、死念在後
增壹阿含經卷第一
w:: 
　　「『「於今我首上，已生衰耗毛；
　　天使已來至，宜當時出家。 ^553b29

「『「我今已食人中之福，宜當自勉昇天之德，
剃除鬚髮，著三法衣，以信堅固，出家學道，離於眾苦。」 ^553c7

「『時，長壽王告第一太子善觀曰：「卿今知不？
吾已首上生白髮，意欲剃除鬚髮，著三法衣，
以信堅固，出家學道，離於眾苦。
汝紹吾位，以法治化，勿令有失，違吾言教，造凡夫行。
所以然者，若有斯人，違吾言者，為凡夫之行。
夫凡夫者，長處三塗、八難之中。」
時，王長壽八萬四千歲善修梵行，行四等心，
慈、悲、喜、護，身逝命終，生梵天上。
時，王善觀憶父王教，未曾暫捨，以法治化，無有阿曲。』 ^553c9

「迦葉！知不？爾時摩訶提婆，豈異人乎？
莫作是觀，爾時王者，今釋迦文是；時長壽王者，
今阿難身是；爾時善觀者，今優多羅比丘是；
恒受王法未曾捨忘，亦不斷絕。
時，善觀王復興父王勅，以法治化，不斷王教。
所以然者，以父王教，難得違故。」 ^553c18

爾時，尊者阿難便說偈曰：
 ^553c23
